(GGABRIELIS GARSIJA MARKESAS 


(GGABRIELIS GARSIJA MARKESAS 


ŠIMTAS METŲ VIENATVĖS 


ROMANAS 


LIETUVOS FOTOMENININKŲ SĄJUNGA 


Vilnius 1991 


Gabriel Garcia Marguez CIEN ANOS DE SOLEDAD 
Instituto del libro. La Habana, 1969 


Iš ispanų kalbos vertė 


ELENA TREINIENĖ 


ISBN 5 -89942 - 275 -0 


Praslinks daug metų, ir pulkininkas Aurelianas Buendija, stovėda- 
mas prieš baudžiamojo būrio šautuvų vamzdžius, vėl prisimins aną to- 
limą popietę, kai tėvas buvo jį nusivedęs pažiūrėti ledo. Makondas ta- 
da buvo kaimas, koks dvidešimt trobų, iš molio ir bambuko suremtų pa- 
lei upę, kurios skaidrūs vandenys srauniai bėgo vaga, išklota baltais nu- 
gludintais akmenimis, milžiniškais kaip priešistoriniai kiaušiniai. Pa- 
saulis dar buvo toks naujas, jog daugelis daiktų nė vardų neturėjo, tad 
reikėdavo juos rodyti pirštu. Kiekvienais metais, kovo mėnesį, netoli 
kaimo išskleisdavo savo palapinę apdriskusių čigonų šeimyna ar, švilpy- 
nėmis bei būgnais keldama baisiausią triukšmą, skelbdavo makondi- 
škiams naujus išradimus. Visų pirma jie atsigabeno magnetą. Kresnas 
čigonas vešlia barzda ir riestais it žvirblio nagai pirštais, pasivadinęs 
Melkiadu, kraupiai demonstravo kaimiečiams tą, jo žodžiais tariant, 
aštuntąjį pasaulio stebuklą, išmaningų Makedonijos alchemikų sukur- 
tą. Nešinas dviem metaliniais strypais, jis ėjo iš trobos į trobą, ir Žmo- 
nės paklaikusiomis akimis žiūrėjo, kaip juda prikaistuviai, katilai, Žny- 
plės, gorės, O vinys ir sraigtai stačiai lenda lauk iš traškančių sijų; netgi 
kažkada pamesti daiktai radosi kaip tik ten, kur jų daugiausia buvo ie- 
škota, ir sumišai, per kits kitą vijosi Melkiado stebuklinguosius strypus. 
"Daiktai irgi gyvi, - atšiauriu balsu aiškino čigonas, - tik mokėk paža- 
dinti jų dvasią". Chosė Arkadijas Bucndija, kurio nežabota vaizduotė 
niekad nepaisė ribų, kūrybiniam gamtos genijui nustatytų, ir dargi ėjo 
toliau, į stebuklų ir burtų šalį, pagalvojo, kad tą nenaudingą mokslo išra- 
dimą galima būtų pasitelkti auksui iš žemės traukti. Melkiadas, būda- 
mas doras žmogus, jį perspėjo:"Šis daiktas tam netinka". Tačiau Chosė 
Arkadijas Buendija tuo metu ne itin tikėjo čigonų dorybingumu ir 
išmainė mulą bei pulką ožkiukų į du įmagnetintus metalo strypus. Vel- 

tui jo žmona Ursula Iguaran, kuri buvo numačiusi šitais gyvulėliais pa- 
kelti nusmukusį namų ūkį, stengėsi jį perkalbėti. "Netrukus mes turėsi- 
me tiek aukso, kad galėsim juo pirkią grįsti", - atkirto jai vyras. Kelis 
mėnesius Chosė Arkadijas Buendija plušo iš paskutiniųjų, mėgindamas 
įvykdyti savo pažadą. Garsiai bambėdamas Melkiado užkeikimus, jis 
vilko žeme du geležies strypus, pėda po pėdos tyrinėdamas visą apylin- 
kę, neaplenkė nė upės dugno. Tačiau jam tepavyko ištraukti rūdžių sub- 
jaurotus, bet palyginti gerai išsilaikiusius penkioliktojo amžiaus karei- 
viškus šarvus, kurie užgauti skambėjo nelyginant milžiniškas moliūgas, 
akmenų prikrautas. Kai Chosė Arkadijas Buendija su keturiais bendra- 
žygiais išnarstė šarvus, viduje rado sukalkėjusį skeletą, kuriam ant ka- 
klo kabojo varinis medalionas su moters garbana. 

Kovo mėnesį vėl sugrįžo čigonai. Šį kartą jie atsivežė žiūroną ir lu- 
pą, didumo sulig geru būgnu, kuriuos apgarsino kaip Amsterdamo Žy- 
dų paskutinį išradimą. Kitame kaimelio gale pasodino čigonę, o žiūro- 
ną įtaisė prie palapinės durų. Užsimokėjęs penkis realus, galėjai priki- 
šti akį prie žiūrono ir pamatyti čigonę, kuri, rodos, buvo čia pat, ranka 
pasiekiama. "Mokslas nugalėjo nuotolį, - skelbė Melkiadas. - Netrukus 
žmogus, neiškėlęs kojos iš namų, galės matyti viską, kas dedasi bet ku- 
riame žemės kampelyje". Vieną karštą vidurdienį su didžiąja lupa čigo- 
nai parodė stulbinantį reginį: gatvės vidury padėjo glėbį sausų žolių, nu- 
taikė saulės spindulių pluoštą, ir - žolė užsiliepsnojo. Chosė Arkadijas 
Buendija, dar nevisiškai atsigavęs po nesėkmės su magnetais, nusitvė- 
rė naujos idėjos - panaudoti lupą karo tikslams. Ir šį kartą Melkiadas 
bandė jį atkalbėti. Tačiau galų gale sutiko už lupą paimti abu įmagne- 
tintus metalo strypus ir tris auksines monetas. Iš širdgėlos Ursula net 
apsiverkė. Monetas ji ištraukė iš savo kraitinės skrynelės su senoviniais 
auksiniais, kuriuos jos tėvas taupė visą gyvenimą, kęsdamas vargus ir 
nepriteklius, o Ursula laikė pakasus po lova, laukdama geros progos 
pelningai juos panaudoti. Chosė Arkadijas Buendija nė negalvojo jos 
guosti; jis su tikra mokslininko savimarša, dargi rizikuodamas gyvybe, 
įsigilino į tyrinėjimus. Norėdamas įrodyti, kokių nuostolių lupa gali pri- 
daryti priešo kariuomenei, pats palindo po saulės spindulių pluoštu ir 
gerokai apdegė, o atsivėrę žaizdos labai sunkiai gijo. Jis buvo pasišovęs 
padegti ir savo trobą, bet žmona stojo piestu prieš tokį pavojingą ban- 

dymą. Chosė Arkadijas Buendija valandų valandas tūnodavo savo kam- 
baryje, apmąstydamas naujojo ginklo strategines galimybes, ir net pa- 
rašė stebinančiai aiškų ir neginčytinai įtikinamą šio ginklo panaudoji- 
mo vadovą. Paskui, išsamiai aprašęs savo eksperimentus ir pailiustra- 
vęs keliais lapais brėžinių, nusiuntė paketą vyriausybei per žygūną, ku- 
ris kopė per kalnynus, klaidžiojo klampiomis pelkėmis, plaukė šėlstan- 
čiomis upėmis, nepaisydamas pavojų būti laukinių žvėrių sudraskytas, 
numirti iš sielvarto, žūti nuo maro, kol pagaliau išėjo į vieškelį, kuriuo 
mulais vežamas paštas. Nors tais laikais nukakti į sostinę buvo beveik 
neįmanoma, tačiau Chosė Arkadijas Buendija buvo pasiryžęs, kai tik 
vyriausybė pašauks, sukarti šį kelią ir praktiškai parodyti karo vadams, 
kaip veikia jo išradimas, ir dargi asmeniškai juos apmokyti sudėtingo 
saulės karo meno. Kelerius metus jis laukė atsakymo, kol galiausiai, ne- 
tekęs vilties, pasiskundė Melkiadui savo nesėkme, ir tada čigonas jam 
įtikinamai įrodė savo dorumą: jis pasiėmė lupą, sugrąžino savininkui 
dublonus ir, be to, dar padovanojo keletą portugališkų žemėlapių bei 
jūreivystės įrankių. Melkiadas pats savo ranka glaustai surašė vienuo- 
lio Hermano mokslo pagrindinius teiginius ir paliko juos Chosei Arka- 
dijui Buendijai, kad šis Žinotų, kaip naudotis astroliabija, kompasu bei 
sekstantu. Ilguosius liūčių mėnesius Chosė Arkadijas Buendija pralei- 
do užsidaręs savo kamaraitėje, kurią įsirengė nuošaliausioje pirkios 
kertėje, kad niekas netrukdytų jo bandymams. Visiškai apleidęs ūkį, 
ištisas naktis tūncdavo kieme, stebėdamas žvaigždžių kelius, o bandy- 
damas surasti patikimą būdą pusiaudieniui nustatyti, vos saulės smūgio 
negavo. Gerai įgudęs naudotis savo instrumentais, jis taip puikiai per- 
prato erdvės sąvoką, jog galėjo plaukioti nežinomomis jūromis, tyrinė- 
ti negyvenamas vietoves, bendrauti su nepaprastomis būtybėmis, ne- 
peržengęs savo kamaraitės slenksčio. Kaip tik tuo metu jis įprato kal- 
bėtis pats su savim, vaikščiodamas po namus ir į nieką nekreipdamas 
dėmesio, kai tuo tarpu Ursula su vaikais braukė prakaitą, prižiūrėda- 
mi bananus, malangas, maniokus ir jamsus, aujamas* ir baklažanus. Ta- 
čiau netrukus nei iš šio, nei iš to Chosė Arkadijas Buendija staiga nu- 
traukė savo karštligišką veiklą ir pasidarė kažkoks keistas. Kelias die- 


* Aujama - indėniškas moliūgo pavadinimas 


nas jis buvo kaip apžavėtas: pusbalsiu kartojo įvairias spėliones, siebė- 
josiir pats savimi netikėjo. Pagaliau, vieną gruodžio antradienį, per pie- 
tus, staiga vienu atsikvėpimu jis išdėjo, kas jį kankina. Visą gyvenimą 
vaikai prisimins, kaip tėvas, ilgų nemigo naktų ir įnirtingos vaizduotės 
darbo pagraužtas, lyg drugio krečiamas, atsisėdo krikštasuolėje ir iškil- 
mingai atskleidė jiems savo atradimą: 

- Žemė yra apvali kaip apelsinas. 

Tada Ursula išėjo iš kantrybės. "Jeigu tu kraustaisi iš proto, tai krau- 
stykis sveikas, - sušuko ji, - tačiau negrūsk vaikams čigono išmonių". Vi- 
skam abejingas Chosė Arkadijas Buendija ne itin išsigando persiutu- 
sios žmonos, kuri iš pykčio čiupo astroliabiją ir trenkė į aslą. Jis pasi- 
darė naują jr, susikvietęs į savo kamaraitę kaimo vyrus, išdėstė savo tec- 
riją, beje, niekam nesuprantamą, jog, visą laiką plaukiant į rytus, gali- 
ma sugrįžti atgal į tą pačią vietą. Visas kaimas buvo tikras, kad Chosė 
Arkadijas Buendija išėjo iš krašto, tačiau tuo metu atvyko Melkiadas ir 
vėl viską sugrąžino į senas vėžes. Jis viešai išgarbstė protą vyro, vien tik 
astronominiais stebėjimais sukūrusio praktiškai jau patvirtintą teoriją, 
nors Makonde dar iki šiol ir nežinomą, ir, norėdamas įrodyti savo ne- 
paprastą susižavėjimą, įteikė Chosei Arkadijui Buendijai dovaną - al- 
chemijos laboratoriją, kuriai buvo skirta nulemti Makondo ateitį. 

Kaip tik tuo metu Melkiadas atrodė stebinančiai pasenęs. Pirm3 kar- 
tą atvykęs į šį kaimą, jis buvo pažiūrėti vienmetis su Chose Arkadiju 
Buendija. Tasai dar turėjo nepaprastos jėgos - nutvėręs už ausų, valic- 
davo arklį parversti, - o čigoną sakytum ėste ėdė kažkokia amžina ne- 
galia. Iš tiesų Melkiadą pasendino daugybė įvairiausių ligų, kuriomis jis 
buvo persirgęs per savo nesuskaitomas klajones aplink pasaulį. Padė- 
damas Chosei Arkadijui Buendijai rengti laboratoriją, jis pats pasipa- 
sakojo, kad giltinė, įsikibusi į kelnes, jį persekiojanti kas žingsnis, bet 
dar nesiryžtanti smogti paskutinio smūgio. Jis išvengęs daugybės bėdų 
ir pražūtingų nelaimių, plakančių Žmonių giminę: Persijoje ištvėręs pe- 
lagrą, Malaizijos salyne - skorbutą, raupsus - Aleksandrijoje, beri-beri 
- Japonijoje, buboninį marą - Madagaskare, Sicilijoje pergyvenęs že- 
mės drebėjimą, o Magelano sąsiauryje sudužęs įo laivas, kuris nusinešė 
šimtus gyvybių. Šis nepaprastas žmogus, kuris sakėsi permanąs puikiau- 


siai Nostradamuso* paslaptis, buvo niūrios išvaizdos, liūdnos šlovės 
prislėgtas vyras, kurio azijietiškos akys, tarsi skausmo šydu aptrauktos, 
rodos, matė antrąją daiktų pusę. Jis dėvėjo juodą skrybėlę, kurios pla- 
tūs kraštai karojo it varno išskleisti sparnai, ir per ilga pažaliavusią ak- 
sominę liemenę. Tačiau, nors ir didelės išminties ir paslaptingumo au- 
reolės apgaubtas, čigonas buvo paprastas žmogus, kurį saistė su Žeme 
menkučiai kasdienos rūpesčiai. Jis skundėsi senatvės negaliomis, ken- 
tėjo dėl niekingo pinigų stygiaus ir jau kuris laikas paliovė šypsoti, nes 
nuo skorbuto išbyrėjo visi dantys. Chosės Arkadijo Buendijos įsitikini- 
mu, tą alsų vidurdienį, kai Melkiadas dėstė savo paslaptis, užgimė jų 
didžioji draugystė. Vaikus tiesiog pakerėjo fantastiški čigono pasakoji- 
mai. Aurelianas, kuriam tada buvo ne daugiau kaip penkeri metai, vi- 
sam gyvenimui įsimins Melkiadą tokį, kokį matė aną popietę: sėdi prie 
lango, švytinčio kaip įkaitęs metalas, ir jo žemas lyg vargonai balsas 
skverbiasi į pačias tamsiausias vaizduotės kerteles, o per skruostus jam 
srovena prakaitas, tarsi nuo karščio išsilydę taukai. Vyresnysis Aurelia- 
no brolis Chosė Arkadijas perteiks šį stebuklingą reginį savo palikūo- 
nims lyg tradicinį šeimos prisiminimą. O Ursulai, atvirkščiai, šis vizitas 
paliko nemalonų įspūdį, nes ji įžengė į kambarį kaip tik tuo metu, kai 
Melkiadas iš netyčių sudaužė buteliuką su vario chloridu. 

- Tai velnio smarvė, - tarė Ursula. 

- Visai ne, - pataisė Melkiadas. - Yra nustatyta, kad velnias dvokia 
siera, O čia tik silpnas sublimato kvapas. 

Ir tuo pamokomu tonu čigonas ėmėsi moksliškai aiškinti cinoberio 
velniškas savybes, tačiau Ursula, nėmaž nesidomėdama jo žodžiais, išsi- 
vedė vaikus poteriauti. Šis gailus dvokas niekad jai neišdils ir visada pri- 
mins Melkiadą. 

Bc daugybės prikaistuvių, piltuvėlių, retortų, filtrų ir katilų, primi- 
tyvioj laboratorijoj buvo paprastų paprasčiausias žaizdras, stiklinis mė- 
gintuvėlis siauru ilgu kaklu - filosofinio kiaušinio imitacija - ir distilia- 
torius, pačių čigonų pasigamintas pagal modernišką Judėjos Marijos** 
trišakio valytuvo aprašymą. Be to, Melkiadas davė Chosei Arkadijui 

* Mišelis Nostradamusas (1503 - 1566) - prancūzų astrologas, gydytojas, savo me- 


tu garsėjęs kaip ateities pranašautojas. 
** Judėjos Marija (III a.) - moteris alchemikė. 


Buendijai septynių metalų, atitinkančių septynias planetas, pavyzdžius, 
Mozės ir Zosimo aukso padvigubinimo formules ir visą krūvą užrašų ir 
brėžinių, kuriais remiantis su Didžiuoju magisterijum* galima pasiga- 
minti filosofinį akmenį. Aukso padauginimo formulės paprastumo su- 
gundytas, Chosė Arkadijas Buendija kelias savaites sekiojo paskui Ur- 
sulą, prašydamas, kad ji leistų išsikasti ispaniškąsias monetas ir jas pa- 
dauginti tiek kartų, į kiek dalių pavyks suskaidyti gyvsidabrį. Kaip ir vi- 
sada, Ursula nusileido, nepalaužiamo vyro užsispyrimo įveikta. Tada 
Chosė Arkadijas Buendija sumetė visus trisdešimt dublonų į katilą ir 
ištirpino drauge su vario drožlėmis, auripigmentu, gyvsidabriu ir švinų, 
Paskui viską supylė į puodą su ricinos aliejum ir, užkėlęs ant ugnies, tol 
virino, kol radosi tąsus dvokiantis marmalas, labiau panašus į sirupą, 
negu į stebuklingąjį auksą. Nesėkmingai ir beviltiškai valęs, maišęs su 
septynių planetų metalais, hermetiškai veikęs gyvsidabriu bei sulfatu ir 
pagaliau vėl virinęs kiaulės taukuose - mat neturėjo ridikų aliejaus, - 
Chosė Arkadijas Buendija Ursulos paveldėtą turtą pavertė apanglėju- 
siu degėsiu, prikepusiu prie katilo dugno. 

Kai vėl pasirodė čigonai, Ursula jau buvo prieš juos nuteikusi visą 
kaimą. Tačiau smalsumas nugalėjo baimę, nes ir šį kartą čigonai, viso- 
kiais muzikos instrumentais keldami kurtinantį triukšmą, aplėkė visą 
gyvenvietę, o šauklys skelbė, kad bus rodomas pasakiškiausias nazijan- 
siečių atradimas. Taigi visas Makondas suplūdo į čigonų palapinę ir, 
sumokėję po vieną sentavą, išvydo atjaunėjusį Melkiadą - sveiką, be jo- 
kių raukšlių, su spindinčiais naujais dantimis. Tie, kurie prisiminė skor- 
buto išvarpytas jo dantenas, įkritusius skruostus ir suvytusias lūpas, ap- 
stulbo, pamatę galutinį čigono antgamtiškos galios įrodymą. Siaubas 
virto panika, kada Melkiadas išsiėmė iš burnos dantis - sveikut sveiku- 
tėlius, susmaigstytus į dantenas - ir juos parodė publikai, o pats tą pa- 
čią akimirką vėl pasidarė anų metų sukriošęs seniokas; paskui čigonas 
įsidėjo atgal dantų protezus - ir vėl pražydo sugrįžusios jaunystės šyp- 
sena. Netgi Chosė Arkadijas Buendija suabejojo, ar tik Melkiado išmin- 
tis nebus peržengusi žmogiškosios galios ribų, bet, kada jie liko vieni du 
ir čigonas paaiškino savo dirbtinių dantų įtaisymą, jam širdis atsileido, 


* Didysis magisterijus - taip alchemijoje vadinamas preparatas, kurzis paprastus me- 
talus paverčia auksu. 

ir jis linksmai nusikvatojo. Visa tai Chošei Arkadijui Buendijai pasiro- 
dė taip paprasta, o kartu ir taip nuostabu, jog rytojaus dieną jis jau ne- 
besidomėjo alchemijos tyrinėjimais, vėl buvo blogo ūpo, valgė, kada 
jam ateidavo į galvą, ir ištisą dieną be jokio tikslo slampinėjo iš kampo 
į kampą. "Pasaulyje dedasi neįtikėtini dalykai, - skundėsi jis Ursulai. - 
Čia pat, anapus upės, yra daugybė stebuklingų įtaisų, o mes čia tebegy- 
vename tarsi kokie asilai". Tie, kurie jį pažinojo nuo pat Makondo įkū- 
rimo, negalėjo atsistebėti, kaip jis Melkiado įtakoje taip smarkiai pasi- 
keitė. 

Anksčiau Chosė Arkadijas Buendija buvo lyg jaunas patriarchas: jis 
mokė, kaip reikia sėti, kaip auklėti vaikus ir auginti gyvulius, visiems pa- 
dėdavo, nevengė nė fizinio darbo, kad tik bendruomenė gerai gyventų. 
Buendijų troba jau iš pat pradžių buvo geriausia visame kaime, todėl ir 
kiti panašiai savo būstus tvarkė. Tai buvo trobesys su erdvia ir šviesia 
seklyčia, terasa-valgomuoju, išdabintu spalvingom gėlėm, dviem mie- 
gamaisiais; vidiniame kieme augo milžiniškas kaštonas, o už namo ma- 
tei gerai įdirbtas dirvas, diendaržį, kuriame gražiai sugyveno ožkos, 
kiaulės ir vištos. Tik peštynių gaidžius buvo draudžiama auginti - ne tik 
šituose namuose, bet ir visame kaime. 

Savo darbštumu Ursula nenusileido vyrui. Ši spėri, rimta, geležinių 
nervų nedidukė moteriškaitė, kurios gyvenime niekas nėra girdėjęs dai- 
nuojant, švelniai šnarėdama iškrakmolytais olandiškos drobės sijonais, 
nuo ryto iki vėlaus vakaro, rodos, suspėdavo visur. Tik jos rūpesčiu 
plūktinė asla, nebaltintos molio sienos ir jų pačių pasigaminti negrabūs 
baldai švietė švarumu, o senoviškos skrynios, kuriose buvo laikomi dra- 
bužiai, skleidė švelnų albakos kvapą. 

Chosė Arkadijas Buendija, pats išmintingiausias žmogus visame kai- 
me, taip išdėstė Makondo namus, jog kiekvienas, eidamas į upę van- 
dens, nuvargdavo ne daugiau už kaimyną, ir taip nuovokiai ištaisė kai- 
mo gatveles, jog per vidurdienio kaitrą visos trobos gaudavo po lygiai 
saulės. Per kelerius metus Makondas tapo pačiu tvarkingiausiu ir dar- 
bščiausiu iš visų iki šiol žinomų kaimų, kuriuose gyvena apie tris šimtus 
žmonių. Iš tikrųjų tai buvo laimingas kaimas - niekas čia dar nebuvo 
perkopęs per trisdešimtį, niekas čia dar nebuvo pasimiręs. 

Vos tik įkūrus Makondą, Chosė Arkadijas Buendija ėmėsi gaminti 
raizgus ir narvelius. Netrukus volungėmis, kanarėlėmis, čekais ir liep- 
snelėmis užtvindė ne tik savo namus, bet ir visą kaimą. Įvairiabalsių 
paukščių koncertai buvo tokie triukšmingi, jog Ursula, bijodama iš pro- 
to išsikraustyti, bičių vašku užsilipdė ausis. Kai pirmą kartą atvyko Mel- 
kiado šeimyna ir ėmė pardavinėti stiklinius rutuliukus nuo galvos skau- 
dėjimo, Makondo gyventojai labai stebėjosi, kaip čigonai galėjo surasti 
jų kaimą, pasimetusį lygumų platybėse, ir šie prisipažino, kad jiems ke- 
lią nurodęs paukščių čiulbėjimas. 

Tačiau neilgai trukus Chosė Arkadijas Buendija prarado ūpą triū- 
sti visuomenės labui - jį pagavo magneto karštligė, astronominiai ap- 
skaičiavimai, auksinės svajonės ir pasaulio stebuklų pažinimo aistra. 
Kažkada darbštus, tvarkingas Chosė Arkadijas Buendija išvirto dykū- 
nu: vaikščiojo apsileidęs, suskretęs, vešlia, susivėlusia barzda, kurią Ur- 
sula kartais prišokusi vargais negalais aprantydavo virtuviniu peiliu. 
Daugelis jį laikė tiesiog kažkokių apžavų auka. Bet ir tie, kurie tvirtai 
tikėjo, kad jis ne savo proto, metė visus reikalus bei šeimas ir išėjo drau- 
ge su Chose Arkadiju Buendija, kai šis, užsivertęs ant pečių maišelį su 
darbo įrankiais, paprašė talkos praskinti kelią, kuris sujungtų Makon- 
dą su didžiaisiais atradimais. 

Chosė Arkadijas Buendija neturėjo jokio supratimo apie apylinkių 
geografiją. Jis tik žinojo, kad rytuose stūksojo neperžengiami kalnai, o 
kitapus kalnagūbrio - senovinis Rioačos miestas, kur kažkada, anot pir- 
mojo Aureliano Buendijos, jo senelio, pasakojimų, seras Frensis Drei- 
kas* pramogos dėlei iš patrankos šaudė kaimanus, o užmuštus įsaky- 
davo užtaisyti, prikimšti šiaudų ir išsiųsti karalienei Elžbietai. Jaunystė- 
je Chosė Arkadijas Buendija ir keletas vyrų su žmonom, vaikais, nami- 
niais gyvuliais bei apyvokos rakandais perkopė tuos kalnus, tikėdamie- 
si išeiti prie jūros, tačiau, paklaidžioję dvejus metus ir du mėnesius, at- 
sisakė savo ketinimų ir, nenorėdami grįžti atgal, įkūrė Makondo kaime- 
lį. Dėl to šis kelias dabar jo jau nebeviliojo - jis tegalėjo nuvesti atgal, į 
pracitį. Į pietus driekėsi pelkės, amžinu augalų graimu aptrauktos, ir 
didelė lyguma - ištisas pasaulis, kuris, čigono žodžiais tariant, buvo be 


* Frensis Dreikas (1541 - 1596) - anglų admirolas, piratiškai puldinėjęs Pietų Ame- 
rikos pakrantes. 

galo, be krašto. Vakaruose plačioji lyguma rėmėsi į beribį vandenyną, 
kuriame, anot kalbų, gyveno į banginius panašios būtybės, švelnia oda, 
moters liemeniu ir galva; savo nežmoniškomis krūtimis jos apžavinčios 
ir pražudančios jūreivius. Šešis mėnesius čigonai plaukę, kol pasiskę 
tvirtos žemės ruožą, kuriuo važinėja pašto mulai. Chosės Arkadijo 
Buendijos apskaičiavimu, vienintelė galimybė susidurti su civilizacija - 
tai eiti į šiaurę. Taigi tuos pačius vyrus, kurie jam padėjo statyti Makon- 
dą, vėl apkrovė kastuvais, laužtuvais ir medžiokliniais ginklais, į maiše- 
lį įsimetė orientacinius prietaisus bei žemėlapius ir išsirengė į šį rizikin- 
g4 žygį. 

Pirmomis dienomis jie nesutiko ypatingų kliūčių. Akmenuota upės 
pakrante nusileido iki tos vietos, kur anais metais buvo suradę kario 
šarvus, ir čia laukiniais apelsinmedžiais apaugusiu takeliu įžengė į mi- 
šką. Į pirmos savaitės pabaigą jiems pavyko nudobti elnią, bet susitarė 
iškepti ir suvalgyti tik vieną Žvėrienos pusę, o likusią dalį pasūdyti ir pa- 
laikyti atsargai. Taip jie mėgino atitolinti tą valandą, kada teks maitin- 
tis vien papūgomis, kurių melsva mėsa turėjo aštrų muskato prieskonį. 
Po to per dešimtį dienų jie visai neregėjo saulės šviesos. Žemė po ko- 
jomis pasidarė minkšta ir drėgna kaip ugnikalnių pelenai, brūzgynai kas 
žingsnis darėsi vis klastingesni, vis labiau tolo paukščių balsai, beždžio- 
nių rėkavimas, rodėsi, kad amžiams apniuko pasaulis. Šioje drėgmės ir 
tylos karalystėje, kuri priminė rojų prieš pirmąją nuodėmę, batai sme- 
go į gilias duobes, pilnas kažkokio riebaus dvokiančio skysčio, mačetės 
kapojo kruvinai rausvus irisus ir auksaspalves salamandras, o žygio vy- 
rus ėmė slėgti seniai pamiršti prisiminimai. Ištisą savaitę, bemaž netar- 
dami nė žodžio, dusdami nuo troškaus kraujo kvapo, kaip lunatikai jie 
stūmėsi pirmyn per tą slogų pasaulį, kame mirgėjo tik silpnos žibukų 
švieselės. Grįžti atgal buvo neįmanoma, nes iškirstas takas tuoj pat už- 
želdavo akims bematant. "Niekis, - sakė Chosė Arkadijas Buendija, - 
svarbiausia, eiti viena kryptimi". Įsmeigęs akis į kompasą, jis vedė savo 
bendražygius į neregimą šiaurę, kol pagaliau išsikapstė iš to užburto 
krašto. Juos supo juoda bežvaigždė naktis, tačiau ši tamsa jau buvo ku- 
pina naujo - gaivaus oro. Nusikamavę po ilgo žygio, vyrai pasikabino 
hamakus ir pirmą kartą per tas dvi savaites miegojo kaip užmušti. Jie 
pakirdo, kai saulė buvo aukštai pakilus, ir iš susižavėjimo tiesiog žado 

neteko. Tiesiai prieš juos, tarp paparčių ir palmių, švelniuose ryto spin- 
duliuose, stovėjo baltas, dulkėmis apneštas didelis ispanų galeonas. Jis 
buvo iruputį pakrypęs dešiniuoju bortu, ant sveikut sveikutėlių stiebų, 
tarp orchidėjomis išdabinto takelažo, kadaravo purvini burių skutai, 
Laivo korpusas, lygiu suakmenėjusių kriauklelių kiautu ir švelniomis sa- 
manomis aptrauktas, stovėjo tvirtai įsirėžęs į akmeningą žemę. Šis lai- 
vas, rodos, glūdėjo savame vienatvės ir užmiršties pasauly, į kurį nega- 
lėjo įsibrauti nei laiko griaunamoji jėga, nei paukščių klegesys; keliau- 
ninkai, vos tvardydamiesi, apžiūrėjo visą vidų, tačiau nieko nerado, ne- 
bent vešlų gėlių mišką. 

Atradęs galeoną - ženklą, kad jūra netoli, - Chosė Arkadijas Buen- 
dija neteko ryžto. Tarė sau, kad išdaigininkas likimas iš jo šaiposi: kai 
jis, kęsdamas begalinius vargus ir nepriteklius, veržėsi prie jūros - jos 
nerado, o dabar neieškodamas aptiko - ji stovėjo skersai kelio kaip ne- 
nugalima kliūtis. Praslinks daug metų, čia jau bus nutiestas pašto vie- 
škelis, ir pulkininkas Aurelianas Buendija žygiuos per šią vietovę ir ga- 
leono vietoje ras vien apanglėjusį karkasą vidury aguonų lauko. Tik ta- 
da įtikėjęs, kad visa ši istorija nebuvo vien tėvo vaizduotės padaras, jis 
save paklaus: kaip šis laivas atsidūrė čia, taip toli nuo kranto. Chosė Ar- 
kadijas Buendija tačiau nekvaršino sau galvos tokiais apmąstymais, kai 
po keturių dienų kelionės, už dvylikos kilometrų nuo ispaniškojo galeo- 
no, jie nusigavo iki jūros. Kai jis žvelgė į šitą putotą, murziną ir pilką it 
pelenai jūrą, kuri nebuvo verta tokio sunkaus žygio ir pavojų, jo svajo- 
nė blėste išblėso. 

- Šimts velnių! - sušuko Chosė Arkadijas Buendija.- Makondas ap- 
suptas vandens iš visų pusių. 

Kad Makondas stovi pusiasalyje, buvo labai ilgai tikima, nes tą min- 
tį teigė Chosės Arkadijo Buendijos gan savavališkas žemėlapis, kurį jis 
nupiešė, grįžęs iš žygio. Jį braižė, pagautas įniršio ir tyčia perdėdamas 
kelio sunkumus, tarsi bausdamas save, kad taip nenuovokiai išrinko vie- 
tą kaimeliui. "Mes niekada niekur iš čia nenusikasim, - skundėsi jis Ur- 
sulai. - Čia mes gyvi supūsime, neparagavę mokslo vaisių". Ši mintis, ku- 
rią jis mėnesių mėnesius svarstė laboratorijos kamaraitėje, jam subran- 
dino naują sumanymą - perkelti Makondą į patogesnę vietą. Tačiau šį 
kartą Ursula užbėgo už akių jo svaičiojimams. Veikdama slapčia, atka- 

kliai lyg skruzdėlytė, ji nuteikė kaimo moteris prieš lengvabūdžius vy- 
rus, kurie jau buvo besirengią keltis kitur. Chosė Arkadijas Buendija 
nė nenutuokė, kada ir dėl kokių priešiškų jėgų jo planai įkliuvo į pre- 
tekstų, kliūčių ir atsikalbinėjimų voratinklį ir virto vien tuščia svajone. 
Nutaisiusi nekaltą veidą, Ursula stebėjo vyrą ir net truputį jo pasigailė- 
jo, kai vieną rytą aptiko kamaraitėj į specialias dėžes kraunantį labora- 
torijos įrengimus ir patylom murmantį savo kliedus apie persikėlimą. 
Netrukdė jam dirbti. Netrukdė kalti dėžes ir skutimosi šepetėliu paišy- 
ti rašalu ant jų savo inicialus, neprikišo nė vienu žodžiu, nors jau žino- 
j0- iš duslaus jo monologo, - kad jis irgi žino, jog kaimo vyrai nepritars 
josumanymui. Tik tada, kai šis pradėjo kelti nuo sąvarų kamaraitės du- 
ris, išdrįso paklausti, kam tai darąs, ir jis su kartėliu atsakė: "Jei niekas 
nenori eiti, eisim vieni". Ursula nėmaž nesutriko. 

- Ne, mes neisim, - tarė ji. - Mes čia liksim, nes čia gimė mūsų sūnūs. 

- Bet čia dar niekas iš mūsų nemirė, - tarė Chosė Arkadijas Buendi- 
ja. - Žmogus nesurištas su ta žeme, jeigu joje neguli palaidotas jo arti- 
masis. 

Ursula švelniai, bet tvirtai paprieštaravo: 

- Jei reikės man mirti, kad jūs čia pasiliktumėt, aš numirsiu. 

Chosė Arkadijas Buendija nesitikėjo, kad žmona bus tokia neper- 
kalbama. Jis mėgino ją apžavėti savo fantazijos kerais, žadėdamas nuo- 
stabų pasaulį, kur tereikia palaistyti žemę stebuklingu skysčiu - ir med- 
žiai duos vaisių, kokių tik įsigeisi, kur pusvelčiui gali nusipirkti įvairtau- 
sių aparatų ligoms gydyti. Tačiau Ursulos nejaudino jo pranašystės. 

- Užuot bastęsis paikysčių prikimšta galva, geriau savo vaikais pasi- 
rūpintum, - atrėžė ji. - Pasižiūrėk, kaip jie auga, palikti Dievo valiai tar- 
si gyvuliukai. 

Žmonos žodžius Chosė Arkadijas Buendija priėmė už gryną pini- 
gą. Pažvelgęs pro langą, saulės nužertame sode jis pamatė du basako- 
jus berniukus, ir jam pasirodė, kad jie tik šią akimirką atsirado iš nebū- 
ties, Ursulos užkeikimų pagimdyti. Toda jame kažkas įvyko, kažkoks 
didis stebuklas, kuris su visomis šaknimis jį išrovė iš dabarties ir nusi- 
nešė į neištyrinėtą prisiminimų šalį. Kol Ursula šlavė aslą, jau galutinai 
įtikėjusi, kad iki mirties nepaliks savo namų, Chosė Arkadijas Buendi- 

ja ctovėjo į vaikus įsmeigęs nustebusį žvilgsnį, kol padrėko akys, o tada 
atgaiia ranka nubraukė ašarą ir, giliai atsidusęs, nusilenkė savo likimui. 

- Na, gerai,- tarė. - Paliepk berniukams, tegu man padeda iškrauti iš 
dėžių daiktus. 

Vyresnysis, Chosė Arkadijas, buvo keturiolikos metų, susivėlęs, 
kampuota galva ir savavališko, kaip tėvas, būdo. Nors augumu ir jėga 
buvo nusidavęs į tėvą, bet jau tada aiškiai matėsi, kad jam stinga vaiz- 
duotės. Jis gavo pradžią ir gimė varganos kelionės per kalnus metu, 
prieš Makondo įkūrimą, ir jos tėvai, apžiūrėję kūdikį, dėkojo Aukščiau- 
siaįam, kad vaikas neturi jokių gyvuliškų požymių. Aurelianui, pirma- 
jam Makonde gimusiam žmogui, kovo mėnesį turėjo sukakti šešeri me- 
tai. Berniukas buvo tylus ir užsidaręs. Jis verkė motinos įsčiose ir gimė 
atsimerkęs. Kai jam pjovė bambikę, sukiojo galvą į visas puses, tarsi ap- 
žiūrėdamas kambaryje esančius daiktus, be jokios nuostabos smalsiai 
stebėdamas žmonių veidus. Paskui, visiškai abejingas atėjusiems su juo 
susipažinti, savo dėmesį nukreipė į palmės lapų stogą, kuris, rodėsi, ims 
ir įgrius, nebeišlaikęs šėlstančios liūties spaudimo. Ursula prisiminė jo 
įtemptą žvilgsnį tą dieną, kai trejų metukų mažasis Aurelianas įžengė į 
virtuvę, O ji, nukaitusi nuo ugnies, dėjo ant stalo kunkuliuojantį sultinio 
puodą. Sumišęs vaikas dar nuo durų šūktelėjo: "Nukris". Puodas tvirtai 
stovėjo vidury stalo, tačiau, vos Aurelianas tarė šį žodį, slystelėjo į sta- 
lo kraštą, tarsi vidinės jėgos pastūmėtas, ir ištiško ant aslos. Ursula su- 
nerimusi papasakojo šį atsitikimą vyrui, bet tasai nieko nuostabaus ne- 
pastebėjo. Kaip paprastai, tėvui nerūpėjo vaikų reikalai: pirma, vaiky- 
stę jis laikė protinio atsilikimo laikotarpiu, o antra, amžinai būdavo per- 
nelyg įsigilinęs į savo chimeriškus apmąstymus. 

Tačiau nuo ano pavakario, kai pasišaukė berniukus, kad tie padėtų 
išpakuoti laboratorinius įrengimus, Chosė Arkadijas Bucndija jiems 
skirdavo geriausias valandas. Nuošalioje kamaraitėje, kurios sienos pa- 
mažų numargo nenusakomais žemėlapiais ir pasakiškais brėžiniais, tė- 
vas mokė sūnus skaityti, rašyti ir skaičiuoti, pasakojo apie pasaulio sie- 
bukius, remdamasis ne tik savo žiniomis, bet ir nežabota vaizduote. Štai 
kodėl vaikai žinojo, kad pusiaujo Afrikoje gyvena protingi ir taikūs žmo- 
nės, kurie vien sėdi ir mąsto, o Egėjo jūrą iki pat Solonikų uosto gali 
pėsčiomis pereiti, šokinėdamas nuo salos ant salos. Tie vakariniai po- 

kalbiai apie nebūtus daiktus taip giliai įsmigo vaikams į atmintį, kad po 
daugelio metų, ko! reguliariosios armijos karininkas riktels karei- 
visins:"Ugnis!", pulkininkas Aurelianas Buendija, stovėdamas prieš bū- 
rį, vėl savo širdy išgyvens tą šiltą kovo popietę, kai jo tėvas nutraukė fi- 
zikos pamoką ir, pakėlęs ranką ir įbedęs akis į vieną tašką lyg užburtas, 
ėmė klausytis, kaip tolumoj skamba švilpynių, būgnų ir būgnelių muzi- 
ka, skelbdama, jog čigonai vėl atvyko į Makondą ir garsina paskutinį, 
įstabiausią Memfio išminčių atradimą. 

Tai buvo kiti čigonai, kurie mokėjo tik savo kalbą. Vyrai ir jaunos 
moterys - rinktiniai čigonų giminės gražuoliai aliejais ištepta oda, mi- 
klių rankų - užtvindė Makondo gatves šokiais, muzika, trankios lin- 
ksmybės erzelyne, - čia buvo įvairiaspalvių papūgų, giedančių itališkus 
romansus, višta, kuri, aidint būgneliui, išsyk dėjo po šimtą auksinių kia- 
ušinių, dresuota beždžionė, atspėjanti mintis, devyndarbė mašina, kuri 
tuo pačiu metu siuvo sagas ir ligoniams mažino temperatūrą, aparatas 
blogiems prisiminimams užmiršti, pleistras laikui nustumti ir tūkstan- 
čiai kitų išradimų, tokių išmoningų ir neįprastų, jog Chosei Arkadijui 
Buendijai būtų reikėję sukurti atminties mašiną, kad galėtų juos visus 
įsiminti. Per vieną akimirką kaimas visiškai atsimainė. Makondiškiai, 
apsvaigę didžiausioj makalynėj, galėjo be niekur nieko pasiklysti savo 
pačių gatvėse. 

Už rankų vesdamasis berniukus, kad šie spūstyje nepasimestų, nuo- 
lat atsitrenkdamas čia į akrobatus, kurių dantys žibėjo aukso karūnėlė- 
mis, čia į šešiarankius žonglierius, dusdamas nuo susimaišiusių mėšlo 
ir sandalmedžio kvapo, kurį skleidė minia, tarsi pamišęs, Chosė Arka- 
dijas Bucendija blaškėsi tai šen, tai ten, ieškodamas Melkiado, kad čigo- 
nas jam išaiškintų šito pasakiško košmaro aibę paslapčių. Jis kreipėsi į 
atvykėlius, bet šie nesuprato jo kalbos. Galų gale jis prasibrovė iki tos 
vietos, kur Melkiadas paprastai išskleisdavo savo palapinę; čia sėdėjo 
liūdno veido Armėnijos čigonas ir ispaniškai reklamavo vaistus, kurie 
padaro žmogų nematomą. Čigonas buvo ką tik vienu mauku išgėręs gin- 
tarinio gėralo stiklą, kai Chosė Arkadijas Buendija, alkūnėmis prasi- 
skynęs kelią per smalsuolių minią, kuri įsistebeilijusi spoksojo į vaidi- 
nimą, galėjo užduoti jam klausimą. Čigonas perleido jį nustėrusiu žvil- 
gsniu ir Čia pat virto smarve garuojančia smalos balute, virš kurios plau- 

kė atsakymo aidas: "Melkiadas miręs". Naujienos sukrėstas, Chosė Ar- 
kadijas Buendija stovėjo be žado, stengdamasis užgniaužti sielvartą, kol 
kitų fokusų suvilioti Žiūrovai išsiskirstė, o liūdnaveidžio čigono balutė 
išgaravo iki paskutinio lašo; vėliau ir kiti čigonai jam patvirtino, kad 
Melkiadas iš tikro nusibaigė nuo drugio Singapūro pelkėse, o jo kūnas 
buvo įmestas į jūrą netoli Javos, į pat gelmes. Vaikų ši žinia nesudomi- 
no. Jie tempė tėvą prie vieno balagano pažiūrėti Memfio išminčių ne- 
matytos negirdėtos naujenybės, kuri, kaip skelbė šauklys, priklausė an- 
ksčiau pačiam karaliui Saliamonui. Berniukai tol spyrėsi, kol Chosė Ar- 
kadijas Buendija sumokėjo trisdešimt realų ir įsivedė juos į vidų, kur 
sėdėjo skustagalvis milžinas apžėlusia krūtine su variniu žiedu nosyje ir 
sunkia geležies grandine ant kojos, saugodamas skrynią, panašią į pira- 
tų lobyną. Kada milžinas atkėlė skrynios dangtį, iš jos padvelkė lediniu 
šalčiu. Viduje tebuvo didžiulis skaidrus gabalas, pilnas daugybės bur- 
buliukų, kuriuose spalvingomis žvaigždutėmis lūžinėjo vakaro šviesa. 
Chosė Arkadijas apstulbo, tačiau, žinodamas, kad berniukai tuoj pat 
laukia paaiškinimo, jis pradrįso ir sumurmėjo: 

- Čia didžiausias pasaulio deimantas. 

- Ne, - pataisė čigonas. - Čia ledas. 

Chosė Arkadijas Buendija, nieko nesupratęs, ištiesė ranką; ledo ly- 
tį, bet milžinas ją nustūmė. "Sumokėk dar penkis realus ir čiupinėk svei- 
kas", - tarė jis. Chosė Arkadijas Buendija užsimokėjo ir tada, padėjęs 
delną ant ledo, jį laikė keletą minučių; užgavusi paslaptį, jo širdis susi- 
gniaužė iš baimės ir džiaugsmo. Nesumodamas, kaip apsakyti vaikams 
Šį nepaprastą pojūtį, sumokėjo dar dešimt realų, kad vaikai patys pa- 
tirtų tą stebuklą. Mažasis Chosė Arkadijas atsisakė čiupinėti ledą. Au- 
relianas, atvirkščiai, drąsiai žengė pirmyn, uždėjo ranką ir čia pat vėl 
atitraukė. "Verda", - sušuko išsigandęs. Bet tėvas nebekreipė į jį dėme- 
sio. Akivaizdaus stebuklo apsvaigintas, šį mirksnį jis užmiršo beviltiškai 
sužlugusius savo planus ir Melkiado kūną, išmestą aštuonkojams sury- 
ti. Sumokėjęs čigonui dar penkis realus, iškilmingai uždėjo ranką ant 
ledo lyties, nelyginant prisiekiąs teisme liudininkas ant Šventojo Rašto, 
ir sušuko: 

- Tai didžiausias mūsų laikų išradimas. 


Kai šešioliktame amžiuje piratas Frensis Dreikas užpuolė Rioačą, 
Ursulos Iguaran prosenelė taip persigando aliarmuojančio varpų 
skambėjimo ir patrankų griausmo, jog, visiškai pametusi galvą, atsisė- 
do ant besikūrenančios viryklos. Smarkūs nudegimai visam amžiui pa- 
darė ją netinkamą vedybiniam gyvenimui. Ji tegalėjo sėdėti ant vienos 
pusės, ir tai tik pagalvėmis apsikaišiusi, be to, matyt, kažkas atsitiko ir 
jos eisenai, nes prie svetimų žmonių ji nedrįso vaikščioti. Persekiojama 
minties, kad jos kūnas skleidžia svilėsių kvapą, visiškai paliovė su žmo- 
nėmis bendrauti. Kas rytą aušra ją užtikdavo kieme, bijančią akių su- 
merkti, nes ji vis sapnuodavo, kad anglai su dičkiais šunimis lenda pro 
miegamojo langus ir raudonai įkaitinta geležim gėdingai ją kankina. Jos 
vyras, aragoniškis pirklys, su kuriuo ji susilaukė poros sūnų, visaip sten- 
gdamasis palengvinti žmonos kančias, pusę savo turtų išleido dakta- 
rams ir vaistams. Galų gale jis pardavė krautuvę ir išsivežė savo šeimą 
toli nuo jūros, į taikių indėnų kaimą vienoje kalnyno atšakoje, ir žmo- 
nai įrengė miegamąjį be langų, kad nebūtų pro kur sulįsti jos košmari- 
škiems anglų piratams. 

Tame labai nuošaliame kaimelyje nuo neatmenamų laikų gyveno ta- 
bako augintojas kreolas donas Chosė Arkadijas Buendija, su kuriuo 
Ursulos prosenelis taip pelningai bendradarbiavo, kad per trumpą lai- 
ką abu gerokai pralobo. Po kelių šimtmečių kreolo proproanūkis vedė 
aragoniečio proproanūkę. Todėl kiekvieną kartą, kai eilinė vyro kvai- 
lystė išvesdavo Ursuląiš kantrybės, ši, peršokusi per tris šimtus įvairiau- 
siais įvykiais prisotintų metų, prakeikdavo tą valandą, kada Frensis 
Dreikas apgulė Rioačą. Ji stačiai palengvindavo širdį, nes iš tiesų ją su 
vyru jungė kur kas patikimesnis ryšys, negu meilė - bendras sąžinės 

graužimas. Vyras Ursulai pusbrolis aisiėjo. Abu išaugo sename kaime, 
kurį jų proseneliai sunkiu darbu ir doru gyvenimu pavertė geriausiai 
klestinčia gyvenviete visoje apylinkėje. Nors ši santuoka buvo nusprę- 
sta vos tik jiems į pasaulį atėjus, tačiau, kada jaunuoliai pareiškė norą 
vestis, tėvai stojo prieš. Jie bijojo, kad šios dviejų nuolat besikryžiuo- 
jančių šeimų sveikos atžalos neužsitrauktų sau gėdos, pagimdydami 
iguanus. Kartą buvo toks kraupus atvejis. Viena Ursulos teta, ištekėju- 
si už Chosės Arkadijo Buendijos dėdės, turėjo sūnų, kuris visą gyveni- 
mą mūvėjo plačkelnėmis ir mirė nuo nukraujavimo keturiasdešimt dve- 
jų metų visiškoje skaistybėje, nes užgimė ir augo su kremzline uodega, 
susisukusia lyg kamščiatraukis, kuriai ant galo styrojo plaukų šepetėlis. 
Tai buvo tikrų tikriausia kiaulės uodega, kurios jis kaip gyvas neparo- 
dė jokiai moteriai ir kuri jam gyvybę kainavo, kai jo draugas mėsinin- 
kas, norėdamas padaryti paslaugą, ją nukirto mėsai kapoti kirviu. Cho- 
sė Arkadijas Buendija devyniolikamečio lengvapėdiškumu vienu saki- 
niu išsprendė šį galvosūkį: "O man vis tiek, tegu sau gimsta paršiukai, 
kad tik mokėtų kalbėti". Taip jie susivedė ir tris dienas šventė vestuves 
sų muzika ir raketomis. Jie galėjo būti laimingi iš pat pirmų dienų, jei- 
gune Ursulos motina, kuri jaunajai įvarė tokį siaubą savo baisiomis pra- 
našystėmis apie būsimuosius palikuonis, jog ši griežtai atsisakė užbaig- 
ti jungtuves tuo, kuo jos paprastai užsibaigia. Bijodama, kad jos vyras - 
tvirtas, valingas žaliūkas - nepaimtų jos miegančios jėga, prieš guldama 
Ursula užsimaudavo apatines kelnes, kurias jai motina pasiuvo iš sto- 
ros drobės, sutvirtindama ištisa sistema kryžminių diržų, priekyje suse- 
gamų svaria geležine sagtimi. Taip jaunavedžiai praleido kelis mėne- 
sius. Dieną vyras prižiūrėdavo peštynių gaidžius, o ji kartu su motina 
siuvinėdavo ant rėmelių. Naktį jie keletą valandų aistringai grumdavo- 
si, ir ši sekinanti kova lyg ir atstodavo meilės aktą; tačiau supratingi kai- 
mynai suuodė, kad tarp jų kažkas ne taip, ir kaime pasklido gandas, jog 
jau metai po vedybų, o Ursula dėl vyro kaltės dar esanti nekalta. Cho- 
sė Arkadijas Buendija paskutinis išgirdo šia paskalą. 

- Girdi, Ursula, ką žmonės šneka, - labai ramiai tarė jis savo žmo- 
nai. | 

- Tegu sau šneka, - atsakė ši. - Mes žinome, kad tai netiesa. 

Taip tęsėsi dar pusę metų, iki ano tragiško sekmadienio, kai Chosės 
Arkadijo Buendijos gaidys laimėjo peštynes prieš Prudensijo Agilaro 
gaidį. Kruvino reginio įaudrintas, persiutęs dėl pralaimėjimo, Prauden- 
sijas Agilaras paėjo tolyn nuo Chosės Arkadijo Buendijos, kad sėdin- 
tieji galerijoje geriau girdėtų jo žodžius, ir sušuko: 

- Sveikinu. Gal kartais šitas gaidys pagaliau padarys paslaugą tava- 
jai Žmonai. 

Chosė Arkadijas Buendija abejingiausiai pasiėmė nuo žemės gaidį 
ir tarė susirinkusiems: "Tuojau sugrįšiu". Po to atsisuko į Prudensiją 
Agilarą: 

- Otu, - pasakė jam, - eik namo ir apsiginkluok, nes aš tave užmušiu. 

Po dešimties minučių Chosė Arkadijas Buendija sugrįžo, nešinas 
svaria savo senelio ietimi. Galerijos tarpduryje, kur būriavosi pusė kai- 
mo vyrų, jo laukė Prudensijas Agilaras. Šis nespėjo apsiginti. Chosė Ar- 
kadijas Buendija, su buliaus jėga nuostabiai taikliai paleidęs ietį - taip 
pirmasis Aurelianas Buendija išnaikino apylinkės jaguarus, - perkirto 
jam gerklę. Tą naktį, kai galerijoje artimieji budėjo prie velionio grabo, 
Chosė Arkadijas Buendija įėjo į miegamąjį kaip tik tuo metu, kai jo 
žmona movėsi dorybės kelnėmis. Vyras, supurtęs ietį, įsakė: "Nusi- 
mauk!" Ursula tuoj suvokė, kad priešintis vyro valiai nėra prasmės. "Jei 
kas atsitiks, tu būsi kaltas", - sumurmėjo ji. Chosė Arkadijas Buendija 
įsmeigė ietį į aslą ir tarė: 

- Jei tu pagimdysi iguanus, auginsime iguanus, bet dėl tavo kaltės 
daugiau nežus žmonės mūsų kaime. 

Buvo puiki birželio naktis, gaivi, mėnesėta, ir jie, nesumerkę akių, 
iki aušros šėlo lovoje, nepaisydami vėjo, kuris nešė per jų miegamąjį 
Prudensijo Agilaro giminaičių raudas. 

Žmonės šį įvykį laikė garbės dvikova, tačiau vyrui ir žmonai jis slėg- 
te prislėgė sąžinę. Vieną naktį, negalėdama užmigti, Ursula išėjo į kie- 
mą atsigerti ir šalia didelio molinio puodo išvydo Prudensiją Agilarą. 
Jis buvo baltas kaip drobė, labai nusiminęs ir vis mėgino pakulų gniūž- 
te užkimšti skylę gerklėje. Ji numirėlio neišsigando, tik jai baisiai jo pa- 
gailo. Sugrįžus: į kambarį, Ursula papasakojo vyrui, ką regėjusi, bet šis 
nekreipė į tai dėmesio. "Mirusieji iš kapų nebegrįžta, - tarė jis. - Visa 
bėda, kad mes negalime pakelti sąžinės graužimo". Po poros naktų Ur- 

sula vėl pamatė Prudensiją Agilarą, kuris prausykloje pakulomis trynė 
nuo kaklo sukrešėjusį kraują. Sekančią naktį ji aptiko velionį, vaikščio- 
jantį per lietų. Žmonos vaiduokliškų regėjimų galutinai išvestas iš kan- 
trybės, Chosė Arkadijas Buendija pasiėmė ietį ir išėjo į kiemą. Čia dar 
stovėjo sielvartingojo veido numirėlis. 

- Eik po velnių, - suriko jam Chosė Arkadijas Buendija. - Kad ir kiek 
kartų tu sugrįžtum, aš tave vėl nudėsiu. 

Prudensijas Agilaras neišėjo, o Chosė Arkadijas Buendija nedrįso į 
jį ieties paleisti. Nuo to laiko jis nebegalėjo ramiai miegoti. Jis nerado 
sau vietos, prisimindamas per lietų įsmeigtą velionio žvilgsnį, kupiną 
begalinės nevilties ir gilaus ilgesio gyvųjų, ir skausmingo nerimo, kuris 
vertė jį slankioti po namus ir ieškoti vandens pakulų gniūžtei sudrėkin- 
ti. "Turbūt jam labai sunku, - sakydavo vyrui Ursula: - Matyt, jis baisiai 
vienišas". Ursulai taip buvo gaila Prudensijo Agilaro, jog, sekantį kar- 
tą išvydusi, kaip šis žvilgčioja į puodus ant Židinio, ji tuojau suprato, ko 
jis ieško, ir visuose namuose išdėliojo dubenis su vandeniu. Kartą nak- 
tį, kai Chosė Arkadijas Buendija atrado velionį besimazgojantį žaizdą 
savo kambary, negalėdamas ilgiau ištverti, tarė: 

- Gerai, Prudensijau. Mes išeisim iš šito kaimo kaip galima toliau ir 
niekad daugiau nebesugrįšime. O dabar eik sau. 

Štai kodėl buvo užsimota žygiuoti per kalnus prie jūros. Keli Cho- 
sės Arkadijo Buendijos bičiuliai, jauni kaip ir jis, susižavėję būsimais 
nuotykiais, paliko savo namus ir, susikrovę žmonas bei vaikus, patrau- 
kė į nežadėtąją žemę. Prieš iškeliaudamas , Chosė Arkadijas Buendija 
kieme užkasė ietį ir vienam paskui kitą nukapojo galvas savo puikie- 
siems peštynių gaidžiams, tikėdamas, kad ši auka gal suteiks Prudensi- 
jui Agilarui nors truputį ramybės. Ursula pasiėmė tik skrynelę su jau- 
namartės drabužiais, keletą reikalingiausių rakandų ir dėžutę su auksi- 
nėmis monetomis, kurias paveldėjo iš savo tėvo. Jie iš anksto neaptarė, 
kur link keliaus. Stačiai ryžosi žygiuoti į priešingą pusę nuo Rioačos, 
kad daugiau nesutiktų pažįstamų žmonių ir nepaliktų jokių pėdsakų. 
Didesnės kvailystės, kaip ši kelionė, niekas nebūtų sugalvojęs. Po me- 
tų ir dviejų mėnesių, visiškai susigadinusi vidurius beždžionių mėsa ir 
gyvačių viralu, Ursula pagimdė berniuką, kurio visos kūno dalys buvo 
grynai žmogiškos. Gimdyvei sutino kojos, o venos išbrinko tartum pū- 

slės, tad gerą pusę kelionės ji gulėjo ant karties pavertame hamake, ku- 
rį du vyrai nešė ant pečių. Vaikai geriau pakėlė kelionės sunkumus, nei 
jų tėvai, ir didesnę laiko dalį žaidė ar išdykavo, tačiau graudu buvo žiū- 
rėtiį jų išpampusius pilvukus ir blausias akis. Vienąrytą, bemaž po dve- 
jų klajonių metų, keliauninkai buvo pirmieji mirtingieji, kuriems laimė 
lėmė išvysti vakarinį kalnagūbrio šlaitą. Nuo debesimis užklotos viršu- 
kalnės jie žvelgė į neaprėpiamą lygumą, pelkėtą ir upių išraižytą, kuri 
driekėsi iki kito pasaulio krašto. Bet jūros niekur nesimatė. Kelis mė- 
nesius paklaidžioję raistais, seniai seniai nebesutikę nė gyvos dvasios, 
kartą naktį jie apsistojo prie akmenuotos upės, kurios vanduo atrodė 
lyg sustingęs skysto stiklo srautas. Po daugelio metų, per antrąjį pilie- 
tinį karą, pulkininkas Aurelianas Buendija, norėdamas iš netyčių už- 
klupti Rioačos kariuomenės įgulą, bandė sukarti tą patį kelią, tačiau po 
šešių Žygio dienų suprato, kad tai gryna beprotybė. Vis dėlto tą naktį, 
kai paupy buvo įrengta stovykla, jo tėvo bendražygiai panėšėjo į žmo- 
nes, ką tik išsikapsčiusius iš jūros po laivo sudužimo, bet kelionės me- 
tu jų skaičius paaugo, ir visi buvo pasiryžę mirti tik gilioje senatvėje - 
taip jie ir padarė. Tą naktį Chosė Arkadijas Buendija sapnavo, kad to- 
jevietoje išaugo triukšmingas miestas, kurio namų sienos buvo vaiskios, 
švytinčios. Kai jis pasiklausė, koks čia miestas, išgirdo kažkokį bepra- 
smišką negirdėtą pavadinimą, kuris tačiau sapne skambėjo lyg ir an- 
tgamtiškai: Makondas. Rytojaus dieną Chosė Arkadijas Buendija įtiki- 
no savo žmones, kad jūros jie nebesurasią. Pavėsingiausioje pakrantės 
vietoje liepė versti medžius ir prie upės iškirsti skynimą - ten jie įkūrė 
savąjį kaimą. 

Chosei Arkadijui Buendijai nepavyko išsiaiškinti, ką reiškė sapne 
matyti namai vaiskiomis sienomis, iki tos dienos, kai išvydo ledą. Tada 
jis tarėsi perpratęs sapno giliąją prasmę. Pagalvojo, kad netolimoje 
ateityje bus galima plačiu užmoju gaminti ledo plytas iš tokios kasdie- 
niškos medžiagos, kaip vanduo, ir iš jų statyti naujus kaimo namus. Ta- 
da Makondas iš svilinančio žaizdro, kur nuo karščio susiklaipo langų 
sąvaros ir šovynės, pavirs amžinos vėsos miestu. Ir jei Chose Arkadijas 
Buendija tuojau pat nesigriebė organizuoti ledo fabriko, tai tik dėl to, 
kad buvo labai entuziastingai užsiėmęs vaikų auklėjimu, ypač Aurelia- 
no, kuris iš pat pradžių parodė retą alchemiko nuovoką. Laboratorijo- 

je vėl užvirė darbas. Dabar jau ramiai, be to įkarščio, kurį žadina nau- 
jovė, tėvas su sūnum peržiūrinėjo Melkiado užrašus ir ilgai, kantriai vi- 
saip bandė atskirti nuo priemaišų Ursulos auksą, prikepusį prie katilo 
dugno. Jaunasis Chosė Arkadijas į darbą bemaž nekišo nagų. Kol tėvas 
visa širdimi triūsė prie žaizdro, jo aikštingas pirmagimis, ir anksčiau 
ūgiu prašokęs savo metus, ištįso į augalotą vaikiną. Pakito jo balsas. 
Smakras ir skruostai apžėlė švelniu pūkeliu. Kartą vakare Ursula įėjo į 
kambarį kaip tik tuo metu, kai sūnus rengėsi gulti, ir ją pagavo lyg gė- 
da, lyg gailestis: be savo vyro, ji kaip gyva nebuvo mačiusi nė vieno vy- 
riškio nuogo, o Chosė Arkadijas buvo taip tobulai pasiruošęs gyveni- 
mui, jog motinai net pasirodė keista. Ursula, trečią kartą pastojusi, ka- 
mavosi, vėl apnikta tos baimės, kaip ir po vedybų. 

Anuo metu pas juos dažnai lankėsi linksma moteriškė, aštrialiežu- 
vė ir akiplėša, kuri draug su Ursula ėjo namų apyvoką ir mokėjo korto- 
mis ateitį burti. Ursula pasitarė su ja apie savo sūnų. Ankstyvas sūnaus 
išsivystymas motinai rodės toks pat nenatūralus dalykas, kaip pusbro- 
lio kiaulės uodega. Moteriškė pratrūko nesulaikomu juoku, kurio kri- 
štolinis aidas nusirito per visus namus. "Anaiptol, - tarė ji. - Bus laimin- 
gas". Po kelių dienų, norėdama galutinai įsitikinti savo pranašyste, mo- 
teris atsinešė, kortas ir užsidarė su Chose Arkadiju sandėliuke šalia vir- 
tuvės. Ji ramiai ėmė dėlioti kortas ant seno darbastalio, plepėdama, kas 
užeina ant seilės, o vaikinas stovėjo šalia jos, daugiau nuobodžiauda- 
mas, nei smalsaudamas; staiga ji ištiesė ranką ir palietė Chosę Arkadi- 
ją. "Koks tu netašytas!" - šūktelėjo ji, iš tikrųjų kažko pabūgusi, ir dau- 
giau nepajėgė nė žodžio ištarti. Chosė Arkadijas pajuto, kad jo kaulai 
pasidarė minkšti lyg vata, ir taip išsigando, jog vos vos ištvėrė nepravir- 
kęs. Moteriškė daugiau jo neskatino. Tačiau Chosė Arkadijas negalė- 
jojos pamiršti ir kiaurą naktį geidė užuosti vėl tą aitrų jos pažastų kva- 
pą, kuris, rodės, įsismelkė į jo kūną. Jis troško visą laiką būti su ja, tro- 
ško, kad ji būtų jo motina, kad niekad neišeitų iš sandėliuko, kad jam 
sakytų: "Koks tu netašytas!", kad vėl jį paliestų ir vėl sakytų "Koks tu ne- 
tašytas!" Vieną dieną, nebegalėdamas ilgiau ištverti, nuėjo pas ją į na- 
mus. Vizitas buvo formalus, nesuprantamas, ir jis visą laiką sėdėjo kam- 
baryje, netardamas nė žodžio. Nėmaž jos nebegeidė. Ji atrodė kitokia, 
visiškai kitokia, negu jis įsivaizdavo, jos kvapo sudirgintas, tarsi tai bū- 

tų buvusi ne ji, o kita moteris. Chosė Arkadijas išgėrė kavos ir sugniu- 
žęs išėjo iš namo. Tą naktį, nemigos kamuojamas, vėl aistringai, Žvėri- 
škai jos ilgėjosi, bet geidė nebe anos, kuri buvo su juo sandėliuke, 0 tos, 
kuri šįvakar sėdėjo priešais jį. 

Po kelių dienų nei iš šio, nei iš to moteris jį pasikvietė į namus, kur 
buvo viena su motina, ir, sakydama norinti parodyti naują kortų triuką, 
įsivedė vaikiną į miegamąjį. Čia jinai be jokių ceremonijų jį palietė, bet 
Chosė Arkadijas, sudrebėjęs visu kūnu, nusivylė; jam buvo ne tiek ma- 
lonu, kiek baisu. Po to moteris paprašė naktį pas ją atsilankyti. Chosė 
Arkadijas jai pažadėjo, norėdamas greičiau ištrūkti, tačiau buvo tikras, 
kad ateiti nevalios. Bet naktį, degte degdamas lovoje, suprato, kad pri- 
valo ją susirasti, nors ir nevalioja. Tamsoje vienodai alsavo brolis, gre- 
timame kambaryje sausai kosčiojo tėvas, kieme kvaksėjo vištos, zirzė 
moskitai, krūtinėje daužėsi širdis, ir jis, klausydamasis viso to besaikio 
pasaulio klegesio, kurio iki šiol nebuvo pastebėjęs, apgraibomis apsi- 
rengė ir išėjo į miegančią gatvę. Visa širdimi troško, kad durys būtų ge- 
rai užbrauktos, o ne šiaip sau privertos, kaip ji buvo pažadėjusi. Tačiau 
durys buvo praviros. Pirštų galais jas pastūmė, ir, kai sąvaros sielvartin- 
gai ir garsiai sudejavo, jam užšalo visi viduriai. Skersas, stengdamasis 
nekelti triukšmo, vaikinas įslinko į vidų ir tuoj pat užuodė jos kvapą. 
Chosė Arkadijas dar buvo tik pirmajame kambarėlyje, kame trys mo- 
ters broliai miegojo savo hamakuose; kur kabo tie hamakai, jis nežino- 
jo ir negalėjo pamatyti tamsoje, turėjo pro juos apgraibomis prasigau- 
ti, atidaryti miegamojo duris ir, svarbiausia, neapsirikti lova. Jis žengė 
pirmyn, Ir tučtuojau užkliuvo už hamakų, kurie kabojo daug žemiau, 
negu jis manė. Kažkoks vyrukas, iki šiol ramiai sau knarkęs, apsivertė 
ant kito šono ir nusivylusiu balsu sumurmėjo: "Buvo trečiadienis". Kai 
Chosė Arkadijas pradarė miegamojo duris, jos sudžerškė, gremždamos 
nelygią aslą, bet ką galėjai padaryti. Staiga, sustojęs neperregimoje tam- 
soje, su didžia širdgėla jis suvokė visiškai pasiklydęs. Ankštame kam- 
baryje miegojo motina, kita duktė su vyru bei dviem vaikais ir moteris, 
kuri šiuo metu gal jo nė nelaukė. Chosė Arkadijas būtų galėjęs ją susi- 
rasti pagal kvapą, jei šis kvapas - toks vylingas ir tuo pačiu toks ryškus, 
kaip ir tas, kuris buvo persmelkęs jo kūną, - nebūtų tvyrojęs visoje tro- 
boje. Jis ilgai stovėjo nejudėdamas ir apstulbęs save klausinėjo, kaip ga- 

lėjo atsidurti čia, šioje bejėgiškumo bedugnėje, bet staiga kažkienotam- 
soje grabinėjanti ranka išskėstais pirštais užkliuvo už jo veido. Jis ne- 
nustebo, nes, pats gerai to nenutuokdamas, laukė šio prisilietimo. Pa- 
kluso tai rankai ir, visiškai netekęs jėgų, leidosi vedamas prie neregi- 
mos lovos, kur kažkas jį nurengė ir ėmė kratyti kaip bulvių maišą, su- 
kioti tai dešinėn, tai kairėn toje neįžvelgiamoje tamsumoje, kur rankos 
jam buvo nebereikalingos ir kvepėjo jau nebe ta moterim, o amoniaku, 
ir jis bandė prisiminti jos veidą, bet matė vis Ursulos veidą ir nejučiom 
suvokė darąs tai, ką jau gan seniai norėjo daryti, bet niekad negalėjo 
įsivaizduoti, kad iš tikrųjų sugebės tai padaryti, nežinojo, kaip tą daro, 
nes nebesusigaudė, kur jo galva, kur kojos, nei kieno čia galva, nei kie- 
no čia kojos, tik jautė, jog nebegali ilgiai tverti, kad inkstus gniaužia le- 
dinis šaltis ir viduriuose kaupiasi dujos, jog nebepajėgia nugalėti bai- 
mės ir gundančio troškimo pabėgti, ir tuo pačiu amžinai čia pasilikti, 
šioje beviltiškoje tyloje ir kraupioje vienatvėje. 

Vadinosi ji Pilara Ternera. Ji dalyvavo didžiajame žygyje, užsibai- 
gusiame Makondo įkūrimu, nes tėvai norėjo ją atskirti nuo vyro, kuris 
keturiolikametei mergaitei atėmė nekaltybę ir su ja mylėjosi iki dvi- 
dešimt dvejų metų, nesiryždamas įteisinti savo ryšių, kadangi buvo ne 
iš to kaimo. Jis prisiekė sekti Pilarą Ternerą net į patį pasaulio kraštą, 
bet tik vėliau, kai sutvarkys savo reikalus, tačiau mergina prarado viltį 
jo sulaukti, nors kortos žadėjo jai vyrus - aukštus ir žemus, šviesiaplau- 
kius ir juodbruvus, kurie turėjo pas ją atskubėti žemės ir vandens ke- 
liais, kas už trijų dienų, kas už trijų mėnesių, kas už trejų metų. Lauk- 
dama pamažu prarado šlaunų tvirtumą, krūtų standumą, atprato nuo 
glamonių, bet išlaikė nepaliestą širdies žaismingumą. Naujo, nuosta- 
baus žaislo sužavėtas, Chosė Arkadijas kiekvieną naktį ieškojo savo bry- 
dės kambarių labirintuose. Kartą, radęs užbrauktas duris, ėmė jas dau- 
žyti, žinodamas, jog turi belstis iki galo, jei išdrįso pasibelsti pirmąsyk, 
ir pagaliau, ilgai laukus, ji teikėsi atidaryti. Dieną, miego verčiamas iš 
koto, slapčiomis mėgavosi praėjusios nakties malonumais. Tačiau, kai 
ši linksma, viskam abejinga šaipūnė įžengdavo į jų namus, jam visiškai 
nereikėjo jokių pastangų savo jaudinimuisi nuslėpti, nes toji moteris, 
kurios skardus juokas gąsdino balandžius, nieko bendra neturėjo su ta 
neapčiuopiama jėga, kuri išmokė jį užgniaužti kvapą ir skaičiuoti šir- 

dies dūžius ir jam padėjo suprasti, dėl ko vyrai taip bijo mirties. Jis bu- 
vo taip savyje pasinėręs, jog net nesuvokė, ko čia visi džiūgauja, kai jo 
tėvas ir brolis sukėlė visus namus, pranešdami, kad jiems galų gale pa- 
sisekė paveikti metalo priemaišas ir atskirti Ursulos auksą. 

Iš tikrųjų, dienų dienos sudėtingo ir atkaklaus triūso apsivainikavo 
pergale. Ursula buvo laiminga ir net padėkojo Viešpačiui Dievui už al- 
chemijos sukūrimą, o kaimo žmonės grūdosi laboratorijoje, kurioje įvy- 
kusio stebuklo šventės proga visi buvo vaišinami tešlainiais su guajavos 
uogiene, o Chosė Arkadijas Buendija rodė prikaistuvėlį su išvalytu auk- 
su, tarsi pats būtų jį pagaminęs. Vaikščiodamas nuo vieno prie kito, pa- 
galiau atsidūrė šalia vyresniojo sūnaus, kuris paskutiniu metu į labora- 
toriją bemaž kojos nekeldavo. Pakišo jam po akių sausus gelsvus milte- 
lius ir užklausė: "Na, kaip tau atrodo?" Chosė Arkadijas nuoširdžiai at- 
sakė: 

- Kaip šunšūdis. 

Tėvas atgalia ranka taip žiebė sūnui į veidą, kad šis apsipylė krauju 
ir ašaromis. Tą naktį Pilara Ternera, tamsoje graibydama puodelį ir va- 
tą, dėjo jam prie sutinimų arnikos kompresus ir iš meilės, o ne iš užuo- 
jautos, darė viską, ko tik jis užsigeidė, kad tik nusiramintų. Jie taip suar- 
tėjo, kad po valandžiukės netyčia pirmą kartą ėmė tylomis kalbėtis. 

- Aš noriu būti tik su tavim, - šnibždėjo jis. - Vieną gražią dieną vi- 
ską išdėsiu ir padarysiu galą slapukavimui, 

Pilara Ternera nebandė jo ramdyti. 

- O, tai bus puiku, - tarė ji. - Kai mes būsime visiškai vieni, paliksim 
degančią lempą ir viens antrą matysim, o aš galėsiu rėkti, kas tik šaus į 
galvą, ir kas kam darbo, o tu man į ausį sakysi visokiausius niekus, kas 
tik tau užeis ant seilės. 

Šis pokalbis, aitri pagieža tėvui ir nevaržomos meilės galimybė jam 
suteikė ramybės ir drąsos. Chosė Arkadijas viską pasipasakojo broliui, 
tiesiai, be jokių užuolankų. 

Iš pradžių mažasis Aurelianas suprato nebent, kad brolio nuotykiai 
pats užsikrėtė Chosės Arkadijo geismu. Jis prašė brolį pasipasakoti 
menkiausias smulkmenas, pats kentėjo jo kančias bei mėgavosi jo ma- 
lonumais, jautėsi išgąsdintas ir laimingas. Jis iki aušros laukdavo bro- 

lio sugrįžtant ir, nesumerkdamas akių, vartydavosi savo vienišam pata- 
le tarsi žarijų guolyje, paskui juodu kalbėdavosi; kol reikėdavo keltis, ir 
netrukus juos abu ėmė kankinti tas pats maudulys, abu pradėjo niekin- 
ti alchemiją ir tėvo moksliškumą, ieškoti vienatvės. "Šitie berniokai kaip 
trenkti, - tarė sau Ursula. - Tikriausiai turi kirminų". Ji paruošė bjaurų 
grūstos paikos* gėralą, kurį jie neįtikėtinai kantriai gėrė ir abu drauge 
tuo pačiu metu vienuolika kartų per dieną tūpė ant savo naktinių puo- 
dų, išstenėdami po kelis rausvus parazitus, ir labai patenkinti visiems 
juos rodė, nes broliams tai buvo puiki vada Ursulai apmulkinti, kad ši 
neimtų galvoti, kodėl juodu tokie išsiblaškę ir apsiblausę. Aurelianas 
jau ne tik suprato, bet ir pats sugebėjo išgyventi brolio nuotykius tarsi 
savus, o kartą, kai Chosė Arkadijas labai smulkiai apsakinėjo meilės 
mechanizmą, jaunėlis jį pertraukė, klausdamas: "Ką tutadajauti?" Cho- 
sė Arkadijas tuoj pat jam atsakė: 

- Tai lyg žemės drebėjimas. 

Vieną sausio ketvirtadienį, antrą valandą nakties, gimė Amaranta. 
Kol dar nieko nebuvo kambary, Ursula labai atidžiai ją apžiūrėjo. Mer- 
gytė buvo lengvutė ir vingri lyg driežiukas, tačiau turėjo visas žmogaus 
kūno dalis. Aurelianas naujieną sužinojo tik tada, kai namai pilni pri- 
plūdo žmonių. Naudodamasis proga, jis metėsi ieškoti brolio, kurio 10- 
va nuo vienuoliktos buvo tuščia, net nepagalvojęs, kaip išvilios brolį iš 
Pilaros Terneros miegamojo. Aurelianas kelias valandas sukiojosi apie 
jos namus, švilpaudamas tik jiems abiem žinomą dainelę, kol auštantis 
rytas nuvarė jį namo. Motinos kambaryje jis rado Chosę Arkadiją ne- 
kaltų nekalčiausia mina žaidžiantį su ką tik gimusia sesute. 

Po gimdymo Ursula dar nespėjo pailsėti nė keturiasdešimt dienų, 
kai vėl pasirodė čigonai. Tai buvo tie patys komediantai ir žonglieriai, 
kurie anąsyk buvo atsigabenę ledą. Neilgai trukus paaiškėjo, kad jie nė- 
ra progreso šaukliai, kaip Melkiado taboras, o paprasčiausi pramogų 
siūlytojai. Juk ir ledą atsigabenę, jie neskelbė, kuo žmogui jis galėtų bū- 
ti naudingas, bet rodė kaip paprastą cirko reginį. Šį kartą, be daugybės 
kitų stebuklų, atsivežė skraidantį demblį. Tačiau jį demonstravo ne kaip 
esminį indėlį į susisiekimo išvystymą, o kaip eilinę pramogą. Supranta- 

ma, Žmonės išsikasė paskutinius aukso trupinėlius, norėdami pasimė- 
gauti žaibišku skrydžiu virš kaimo namų. Kilus tokiam sąmyšiui, Chosė 
Arkadijas ir Pilara Ternera naudojosi nežabota laisve. Pasimetę minio- 
je, jie buvo laimingi tarsi sužieduotiniai ir net ėmė manyti, kad meilė 
gali būti gilus ir didesnę paguodą teikiąs jausmas, negu smagi, bet trum- 
palaikė paslaptingų naktų palaima. Tačiau Pilara išsklaidė kerus. Ma- 
tydama, jog Chosė Arkadijas džiaugiasi jos draugija, regimybę ji palai- 
kė tikrove ir vienų ypu grąžino vaikiną į šią žemę. "Dabar jau esi tikras 
vyras", - pasakė ji. Jis nesuprato, ką ji nori tuo pasakyti, tad Pilara Ter- 
nera išskiemenavo: 

- Tu turėsi sūnų. 

Kelias dienas Chosė Arkadijas nedrįso nė kojos iš namų iškelti. Vos 
išgirdęs virtuvėje skardų Pilaros Terneros juoką, jis lėkdavo slėptis į la- 
boratoriją, kurioje su Ursulos palaiminimu vėl sukosi alchemijos maši- 
na. Chosė Arkadijas Buendija džiaugsmingai priėmė sūnų paklydėlį ir 
paakstino jį ieškoti filosofinio akmens, kurį galų gale pats ryžosi susira- 
sti. Vieną vakarą berniukus labai sužavėjo skraidantis demblys, prašvil- 
pęs sulig laboratorijos langais su čigonų vežėju ir keliais kaimo vaikais, 
kurie linksmai mojo rankomis broliams, tačiau Chosė Arkadijas Buen- 
dija net nepasisuko į tą pusę. "Tegu jie sau pramogauja, - tarė jis. - Mes 
tai bent skraidysime, pasiremdami moksliškais išradimais, o ne tokiu 
sudilusiu užtiesalu". Nors Chosė Arkadijas ir dėjosi domįsis, bet nėmaž 
neišmanė, kokią galią turi filosofinis kiaušinis, kuris, jo manymu, dau- 
giau panėšėjo į negrabiai nuliedintą butelį. Darbas laboratorijoje nei- 
šgelbėjo Chosės Arkadijo nuo sunkių minčių. Jis negalėjo užmigti, ne- 
teko apetito ir geros nuotaikos - lygiai kaip tėvas po savo eilinės išmo- 
nės žlugimo - ir buvo taip nusibaigęs, jog pats Chosė Arkadijas Buen- 
dija, manydamas, kad vaikis per daug dedasi į širdį alchemijos mokslą, 
jį nušalino nuo darbų laboratorijoje. Aurelianas, atvirkščiai, suprato, 
kad Chosės Arkadijo graužatis neturi nieko bendra su filosofinio ak- 
mens ieškojimu, bet jam nepavyko brolio iškvosti. Chosė Arkadijas jau 
nebebuvo toks atviraširdis, Iš paslaugaus ir mėgstančio bendrauti išvir- 
to į atžarų užsidarėlį. Ištroškęs vienatvės, degdamas aitria pagieža vi- 
sam pasauliui, kartą naktį, kaip paprastai, atsikėlė iš lovos, bet nepasu- 
koį Pilaros Terneros namus, 0 įsimaišė į mugės šurmulį. Prasibastęs po 

visus išmoningus atrakcionus ir nė vienu jų nesusidomėjęs, staiga įsi- 
spoksojo į kažką, kas nebuvo skirta miniai rodyti, - į jauną čigonę, be- 
veik dar mergytę, apsikarsčiusią stikliniais karoliais - gražesnės už ją 
moters iki šiol Chosė Arkadijas kaip gyvas nebuvo regėjęs. Ji stovėjo 
žioplių minioje, įsistebeilijusi į liūdną vaidinimą, kur vyras, nepaklusęs 
tėvų valiai, pavirto nuodinga gyvate. 

Chosė Arkadijas į vargšelį nė nepažvelgė. Kol minia kamantinėjo 
žmogų-gyvatę apie jo skaudaus likimo visokias smulkmenas, Chosė Ar- 
kadijas prasibrovė į pirmąsias eiles prie čigonaitės ir atsistojo užpaka- 
ly. Prisiglaudė prie mergaitės nugaros. Ji mėgino pasitraukti, bet Cho- 
sė Arkadijas dar stipriau prie jos prisispaudė. Tada čigonė jį pajuto. 
Virpėdama iš nuostabos ir baimės, ji stovėjo prisiglaudusi prie jo, pati 
savimi netikėdama, galiausiai pasuko galvą ir pasižiūrėjo į Chosę Ar- 
kadiją, nedrąsiai šypsodama. Tuo metu du čigonai įmetė žmogų-gyva- 
tę į narvą ir nutempė gilyn į balaganą. Čigonas, kuris vedė vaidinimą, 
pranešė: 

- O dabar, senjorai ir senjoros, jums parodysime baisiausią numerį 
- moterį, kuriai kiekvieną naktį, tą pačią valandą, per ištisus šimtą pen- 
kiasdešimt metų, nukertama galva, nes matė tokius dalykus, kurių ne- 
privalėjo regėti, ir už tai yra baudžiama. 

Chosė Arkadijas ir mergaitė nežiūrėjo, kaip nukertama galva. Jie 
jau buvo čigonų palapinėje ir, skausmingai bučiuodamiesi, čia pat nu- 
sirenginėjo. Čigonaitė išsinčrė iš vienas ant kito suvilktų kiklikų, dau- 
gybės mezginiuotų, krakmolytų sijonų ir visai nereikalingo vielų gorse- 
to, stiklinių karolių naštos, ir iš jos beveik nieko nebeliko. Toji menka 
varlytė su vos prasikalusiomis krūtimis ir tokiomis laibomis kojomis, 
kad Chosės Arkadijo rankos buvo kur kas storesnės, turėjo užtat daug 
ryžto ir ugnies, kurie atsvėrė jos gležnumą. Tačiau Chosė Arkadijas ne- 
galėjo jai tuo pačiu atsakyti, nes palapinė buvo lyg pereinamas kiemas: 
tolydžio vaikščiojo čigonai, nešini cirko reikmenimis, tvarkė savo reika- 
lus ir netgi sėdosi šalia jų lovos kauliukais sulošti. Ant vidurinio kuolo 
pakabinta lempa ryškiai apšvietė visą vidų. Ilsėdamasis po glamonių, 
nuogas Chosė Arkadijas išsitiesė lovoje, nežinodamas, ką daryti, o mer- 
gaitė vėl mėgino jį įkvėpti. Netrukus įėjo putli čigonė, lydima vyro, ku- 
ris nepriklausė komediantų trupei, bet buvo ne vietinis, - ir juodu ėmė 

išsirenginėti prieš pat jų lovą. Moteris iš netyčių žvilgtelėjo į Chosę Ar- 
kadiją ir su nenusakomu susižavėjimu apžiūrėjo besiilsintį jo žvėrį. 

- Vaikine, - sušuko ji, - tegu Dievas tau jį išsaugo. 

Chosės Arkadijo draugužė paprašė juos palikti ramybėje, ir porelė 
atsigulė ant grindų, šalia jų lovos. Anų aistra pažadino Chosės Arkadi- 
jo geismą. Nuo pirmos atakos mergaitės kaulai tarsi domino kaladėlės, 
rodės, barškėdami išbiro į visas puses, jos oda apsipylė šaltu prakaitu, 
akys pritvinko ašarų, o visas kūnas, gailiai sudejavęs, padvelkė dumblo 
kvapu. Tačiau tvirtu charakteriu ir stebinančia valios jėga ji atlaikė 
spaudimą. Chosė Arkadijas, lyg sparnų nešamas, pasijuto kyląs iki an- 
geliškos palaimos, o iš jo širdies siūbtelėjo švelnių nešvankybių srautas, 
kuris tekėjo mergaitei į ausis ir čigonų kalba veržėsi pro jos lūpas. Bu- 
vo ketvirtadienis. O šeštadienio naktį Chosė Arkadijas apsirišo galvą 
raudona skepeta ir patraukė su čigonais. 

Ursula, pasigedusi sūnaus, aplakstė visą kaimą. Ten, kur anksčiau 
stovėjo čigonų palapinės, ji rado vien krūvas šiukšlių ir dar tebegaruo- 
jančius užgesusių ugniakurų pelenus. Kažkoks žmogus, kuris knaisio- 
josi sąvartyne, ieškodamas stiklinių karoliukų, Ursulai pasakė užvakar 
naktį matęs Chosę Arkadiją komediantų tabore, stumiantį vežimėlį su 
Žžmogaus-gyvatės narvu. "Jis pasidarė čigonas!" - šaukė Ursula savo vy- 
rui, kuris nėmaž nesirūpino, dingus sūnui. 

- Duok Dieve, kad taip būtų, - atsakė Chosė Arkadijas Buendija, 
grūstuvėje trindamas tūkstantį kartų grūstą, vėl kaitintą ir vėl grūstą 
medžiagą. - Bent bus tikras vyras. 

Ursula išsiteiravo, į kurią pusę patraukė čigonai. Klausinėdama j1 
ėjo ir ėjo tuo keliu, tikėdamasi juos pasivyti, ir vis tolo nuo kaimo, kol 
atsidūrė taip toli, kad nebevertėjo atgal grįžti. Chosė Arkadijas Buen- 
dija pastebėjo, kad nėra žmonos tik aštuntą valandą vakaro, kai, pali- 
kęs bandomąją medžiagą toliau šusti mėšlo vonelėje, nuėjo pasižiūrė- 
ti, kas atsitiko mažajai Amarantai, kuri nuo rėkimo buvo net užkimusi. 
Ilgai nelaukęs, jis surinko būrį kaimo vyrų, gerai pasiruošusių kelionei, 
Amarantą atidavė vienai moteriškei, kuri pasižadėjo ją žindyti, ir leido- 
si paskui Ursulą nematomais takeliais. Aurelianas irgi ėjo su jais. Au- 
štant keli indėnų Žvejai, kūrių kalbos vyrai nesuprato, ženklais paaiški- 

no nieko nematę praeinant. Po trijų dienų bevaisio ieškojimo jie sugrį- 
žo į kaimą. 

Išiisas savaites Chosė Arkadijas Buendija negalėjo rasti sau vietos. 
Jis tarsi motina rūpinosi mažąja Amaranta. Ją maudė, vystė, keturis kar- 
tus per dieną nešė pas žindyvę, vakarais netgi daineles jai dainuodavo, 
o Ursula visai nemokėjo dainuoti. Pilara Ternera pasisiūlė eiti namų 
apyvoką, kol sugrįš Ursula. Kai Aurelianas, kurio paslaptinga intuicija 
nelaimėj pasidarė dar jautresnė, pamatė ją įeinant į namus, jam, rodos, 
akys atsivėrė. Jis suprato, kad tik dėl Pilaros Terneros kaltės kažkodėl 
pabėgo brolis, o paskui dingo Ursula, ir ją sutiko su tokiu bežadžiu ir 
nepermaldaujamu priešiškumu, jog moteriškė daugiau nebepasirodė. 

Laikui bėgant, viskas grįžo į senas vėžes. Buendija ir sūnus nejučiom 
vėl atsidūrė laboratorijoje, nušluostė dulkes, įkūrė žaizdre ugnį ir ėmė 
kantriai bandyti medžiagą, kuri kelis mėnesius gulėjo mėšlo vonelėje. 
Netgi Amaranta, paguldyta pintame krepšyje, smalsiai spoksojo, kaip 
tėvas ir brolis triūsia susikaupę gyvsidabrio garais prisotintame kamba- 
rėlyje. Praslinko keli mėnesiai nuo Ursulos išvykimo, ir laboratorijoj 
ėmė dėtis keisti dalykai, Tuščias butelis, kuris seniai užmirštas mėtėsi 
spintoje, pasidarė toks sunkus, jog negalima buvo iš vietos pajudinti. 
Puodelis vandens ant darbo stalo užvirė savaime, be ugnies ir per pu- 
svalandį išgaravo ligi paskutinio lašo. Chosė Arkadijas Buendija ir jo 
sūnus džiūgaudami baikščiai stebėjo šiuos antgamtiškus reiškinius ir, 
nesugebėdami jų išsiaiškinti, laikė juos naujos substancijos atsiradimo 
pranašingais ženklais. Vieną dieną Amarantos pintinė pati viena pra- 
dėjo judėti ir apsuko ratą apie kambarį nustėrusio Aureliano akyse, 
kolšis susiprotėjoją sulaikyti. Tačiau Chosė Arkadijas Buendija nė kiek 
nenustebo. Jis padėjo pintinę į vietą ir pririšo prie stalo kojos, tvirtai ti- 
kėdamas, kad jų viltys turi neišvengiamai išsipildyti. Kaip tik tada Au- 
relianas išgirdo jį sakant: 

- Jei nebijai Dievo, bijok metalų. 

Staiga, nebuvusi bemaž penketą mėnesių, parsirado Ursula. Ji grį- 
žo pagyvėjusi, pajaunėjusi, su naujais, kaime nematytais drabužiais. 
Chosė Arkadijas Buendijaiš džiaugsmo vos iš proto neišsikraustė. "Išsi- 
pildė! - šaukė jis. - Aš Žinojau, kad taip bus". Jis iš tikrųjų tuo tikėjo, 
nes, valandų valandas tūnodamas laboratorijoje ir darydamas bandy- 

mus, širdies gilumoje meldė Dievą ne filosofinio akmens, ne galios me- 
talui atgaivinti, ne būdo trobos šovynėms ir sąvaroms auksu paversti, 
bet kaip tik to, kas įvyko, - Ursulos sugrįžimo. Tačiau žmona nedžiūga- 
vo drauge su vyru. Ji, kaip paprastai, pakštelėjo jam į žandą, tarsi jie 
būtų išsiskyrę prieš valandėlę, ir tarė: 

- Žvilgtelėk laukan. 

Chosė Arkadijas Buendija ilgai negalėjo atsitokėti, kai, išėjęs į gat- 
vę, pamatė minią žmonių. Tai buvo ne čigonai. Lygių plaukų ir tamsios 
odos, kaip ir vietiniai Žmonės, vyrai ir moterys šnekėjo ta pačia kalba ir 
skundėsi tokiais pat negalavimais. Jie vedėsi mulus, apkrautus maisto 
produktais, ir jaučių traukiamus vežimus su baldais ir namų rykais, įpra- 
sta šios Žemės gyvenimo padaryne, be jokio įmantrumo nūdienos pre- 
kijų išdėliota pardavimui. Šie žmonės gyveno anapus lygumų, tik už 
dviejų dienų kelionės, bet ten buvo miesteliai, kurie kas mėnesį gauda- 
vo paštą ir mokėjo naudotis mašinomis, palengvinančiomis žmogaus 
buitį. Čigonų Ursula nepasivijo, bet surado kelią, kurio nesugebėjo ap- 
tikti jos vyras, nesėkmingai ieškodamas didžių atradimų. 

Pilaros Terneros sūnus atsirado senelių pirkioje dviejų savaičių am- 
žiaus. Ursula anūką priėmė labai nenoromis, kai vyras užsispyręs dar 
kartą ją priveikė, nes nieku gyvu nenorėjo sutikti, kad Buendijų gimi- 
nės atžala būtų palikta likimo valiai, tačiau ji iškėlė sąlygą, kad vaikas 
niekada nesužinotų savo tikrosios kilmės. Nors kūdikį pavadino Chose 
Arkadiju, bet, kad nebūtų painiavos, ilgainiui pradėjo šaukti tiesiog Ar- 
kadiju. Tuo metu makondiškiai taip karštai ėmėsi visokiausių verslų, o 
Buendijų namuose buvo tokia maišatis, kad apie vaikų priežiūrą niekas 
nė negalvojo. Jais rūpinosi Visitasiona, guachiro genties indėnė, kartu 
su broliu įsikūrusi šiame kaime, - mat jų gimtinėje jau kelerius metus 
siautėjo baisi limpama liga - nemiga. Abu buvo tokie darbštūs ir paslau- 
gūs, jog Ursula juos priėmė, kad jie padėtų jai apsiruošti. Šiai todėl Ar- 
kadijas ir Amaranta pirma išmoko guachiro indėnų šnekos, o tik paskui 
ispaniškai, įprato valgyti driežų sriubą ir vorų kiaušinius, o Ursula to nė 
nepastebėjo, nes varė pelningą karamelinių gyvulėlių prekybą. Makon- 
das pasikeitė. Ursulos atvestieji Žmonės taip plačiai išgarbstė jo padė- 
tų ir derlingas apylinkės žemes, jog gan greit kuklus kaimelis pasidarė 
triukšmingu miestukuų su krautuvėmis, amatininkų dirbtuvėlėmis ir ju- 
driu prekybos keliu, kuriuo atvyko pirmieji arabai, apsiavę bckulnėmis 
kurpaitėmis, įsivėrę į ausis žiedus, ir ėmė mainyti stiklinių karolių vėri- 
nius į papūgas. Chosė Arkadijas Buendija neturėjo nė valandėlės poil- 
sio. Susižavėjęs verdančiu gyvenimu, kuris jam atrodė fantastiškesnis 
net už jo platųjį vaizduotės pasaulį, jis nėmaž nebesidomėjo alchemi- 
jos laboratorija, begalinių transformacijų nualintai medžiagai leido at- 
sigauti ir vėl pasidarė energingas ir veiklus, kaip andai, kada žymėjo 
naujas gatveles ir vietas naujiems namams, žiūrėdamas, kad kuris žmo- 

gus negautų daugiau lengvatų už kitus. Atkilėliai jautė jam tokią pagar- 
bą, jog neklojo pamatų ir netvėrė tvoros su juo nepasitarę, dargi žemės 
matavimą tik jam įtikėjo. Kai vėl pasirodė komediantai čigonai, savo 
keliaujantį balaganą pavertę didžiule loterijų ir azartinių lošimų įstai- 
ga, juos sutiko išskėstomis rankomis, nes manė, kad su jais grįžta ir Cho- 
sė Arkadijas. Bet Chosė Arkadijas nepasirodė, nebuvo ir Žmogaus-gy- 
vatės, kuris, Ursulos manymu, vienintelis būtų galėjęs pasakyti tikrątei- 
sybę apie jos sūnų, užtai čigonai negavo leidimo apsistoti Makonde ir 
buvo įspėti, kad ateity čia nė kojos nekeltų, nes esą nedorybių ir ištvir- 
kimo skleidėjai. Ir visgi Chosė Arkadijas Buendija pareiškė, kad sena- 
sis Melkiado taboras, savo gilia amžių išmintim ir nepaprastais išradi- 
mais padėjęs kaimui iškilti, visada rasiąs vartus atkeltus. Tačiau Mel- 
kiado giminė, pasak įvairių pakeleivių ir valkatų, buvo seniai nušluota 
nuo Žemės, nes peržengė Žmogaus pažinimo ribas. 

Chosė Arkadijas Buendija, bent jau laikinai išsivadavęs iš savo fan- 
tazijos varžtų, per trumpą laiką įdiegė visiems meilę tvarkai ir darbui, 
naują gyvenimo ritmą pažeidė jis pats ir tik vieną kartą: liepė išleisti į 
laisvę paukštelius, kurie savo skambiu čiulbėjimu nusakydavo Žmonėms 
laiką nuo pat pirmųjų Makondo įkūrimo dienų, ir jų vieton kiekvieno- 
je troboje pakabinti po valandas grojantį laikrodį. Tai buvo gražūs rai- 
žyto medžio laikrodžiai, kuriuos arabai mainė į papūgas, o Chosė Ar- 
kadijas Buendija taip tiksliai sureguliavo, jog kas pusvalandį miestąlin- 
ksmindavo to pat valso keli taktai, kaskart vis nauji, o lygiai vidurdienį 
pasiekdavo savo tobulumo viršūnę - vienu balsu melodingai sugrodavo 
ištisą valsą. Tai vis Chosės Arkadijo Buendijos sugalvota vietoj akacijų 
miestelio gatves apsodinti migdolų medžiais, tai jis įspėjo paslaptį, ku- 
rią nusinešė į kapus, kaip juos padaryti ilgaamžiais. Praslinks daug me- 
tų, Makonde išaugs medinės trobos skardiniais stogais, 0 seniausiose 
j0 gatvėse dar stūksos dulkėti migdolų medžiai aplaužytomis šakomis, 
nors jau seniai visi bus užmiršę, kieno rankos juos sodino. Tuo metu, 
kai tėvas tvarkė miestelį, o motina stiprino namų ūkį, gamindama pa- 
sakiškus karamelinius gaidelius ir žuvytes, maustė ant balzos medžio 
pagaliukų ir du kartus per dieną nešiojo iš namų parduoti, Aurelianas 
stūmė begalines valandas apleistoje laboratorijoje, tik iš smalsumo mo- 
kydamasis auksakalio meno. Jis taip ištįso, kad greit jam pradėjo nebe- 

tikti brolio palikti drabužiai ir teko vilkėti tėvo rūbus, tik Visitasiona tu- 
rėdavo marškinius klostyti, o kelnes siaurinti, nes Aurelianas buvo ne 
toks kresnas, kaip anie. Jau būdamas paauglys, prarado balso švelnu- 
mą, aptilo, užsidarė savo kiaute, bet žvilgsnis buvo vėl skvarbus, kaip 
andai, pirmąją gyvenimo dieną. Jis taip buvo įsigilinęs į juvelyrinius dar- 
bus, jog išeidavo iš laboratorijos tik pavalgyti. Chosė Arkadijas Buen- 
dija, susirūpinęs sūnaus uždarumu ir manydamas, kad jam reikia mo- 
ters, davė namų raktus ir truputį pinigų. Tačiau Aurclianas už tuos pi- 
nigus nusipirko druskos rūgšties karališkajam vandeniui pasigaminti, o 
raktus paauksavo. Ir visgi Aureliano keistenybės nublankdavo prieš Ar- 
kadijo ir Amarantos išmones - tiems jau pradėjo kristi pieniniai dantys, 
ojie dar ištisas dienas vaikščiojo prikepę prie indėnų, griežtų griežčiau- 
siai užsispyrę kalbėti ne ispaniškai, o tik guachiro indėnų kalba. "Nėr 
čia ko tau dejuoti, - sakydavo Ursula vyrui. - Vaikai paveldi tėvų kvai- 
lystes". Ir kai ji, įsitikinusi, kad jos palikuonių absurdiški poclgiai yra to- 
kia pat baisenybė, kaip ir paršo uodega, mėgino sūnui pasiskųsti savo 
dalia, Aurelianas įsmeigė į ją žvilgsnį, kuris išmušė ją iš vėžių. 

- Kažkas pas mus atvyks, - pasakė jis. 

Ursula, kaip visada, išgirdusi kokią sūnaus pranašystę, bandė jį pri- 
blokšti savo namudine logika. Kas čia nuostabaus, jei kažkas ateis. 
Kiekvieną dieną per Makondą praeina dešimtys pakeleivių ir niekas dėl 
to sau nekvaršina galvos, niekas nesigriebia burtų jų pasirodymui nu- 
spėti. Ir visgi, nepaisydamas jokios logikos, Aurelianas įrodinėjo savo. 

- Nežinau, kas atvyks, - spyrėsi jis, - bet tas žmogus jau kelyje. 

Ir iš tikrųjų, sekmadienį atėjo Rebeka. Jai buvo ne daugiau vienuo- 
likos. Nuo Manauro ji sukorė sunkų kelią kartu su odos pirkliais, kurie 
buvo apsiėmę pristatyti mergaitę drauge su laišku į Chosės Arkadijo 
Buendijos namus, tačiau jie negalėjo nieko tikra pasakyti, kas buvo tas 
žmogus, prašęs šitos paslaugos. Visa Rebekos manta buvo drabužių 
ryšulėlis, nedidelė medinė supamoji kėdė, išpaišyta spalvingomis gėly- 
tėmis, ir drobinis maišelis, kuriame visą laiką klakčiojo "klakš, klakš, 
klakš" - jos tėvų kaulai. Laišką Chosei Arkadijui Buendijai labai mei- 
liais žodžiais buvo surašęs kažkoks nežinomasis, kuris, nepaisydamas 
nei laiko, nei nuotolio, jį dar karštai mylėjo ir, paprasčiausių žmogiškų 
jausmų skatinimas, laikė savo pareiga atlikti šį gailestingą darbą - nu- 

siųsti jam vargšę, visų apleistą našlaitę, Ursulos antros eilės pusseserę 
ir, vačinasi, Chosės Arkadijo Buendijos giminaitę, tik tolimesnę, nes ji 
esanti duktė neužmirštamo bičiulio Nikanoro Uljoa ir Rebekos Mon- 
tielos, labai gerbtinos Nikanoro žmonos, kuriuos Dievas priglaudė sa- 
vo šventojoje karalystėje, o jų kaulus čia drauge siunčiąs krikščioniškai 
palaidoti. Tiek paminėtos pavardės, tiek parašas laiško gale buvo gan 
gerai įskaitomi, tačiau nei Chosė Arkadijas Buendija, nei Ursula nepri- 
siminė tokių giminaičių ar bent pažįstamų, kurie būtų turėję siuntėjo 
pavardę ir gyvenę tolimoje Manauro gyvenvientėje. Iš mergaitės nebu- 
vo įmanoma išpešti kokių papildomų žinių. Tik įėjusi, ji tuojau pat įsi- 
sėdo į savo supamąją kėdutę ir, čiulpdama pirštą, spoksojo didelėmis 
išsigandusiomis akimis, nerodydama nė mažiausio ženklo, kad supran- 
ta ko klausiama. Mergaitė dėvėjo palaikę juodos diagonalės suknutę ir 
apsilupusius lakinius batelius. Jos plaukai už ausų buvo surišti juodais 
kaspinėliais. Ant kaklo kabojo škaplierius, išblukęs nuo prakaito, o ant 
dešiniojo riešo - plėšrūno iltis, parišta varine grandinėle, amuletas nuo 
blogos akies. Žalsva oda ir pilvas, išsipūtęs ir kietas lyg būgnas, bylojo 
apie blogą sveikatą ir nuolatinį badavimą, bet, pasodinta valgyti, laikė 
dubenį ant kelių ir nė nelietė maisto. Visi manė, kad mergaitė kurčne- 
bylė, bet, kai indėnai savo kalba užklausė, ar nenorėtų gerti, pakėlė akis, 
tarsi juos atpažinusi, ir linktelėjo galvą. 

Buendijos pasiliko mergaitę, nes kitos išeities nebuvo. Nors Aure- 
lianui pakako kantrybės jai perskaityti visus maldaknygėje surašytus 
šventuosius, mergaitė neatsiliepė į jokį vardą, tada buvo nutarta ją pa- 
metu Makonde kapinių nebuvo - juk čia dar nebuvo niekas pasimiręs, 
- maišelį su kaulais padėjo į šalį, kol atsiras laidojimui derama vieta; il- 
gai jis mėtėsi tai čia, tai ten, kur nė minty neturėjai jį aptikti, ir vis "klakš, 
klakš klakš" nelyginant višta perekšlė. Daug vandens nutekėjo, kol Re- 
beka įsitraukė į šeimos gyvenimą. Dienų dienas ji sėdėdavo sau viena 
supamojoje kėdėje, įgludusi į pačią atkampiausią trobos kertelę, ir čiul- 
pdavo pirštą. Niekas jos nedomino, tik išgirdusi laikrodžių muziką, 
kiekvieną pusvalandį išplėstomis akimis išgąstingai žvalgydavosi, tarsi 
tikėdamasi kažkur erdvėje garsus pamatyti. Iš pradžių kelias dienas ne- 
galėjai mergaitei valgio įsiūlyti. Niekas nesuprato, kaip ji badu nemir- 

šta, kol pagaliau indėnai, kurie visada viską žinojo, nes be perstojo ty- 
lutėliai šmirinėjo po visus namus, susekė, kad Rebeka megsta valgyti 
tik drėgną kiemo žemę ir kalkių tinką, kurį nagais laupė nuo sienų. Ma- 
tyt, tėvai ar kas kitas, kas ją auklėjo, bardavo mergaitę už tokį netikusį 
įprotį, nes Rebeka valgydavo paslapčia, suprasdama negerai daranti, ir 
kaupė atsargas, kad galėtų pasmaguriauti viena, kai niekas nemato. Ta- 
da nuo jos nenuleido akies. Ursula nušlakstė kiemą karvės tulžimi, ai- 
triais indėniškais pipirais ištrynė sienas, kad Rebeka atprastų nuo ža- 
lingo įpročio, bet toji taip gudriai ir išradingai apsirūpindavo žeme, jog 
moteriškė gavo griebtis pačių veiksmingiausių priemonių. Ji sumaišė 
apelsinų sunką su rabarbarų sultimis, nakčiai paliko puodelyje prisi- 
trauktiir kitą dieną davė Rebekai išgerti ant tuščios. Niekas nebuvo Ur- 
sulai sakęs, kad šie vaistai atpratina nuo žalingo įpročio valgyti žemę, ji 
pati sumetė, jog bet koks kartimas, pakliuvęs į tuščią skrandį, sukels 
dieglius kepenyse. Pažiūrėti geibi, Rebeka buvo tokia užsispyrusi ir sti- 
pri, jog vaistais girdyti ją reikėjo kaip veršelį, ir tai vos galėjai ją nulai- 
kyti: ji daužėsi, tampėsi, kandžiojosi ir spjaudėsi, rėkdama mįslingus 
žodžius, kurie, pasipiktinusių indėnų žodžiais tariant, buvo patys bjau- 
riausi keiksmai guachiro indėnų kalba. Tai sužinojusi, Ursula griebėsi 
diržu ją gydyti. Nežinia, kas pagelbėjo - rabarbarai ar pėrimas, ar tas ir 
tas, bet viena buvo aišku, kad po kelių savaičių Rebeka pradėjo taisy- 
tis. Ji žaidė su Arkadiju ir Amaranta, kurie ją priėmė kaip vyresniąją 
seserį, ir gardžiai valgė, teisingai laikydama šaukštą ir šakutę. Netrukus 
paaiškėjo, kad ji taip pat sklandžiai kalba ispaniškai, kaip ir indėniškai, 
kad turi didelių gabumų visokiems rankdarbiams ir kad pagal laikrod- 
žių valso melodiją dainuoja žaismingą dainelę, kuriai žodžius pati su- 
galvojo. Veikiai Buendijos ją ėmė laikyti savo šeimos nariu. Su Ursula 
ji elgėsi meiliau už tikruosius jos vaikus, Amarantą ir Arkadiją vadino 
sesute ir broliuku, Aurelianą - dėde, o Chosę Arkadiją Buendiją - se- 
neliuku. Žodžiu, Rebeka įsigijo nė kiek nemažiau teisių už kitus šeimos 
narius vadintis Buendija: tai vienintelė pavardė, kurią turėjo ir kurią 
garbingai nešiojo iki pat mirties. 

Vieną naktį, po to, kai Rebeka, išsigydžiusi nuo žalingo įpročio val- 
gyti žemę, persikėlė į vaikų kambarį, indėnė, miegojusi su jais, netyčia 
nubudo ir išgirdo kampe keistą krapščiojimą. Manydama, kad į kam- 

barį bus įlindęs koks gyvulys, sanerimusi pašoko iš patalo ir pamatė su- 
pamojoje kėdutėje pirštą bečiulpiančią Rebeką, kurios akys švietė tam- 
soje kaip katės. Siaubas sukaustė Visitasioną, išvydusią, jog neišvengs 
savo lemties, nes tose akyse įžvelgė aną ligą, kurios grėsmė privertė juos 
- ją ir brolį - visiems laikams apleisti senąją indėnų karalystę, kurioje jie 
turėjo paveldėti sostą. Tai buvo limpama liga - nemiga. 

Indėnas Kataurė išėjo iš namų, nė aušros nesulaukęs. Jo sesuo pa- 
siliko, nes jos tikinti lemtim širdis sakė, kad ši pragaištinga rykštė ją su- 
ras net pačiame tolimiausiame žemės kampelyje. Niekas nesuprato Vi- 
sitasionos nerimo. "Jei nemiegosim, dar geriau, - smagiai nusiteikęs, 
kalbėjo Chosė Arkadijas Buendija. - Bent pailgės gyvenimas!" Tačiau 
indėnė jam išaiškino, kad nemiga esanti baisi ne dėlto, kad neima mie- 
gas, - Žmogaus kūnas nė kiek neišvargstąs, - bet dėl to, kad ligai vystan- 
tis ateinanti neišvengiama pabaiga - visiška užmirštis. Ji turėjo omenį;, 
kad ligoniui, įpratusiam nemiegoti, iš atminties pamažu dyla vaikystės 
prisiminimai, paskui daiktų pavadinimai bei jų paskirtis, pagaliau jis 
ima nebeatpažinti žmonių, nebesuvokia savęs kaip asmenybės ir galų 
gale išvirsta kažkokiu idiotu be praeities. Chosė Arkadijas Buendija, 
leipdamas juoku, nusprendė, jog čia kalba eina apie vieną iš daugelio 
negalių, prietaringų indėnų išgalvotų. Tačiau atsargioji Ursula dėl viso 
pikto atskyrė Rebeką nuo kitų vaikų. 

Po kelių savaičių, kai Visitasionos išgąstis gerokai išvėso, vieną nak 
tį Chosė Arkadijas Buendija, vartydamasis lovoje, pasijuto negalįs už- 
migti. Ursula irgi išsibudino ir paklausė, kas jam atsitikę, o šis atsake: 
"Vėl galvoju apie Prudensiją Agilarą". Abu, nė bluosto nesudėję, ryto- 
jaus dieną atsikėlė visiškai pailsėję ir net pamiršo blogai praleistą nak- 
tį. Per pusryčius Aurelianas, negalėdamas atsistebėti, pasisakč esąs kuo 
puikiausios nuotaikos, nors visą naktį laboratorijoje auksavęs sagę, ku- 
rią padovanosiąs Ursulai gimimo dieną. Kelias dienas niekas nekėlė pa- 
nikos, bet trečią naktį, kai, atėjus laikui gulti, neėmė miegas, visi sune- 
rimo, apskaičiavę, jog daugiau kaip penkiasdešimt valandų jie akių ne- 
sumerkę. 

- Vaikai irgi žvalut žvalutėliai. Kai tas maras kartą įsisuka į namus, 
niekas nuo jo nepabėgs, - su jai būdingu fatalizmu tarė indėnė. 


39 


Išties jie sirgo nemiga. Ursula, kuri iš savo motinos žinojo augalų gy- 
domąsias savybes, ušplikino kurpelių ir liepė namiškiams gerti, bet už- 
migti niekas neužmigo, tik visą dieną sapnavo atviromis akimis. Kai 
šitaip apgaulingai prašvito protas, jie regėjo ne tik savo, bet ir kitų sap- 
nus. Namai, rodės, pilni priplūdo svečių. Rebeka, sėdėdama virtuvės 
kampe, savo supamojoje kėdutėje, sapnavo, jog kažkoks į ją labai pa- 
našus vyras baltos drobės eilute ir aukso segtuku susegta marškinių apy- 
kaklejai atnešęs rožių puokštę. Su juo buvusi moteriškė, švelniomis ran- 
komis ji išėmusi vieną rožę ir įsegusi mergaitei į plaukus. Ursula supra- 
to, kad šitie žmonės - vyras ir moteris - yra Rebekos tėvai, bet nieku gy- 
vu nesugebėjo jų atpažinti ir galutinai įsitikino, kad niekada nebuvo jų 
mačiusi. Ir vis dėlto per neapsižiūrėjimą, kurio Chosė Arkadijas Buen- 
dija niekad sau nedovanos, namuose pagaminti karameliniai gyvulėliai, 
kaip ir anksčiau, buvo nešami į miestelį parduoti. Vaikai ir suaugusieji 
mėgaudamiesi čiulpė puikius žalius nemigos gaidelius, sultingas rau- 
svas nemigos žuvytes ir švelnaus skonio geltonus nemigos arkliukus, o 
pirmadienio aušra užtiko visą miestelį budrų budriausią. Iš pradžių nie- 
kas nekėlė panikos. Anaiptol, visi džiaugėsi, kad neima miegas, nes tuo 
metu Makonde buvo susikaupę aibės darbų, kuriems nudirbti vis laiko 
nepakakdavo. Žmonės taip suskato plušti, jog greit nebeturėjo ko veik- 
ti ir apie trečią valandą nakties jau sėdėjo sunėrę rankas, skaičiuodami 
laikrodžių valso natas. Tie, kurie norėjo užsnūsti, - ne iš nuovargio, O 
sapnų pasiilgę, - išmėgino visas priemones žmogui nuvarginti. Susirin- 
kę kalbėjo be pertrūkio, kartojo tą patį ištisas valandas, ištisas valandas 
krėtė tuos pačius pokštus, porino romyto gaidžio pasaką, kol išsekda- 
vo kantrybė; tai buvo žaidimas be pabaigos: pasakotojas klausia, ar jie 
nori pasiklausyti romyto gaidžio pasakos, o kai jam atsako "taip", pasa- 
kotojas atsikerta, kad jis neprašo jų sakyti "taip", o prašo atsakyti, ar jie 
nori išgirsti romyto gaidžio pasaką, kada atsako "ne", pasakotojas sako, 
kad neprašo jų atsakyti "ne", tik klausia, ar jie nori išgirsti romyto gaid- 
žio pasaką, kada visi tyli, tada pasakotojas sako, kad jis neprašo jų ty- 
lėti, tik klausia, ar jie nori išgirsti romyto gaidžio pasaką; ir nevalia išei- 
ti, nes pasakotojas sako, kad jis jų neprašo išeiti, o tik klausia, ar jie no- 
ri išgirsti romyto gaidžio pasaką, ir taip toliau, kad neišeisi iš užburto 
rato ištisas naktis. 

Kai Chosė Arkadijas Buendija suprato, jog užkratas paplito po visą 
miestelį, jis sukvietė šeimų galvas ir jiems papasakojo visa, ką žinojo 
apie nemigą, irjie drauge apsvarstė, kaip užkirtus kelią epidemijai į gre- 
timus kaimus ir miestus. Kaip tik tada jie nuėmė nuo ožių kaklų skam- 
baliukus, kuriuos su arabais buvo išmainę į papūgas, ir sukabino juos 
prie įėjimo į Makondą tiems, kurie, nepaisydami sargybinių patarimų 
bei maldavimų, veržte veržėsi į miestelį. Visi ateiviai, tuo metu pasiro- 
dę Makondo gatvėse, turėjo skambinti varpeliu, perspėdami ligonius, 
jog čia sveikasis. Miestelyje jiems neleisdavo nei valgyti, nei gerti, nes 
nebuvo jokios abejonės, kad liga plinta per maistą ir kad visi valgiai ir 
gėrimai Makonde apkrėsti nemigos bacilomis. Taip ši epidemija neišė- 
jo už miestelio ribų. Karantinas buvo toks griežtas, jog vieną dieną į šią 
nepaprastą padėtį imta žiūrėti kaip į savaime suprantamą dalyką: gy- 
venimas vėl plaukė sena vaga, darbas vėl ėjo, kaip ir anksčiau, ir joks 
žmogus nebesuko sau galvos dėl nenaudingo įpročio miegoti. 

Ne kas kitas, kaip Aurelianas, išrado būdą atminčiai išsaugoti, ir ma- 
kondiškiai kelis mėnesius sėkmingai juo naudojosi. Ir visai iš netyčių. 
Prityręs ligonis - juk susirgo vienas iš pirmųjų - buvo tobulai įvaldęs auk- 
sakalystės meną. Vieną dieną jis ieškojo mažyčio priekalo, ant kurio su- 
plodavo metalus, ir niekaip negalėjo prisiminti jo pavadinimo. Tėvas 
jam pasakė: "Priekalas". Aurelianas popierėly užsirašė žodį 'priekalas" 
ir sakais priklijavo prie pastovo. Dabar jau buvo tikras, kad ateityje to 
žodžio neužmirš. Jam ir į galvą neatėjo, kad tai pirmasis užmiršties žen- 
klas, nes šio padargo pavadinimą jis sunkiai atsimindavo. Tačiau po ke- 
lių dienų pastebėjo, kad jam sunku prisiminti, kaip vadinasi bemaž vi- 
si laboratorijos daiktai. Tada jis ant visų įrankių užlipino atitinkamas 
kortelesir, perskaitęs užrašą, visad žinojo, kas reikia, Kai sunerimęs tė- 
vas jam pasiskundė pradedąs užmiršti vaikystės dienų pačius įspūdin- 
giausius įvykius, Aurelianas paaiškino savo metodą, ir Chosė Arkadi- 
jas Buendija praktiškai ėmėsi jį įgyvendinti savo namuose, o vėliau - vi- 
same miestelyje. Rašale padažęs teptuką, kiekvieną daiktą pažymėjo jo 
vardu: stalas, kėdė, laikrodis, durys, siena, lova, puodas. Paskui nuėjo į 
diendaržį ir sužymėjo visus gyvulius, o darže - augalus: karvė, ožys, kiau- 
lė, višta, maniokas, malanga, bananas. Pamažėl, vis labiau gilindamiesi 
į neribotas užmiršties galimybes, žmonės suprato, jog kurią dieną jie, 

ko gero, atpažins daiktus iš užrašų, bet nebeprisimins jų paskirties. Ta- 
da jų užrašai pasidarė iškalbingesni. Pavyzdžiu, kaip makondiškiai bu- 
vo pasišovę kovoti su užmirštimi, gali būti skelbimas, užkabintas karvei 
ant kaklo: "Tai karvė, kurią kas rytą turi melžti, kad gautum pieno, o pie- 
ną turi užvirinti, sumaišyti su kava ir gausi kavą su pienu". Ir taip jie gy- 
veno toje didžioje tikrovėje, kurią dar laikė savo galvoje, sutvirtinę ją 
žodžiais, bet ji turėjo nebegrąžinamai pradingti, kai užsimirš raidžių 
prasmė. 

Prie pagrindinio įėjimo į miestelį jie pakabino užrašą: Makondas, o 
centrinėje gatvėje antrą, dar didesnį - Dievas yra. Ant visų namų buvo 
prirašinėta sutartinių ženklų, kurie turėjo gaivinti atminty įvairius daik- 
tus ir jausmus. 

Tačiau šitokia sistema reikalavo didelio budrumo ir stiprios mora- 
linės ištvermės, todėl daugelis pasidavė savo pačių sukurtai, įsivaizduo- 
tai tikrovei, kuri buvo ne tokia praktiška, užtat labiau paguodžianti. Pi- 
lara Ternera, pramokusi iš kortų skaityti praeitį, kaip anksčiau kad pra- 
našaudavo ateitį, labai prisidėjo prie šių kerų plitimo. Taip bemiegiai 
pradėjo gyventi miglotame būrimo išmonių pasaulyje, kuriame tėvą be- 
prisimindavai kaip juodbruvą vyriškį, atvykusį balandžio pradžioje, o 
motiną - kaip įdegusio veido moteriškę, ant kairės rankos mūvinčią auk- 
sinį žiedą, o gimimo diena būdavo nukeliama į kovo pabaigą, kai lauro 
medyje giedojo vyturys. Tokių paguodos priemonių sugniuždytas, Cho- 
sė Arkadijas Buendija pasiryžo sukurti atminties mašiną, kurios jau 
kartą buvo įsigeidęs čigonų išgalvotiems stebuklams prisiminti. Jos vei- 
kimo pagrindas turėjo būti toks: kas rytą pasikartoti visumą Žinių, įsi- 
gytų gyvenimo bėgyje. Vaizdavosi ją tarsi sakamą žodyną - asmuo, sė- 
dintis sulig jos ašimi, pats suks rankeną, o jam prieš akis per kelias va- 
landas praslinks pačios reikalingiausios žinios gyvenime. Išradėjas jau 
buvo surašęs apie keturiolika tūkstančių kortelių, kai lygumos kelyje 
pasirodė keistas seniokas, tilindžiuodamas liūdnu miego nepraradusių 
žmonių varpeliu; jis nešėsi ant kupros virvėmis suraišiotą išpampusį la- 
gaminą, o prieš save stūmė juodu skuduru apklotus ratukus. Žmogus 
pasuko tiesiai į Chosės Arkadijo Buendijos namus. 

Atidariusi duris Visitasiona jo nepažino ir palaikė jį paprasčiausiu 
prekeiviu, kuris visai nenutuokė, kad mieste, neišvengiamai grimztan- 

čiame į užmiršties liūną, neįmanoma prekiauti. Tai buvo kažkoks iška- 
ršęs vyriškis. Nors jo balsas virpėjo iš nepasitikėjimo, o rankos, rodos, 
abejojo, kad daiktai egzistuoja, tačiau aiškiai matėsi, kad jis atvyksta iš 
to pasaulio, kuriame žmonės dar sugeba miegoti ir prisiminti. Chosė 
Arkadijas Buendija rado senuką svetainėje - sėdėjo ir, vėduodamasis 
juoda dėmėta skrybėle, užjaučiančia veido išraiška atidžiai skaitė ant 
sienų prilipintus užrašus. Šeimininkas pasisveikino su didžia pagarba, 
būgštaudamas, kad bus kažkada jį pažinojęs, o dabar užmiršęs. Bet sve- 
čias pastebėjo jo gudrybę. Jis suprato, esąs užmirštas, užmirštas ne šir- 
dimi, bet kita daug žiauresne užmirštim, kuri jam gerai buvo žinoma, 
nes tai buvo mirties užmirštis. Staiga jam viskas paaiškėjo. Atidarė sa- 
vo lagaminą, grūste prigrūstą nenusakomų dalykų, ir ištraukė nedidelę 
dėžutę su daugybe buteliukų. Paskui davė Chosei Arkadijui Buendijai 
išgerti švelnios spalvos gėrimo, ir šio atmintis praskaidrėjo. Jis dar ne- 
spėjo susivokti stovįs šitame absurdiškame kambaryje, kuriame visi 
daiktai buvo sužymėti, o sienos nurašinėtos iškilmingomis kvailystėmis, 
akis užplūdo liūdesio ašaros, kai jis, atpažinęs svečią, nušvito iš džiaug- 
smo. Tai buvo Melkiadas. 

Kai Makondas šventė atminties atgavimą, Chosė Arkadijas Bucndi- 
jair Melkiadas šluostė dulkes nuo jų senosios bičiulystės. Čigonas bu- 
vo pasiryžęs miestelyje apsigyventi. Jis buvo iš tikrųjų nusikraustęs į aną 
pasaulį, bet, negalėdamas pakelti vienatvės, vėl sugrįžo. Savo genties 
atstumtas už perdėtą ištikimybę gyvenimui, praradęs visą burtininko 
galią, nusprendė prisiglausti šiame žemės kampelyje, kurio dar nelan- 
kė giltinė, ir atsidėti dagerotipijai. Chosė Arkadijas Buendija dar ne- 
buvo girdėjęs apie tokį išradimą. Tačiau, pamatęs save patį ir visą šei- 
myną įamžintus visomis spalvomis tviskančio metalo plokštelėje, iš nuo- 
stabos žado neteko. Iš tų laikų ir buvo tas aprūdijęs dagerotipas, kuria- 
me pavaizduotas Chosė Arkadijas Buendija susivėlusiais, pilkais kaip 
pelenai plaukais, krakmolyta baltinių apykakle, susegta variniu segtu- 
ku, nustebęs ir iškilmingas. Ursula, mirdama juoku, jam sakydavo, kad 
ten jis panašus į "išgąsdintą generolą". Iš tikrųjų, tą vaiskų gruodžio ry- 
tą, kada Melkiadas darė jo dagerotipą, Chosė Arkadijas Buendija bu- 
vo gerokai išsigandęs; jis manė, kad pamažėl žmogus nyksta, jo atvaiz- 
dams pereinant į metalines plokšteles. Kad ir keista, bet tąsyk už mok- 


43 


slą užsistojo Ursula ir išmušė vyrui iš galvos šią paiką mintį; tai vėl ji, 
užmiršusi anų dienų priešiškumą, nusprendė Melkiadą apgyvendinti 
savo namuose, tačiau įokiu būdu neleido padaryti jos dagerotipo, nes, 
jos žodžiais tariant, nenorėjo, kad anūkai iš jos šaipytųsi. Kalbamą ry- 
tą ji apvilko vaikus geriausiais drabužėliais, nupudravo jų veidelius ir 
kiekvienam davė po šaukštą riebaus čiulpų sultinio, kad beveik dvi mi- 
nutes stovėtų kaip įbesti prieš prašmatniąją Melkiado kamerą. Tame 
dagerotipe, iš viso vieninteliame šeimos atvaizde, Aurelianas juodo ak- 
somo eilute stovėjo tarp Amarantos ir Rebekos. Atrodė toks pat apsi- 
blausęs, su tuo aiškiaregio žvilgsniu, kaip ir aną popietę, kai po dauge- 
lio metų stovės prieš baudžiamojo būrio šautuvų vamzdžius. Bet vaiki- 
nas dagerotipe tada dar nežinojo, ką jam žada likimas. Tada jis dar bu- 
vo tik sumanus ir nagingas juvelyras, už savo nuostabius darbus gerbia- 
mas visoje lygumoje. Dirbtuvėje, kurioje dar išsiteko ir Melkiado labo- 
ratorija, negirdėdavai net jo kvėpavimo. Rodės, jis gyvena kitame pa- 
saulyje, kol jo tėvas ir čigonas rėkaudami aiškinasi Nostradamuso pra- 
našystes, žvangina stiklainius ir barškina kaušus, garsiai apgailestauda- 
mi, įvykus kokiai nelaimei: mat kas valandėlę čia kuris suklumpa, čia 
kuris užkliudo ką nors alkūne - ir ten išlieta rūgštis, ten pradingęs sida- 
bro bromidas. Taip pasišventęs darbui, nuovokiai tvarkydamas savo 
reikalus, Aurelianas per trumpą laiką užsidirbo daugiau pinigų, negu 
Ursula su savo nuostabia karameline gyvūnija, tačiau visi negalėjo atsi- 
stebėti, kad jis, vyras iš stuomens ir iš liemens, dar nepažįsta moters. 
Išties, Aurelianas neturėjo dar moters. 

Po kelių mėnesių Makonde vėl pasirodė Fransiskas Žmogus, senas 
pasaulio klajūnas, surentęs bemaž antrą šimtą metų. Jis dažnai užsuk- 
davo į miestą skleisti savo sudėtų dainų, kuriose kuo smulkiausiai nu- 
pasakodavo, kas dedasi pakelės kaimuose ir miestuose nuo Manauro 
iki pačių lygumos pakraščių, žodžiu, norėdamas duoti kokią Žinią savo 
pažįstamiems arba visam pasauliui, sumokėdavai jam du sentavus, kad 
šis ją įtrauktų į savo repertuarą. Taip Ursula iš netyčių sužinojo apie 
motinos mirtį; tą vakarą ji klausėsi dainų, vildamasi ką nors išgirsti apie 
savo sūnų Chosę Arkadiją. Fransiskas Žmogus - taip pramintas dėl to, 
kad nugalėjo velnią dainų varžybose, o savo tikrojo vardo niekam ne- 
buvo atskleidęs, - nesirodė Makonde per nemigos epidemją ir be nie- 

kur nieko vieną vakarą vėl apsireiškė Katarino smuklėje. Visas kaimas 
suėjo pasiklausyti ir sužinoti, kas dedasi pasaulyje. Šį kartą su Fransi- 
sku Žmogum atvyko moteriškė, tokia stora, kad ją supamojoje kėdėje 
nešė keturi indėnai, ir pažiūrėti silpnutė paauglė mulatė, kuri, iškėlusi 
skėtį, dangstė storulę nuo saulės. Tą vakarą Aurelianas nuėjo pas Ka- 
tariną. Fransiskas Žmogus sėdėjo smalsuolių apsiaustas tarsi dideliau- 
sias chameleonas. Seniokišku išgverusiu balsu jis traukė savo dainas, 
pritardamas tuo pačiu senutėliu akordeonu, kurį Gvijanoje jam pado- 
vanojo pats seras Volteris Relis*, ir mušdamas taktą didelėmis keliau- 
ninko kojomis, suskirdusiomis nuo jūros druskų. Kambario gilumoje 
matėsi durys, pro kurias vienas po kito čia įeidavo, čia išeidavo mieste- 
lio vyrai; pas duris supamojoje kėdėje sėdėjo ana storoji matrona ir vė- 
davosi, netardama nė žodžio. Katarinas, užsikišęs už ausies dirbtinę ro- 
žę, sparčiai prekiavo išlaikytu cukrašvendrių vynu ir, kur buvęs nebu- 
vęs, ėjo prie vyrų, dėdamas ranką ten, kur nereikia. Apie vidurnaktį pa- 
sidarė nebepakenčiamai tvanku. Aurelianas iki galo išklausė visas nau- 
jienas, bet neišgirdo nė vienos, kuri domintų jų šeimą. Jis jau rengėsi 
namo, bet matrona jam pamojo. 

- Tu irgi užeik, - tarė. - Kainuoja tik dvidešimt sentavų. 

Aurelianas įmetė monetą į puoduką, stovintį ant storulės kelių, ir įė- 
joį kambarį, pats nežinodamas ko. Lovoje gulėjo nuoga paauglė mula- 
tė, jos krūtys panėšėjo į kalės speniukus. Tą naktį prieš Aurelianą kam- 
baryje pabuvojo šešiasdešimt trys vyrai. Oras įkvėptas ir iškvėptas tie- 
kos plaučių, prisodrintas prakaito ir atodūsių, buvo tirštas kaip purvas. 
Mergina nutraukė nuo lovos permirkusią paklodę ir paprašė Aurelia- 
ną paimti už kito galo. Ji buvo sunki lyg šlapias brezentas. Sukdami už 
galų, jiedu gręžė paklodę, kol ji vėl pasidarė kaip buvusi. Paskui apver- 
tė demblį, bet prakaitas buvo kiaurai persisunkęs. Aurelianas trokšte 
troško, kad ta ruoša niekad nesibaigtų. Teoriškai jis žinojo meilės me- 
chanizmą, bet jam virpėjo kinkos, kojos linko, pašiurpusi oda degė - no- 
rėjosi žūtbūt išsituštinti. Kai mergina paklojo lovą ir jam liepė nusiren- 
gti, sumišęs Aurelianas pradėjo užsikirsdamas aiškintis: "Man liepė įei- 
ti. Sakė, kad įmesčiau į puoduką dvidešimt sentavų ir ilgai neužtruk- 


* Volteris Relis (1522 - 1618) - anglų jūreivis, vadovavęs kelioms ekspedicijoms į 
Pietų Ameriką 

čiau". Mergina suprato, kodėl jis toks sutrikęs. "Jei išeidamas įmesi dar 
dvidešimt sentavų, galėsi truputį ilgiau pabūti", - lipšniai tarė jam. Au- 
relianas nusirenginėjo, degdamas iš gėdos, nes niekaip negalėjo atsi- 
kratyti minties, kad nuogas toli gražu negalėtų lygintis su broliu. Mer- 
gina ir šiaip stengėsi, ir taip, bet jis jautėsi toks abejingas ir baisiai vie- 
nišas. "[mesiu dar dvidešimt sentavų", - tarė jis nusiminusiu balsu. Mer- 
gina tylomis jam padėkojo. Jos nugara buvo gyva mėsa. Šonkauliai stir- 
ksojo po oda. Nežmoniškai išvargusi, ji vos gaudė kvapą. Prieš porą me- 
tų toli toli nuo Makondo ji užmigo, neužpūtusi žvakės, o kai pakirdo, 
aplink ją siautė liepsnos. Troba, kurioje ji gyveno su senele, pavirto pe- 
lenais. Nuo to laiko senelė ją tampo iš miestelio į miestelį, guldo su vy- 
rais į lovą už dvidešimt sentavų, kad ji užsimokėtų už sudegintą trobą. 
Merginos apskaičiavimu, dar dešimt metų ji turės priiminėti po septy- 
niasdešimt vyrų kas naktį, juk reikią dar apmokėti kelionės išlaidas, 
maistą ir atlyginti indėnams, kurie nešioja senelę supamojoje kėdėje. 
Kai matrona antrą kartą pabeldė į duris, Aurelianas, smaugiams ašarų, 
išėjo iš kambariuko, nieko nedaręs. Tą naktį jis negalėjo akių sumerkti, 
galvodamas apie merginą, jos geidė ir gailėjosi. Jam labai norėjosi ją 
mylėti ir globoti. Auštant, nemigos ir karščio nukamuotas, jis tvirtai nu- 
sprendė ją vesti, išvaduoti nuo senelės despotizmo ir kiekvieną naktį 
mėgautis tuo malonumu, kurį ji suteikdavo septyniasdešimčiai vyrų. Ta- 
čiau dešimtą ryto, nuėjęs į Katarino smuklę, merginos neberado mie- 
stelyje. 

Laikas pamažu atvėsino karštakošiškus vaikino užmojus, bet dar la- 
biau įaitrino kartėlį dėl neišsipildžiusių vilčių. Jis ieškojo išsigelbėjimo 
darbe. Susitaikė su mintim, jog visą gyvenimą išbus be moters, kad tik 
išvengtų nepajėgaus vyro vardo. Tuo metu Melkiadas jau buvo įamži- 
nęs savo plokštelėse visa, kas Makonde buvo įamžinta, ir atidavė dage- 
rotipijos laboratoriją Chosei Arkadijui Buendijai, kuris buvo įsikalęs į 
galvą kvailiausią mintį moksliškai įrodyti Dievo egzistavimą. Jis tvirtai 
tikėjo, kad, naudodamasis sudėtingu metodu, tai yra vieną ant kitos dė- 
damas trobos nuotraukas, padarytas iš įvairių vietų, anksčiau ar vėliau 
gaus Viešpaties Dievo paveikslą, žinoma, jei yra Dievas, arba vieną kar- 
tą užkirs kelią visokioms spėlionėms apie jo buvimą. Tuo metu Mel- 
kiadas gilinosi į Nostradamuso mokymą. Sėdėdamas iki vėlumos, jis du- 

so, apsitempęs savo išblukusią aksomo liemenę, ir skrebeno popierių 
mažytėmis it žvirblio rankutėmis, kurių žiedai jau buvo praradę anų 
dienų žvilgesį. Vieną vakarąjis pasidingojo aptikęs pranašystę apie Ma- 
kondo ateitį. Makondas tapsiąs spindinčiu miestu su didžiulėmis stikli- 
nėmis trobomis, tačiau Buendijų giminės jame nebūsią nė ženklo, "Ne- 
sąmonė, - griaudėjo Chosė Arkadijas Buendija. - Trobos bus ne iš sti- 
klo, o iš ledo, kaip aš kad sapnavau, ir amžių amžiais visada čia gyvens 
kuris nors Buendija". Ursula stengėsi iš paskutiniųjų išsaugoti bent kri- 
slelį sveiko proto šiuose keistuolių namuose: išplėtė karamelinių gyvu- 
liukų prekybą, pastatė duonkepę krosnį, kas naktį prikepdavo pintinių 
pintines duonos, nuostabių pudingų, pyragaičių, biskvitų, - ir visa tai 
per kelias valandas iškeliaudavo klaidžiais lygumos takais. Ursula bu- 
vo įkopusi į tuos metus, kada žmogus turi teisę ilsėtis, bet ji kasdien da- 
rėsi vis judresnė. Ji buvo taip užsiėmusi savo klestinčia prekyba, į2g vie- 
ną vakarą, kai indėnė bėrė į puodą cukrų, ji atsainiai žvilgtelėjo pro lan- 
gą ir nustebo, prieblandoje išvydusi dvi gražutes nepažįstamas mergai- 
tes, siuvinėjančias ant rėmelių. Tai buvo Rebeka ir Amaranta. Jos ką 
tik buvo nusiėmusios gedulą, kurį, senelei mirus, labai griežtai nešiojo 
ištisus trejus metus, ir spalvingi drabužiai, rodėsi, visai jas permainė. 
Rebeka - priešingai negu buvo tikėtasi - išaugo tikra gražuolė. Ji turė- 
j0 skaisčią odą, dideles romias akis ir stebuklingas rankas, kurios tarsi 
neregimais siūlais kanvoje siuvinėjo piešinį. Amarantai, jaunesniajai, 
truputį stigo gracingumo, tačiau iš mirusios senelės ji buvo paveldėju- 
si įgimtą orumą ir savigarbą. Arkadijas, palyginti su jomis, kad ir perė- 
męs fizinę tėvo jėgą, atrodė visiškai vaikas. Jis buvo pasiryžęs iš Aure- 
liano įsisavinti auksakalystės meną, be to, brolis buvo jį pramokęs skai- 
tyti ir rašyti, Vieną gražią dieną Ursula suvokė, kad namai priaugo žmo- 
nių, kad jos vaikai netrukus užsimanys sukurti savo šeimas, ko gero, su- 
silauks vaikų ir išsisklaidys kas sau, nes visiems neužteks victos. Tada ji 
išsitraukė pinigus, sukauptus per ilgus sunkaus darbo metus, susitarė 
su meistrais ir ėmėsi plėsti namų. Liepė pastatyti vieną seklyčią sve- 
čiams, kitą, patogesnę ir vėsesnę, - savo šeimynai, valgomąjį dvylikai 
žmonių, kad prie stalo galėtų susėsti visa šeimyna su svečiais, devynis 
miegamuosius su langais į kiemą ir ilgą galeriją, rožyno saugomą nuo 
vidurdienio kaitros, o išilgai galerijos padaryti turėklus, paparčių ir be- 

gonijų puodams statyti. Be to, liepė išplėsti virtuvę ir sumūryti dvi kro- 
snis, sugriauti seną sandėliuką, kuriame Pilara Ternera spėjo Chosei 
Arkadijui ateitį, ir pastatyti antra tiek didesnę kamarą, kad namuose 
visada būtų pakankamai maisto. Kieme, kaštono pavėsyje, Ursula lie- 
pė įrengti dvi maudykles - vieną moterims, o antrą vyrams, už trobos 
suręsti didelę arklidę, vištidę, aptvertą vieliniu tinklu, tvartą melžia- 
micems gyvuliams ir atvirą paukštidę, kurioje kaip tinkami galėtų įsikur- 
ti benamiai paukščiai. Ursula, lydima kelių dešimčių akmenskaldžių ir 
dailidžių, sakytum užsikrėtusi savo vyro kvaituliu, nurodinėjo, pro kur 
turinti įeiti šviesa ir šiluma, dalijo erdvę, nėmaž nepaisydama jos ribų. 
Kukli troba, suręsta kuriant Makondą, prisipildė instrumentų, statybi- 
nių medžiagų ir prakaitu srūvančių darbininkų, kurie visus prašė tik vie- 
nos malonės - nesipainioti po kojų, visai negalvodami, kad patys visiems 
painiojasi po kojų, jiems visur kliuvo maišelis su kaulais, kurie savo du- 
slių klaksėjimu varė juos į pasiutimą. Šitoje sumaištyje, gesintų kalkių 
ir verdančios dervos garuose, niekas dorai nesusigaudė, kaip iš po že- 
mių išdygo ne tik didžiausia troba visame Makonde, bet ir vaišingiau- 
sia, ir vėsiausia lygumos platybėje. Labiausiai buvo neaišku pačiam 
Chosei Arkadijui Buendijai, kuris dargi pačiu statybos karštymečiu ne- 
atsisakė savo ketinimų išaiškinti dieviškos apvaizdos veidą. Nauja tro- 
ba buvo beveik užbaigta, kai Ursula ištraukė vyrą iš jo pamėklių pasau- 
lio ir pranešė jam, kad gautas įsakymas dažyti fasadą mėlynai, o ne bal- 
tai, kaip jie buvo numatę. Ji parodė oficialų popiery išdėstytą potvarkį. 
Chosė Arkadijas Buendija, iš pradžių nesurodamas, ką čia Žmona šne- 
ka, atidžiai išnagrinėjo tik parašą. 

- Kas čia tas tipas? - paklausė jis. 

- Korechidoras, - tarė nusiminusi Ursula. - Sako, tai valdžios atsių- 
stas viršininkas. 

Donas Apolinaras Maskotė, korechidoras, atvyko į Makondą be jo- 
kio triukšmo. Jis apsistojo užeigoje, vadinamoje "Chakobo viešbučiu", 
- jį buvo įsirengęs vienas iš pirmųjų arabų, atvykusių mainyti niekučių į 
papūgas, - o rytojaus dieną išsinuomojo kambariuką su durimis į gatvę 
už poros kvartalų nuo Buendijos namų. Jame jis pasistatė iš Chakobo 
pirkius stalą bei kėdę, ant sienos pakabino respublikos herbą, kurį bu- 
vo su savim atsivežęs, 0 ant durų išvedžiojo užrašą: "Korechidoras". Pir- 

muoju savo potvarkiu įsakė visas trobas nudažyti mėlynai šalies nepri- 
klausomybės metinių garbei. Chosė Arkadijas Buendija, nešinas įsaky- 
mo kopija, nuėjo pas korechidorą, kurį užtiko miegantį pokaičio hama- 
ke, pakabintame skurdžioje kontoroje. "Ar jūs parašėte šį popierių?" - 
paklausė Chosė Arkadijas Buendija. Donas Apolinaras Maskotė, žmo- 
gus jau pabuvęs, pažiūrėti švelnus, sangviniško tipo, atsakė, kadjis. "Ko- 
kią turite teisę?" - vel paklausė Chosė Arkadijas Buendija. Donas Apo- 
linaras Maskotė rašomojo stalo stalčiuje susiieškojo kažkokį popierių 
ir jam atsakė: "Esu paskirtas šio miestelio korechidoru". Chosė Arka- 
dijas Buendija nė nesiteikė pažvelgti į paskyrimą. 

- Šiame miestelyje popieriais neįsakinėjama, - tarė, neprarasdamas 
savitvardos. - Įsidėmėkite kartą visam laikui: mums nereikia jokio val- 
dytojo, nes nėra ko valdyti. 

Nesudrumsčiamam donui Apolinarui Maskotei Chosė Arkadijas 
Buendija, nekeldamas balso, ramiai ir išsamiai nupasakojo, kaip jie kū- 
rę šį miestelį, kaip pasidaliję žemę, nutiesę kelią, kaip prireikus darę vi- 
sa, kas geriau, nekvaršindami galvos jokiai vyriausybei ir patys niekie- 
no nekliudomi. "Mes tokie taikūs, - tarė Chosė Arkadijas Buendija, - 
kad dar iki šiol neturime nė vieno net savo mirtim mirusio. Matot, jog 
ir kapinių dar Makonde nėra". Jis visai nesiskundė, kad valdžia jiems 
nepadėjo. Priešingai, jis džiaugėsi, kad iki šiol jiems leido ramybėje tar- 
pti, ir reiškė viltį, kad ir ateityje taip bus, nes jie įkūrę miestelį ne tam, 
kad pirmas atvykėlis jiems imtų komanduoti. Donas Apolinaras Ma- 
skotė apsivilko storo medvilninio audinio striukę, baltą, kaip ir kelnės, 
tačiau nė valandėlei nepamiršo savo gražių manierų. 

- Žodžiu, jei norite čia gyventi kaip paprastas eilinis miestietis, ma- 
loniai prašom, - užbaigė Chosė Arkadijas Buendija. - Tačiau jei atsira- 
dote daryti netvarkos, verčiate žmones dažyti mėlyna spalva, galite su- 
sikrauti savo mantą ir nešdintis, iš kur atvykę. Nes mano troba liks bal- 
ta kaip balandėlė. 

Donas Apolinaras Maskotė išblyško. Žengtelėjęs atgal, jis sukando 
dantis ir lyg apgailestaudamas prakošė: 

- Turiu jus perspėti, jog esu ginkluotas. 

Chosė Arkadijas Buendija nė pats nesuvokė, kada jo rankos pasida- 
rė tokios tvirtos, kaip jaunystėje, kai jis arklį parversdavo. Sugriebė do- 
ną Apolinarą Maskotę už atlapų ir pakėlė sulig savo akimis. 

- Aš tai darau dėl to, - tarė jis, - kad man geriau truputį panėšėti jus 
gyvą, negu paskui tampytis su negyvėliu visą gyvenimą. 

Taip jį už atlapų laikydamas, nunešė viduriu gatvės ir vėl pastatė ant 
kojų kelyje, vedančiame į lygumas. 

Po savaitės donas Apolinaras Maskotė vėl pasirodė su šešiais ba- 
sais, apdriskusiais kareiviais, ginkluotais šautuvais, ir jaučių traukia- 
mais ratais, kuriuose sėdėjo jo žmona su septyniomis dukterimis. Tru- 
putį vėliau dar du vežimai atgabeno baldus, skrynias ir namų rakandus, 
Tam laikui korechidoras šeimą įkurdino "Chakobo viešbutyje", kol sų- 
siras butą, ir vėl atidarė savo kontorą, dviejų sargybinių saugomą. Ma- 
kondo įkūrėjai, pasiryžę išgrūsti lauk įsibrovėlius, su vyresniaisiais sū- 
numis nuėjo pas Chosę Arkadiją Buendiją. Tačiau šis atsisakė jiems va- 
dovauti, aiškindamas, įog donas Apolinaras Maskotė grįžęs su žmona 
ir vaikais, todėl esą visai nevyriška žeminti žmogų jo šeimos akivaizdo- 
je. Žodžiu, reikią susitarti geruoju. 

Aurelianas pasisiūlė tėvą lydėti. Tuo metu jis jau turėjo juodus ūsus 
riestais, klijais išteptais galais ir griausmingą balsą, kuris kare bus jo bū- 
dingiausiu bruožu. Beginkliai, nekreipdami jokio dėmesio į sargybinius, 
jie suėjo į korechidoro kabinetą. Donas Apolinaras Maskotė nesumišo, 
Supažindino juos su dviem dukromis, kurios kaip sykis buvo kabinete: 
šešiolikmete Ampara, juodbruva, kaip motina, ir Remedija, vos devy- 
nerių metukų, gražuole, lelijos baltumo oda, žaliaake mergyte. Abi jos 
buvo grakščios ir gerai išauklėtos. Vos tik Buendijos įžengė į vidų, mer- 
gaitės, dar nesupažindintos, jau pastūmė jiems kėdes sėstis. Tačiau vy- 
rai liko bestovį. 

- Na, ką gi, drauguži, - tarė Chosė Arkadijas Buendija, - jūs liekate 
čia, bet ne dėl to, kad prie durų laikote šituos banditus su muškietomis, 
o dėl pagarbos jūsų senjorai žmonai ir dukterims. 

Donas Apolinaras Maskotė sutriko, bet Chosė Arkadijas Buendija 
neleido jam atsikvošėti. "Tačiau jums keliame dvi sąlygas, - kalbėjo to- 
liau. - Pirma: kiekvienas dažo savo trobą tokia spalva, kokia jam patin- 
ka. Antra: karciviai tuoj pat išsinešdina iš Makondo. Už tvarką mes at- 
sakome". Korechidoras pakėlė dešinę ranką su ištiestais pirštais. 

- Garbės žodis? 

- Priešo žodis, - atsakė Chosė Arkadijas Buendija. Ir įsikarščiavęs 
pridūrė: - Dar jums noriu pasakyti: jūs ir aš visada būsime priešai. 

Tą pačią popietę kareiviai išsidangino iš miesto. Per kelias dienas 
Chosė Arkadijas Buendija suieškojo korechidoro šeimai trobą. Visi nu- 
rimo, tik ne Aurelianas. Remedijos - jaunesiosios korechidoro dukters, 
kuriai pagal amžių galėjo būti tėvu, - paveikslas skausmingai įsmigokaž- 
kur giliai į pačią širdį. Tai buvo kažkoks fizinis pojūtis, kuris neleido 
jam ramiai vaikščioti, tarsi į batą įkritęs akmenukas. 


Įkurtuvės naujoje, kaip balandėlė baltoje troboje buvo atžymėtos 
šokių vakaru. Ši mintis dingtelėjo Ursulai aną popietę, kai ji pamatė, 
kad Rebeka ir Amaranta jau tikros nuotakos. Teisybę pasakius, ji su- 
galvojo tas statybas, vien norėdama, kad merginos turėtų kur svečius 
deramai priiminėti. Ursula dirbo tarsi katorgininkas, kad jokios kliūtys 
neužkirstų kelio gražiam jos sumanymui, todel, kol darbų dar galo ne- 
simatė, užsisakė daugybę brangių daiktų kambariams išpuošti ir įren- 
gti ir, be kita ko, stebuklingą išradimą, kuris turėjo nustebinti visą kai- 
mą ir nudžiuginti jaunimą, - pianolą. Atgabeno ją išardytą ir supakuo- 
tą keliose dėžėse, kurias iškrovė drauge su Vienos baldais, Bohemijos 
krištolu, abiejų Indijų kompanijos stalo indais, olandiškomis staltiesė- 
mis ir gausybe įvairių lempų, žvakidžių, vazų, užtiesalų ir kilimų. Pre- 
kybos namai, pristatę šias prekes, savo sąskaita atsiuntė meistrą - italą 
Pjetrą Krespį, kad tas sunarstytų ir suderintų pianolą, o taip pat apmo- 
kytų pirkėjus ja naudotis ir šokti pagal madingą muziką, įrašytą šešiuo- 
se kartono ritiniuose. 

Pjetras Krespis buvo jaunas ir šviesiaplaukis - Makondas dar nema- 
tė tokio gražaus ir taip gerai išauklėto vyriškio. Jis taip rūpinosi savo 
išvaizda, jog pačiu karštymečiu darbavosi, apsivilkęs brokato liemene 
ir tamsios gelumbės švarku. Srūdamas prakaitu ir laikydamasis pagar- 
biam atstume nuo namų šeimininkų, kelias savaites triūsė užsidaręs sve- 
tainėje su tokiu pat pasišventimu, kaip Aurelianas kad plušėjo savo ju- 
velyrinėje dirbtuvėje. Vieną rytą, neatvėręs svetainės durų, nieko nepa- 
sikvietęs pažiūrėti stebuklo, Pjetras Krespis įdėjo į pianolą pirmąjį ri- 
tinėlį, ir tyra harmoninga muzika nutildė įkyrius plaktukų dūžius ir to- 
lydinį krintančių lentų pokšėjimą. Visi sugūžėjo į svetainę. Chosę Ar- 

kadiją Buendiją pritrenkė ne melodijos grožis, bet savaiminis pianolos 
klavišų šokinėjimas, todėl į salė atitempė Melkiado kamerą, tikėdama- 
sis padaryti nematomo atlikėjo dagerotipą. Tą dieną italas pusryčiavo 
kartu su visai5. Patarnaudamos prie stalo, Rebeka ir Amaranta tiesiog 
varžėsi šito angeliškai gražaus vyro, kurio baltutėlaitės be žiedų rankos 
grakščiai laikė peilį bei šakutę. Šeimyninėje seklyčioje, šalia svetainės, 
Pjetras Krespis jas mokė šokti. Neliesdamas mergaičių ir metronomu 
mušdamas taktą, jis rodė įvairiausius žingsnius, o Ursula meiliai stebė- 
jo pamokas, nė valandėlei neišeidama iš kambario. Tomis dienomis 
Pjetras Krespis dėvėdavo šokių batelius ir spacialias kelnes, labai pri- 
gludusias ir siauras. "Nėra čia ko tau taip nerimauti, - sakydavo Chosė 
Arkadijas Buendija žmonai. - Koks iš jo vyras". Tačiau Ursula nenulei- 
do nuo mergaičių akių tol, kol italas užbaigė mokymą ir išvyko iš Ma- 
kondo. Tada prasidėjo šventės ruošimas. Ursula sudarė gan ribotą sve- 
čių sąrašą, į kurį įėjo tik Makondo įkūrėjų giminė, aišku, be Pilaros Ter- 
neros, kuri buvo pagimdžiusi dar du berniukus nuo nežinomų tėvų. 
Išties ši atranka buvo kastinė, nors ir skatinama draugiškų jausmų, - juk 
visi svečiai buvo Buendijų šeimos bičiuliai dar prieš tą didžiąją kelionę, 
prieš Makondo įkūrimą, jų vaikai ir vaikaičiai iš mažens buvo Aurelia- 
no ir Arkadijo draugai, o dukterys - vienintelės draugės, kurios su tėvų 
žinia ateidavo pas Rebeką ir Amarantą siuvinėti. Nuolankiojo korechi- 
doro dono Apolinaro Maskotės valdžia buvo grynai dekoratyvinė, ojo 
veiklą sudarė rūpesčiai, kaip iš savo skurdžių išteklių išlaikyti du lazdo- 
mis ginkluotus policininkus. Jo dukros, negalėdamos sudurti galų su ga- 
lais, atidarė siuvyklą ir, be kita ko, darė ten dirbtines gėlęs, saldumynus 
iš guajavos, 0 pagal užsakymą rašinėjo meilės laiškučius. Ir vis dėlto, 
nors jos buvo kuklios, paslaugios, gražiausios visame miestelyje, geriau- 
siai šoko naujus šokius, į svečių sąrašą nepakliuvo. 

Tuo metu, kai Ursula su mergaitėmis pakavo baldus, blizgino stalo 
sidabrą ir kabino paveikslus - paneles rožių prikrautuose laiveliuose, - 
skleisdamos naujo gyvenimo dvelkimą į tuščius plotus tarp akmenskal- 
džių suremtų sienų, Chosė Arkadijas Buendija liovėsi vaikęsis Viešpa- 
atskleisti jos magišką paslaptį. Kai iki šventės beliko pora dienų, jis be- 
viitiškai iriūsė, apsivertęs nereikalingais klavišais ir plaktukais, susipai- 

niojęs stygose, kurios išvyniotos iš vieno galo kaipmat susisukdavo ki- 
tame gale, kol pagaliau šiaip taip sudėjo instrumentą. Niekada Buen- 
dijų namuose nebuvo tiek plušėjimo ir lakstymo, kaip tomis dienomis, 
bet naujos žibalinės lempos užsidegė numatytą dieną ir valandą. Tro- 
ba, dar pakvipusi medžių sakais ir neišdžiūvusiomis kalkėmis, atvėrė 
duris, ir Makondo įkūrėjų vaikai ir anūkai, apžiūrėję paparčių ar bego- 
nijų galeriją, tylius kambarius, rožių aromato pritvinusį darželį, susirin- 
ko svečių seklyčioje prieš mįslingą išradimą, uždengtą balta marška. 
Tie, kurie buvo matę pianiną, labai paplitusį kitose lygumų gyvenvietė- 
se, jautėsi truputį nusivylę, bet skaudžiausiai nusivylė Ursula, kai įdėjo 
pirmąjį ritinėlį, kad Amaranta su Rebeka atidarytų šokių vakarą, o me- 
chanizmas neveikė. Kretąs, visiškai iškaršęs ir beveik aklas Melkiadas, 
pasitelkęs buvusią jaunystės išmintį, bandė jį sutvarkyti. Pagaliau Cho- 
sė Arkadijas Buendija visai netyčia išjudino užsikirtusią detalę, ir pasi- 
girdo muzika: iš pradžių tik kažkoks burbuliavimas, o paskui ištisas 
srautas mišrių gaidų. Plaktukai šokinėjo nuo varžtų, daužydami bet kaip 
ištemptas, drąsiai derintas stygas. Tačiau dvidešimt vieno narsuolio at- 
kaklūs palikuonys, kurių tėvai, ieškodami vakaruose jūros, perėjo nej- 
žengiamus kalnynus, sėkmingai lenkėsi kunkuliuojančio muzikinio 
srauto povandeninių uolų, ir šokiai truko iki aušros. 

Pjetras Krespis vėl sugrįžo į Makondą pianolos suderinti. Rebeka 
su Amaranta jam padėjo sutvarkyti stygas, drauge su juo kvatodamos 
iš sudarkytų valsų. Italas niekada neperžengė paprasto draugiškumo ri- 
bų ir buvo toks korektiškas, jog Ursula liovėsi juos prižiūrėjusi. Pjetro 
Krespio išvykimo išvakarėse, grojant suremontuotai pianolai, buvo su- 
rengtas atsisveikinimo vakaras, kuriame jis poroje su Rebeka virtuozi- 
škai pademonstravo moderniškus šokius, Arkadijas ir Amaranta jiems 
nenusileido savo gracingumu bei sugebėjimais. Tačiau pasirodymą te- 
ko nutraukti, nes Pilara Ternera, kuri su kitais smalsuoliais stovėjo pas 
duris, kandžiodamasi įsikibo į plaukus vienai moteriškei, išdrįsusiai pa- 
reikšti, kad jaunojo Arkadijo užpakalis moteriškas. Buvo vidurnaktis, 
ir Pjetras Krespis pasakė jausmingą atsisveikinimo kalbą, žadėdamas 
greit sugrįžti. Rebeka jį palydėjo iki slenksčio, o kada durys buvo užda- 
rinėtos ir lempos užgesintos, nuėjo į savo kambarį ir apsipylė graudžio- 
mis ašaromis. Ji nepaguodžiamai raudojo kelias dienas, ir net Amaran- 

ta nenutuokė kodėl. Nieko nestebino jos slaptumas: nors jj atrodė 
nuoširdi ir atvira, tačiau iš tikrųjų buvo uždaro būdo ir neįžvelgiamos 
širdies. Ji buvo tvirtų kaulų, ilgakoje, patraukli mergina, bet dar mėgo 
pasisupti savo mažoje supamojoje kėdėje, su kuria atvyko į šiuos na- 
mus; kėdė daug kartų jau buvo taisyta ir be alkūnramsčių. Niekas ne- 
pastebėjo, kad Rebeka, tokia suaugusi, tebeturėjo įprotį čiulpti pirštą, 
mat ji kiekviena dingstimi užsidarydavo maudyklėje ir visad miegoda- 
vo nusisukusi į sieną. Kartais, lietingą popietę, su draugėmis siuvinėda- 
ma begonijų terasoje, ji staiga išeidavo iš kalbos, ir karti ilgesio ašara 
sudrėkindavo jai gomurį, kai ji pažvelgdavo į drėgną žemę sodo take- 
liuose ir sliekų paliktus purvo gurvoliukus. Mat tie žalingi įpročiai, ka- 
daise numarinti apelsinais ir rabarbarais, vėl pabudo joje, kai ji pradė- 
jo verkti. Rebeka iš naujo įjunko valgyti žemę. Pirmą kartą pabandė tik 
iš smalsumo, tikėdamasi, kad bjaurus skonis bus geriausi vaistai nuo pa- 
gundos. Ir iš tikrųjų negalėjo pakęsti žemių burnoje. Tačiau, pasidavu- 
si vis didėjančiai gėlai, ji prisivertė, ir po truputį natūraliems minera- 
lams atsirado pirmykštis apetitas, kurį galėjo numalšinti tik šis origina- 
lus maistas. Ji prisipildavo kišenaites žemių ir nemačiomis, jausdama 
palaimą ir kančią, po truputį jas valgydavo, mokydama drauges sudė- 
tingų siuvinėjimo būdų ir pliaukšdama apie vyrus, kurie esą neverti, kad 
dėl jų graužtum sienų tinką. Šitos žemių saujelės, rodos, priartindavo, 
darydavo realesnį tą vienintelį vyrą, vertą tokio nusižeminimo, tarsi že- 
mė, kurią jis mindžiojo dailiais lakuotais pusbačiais aname pasaulio 
krašte, perduotų Rebekai jo kūno svorį ir kraujo šilumą savo minerali- 
niu skoniu, kuris palikdavo burnoje aitrų karštį, o širdyje ramybės nuo- 
sėdas. Vieną pavakarę nei iš šio, nei iš to Ampara Maskotė paprašė lei- 
sti apžiūrėti naująją trobą. Amaranta ir Rebeka, netikėtos viešnios su- 
glumintos, šaltai ir ceremoningai sutiko vyriausiąją korechidoro dukte- 
rį. Pavedžiojo ją po perstatytą trobą, pergrojo pianolos įrašus ir pava- 
išino apelsinų gėrimu su pyragaičiais. Ampara davė tokią orumo, žavu- 
mo ir gerų manierų pamoką, jog Ursulai paliko gilų įspūdį, nors toji bu- 
vo užėjusi į kambarį tik trumpą valandėlę. Po dviejų valandų, kai pri- 
stigo kalbos, Ampara, Amarantai kažkur nusisukus, įteikė Rebekai lai- 
šką. Ši spėjo pamatyti ant voko gerbiamosios donjos Rebekos Buendi- 
jos pavardę, parašytą tokiomis pat taisyklingomis raidėmis ir tuo pačiu 

žaliu rašalu, su tokia pačia dailiai sudėliota žodžių seka, kaip pianolos 
instrukcija, pirštų galiukais sulenkė laišką ir paslėpė po korsažu, žiūrė- 
dama į Amparą Maskotę begalinio dėkingumo žvilgsniu, kupinu bežad- 
žio pažado būti jos bendrininke iki grabo lentos. 

Netikėta Amparos Maskotės ir Rebekos Buendijos draugystė paža- 
dino Aureliano viltis. Jis kankinosi, negalėdamas pamiršti mažosios Re- 
medijos, bet vis neištaikė progos su ja pasimatyti. Vaikščiodamas po 
miestą su savo artimiausiais draugais Magnifiku Visbalu ir Cherineldu 
Markesu - Makondo įkūrėjų vaikais, pakrikštytais tėvų vardais, - god- 
žiu švilgsniu ieškodavo jos siuvykloje, tačiau matydavo tik vyresniąsias 
seseris. Amparos Maskotės pasirodymas jų namuose buvo tarsi likimo 
pirštas. "Ji turi drauge ateiti, - tyliai sau kartodavo Aurelianas. - Turi 
ateiti". Jis tiek daug kartų ir su tokiu įsitikinimu kartojo šiuos žodžius, 
jog vieną pavakarį, savo dirbtuvėje dailindamas auksinę žuvytę, staiga 
tvirtai įtikėjo, kad Remedija atsilieps į jo šaukimą. Ir iš tikrųjų, netru- 
kus pasigirdo vaikiškas balsiukas, ir jis, iš baimės suledėjusia širdimi pa- 
kėlęs akis, tarpdury išvydo mergaitę rausva muslino suknyte ir baltomis 
kurpaitėmis. 

- Remedija, ten negalima, - iš koridoriaus šūktelėjo Ampara Masko- 
tė. - Ten dėdės dirba. 

Tačiau Aurelianas neleido mergaitei atsikvošėti. Jis iškėlė auksinę 
žuvytę, retežėliu pakabintą už lūpos, ir tarė: 

- Įeik. 

Remedija prisiartino ir pabėrė keletą klausimų apie žuvytę, Aure- 
lianas, ūmai palikęs be kvapo, nepajėgė atsakyti. Jam norėjosi amžinai 
regėti tą kaip leliją baltą odą, tas smaragdines akis, girdėti tą balselį, 
kuris kiekvieną sykį, ko nors klausdamas, sakydavo "senjore" su tokia 
pagarba, lyg tikram tėvui. Melkiadas, įsispraudęs kampe už rašomojo 
stalo, raizgliojo neįskaitomus ženklus. Aurelianas jo nekentė. Neišma- 
nydamas, ko griebtis, pasiūlė Remedijai auksinę žuvytę, bet mergytė 
taip išsigando jo dovanos, kad išlėkė iš dirbtuvės, kiek kojos neša. Nuo 
tos valandėlės Aurelianas prarado kantrybę, jau nebelaukė slapčiomis 
progos ją pamatyti. Darbas jo nebedomino. Ne kartą beviltiškai sten- 
gėsi susikaupti ir prisišaukti Remediją, bet ji neatsiliepė. Jis ieškojo 
mergytės seserų siuvykloje, už užuolaidų, jos namų languose, korechi- 

doro kabinete, bet surasdavo ją tik savo širdy, savo siaubingoje vienat- 
vėje. Aurelianas valandų valandas sėdėdavo svečių seklyčioje, drauge 
su Rebeka klausydamasis pianolos valsų. Jinai klausėsi, nes pagal tą 
muziką Pjetras Krespis mokino ją šokti, o Aurelianas klausėsi, nes vi- 
skas, netgi muzika, jam primindavo Remediją. 

Namai buvo pilni meilės. Aurelianas ją išliedavo eilėraščiais, kurie 
neturėjo nei pradžios, nei galo. Juos rašydavo ant šiurkštaus pergamen- 
to, Melkiado padovanoto, ant maudyklės sienų, ant rankų, ir visose ei- 
lėse figūravo vis kitokios Remedijos paveikslas: Remedija - migdan- 
čiam pusiaudienio ore, Remedija - tykiame rožių alsavime, Remedija - 
paslaptingame kandžių gyvenime, Remedija - rytmečio duonos aroma- 
te, Remedija visur ir Remedija amžinai. Rebeka, siuvinėdama prie lan- 
go, ketvirtą valandą lūkuriuodavo savo meilės. Ji žinojo, kad pašto mu- 
las į Makondą atvyksta tik du kartus per mėnesį, bet laukdavo kasdien, 
įtikėjusi, jog per klaidą paštas gali bet kada pasirodyti. Tačiau atsitiko 
priešingai: kartą mulas neatvyko nustatytu laiku. Iš nevilties pamišusi 
Rebeka atsikėlė vidurnaktį ir, raudodama iš skausmo bei pykčio, savi- 
žudės godumu saujomis rijo sodo žemę, kramtydama švelnučius slie- 
kus, atsikąsdama dantis į sraigių kriaukleles. Paskui vėmė iki pat au- 
šros. Netekusi sąmonės, Rebeka nugrimzdo į karštligišką apatiją, ir 
kliedint jos širdis be jokios gėdos atvėrė savo paslaptį. Pasipiktinusi Ur- 
sula sulaužė Rebekos skrynelės spyną ir dugne rado šešiolika įkvėpin- 
tų laiškų, rausvu kaspinėliu perrištų, ir žiedų bei lapų liekanas, suka- 
išiotas tarp senos knygos lapų, išdžiovintus drugelius, kurie paliesti 
kaipmat subyrėdavo į dulkes. 

Tik vienas Aurelianas galėjo suprasti begalinį jos nusiminimą. Tą 
vakarą, kai Ursula stengėsi nuvyti nuo Rebekos kvaitulį, jis sa Magni- 
fiku Visbalu ir Cherineldu Markesu nuėjo į Katarino smuklę. Ši užeiga 
buvo smarkiai išaugusi: naujoje galerijoje, lentomis atitvertose kama- 
raitėse, gyveno vienišos moterys, atsiduodančios nuvytusiomis gėlėmis. 
Ansamblis iš akordeono ir būgnelių grojo Fransisko Žmogaus dainas - 
tasai jau kelerius metus nesirodė Makonde. Visi trys draugai užsisakė 
cukrašvendrių vyno. Magnifikas ir Cherineldas, Aureliano vienmečiai, 
bet gyvenimo reikaluose labiau patyrę vaikinai, siurbčiojo, pasisodinę 
moteris ant kelių. Viena iš jų - suvytusi, auksiniais dantimis - virpulin- 

gai paglostė Aurelianą. Jis ją atstūmė. Aurelianas pajuto, jog kuo dau- 
giau geria, tuo labiau mena Remediją, bet ne taip kenčia, matydamas 
jos paveikslą. Paskui nejučiom pasijuto plaukiąs. Netrukus paregėjo, 
kad draugai ir moterys irgi plaukioja blausiai švitinčiame ūke, tokie pa- 
žiūrėti be svorio, be formos, rodo paslaptingus ženklus, kurie nesideri- 
na su jų gestais, sako žodžius, kurie sklinda neiš jų lūpų. Katarinas už- 
dėjo ranką jam ant peties ir tarė: "Greit vienuolika". Pasigręžęs Aure- 
lianas pamatė iškreiptą didelį veidą, dirbtinę gėlę už ausies ir prarado 
atmintį, kaip nemigos maro užmiršties metais; atsigavo tik sekantį rytą 
visiškai nepažįstamame kambaryje - Pilara Ternera susivėlusi, basa, su 
vienais apatiniais, pasišviesdama lempa, jį apžiūrinėjo, netikėdama sa- 
vo akimis, 

- Aurelianas! 

Aurelianas tvirčiau įsirėmė kojomis ir pakėlė galvą. Jis neprisiminė, 
kaip atsikapstė, bet žinojo ko, nes nuo pat vaikystės slapta nešiojosi tą 
kėslą tolimiausioje širdies kertelėje. 

- Atėjau su jumis pagulėt, - tarė jis. 

Jo drabužiai buvo purvini, vėmaluoti. Pilara Ternera, kuri tada gy- 
veno tik su dviem mažaisiais berniukais, nieko jo nebeklausinėjo. Ji nu- 
vedė Aurelianą į lovą. Drėgnu skuduru apšluostė veidą, nuvilko drabu- 
žius, paskui nusirengusi užleido tinklelį nuo moskitų, kad nematytų vai- 
kai, jei kartais pabustų. Pilara Ternera jau buvo pervargusi, belaukda- 
ma to vyro, kuris pasiliko anapus kalnų, tų vyrų, kurie iškeliavo, žadė- 
dami sugrįžti, tų daugybės vyrų, kurie nesurado kelio į jos namus, nes 
juos paklaidino miglotos kortų pranašystės. Kol ji laukė ir laukė, jos oda 
susiraukšlėjo, subliuško krūtys, išblėso širdies šiluma. Pilara Ternera 
tamsoje susirado Aurelianą, padėjo ranką jam ant pilvo ir motiniškai 
švelniai pabučiavo į kaklą. "Vargšeli tu mano", - sumurmėjo ji. Aurelia- 
nas sudrebėjo. Ramiai ir ryžtingai jis tučtuojau atsistūmė nuo uolėtų 
sielvarto krantų ir išvydo Remnediją, virtusią bekrašte pelke, kvepiančia 
laukiniu žvėrim ir žlugtu. Leisdamasis į klajones, Aurelianas verkė. Iš 
pradžių nejučiom, pasikūkčiodamas. Paskui ašaros pasruvo nesutram- 
doma versme, ir jis pajuto, kad viduje pratrūko kažkokia skausminga 
votis. Pirštų galais kasinėdama jam galvą, Pilara Ternera laukė, kol jo 
kūnas išsivaduos nuo to nežinomo kažko, kas nuodijo jam gyvenimą. 

Tada paklausė: "Kas ji?" Ir Aurelianas pasakė. Ji pratrūko juoku, kuris 
kadaise gąsdino balandžius, o dabar dargi vaikų neišbudino, ir nusišai- 
pė: "Pirma dar gausi nuotaką paauginti". Tačiau šitoje pajuokoje jis su- 
gavo ir užuojautos trupinėlį. Kai Aurelianas ėjo iš kambario, kuriame 
paliko ne vien nepasitikėjimą savo vyriškumu, bet ir tą karčią sunkeny- 
bę, tiek mėnesių slėgusią jam širdį, Pilara Ternera staiga jam pažadė- 
jo: 

- Aš pasikalbėsiu su mergyte ir, pamatysi, įduosiu ją tau į rankas. 

Kaip tarė, taip ir padarė. Tačiau pataikė blogu metu, nes Buendijų 
namai buvo praradę anų dienų ramybę. Kai atsiskleidė Rebekos aistrin- 
ga meilė, ojos išlaikyti paslapty buvo neįmanoma, nes Rebeka klejoda- 
ma šaukė apie ją, Amarantą tarsi kas būtų nuplikinęs: ją irgi pervėrė 
meilės - tik neatsakytos - dyglys. Užsidariusi maudyklėje, ji slopino be- 
viltiškos meilės šėlą, rašė karštligiškus laiškus, kurių niekur nesiuntė, o 
slėpė savo skrynioje. Ursula būtų įmaniusi persiplėšti, slaugydama abi 
ligones. Ilgai ir suktai kvosdama dukrą, motina neįstengė įžvelgti, ko- 
dėl Amaranta tokia nusivylusi. Pagaliau, vėl tos nuojautos pastūmėta, 
Ursula atplėšė Amarantos skrynią ir rado Pjetrui Krespiui adresuotus 
laiškus, perrištus rausvu kaspinėliu, prikaišiotus šviežių lelijų, dar drė- 
gnų nuo ašarų, bet neišsiųstus. Raudodama iš įniršio, Ursula prakeikė 
tą valandą, kada jai atėjo į galvą mintis pirkti pianolą; ji uždraudė siu- 
vinėjimo pamokas ir paskelbė kažką panašaus į gedulą be numirėlio, ir 
taip turėjo būti tol, kol dukterys atsikratys savo vilčių. Nepadėjo nė 
Chosė Arkadijas Buendija, kuris jau buvo pakeitęs savo nuomonę apie 
Pjetrą Krespį ir žavėjosi jo sugebėjimu tvarkyti muzikos mašinas. Žod- 
žiu, kai Pilara Ternera pranešė Aurelianui, kad Remedija sutinkanti už 
jo tekėti, jis suprato, jog ši Žinia visiškai pribaigs tėvus. Tačiau Aurelia- 
nas ryžosi pažvelgti likimui į akis. Chosė Arkadijas Buendija ir Ursula, 
pakviesti nepaprastam pokalbiui į svečių seklyčią, narsiai išklausė sū- 
naus pareiškimą. Bet, išgirdęs išrinktosios vardą, Chosė Arkadijas 
Buendija iš pasipiktinimo net išraudo. "Meilė - tikras maras, - sugriau- 
dė tėvas. - Šitiek aplinkui gražių ir dorų merginų, o tu įsikalei į galvą ve- 
sti priešo dukterį". Tačiau Ursula pritarė sūnaus pasirinkimui. Ji prisi- 
pažino, kad visos septynios seserys Maskotės jai tinka grožiu, darbštu- 
mu, meilumu bei geru išsiauklėjimu, ir pagyrė sūnų už blaivų protą. 

Žmonos entuziazmo nugalėtas, Chosė Arkadijas Buendija iškėlė savo 
sąlygą: Rebeka, kuri irgi myli ir yra mylima, turi ištekėti už Pjetro Kre- 
spio. Ursula, ištaikiusi progą, išsiųsianti Amarantą į provincijos sosti- 
nę, kad ši kelionėje ir naujų Žmonių draugijoje atsikratytų tuščių vilčių. 
Rebeka, tik sužinojusi apie šį susitarimą, tuoj pasveiko, nurašė savo su- 
žadėtiniui džiugų laišką, jog gavo tėvų sutikimą, ir pati be patikėtinių 
nunešė laišką į paštą. Amaranta dėjosi nusilenkusi tėvų valiai ir po tru- 
putį kratėsi savo karštligės, tačiau sau viena davė įžadą - Rebeka ište- 
kėsianti už Pjetro Krespio tik per jos lavoną. 

Sekantį šeštadienį Chosė Arkadijas Buendija apsivilko tamsios ge- 
lumbės kostiumą, apsisegė celiuliozinę apykaklę ir, užsimovęs zamši- 
nius batus, kuriuos tebuvo pranešiojęs įkurtuvių vakarėlyje, išėjo prašy- 
ti Remedijos Maskotės rankos. Korechidoras su žmona jį priėmė 
džiaugdamiesi ir tuo pačiu sunerimę, nes nežinojo tikrosios vizito prie- 
žasties, o kai sužinojo - pamanė, jog svečias bus supainiojęs išrinktosios 
vardą. Norėdama įrodyti jo klaidą, motina pažadino Remediją ir dar 
apsnūdusią ant rankų įnešė į svetainę. Užklausta, ar iš tikrųjų ji apsi- 
sprendusi tekėti, Remedija verkšlendama atsakė, jog norinti tik vieno: 
miego. Chosė Arkadijas Buendija, suprasdamas tėvų sumišimą, išėjo 
išsiaiškinti su Aurelianu. Kai sugrįžo, jaunosios tėvai buvo apsirengę 
deramais rūbais, truputį kitaip sustatę svetainės baldus, vazose primer- 
kę šviežių gėlių ir laukė jo, vyresniųjų dukterų apsupti. Kietos apyka- 
klės ir nei šiokios, nei tokios padėties suvaržytas, Chosė Arkadijas 
Buendija patvirtino, jog išties išrinktoji esanti Remedija. "Nieko nesu- 
sigaudau, - tarė iš vėžių išmuštas donas Apolinaras Maskotė. - Turime 
dar šešias dukteris, visos netekėjusios ir mielu noru išeitų už tokio rim- 
toir darbštaus kabaljero, kaip jūsų sūnus, o Aurelitas kreipia savo bran- 
giąsias akis į vienintelę, kuri dar lovą prišlapina". Senjora Maskotė, lė- 
ta, gerai išsilaikiusi dama liūdnomis akimis, prikišo vyrui jo netaktišku- 
mą. Išgėrę vaisių sulčių, vyras ir žmona, Aureliano ryžto sujaudinti, su- 
tiko. Tik senjora Maskotė paprašė vienos malonės - pasikalbėti su Ur- 
sula akis į akį. Niurnėdama, kad ją traukią į vyrų reikalus, bet iš tikro 
susidomėjusi, rytojaus dieną jaudindamasi ir kiek drovėdamasi Ursula 
nuėjo į Maskotės namus. Po pusvalandžio grįžo su žinia, kad Remedi- 
ja dar nesubrendusi. Aurelianas šito nelaikė svarbia kliūtimi. Jis taip 1!- 

gai laukęs, jog galįs ir dar palaukti, iki jo nuotaka sulauksianti deramo 
amžiaus. 

Į Buendijų namus grįžusią ramybę sutrikdė tik Melkiado mirtis. Pats 
įvykis nebuvo staigmena, tačiau aplinkybės buvo visai netikėtos. Pagy- 
venęs kelis mėnesius po sugrįžimo, Melkiadas taip spėriai pradėjo krio- 
šti, jog netrukus virto vienu iš tų niekam nereikalingų karšinčių, kurie 
tarsi šešėliai šliurinėja po miegamuosius, balsu minėdami geresnius lai- 
kus; teisybę pasakius, niekas tais seniais nebesirūpina ir nebeprisime- 
na, kol vieną rytą atranda lovoje nebegyvus. Iš pradžių Chosė Arkadi- 
jas Buendija, susižavėjęs dagerotipija bei Nostradamuso pranašystė- 
mis, darbavosi drauge su juo. Tačiau ilgainiui vis dažniau palikdavo či- 
goną vieną, nes kaskart darėsi sunkiau su juo susikalbeti. Melkiadas 
ako, kurto, painiojo pašnekovus su žmonėmis, kuriuos pažinojo senų 
senovėje, o į klausimus atsakinėdavo nesuprantamu kalbų kratiniu. 
Klaidžiodamas po namus, jis grabinėdavo orą, nors šiaip vaikščiodavo 
kažkodėl mikliai, tarsi būtų turėjęs įgimtą orientacijos instinktą, parem- 
tą artumo nuojauta. Kartą čigonas pamiršo įsidėti dirbtinius dantis, ku- 
riuos naktį laikydavo vandens stiklinėje šalia lovos, ir daugiau jų jau ne- 
benešiojo. Kai Ursula užsimojo išplėsti namus, liepė jam įrengti šalia 
Aureliano dirbtuvės - toliau nuo šeimos triukšmo ir bruzdesio - kam- 
barį su dideliu šviesiu langu ir lentyna, kurioje pati tvarkingai sudėlio- 
jo knygas, dulkių ir kandžių beveik sugraužtas, sudūlėjusius, neįskaito- 
mais ženklais išmargintus pergamentus ir stiklinę su dirbtiniais danti- 
mis - joje jau vešėjo kažkokie vandens augaliukai sa mažiulyčiais gelto- 
nais žiedeliais. Naujoji vieta, rodos, Melkiadui patiko, nes jo nebema- 
tei netgi valgomajame. Galėjai aptikti nebent Aureliano dirbtuvėje; va- 
landų valandas jis keverzodavo mįslinguose, kadaise atsigabentuose 
pergamentuose, kurie buvo pagaminti lyg iš kažkokios sausos medžia- 
gos, lūžinėjančios tarsi sluoksniuoti pyragaičiai. Ten čigonas suvalgy- 
davo maistą, kurį du kartus per dieną jam atnešdavo Visitasiona, nors 
paskutiniu metu jis buvo praradęs apetitą ir maitinosi tik daržovėmis. 
Neilgai trukus atrodė toks paliegęs, kaip ir visi vegetarai. Oda apsiden- 
gė kažkokiais švelniais pelėsiais, panašiais į tuos, kurie tarpo ant jo se- 
nobinės, amžinai dėvimos liemenės, o iš burnos dvokė kaip nuo mie- 
gančio gyvulio. Įsikniausęs į savo eiles, Aurelianas visiškai jį užmiršo, 

bet kartą lyg nugirdo kažką suvokiamo čigono bambėjime ir įtempė dė- 
mesį. Tik viena jam pasisekė suprasti iš tos klaidžios, paslaptingos šne- 
kos - įkyriai, tarsi kalte kalamą žodį "ekvinokcija, ekvinokcija, ekvinok- 
cija" ir dar pavardę - Aleksandras fon Humboltas. Arkadijas, ėmęs tal- 
kininkauti Aurelianui juvelyriniuose darbuose, truputį labiau suartėjo 
su senioku. Melkiadas atsiliepė į vaikino bandymą užmegzti su juo kal- 
bą ir kartais ištardavo kelias frazes, kurios bemaž nieko bendra netu- 
rėdavo su tikrove. Vieną popietę Melkiadas ūmai kažkodėl susijaudi- 
no. Prabėgs daug metų, ir Arkadijas, stovėdamas prieš baudžiamojo 
būrio šautuvų vamzdžius, prisimins, kai Melkiadas, visas drebėdamas, 
liepė išklausyti keletą neperprantamų savo rašto puslapių; Akadijas, Ži- 
noma, jų nepermanė, bet, garsiai skaitomi, jie priminė dainingas enci- 
klikas. Paskiau Melkiadas pirmą kartą per daugelį metų nusišypsojo ir 
ispaniškai tarė: "Kai aš numirsiu, tegu mano kambary tris dienas kaiti- 
na gyvąjį sidabrą". Arkadijas viską išpasakojo Chosei Arkadijui Buen- 
dijai, o šis bandė išgauti iš Melkiado išsamesnį paaiškinimą, bet susi- 
laukė tik tokio atsako: "Aš įgavau nemirtingumą". Kai čigonui iš burnos 
pradėjo itin dvokti, Arkadijas kas ketvirtadienį rytais vedžiojo jį upėn 
maudytis. Jis atrodė kiek pasitaisęs. Nusirengęs Melkiadas drauge su 
berniukais puldavo į vandenį, o mįslingas orientacijos instinktas jį sau- 
gojo nuo gilių ir pavojingų vietų. Kartą jis pasakė: "Visi mes iš vandens 
atsiradome". Prabėgo nemaža laiko, ir niekas namuose jo neregėdavo, 
nebent aną vakarą, kai jis iš paskutiniųjų stengėsi sunarstyti pianolą, ar- 
ba ketvirtadieniais, kai su Arkadiju eidavo prie upės, po pažastim ne- 
šdamasis džiovintą tuščiavidurį moliūgą ir palmių muilo gabalą, suvy- 
niotą į rankšluostį. Vieną ketvirtadienį, eidamas kviesti jį maudytis, Ar- 
kadijas išgirdo Melkiadą sakantį: "Aš numiriau nuo drugio Singapūro 
pelkėse". Tą dieną, brįsdamas į vandenį, čigonas pasuko ne ten, kur rei- 
kia, ir jį surado sekantį rytą pasroviui už kelių kilometrų: gulėjo saulės 
nužertame užutekyje su vištos išmatų kruopelyte ant pilvo. Kad ir kaip 
piktinosi Ursula, kuri Melkiadą gailiau apraudojo, nei savo tikrą tėvą, 
Chosė Arkadijas Buendija neleido jo laidoti. "Jis nemirtingas, nes pats 
surado Žmogaus prisikėlimo formulę", - tarė jis, įpūtė seniai užmirštą 
žaizdrą, užkaitė gyvsidabrio katilėlį, ir tas virė šalia lavono, kuris pama- 
žu apteko mėlynais burbulais. Donas Apolinaras Maskotė išdrįso pri- 

minti Chosei Arkadijui Buendijai, kad nepalaidotas skenduolis - grė- 
smė visuomenės sveikatai. "Nieko panašaus, nes jis gyvas", - atsakė Cho- 
sė Arkadijas Buendija ir dar septyniasdešimt dvi valandas garino gyv- 
sidabrį, kol lavonas ėmė sprogti it blyškus pumpuras, ir iš jo švilpdamas 
veržėsi trobon puvimo tvaikas. Tik tada Chosė Arkadijas Buendija lei- 
do čigoną palaidoti, bet ne šiaip, o su didžiausiomis iškili mėmis, kaip 
patį garbingiausią Makondo geradėją. Tai buvo pirmosios mieste lai- 
dotuvės, į kurias suplaukė tiek daug žmonių; jas pralenks, ir tai vargu, 
tik gedulingas karnavalas, kuriuo po šimto metų bus pagerbta velionė 
Didžioji Motina*. Čigono kūną nuleido į duobę vidury lauko, kuris bu- 
vo kapinėms paskirtas, ant naujai supilto kauburėlio uždėjo akmeninę 
plytą, o joje įrašė vienintelį dalyką, kurį apie jį žinojo: MELKIADAS. 
Paskiau devynias naktis truko šermenys. Žmonių minioje, kuri plūdo į 
Buendijų kiemą išgerti kavos, pasiklausyti anekdotų ir sulošti kortomis, 
Amaranta ištaikė progą išpažinti savo meilę Pjetrui Krespiui, kuris 
prieš kelias savaites buvo iškilmingai apreiškęs savo sužadėtuves su Re- 
beka ir rengė muzikos instrumentų ir prisukamų žaislų parduotuvę ta- 
me kvartale, kuriame kitados arabai mainė blizgučius į papūgas, o nū- 
nai tą vietą Žmonės vadino Turkų gatve. Italas, įpratęs matyti, kaip dū- 
sauja moterys, žiūrėdamos į žvilgančias jo garbanas, pasielgė su Ama- 
ranta lyg su įnoringa mergiote, kurios šnekų neverta per daug imti į gal- 
vą. 

- Aš turiu jaunesnį brolį, - tarė jai. - Jis atvažiuos man krautuvėje pa- 
gelbėti. 

Amaranta pasijuto pažeminta ir įniršusi kandžiai atsakė Pjetrui Kre- 
spiui, girdi, ji žūtbūt išardysianti jo vestuves su Rebeka, nors tam reikė- 
tų užtverti kelią savo lavonu. Taip paveikė italą tas dramatiškas grasi- 
nimas, jog jis neatsispyrė pagundai pasitarti su savo sužadėtine. Štai to- 
dėl Amarantos kelionė, per Ursulos rūpesčius vis atidėliojama, buvo 
ištaisyta greičiau nei per savaitę. Amaranta nesipriešino, bet, atsisvei- 
kindama ir paskutinį kartą bučiuodama Rebeką, sužnibždėjo jai į ausį: 

- Nepuoselėk tuščių vilčių. Tegu mane išveža kad ir į pasaulio kra- 
štą, vis tiek kaip nors išardysiu tavo vestuves, jei reikės, net tave nudė- 
siu. 


* Didžioji Motina - Gabrielio Garsijos Markeso apsakymų rinkinio "Didžiosios Mo- 
tinos laidotuvės" (1962) personažas; apsakymų veiksmas irgi vyksta Makondo mieste. 

Išvykus Ursulai, tik neregimas Melkiado šešėlis tylutėliai klaidžiojo 
po kambarius, ir namai atrodė dideli ir tušti. Rebeka ėjo namų apyvo- 
ką, o indėnė rūpinosi kepykla. Vakarop, kai ateidavo Pjetras Krespis, 
iš tolo dvelkiąs levendros kvepalais, nešinas kokiu žaisliuku, sužadėti- 
nė priimdavo jį svetainėje, atlapojusi duris ir langus, kad nekiltų jokių 
kalbų. Toks atsargumas buvo bereikalingas - italas elgėsi taip pagar- 
biai, jog dargi nepaleisdavo rankos merginai, kuri mažiau nei po metų 
turėjo už jo ištekėti. Pamažu namuose priviso nuostabių Žaislų. Prisu- 
kamos šokėjos, muzikinės dėžutės, beždžionės, akrobatai, ristūnai Žir- 
geliai, pajacai būgnininkai - visa ši turtinga įstabi mechaninė fauna, Pje- 
tro Krespio atgabenta, išvaikė sielvartą, kamavusį Chosę Arkadiją 
Buendiją po Melkiado mirties, ir vėl jį grąžino į anas seniai praėjusias 
dienas, kada jis domėjosi alchemija. Dabar jis gyveno rojuje tarp išdo- 
rotų žvėrelių ir išnarstytų mechanizmų ir bandė juos tobulinti švytuo- 
klės principu, kuris suteiktų jiems amžiną judėjimą. Na, o Aurelianas 
nė kojos nekėlė į dirbtuvę - mokė mažąją Remediją skaityti ir rašyti. Iš 
pradžių mergytė labiau mėgo savo lėles, nei vyrą, kuriam atėjus kas mie- 
lą vakarą ji turėjo palikti savo žaislus, maudytis, puoštis ir sėdėti svetai- 
nėje. Tačiau Aureliano kantrumas ir atsidavimas pagaliau ją taip pa- 
vergė, jog ji sėdėdavo su juo ištisas valandas, mokydamasi raidžių, spal- 
votais pieštukais sąsiuvinyje paišydama namelius, karves laidaryje ir ap- 
skritas, už kalnų besislepiančias saules, apkaišytas geltonais spinduliais. 

Nelaiminga buvo tik viena Rebeka: ji negalėjo užmiršti sesers grasi- 
nimų. Mergina žinojo Amarantos būdą, jos dvasios begalinį išdidumą, 
ir prisibijojo savo konkurentės nuodingos pagiežos. Valandų valandas 
ji lindėdavo maudykloje, čiulpdama pirštą ir iš paskutiniųjų vydama 
šalin pagundą valgyti žemę. Gelbėdamasi nuo savo nerimo, Rebeka pa- 
sišaukė Pilarą Ternerą, kad jai ateitį išburtų. Po ištisos virtinės įprasti- 
nių miglotų frazių Pilara Ternera išpranašavo: 

- Neregėsi laimės, kol tėvų nepalaidosi. 

Rebeka sudrebėjo. Tarsi prisimindama kažkada sapnuotą sapną, pa- 
matė save labai mažytę, įžengiančią į trobą su ryšulėliu, medine supa- 
mąja kėdute ir drobiniu maišelių - kas jame buvo, ji nieko nežinojo. Pri- 
siminė nuplikusį poną drobine eilute ir auksiniu segtuku susegta balti- 
nių apykakle, bet tas nė iš tolo nepanėšėjo į čirvų karalių. Prisiminė la- 

bai jauną ir labai gražią moterį švelniomis, kvapniomis rankomis, bet 
toji nieko bendro neturėjo su reumato susuktomis čirvų damos ranko- 
mis; toji moteris dabindavo jos plaukus gėlėmis ir kas vakarą vesdavo- 
si ją pasivaikščioti žaliomis miesto gatvėmis. 

- Nesuprantu, - tarė Rebeka. 

Pilara Ternera suglumo. 

- Aš irgi, bet taip rodo kortos. 

Rebeką taip sujaudino šita mįslė, jog viską išpasakojo Chosei Arka- 
dijui Buendijai, o šis ją pagraudeno už per didelį tikėjimą kortomis, ta- 
čiau tylomis sau davė žodįiškniausti visas spintas bei skrynias, pertrauk- 
ti baldus, išversti lovas ir grindų lentas, bet suieškoti maišiuką su kau- 
lais. Prisiminė, kad jo nebuvo matęs nuo didžiųjų namo statybų. Jis pa- 
slapčia pasišaukė akmenskaldžius, ir vienas jų prisipažino maišiuką 
įmūrijęs į kažkokio miegamojo sieną, nes tas trukdęs jiems dirbti. Ke- 
lias dienas Chosė Arkadijas Buendija barškino visas sienas ir pagaliau 
kartą, priglaudęs ausį, nugirdo duslų "klakš, klakš". Iškirto mūre skylę 
ir rado kaulus sveikų sveikiausiamc maišelyje. Tą pačią dicną juos pa- 
laidojo šalia Melkiado kapo, bet be antkapio, ir Chosė Arkadijas Buen- 
dija grįžo namo, nusimetęs naštą, kuri, kaip ir Prudensijo Agilaro pri- 
siminimas, trumpą laiką slėgė jo sąžinę. Eidamas per virtuvę, jis pabu- 
čiavo Rebeką į kaktą ir tarė: 

- Išmesk iš galvos blogas mintis. Būsi laiminga. 

Rebekos palankumas atvėrė Pilarai Ternerai namų duris, kurias Ur- 
sula buvo užtrenkusi gimus Arkadijui. Ji atpuldavo tarsi ožkų banda, 
kada jai šaudavo į galvą, ir išliedavo savo kunkuliuojančią energiją, 
griebdamasi sunkiausių ruošos darbų. Kartais užeidavo dirbtuvėn ir 
taip vikriai, taip švelniai padėdavo Arkadijui ryškinti dagerotipo plok- 
šteles, jog vaikinas pradėjo varžytis. Šita moteris visiškai sumaišė jam 
galvą. Karšta Pilaros Terneros oda, jos prakaito kvapas ir skardus juo- 
kas nesiderino su kambario tamsa, blaškė Arkadijo dėmesį, ir jis darė 
klaidą po klaidos. 

Kartą Aurelianas laboratorijoje dailino savo auksinę žuvytę, o Pila- 
ra Ternera užsikvempė ant stalo, gėrėdamasi jo kantriu ir tiksliu dar- 
bu. Ir tada tai atsitiko. Aurelianas pasitikrino, ar Arkadijas dirba gre- 
timame kambaryje, pažvelgė į Pilarą Ternerą ir jos akyse įskaitė mintį, 
kuri buvo aiški kaip diena. 

- Na, - tarė Aurelianas. - Kas atsitiko? 

Pilara Ternera, liūdnai šypsodama, kandžiojo lūpas. 

- Tu būtum geras karys, - atsakė ji. - Kur taikai, ten ir pataikai. 

Aurelianas palengvėjusia širdim suprato, kad nuojauta jo neapvylė. 
Vėl kaip niekur nieko ėmėsi darbo ir ramiu, tvirtu balsu tarė: 

- Aš jį pripažįstu. Jis turės mano pavardę. 

Chosė Arkadijas Buendija galų gale pasiekė tikslą: prie vienos šokė- 
jos prijungė laikrodžio mechanizmą ir žaisliukas ištisas tris paras be 
perstojo šoko pagal savo muziką. Šis išradimas jį pradžiugino labiau, 
negu visos jo ankstesnės paikystės. Jis liovėsi valgęs. Liovėsi miegojęs. 
Be Ursulos globos ir priežiūros, vaizduotės genamas, įis nukeliavo į am- 
žinų klejonių šalį, o iš ten atgal kelio nebėra. Kiauras naktis vaikščiojo 
po kambarį, balsu galvodamas, kaip pritaikyti švytuoklės principą jau- 
čių traukiamam vežimui, žagrei - viskam, kas judėdamas tarnauja žmo- 
gui. Jį taip išsekino nemigos karštligė, jog vieną rytą, kai į jo miegamą- 
jį neryžtingai įėjo baltagalvis senelis, Chosė Arkadijas Buendija nebe- 
galėjo jo atpažinti. Tai buvo Prudensijas Agilaras. Pagaliau atpažinęs 
svečią, Chosė Arkadijas Buendija, stebėdamasis, kad mirusieji irgi sen- 
sta, pajuto didžią gėlą. "Prudensijau, - sušuko jis. - Kaip tu čia parsira- 
dai?" Šitiek metų išbuvęs mirusiųjų šalyje; Prudensijas Agilaras taip pa- 
siilgo gyvųjų, taip baisiai troško draugystės ir taip bijojo kitos mirties, 
kuri gyvuoja mirtyje, jog galų gale pamilo baisiausią savo priešą. Nute- 
kėjo daug laiko, kol jis susirado Chosę Arkadiją Buendiją. Prudensijas 
Agilaras apie jį klausinėjo Rioačos numirėlius, klausinėjo tuos negyvė- 
lius, kurie atvykdavo iš Valjės de Uparo, tuos, kurie atkeliaudavo iš ly- 
gumų, bet niekad negalėjo jam padėti, nes Makondas mirusiems buvo 
nežinomas, kol atvyko Melkiadas ir juodu taškeliu jį pažymėjo labai jau 
margame giltinės žemėlapyje. Chosė Arkadijas Buendija šnekučiavosi 
su Prudensiju Agilaru iki pat aušros. Po kelių valandų, nemigos iška- 
muotas, jis įėjo į Aureliano dirbtuvę ir paklausė: "Kuri šiandien diena?" 
Aurelianas jam atsakė - antradienis. "Aš irgi taip maniau, - tarė Chosė 
Arkadijas Buendija, - bet paskui pastebėjau, kad šiandien, kaip ir va- 
kar, dar pirmadienis. Pasižiūrėk į dangų, žvilgtelėk į sienas, apžiūrėk 
begonijas - šiandien irgi pirmadienis". Įpratęs prie Chosės Arkadijo 

Buendijos svaičiojimų, Aurelianas neėmė galvon jo žodžių. Rytojaus 
dieną, trečiadienį, Chosė Arkadijas Buendija vėl pasirodė dirbtuvėje. 
"Tai kažkokia aplaidžia, - tarė jis. - Tik pažvelk oran, pasiklausyk, kaip 
dūzgia savilė, - viskas lygiai taip, kaip vakar ir užvakar. Šiandien vėl pir- 
madienis". Vakare Pjetras Krespis rado jį galerijoje, negrabiai, senio- 
kiškai liejantį ašaras: jis verkė Prudensijo Agilaro, Melkiado, Rebekos 
tėvų, savo tėvelio ir motulės, visų, kuriuos tik prisiminė ir kurie buvo 
mirties vienatvėje. Pjetras Krespis jam padovanojo prisukamą meškiu- 
ką, kuris užpakalinėmis letenomis vaikščiojo viela, bet neišblaškė Cho- 
sės Arkadijo Buendijos minčių. Tada jis pasidomėjo tuo projektu, ku- 
rį anas jam buvo išdėstęs prieš kelias dienas - mašina-švytuokle žmogui 
skraidyti, o Chosė Arkadijas Buendija atsakė, jog esą neįmanoma pa- 
daryti tokią mašiną, nes švytuoklė galinti iškelti į orąbet kokį daiktą, tik 
ne save. Ketvirtadienį Chosė Arkadijas Buendija vėl pasirodė dirbtu- 
vėje skausmingu, lyg išdeginta žemė, veidu. "Laiko mašina iširo, - tarė 
jis, vos neverkdamas, - o Ursula su Amaranta taip toli!" Aurelianas jį 
apibarė tarsi vaiką, ir šis vėl nurimo. Ištisas šešias valandas jis atidžiai 
apžiūrinėjo daiktus, stebėdamas, ar jie nebus kuo nors pasikeitę per 
vieną parą, ir vėl užsispyręs stengėsi aptikti kokį pakitimą - laiko tėk- 
mės įrodymą. Visą naktį išgulėjo lovoje atviromis akimis, šaukdamasis 
Prudensijo Agilaro, Melkiado, visų mirusiųjų, kad šie ateitų ir išsklai- 
dytu jo nerimą. Niekas nepasirodė. Penktadienį, kai visi miegojo, Cho- 
sė Arkadijas Buendija vėl ėmėsi stebėti gamtos apraiškas, kol nebeliko 
jokių abejonių, kad šiandien vėl pirmadienis. 

Tada nuplėšė nuo vienų durų geležinį skląstį ir, pagautas laukinio 
įniršio, davęs valią savo nepaprastai jėgai, tarsi velnio apsėstas, šauk- 
damas kažką iškilminga ir sklandžia, tačiau visiškai nesuprantama kal- 
ba, sudaužė, beveik į miltus sumalė alchemijos aparatus, dagerotipijos 
laboratoriją, juvelyrinės dirbtuvės įrengimus. Būtų nusiaubęs ir kitus 
kambarius, bet Aurelianas pasišaukė kaimynus į pagalbą. Dešimt vyrų 
įstengė pargriauti Chosę Arkadiją Buendiją, keturiolika - surišti, dvi- 
dešimt ištempti į kiemą, kame priveržė virvėmis prie kaštono besiplū- 
stantį savo keista šneka ir leidžiantį iš burnos žalias putas. Kai parvyko 
Ursula su Amaranta, jis dar buvo už kojų ir rankų pririštas prie kašto- 

no kamieno, permerktas lietaus, bet jau ramus ramutėlis ir nebepavo- 
jingas. Užkalbintas pasižiūrėjo į jas, tačiau jų nepažino ir kažką nesu- 
prantamo joms pasakė. Ursula nurišo virves nuo kruvinai nutrintų ran- 
kų bei kojų riešų ir paliko virvę tik apie liemenį. Vėliau padarė palmių 
lapų stoginę gintis nuo saulės ir lietaus. 


Vieną balandžio sekmadienį Aurelianas Buendija ir Remedija Ma- 
skotė susituokė prie altoriaus, kuris tėvo Nikanoro Reinos parėdymu 
buvo įrengtas svečių seklyčioje. Taip Maskotės namuose užsibaigė visi 
rūpesčiai, trukę keturias savaites, - mat mažoji Remnedija subrendo, dar 
nespėjusi atsikratyti kūdikystės įpročių. Nors savo laiku motina buvo 
išaiškinusi mergaitei, kas darosi, įžengus į mergystės amžių, tačiau vie- 
ną vasario mėnesio popietę, išgąsdintai šaukdama, Remedija įsiveržė į 
kambarį, kuriame seserys siuvinėjo, ir parodė joms rusvą dėmę kelnai- 
tėse. Vestuvės buvo paskirtos po mėnesio. Vos vos pakako laiko išmo- 
kyti nuotaką praustis, rengtis, eiti paprasčiausių namų apyvokos darbų. 
Ją tupdydavo ant karštų plytų, kad atprastų šlapintis į lovą. Tik vargais 
negalais pavyko ją įtikinti, kad saugotų paslapty intymius ryšius su vy- 
ru, nes Remedija taip nustebo ir taip susižavėjo naujiena, jog būtų įma- 
niusi su kiekvienu aptarinėti pirmosios nakties smulkmenas. Visa šei- 
ma gerokai išvargo, bet vestuvių dieną mergytė išmanė gyvenimo gu- 
drybes ne blogiau už savo seseris. Poškėjo raketos ir grojo keli orke- 
strai, kai donas Apolinaras Maskotė už parankės vedėsi nuotaką gėlė- 
mis ir vainikais išdabinta gatve, o Remedija mojavo rankute ir šypsoda- 
ma dėkojo kaimynams, kurie pro langus linkėjo jai laimės. Aurelianas 
- juodos gelumbės eilute ir tais lakuotais pusbačiais su metalinėmis sag- 
timis, kuriuos avės po daugelio metų, stovėdamas prieš baudžiamojo 
būrio šautuvų vamzdžius, - perblyškęs, išdžiūvusia gerkle, pasitiko jau- 
nąją prie savo namų slenksčio ir nusivedė prie altoriaus. Remedija taip 
natūraliai ir kukliai elgėsi, jog nesutriko netgi tada, kai Aurelianas, 
maudamas jai žiedą, išmetė jį ant grindų. Svečiai sumišo, pradėjo šnib- 
ždėtis, tačiau mergaitė laikė atkišusi bepiršte mezginių pirštinaite ap- 


65 


mautą dešinę su styrinčiu bevardžiu ir ramiai laukė, kol jaunikis koja 
primynė link durų riedantį žiedą ir, rausdamas iš gėdos, grįžo prie al- 
toriaus. Jos motina ir seserys tiek nuogąstavo, kad Remedija per vestu- 
vių ceremoniją ko neiškrėstų, jog galų gale, visai nusikamavusios, su- 
klydo, liepdamos nuotakai pirmajai pabučiuoti jaunikį. Kaip tik tą die- 
ną iškilo aikštėn tas atsakomybės jausmas, įgimtas meilumas ir rami sa- 
vitvarda, kurie gelbėdavo Remediją pačią sunkiausią gyvenimo valan- 
dėlę. Tai ji, niekieno neliepiama, atidėjo patį geriausią vestuvinio pyra- 
go gabalą ir, paėmusi lėkštę su šakute, nunešė Chosei Arkadijui Buen- 
dijai. Pririštas prie kaštono kamieno, susigūžęs ant medinio suoliuko 
po palmių lapų stogu, tasai milžinas senelis, išblukęs nuo lietaus ir sau- 
lės, padėkojo, neaiškiai šypsodamas, rankomis paėmė pyragą ir kram- 
tė, murkdamas kažkokią nesuprantamą psalmę. Triukšmingoje vestu- 
vių puotoje, kuri pasibaigė tik pirmadienio rytą, buvo vienas nelaimin- 
gas žmogus - Rebeka Buendija. Jos pačios šventė nuėjo perniek. Ursu- 
los parėdymu, jos vestuvės turėjo įvykti tą pačią dieną, tačiau penkta- 
dienį Pjetras Krespis gavo žinią, kad miršta jo motina. Sutuoktuvės bu- 
vo atidėtos. Vos gavęs laišką, Pjetras Krespis po valandos išvyko į pro- 
vincijos sostinę ir kelyje apsilenkė su savo motina, kuri atvyko pačiu lai- 
ku - šeštadienio vakarą ir Aureliano vestuvėse padainavo liūdną dainą, 
sudėtą sūnaus jungtuvėms. Pjetras Krespis, skubėdamas į savo sutuok- 
tuves , nuvarė penketą arklių, bet sugrįžo tik sekmadienio naktį, kai sve- 
čiai jau skirstėsi. Kas parašė tą laišką - sužinoti nepavyko. Ursulos ge- 
rokai prispirta, Amaranta pasipiktinusi prapliupo verkti ir prisiekė 
prieš altorių, kurio staliai dar nebuvo išardę, esanti nekalta. 

Padrė Nikanoras Reina, dono Apolinaro Maskotės atvežtas iš lygu- 
mų dukrai sutuokti, buvo senis, sudiržęs nuo savo nedėkingos profesi- 
jos. Jo kūnas buvo vien pilka oda ir kaulai, pilvas apvalus, atsikišęs, vei- 
das, tarsi nukaršusio angelo, daugiau naivus, negu geras. Kunigas ren- 
gėsi tuoj po jungtuvių grįžti į savo parapiją, bet išsigando, pamatęs, ko- 
kie nuodėmingi Makondo gyventojai: jie klausė tik gamtos įstatymų, ne- 
krikštijo vaikų, nešventė bažnytinių švenčių. Taręs, kad jokia dirva nė- 
ra taip reikalinga Dievo sėklos, kaip ši, ryžosi dar savaitę pabūti ir ap- 
krikštyti apipjaustytus bei pagonis, sakramentu sutvirtinti santuokas, 

pašventinti numirėlius. Tačiau niekas nekreipė į jį dėmesio. Visur jis 
gaudavo atsakymą, kad makondiškiai daugelį metų išsivertę be kunigo, 
sielos reikalus tvarkę su pačiu Ponu Dievu, o mirtinų nuodėmių neda- 
rą. Padrė Nikanoras Reina, bergždžiai skelbęs Dievo žodį dykumoje, 
nusprendė statyti bažnyčią - didžiausią pasaulyje, su natūralaus dydžio 
šventaisiais ir spalvoto stiklo langais, kad net iš Romos žmonės plūstų 
garbinti Dievo šiame netikėlių krašte. Su varine lėkštute vaikščiojo po 
visą miestelį ir rinko aukas. Jis daug gavo, bet dar daugiau norėjo, nes 
bažnyčios varpas, jo manymu, turėjo net skenduolius prisišaukti. Tiek 
maldavo padrė Nikanoras Reina, kad net balsą prarado. Ir kaulai išvar- 
gę barškėti pradėjo. Vieną šeštadienį, apskaičiavęs, kad surinktų aukų 
neužteks net Dievo namų durims, leido nevilčiai save apimti, Miesto 
aikštėje pasistatė altorių ir sekmadienį su varpeliu, kaip nemigos maro 
metu, apibėgo gatves, kviesdamas visus į lauko mišias. Dauguma atėjo 
iš smalsumo. Kiti - iš dyko buvimo. Dar kiti - būgštaudami, kad Dievas 
kartais neįsižeistų, jeigu jie paniekins jo tarpininko pamaldas. Todėl 
apie aštuntą valandą ryto aikštėje susirinko pusė miesto, ir padrė Nika- 
noras Reina nuo maldavimų gergždžiančiu balsu skaitė Evangeliją. Pa- 
sibaigus mišioms, kai žmonės jau ėmė skirstytis, jis iškėlęs ranką, pa- 
prašė dėmesio. 

- Luktelėkit, - tarė. - Dabar jūs išvysite Viešpaties Dievo begalinės 
galybės neginčytiną įrodymą. 

Mišioms tarnavęs berniukas jam padavė puodelį tiršto, garuojančio 
šokolado, ir tas vienu kvapu išgėrė. Paskui iš rankovės išsitraukė nosi- 
nę, nusivalė lūpas, išskėtė rankas ir užsimerkė. Ir tada padrė Nikano- 
ras dvylika centimetrų pakilo nuo žemės. Argumentas buvo įtikinamas. 
Kelias dienas kunigas vaikščiojo po namus, rodydamas karšto šokola- 
do stimuliuojamą dangun ėmimo eksperimentą, o klapčiukas tiek daug 
pinigų sužėrė į maišelį, jog mažiau nei per mėnesį pradėta statyti baž- 
nyčią. Niekas neabejojo šito stebuklo dieviškuoju pradu, tik Chosė Ar- 
kadijas Buendija visiškai abejingu veidu stebėjo Žmonių būrį, vieną ry- 
tą susirinkusį apie kaštoną išvysti dievybės įrodymą. Chosė Arkadijas 
Buendija truputį atsitiesė ant savo suoliuko ir gūžtelėjo pečiais, kai pa- 
drė Nikanoras ėmė kilti nuo žemės kartu su kėde, ant kurios sėdėjo. 


71 


- Hoc est simplicissimum, - tarė Chosė Arkadijas Buendija, - homo 
iste staftum guartum materiae invenit.* 

Padrė Nikanoras iškėlė ranką, ir visos keturios kėdės kojos vienu 
metu atsistojo ant žemės. 

- Nego, - tarė kunigas. - Factumn hoc existentian Dei probat sine du- 
bio.** 

Šitaip sužinota, kad Chosės Arkadijo Buendijos velniškas žargonas 
yra lotynų kalba. Padrė Nikanoras, kaip vienintelis žmogus, galintis su 
juo susikalbėti, naudodamasis proga, bandė tikėjimo šviesa praskai- 
drinti aptemusį protą. Kiekvieną popietę jis sėsdavo prie kaštono šalia 
Chosės Arkadijo Buendijos, lotyniškai skelbdamas jam Dievo žodį, bet 
šis užsispyręs neigė pinklią retoriką bei šokolado stebuklingą galią ir 
reikalavo tik vienintelio įrodymo - Dievo dagerotipo. Tada padrė Ni- 
kanoras privilko jam medalikėlių, paveiksliukų ir dargi Veronikos ska- 
relės reprodukciją, bet Chosė Arkadijas Buendija juos atmetė kaip 
išgalvotus kūrinius, neturinčius mokslinio pagrindo. Jis buvo toks ne- 
palenkiamas, jog padrė Nikanoras atsisakė savo misionieriškų tikslų ir 
ėmė jį lankyti vien iš paprasto žmogiškumo. Tačiau Chosė Arkadijas 
Buendija paėmė iniciatyvą į savo rankas ir racionalistiniais išvedžioji- 
mais mėgino palaužti kunigo tikėjimą. Kartą padrė Nikanoras prie ka- 
štono atsinešė šaškes ir pakvietė Chosę Arkadiją Buendiją sužaisti par- 
tiją, bet tas atsisakė, nes, jo žodžiais tariant, nesą prasmės kovoti dviem 
priešininkams, kurie iš esmės yra vienodos nuomonės. Padrė Nikano- 
ras, iki šiol niekada nežiūrėjęs į šaškes iš tokio taško, nesužaidė su juo 
nė vienos partijos. Kiekvieną kartą vis labiau stebėdamasis Chosės Ar- 
kadijo Buendijos proto šviesumu, kunigas paklausė, kaip galėjo atsitik- 
ti, kad jis laikomas pririštas prie medžio. 

- Hoc est simplicissimum, - atsakė šis, - nes esu nepilnaprotis. 

Nuo to laiko padrė Nikanoras Reina, susirūpinęs savo paties tikėji- 
mu, liovėsi jį lankęs ir visa širdimi atsidavė bažnyčios statybai. Rebeka 
pajuto vėl atgimstant viltį. Jos ateitis buvo susijusi su šventyklos užbai- 
gimu nuo ano sekmadienio, kai padrė Nikanoras, pietaudamas Buen- 
dijų namuose, ėmė prie stalo visai šeimynai pasakoti, kokios iškilmin- 


* Tai labai paprasta. Šis žmogus atrado ketvirtąją materijos būseną. 
** Aš prieštarauju. Šis faktas akivaizdžiai įrodo Dievo buvimą. 

gos ir prašmatnios bus pamaldos naujoje bažnyčioje. "Labiausiai bus 

užganėdinta Rebeka", - pasakė Amaranta. Ir, kai Rebeka pasakė nesu- 

pratusi, ką ji turinti omeny, Amaranta, nekaltai šypsodama, paaiškino: 
- Juk tu savo vestuvėmis atidarysi bažnyčią. 

Rebeka bandė užbėgti už akių tokios galimybės aptarimui. Statyba 
vykstanti tokiais tempais, kad bažnyčia būsianti užbaigta ne anksčiau 
kaip per dešimt metų. Padrė Nikanoras su ja nesutiko: augantis tikin- 
čiųjų dosnumas leidžiąs daryti optimistiškesnes išvadas. Rebeka pasi- 
piktinusi net nevaliojo suvalgyti pietų, bet Ursula nusigriebė Amaran- 
tos minties ir pažadėjo paaukoti stambią pinigų sumą, kad statyba pa- 
spartėtų. Padrė Nikanoras tada pareiškė: dar vienas toks įnašas-- ir baž- 
nyčia būsianti pastatyta per trejus metus. Rebeka suprato, jog Amaran- 
tos išsišokimas nėra jau toks nekaltas, kaip ji norėjo pavaizduoti, ir dau- 
giau suja nesikalbėjo. "Džiaukis, kad neiškrėčiau piktesnio pokšto, - at- 
kirto Amaranta, kai jos tą vakarą aršiai ginčijosi. - Bent jau nereikės ta- 
vęs užmušti per artimiausius trejus metus". Rebeka priėmė iššūkį. 

Kai Pjetras Krespis sužinojo, kad vestuvės vėl atidėtos, jis puolė įbai- 
sią neviltį, bet Rebeka jam įrodė begalinį savo atsidavimą. Ji tarė: "Mes 
iš čia pabėgsime, kada tu panorėsi". Visgi Pjetras Krespis nebuvo nuo- 
tykių ieškotojas. Jis neturėjo to sužadėtinei būdingo veržlumo, o be to, 
duotą žodį gerbė taip pat, kaip ir kapitalą, kuriuo negalima švaistytis. 
Tada Rebeka griebėsi ryžtingesnių priemonių. Kažkoks paslaptingas 
vėjas pradėjo užpūtinėti lempas svečių seklyčioje, ir Ursula užtikdavo 
sužadėtinius tamsoje bučiuojantis. Samišęs Pjetras Krespis skųsdavosi 
modernių žibalinių lempų prasta kokybe ir netgi padėjo įrengti svetai- 
nėje patikimesnį apšvietimą. Bet tada arba išdegdavo žibalas, arba už- 
sikimšdavo dagtis. Ursula vėl atrasdavo Rebeką, sėdinčią sužadėtiniui 
ant kelių. Motina nebereikalavo jokių pasiaiškinimų. Užkrovė ant in- 
dėnės pečių visus rūpesčius kepykla, o pati sėdosi į supamąją kėdę su- 
žadėtinių prižiūrėti, pasiryžusi nesiduoti apgaudinėjama tokiais pok- 
štais, kurie jau jos jaunystėje buvo laikomi pasenusiais. Matydama, kaip 
vizito metu žiovauja snaudulio apimta Ursula, pasipiktinusi Rebeka 
kandžiai sakydavo: "Vargšė mama po mirties šitame supamajame krė- 
sle atliks atgailą". Į trečią sergstimos meilės mėnesio pabaigą Pjetras 

Krespis, kas dieną tikrindamas, kaip vyksta darbai, galų-gale taip nusi- 
kamavo, jog ryžosi duoti padrei Nikanoru! pinigų, kad greičiau būtų už- 
baigta bažnyčios statyba. Ši naujiena Amarantos nė kiek nesujaudino. 
Plepėdama su draugėmis, kurios kas vakarą rinkdavosi galerijoje siuvi- 
nėti ar austi, rezgė naujas šunybes. Apsiskaičiavusi ji sužlugdė vieną, 
jos galva, veiksmingiausių sumanymų: surinkti naftalino trupinėlius 
miegamojo komodos stalčiuje, kuriame Rebeka laikė savo nuotakos 
suknią. Kaip tarė, taip padarė, kai iki bažnyčios užbaigimo tebuvo likę 
vos pora mėnesių. Tačiau Rebeka taip nekantriai laukė vestuvių, jog 
sumanė pasimatuoti rūbus daug anksčiau, negu Amaranta buvo numa- 
čiusi. Ji ištraukė komodos stalčių, praskleidė popierių, paskui drobulę, 
kurioje buvo suvynioti drabužiai, ir pamatė, jog suknelės atlasas, šydo 
mezginiai ir netgi flerdoranžo vainikas kandžių į dulkes sutrinti. Nors 
j1 puikiai prisiminė įbėrusi į paketą dvi saujas naftalino trupinėlių, bet 
ši nelaimė atrodė tokia atsitiktinė, jog ji neišdrįso Amarantos apkaltin- 
ti. Iki vestuvių buvo likę mažiau nei mėnuo, tačiau Ampara Maskotė 
davė žodį pasiusianti naują suknelę per vieną savaitę. Amaranta vos ga- 
lo negavo tą lietingą dieną, kai korechidoro duktė, vos matoma už snie- 
go baltumo mezginių krūvos, įėjo į trobą, kad Rebeka paskutinį kartą 
pasimatuotų vestuvinius rūbus. Ji neteko žado, o nugarkaulio grioveliu 
pasruvo šaltas prakaitas. Mėnesių mėnesiais, drebėdama iš siaubo, ji 
laukė tos valandos, nes žinojo, kad paskutinę akimirką, kai ji jau nebeį- 
stengs prasimanyti jokios neįveikiamos kliūties Rebekos jungtuvėms 
suardyti, ryšis drąsiausiam žingsniui - nunuodyti Rebeką. Tą dieną, kai 
Rebeka duso nuo karščio atlaso šarvuose, kuriais Ampara Maskotė, 
pasitelkusi daugybę smeigtukų ir begalinę kantrybę, kaustė jos kūną, 
Amaranta keletą kartų sumaišė mezgimo akis, virbalu persidūrė pirštą, 
tačiau pasibaisėtinai šaltai nusprendė: diena - paskutinis penktadienis 
prieš vestuves, būdas - opiumo ekstrakto dozė į kavos puodelį. 

Bet vėl ištiko didelė kliūtis - tokia pat neišvengiama, kaip ir netikėč- 
ta, - ir teko iš naujo atidėti terminą nežinia kuriam laikui. Kai iki Rebe- 
kos ir Pjetro Krespio vestuvių dienos liko viena savaitė, vidurnaktį ma- 
žoji Remedija atsibudo, paplūdusi karštu skysčiu, kuris išsiveržė iš jos 
vidurių su tokiu garsu, lyg kas būtų raugtelėjęs, o po trijų dienų pasimi- 

rė, apsinuodijusi savo krauju, - gimdoje buvo įstrigę dvynukų gemalai. 
Amarantą graužte graužė sąžinė. Ji taip karštai maldavo Dievą kokios 
nors baisybės, kad tik nereikėtų Rebekos nuodyti, jog dabar jautėsi kal- 
ta dėl Remedijos mirties. Ne tokios nelaimės ji maldavo. Su Remedija 
į Buendijų namus atėjo džiaugsmas. Ji apsigyveno su vyru netoli dirbtu- 
vės, kambarėlyje, kurį išdabino ką tik prabėgusios kūdikystės lėlėmis ir 
žaislais; bet jos linksmas gyvumas netilpo tarp keturių miegamojo sie- 
nų ir kaip sveiko gaivaus vėjo gūsis sklido į begonijų galeriją. Remedi- 
ja dainuodavo nuo pat ankstaus ryto. Ji vienintelė drįso kištis į Rebe- 
kos ir Amarantos barnius. 

Remedija buvo prisiėmusi nelengvą naštą - rūpintis Chose Arkadi- 
ju Buendija. Ji nešiojo jam valgyti, padėdavo atlikti kasdieninius būti- 
nus reikalus, prausė su muilu ir plaušine, galvą ir barzdą valė nuo utė- 
lių ir glindų, tvarkingai užlaikė palmių stogą, o audringų liūčių metu ant 
viršaus dar užtiesdavo neperšlampamą brezentą. Paskutiniais savo gy- 
venimo mėnesiais ji pramoko su seneliu kalbėtis primityvia lotynų kal- 
ba. Kada gimė Aureliano ir Pilaros "Terneros sūnus ir Buendijų namuo- 
se artimųjų buvo pakrikštytas Aureliano Chosės vardu, Remedija tarė, 
kad jis būsiąs jos vyriausiu sūnum. Jos motiniškas instinktas Ursulą tie- 
siog stebino. Aurelianas joje atrado savo gyvenimo tikslą, kurio kaip tik 
stokojo. Visą dieną jis triūsdavo dirbtuvėje, o pusryčiams Remedija jam 
atnešdavo juodos kavos be cukraus. Vakarais abu svečiuodavosi pas 
Maskotę. Aurelianas sų uošviu žaisdavo begalines domino partijas, O 
Remedija čiauškėdavo su savo seserimis arba aptardavo su motina 
suaugusiųjų reikalus. Giminystė su Buendijomis pakėlė mieste dono 
Apolinaro Maskotės autoritetą. Dažnai važinėdamas į provincijos sO- 
stinę, korechidoras iš valdžios išreikalavo pastatyti Makonde mokyklą, 
kuriai vadovautų Arkadijas Buendija, iš senelio paveldėjęs pedagogo 
pašaukimą. Jam pavyko įtikinti daugumą makondiškių šalies nepriklau- 
somybės šventės proga perdažyti trobas mėlyna spalva. Padrei Nikano- 
rui reikalaujant, donas Apolinaras Maskotė įkalbino Katariną perkel- 
ti savo smuklę į nuošalesnę gatvę ir uždarė kelis blogos šlovės namus, 
kurie klestėjo pačiame miesto centre. Kai vieną dieną korechidoras su- 
grįžo iš provincijos sostinės, lydimas šešių šautuvais ginkluotų polici- 
ninkų, ir pavedė jiems žiūrėti tvarkos, niekas jau nebeprisiminė seno 

susitarimo - nelaikyti Makonde ginkluotų žmonių. Aurelianas žavėjosi 
uošvio veiklumu. "Tu irgi pasidarysi toks pat storulis, kaip jis", - šaipė- 
si iš jo draugai. Tačiau nuo amžino sėdėjimo laboratorijoje tik labiau 
išsišovė skruostikauliai ir liepsningiau degė akys, bet nepakito nei svo- 
ris, nei taikus būdas; atvirkščiai, dar paryškėjo tiesi lūpų linija - vieny- 
stės apmąstymų bei nepalenkiamo ryžto ženklas. Aurelianas ir jo žmo- 
na abiejose šeimose pažadino gilią meilę, ir, kai Remedija pranešė lau- 
kianti kūdikio, net Rebeka su Amaranta susitaikė ir sutarė drauge 
megzti kraitelį iš dviejų spalvų vilnonių siūlų - mėlynų, jei gimtų berniu- 
kas, ir rausvų, įei mergytė. Remedija bus paskutinis žmogus, apie kurį 
po daugelio metų mąstys Arkadijas, stovėdamas prieš baudžiamojo bū- 
rio šautuvų vamzdžius. 

Ursula paskelbė griežtų griežčiausią gedulą, uždarė duris bei lan- 
gus, ir be reikalo buvo nevalia bet kam išeiti ir įeiti, metams uždraudė 
garsiai kalbėti, o ant sienos, prie kurios buvo pašarvotas jos kūnas, pa- 
kabino Remedijos dagerotipą, perrištą juodu kaspinu, ir pastatė alieji- 
nę lempelę.Sekančios Buendijų kartos,kurios kruopščiai saugojo amži- 
nai degančią ugnį, triko, žiūrėdamos į mergytę klostytu sijonėliu, balto- 
mis kurpaitėmis ir batisto kaspinu plaukuose, nes ji nėmaž neatitiko 
įprastinio prosenelės paveikslo. Amaranta ėmėsi globoti Aurelianą 
Chosę. Ji tikėjosi, kad jis atstos jai sūnų, kuris praskaidrins vienatvę ir 
sumažins jos širdies kančias: juk kaltos jos kvailos maldos, kad opiumo 
ekstraktas - nors ir prieš jos valią - pakliuvo į Remedijos kavą. Tem- 
stant pirštų galais įstypindavo Pjetras Krespis su juodu kaspinu ant 
skrybėlės tylomis atlankyti Rebekos, kuri atrodė be lašo kraujo, mat vil- 
kėjo juodą suknią ilgomis iki pat riešų rankovėmis. Vien mintis apie 
naują vestuvių terminą būtų atrodžiusi šventvagystė, ir sužadėtuvės vir- 
to kažkokiais amžinais ryšiais, kažkokia nuobodžia meile, ir niekas jų 
jau nebesaugojo, tarsi įsimylėjėliai, kurie gadino lempas ir bučiavosi 
tamsoje, dabar būtų palikti mirties valiai. Praradusi bet kokią viltį, Re- 
beka visai nusivylė ir vėl ėmė valgyti žemę. 

Ir staiga, kai nuo gedulo pradžios praėjo nemaža laiko ir galerijoje 
vėl atgijo siuvinėjimai kryželiu, mirtinoje vidurdienio kaitros tyloje, ly- 
giai antrą valandą, kažkas taip trenkė laukujes duris, jog trobos pama- 
tai susvyravo, o Amaranta, terasoje siuvinėjanti su draugėmis, ir Rebe- 

ka, miegamajame čiulpianti pirštą, ir Ursula virtuvėje, ir Aurelianas ju- 
velyrinėje dirbtuvėje, ir netgi Chose Arkadijas Buendija po vienišu ka- 
štonu pamanė, kad nuo žemės drebėjimo griūva namas. Prie slenksčio 
stovėjo neregėtas vyras. Jo plačiausi pečiai vos duryse išsiteko. Ant bui- 
voliško sprando kabojo Švenčiausios Panelės Ligonių Paguodos meda- 
likėlis, rankos ir krūtinė buvo perdėm ištatuiruotos paslaptingais pieši- 
niais, o dešinės riešą veržė varinė apyrankė talismanas. Jo oda būvo nu- 
gairinta sūrių jūros vėjų, trumpi plaukai stirksojo lyg mulo karčiai, sma- 
kras ryžtingai atsikišęs ir žvilgsnis liūdnas. Ateivis juosėjo diržą, dukart 
storesnį užbalno paspręstę, mūvėjo ilgaaulius batus su pentinais ir kau- 
stytais kulnais, o nuo jo žingsnių viskas drebėjo lyg nuo požeminių smū- 
gių. Jis perėjo svetainę ir seklyčią, nešinas gerokai aptrintu kelioniniu 
krepšiu, ir tarsi perkūnas įgrumėjo į begonijų terasą, kame Amaranta 
su draugėmis apmirė, iškėlusios adatas. "Labas", - tarė joms pavargu- 
siu balsu ir, tėškęs krepšį ant stalo, patraukė tolyn į trobą. "Labas", - ta- 
rė Rebekai, kuri išsigandusi spoksojo iš miegamojo. "Labas", - tarė Av- 
relianui, kuris visais penkiais jutimo organais buvo įsitraukęs į darbą. 
Vyriškis niekur nesustojo. Nėrė tiesiai į virtuvę ir tik ten sustojo pirmą 
kartą per visą kelionę, kurią buvo pradėjęs kitame pasaulio krašte. "La- 
bas", - tarė jis. Ursula išsižiojo, akimirką stovėjo lyg suakmenėjusi, įdė- 
miai pažiūrėjo atvykėliui į akis ir aiktelėjusi puolė jam ant kaklo, iš 
džiaugsmo rėkdama ir ašarodama. Tai buvo Chosė Arkadijas. Jisiš na- 
mų išėjo vargeta ir grįžo vargeta, tad Ursula davė du pesus užsimokėti 
už arklio nuomą. Kalbėjo ispanų kalba, gausiai atmiešta jūrininkų Žar- 
gonu. Paklaustas, kur buvo, atsakė: "Tenai". Pasikabino hamaką nuro- 
dytame kambaryje ir išmiegojo tris dienas. Pabudęs išgėrė šešiolika ža- 
lių kiaušinių ir nudrožė į Katarino smuklę, kame jo augalotas kūnas sv- 
žadino baisiausią moterų smalsą. Chosė Arkadijas užsakė muziką ir 
degtinės visiems susirinkusiems. Susilažino su penkiais vyrais, kad jie 
krūvoj nenulenks jo rankos. "Neįmanoma, - kalbėjo jie, galų gale įsiti- 
kinę, jog nevalioja jo rankos net pajudinti. - Jo apyrankė užkerėta". Ka- 
tarinas, netikėdamas Chosės Arkadijo antgamtiška jėga, susikirto iš 
dvylikos pesų, kad tas nepajudins bufeto. Chosė Arkadijas ne tik at- 
plėšė bufetą nuo grindų, bet iškėlė virš galvos ir ištrenkė į gatvę. Atgal 
įgabenti reikėjo vienuolikos vyrų. Išgertuvių įkarštyje jis paklojo ant bu- 

feto savo vyriškumo įrodymą, neregėtą negirdėtą ir perdėm išmargintą 
mėlynom bei raudonom raidėm ištatuiruotais posakiais visokiausiomis 
pasaulio kalbomis. Kai jį apspito geismo įkiršintos moterys, paklausė, 
kuri brangiau mokėsianti. Ta, kuri labiausiai jo geidė, pasiūlė dvidešimt 
pesų. Tada Chosė Arkadijas patarė sulošti loteriją po dešimt pesų už 
bilietą. Tai buvo negirdėta kaina, nes didžiausia brangininkė Katarino 
smuklėje už naktį gaudavo tik aštuonis pesus, bet visos sutiko lošti. Ke- 
turiolikoj popierėlių buvo surašyti jų vardai, sudėti skrybėlėn, ir kiek- 
viena moteris traukė po vieną bilietą. Kai skrybėlėje beliko pora popie- 
riukų, Chosė Arkadijas pasižiūrėjo, kurioms teko laimė. 

- Kiekviena pridėkite po penkis pesus, - pasiūlė Chosė Arkadijas, - 
ir aš patenkinsiu judvi. 

Jis taip ir gyveno. Visada apsuptas besižavinčių jūrininkų, jis šešia- 
sdešimt penkis kartus apsuko apie pasaulį. Moterys, kurios tą naktį su 
juo gulėjo Katarino smuklėje, jį nuogą atitempė į šokių salę parodyti, 
jog Chosės Arkadijo kūnas - tiek iš priešakio, tiek iš užpakalio, nuo gal- 
vos iki kojų - perdėm išmargintas tatuiruotėm. 

Su šeima jis beveik nebendravo. Miegodavo ištisas dienas, o nakti- 
mis ūžaudavo blogos šlovės namuose, kirsdamas lažybų iš savo jėgos. 
Tais retais atvejais, kai Ursulai pavykdavo Chosę Arkadiją kartu su vi- 
sais pasodinti už stalo, jis užburdavo šeimyną, ypač kada pasakodavo 
savo nuotykius tolimuosiuose kraštuose. Vos nenuskendęs, sudužus lai- 
vūi, ir dvi savaites plaukiojęs Japonų jūroje, maitindamasis nuo saulės 
smūgio mirusio draugo kūnu, - gerai įsūdyta ir saulėje išdžiovinta mė- 
sa buvusi trapi ir saldaus skonio. Vieną gražią dieną Bengalijos įlanko- 
je jo laivo jūreiviai nukovę marių drakoną, kurio viduriuose radę kry- 
Žeivio šalmą, sagtis ir ginklus. Karibų jūroje regėjęs korsaro Viktoro Ju- 
go* laivo šmėklą mirties vėjo suplėšytomis burėmis, jūros tarakonų su- 
graužtu korpusų; laivas vis skubėjęs į Gvadalupą, bet vis išklysdavęs iš 
kelio - buvęs pasmerktas amžinai klajonei. Už stalo Ursula ašarodavo, 
tarsi skaitydama lauktus ir nesulauktus Chosės Arkadijo laiškus, ku- 
riuose sūnus porina apie savo Žygius ir negandas. "O mūsų tokia dide- 
lė troba, sūneli mano, - rypavo motina. - Ir tiek daug valgymo išmesda- 


* Viktoras Jugas - prancūzų konvento komisaras Gvadalupos saloje (1793). Pirati - 
škai kariavo su anglais. 

vom kiaulėms!" Tačiau širdies gilumoje Ursula negalėjo niekaip įtikė- 
ti, kad čigonų išsivežtas vaikinukas yra tas kamšlys, kuris pusryčiams su- 
šveičia pusę paršelio ir taip smagiai leidžia dujas, kad gėlės vysta. Pa- 
našiai manė visa šeimyna. Amaranta negalėjo nuslėpti pasibjaurėjimo 
jo gyvulišku riaugėjimu prie stalo. Arkadijas, niekada nesužinojęs savo 
kilmės, puse lūpų atsakinėjo į Chosės Arkadijo klausimus, kuriais šis 
aiškiai stengėsi užkariauti jaunuolio palankumą. Aurelianas bandė at- 
gaivinti tuos laikus, kai juodu miegojo viename kambaryje ir artimai 
bendravo, bet Chosė Arkadijas viską buvo užmiršęs - jūros gyvenimas 
buvo užgriozdęs jo atmintį tūkstančiais kitokių dalykų. Tik Rebeka pa- 
sidavė po pirmo šūvio, Tą popietę, kai jis ėjo pro jos miegamąjį, ji tarė 
sau, kad Pjetras Krespis palyginti su tuo galiūnu, kurio vulkaniškas kvė- 
pavimas girdėti visoje troboje, yra tik išsičiustijęs išdvasa. Kiekviena 
progajistengėsi sujuosusitikti. Kartą Chosė Arkadijas begėdiškai atid- 
žiai nužvelgė jos figūrą ir tarė: "Labai jau esi moteriška, sesutėle'. Re- 
beka visiškai pametė galvą. Anų dienų godumu vėl įniko valgyti žemes 
ir sienų tinką, o pirštą taip įnirtingai čiulpė, jog susivėlė nuospauda. Pa- 
skui išsivėmė žaliu skysčiu su išdvėsusiomis dėlėmis. Karšiligės purto- 
ma, ištisas naktis nesudėdavo nė bluosto, kovodama su kliedesiu, lauk- 
davo, kada paryčiais sudundės visas namas, pranešdamas, kad grįžo 
Chosė Arkadijas. Vieną popietę, kai visi miegojo pokaičio, ji nebeišt- 
vėrė ir nuėjo į jo miegamąjį. Tik su vienomis trumpikėmis. Chosė Ar- 
kadijas atsimerkęs tįsojo hamake, parištame prie sijų storais laivų ly- 
nais. Ją taip sukrėtė tas nuogas raumenų kalnas, jog staiga panoro ner- 
ti atgal. "Atleiskit, - atsiprašė Rebeka. - Nežinojau, kad jūs čia esate". 
Tačiau pasakė tyliu balsu, kad nepažadintų namiškių. "Eikš čia", - pa- 
šaukė jis. Rebeka pakluso. Visa apsipilusi šaltu prakaitu, ji sustojo šalia 
hamako, jausdama, kaip pučia vidurius, o tuo tarpu Chosė Arkadijas 
pirštų galais glostė jai kulkšnis, glostė blauzdas, glostė šlaunisir vis mur- 
mėjo: "Ak sesutėle, ak sesutėle". Kai uraganiška, įstabiai kryptinga ga- 
lia pakėlė ją už Hemens, trimis drykstelėjimais nuplėšė drabužius, ji su- 
kaupė visas jėgas, kad nenumirtų. Ji padėkojo Dievui už suteiktą gyvy- 
bę ir nualpo, neištvėrusi skausmo tr nenusakomos palaimos, liūliuoda- 
ma drėgname it raistas hamake, kuris kaipmat susiurbė ištryškusį krau- 
ją nelyginant sugeriamas popierius. 

Po trijų dienų jie susituokė per vakarines mišias. Iš vakaro Chosė 
Arkadijas buvo užėjęs į Pjetro Krespio krautuvę. Italas mokė skambin- 
ti citra, ir Chosė Arkadijas, nė nepasivedęs jo į šalį, tiesiai pasakė: "Aš 
vedu Rebeką". Pjetras Krespis išbalo, vienam iš mokinių padavė instru- 
mentą ir pareiškė, kad pamoka baigta. Kai jie pasiliko vieni du salėje, 
kimšte prikimštoje muzikos instrumentų ir prisukamų žaislų, Pjetras 
Krespis tarė: 

- Ji tavo sesuo. 

- Kas man darbo, - atšovė Chosė Arkadijas. 

Pjetras Krespis levendra prikvėpinta nosine nusišluostė kaktą. 

- Tai prieštarauja žmogaus prigimčiai, - paaiškino jis, - ir be to, įsta- 
tymo draudžiamą. 

Chosė Arkadijas suniuro ne tiek dėl argumentų, kiek dėl Pjetro Kre- 
spio mirtino blyškumo. 

- Spjaunu aš į tą prigimtį, - atrėžė Chosė Arkadijas. - Aš atėjau tik 
pasakyti, kad jūs nesivargintumėt ir neklausinėtumėt Rebekos. 

Tačiau, pamatęs ašarų pritvinkusias Pjetro Krespio akis, truputį 
atlyžo. 

- Na, tiek to, - pasakė visai kitu tonu, - jeigu jums labai jau prie šir- 
dies Buendijų šeima, tai ten dar yra Amaranta. 

Sekmadienį per pamokslą padrė Nikanoras paskelbė, kad Chosė 
Arkadijas ir Rebeka nėra brolis ir sesuo. Ir visgi Ursula niekaip jiems 
negalėjo atleisti to poelgio, jos galva, didžiausios nepagarbos šeimai, ir, 
kai jaunieji parėjo iš bažnyčios, uždraudė jiems peržengti namų slen- 
kstį. Ursulai jie buvo tarsi mirę. Tada jaunoji pora išsinuomojo trobe- 
lę priešais kapines ir joje įsikūrė, teturėdami tik vieną daiktą - Chosės 
Arkadijo hamaką. Vestuvių vakarą Rebekai į koją įkando skorpionas, 
įlindęs įjos batuką. Jai sustingo liežuvis, tačiau jaunavedžiai turėjo nuo- 
stabų medaus mėnesį. Kaimynus gąsdino riksmas, kuris budindavo vi- 
są kvartalą iki aštuonių kartų per naktį ir iki trijų kartų siestos metu, ir 
jie meldė Dievą, kad tokia nežabota aistra nesudrumstų mirusiųjų ra- 
mybės. 

Tiktai vienas Aurelianas jais rūpinosi. Nupirko jiems šiokių tokių 
baldų ir davinėjo pinigų, kol Chosė Arkadijas atsitokėjo ir ėmėsi dirbti 
dykras apie trobą. O Amaranta nieku gyvu neįstengė užgniaužti pagie- 

žos Rebekai, nors gyvenimas jai suteikė tokią malonę, apie kurią ji nė 
svajoti nesvajojo. Ursula, kuri neišmanė, kaip iš gėdos išbristi, patvar- 
kė, kad Pjetras Krespis, kilniai, ramiai ištvėręs savo nesėkmę, ir toliau 
antradieniais pietautų Buendijų namuose. Pagerbdamas šeimą, ant 
skrybėlės paliko juodą kaspiną ir visomis išgalėmis reiškė Ursulai savo 
prielankumą, nešdamas jai egzotiškas dovanas: portugališkas sardines, 
turkiškų rožių marmeladą, o kartą - puikią Manilos skepeią. Amaran- 
ta buvo jam meili ir paslaugi. Ji tiesiog stengėsi įminti jo norus: nukar- 
pydavo atspurusius rankogalių siūlus, gimimo dienai pasiuvo dešimtį 
nosinaičių su jo inicialais. Antradieniais, po pietų, kai Amaranta siuvi- 
nėdavo galerijoje, jis nuoširdžiai ją inksmindavo. Ši mergina, kurią Pje- 
tras Krespis laikė dar vaiku, jam buvo tikras atradimas. Dailumo ji ne- 
buvo daili, tačiau, vertindama šios žemės dalykus, ji turėjo reto subti- 
lumo ir kažkokio slėpiningo švelnumo. Niekas neabejojo, kad vieną gra- 
žią dieną Pjetras Krespis pasiūlys jai savo širdį. Ir iš tikrųjų, vieną an- 
tradienį jis paprašė Amarantą už jo tekėti. Ji siuvinėjo sau ramiausiai. 
Palaukė, ko! atvės įsiliepsnojusios ausys, ir tvirtai kaip suaugusi atsakė: 

- Be abejo, tekėsiu, Krespi, tačiau pirma turime geriau viens antrą 
pažinti. Per daug skubėti niekada nėra sveika. 

Ursula visai susipainiojo. Kad ir labai gerbdama Pjetrą Krespį, nie- 
kaip negalėjo apsispręsti, ar girtinas, ar peiktinas moraliniu požiūriu j0 
pasipiršimas po tokių ilgų, skandalingai sužlugusių sužadėtuvių su Re- 
beka. Pagaliau tarė sau: kas bus, tas, - nes neturėjo su kuo pasitarti. Au- 
relianas, dabar jau šeimos galva, dar labiau sumaišė jai protą savo mį- 
slinga, bet tvirta nuomone: 

- Dabar ne laikas apie vestuves galvoti. 

Šie žodžiai - jų prasmę Ursula suprato tik po kelių mėnesių - buvo 
vienintelė tiesa, kurią Aurelianas tuo metu galėjo pasakyti ne vien apie 
santuoką, bet ir apie šiaip kokį įvykį, išskyrus karą. Netgi jis pats, sto- 
vėdamas prieš baudžiamojo būrio šautuvų vamzdžius, nepajėgs perpra- 
sti, kaip susidarė visa grandinė menkų, tačiau neatšaukiamų, atsitikti- 
nių dalykų, kurie jį nuvedė tuo keliu. Remedijos mirtis jį sukrėtė ma- 
Žiau, negu jis tikėjosi. Ji įvarė jam labiau aklo pykčio, kuris pamažėl už- 
geso ir virto neišsipildžiusiomis godomis, jo vienatvės ir ilgesio penu, 
kaip ir anais laikais, kai jis susitaikė su mintimi gyventi be moters. Au- 

relianas vėl griebėsi darbo, bet laikėsi įpročio Žaisti su uošviu domino. 
Gedulo prislėgtuose namuose vakariniai pokalbiai stiprino abiejų vyrų 
draugystę. "Aurelitai, vesk iš naujo, - sakydavo jam donas Apolinaras 
Maskotė. - Turiu dar šešias dukteris, imk, kurią nori". Kartą, rinkimų 
išvakarėse, Makondo korechidoras sugrįžo iš vienos savo dažnų kelio- 
nių labai sunerimęs dėl politinės krašto padėties. Liberalai buvo pasi- 
ryžę pradėti karą. Tuo metu Aurelianas turėjo labai miglotą supratimą 
apie konservatorius ir liberalus, tad uošvis bendrais bruožais jam viską 
išaiškino. Liberalai, sakė jis, yra masonai, žmonės be dorovės, pasišo- 
vę iškarti kunigus, įvesti civilinę santuoką ir skyrybas, pripažinti lygias 
teises teisėtiems ir neteisėtiems vaikams,nuversti valdžią, suskaldyti 
kraštą ir paskelbti jį federacine valstybe. Visai kitokie esą konservato- 
riai, kurie valdžią gavę iš Viešpaties Dievo, jie kovoją už viešosios tvar- 
kos ir šeimos moralės tvirtybę, giną Kristaus tikėjimą, patį valdžios prin- 
cipą, ir nieku gyvu neleisią šalies suskaldyti į autonominius vienetus, 
Humanistinių jausmų vedamas, Aurelianas simpatizavo liberalams, 
gerbiantiems neteisėtų vaikų teises, bet jam galvoj netilpo, kaip galima 
pulti į kraštutinumus ir skelbti karą dėl kažko, ko neįmanoma nė ran- 
komis pačiupinėti. Jam rodėsi, kad uošvis persistengė, iškvietęs rinki- 
mams šešis šautuvais ginkluotus karcivius su seržantu priešaky į tokį 
apolitišką miestą. Tie ne tik atvyko, bet ir apėjo visus namus ir konfi- 
skavo medžioklinius šautuvus, mačetes ir net virtuvinius peilius, o pa- 
skui vyrams, vyresniems kaip dvidešimt vienerių metų, išdavė mėlynus 
popierėlius su konservatorių kandidatų pavardėmis ir raudonus - su li- 
beralų kandidatų. Šeštadienį, rinkimų išvakarėse, pats donas Apolina- 
ras Maskotė perskaitė ypatingą valdžios įsakymą, kuris draudė nuo vi- 
durnakčio keturiasdešimt aštuonias valandas pardavinėti alkoholinius 
gėrimus ir burtis draugėn daugiau kaip trim vyrams, jeigu jie ne iš tos 
pačios šeimos. Rinkimai praėjo ramiai. Sekmadienį, aštuntą valandą ry- 
to, miesto aikštėje buvo pastatyta medinė urna, saugoma šešių kareivių. 
Balsuota visiškai laisvai - tuo galėjo įsitikinti Aurelianas savo paties aki- 
mis, nes vos ne visą dieną su uošviu stebėjo, kad visi balsuotų tik po vie- 
ną kartą. Ketvirtą valandą po pietų būgnų tratėjimas pranešė rinkimų 
pabaigą, ir donas Apolinaras Maskotė užlipdė urną lakšteliu ir pasi- 
rašė. Vakare, žaisdamas su Aurelianu domino partiją, įsakė seržantui 

nuplėšti lakštelį ir suskaičiuoti balsus. Buvo rasta bemaž tiek pat rau- 
donų popierėlių, kiek ir mėlynų, tačiau seržantas paliko tik dešimt rau- 
donų, o skirtumą papildė mėlynais. Po to vėl užlipino urną nauju lak- 
šteliu, o sekančią dieną, iš pat ankstaus ryto, nusiuntė į provincijos sO- 
stinę. "Liberalai paskelbs karą", - tarė Aurelianas. Donas Apolinaras 
Maskotė nė akių nepakėlė nuo savo domino kauliukų. "Jei tu manai, 
kad dėl biuletenių pamainymo, tai nepaskelbs, - pasakė korechidoras. 
- Pasiliko juk keli raudoni, kad nebūtų prie ko kibti". Aurelianas tada 
suvokė, kodėl! nepatogu būti opozicijoj. "Jeigu aš būčiau liberalas, - kal- 
bėjo jis, - pradėčiau karą vien dėl šitų popiergalių". Uošvis pasižiūrėjo 
įjį pro akinius. 

- Ak, Aurelitai, - tarė jis, - nors tu ir mano žentas, tačiau, jei būtum 
buvęs liberalas, tiek būtum ir tematęs biuletenių pakeitimą. 

Pasipiktinimą Makonde sukėlė ne rinkimų rezultatai, o kareivių po- 
elgis: jie atsisakė grąžinti rekvizuotus ginklus. Moterys prikalbino Au- 
relianą išprašyti iš uošvio nors virtuvinius peilius. Donas Apolinaras 
Maskotė slaptų slapčiausiai paaiškino savo žentui, kad kareiviai išsive- 
Žžę paimtus ginklus, kaip daiktinį įrodymą, jog liberalai ruošęsi kariau- 
ti, Aurelianą baisiai sukrėtė šio pareiškimo cinizmas. Jis tada nieko ne- 
sakė, bet vieną vakarą, kai Cherineldas Markesas ir Magnilikas Visba- 
las, draugų būrelyje aptardami įvykį su virtuviniais peiliais, jį paklausė, 
kas jis - liberalas ar konservatorius, Aurelianas ryžtingai atsakė: 

- Jeigu jau reikia kuo nors būti, tai būsiu liberalas, nes konservato- 
riai apgavikai. 

Rytojaus dieną, draugų spiriamas, nuėjo pas gydytoją Aliriją Noge- 
rą neva gydytis tariamos kepenų ligos. Aurelianas nė neįsivaizdavo, kam 
reikalingas šis melas. Prieš kelerius metus gydytojas Alirijas Nogera at- 
vyko į Makondą su beskonių piliulių atsarga ir miglotu gydymo devizu: 
"Pleištas pleištą varo". Iš tiesų Nogera tik dėjosi esąs gydytojas. Naiviu 
nevykėlio gydytojo vardu dangstėsi teroristas, aukštaauliais batais sle- 
piąs randus, kuriuos ant blauzdų paliko penkerius metus nešioti kator- 
gininko retežiai. Sučiuptas per pirmąjį federalistų maištą, paspruko į 
Kiurasao salą, persirengęs sutana, rūbu, kurio labiausiai nekentė. Pa- 
galiau gan ilgai išgyvenęs tremty, gavo tiek džiugių Žinių iš politinių 
agentų, kurie plaukė į Kiurasao salą iš visų Karibų jūros kampelių, jog 

sėdo į kontrabandininkų škuną ir pasirodė Rioačoje, apsirūpinęs piliu- 
lių buteliukais, kuriuose buvo grynas cukrus, ir savo paties sufalsifikuo- 
tu Leipcigo universiteto diplomu. Atvykęs iš nusivylimo net apsiverkė. 
Miglotos rinkimų viltys buvo atvėsinusios federalistų įkarštį, kuris, anot 
emigrantų, buvo kaip deganti dagtis parako sandėly. Nesėkmės apkar- 
tintas, trokšdamas susirasti ramią vietelę ir sulaukti senatvės, apsišau- 
kėlis homeopatas įsikūrė Makonde. Jau kelerius metus jis nuomojo an- 
kštą, tuščiais buteliukais užverstą kambarėlį senoje troboje prie miesto 
aikštės, mitinamas beviltiškų ligonių, kurie, viską išbandę, ieškojo nusi- 
raminimo, rydami cukraus piliules. Kol donas Apolinaras Maskotė tik 
gražiaireprezentavo valdžią, Alirijo Nogeros agitacinis pašaukimasbu- 
vo be darbo. Jis stūmė dienas, apmąstydamas praeitį ir kovodamas su 
astma. Artėjantys rinkimai jam buvo lyg kelrodė žvaigždė, kuri jį vėlnu- 
vedė griauti valdžios pamatus. Jis užmezgė ryšius su miesto jaunimu, 
nėmaž neišmanančiu apie politiką, ir išvystė slaptą kurstymo kampani- 
ją. Tokia daugybė raudonų biuletenių urnoje atsirado ne dėl jaunimo 
vėjavaikiškumo, kaip tvirtino donas Apolinaras Maskotė, o Nogeros 
išskaičiavimu. "Balsuokit,- sakė jis savo mokiniams,- ir patys įsitikinsit, 
kad rinkimai - tai grynų gryniausias farsas. Veiksminga tik prievarta". 
Dauguma Aureliano draugų degte degė noru nuversti konservatorius, 
bet nė vienas nedrįso Aurelianui atskleisti savo planų ne tiek dėljo ryšių 
su korechidoru, kiek dėl jo uždaro ir slaptingo būdo. Be to, buvo žino- 
ma, kad Aurelianas, uošvio parėdymu, įmetė į urną mėlyną biuletenį. 
Taigi, tik iš netyčių iškilo aikštėn jo politinės simpatijos, ir tik smalsu- 
mo vedamas žengė tą neapgalvotą žingsnį - nučjo pas gydytoją malšin- 
ti menamo skausmo. Purvinoje it kūtė kamaraitėje, kame atsidavė kam- 
paru ir voratinkliais, Aurelianas išvydo lyg ir kokį nukaršusį iguaną, ku- 
rio plaučiai švilpte švilpė. Nieko neklausinėdamas, gydytojas jį pasive- 
dėjo prie lango ir išvertė jam apatinį akies voką. "Ne čia", - pasakė Au- 
relianas, kaip buvo pamokytas. Paskui pirštų galais paspaudė kepenis 
ir pridūrė: "Čia tas skausmas, kuris naktimis neleidžia užmigti". Tada 
gydytojas Nogera uždarė langą ir paprastais žodžiais jam išaiškino, jog 
patrioto pareiga - žudyti konservatorius. Kelias dienas Aurelianas mar- 
škinių kišenaitėje nešiojosi buteliuką. Kas dvi valandas išsitraukdavo jį, 
iškratydavo ant delno tris piliules, vienu mostu susižerdavo į burną, ir 

tos pamažu tirpdavo ant liežuvio. Donas Apolinaras Maskotė pasišai- 
pydavo iš žento tikėjimo homeopatija, bet sąmokslininkai pripažino jį 
savu. Beveik visi Makondo įkūrėjų vaikai dalyvavo sąmoksle, nors nė 
vienas jų dorai nežinojo, kaip pasireikš jų veikla, Ir visgi tą dieną, kai 
gydytojas atskleidė Aurelianui savo paslaptį, šis kaipmat pasitraukė iš 
sąmokslininkų. Nors Aurelianas jau tada tikėjo, kad konservatorių re- 
žimą likviduoti būtina, tačiau tas planas jam sukėlė siaubą. Gydytojas 
Nogera skelbė asmeninį terorą. Jo sistema buvo tokia: surengti kelioli- 
ka pasikėsinimų ir vienu meistrišku smūgiu visoje šalyje likviduoti vy- 
riausybės tarnautojus ir jų šeimas, ypač vyriškos lyties vaikus, žodžiu, 
nušluoti konservatorizmo sėklą nuo žemės. Be abejo, donas Apolina- 
ras Maskotė, jo Žmona ir šešios dukros buvo sąraše. 

- Nei jūs Liberalas, nei ką, - nekeldamas balso, jam tarė Aurelianas. 
- Jūs esate skerdikas, ir tiek. 

- Tada, - su tokia pat ramybe atsakė daktaras, - grąžink man bute- 
liuką. Jis tau nebereikalingas. 

Tik po pusės metų Aurelianas sužinojo, kad, gydytojo manymu, jis 
esąs visiškai netinkamas jokiai kovai, sentimentalus nevykėlis, turįs pa- 
syvų charakterį ir linkęs į vienatvę. Draugai mėgino Aurelianą pagą- 
sdinti, bijodami, kad jis neišduotų jų sąmokslo. Aurelianas juos nura- 
mino: jis neprasitarsiąs, bet tą naktį, kai jie eisią Maskotės šeimos žu- 
dyti, stosiąs ginti jų namus. Jis taip ryžtingai išklojo savo nuomonę, jog 
sąmokslininkai atidėjo plano vykdymą neribotam laikui. Kaip tik tada 
Ursula tarėsi su juo dėl Pjetro Krespio ir Amarantos vedybų, o jis at- 
sakė, kad dabar esą ne laikas apie tai galvoti. Jau beveik visą savaitę po 
marškiniais Aurelianas nešiojosi pasikišęs senovišką pistoletą. Jis ne- 
nuleido akių nuo savo draugų. Papietavęs eidavo išgerti kavos pas Cho- 
sę Arkadiją ir Rebcką, kurie jau baigė tvarkytis namus, o nuo septynių 
žaidė su uošviu domino. Pusryčiaudamas kalbėdavosi su Arkadiju, ku- 
ris buvo jau subrendęs vaikinas, ir pastebėjo, kad tas vis labiau džiūgau- 
ja, matydamas esant karą neišvengiamą. Mokykloje, kame drauge su 
vos kalbančiais vaikais sėdėjo ūsuoti vyrai, kur kas vyresni už patį mo- 
kytoją, Arkadijas užsikrėtė liberalizmo karštlige. Varinėjo kalbas, esą 
reikią sušaudyti padrę Nikanorą, bažnyčią paversti mokykla, įvesti ne- 
varžomą meilę. Aurelianas bandė jį sutramdyti. Patarė jam būti protin- 

gesniam ir atsargesniam. Tačiau Arkadijas nepaisė Aureliano išmintin- 
gų žodžių bei sveiko proto ir viešai jį kaltino charakterio silpnumu. Au- 
relianas laukė. Pagaliau gruodžio pradžioje į dirbtuvę įsiveržė suneri- 
musi Ursula. 

- Prasidėjo karas! 

Teisybę pasakius, karas buvo prasidėjęs prieš tris mėnesius. Visoje 
šalyje buvo paskelbtas karo stovis. Tik donas Apolinaras Maskotė lai- 
ku tai sužinojo, bet nepasakė dargi savo žmonai, kol neatvyks kariuo- 
menės dalinys, kuris netikėtai turėjo užimti Makondą. Auštant be jokio 
triukšmo kareiviai įžygiavo su dviem lengvaisiais artilerijos pabūklais, 
kuriuos traukė įkinkyti mulai, ir mokykloje įsirengė kareivines. Vakaro 
šeštą buvo paskelbta komendanto valanda. Perėjo per visas trobas ir 
vykdė rekvizicijasryžtingiau, negu pirmą kartą, - išsinešė net Žemės ūkio 
padargus. Daktarą Nogerą išvilko iš namų, pririšo price medžio miesto 
aikštėje ir sušaudė be jokio teismo. Padrė Nikanoras bandė paveikti ka- 
rinę valdžią dangun ėmimo stebuklu, bet vienas kareivis šautuvo buo- 
že tvojo jam per galvą. Liberalų entuziazmas užgeso, stojo baikšti tyla. 
Išblyškęs, užsidaręs savo kiaute, Aurelianas tebežaidė domino su savo 
uošviu. Jis suprato, jog donas Apolinaras Maskotė, kad ir būdamas ci- 
viliniu ir kariniu miesto viršininku, antrą kartą tapo tik valdžios iškaba. 
Visus patvarkymus duodavo kariuomenės kapitonas, kuris kas rytą iš 
miesto gyventojų rinkdavo kokią nors rinkliavą viešosios tvarkos sau- 
gojimui. Jo įsakymu keturi kareiviai nuo šeimos atplėšė pasiutusio šuns 
apkandžiotą moterį ir viduryje gatvės užmušė šautuvų buožėmis. Vie- 
ną sekmadienį, po okupacijos praėjus dviem savaitėm, Aurelianas įėjo 
į Cherineldo Markeso namus ir, kaip paprastai, nedrąsiai paprašė puo- 
delio kavos be cukraus. Kai virtuvėje jie liko vieni du, Aurelianas kaip 
niekad valdingu balsu tarė: "Ruošk vaikinus. Išeinam į karą". Cherinel- 
das Markesas juo nepatikėjo: 

- Su kokiais ginklais? - paklausė jis. 

- Su jų pačių, - atsakė Aurelianas. 

Antradienį, vidurnaktį, įvyko nutrūktgalviška operacija: Aureliano 
Buendijos vadovaujamas būrys - dvidešimt vienas vyras, visi neperžen- 
gę trisdešimties metų ribos, - apsiginklavę virtuvės peiliais ir išgaląstais 

gelžgaliais, iš netyčių užklupo kariuomenės įgulą, atėmė ginklus ir kie- 
me sušaudė kapitoną bei keturis kareivius, kurie nužudė moterį. 

Tą pačią naktį, kai aikštėje dar aidėjo būrio salvės, Arkadijas buvo 
paskirtas civiliniu ir karinia Makondo viršininku. Vedę sukilėliai vos 
spėjo atsisveikinti su savo žmonomis, kurias paliko likimo valiai, Au- 
štant, lydimas nuo teroro išvaduotų gyventojų ovacijų, Aureliano būrys 
išžygiavo susijungti su revoliucinio generolo Viktorijo Medinos pajėgo- 
mis, kurios, anot paskutinių Žinių, traukė Manauro link. Prieš išeida- 
mas, Aurelianas iš spintos ištraukė doną Apolinarą Maskotę. "Jūs, uo- 
švi, būkite ramus, - tarė jam. - Naujoji valdžia duoda garbės žodį, kad 
jums ir jūsų šeimai negrės joks pavojus". Donas Apolinaras Maskotė tik 
vargais negalais susiprotėjo, kad tas maištininkas auliniais batais ir ne- 
valytu šautuvu ant peties yra jo žentas, su kuriuo žaisdavo domino iki 
devynių valandų vakaro. 

- Kokia paikystė, Aurelitai! - sušuko jis. 

- Jokia paikystė, - atsakė Aurelianas. - Karas. Nebevadinkite manęs 
Aurelitu, dabar aš - pulkininkas Aurclianas Buendija. 


Pulkininkas Aurelianas Buendija surengė trisdešimt du ginkluotus 
sukilimus ir visus pralaimėjo. Jis turėjo septyniolika sūnų nuo septynio- 
likos skirtingų moterų, ir visi jie buvo išžudyti per vieną naktį, kai vy- 
riausiajam dar nebuvo nė trisdešimt penkerių. Pats jis paliko gyvas po 
keturiolikos pasikėsinimų, septyniasdešimt trijų jam paspęstų spąstų, 
vieno sušaudymo ir puoduko kavos su tokia strichnino doze, kurios bū- 
tų pakakę arkliui nunuodyti. Atsisakė Šlovės ordino, kurį jam teikėsi 
paskirti respublikos prezidentas. Jis tapo revoliucinių pajėgų vyriau- 
siuoju vadu, aukščiausiąja juridine ir karine valdžia nuo vienos šalies 
sienos iki kitos, žmogumi, kurio labiausiai bijojo vyriausybė, bet kuris 
nė karto neleido savęs fotografuoti. Atsisakė nuo pensijos, siūlomos 
jam po karo, ir iki pat senatvės gyveno iš auksinių žuvyčių, kurias gami- 
no savo dirbtuvėje Makonde. Nors visada kovojo kareivių priešaky, ta- 
čiau sužeistas buvo vieną kartą, ir tai savo paties rankos, pasirašius Ne- 
erlandijos kapituliaciją, kuri padarė galą dvidešimties metų pilietiniam 
karui. Jis šovė sau į krūtinę, ir pistoleto kulka išlindo per nugarą, neuž- 
kliudžiusi nė vieno gyvybinio organo. Iš viso to liko tik viena - jo vardu 
pavadinta gatvė Makondo mieste. Ir visgi, kaip jis pareiškė senatvėje 
prieš mirtį, jis ir tonesitikėjęs tą ankstyvą rytmetį, kai, vedinas dvidešimt 
vienu vyru, išėjo susijungti su generolo Viktorijo Medinos pajėgomis. 

- Tave paliekame čia, Makonde, - tiek tepasakė jis Arkadijui išeida- 
mas. - Tau paliekame tvarką, žiūrėk, kad sugrįžę rastume dar geresnę 
tvarką. 

Arkadijas labai savitai suprato šį nurodymą. Susiviliojęs vienos Mel- 
kiado knygos graviūromis, pasisiūdino uniformą su maršalo galionais 
bei antpečiais, o ant diržo pasikabino sušaudyto kapitono kardą su pa- 
auksuotais kutais. Prie įėjimo į miestą pastatė abu artilerijos pabūklus, 

kariškai aprengė savo buvusius mokinius, užsidegūsius nuo jo kurstyto- 
jiškų kalbų, ir liepė ginkluotiems marširuoti gatvėmis, kad iš šalies paž- 
velgus atrodytų, jog Makondas neįveikiamas. Ši jo gudrybė virto lazda, 
kuri turi du galus: valdžia ištisus dešimt mėnesių nesiryžo atakuoti Ma- 
kondo tvirtovės, tačiau kada puolė,tai metė prieš juostokią didžiulę jė- 
gą, kad visą pasipriešinimą likvidavo per pusvalandį. Nuo pirmos val- 
dymo dienosiškilo aikštėn Arkadijo pomėgis viešiems įsakymams, Kar- 
tais per dieną paskelbdavo net keturis dekretus, įsakinėdamas, kas tik 
ateidavo į galvą. Įvedė privalomą karinę tarnybą nuo aštuoniolikos me- 
tų; paskelbė, kad gyvuliai, po vakaro šešių pasirodę gatvėje, bus nusa- 
vinami; išleido potvarkį pagyvenusiems vyrams nešioti raudoną raištį 
ant rankovės. Padrę Nikanorą uždarė klebonijoje ir, grasindamas 
sušaudymu, leido laikyti mišias ir skambinti varpaistik tomis dienomis, 
kai buvo švenčiamos liberalų pergalės. Kad nickam nekiltų noras sua- 
bejotijo potvarkių griežiumu, Arkadijas įsakė baudžiamajai kuopaitre- 
niruotis miesto aikštėje - šaudyti į žmonių iškamšas. Iš pradžių niekas į 
juos rimtai nežiūrėjo. Galų gale juk tie kareiviai - tai mokiniai, vaikai, 
tegu sau Žaidžia suaugusius. Bet vieną vakarą, kai Arkadijas įėjo į Ka- 
tarino smuklę, orkestro kornetistas jį pasveikino fanfara, kuri prajukdė 
lankytojus. Arkadijas įsakė jį sušaudyti už valdžios negerbimą. Tuos, 
kurie išdrįso protestuoti, sukaustė grandinėmis ir pasodino viename 
mokyklos kambaryje, paliepęs maitinti vien duona ir vandeniu. "Tu 
žmogžudys! - kas kartą šaukdavo Ursula, sužinojusi apie naują Arka- 
dijo susidorojimą. - Kai sužinos Aurelianas, jis tave sušaudys, ir aš pir- 
moji apsidžiaugsiu". Tačiau viskas buvo veltui. Arkadijas vis kiečiau ir 
kiečiau veržė beprasmiško žiaurumo lanką, kol išvirto pačiu kruviniau- 
sių Makondu valdytoju. "Dabar jie pajuto skirtumą, - kartą prasitarė 
donas Apolinaras Maskotė. - Štai koks liberalų rojus". Arkadijas suži- 
nojo. Lydimas savo kareivių, įsiveržė į buvusio korechidoro namus, su- 
skaldė baldus, prilupo dukteris ir išvilko doną Apolinarą Maskotę į gat- 
vę. Kai Ursula sužinojo, kas atsitiko, leidosi tekina per visą miestelį, 
klykdama iš gėdos ir įsiutusi mosuodama išdervuotu bizūnu, ir įsiveržė 
į kareivinių kiemą pačiu laiku: Arkadijas jau buvo išrikiavęs baudžia- 
mąjį būrį prieš doną Apolinarą Maskotę ir stovėjo, pasirengęs suko- 
manduoti: "Ugnis!" 

- Tik išdrįsk tu, benkarte, - suriko Ursula. 

Arkadijas dar nespėjo susigaudyti, o ji kirto jam šmaikščiu, iš bu- 
liaus odos supintu bizūnu. "Tik išdrįsk, žmogžudy! - šaukė ji. - Ir mane 
kartu sušaudyk, kekšės vaike. Tada bent jau man nereikės iš gėdos ver- 
kti, kad užauginau tokią pabaisą". Bc gailesčio čaižydama, Ursula vai- 
kė jį po visą kiemą, kol tas įsispraudė į tolimiausią kampą ir susirietė 
kaip sraigė. Donas Apolinaras Maskotė, pririštas prie stulpo, ant kurio 
anksčiau kabojo kulkų suvarpyta žmogaus iškamša, buvo be sąmonės. 
Baudžiamojo būrio vaikinai išsilakstė, nuogąstaudami, kad Ursula 
neimtų lieti savo tūžmasties ir ant jų. Bet į juos ji nė nepažvelgė. Pali- 
kusi Arkadiją sudraskyta uniforma, staugiantį iš skausmo ir pykčio, 
atrišo doną Apolinarą Maskotę ir nusivedė namo. Bet pirma paleido 
visus sukaustytus kalinius iš kareivinių. 

Nuo to laiko miestą valdė Ursula. Vėl leido sekmadieniais pamal- 
das, panaikino prievolę nešioti raudonus raiščius ant rankovių ir atšau- 
kė rūsčius Arkadijo įsakymus. Vis dėlto nė narsa nepadėjo - Ursula ap- 
verkė savo skaudų likimą. Ji jautėsi tokia vieniša, jog ėmė bergždžiai 
kalbinti vyrą, užmirštą po kaštonu. "Pasižiūrėk, kas mums beliko, - kal- 
bėjo ji vyrui, kai birželio liūtys grasinosi nuversti palmių lapų stogą. - 
Pasižiūrėk, namai tušti, vaikai išsibarstę po visą pasaulį, ir mes vėl vie- 
ni du, kaip anksčiau". Chosė Arkadijas Buendija, pasinėręs į beproty- 
bės liūną, buvo kurčias jos skundams. Iš pradžių jis dar lotyniškai pasi- 
prašydavo, ko jam būtinai reikia. Kartais protas prašviesėdavo, ir, kai 
Amaranta atnešdavo valgyti, jis išklodavo jai savo bėdas ir nesispirda- 
vo, jei ji dėdavo jam dėles ir garstyčių trauklapius. Bet tuo metu, kai 
Ursula atėjo pasiskųsti savo rūpesčiais, Chosė Arkadijas Buendija ne- 
turėjo jokio supratimo apie tikrovę. Jis sėdėjo ant suolelio, o Ursula jį 
prausė ir pasakojo šeimos naujienas. "Jau per keturis mėnesius, kai Au- 
relianas išėjo į karą, ir nieko apie jį nežinome, - porino ji, muilina pla- 
ušine trindama vyrui nugarą. - Chosė Arkadijas parsirado, augumu ta- 
ve pralenkęs, visas kryžiukais išmargintas, bet kas iš jo, - tik gėda na- 
mams". Jai pasirodė, jog vyrą nuliūdino tokios blogos naujienos. Tada 
ėmė meluoti: "Tu netikėk, ką aš čia primaliau, - tarė, pelenais barsty- 
dama jo išmatas ir ssmdama jas lopeta. - Tokia Dievo valia, kad Cho- 

sė Arkadijas su Rebeka susivestų, ir dabar jie abu labai laimingi". Ga- 
liausiai ji taip nuoširdžiai pradėjo meluoti, jog pati guodėsi išgalvotom 
naujienom. "Arkadijas toks rimtas ir narsus vyras, - kalbėjo Ursula. - 
Labai šauniai atrodo su ta savo uniforma ir kardu". Bet ji kalbėjo lyg su 
numirėlių, nes Chosė Arkadijas Buendija jau nebeturėjo jokių rūpe- 
sčių. Vis dėlto Ursula neailyžo. Matydama, kad jis toks ramutėlis, vi- 
skam abejingas, kartą ryžosi jį atrišti. Chosė Arkadijas Buendija nepa- 
sikėlė nuo savo suoliuko. Sėdėjo sau per giedrą ir darganą, tarsi me vir- 
vės jį būtų laikiusios priveržtą prie kaštono liemens, ne kažin kokie re- 
gimi pančiai, o kur kas galingesnė įėga. Rugpjūtį, kada visi dingojosi, 
j0g žiema niekad nesibaigs, Ursula pagaliau pranešė vyrui naujieną, iš 
dalies panašią į tiesą. 

- Žinai, laimė nuo mūsų dar nenusigręžusi, - pasakė ji. - Amaranta 
ir italas, tas, kuris pianolą tvarkė, netrukus susives. 

Iš tiesų Amarantos ir Pjetro Krespio draugystė vis augo, Ursulos pa- 
sitikėjimo skatinama, nes dabar ji nematė reikalo prižiūrėti svečią. Su- 
žadėtiniai gyveno sutemų pasaulyje. Vakare ateidavo italas su gardeni- 
ja atlape ir versdavo Amarantai Petrarkos sonetus. Visą laiką jie sėdė- 
davo galerijoje, svaigdami nuo raudonėlių ir rožių kvapo, kol moskitai 
nuvydavo juos į kambarį, jis skaitydavo, ji megzdavo, ir nei vienas, nei 
kitas nesirūpino karo permainingais įvykiais. Amarantos jautrumas, jos 
kuklus, bet kerintis švelnumas, lyg neregimas voratinklis apraizgydavo 
sužadėtinį, ir, kai aštuntą valandą reikėdavo eiti namo, Pjetras Krespis 
stačiai turėdavo traukyti tas nematomas gijas baltais pirštais, ant kurių 
nebuvo nė vieno žiedo. Jie sudarė nuostabų albumą iš atviručių, kurias 
Pjetras Krespis gaudavoiš Italijos. Ten buvo įsimylėjėlių porelės nuoša- 
liame parko kampelyje ir vinjetė - perverta širdis ar paauksuotas kaspi- 
nas, balandžių laikomas. "Aš atsimenu šitą parką Florencijoje, - saky- 
davo Pjetras Krespis, vartydamas atvirutes. - Tik atkišk ranką, ir pauk- 
ščiai nutupia lesti". Kartais, žiūrinėdamas kokią Venecijos akvarelę, 
taip pasiilgdavo gimtosios žemės, jog kanalų dumblo ir supuvusių mo- 
liuskų kvapas virsdavo švelniu gėlių aromatu. Amaranta dūsavo, juokė- 
si ir svajojo apie antrąją tėvynę, kame gražūs vyrai ir moterys šnekasi 
vaikų kalba, kame senoviniai miestai praradę savo buvusią didybę ir jų 

griuvėsiuose rausiasi katės. Pagaliau Pjetras Krespis susirado savo ti- 
krąją meilę, bet pirma perplaukė vandenyną, jos ieškodamas, bet pir- 
ma sumaišė ją su aistra, ugningai Rebekos bučiuojamas. Laimė atnešė 
sėkmę. Šiuo metu jo krautuvė buvo užėmusi beveik visą kvartalą ir atro- 
dė tikra fantazijos oranžerija - joje buvo laikrodžių, Florencijos varpi- 
nės imitacijų, kurie mušė valandas, skambindami varpais, muzikinių dė- 
žučių iš Sorento ir kiniškų pudrinių, kurias atidarius pasigirsdavo pen- 
kių natų melodija, ir visokiausių muzikos instrumentų, kokių tik bega- 
lima įsivaizduoti, visokiausių prisukamų žaislų, kokių tik begalima su- 
kurti. Krautuvę tvarkė jo jaunesnysis brolis Brunas Krespis, kuris netu- 
rėjo gabumų dirbti muzikos mokykloje. Jis vienas Turkų gatvę tviskan- 
čiomis, įvairiausiais niekučiais nustatinėtomis vitrinomis pavertė stebu- 
klinga priebėga, kame galėjai užmiršti Arkadijo savivalę ir tolimus ka- 
ro košmarus. Kai Ursulos įsakymu vėl buvo pradėtos sekmadienio pa- 
maldos, Pjetras Krespis padovanojo bažnyčiai vokišką fisharmoniją, su- 
būrė vaikų chorą ir paruošė su jais grigorijoniškas giesmes, kurios nuo- 
stabiai pagyvino nuobodžias tėvo Nikanoro apeigas. Niekas neabejojo, 
kad Amaranta bus laiminga žmona. Neskubėdami, leisdami jausmams 
tekėti įprastine vaga, jie priėjo tą tašką, kada belieka paskirti vestuvių 
dieną. Nebuvo jokių kliūčių. Ursula slapčia save kaltino amžinais ati- 
dėliojimais sužalojusi Rebekos likimą, todėl stengėsi nuraminti sąžinės 
balsą. Gedėti Remedijos nebuvo kada - siautėjo karas, kažkur klaidžio- 
jo Aurelianas, žvėriškai šelo Arkadijas, išėjo iš namų išvyti Chosė Ar- 
kadijas ir Rebeka. Nėmaž neabejodamas dėl vedybų, Pjetras Krespis 
užsiminė pageidaująs laikyti Aurelianą Chosę, kuriam jautė beveik tė- 
višką meilę, savo vyriausiu sūnum. Galėjai manyti, kad Amaranta plau- 
kia į ramų laimės uostą. Tačiau ji buvo ne Rebekos būdo ir nėmaž ne- 
sijaudino. Ji kantriai margino staltieses, nėrė meistriškus apvadėlius, 
kryžiuku siuvinėjo karališkuosius povus ir laukė, kada Pjetro Krespio 
širdis ilgiau nebeištvers. Jos valanda atėjo drauge su siautulingomis spa- 
lio liūtimis. Pjetras Krespis nukėlė nuo jos kelių siuvinėjimo krepšelį ir 
suspaudė jos ranką. "Jau nebevalioju ilgiau laukti, - tarė jis. - Tuokimės 
ateinantį mėnesį". Amaranta nė nesuvirpėjo, prisilietus jo lediniams 
pirštams. Jos ranka išslydo tarsi vingrus žvėrelis ir dirbo toliau. 

- Nebūk naivus, Krespi, - nusišypsojo ji, - geriau mirsiu, negu už ta- 
vęs tekėsiu. 

Pjetras Krespis pametė galvą. Jis verkė be jokios gėdos, iš nevilties 
grąžydamas rankas, tačiau nepajėgė jos perkalbėti. "Negaišk laiko, - at- 
sakė Amaranta, ir tiek. - Jei iš tikrųjų taip mane myli, nekelk daugiau 
kojos į mano namus". Ursula būtų įmaniusi kiaurai žemę prasmegti per 
tokią gėdą. Pjetras Krespis jau nebežinojo kaip maldauti sužadėtinę. 
Pagaliau baisiausiai nusižemino: visą vakarą raudojo Ursulos skreite, o 
ši būtų sielą pardavus, kad tik jis nusiramintų. Žmonės matė, kaip lie- 
tingomis naktimis jis klaidžiojo, apsigaubęs šilkiniu skėčiu, apie Buen- 
dijų namus, žiūrėdamas, ar Amarantos kambaryje nėra kokio žiburė- 
lio. Dar niekad jis taip dailiai nesirengė. Jo kilni, nelyginant kankinio 
imperatoriaus, galva atrodė neišpasakytai didingai. Jis lindo į akis Ama- 
rantos draugėms, kurios rinkdavosi siuvinėti galerijoje, prašydamas ją 
perkalbėti. Apleido savo reikalus. Ištisas dienas tūnodavo galiniame 
krautuvės kambarėlyje, rašydamas pamišėliškus laiškus, siųsdavo juos 
Amarantai, prikaišiojęs išdžiovintų žiedlapių, drugelių, ir gaudavo at- 
galnė neatplėštus. Užsidaręs valandų valandas skambindavo citra. Vie- 
ną naktį dainavo. Makondą išbudino niekad ligi šiol negirdėti garsai - 
nežemiškai skambanti stebuklingoji citra ir vyriškas balsas, kupinas to- 
kios meilės, už kurią stipresnės nebuvo visamc pasaulyje. Tadas Pjetras 
Krespis išvydo šviesas visuose miesto languose, tik ne Amarantos. Lap- 
kričio antrą, Vėlinių dieną, jo brolis, atidaręs krautuvę, pamatė, jog vi- 
sos lempos dega, visos muzikinės dėžutės atviros ir visi laikrodžiai 
skambina begalines valandas, o galiniame kambarėlyje to beprotiško 
koncerto klausosi Pjetras Krespis, sukniubęs ant rašomojo stalo peiliu 
perpjautomis venomis, abi rankas sukišęs į dubenį su smilkalų nuoviro- 
mis. 

Ursula patvarkė, kad kūnas būtų pašarvotas jų namuose. Tėvas Ni- 
kanoras spyrėsi neatliksiąs religinių apeigų ir nelaidosiąs savižudžio pa- 
šventintoje žemėje. Ursula nenusileido. "Šis žmogus yra šventas, - tarė 
ji. - Kodėl taip atsitiko, dėl ko, nei jūs, nei aš to nesuprasim. Taigi no- 
rit nenorit, 0 aš jį palaidosiu šalia Melkiado“. Kaip tarė, taip ir padarė: 
su viso miestelio pritarimu surengė puikiausias šermenis. Amaranta ko- 
jos nekėlė iš miegamojo. Gulėdama lovoje, girdėjo Ursulos verksmą, 

žingsnius, namus užplūdusios minios šurmulį, raudotojų rypavimą, o 
paskui - sutryptomis gėlėmis pakvipusią gūdžią tylą. Dar ilgai sutemo- 
se Amaranta juto Pjetro Krespio levendros kvapą, bet vis dėlto atsispy- 
rė beprotybei. Ursula jos nežiūrėjo. Nepakėlė į ją akių ir nepasigailėjo 
net tada, kai vieną vakarą Arnaranta, įėjusi į virtuvę, įkišo ranką į paku- 
rąir laikė tol, kol pajuto nebe skausmą, otik savo svylančios mėsos dvo- 
ką. Ta arkliška vaistų dozė išgydė ją nuo sąžinės graužimo. Keletą die- 
nų ji vaikščiojo po namus, pamerkusi ranką į puodelį su kiaušinio bal- 
tymais, o kai sugijo nudegimai, todėsi, jog kiaušinio baltymas būtų už- 
traukęs ir jos širdies žaizdas. Apie jos tragediją bylos tik juodo krepo 
raištis, kurį Amaranta nešios ant nudegintos rankos iki pat mirties. 

Arkadijas pasielgė labai kilniadvasiškai, paskelbdamas viešu įsaky- 
mu oficialų gedulą dėl Pjetro Krespio mirties. Ursula tarė sau, jog pa- 
klydęs avinėlis grįžta į bandą. Tačiau ji klydo. Arkadiją ji prarado ne tą 
dieną, kai šis apsivilko kariška uniforma, - jis nebuvo Ursulos. Ji manė, 
kad augina Arkadiją kaip savo sūnų - kaip kad augino Rebeką, - neijo 
lepindama, nei skriausdama. Ir visgi Arkadijas augo vienišas ir bugštus, 
nes kūdikystės metais siautėjo nemigos maras, o vaikystėje Ursula kar- 
štligiškai kalė pinigą, Chosė Arkadijas Buendija svaičiojo, Aurelianas 
gyveno kaip atsiskyrėlis, Amaranta ir Rebeka mirtinai rungėsi dėl jau- 
nikio. Aurelianas jį mokė skaityti ir rašyti, o pats visą laiką galvojo apie 
ką kitą: taip būtų elgęsis ir svetimas žmogus. Jis atiduodavo savo išaug- 
tinius sudilusius drabužius, kad Visitasiona juos persiūtų broliui. Arka- 
dijas amžinai kentėjo dėl per didelių batų, dėl užlopytų kelnių, dėl sa- 
vo moteriško užpakalio. Kalbėdavo daugiausia tik su Visitasiona ir Ka- 
tauru jų gimtąja guachiro kalba. Teisybę pasakius, tik vienas Melkiadas 
nuoširdžiai rūpinosi Arkadiju: skaitė jam savo nesuprantamus užrašus, 
mokė dagerotipijos meno. Joks žmogus negalėjo įsivaizduoti, kiek jis 
slapta prisiverkė dėl Melkiado mirties, kaip beviluiškai stengėsi jį atgai- 
vinti, bergždžiai studijuodamas čigono popierius. Mokykla, kame jis 
buvo išklausomas ir gerbiamas, o paskui valdžia su jos griežtais dekre- 
tais bei šaunia uniforma išlaisvino Arkadiją nuo amžinai graužiančio 
kartėlio. Vieną vakarą Katarino smuklėje kažkas išdrįso jam prikišti: 
"Nesi vertas tos pavardės, kurią turi". Nors visi tikėjosi, kad Arkadijas 
įsakys sušaudyti akižarą, jis tepasakė: 

- Laimė, aš nesu Buendija. 

Tie, kurie Žinojo jo kilmę, iš šitos replikos sprendė, kad Arkadijas 
irgi viską Žino, bet iš tiesų jis niekad nenutuokė, kas jo tėvai. Savo mo- 
tinai Pilarai Terneraijis jūto tiktokį pat nenugalimą potraukį, kaip Cho- 
sė Arkadijas, o vėliau Aurelianas: kai jinai užeidavo į dagerotipijos la- 
boratoriją, kraujas jam smogdavo į galvą. Nors Pilara Ternera jau ne- 
beturėjo savo žavumynų ir taip skardžiai nebesikvatojo, Arkadijas vi- 
sur jos ieškodavo ir surasdavo, užuodęs aitrų jos kūno kvapą. Dar prieš 
karą, vieną vidurdienį, ji atėjo į mokyklą jaunėlio sūnaus truputį vėliau, 
nci paprastai, Arkadijas jos lūkuriavo kambaryje, kame gulėdavo po- 
kaičio, o vėliau įrengė kalėjimą. Vaikas žaidė kiemne, o jis, drebėdamas 
iš geismo, laukė jos hamake, nes žinojo, kad Pilara Ternera būtinai eis 
per tą kambarį. Ji atėjo. Arkadijas nutvėrė ją už riešo ir bandė įsitrauk- 
ti į hamaką. "Negaliu, negaliu, - sušuko persigandusi Pilara Ternera. - 
Tu neįsivaizduoji, kaip norečiau suteikti tau malonumo, bet, kaip Die- 
vą myliu, negaliu". Arkadijas sugriebė ją per liemenį galinga Buendijų 
ranka ir, palietęs jos odą, pajuto, jog viskas ima tavaruoti akyse. "Ko de- 
dies šventuole, - tarė. - Juk visi žino, kad esi paleistuvė". Pilara, šlykštė- 
damasi savo nelemtų likimu, sumurmėjo: 

- Vaikai pamatys. Geriau šį vakarą neužšauk durų. 

Tą naktį hamake Arkadijas jos laukė, kalendamas dantimis lyg dru- 
gio krečiamas. Laukė, nesumerkdamas akių, klausėsi, kaip čirpiabepa- 
liovos cikados, kaip vienodai, lyg pagal tvarkaraštį, ūkauja baublys, ir 
tolyn labyn dingojosi esąs apgautas. Kai jo aistra buvo jau beperaugan- 
ti į pyktį, staiga atsidarė durys. Po kelių mėnesių, stovėdamas prieš 
baudžiamojo būrio šautuvų vamzdžius, Arkadijas vėl išgyvens tas aki- 
mirkas: iš pradžių jis išgirdo kažkieno nedrąsius žingsnius, klydinėjan- 
čius gretimos klasės tamsoje, paskui kažkas užkliuvo už suolo, ir galiau- 
siai kambario sutemos dar labiau sutirštėjo, įgavo žmogaus kūno for- 
mas, oras suvirpėjo nuo dažnų širdies dūžių, bet blaškėsi ne jo širdis. 
Arkadijas ištiesė ranką ir aptiko kitą ranką su dviem žiedais ant vieno 
piršto, aptiko pačiu laiku, nes ji vėl būtų nėrusi tamson. Jis apčiuopė 
išsišakojusias venas, iš baimės plakantį pulsą, drėgną delną su gyveni- 
mo linija, giltinės dalgio perrėžtą ties didžiuoju pirštu. Tada suprato, 
kad čia ne toji laukiama moteris, nes jautė ne aitrų kūno kvapą, o gėlių 

briliantino; jos krūtys buvo kietos, stambios, mažyčiais it vyro spene- 
liais, lytis standi ir apvali kaip graikiškas riešutas, o glamonės negra- 
bios, kupinos nemokšiško goslumo. Ji buvo dar nekalta ir turėjo nejti- 
kėtiną vardą - Santa Sofija de la Piedad. Pilara Ternera jai sumokėjo 
penkiasdešimt pesų, pusę visų savo santaupų, kad ši padarytų tai, ką 
dabar darė. Arkadijas ją buvo matęs daugybę kartų jos tėvų maisto 
krautuvėlėje, bet neatkreipė dėmesio, nes mergaitė turėjo retą dorybę 
- pasirodyti pačiu tinkamiausiu laiku. Tačiau nuo tos nakties įsirangė 
lyg katė į šiltą jo užantį. Pilara Ternera atidavė kitą savo santaupų dalį 
tėvams, ir Santa Sofija su tėvų žinia per siestą eidavo į mokyklą. Vėliau, 
kai vyriausybės kariuomenė užėmė patalpas, mylėdavosi tarp sviesto 
skardinių ir ryžių maišų galiniame krautuvėlės kambaryje. Tuo metu, 
kai Arkadijas buvo paskelbtas civiliniu ir kariniu miesto viršininku, 
jiems gimė duktė. 

Vieninteliai giminaičiai, kurie viską žinojo, buvo Chosė Arkadijas ir 
Rebeka, nes su jais Arkadijas tada artimai draugavo, ne tiek kaip gimi- 
nė, kiek bendrininkas. Chosė Arkadijas nuolankiai vilko vedybų jungą. 
Tvirtas Rebekos būdas, jos nepasotinamas gašlumas, atkakli ambicija 
iščiulpė nežmoniškas vyro jėgas, ir tas pagyrūnas bei bobišius virto sti- 
priu darbiniu gyvuliu. Jų troboje buvo švara ir tvarka. Rytais Rebeka 
plačiai atlapodavo langus, ir kapų vėjas, vaikščiodamas po vidų, miru- 
siųjų dulkėmis nuklodavo sienasir baldus. Noras valgyti žemę, tėvų kau- 
lų klanksėjimas, karštas jos kraujas ir Pjetro Krespio pasyvumas - vi- 
skas buvo išmesta į atminties užkaborius. Abejinga karo negandoms, 
Rebeka ištisą dieną siuvinėdavo prie lango, kol indaujoje imdavo bar- 
škėti moliniai puodai, tada eidavo šildyti pietų, ir netrukus pasirodyda- 
vo perkarę skalikai, oužjų - pentinuotas milžinas su antkurpiais ir med- 
žiokliniu dvivamzdžiu; kartais jis parnešdavo elnią, bet dažniausiai vir- 
tinę laukinių triušių ar ančių. Kartą vakare, dar ką tik gavęs valdžią, ne- 
tikėtai apsilankė Arkadijas. Rebeka ir Chosė Arkadijas nebuvo jo re- 
gėję nuo tos dienos, kai apleido tėvų namus, bet vaikinas buvo toks mei- 
lus ir draugiškas, kad jį pakvietė kepsnio paragauti. 

Tik kavą gerdamas, Arkadijas paaiškino ko atėjęs: gavęs nusiskun- 
dimą Chose Arkadiju. Jame buvo sakoma, kad Chose Arkadijas, išaręs 
savo kiemą, įsivaręs į kaimynų sklypus, jaučiais išvertęs tvoras, trobe- 

sius ir jėga užgrobęs derlingiausias apylinkės žemes. Valstiečius, kurių 
dar nebuvo apiplėšęs - mat jo nedomino jų valdos, - apdėjęs mokesčiais 
ir kas šeštadienį, vedinas pikčiausiais šunimis ir nešinas medžiokliniu 
dvivamzdžiu, juos renkąs. Chosė Arkadijas nesigynė. Jis remiąsis tuo, 
kad užgrobtos žemės buvo Chosės Arkadijo Buendijos išdalytos Ma- 
kondo įkūrimo laikais, jis galįs įrodyti, kad jo tėvas jau tada buvęs ne- 
pilno proto, nes atidavęs svetimiems žemes, kurios iš teisybės priklau- 
so jų šeimai. Teisintis jam nebuvo reikalo, nes Arkadijas atėjo ne teisy- 
bės ieškoti. Jis tiesiog pasiūlė įsteigti nuosavybės įregistravimo konto- 
rą, Chosė Arkadijas galįs užsirašyti savo vardu užgrobtas žemes, bet 
vietinei valdžiai perleisiąs teisę rinkti mokesčius. Taip jie sutarė. Poke- 
lerių metų, tikrindamas nuosavybės dokumentus, pulkininkas Aurelia- 
nas Buendija pastebės, jog brolio vardu užregistruotos visos Žemės, re- 
gimos nuo jo kiemo kalvelės iki pat horizonto, taipogi ir kapinės, paste- 
bės taip pat, kad per vienuolika savo valdymo mėnesių Arkadijas sūsi- 
žėerė į kišenę ne tik mokesčių pinigus, bet ir tuos, kuriuos imdavo iš mie- 
sto gyventojų už teisę laidoti numirėlius Chosės Arkadijo valdose. 
Ursula tik po kelių mėnesių sužinojo tai, kas visiems seniai buvo ne 
paslaptis, nes žmonės, nenorėdami užduoti jai širdies, slėpė tą sandė- 
rį. Iš pradžių jai kilo įtarimas. "Arkadijas namus statosi", - dėdamasi 
išdidi, pranešė savo vyrui, kišdama jam į burną šaukštą moliūgų sirupo. 
Ir visgi neištvėrė neatsidususi: "Nežinia kodėl man tie dalykai ne prie 
širdies". Vėliau, sužinojusi, jog Arkadijas ne tik užbaigė statytis namus, 
bet užsisakė ir Vienos baldus, jau neabejojo, kad jis eikvoja valdiškus 
pinigus. "Tu esi mūsų šeimos gėda", - sušuko jam kartą sekmadienį, po 
mišių eidama pro šalį. Arkadijas su savo karininkais lošė kortomis nau- 
juose namuose ir nekreipė į ją dėmesio. Tik tada Ursula sužinojo, kad 
jis turi šešių mėnesių dukterį ir kad Santa Sofija de la Piedad, jo sugy- 
ventinė, vėl laukiasi. Tada ji ryžosi parašyti pulkininkui Aurelianui 
Buendijai, kad ir kur jis būtų, ir pranešti, kas dedasi Makonde. Tačiau 
tų dienų įvykiai ne tik jai sutrukdė, bet dar privertė apgailėti savo su- 
manymą. Karas, iki šiol makondiškiams buvęs tik žodis, reiškiąs kažką 
miglota, tolima, virto dramatiška tikrove. Į vasario pabaigą Makondan 
atjojo sukiužusi senė, raita ant šluotomis apkrauto asilo. Ji atrodė to- 
kia nepavojinga, kad sargybiniai nė neklausinėję ją praleido, - negi ma- 

ža tų pakeleivių duodasi po lygumos kaimelius. Senė nujojo tiesiai į ka- 
reivines. Arkadijas ją priėmė klasėje, kuri buvo paversta lyg ir užnuga- 
rio karine stovykla: visur ant geležinių žiedų prikabinčėta hamakų, ker- 
tėse prikrauta demblių, ant grindų primėtyta šautuvų, karabinų ir net- 
gi medžioklinių šautuvų. Senė, dargi nė nepersirengusi, kariškai atra- 
portavo: 

- Pulkininkas Gregorijas Stivensonas. 

Jis atnešė blogų žinių. Jo žodžiais tariant, paskutiniai liberalų prieši- 
masis traukiąsis iš Rioačos, tai jis siunčiąs parėdymą Arkadijui. Makon- 
dą reikią atiduoti be mūšio, tik su viena sąlyga: priešas turįs garbės žod- 
žiu garantuoti liberalams gyvybę ir turtą. Arkadijas su pagaila nužvel- 
gė keistą pasiuntinį, kurį galėjai palaikyti vargana sene. 

- Jūs turbūt atnešėt kokį nors raštą, - tarė jis. 

- Aišku, kad ne, - atsakė pasiuntinys. - Kas nežino, jog dabartinėmis 
sąlygomis nesinešiojama kompromituojančių daiktų. 

Taip taręs, išsitraukė iš užančio auksinę Žuvytę ir padėjo ant stalo. 
"Manau, šito pakaks", - pasakė. Arkadijas patvirtino, kad tai iš tikrųjų 
esanti viena pulkininko Aureliano Buendijos padarytų žuvyčių. Tačiau 
kas nors juk galėjęs prieš karą ją nusipirkti arba pavogti, todėl ji, kaip 
laidas, neturinti jokios vertės. [rodinėdamas savo tapatybę, pasiuntinys 
net atskleidė karinę paslaptį. Turįs užduotį nusigauti į Kiurasao, užver- 
buoti Karibų jūros salose tremtinių, įsigyti ginklų bei amunicijos ir įme- 
tų pabaigą vėl išsilaipinti žemyne. Pulkininkas Aurelianas Buendija ti- 
kįs šio plano sėkme, jo manymu, dabartiniu metu reikią vengti bereika- 
lingų aukų. Tačiau Arkadijas buvo nepalenkiamas. Pasiuntinį liepė įka- 
linti, kol nustatys jo asmenybę, ir pasiryžo ginti Makondą iki paskutinio 
kraujo lašo. 

Laukti teko neilgai. Žinios apie liberalų pralaimėjimą kaskart buvo 
vis tikresnės. Vieną rytą, kovo pabaigoje, kai ankstyvosios liūtys laistė 
Makondo gatves, paskutinių savaičių slogią tylą staiga nutraukė pasiu- 
tiški trimito garsai ir patrankų šūvis, nušlavęs bažnyčios bokštą. Iš tei- 
sybės Arkadijo įsakymas priešintis buvo gryna beprotybė. Jo žinioje te- 
buvo apie penkiasdešimt menkai ginkluotų vyrų, kurių kiekvienas turė- 
jo daugių daugiausia po dvidešimt šovinių. Tiesa, daugelis, ypač jo bu- 

vę mokiniai, vado gražbylystės sukurstyti, buvo pasiryžę galvą palydėti 
kšėjo kareiviški batai, skambėjo prieštaringos komandos ir beprasmi- 
ški trimito signalai, ir tada Žmogus, vadinęs save pulkininku Stivenso- 
nu, gavo pasikalbėti su Arkadiju. "Išgelbėkite mane iš gėdos mirti su- 
kaustytam ir su šitais moteriškais skudurais. Jei reikia žūti, tegu Žūsiu 
mūšyje", - paprašė jis. Arkadijas nusileido. Jis įsakė duoti kaliniu? gin- 
klą su dvidešimčia šovinių ir paliko jį drauge su penketu vyrų ginti ka- 
reivinių, O pats su savo štabu išvyko į pirmąsias linijas vadovauti mūšiui. 
Arkadijui nebepavyko nusigauti į lygumos kelią. Barikados jau buvo su- 
griautos, o jų gynėjai kovėst atviroje gatvėje: iš pradžių, kol turėjo amu- 
nicijos, su šautuvais, paskui - pistoletais prieš šautuvus, pagaliau - vy- 
ras prieš vyrą. Neišvengtamo pralaimėjimo akivaizdoje kai kurios mo- 
terys apsiginklavo vėzdais bei virtuviniais peiliais ir puolė į mūšį. Šioje 
maišatyje Arkadijas susidūrė su Amaranta, kuri, tarsi pamišėlė, vienais 
naktiniais marškiniais lakstė jo ieškodama su dviem senoviškais Cho- 
sės Arkadijo Buendijos pistoletais. Jis atidavė savo šautuvą karininkui, 
kuris susidūrimo metu buvo nuginkluotas, o pats gretima gatve nusive- 
dė Amarantą namo. Tarpduryje laukė Ursula, abejinga švilpiantiems 
sviediniams; vienas jų pramušė gretimos trobos sieną. Paliovė lyta, bet 
gatvėse buvo slidu, klampu, tarsi skysto muilo privaryta, ir tamsoje rei- 
kėjo eiti apgraibomis. Arkadijas paliko Amarantą su Ursula, pasisuko 
ir šovė į du kareivius, kurie paleido į jį ugnį iš už kampo. Seni pistole- 
tai, ilgus metus gulėję drabužių spintoje, užsikirto. Ursula kūnu užden- 
gė Arkadiją is bandė įstumti jį į trobą. 

- Dėl Dievo meilės, - šaukė ji. - Pakaks kvailysčių! 

Kareiviai į juos nusitaikė. 

- Senjora, paleiskite tą vyrą, - sušuko vienas jų, - arba mcs neatsako- 
me! 

Arkadijas stumtelėjo Ursulą į vidų, o pats pasidavė. Netrukus šūviai 
nutilo, pradėjo gausti varpai. Pasipriešinimas buvo likviduotas greičiau 
nei per pusvalandį. Visi Arkadijo vyrai paguldė galvas, tačiau, prieš 
mirdami, pirm savęs į aną pasaulį išsivarė apie tris šimtus kareivių. Pa- 
skutinė tvirtovė buvo kareivinės. Prieš ataką Žmogus, vadinęs save pul- 
kininku Gregoriju Stivensonu, išleido į laisvę kalinius ir įsakė savo vy- 

rams kautis gatvėje. Jo nepaprastas judrumas ir taiklūs šūviai - visą dvi- 
dešimtį kulkų jis paleido pro skirtingus langus - sudarė įspūdį, jog ka- 
reivinės stipriai ginamos, ir užpuolėjai jas sudaužė patrankų sviediniais. 
Kapitonas, vadovavęs operacijai, labai nustebo, radęs tuščius griuvė- 
sius ir negyvą vyrą vienomis trumpikėmis ir neužtaisytu šautuvu - jį dar 
laikė apgniaužusi nutraukta ranka. Jo plaukai buvo tankūs ir ilgi, tarsi 
moters, ant pakaušio susukti ir susmeigti puošniomis šukomis, o ant ka- 
klo karojo kapšelis su auksine žuvyte. Norėdamas pasižiūrėti į veidą, 
kapitonas bato galu jį apvertė ir apstulbo: "Tai velnias", - sušuko jis. Pri- 
siartino kiti karininkai. 

- Žiūrėkite, kur vėl apsireiškė tas žmogus, - tarė jiems kapitonas. - 
Čia juk Gregorijas Stivensonas. 

Auštant, karo lauko teismo sprendimu, Arkadijas buvo sušaudytas 
prie kapinių mūrinės sienos. Per paskutines dvi savo gyvenimo valan- 
das jis niekaip negalėjo suvokti, kodėl pradingo ta baimė, kuri jam ne- 
davė ramybės nuo pat vaikystės. Ramių ramiausiai, nėmąž nesistengda- 
mas rodyti savo dabartinės drąsos, išklausė be galo ilgą kaltinamąjį ak- 
tą. Jis galvojo apie Ursulą, kuri šiuo metu, ko gero, buvo po kaštonu ir 
gėrė kavą su Chose Arkadiju Buendija. Mąstė apie savo aštuonių mė- 
nesių dukterį, kuri dar buvo nekrikštyta, ir apie kūdikį, kuris turėjo gim- 
ti rugpjūčio mėnesį. Galvojo apie Santą Sofiją de la Piedad, kurią va- 
kar vakare, išeidamas į mūšį, paliko besūdant elnieną šeštadienio pie- 
tums, prisiminė ir išsiilgo ant pečių krintančio jos juodų plaukų srauto, 
ilgų ir tankių blakstienų, kurios atrodė kaip dirbtinės. Be jokio senti- 
mentalumo Arkadijas galvojo apie savo artimuosius - jis rūsčiai darė 
išvadas apie savo gyvenimą, pagaliau imdamas suprasti, jog iš teisybės 
stipriau mylėjo tuos žmones, kurių labiausiai nekentė. Arkadijas dar 
nebuvo kaip reikiant suvokęs, jog prabėgo dvi valandos, o karo lauko 
teismo pirmininkas jau sakė baigiamąjį žodį. "Tegul šie sunkūs kaltini- 
mai ir nėra tinkamai patvirtinti, - kalbėjo pirmininkas, - bet vien dėl to 
beatodairiško ir nusikalstamo pramuštgalviškumo, su kuriuo kaltina- 
masis siuntė savo pavaldinius į beprasmišką žūtį, jis yra vertas mirties 
nuosprendžio". Ten, toje nusiaubtoje mokykloje, kur jis, gavęs valdžią, 
pirmą kartą pajuto pasitikėjimą savo jėgomis, ten, per kelis metrus nuo 
to kambario, kur pirmą kartą suabejojo meile, šitie mirties formalumai 

atrodė juokingi. Iš teisybės jam rūpėjo ne mirtis, O gyvenimas, ir dėl to, 
paskelbus mirties nuosprendį, jis pajuto ne baimę, o ilgesį. Arkadijas 
neištarė mė žodelio tol, kol jo neužklausė apie paskutinę valią. 

- Pasakykite mano Žmonai, - pratarė raiškiu balsu, - tegu mergaitę 
pakrikštija Ursula. - Ir patylėjęs pakartojo: - Ursula, kaip senelė. Taip 
pat pasakykite, jeigu gims berniukas, tegu jį pavadina Chose Arkadiju, 
tačiau ne dėl dėdės, bet dėl senelio. 

Kai Arkadiją turėjo vesti prie sienos, tevas Nikanoras pasiūlė jam 
išpažinti nuodėmes. "Neturiu dėlko atgailauti", - atsakė Arkadijas, išgė- 
rė puodelį juodos kavos ir atsidavė kareivių valiai. Būriui vadovavo ka- 
pitonas, toli gražu neatsitiktinai vadinamas Roke Mėsininku - tai buvo 
masinių mirties nuosprendžių vykdymo specialistas. Per įkyriai krap- 
nojantį lietų eidamas kapinių link, Arkadijas stebėjo, kaip horizonte au- 
šta skaistus trečiadienio rytas. Drauge su nakties migla sklaidėsi ilge- 
sys, užleisdamas vietą begaliniam smalsumui. "Tik palieptas nusisukti 
nuo mūro sienos, Arkadijas pamatė Rebeką - šlapiais plaukais ir suk- 
nele, rausvomis gėlėmis išmarginta, plačiai atidarinėjo trobos langus 
bei duris. Arkadijas stengėsi atkreipti į save jos dėmesį. Ir tiesa, Rebe- 
ka iš netyčių žvilgtelėjo į kapinių sieną ir sustingo iš siaubo, paskui, su- 
kaupusi jėgas, pamojo ranka, atsisveikindama su Arkadiju. Arkadijas 
jai atsakė tuo pačiu. Tą pat akimirką į jį nusitaikė prirūkę šautuvų vam- 
zdžiai, ir jis išgirdo dainingas Melkiado enciklikas, žodis žodin, klasėj 
išgirdo klaidžiojančius nekaltosios Santos Sofijos de la Piedad žin- 
gsnius, ir pajuto, kad nosis kieta it ledas, lygiai tokia pat buvo Remedi- 
jos, kai jis žvelgė velionei į veidą. "Ak, po galais! - dar suspėjo pagalvo- 
ti.- Užmiršau pasakyti, jeigu gimtų mergaitė, tegu ją pavadina Reme- 
dija". Ir staiga vienu ypu vėl jį užgulė ta baisi baimė, kuri jam nedavė 
ramybės visą gyvenimą. Kapitonas sukomandavo šauti. Arkadijas dar 
spėjo atsitiesti ir iškelti galvą, nesuprasdamas, iš kur teka tas karštas 
skystis, deginantis kūną. 

- Šunsnukiai! - suriko jis. - Tegyvuoja liberalų partija! 


Gegužės mėnesį karas pasibaigė. Dvi savaitės prieš oficialų prancši- 
mą, kurį paskelbė vyriausybė, iškalbingai žadėdama negailestingai nu- 
bausti maišto kurstytojus, pulkininkas Aurelianas Buendija pateko įne- 
laisvę, kai, persirengęs indėnų žyniu, buvo bemaž pasiekęs vakarinę sie- 
ną. Iš dvidešimt vieno vyro, kurie su juo išėjo į karą, keturiolika žuvo, 
šeši gulėjo sužeisti ir tik vienas lydėjo jį lemtingą galutinio pralaimėji- 
mo valandėlę: pulkininkas Cherineldas Markesas. Žinia apie pulkinin- 
ko Aureliano Buendijos suėmimą buvo pagarsinta Makonde ypatingu 
vyriausybės dekretu. "Jis gyvas, - pranešė Ursula vyrui. - Maldaukime 
Dievą, kad priešai jam būtų gailestingi". Tris dienas ji verkė sūnaus, o 
ketvirtą, virtuvėje plakdama grietinėlę, aiškių aiškiausiai išgirdo sū- 
naus balsą kažkur šalimais. "Tai Aurelianas, - sušuko, lėkdama prie ka- 
štono pranešti vyrui naujieną. - Nežinau, per kokį stebuklą jis išsigelbė- 
jo, bet tebėra gyvas, ir gan greit mes jį pamatysim". Ursula buvo tikra, 
kad taip bus. Ji liepė išmazgoti grindis, perstatyti baldus. Po savaitės, iš 
kažkur atklydęs gandas, šįkart be valdžios dekreto, skausmingai patvir- 
tino aną pranašystę. Pulkininkas Aurelianas Buendija nuteistas mirti, 
ir nuosprendis būsiąs įvykdytas Makonde, kaip pamoka visam mieste- 
liui. Pirmadienio rytą, apie pusę vienuoliktos, kai Amaranta rengė Au- 
relianą Chosę, staiga kažkur toli pasigirdo triukšmas ir trimito garsai, 
o netrukus į kambarį įlėkė Ursula šaukdama: "Jau veda!" Kareivių bū- 
rys šautuvų buožėmis skynėsi kelią per žmonių minią. Ursula ir Ama- 
ranta nubėgo iki kampo, prasispraudė pro žmonių spūstį ir tada pama- 
tė jį. Jis atrodė kaip elgeta. Drabužiai suplėšyti, plaukai ir barzda susi- 
vėlę, basas. Ėjo, nejausdamas kaitrių dulkių, rankos buvo užlaužtos ir 
surištos už nugaros, o virvę laikė raitas karininkas, Šalimais ėjo pulki- 

ninkas Cherineldas Markesas, irgi purvinas ir apiplyšęs. Jie nebuvo nu- 
siminę. Rodėsi, juos labiau jaudina žmonės, kurie bjauriausiai užgau- 
liojo kareivius. | 

- Sūneli! - per triukšmą sušuko Ursula ir tėškė ranka vienam karei- 
viui, kuris bandė ją sulaikyti. Karininko arklys atsistojo piestu. Tada 
pulkininkas Aurelianas Buendija stabtelėjo suvirpėjęs ir, išsisukęs iš 
motinos glėbio, griežtai pažvelgė jai į akis. 

- Eikit namo, mama, - tarė jis. - Paprašykit valdžios leidimo ir aplan- 
kykit mane kalėjime. 

Jis nukreipė akis į Amarantą, kuri sumišusi stovėjo už motinos, ir 
nusišypsojęs paklausė: "Ką pasidarei rankai?" Amaranta pakėlė ranką 
su juodu raiščiu. "Nusideginau", - atsakė ir patraukė Ursulą į šalį, kad 
nesutryptų arkliai. Kareiviai iššovė aukštyn. Raitosios sargybos būrys 
apsupo belaisvius ir risčia nusivarė į kareivines. 

Vakare Ursula aplankė pulkininką Aurelianą Buendiją kalėjime. Ji 
mėgino gauti leidimą per doną Apolinarą Maskotę, bet tas neturėjo jo- 
kio balso, visa Makondo valdžia buvo kariškių rankose. Tėvas Nikano- 
ras gulėjo, pakirstas kepenų priepuolio. Pulkininko Cherineldo Mar- 
keso tėvai - jis nebuvo nuteistas mirti - bandė pamatyti sūnų, bet juos 
nuvarė šautuvų buožėmis. Nebegalėdama susirasti tarpininkų ir tvirtai 
įsitikinusi, kad jos sūnus auštant bus sušaudytas, Ursula susirišo daik- 
tus, kuriuos norėjo jam nunešti, ir viena išsiruošė į kareivines. 

- Aš pulkininko Aureliano Buendijos motina, - pareiškė ji. 

Sargybiniai pastojo jai kelią. "Vis tiek aš įeisiu, - užtikrino juos Ur- 
sula. - Jeigu jums įsakyta šauti, šaukite!" Ji nustūmė vieną į šalį, įėjo į 
klasę, kame būrys nuogų ligi juosmens kareivių valė ginklus. Manierin- 
gai atidus raudonskruostis karininkas žygio uniforma ir labai storo sti- 
klo akiniais rankos mostu įsakė sargybiniams pasišalinti. 

- Aš pulkininko Aureliano Buendijos motina, - pakartojo Ursula. 

- Senjora nori pasakyti, - pataisė karininkas, meiliai šypsodamas, - 
esanti senjoro Aureliano Buendijos motina. | 

Iš gašios, dainingos kalbos Ursula atpažino jį esant plokštikalnės gy- 
ventoją - kačaką. 

- Tegu bus senjoras, - nusileido ji, - tik leiskit man jį pamatyti. 

Vyresnybės įsakymu lankyti nuteistuosius mirti buvo uždrausta, ta- 
čiau karininkas savo atsakomybe suteikė jai penkiolikos minučių pasi- 
matymą. Ursula jam parodė, ką turinti ryšelyje: švarių skalbinių pamai- 
ną, batus, kuriuos sūnus buvo įsitaisęs vestuvėms, ir plaktos grietinėlės, 
kurią laikė nuo anos dienos, kada nuojauta pasakė, j0g jis sugrįš. Pul- 
kininką Aurelianą Buendiją ji rado daboklės kambaryje - išskėtęs ran- 
kas, gulėjo sudedamoje lovelėje, nes pažastyse buvo išsikėlę didžiulės 
votys. Jam buvo leista nusiskusti. Žiūrint į tankius, riestus ūsus, skruo- 
stikauliai atrodė dar labiau išsišovę. Ursulai pasirodė, kad jis labiau 
išblyškęs, negu anksčiau, truputį aukštesnis ir vienišas, kaip niekada, Jis 
žinojo viską, kas atsitikę namie: žinojo, kad nusižudęs Pjetras Krespis, 
kad Arkadijas daręs nusikaltimus ir buvęs sušaudytas, kad Chosė Ar- 
kadijas Buendija paikiojęs po kaštonu. Žinojo, kad Amaranta savo 
mergišką našlystę pašventusi Aureliano Chosės auklėjimui ir kad šis 
esąs didelio proto, kad, mokydamasis kalbėti, jau rašęs ir skaitęs. Ur- 
sula, įžengusi į kambarį, iš pat pradžių jautėsi lyg nesava - varžėsi su- 
brendusio sūnaus, valdingumu ir galia dvelkiančio stambaus jo kūno. 
Stebėjosi, kad jis taip gerai viską žino. "Juk aš aiškiaregys, - pajuokavo 
jis. Ir jau rimtai pridūrė: - Šį rytą, kai mane vedė, dingojaus, kad visa ką 
jau buvau kartą patyręs", Iš teisybės, kai minia gaudė aplink, jis narstė 
savo mintis, stebėdamasis, kad miestelis paseno per vienerius metus. 
Migdolų medžiai buvo nudraskytais lapais. Trobos, tolydžio dažomos 
čia mėlynai, čia raudonai, atrodė nenusakomos spalvos. 

O kotu tikėjaisi? - atsiduso Ursula. - Laikas juk bėga. 

- Taigi, - sutiko Aurelianas, - bet vis dėlto. 

Ilgai lauktas susitikimas, kuriam abu iš anksto ruošė klausimus ir nu- 
matė dargi atsakymus, išvirto kasdienišku pokalbiu. Kai sargybinis pra- 
nešė, kad pasimatymas baigtas, Aurelianas ištraukė iš po sudedamos 
lovelės demblio ritinėlį popierių, persigėrusių prakaito. Tai buvo jo ei- 
lėraščiai. Tie, kuriuos jis paskyrė Remedijai ir pasiėmė išeidamas į ka- 
rą, ir tie, kuriuos vėliau parašė per trumpas mūšių pertraukas. "Paža- 
dėkite, kad jų niekas neskaitys, - paprašė jis. - Šį vakarą užkurkite jais 
viryklą". Ursula pažadėjo ir atsistojo pabučiuoti sūnaus paskutinį kar- 
tą. 

- Tau atnešiau revolverį, - sušnabždėjo. 

Pulkininkas Aurelianas Buendija pasitikrino, kad sargybinis nema- 
to. "Man jis nebereikalingas, - nuleidęs balsą, atsakė. - Bet tiek to, duo- 
kit šen, ko gero, išeinant tikrins". Ursula išsitraukė revolverį iš užančio, 
ir sūnus pakišo jį po sudedamos lovelės dembliu. "O dabar neatsisvei- 
kinkit, - užbaigė pabrėžtinai ramiu balsu. - Nieko nemaldaukit, prieš 
nieką nesižeminkit. Įsivaizduokit, kad aš jau seniai seniai sušaudytas". 
Ursula sukando lūpas, kad nepravirktų. 

- Prie vočių dek karštus akmenis, - patarė ji. 

Apsisuko ir išėjo iš kambario. Pulkininkas Aurelianas Buendija sto- 
vėjo susimąstęs, kol užsidarė durys. Tada vėl atsigulė, išskėtęs rankas. 
Iš pat jaunų dienų, įtikėjęs savo aiškiaregyste, manė, kad mirtis apsi- 
reikš kažkokiu aiškiu, nedviprasmiškų ir neginčijamu ženklu, bet iki 
sušaudymo teliko vos kelios valandos, o ženklas nesirodė. Kartąį jo sto- 
vyklą Tukurinkoje atėjo labai graži mergina ir pasiprašė sargybos pasi- 
matyti su pulkininku Aurelianu Buendija. Ją praleido, nes žinojo kai 
kurių motinų maniją siųsti savo dukteris į garsiųjų karvedžių miega- 
muosius, jų žodžiais tariant, veislei pagerinti. Tą vakarą pulkininkas 
Aurelianas Buendija buvo bebaigiąs eilėraštį apie lietuje pasiklydusį 
žmogų, kai mergina įžengė į jo kambarį. Jis nusisuko nuo viešnios, dė- 
damas lakštą į rakinamą stalčių, kuriame laikė savo eilėraščius. Ir tada 
tai pajuto. Neatsigręžęs stalčiuje apgniaužė pistoletą ir tarė: 

- Nešaukit, dėl Dievo meilės. 

Kai atsisuko su pistoletu, mergina jau buvo nuleidusi savąjį ir stovė- 
jo sutrikusi. Taip jis išvengė keturių pasikėsinimų iš vienuolikos. Tačiau 
buvo ir kitaip: nežinomas asmuo, kuris liko nepagautas, kartą naktį įsi- 
brovė į revoliucionierių stovyklą Manaure ir nudūrė jo artimą draugą 
pulkininką Magnifiką Visbalą, kuris, susirgęs drugiu, atsigulė į jo žygio 
lovą išprakaituoti. Miegodamas hamake už kelių metrų, tame pačiame 
kambaryje, nieko nejuto. Bergždžios buvo jo pastangos suvaikyti pra- 
našingus ženklus. Jie pasirodydavo staiga kaip dangiškas apsireiškimas, 
kaip absoliuti ir žaibiška, bet nepagaunama mintis. Kartais jie būdavo 
visai kasdieniški, ir pulkininkas Aurelianas Buendija susiprotėdavo, 
kad tai pranašingas ženklas, tik jam išsipildžius. O kartais atrodydavo 
tokie tikri, bet neišsipildydavo. Dažniausiai jis būdavo paprastų papra- 
sčiausių prietarų auka. Tačiau nuteistas mirti ir paprašytas išreikšti pa- 

skutinę valią, jis aiškiai išvydo pranašingą ženklą, kuris įkvėpė atsaky- 
mą. 

- Prašau nuosprendį įvykdyti Makonde, - pareiškė jis. 

Tribunolo pirmininkas susiraukė. 

- Mūsų neapgausite, Buendija, - jam tarė. - Tai tik kariška gudrybė 
laikui laimėti. 

- Nenortit, tai nereikia, - tarė pulkininkas, - bet tokia yra mano pa- 
skutinė valia, 

Ir daugiau pranašingi ženklai nebesirodė. Tą dieną, kai Ursula ap- 
silankė kalėjime, po ilgų svarstymų jis padarė išvadą, kad šį kartą, ko 
gero, mirtis neduos ženklo, nes priklauso ne nuo likimo, o nuo budelių 
valios. Visą naktį akių nesudėjo, vočių kamuojamas. Prieš aušrą išgir- 
do koridoriuje žingsnius. "Jau ateina", - tarė sau ir nei iš Šio, nei iš to 
pagalvojo apie Chosę Arkadiją Buendiją, kuris tuo metu niūriame prie- 
šaušryje po kaštonu irgi mąstė apie sūnų. Pulkininkas Aurelianas Buen- 
dija nejautė nei baimės, nei begalinio ilgesio, tik aklą pyktį, pagalvojęs, 
kad šita smurtiška mirtis neleis jam sužinoti, kaip baigsis visa tai, ką jis 
pradėjo, bet neužbaigė. Atsidarė durys, ir įėjo sargybinis su puodeliu 
kavos. Rytojaus dieną, tą pačią valandą, kada pulkininkas Aurelianas 
Buendija kraustėsi iš proto nuo nepakeliamo skausmo pažastyse, vėl vi- 
skas pasikartojo. Ketvirtadienį su sargybiniais pasidalijo Ursulos atne- 
štą plaktą grietinėlę, apsivilko švarius baltinius, kurie buvo pasidarę 
siauroki, apsiavė lakuotais batais. Jo nesušaudė net penktadienį. 

Teisybę pasakius, karinė valdžia nedrįso nuosprendžio vykdyti. Mai- 
štingos nuotaikos pakišo kariškiams mintį, jog pulkininko Aureliano 
Buendijos sušaudymas turės sunkių politinių pasekmių ne tik Makon- 
de, bet ir visoje apygardoje, todėl jie užklausė provincijos vyriausybę. 
Šeštadienio vakarą, kai atsakymas dar nebuvo gautas, kapitonas Rokė 
Mėsininkas su kitais karininkais nuėjo į Katarino smuklę. Tik viena mo- 
teris, jo prigrasinta, sutiko nusivesti Rokę Mėsininką į savo kambarį. 
"Jos nenori gulti su žmogumi, kuris viena koja grabe, - paaiškino ji. - 
Niekas nežino, kaip tai įvyks, bet visi šneka, kad tas karininkas, kuris 
sušaudys pulkininką Aurelianą Buendiją, ir visi būrio kareiviai, vienas 
po kito anksčiau ar vėliau bus užmušti be jokio gailesčio, nors ir pasi- 
slėptų pasaulio krašte". Kapitonas Rokė Mėsininkas persakė jos žod- 

žius kitiems karininkams, o šie - savo viršininkams. Sekmadienį, nors 
niekas atvirai nebuvoto pareiškęs,nors kariškiai nebuvo sudrumstę slo- 
gios tų dienų Makondo ramybės, visas miestas žinojo, jog karininkai 
įmanytų bet kokia dingstimi atsikratyti bausmės vykdymo atsakomybės. 
Su pirmadienio paštu atėjo raštiškas įsakymas: nuosprendis privalo bū- 
ti įvykdytas per dvidešimt keturias valandas. Tą vakarą karininkai su- 
metė į kepurę septynis popierėlius su savo pavardėmis, ir nepermal- 
daujamas kapitono Rokės Mėsininko likimas pakišo jam loterijos bilie- 
tą. "Nuo likimo nepabėgsi, - tarė jis su giliu kartėliu. - Kaip gimiau ke- 
kšės išpera, taip ir padvėsiu kekšės išpera". Burtais sudaręs būrį, pen- 
ktą ryto išrikiavo kieme ir pažadino pasmerktąjį įprastais žodžiais: 

- Eime, Buendija, - tarė jam. - Išmušė valanda! 

- A! Tai šit kas, - atsiliepė pulkininkas. - Sapnavau, kad man pratrū- 
ko votys. 

Rebeka Buendija, sužinojusi, kad Aurelianas bus sušaudytas, ka- 
sdien keldavosi trečią valandą nakties. Patamsiais tūnodavo miegama- 
jame, pro pravirą langą stebėdama mūrinę kapų tvorą, lova tirtėdavo 
nuo Chosės Arkadijo knarkimo. Slapta, užsispyrusi laukė ištisą savai- 
tę, kaip anais laikais kad laukdavo Pjetro Krespio laiškų. "Jo čia nešau- 
dys, - sakė jai Chosė Arkadijas. - Jį sušaudys vidurnaktį kareivinėse, kad 
niekas nesužinotų būrio sudėties, ir ten pat palaidos". Rebeka dar te- 
belaukė, "Jie tokie akiplėšos, kad čia šaudys", - sakė ji vyrui. Ji buvo to- 
kia tikra, jog apgalvojo, kaip atvers duris ir atsisveikindama pamosuos 
ranka. "Nevarys jo gatve, saugomo šešių įbaugintų kareivių, - spyrėsi 
Chosė Arkadijas, - juk žino, kad žmonės viskam pasiruošę". Rebeka ne- 
paisė savo vyro logiškų išprotavimų ir toliau rymojo prie lango. 

- Pamatysi, kokie jie galvijai, - varė ji savo. 

Antradienį, penktą valandą ryto, kai Chosė Arkadijas baigė gerti ka- 
vą ir paleido šunis, Rebeka atidarė langą ir įsitverė lovos galvūgalio, 
kad neparkristų. "Atveda, - atsiduso ji. - Koks jis gražus". Chosė Arka- 
dijas pažvelgė pro langą ir suvirpėjo, išvydęs apyaušrio blausiai nutviek- 
stą brolį su kelnėmis, kurias jaunystėje dėvėjo pats Chosė Arkadijas. 
Aurelianas stovėjo prie sienos įsisprendęs, nes votys pažastyse degte 
degė. "Tiek kamuokis, - sumurmėjo pulkininkas Aurelianas Buendija. 
- Tiek kamuokis, kad tave nuknekcintų šeši pašlemėkai, o tu stovėk ir 

žiūrėk". Aurelianas be perstogės kartojo tuos žodžius, ir kapitonas Ro- 
kė Mėsininkas, neperpratęs jo pykčio, suminkštėjo, nes manė, kad jis 
meldžiasi. Kai būrio kareiviai į jį nusitaikė, pulkininko Aureliano Buen- 
dijos pyktis tarsi materializavosi ir virto kažkokia karčia lipnia mase, 
kuri apvėlė liežuvį ir užspaudė jam akis. Tada užgeso aušros pilka švie- 
sa, ir vėl jis išvydo save mažą, trumpomis kelnaitėmis, su kaspinu paka- 
klėje, matė, kaip tėvas tą giedrą popietę vedas jį į čigonų palapinę, ma- 
tė ledą. Išgirdęs riksmą, pamanė, kad tai komanda šauti. Karštligiškai 
smalsiai atsimerkė, tikėdamasis išvysti raudonai įkaitusių kulkų spiečių, 
bet pamatė tik kapitoną Rokę Mėsininką iškeltomis rankomis ir Cho- 
sę Arkadiją, bėgantį per gatvę su savo baisiuoju medžiokliniu šautuvu. 

- Nešaukite, - tarė kapitonas Chosei Arkadijui. - Jus man atsiuntė 
pati Dievo apvaizda. 

Taip prasidėjo antrasis karas. Kapitonas Rokė Mėsininkas ir jo šeši 
kareiviai nuėjo su pulkininku Aurelianu Buendija vaduoti revoliucijos 
generolo Viktorijo Medinos, nuteisto mirti Rioačoje. Manė išlošią lai- 
ko, žygiuodami per kalnagūbrį tuo keliu, kuriuo traukė Chosė Arkadi- 
jas Buendija įkurti Makondo, tačiau po kelių dienų įsitikino, kad tai neį- 
manoma. Galų gale gavo leistis į pavojingą kelionę kalnynų atšakomis, 
nors šovinių turėjo tik bausmei įvykdyti. Apsistodavo prie kokio mie- 
stelio, ir vienas jų persirengęs dienos aky pereidavo gatvėmis, laikyda- 
mas rankoje auksinę žuvytę, ir užmegzdavo ryšį su užsimaskavusiais li- 
beralais, kurie sekantį rytą išeidavo mcdžioti ir jau ncbegrįždavo. Ir kai 
pagaliau nuo kalnų keteros išvydo Rioačą, gencrolas Viktorijas Medi- 
na jau buvo sušaudytas. Pulkininko Aureliano Buendijos vyrai paskel- 
bė jį Karibų pakrantės revoliucinių pajėgų vadu su generolo laipsniu. 
Postą Aurelianas užėmė, bet paaukštinimo atsisakė ir pats sau iškėlė 
sąlygą - nepriimti jo tol, kol nenuvers konservatorių režimo. Po trijų 
mėnesių jis turėjo daugiau kaip tūkstantį ginkluotų vyrų, tačiau bemaž 
visi žuvo. Išlikę gyvi, perėjo rytinę sieną. Vėliau paaiškėjo, kad iš Anti- 
lų salų jie grįžo į tėvynę ir išsilaipino Kabo de la Velos pakrantėje; ne- 
trukus vyriausybė telegrafu po visą šalį išplatino džiugią žinią apie pul- 
kininko Aureliano Buendijos mirtį. Tačiau po dviejų dienų ilga telegra- 
ma, bemaž pralenkusi ankstyvesniąją, pranešė apie naują sukilimą pie- 
tų lygumose. Taip gimė legenda apie visur esantį pulkininką Aurelianą 

Buendiją. Tuo pačiu metu sklido prieštaringiausios žinios: pulkininkas 
Aurelianas laimėjęs Viljanuevoje, buvęs sumuštas Guakamajalyje, su- 
valgytas motilonės genties indėnų, miręs viename lygumos kaime, vėl 
įžiebęs sukilimą Urumitoje. Liberalų vadai, kurie tuo metu vedė dery- 
bas dėl dalyvavimo parlamente, jį apšaukė avantiūristu, neturinčiu par- 
tijos paramos. Šalies vyriausybė jį priskyrė banditų kategorijai ir jo gal- 
vą įkainojo penkiais tūkstančiais pesų. Pagaliau, pralaimėjęs šešiolika 
mūšių, pulkininkas Aurelianas Buendija išėjo iš Guachiro su dviem tūk- 
stančiais gerai ginkluotų indėnų ir atakavo Rioačą; netikėtai užklupta 
miesto įgula pabėgo. Pulkininkas Aurelianas Buendija čia įkūrė savo 
vyriausiąjį štabą ir paskelbė konservatorių režimui totalinį karą. Pirmas 
oficialus valdžios atsakymas buvo grasinimas sušaudyti pulkininką Che- 
rineldą Markesą per keturiasdešimt aštuonias valandas, jeigu jis neati- 
trauks savo pajėgų prie rytinės sienos. Pulkininkas Rokė Mėsininkas, 
tuometinis jo štabo viršininkas, gerokai nusiminęs įteikė vadui telegra- 
mą, bet tas, ją skaitydamas, netikėtai apsidžiaugė. 

- Kaip puiku! - sušuko. - Mūsų Makonde jau yra telegrafas. 

Pulkininko Aureliano Buendijos atsakymas buvo griežtas. Po trijų 
mėnesių jis perkelsiąs į Makondą vyriausiąjį štabą. Jei tada pulkininko 
Cherineldo Markeso neberasiąs gyvo, be jokio teismo sušaudysiąs vi- 
sus generolus, o paskui karininkus, pakliuvusius į nelaisvę, ir išsiunti- 
nėsiąs įsakymus savo bendražygiams, kad tie sektų jo pavyzdžiu iki pat 
karo pabaigos. Po trijų mėnesių, kai nugalėtojas įžygiavo į Makondą, 
pulkininkas Cherineldas Markesas pats pirmas jį apkabino lygumos ke- 
lyje. 

Buendijų namai buvo pilni vaikų. Ursula parsivedė Santą Sofiją de 
la Piedad su vyresniąja dukterimi ir dvynukais, kurie gimė praėjus pen- 
kiems mėnesiams po Arkadijo sušaudymo. Prieš paskutinę sušaudyto- 
jo valią mergytė buvo pakrikštyta Remedijos vardu. "Aš esu tikra, jog 
kaip tik tai Arkadijas norėjo pasakyti, - teisinosi Ursula. - Neduokite 
jai Ursulos vardo, nes jis atneša daugybę kančių". Dvynukus pavadino 
Chose Arkadiju Antruoju ir Aurelianu Antruoju. Amaranta juos visus 
pačmė savo globon. Didžiajame kambaryje pristatė medinių suoliukų 
ir drauge su kaimyninių šeimų vaikais įrengė lyg ir pradžios mokyklą. 
Kada pulkininkas Aurelianas Buendija, lydimas raketų pokšėjimo ir 

varpų gausmo, įžygiavo į miestą, namuose jį pasveikino vaikų choras. 
Ištįsęs, kaip ir senelis, Aurelianas Chosė, apsitempęs revoliucinės ka- 
riuomenės karininko uniforma, kariškai atidavė jam pagarbą. 

Ne visos naujienos buvo geros. Metams praėjus nuo pulkininko Au- 
reliano Buendijos pabėgimo, Chosė Arkadijas ir Rebeka persikėlė gy- 
venti į Arkadijo pastatytą trobą. Niekas nesužinojo, kad Chosė Arka- 
dijas išgelbėjo pulkininko gyvybę. Naujoji troba stovėjo po šakotu mig- 
dolo medžiu, kuriame buvo susisukę tris lizdus liepsnelės, o paradinės 
durys ir keturi šviesūs langai žvelgė į gražiausią aikštės kampelį; štai ten 
jiedu įkūrė svetingą šeimos židinį. Rebekos senos draugės, ypač ketu- 
rios mergaujančios seserys Maskotės, vėl rinkosi siuvinėti, kaip andai, 
begonijų galerijoje. Chosė Arkadijas dirbo kaip dirbęs užgrobtas že- 
mes, nes konservatorių valdžia patvirtino jo nuosavybės teisę. Kiekvie- 
ną vakarą jį matydavai raitą grįžtanų su pasiutusiai piktais šunimis, 
medžiokliniu dvivamzdžiu ir laukinių triušių vėriniu per balną. Vieną 
rugsėjo pavakarę, kai danguje kaupėsi audros debesys, jis grįžo namo 
anksčiau, negu paprastai. Pasisveikino su Rebeka valgomajame, kieme 
pririšęs šunis, virtuvėje pakabino triušius sūdymui ir pasuko į miegamą- 
jį persirengti. Vėliau Rebeka aiškinosi, jog ji, nieko nenujausdama, už- 
sidariusi vonios kambaryje, kai vyras įėjęs į miegamąjį. Tai buvo sun- 
kiai įtikima versija, bet nebuvo kitos, tikresnės; ir niekas negalėjo paai- 
škinti, kodėl Rebeka turėtų žudyti vyrą, kuris ją padarė laiminga. Ta 
mįslė, vienintelė Makonde, niekada nebuvo įminta. Vos Chosė Arka- 
dijas uždarė miegamojo duris, troboje driokstelėjo pistoleto šūvis. 
Kraujo srovelė ištekėjo pro durų apačią, per svetainę nubėgo į gatvę, 
tiesiai nusroveno nelygiais šaligatviais, šliauždama laiptukais ir kilda- 
ma pakopomis, nužliogė Turkų gatve, pasuko dešinėn, paskui kairėn, 
patraukė stačiai į Buendijų namus, pro uždarų durų apačią įlindo į vi- 
dų, pasieniais, kad nesusiteptų takeliai, nuvingiavo per svečių seklyčią, 
per svetainę, plačiu ratu aplenkė valgomojo stalą, begonijų galerija 
nualmėjo po kėde - net Amaranta, kuri mokė Aurelianą Chosę aritme- 
tikos, nepastebėjo, - nusliuogė į kamarą ir atsidūrė virtuvėje, kame Ur- 
sula buvo bemušanti į tešlą trisdešimt šeštą kiaušinį. 

- Motina švenčiausioji! - suriko Ursula. 

Žiūrėdama, iš kur jis teka, Ursula patraukė kraujo takeliu į priešin- 
gą pusę: perėjo kamarą, begonijų galeriją, kurioje Aurelianas Chosė 

skaičiavo, kad trys ir trys yra šeši, o Šeši ir trys - devyni, nudrožė per val- 
gomąjį, svetaines, leidosi nosies tiesumu gatve, pasuko į dešinę, po to į 
kairę, išnėrė į Turkų gatvę, nė nepastebėdama, kad žygiuoja per mie- 
stą, pasirišusi virtuvinę prijuostę ir įsispyrusi į šlepetes, atsidūrė aikštė- 
je, pro laukujes duris puolė į trobą, kurion dar nebuvo nė kojos įkėlu- 
si, atplėšė miegamojo duris ir beveik užduso nuo parako išdagų, ir išvy- 
do Chosę Arkadiją, sukniubusį ant grindų, dar batus besiaunantį, ir pa- 
matė, jog kraujo srovelė, jau sustingusi, ėmė pradžią iš dešinės ausies. 
Chosės Arkadijo kūne nebuvo rasta jokios žaizdos, ir nebuvo aišku, iš 
kokio ginklo jis nušautas. Taipogi lavonas buvo kiaurai persigėręs ai- 
triu parako dvoku. Iš pradžių jį tris kartus numazgojo su plaušine ir 
muilu, paskui nutrynė su druska bei actu, po to pelenais ir citrinos sun- 
ka ir galiausiai įkišo į šarmo statinę ir laikė joje šešias valandas. Taip 
gramdomo Chosės Arkadijo kūno netgi tatuiruočių margumynai pra- 
dėjo blukti. Kai buvo išbandyta paskutinė priemonė - ištisą dieną virin- 
ta ant lengvos ugnies pipirų, kmynų bei lauro lapelių vilgale, - lavonas 
jau buvo pradėjęs gesti, reikėjo kuo skubiausiai laidoti. Kūną paguldė 
į hermetišką, tam tyčia padarytą grabą dviejų metrų trisdešimties cen- 
timetrų ilgumo ir metro dešimties centimetrų platumo, vidų iškloję ge- 
ležies lakštais, sutvirtinę plieniniais varžtais, ir vis tiek gatvėse, kurio- 
mis ėjo laidotuvių procesija, buvo justi parako smarvė. Tėvas Nikano- 
ras, kurio kepenys buvo išsipūtę ir standžios lyg būgnas, nesikeldamas 
iš lovos, palaimino numirėlį. Vėliau kelis mėnesius kapas buvo apmū- 
rijamas sluoksnių sluoksniais plytų, tarpai pripildomi pelenų, pjuvenų 
ir negesintų kalkių, tačiau nuo kapinių vis tiek sklido parako dvokas dar 
daugelį metų, kol bananų kompanijos inžinieriai iš naujo padengė ka- 
pą gelžbetonio kiautu. Kai grabas su vyro palaikais buvo išneštas, Re- 
beka užsisklendė trobos duris ir palaidojo save gyvą, apsigaubusi storu 
paniekos kevalu, kurio nepramušė jokia šios žemės pagunda, Ji išėjo į 
gatvę tik vieną kartą, kai buvo sena senutėlė, apsiavusi senovinio sida- 
bro spalvos batelius ir užsidėjusi skrybėlaitę, padabintą smulkiomis gė- 
lytėmis; kaip tik tada Makonde pasirodė Amžinas Žydas, užtraukęs ant 
miesto tokį karštį, jog paukščiai, pradaužę langų vielinius tinklus, gaišo 
miegamuosiuose. Paskutinį kartą Rebeka apsireiškė tą naktį, kai taikliu 
šūviu patiesė vagį, bandžiusį išlaužti jos trobos duris. Vėliau, be Arche- 

nidės, jos tarnaitės ir patikėtinės, niekas jos neberegėjo. Vienu metu 
ėjo kalbos, jog jinai rašanti laiškus vyskupui, kurį vadinanti pusbroliu, 
tačiau nebuvo girdėti, kad būtų gavusi atsakymą. Ir miestas ją užmiršo. 

Pulkininkas Aurelianas Buendija, pergalingai įžengęs į Makondą, 
vis dėlto nesidžiaugė tariamais laimėjimais. Vyriausybės kariuomenė 
nesipriešindama atidavinėjo tvirtoves, ir liberalų sluoksniuose užgimė 
pergalės viltis, kurios nevertėjo slopinti, bet sukilėliai žinojo tiesą, o vi- 
sų geriausiai - pulkininkas Aurelianas Buendija. Nors tuo metu savo ži- 
nioje turėjo per penkis tūkstančius vyrų ir dvi pakrantės provincijas, Ži- 
nojo esąs prispirtas prie jūros ir įkliuvęs į painią politinę situaciją net- 
gi tada, kai įsakė atstatyti bažnyčios bokštą, vyriausybinės kariuomenės 
patrankos šūvių nuverstą, o tėvas Nikanoras, nesikeldamas iš savo ligos 
patalo, pasakė: "Kokia nesąmonė - Kristaus tikėjimo gynėjai sudaužė 
bažnyčią, o masonai liepia ją atstatyti". Ieškodamas išganingos išeities, 
pulkininkas Aurelianas Buendija valandų valandas tūnodavo telegrafe, 
tardamasis su kitais sukilėlių vadais, ir kiekvieną kartą išeiclavo vis tvir- 
čiau įsitikinęs, jog karas atsidūręs aklavietėje. Gavęs žinių apie naujas 
liberalų pergales, jas džiaugsmingai apskelbdavo viešais pranešimais, 
tačiau, tikrindamasis žemėlapy jų tikrąjį mastą, aiškiai matė, kad jo ka- 
riuomenė, kovodama su maliarija ir moskitais, skverbiasi į selvą - trau- 
kia visai ne ten, kur reikia. "Mes gaištame be reikalo, - skundėsi jis sa- 
vo karininkams. - Ir gaišim be reikalo, kol mūsų partiniai šunes maldau- 
ja sau vietelės kongrese". Nemigo naktimis, gulėdamas aukštielninkas 
hamake, tame pat kambary, kuriame laukė mirties nuosprendžio įvyk- 
dymo, vaizdavosi teisininkus juodais rūbais - išeina iš prezidento rūmų 
apyaušrio šaltyje, iki ausų pasikėlę apsiaustų apykakles, trinasi rankas, 
šnibždasi ir mauna į niaurias naktines kavinukes aptarti, ką norėjo pa- 
sakyti prezidentas, kada ištarė "taip", arba - ką norėjo pasakyti, kada 
ištarė "ne", arba pasvarstyti, ką galvojo prezidentas, kalbėdamas visi- 
škai apie kitą dalyką, o tuo tarpu jis, pulkininkas Aurelianas Buendija, 
baidydamas moskitus trisdešimt penkių laipsnių karštyje, jaučia, jog ne- 
permaldaujamai artėja baisingoji aušra, kai savo vyrams turės duoti įsa- 
kymą šokti į jūrą. 

Vieną tokį abejonių vakarą, kai Pilara Ternera dainavo kieme su ka- 
reiviais, jis paprašė, kad ji paburtų. "Saugok burną, - tiek tepasakė kor- 

tos Pilarai Ternerai, nors tris kartus jas išdėliojo ir tris kartus sumaišė. 
- Nežinau, ką tai reiškia, tačiau rodo labai aiškiai: saugok burną". Po 
poros dienų kažkas padavė vienam pasiuntiniui puodelį juodos kavos 
be cukraus, pasiuntinys jį padavė kitam, o šis dar kitam, kol iš rankų į 
rankas puodelis atėjo į pulkininko Aureliano Buendijos kabinetą. Jis 
kavos nebuvo prašęs, tačiau, kad buvo po ranka, ėmė ir išgėrė. Joje bu- 
vo dozė nuodų, kurių pakaktų arkliui nunovyti, Parneštas namo, pulki- 
ninkas Aurelianas Buendija buvo kaip negyvas: raumenys spazmų su- 
traukti, liežuvis išsikoręs. Tik Ursula jį ištraukė iš mirties nagų. Vimdo- 
maisiais išvaliusi jam skrandį, suvyniojo sūnų į pašildytas gauruotas an- 
tklodes ir dvi dienas maitino kiaušinių baltymais, kol iškamuotas kūnas 
atgavo normalią temperatūrą. Po keturių dienų pulkininko gyvybei jau 
nebegrėsė pavojus. Ursulos ir karininkų spiriamas, norom nenorom ga- 
vo tįsoti lovoje dar vieną savaitę. Tik tada sužinojo, kad jo eilėraščiai 
nebuvo sudeginti. "Nenorėjau skubėti, - paaiškino Ursula. - Tą vakarą, 
kai buvau beužkurianti židinį, pasakiau sau viena: geriau dar palūkėsiu, 
kol tebėra gyvas". Dar apdujęs po ligos, pulkininkas Aurelianas Buen- 
dija perskaitė savo eilėraščius tarp apdulkėjusių Remedijos lėlių ir pri- 
siminė lemtingąsias gyvenimo akimirkas. Jis vėl pradėjo rašyti. Nutolęs 
nuo karo, kuris neturėjo jokių prošvaisčių, pulkininkas ištisas valandas 
rimavo savo patirtį mirties pakrantėje. Tada jo mintys pasidarė tokios 
aiškios, jog galėjo jas skaityti iš dešinės ir iš kairės. Kartą vakare jis pa- 
klausė pulkininką Cherineldą Markesą: 

- Pasakyk man, drauguži, vieną dalyką: už ką tu kovoji? 

- Už tai, kas man privalu, bičiuli, - atsakė pulkininkas Cherineldas 
Markesas, - už didžią liberalų partiją. 

- Tu laimingas, kad žinai, - atsakė šis. - O aš tik dabar supratau, kad 
kovoju savo didybės vedamas. 

- Tai blogai, - tarė pulkininkas Cherineldas Markesas. 

Pulkininką Aurelianą Buendiją pralinksmino draugo nerimas. "Sa- 
vaime aišku, - tarė jis. - Bet dar blogiau, kai išvis nežinai, už ką kovoji." 
Pažvelgė draugui į akis ir šypsodamasis pridūrė: 

- Arba kai kovoji už kažką, kas niekam nerūpi, kaip kad tu. 

Anksčiau išdidumas jam neleido ieškoti ryšių su ginkluotomis suki- 
lėlių grupėmis krašto gilumoje, kol liberalų partijos vadai nebuvo vie- 

Šai atšaukę savo pareiškimo, kad jis esąs banditas. Be abejo, jis žinojo, 
jog, paaukojęs savo savimeilę, kaipmat išeis iš užburto karo rato. Sveik- 
darnas jis turėjo laiko pamąstyti. Tada jis išprašė iš Ursulos auksinius 
pinigus, kurių dar buvo likę anoje skrynelėje, ir nemažas jos santaupas, 
pulkininką Cherineldą Markesą paskyrė civiliniu ir kariniu Makondo 
viršininku, o pats iškeliavo užmegzti ryšių su sukilėlių grupėmis krašto 
gilumoje. 

Pulkininku Cherineldu Markesu pasitikėjo ne vien pulkininkas Au- 
relianas Buendija - Ursula, ir ta jį priimdavo kaip namiškį. Drovus ir 
gležnas, iš prigimties mandagus vyras, jis visgi geriau jautėsi kovos lau- 
ke, negu kabinete. Politiniams patarėjams buvo vieni niekai išmušti jį iš 
vėžių ir paklaidinti teorijos labirintuose. Tačiau jam pavyko Makonde 
sukurti kaimiškos ramybės ir taikos atmosferą, kurioje svajojo pulkinin- 
kas Aurelianas Buendija karšti, gamindamas auksines žuvytes. Pulki- 
ninkas Cherineldas Markesas gyveno savo tėvų namuose, bet pas Ur- 
sulą pietaudavo du tris kartus per savaitę. Pramokė Aurelianą Chosę 
valdyti ginklą, gan anksti supažindino su karo mokslo pradmenimis ir 
su Ursulos pritarimu keliems mėnesiams apgyvendino kareivinėse, kad 
suvyriškėtų. Prieš daugelį metų, beveik dar vaikas, Cherineldas Marke- 
sas buvo išpažinęs Amarantai savo meilę. Bet tada ji buvo sudėjusi tiek 
daug vilčių į savo vienapusišką aistrą Pjetrui Krespiui, kad iš jo tik pa- 
sijuokė, Cherineldas Markesas laukė. Kartą, dar sėdėdamas kalėjime, 
jis parašė laiškutį Amarantai ir nusiuntė tuziną batistinių nosinaičių, 
prašydamas išsiuvinėti tėvo inicialus. Drauge siuntė ir pinigus. Po sa- 
vaitės Amaranta atnešė jam į kalėjimą dvylika išsiuvinėtų nosinaičių ir 
jo pinigus; jie kelias valandas šnekėjosi apie praeitį. "Kai iš čia išeisiu, 
aš tave vesiu", - atsisveikindamas jai tarė Cherineldas Markesas. Ama- 
ranta nusijuokė, bet, mokydama vaikus skaityti, visą laiką apie jį svajo- 
Joir dėljo stengėsi atgaivinti tą jaunystės aistrą, kurią jautė Pjetrui Kre- 
spiui. Šeštadieniais - nuteistųjų lankymo dieną - užsukdavo pas Cheri- 
neldo Markeso tėvus ir su jais eidavo į kalėjimą. Vieną tokį šeštadienį 
Ursula labai nustebo, pamačiusi virtuvėje Amarantą, kuri laukė, kol 
iškeps biskvitai, norėdama pasirinkti geriausių ir suvynioti į tam tyčia 
išsiuvinėtą skepetaitę. 

- Tekėk už jo, - patarė motina. - Vargu ar surasi kitą tokį vyrą, kaip 
šis, 

Amaranta paniekinamai suraukė lūpas. 

- Baisiai man reikia vyrus medžioti, - atkirto, - biskvitus nešu Cheri- 
neldui dėl to, kad man jo gaila, juk anksčiau ar vėliau vis tiek jį sušau- 
dys. 

Pasakė nepagalvojusi, tačiau kaip tik tada vyriausybė pareiškė 
sušaudysianti pulkininką Cherineldą Markesą, jei sukilėliai negrąžin- 
sią Rioačos. Lankyti buvo uždrausta. Amaranta, užsidariusi savo kam- 
bary, raudojo, kaip ir tada, po Remedijos mirties, jausdamasi esanti kal- 
ta, tarsi jos neapgalvoti žodžiai būtų vėl mirties priežastimi. Motina ją 
guodė. Ji įtikino dukterį, jog pulkininkas Aurelianas Buendija ką nors 
sugalvos draugui išgelbėti ir prižadėjo, kad po karo pasirūpins įvilioti 
Cherineldą Markesą į Buendijų namus. Savo žodį Ursula tesėjo daug 
greičiau. Kai Cherineldas Markesas, paskirtas civiliniu ir kariniu Ma- 
kondo viršininku, vėl pasirodė jų namuose, Ursula jį priėmė kaip tikrą 
sūnų, slapta įtaikavo, stengdamasi jį sulaikyti, visa širdimi maldavo Vie- 
špatį Dievą, kad tik vaikinas prisimintų savo pažadą vesti Amarantą. 
Atrodo, jos prašymas buvo išklausytas. Tomis dienomis, kai pulkinin- 
kas Cherineldas Markesas pietaudavo Buendijų namuose, jis visą po- 
pietę žaisdavo su Amaranta šaškėmis begonijų galerijoje. Ursula atne- 
šdavo baltos kavos su biskvitais, o pati užimdavo vaikus, kad jie nelįstų 
jiems į akis. Amaranta iš tiesų stengėsi savo širdyje įpūsti jaunatviškos 
aistros kibirkštėlę, rusenančią po užmiršties pelenais. Ji vis nekantriau 
laukdavo tos dienos, kada jis ateis pietauti jų namuose, o popietę su ja 
žais šaškėmis, ir laikas Iekte lėkė šalia to liūdno poetiško vardo* kario, 
kurio pirštai nepastebimai virpėdavo, kilnodami figūras. Bet tą dieną, 
kai pulkininkas Cherineldas Markesas vėl paprašė Amarantos rankos, 
ji atsisakė. 

- Aš išvis netekėsiu, - tarė ji, - o tuo labiau už tavęs. Tu taip įsimylė- 
jęs Aurelianą, kad imi mane, negalėdamas jo vesti. 

Pulkininkas Cherineldas Markesas buvo kantrus žmogus. "Aš tau ne- 
duosiu ramybės, - pasakė jis. - Anksčiau ar vėliau vis tiek įtikinsiu". Ir 

* Cherineldas - ispanų liaudies romanso herojus, pažas, kurį buvo pamilusi kara- 
liaus duktė. 

toliau lankėsi jų namuose. Užsidariusi miegamajame, slaptos gėlos 
graužiama Amaranta pirštais užsikišdavo ausis, kad negirdėtų savo ger- 
bėjo šnekos, kai tas pasakodavo Ursulai karo naujienas, ir nors alpo jį 
matyti, ištekdavo jėgų jam nesirodyti. 

Pulkininkas Aurelianas Buendija tuo metu dar turėjo pakankamai 
laiko kas dvi savaites siuntinėti į Makondą labai smulkias ataskaitas. 
Ursulai tačiau parašė tik vieną kartą, beveik po aštuonių mėnesių. Spe- 
cialus pasiuntinys pristatė į namus užlakuotą voką, kuriame buvo kali- 
grafišku braižu parašytas pulkininko laiškelis: "Labiau rūpinkitės tėte, 
nesjis greit mirs". Ursula sunerimo. "Jei Aurelianas sako, vadinasi, Au- 
relianas žino", - tarė Ursula. Ir paprašė padedama įnešti Chosę Arka- 
diją Buendiją į miegamąjį. Sunkumo jis buvo toks sunkus, kaip an- 
ksčiau, bet, ilgus metus sėdėdamas po kaštonu, išmoko įsigeidęs pasun- 
kėti, todėl tik septyni vyrai vargais negalais nuvilko jį lovon, neįstengda- 
mi pakelti nuo suoliuko. Kai saulės ir lietų nugairintas senasis milžinas 
įsikėlė į miegamąjį, jo oras pradėjo atsiduoti grybeliu, pelėsiais ir drėg- 
me. Rytojaus dieną, apyaušriu, jo lova jau buvo tuščia. Išieškojusi po vi- 
sus kambarius, Ursula vėl atrado savo vyrą po kaštonu. Tada pririšo jį 
prie lovos. Stiprus, kaip ir anksčiau, Chosė Arkadijas Buendija tačiau 
nebuvo nusiteikęs priešintis. Jam buvo vis viena. Jis vėl atsisėdo po ka- 
štonu ne sąmoningai, o tiesiog iš įpročio. Ursula juo rūpinosi, nešiojo 
jam valgyti, pasakojo naujienas apie Aurelianą. Bet iš teisybės jau dau- 
gelį metų Chosė Arkadijas Buendija turėjo vienui vieną nuovokų pa- 
šnekovą - Prudensiją Agilarą. Mirties nukaršintas, bemaž sudūlėjęs, 
Prudensijas Agilaras ateidavo su juo šnektelėti dukart per dieną. Kal- 
ba būdavo apie gaidžius. Jie žadėdavo įsitaisyti šauniųjų paukščių fer- 
mą, bet ne dėl pergalių - tada jų nebereikės, - o dėl pramogos nuobod- 
Žiais mirties sekmadieniais. Prudensijas Agilaras, o ne kas kitas, jį prau- 
sė, valgydino ir pasakojo nuostabias istorijas apie kažin kokį nepažįsta- 
mą vyriškį, vardu Aurelianas, kuris buvo pulkininkas ir kažin kur karia- 
vo. Pasilikęs vienas, Chosė Arkadijas Buendija rasdavo paguodą, sap- 
nuodamas galybes kambarių. Sapnuodavo, kad keliasi iš lovos, atidaro 
duris ir įeina į kitą tokį pat kambarį, o ten tokia pat lova kaltinės gele- 
žies galvūgaliu, toks pat pintinis krėslas ir toks pat Marijos Ligonių Pa- 
guodos paveikslėlis ant galinės sienos. Iš to kambario eidavo į kitą, ly- 

giai tokį pat, verdavo duris į dar kitą, lygiai tokį pat, paskui į sekantį, ir 
taip be galo, be krašto. Jam tiko keliauti iš kambario į kambarį, rodės, 
eini ilga galerija tarp paralelinių veidrodžių. O paskui Prudensijas Agi- 
laras paliesdavo jo petį. Tada jis busdamas eidavo atgal iš kambario į 
kambarį ir poilgos kelionės rasdavo Prudensiją Agilarą kambaryje, ku- 
ris buvo tikrasis. Tačiau vieną naktį, dvi savaites gulėjęs lovoje, Chose 
Arkadijas Buendija pajuto, jog Prudensijas Agilaras palietė jo petį tar- 
piniame kambaryje, ir visam laikui ten pasiliko, manydamas, jog tai yra 
tikrasis kambarys. Kai sekantį rytą Ursula nešė vyrui ankstyvuosius pu- 
sryčius, pamatė koridoriumi ateinantį kažkokį Žmogų. Jis buvo mažas, 
storas, juodos gelumbės eilute ir dideliausia juoda skrybėle, užmau- 
kšlinta iki pat sielvartingų akių. "Dieve mano, - pagalvojo Ursula. - Ga- 
lėčiau prisiekti, kad tai Melkiadas". Tai buvo Visitasionos brolis Katau- 
rė, kuris, saugodamasis nemigos maro, kadaise pabėgo iš šitų namų ir 
dingo be žinios. Visitasiona jį paklausė, kodėl sugrįžęs, ir tas jai iškil- 
mingai atsakė skambia gimtąja kalba: 

- Atvykau į karaliaus laidotuves. 

Tada visi suėjo į Chosės Arkadijo Buendijos kambarį, jį iš visų jėgų 
purtė, šaukė jam į ausį, prie nosies kišo veidrodį, bet pažadinti nebega- 
lėjo. Truputį vėliau, kai stalius ėmė grabo matmenis, pro langą pama- 
tė, kad pliaupia mažyčių, geltonų gėlyčių liūtis. Visą naktį ant mieste- 
lio leidosi tylutėlė lavina: nuklojo stogus, užvertė duris, dusino lauke 
miegančius galvijus. Tiek prikrito gėlių iš dangaus, jog išaušus Makon- 
das buvo storai užklotas standžiu kilimu - reikėjo kastuvais bei grėbliais 
valyti gatves, kad galėtų praeiti laidotuvių procesija. 


Amaranta sėdėjo pintoje supamojoje kėdėje, nuleidusi siuvinį ant 
kelių, ir žiūrėjo į Aurelianą Chosę, kuris, gerai įmuilavęs pasmakrę ir 
pagalandęs skustuvą į žaliaminės odos diržą, pirmą kartą gyvenime pra- 
dėjo skustis. Jis iki kraujų nusigrandė spuogus, mėgindamas šviesius 
pūkelius paversti ūsiukais, įsipjovė viršutinę lūpą ir galų gale liko toks, 
koks buvo, bet visa procedūra Amarantai padarė įspūdį, jog tik dabar 
jis ėmė senti. 

- Tu iš akies trauktas Aurelianas tavo metų, - tarė ji. - Esi tikras vy- 
ras. 

Suvyrėjo jis gana seniai, aną tolimą dieną, kai Amaranta, laikydama 
jį dar vaiku, vonioje išsirengė prie jo akių, kaip paprastai kad išsiren- 
gdavo, pačmusi iš Pilaros Terneros auklėti berniuką. Pirmą kartą jį su- 
domino nebent gilus įdubimas tarp Amarantos krūtų. Tada jis buvo dar 
toks naivus, jog paklausė, kas jai atsitikę, o Amaranta tyčia pirštų ga- 
liukais pasikasė krūtinę ir tarė: "Kasiau, kasiau ir iškasiau". Vėliau, kai 
ji atsigavo po Pjetro Krespio mirties ir vėl ėmė maudytis su Aurelianu 
Chose, šis jau nebespoksojo į duobutę, o nežinia kodėl virpėte virpėjo, 
žiūrėdamas į putlias jos krūtis su rusvais speniukais. Amarantos drau- 
gėje Aurelianas Chosė kasdien rasdavo vis naujų stebuklų ir, akimis ją 
glostydamas, juto, jog kūnas šiurpsta, kaip ir jai, kai ji lipa į vandenį. Iš 
pat mažumės jis buvo pratęs iššokti paryčiais iš hamako ir įlįsti į Ama- 
rantos lovą, mat palytėjęs jos odą, tučtuojau nustodavo bijoti tamsos. 
Tačiau nuo tos dienos, kada jis atkreipė dėmesį į nuogą jos kūną, ne 
tamsos bijodamas lindo po jos moskitiniu tinkleliu, o degte degdamas 
apyaušriu pajusti šiltą jos kvapą. Vieną ankstyvą rytmetį, tuo metu, kai 
ji buvo atstūmusi pulkininką Cherincldą Markesą, Aurelianas Chosė 

pakirdo - trūko oro. Pajuto, kad Amarantos pirštai tarsi karšti kirmi- 
nukai neramiai šliaužioja jo pilvu. Jis dėjosi miegas, apsivertė, kad bū- 
tų patogiau, ir tada jos ranka be juodo raiščio tarsi aklas moliuskas ėmė 
raustis jo geismų atvašyne. Nors jie tarėsi nieko nežiną, kad ir vienas, ir 
kitas viską žino, bet nuo tos nakties juodu susisaistė neišardomais 
ryšiais. Aurelianas Chosė negalėdavo akių sudėti, kol svetainės laikro- 
dis sugrodavo vidurnakčio valsą, o brandi panelė vystančia oda nera- 
miai vartydavosi lovoje, kol po jos moskitiniu tinkleliu įšliauždavo tasai 
nakviša, kurį jinai augino, nė nemanydama taisanti sau vaistą nuo vie- 
natvės. Maldyte maldydami savo geismą, jie ne tik miegodavo nuogi, 
sekindami kits kitą glamonėmis, bet ir gaudydavosi pakampiais ir net- 
gi dieną užsidarydavo miegamajame. Kartą Ursula vos jų neužklupo - 
vieną popietę, kai jie tik pradėjo bučiuotis, ji įėjo į kamarą. "Tu labai 
myli savo tetulę?" - lyg niekur nieko paklausė ji Aurelianą Chosę. Jis at- 
sakė: "Taip". "Gerai darai", - pritarė Ursula ir, pasisėmusi duonai mil- 
tų, nuėjo į virtuvę. Tas įvykis Amarantą išblaivino. Tada suprato nuė- 
jusi per toli, suprato ne žaidžianti bučiniukais su vaiku, o brendanti į 
klaidų ir pavojingą vėlyvosios aistros liūną ir vienu kvapu padarė tam 
galą. Aurelianas Chosė, kaip tik tada baigęs karinį apmokymą, turėjo 
susitaikyti sa naujomis sąlygomis ir nakvoti kareivinėse. Kas šeštadienį 
traukė su kareiviais į Katarino smuklę. Netikėtos vienatvės ir ankstyvo 
subrendimo prislėgtas, jis ieškojo paguodos nuvytusiomis gėlėmis kve- 
piančių moterų glėbyje ir, goslios vaizduotės akstinamas, taurino jas 
tamsoje, tapatindamas su Amaranta. 

Netrukus pradėjo sklisti prieštaringos Žinios apie karą. Pati vyriau- 
sybė oficialiai skelbė, jog maištas dar labiau įsiliepsnoja, bet Makondo 
karininkai turėjo slaptų duomenų, jog kapituliacija neišvengiama. Ba- 
landžio pradžioje pas pulkininką Cherineldą Markesą atvyko pasiunti- 
nys. Jis patvirtino, jog liberalų partijos vadovai iš tiesų užvedę derybas 
su šalies sukilėlių vadais: būsią sudarytos paliaubos, liberalai gausią tris 
ministrų portfelius ir mažumą parlamente, o sukilėliams, kurie sudėsią 
ginklus, būsianti paskelbta amnestija. Pasiuntinys atgabeno visiškai 
slaptą pulkininko Aureliano Buendijos įsakymą: jis nesutinkąs su pa- 
liaubų sąlygomis, pulkininkas Cherineldas Markesas privaląs atsirinkti 
penketą geriausių vyrų ir būti pasiruošęs su jais apleisti šalį. Įsakymas 


119 


buvo įvykdytas kuo skrupulingiausiai. Kai iki paliaubų beliko savaitė, 
Makondą užplūdo patys prieštaringiausi gandai, ir pulkininkas Aure- 
lianas Buendija su dešimčia patikimiausių karininkų - tarp jų buvo ir 
pulkininkas Rokė Mėsininkas - po vidurnakčio slapčia atvyko į miestą, 
paleido įgulą, užkasė ginklus ir sunaikino archyvus. Paryčiais su pulki- 
ninku Cherineldu Markesu ir jo penkiais karininkais apleido Makon- 
dą. Žygis buvo toks greitas ir paslaptingas, jog Ursula sužinojo tik pa- 
skutinę akimirką, kai kažkas tylutėliai pastukseno į jos miegamojo lan- 
gą ir sužnibždėjo: "Jei norite pamatyti pulkininką Aurelianą Buendiją, 
tuojau pat išeikite laukan". Ursula šoko iš lovos, su naktiniais išlėkė į 
gatvę, bet išgirdo nebent, kaip šuoliais dunda raitelių būrys, su dulkių 
debesiu toldamas nuo miesto. Tik rytojaus dieną ji sužinojo, kad Aure- 
lianas Chosė išjojo su savo tėvu. 

Vyriausybė ir opozicija paskelbė bendrą pranešimą apie karo pa- 
baigą, o po dešimties dienų vėl atėjo žinia, kad pulkininkas Aurelianas 
Buendija pakėlė pirmą ginkluotą maištą prie vakarinės sienos. Jo ne- 
gausios ir prastai apginkluotos pajėgos buvo išblaškytos greičiau nei per 
savaitę. Tačiau tais metais, kai liberalai ir konservatoriai nėrėsi iš kai- 
lio, įtikinėdami visą šalį savo santarve, jis sukurstė dar septynis sukili- 
mus. Vieną naktį iš škunos patrankomis apdaužė Rioačą, užtat vietinė 
įgula išvilko iš lovų ir sušaudė keturiolika žymiausių miesto liberalų. 
Ištisas dvi savaites pulkininkas Aurelianas Buendija laikė savo ranko- 
se vieną pasienio muitinę ir iš ten šaukė tautą pradėti visuotinį karą. Ki- 
tą kartą jis tris mėnesius klaidžiojo selvoje, turėdamas beprotišką už- 
mojį: nužygiuoti daugiau kaip pusantro tūkstančio kilometrų nevaik- 
ščiota žeme ir pradėti karo veiksmus sostinės apylinkėse. Kartą jis at- 
sikliuvo bemaž per dvidešimt kilometrų nuo Makondo, bet vyriausybi- 
nės kariuomenės priešakiniai daliniai jį nustūmė į kalnus, visai netoli 
tos pakerėtos laukymės, kame jo tėvas buvo prieš daugelį metų užtikęs 
ispanų galeono griaučius. 

Tais metais pasimirė Visitasiona. Pasimirė taip, kaip norėjo, savo 
mirtimi - juk dėl to atsisakė net sosto, bijodama nemigos maro, o savo 
paskutine valia liepė iškasti po lova slepiamas dvidešimties metų san- 
taupas ir nusiųsti pulkininkui Aurelianui Buendijai karui tęsti. Bet Ur- 
sulai tie pinigai buvo nė motais, nes tomis dienomis pasklido gandas, 

kad pulkininkas Aurelianas Buendija žuvęs, išsilaipindamas netoli pro- 
vincijos sostinės. Oficialus pranešimas - ketvirtas per dvejus metus - be- 
veik pusmetį buvo laikomas tikra žinia, nes niekam nepavyko su juo su- 
sisiekti. Ir štai vieną dieną, kai Ursula su Amaranta paskelbė naują ge- 
dulą, nors ankstesnieji dar nebuvo pasibaigę, atėjo negirdėta naujiena. 
Pulkininkas Aurelianas Buendija esąs gyvas, tačiau, matyt, jam nusibo- 
dę kariauti prieš savo krašto vyriausybę, ir jis susidėjęs su federalistais, 
pergalingai kovojančiais kitose Karibų jūros respublikose. Kiekvieną 
kartą jis apsireikšdavo kita pavarde ir vis toliau nuo gimtosios žemės. 
Vėliau išaiškės, kad tada jį būvo užvaldžiusi mintis sujungti Centrinės 
Amerikos federalistų jėgas ir nušluoti konservatorių vyriausybes nuo 
Aliaskos iki Patagonijos. Praslinks keleri metai po Aureliano išvykimo 
iš Makondo, ir Ursula pirmą kartą gaus iš sūnaus žinią - sulamdytą ir 
suteptą laišką, per rankas atėjusį iš Santjago de Kuba. 

- Mes niekad nebepamatysim Aureliano, - perskaičiusi laišką, sušu- 
ko Ursula. - Jeigu jis ir toliau taip žygiuos, tai Kalėdas sutiks kitame pa- 
saulio krašte. 

Žmogus, kuriam ji pasakė tuos žodžius ir pirma visų parodė tą lai- 
šką, buvo konservatorius generolas Chosė Rakelis Monkada, po karo 
paskirtas Makondo alkaldu. "Ak tas Aurelianas, - tarė generolas Mon- 
kada, - gaila, kad jis ne konservatorius". Jis išties žavėjosi pulkininku 
Aurelianu Buendija. Kaip dauguma konservatorių partijos narių, Cho- 
sė Rakelis Monkada nebuvo kariškis, bet kariavo, gindamas savo par- 
tiją, ir mūšiuose gavo generolo laipsnį, nors neturėjo pašaukimo karo 
tarnybai. Netgi priešingai, kaip ir daugelis jo partijos draugų, buvo įsi- 
tikinęs karo priešininkas. Kariškius jis laikė dykūnais, intrigantais ir 
karjeristais, kurie neturi jokių principų ir mėgsta Žvejoti savo pačių su- 
drumstame vandenyje. Protingas, simpatiškas, smaguris, generolas 
Chosė Rakelis Monkada beprotiškai mėgo gyvenimą ir gaidžių pešty- 
nes ir tuo pačiu buvo pavojingiausias pulkininko Aureliano Buendijos 
priešas. Jis buvo pelnęs naujai iškeptų kariškių pagarbą visoje pakran- 
tės zonoje. Kartą, strateginiais sumetimais priverstas atiduoti tvirtovę 
pulkininko Aureliano Buendijos pajėgoms, paliko jam du laiškus. Vie- 
name jų - labai ilgame - generolas siūlė pradėti bendrą kampaniją už 
humaniškus karo meno metodus. Antras laiškas buvo žmonai, kuri gy- 


121 


veno sukilėlių užimtoje teritorijoje, - generolas prašė nusiųsti jį adre- 
satui. Nuo tada dargi pačiais kruviniausiais karo tarpais abu vadai da- 
rydavo trumpalaikes paliaubas karo belaisviais pasikeisti. Per tas per- 
traukas, kupinas kažkokios tikrai šventiškos nuotaikos, generolas Mon- 
kada mokydavo pulkininką Aurelianą Buendiją žaisti šachmatais. Jie 
tapo gerais draugais. Netgi buvo pradėję galvoti apie galimybę suderin- 
ti abiejų partijų paprastų žmonių veiksmus ir tokiu būdu likviduoti ka- 
riškių bei profesionalių politikų įtaką ir sukurti humanišką santvarką, 
kuri iš kiekvienos doktrinos paimtų tai, kas geriausia. Po karo, kai pul- 
kininkas Aurelianas Buendija dingo klaidžiuose ardomosios veiklos 
tarpekliuose, generolas Monkada buvo paskirtas Makondo korechido- 
ru. Jis apsivilko civilinį kostiumą, kareivius pakeitė beginkliais polici- 
ninkais, privertė gerbti amnestijos įsakymą ir padėjo kai kurioms kam- 
panijos metu žuvusių liberalų šeimoms. Jo pastangomis Makondas bu- 
vo paskelbtas municipalinės apygardos centru, o pats korechidoras ta- 
po pirmuoju šio miesto alkaldu ir sukūrė tokį ramų gyvenimą, jog apie 
karą buvo imta galvoti kaip apie absurdišką praeities košmarą. Vietoj 
tėvo Nikanoro, kepenų ligos suvarginto, atsirado padrė Koronelis - pir- 
mojo federalistų karo veteranas, kurį Makondo gyventojai minė Dyka- 
duoniu. Brunas Krespis, vedęs Amparą Maskotę, kaip ir anksčiau, pel- 
ningai prekiavo žaislais ir muzikos instrumentais, be kita ko, jis pasta- 
tydino teatrą, o Ispanijos teatrinės trupės įrašė Makondą į savo gastro- 
lių maršrutus. Teatras buvo erdvus dangum dengtas salonas su pato- 
giais mediniais suolais, graikiškomis kaukėmis išmarginta pliušine už- 
danga, o bilietai buvo pardavinėjami trijose kasose liūto galvos formos 
- pro išžiotus nasrus. Beje, tuo metu buvo suremontuotas ir mokyklos 
trobesys. Ją paėmė savo žinion donas Melčoras Eskalona - iš vieno ly- 
gumos miestelio atsiųstas senas mokytojas, kuris, tėvams pritariant, tin- 
gius mokinius versdavo keliais šliaužioti po akmenjmis grįstą kiemą, 
plepius - valgyti aštrius indiškus pipirus. Aikštingi Santos Sofijos de la 
Piedad dvyniai Aurelianas Antrasis ir Chosė Arkadijas Antrasis vieni 
iš pirmųjų atsisėdo klasėje su savo grifelinėmis lentutėmis, kreida, aliu- 
mininiais puodukais, jų vardais pažymėtais. Remedija - reto motinos 
grožio paveldėtoja - vis dažniaubuvo vadinama Remedija Gražiąja. Nei 
metai, nei sunkūs gedulo klodai, nei begalės rūpesčių negalėjo pasen- 

dinti Ursulos. Santos Sofijos de la Piedad padedama, ji taip išplėtojo 
konditerinių skanėstų gamybą, jog per kelerius metus ne tik atgavo pi- 
nigus, kuriuos sūnus išleido karui, bet ir vėl gryno aukso prikimšo ke- 
letą moliūginių puodų ir pakasė miegamajame. "Kol! Dievas nepasik- 
vies manęs avelių ganyti, - mėgo sakyti Ursula, - tol šiuose bepročių na- 
muose nestokos pinigų". Šitaip klostėsi gyvenimas, kai Aurelianas Cho- 
sė dezertyravo Nikaragvoje iš federalistų kariuomenės, parsisamdė jū- 
rininku į vieną vokiečių laivą ir pasirodė Buendijų virtuvėje - stambus 
ir tvirtas it arklys, įdegęs ir plaukuotas tarsi koks indėnas, turėdamas 
slaptą užmojį vesti Amarantą. 

Kai Amaranta jį pamatė, tuoj suprato, dėl ko jis sugrįžo, nors apie 
tai Aurelianas Chosė nebuvo dar nė užsiminęs. Už stalo jie nedrįso vie- 
nas į kitą pažvelgti. Tačiau praėjo dvi savaitės, 17 Aurelianas Chosė prie 
Ursulos, žiūrėdamas tiesiai į akis Amarantai, tarė: "Aš visą laiką apie 
tave mąsčiau". Amaranta jo vengė. Stengėsi su juo nesusidurti. Stačiai 
nesitraukė nuo Remedijos Gražiosios. Kartą, kai Aurelianas Chosė pa- 
klausė, iki kol ji mananti dėvėti ant rankos juodą raištį, Amaranta šį 
klausimą palaikė užuomina į jos nekaltybę, visa nuraudo ir pati ant sa- 
vęs užpyko. Parvykus Aurelianui Chosci, Amaranta užsisklęsdavo mie- 
gamąjį, bet, tiek naktų girdėdama ramų jo knarkimą gretimame kam- 
baryje, pamiršo šį atsargumą. Vieną parytį, bemaž po poros mėnesių, 
Amarantaišgirdo jį įeinant į miegamąjį. Ir tada, užuot bėgusi, užuot rė- 
kusi - kaip buvo numačiusi, - apmirė, mėgaudamasi saldžia ramybe. 
Jautė, kaip jis indo po moskitiniu tinkleliu - taip darė vaikas būdamas, 
taip darė jau paūgėjęs, - bet pamačiusi, kad jis nuogut nuogutėlis, ap- 
sipylė šaltu prakaitu ir nebeištvėrė nekalenusi dantimis. "Išeik, - smau- 
giama smalsumo, sumurmėjo ji. - Išeik, nes imsiu šaukti". Tačiau Aure- 
lianas Chosė tada jau žinojo, ką reikia daryti, nes jau buvo ne anas vai- 
kas, bijantis tamsos, o karo stovyklose visko patyręs patinas. Nuo tos 
nakties tarpjų užvirė bergždžios grumtynės, kurios trukdavo iki pat au- 
šros. "Aš tavo teta, - šnibždėdavo nusilpusi Amaranta. - Esu beveik ta- 
vo motina ne tik amžiumi, tik tiek, kad tavęs nežindžiau". Paryčiais Au- 
relianas išbėgdavo, o kitą naktį vėl sugrįždavo ir, matydamas, kad jineu- 
žšauna durų, kaskart vis labiau kaito. Juk jis nė akimirkai nepaliovė j0s 
geidęs. Matydavo ją užkariautų kaimų tamsiuose miegamuosiuose, 

ypač pačiuose šlykščiausiuose, tvaike kraujo, sukepusio ant sužeistųjų 
tvarsčių, siaubo valandėlę, kai mirtis žvelgdavo į akis, matydavo visada 
ir visur. Dėl Amarantos bėgo iš namų: bandė išdildyti jos paveikslą ne 
tik nuotoliu, bet ir beatodairišku žiaurumu, kurį ginklo draugai vadino 
drąsa, tačiau kuo labiau valkiojo jos veidą po karo mėšlyną, tuo labiau 
karas panėšėjo į Amarantą. Taip jis kankinosi tremty, ieškodamas mir- 
ties ir išsigelbėjimo nuo Amarantos, kol išgirdo seną anekdotą apie vy- 
rą, vedusį savo tetą, kuri dar, be to, atsiėjusi jam pusseserė, 0 jo sūnus 
buvęs pats sau senelis. 

- Vadinasi, galima vesti savo tetą? - nustebęs paklausė. 

- Ne tik tetą, - atsakė jam vienas kareivių. - Juk mes kariaujame prieš 
kunigus, kad kiekvienas galėtų vesti dargi savo motiną. 

Po dviejų savaičių Aurelianas Chosė dezertyravo. Jis rado Amaran- 
tą kitokią - labiau sugniužusią, liūdnesnę ir labiau užsidariusią, iš teisy- 
bės jau paliekančią savo jaunystę, tačiau kaip niekad virpančią miega- 
mojo patamsyje ir kaip niekad gundančią savo agresyviu priešinimusi. 
"Esi galvijas, - jam sakydavo Amaranta, nukamuota jo šuniško landu- 
mo. - Lyg nežinai, kad vesti vargšę tetą gali tik su paties popiežiaus lei- 
dimu". Aurelianas Chosė žadėdavo vykti į Romą, žadėdavo keliais 
šliaužti per visą Europą, išbučiuoti Dievo vietininko šliures, kad tik ji 
nuleistų savo pakeliamuosius tiltus. 

- Svarbu ne vien leidimas, - spyrėsi Amaranta. - Juk vaikai gims su 
kiaulės uodega. 

Aurelianas Chosė nepaisė jos išvedžiojimų. 

- Tegu sau gimsta nors ir krokodilai, - maldavo jis. 

Vieną naktį skausmingai trokšdamas patenkinti savo geismą, nuėjo 
į Katarino smuklę. Sutiko ten meilią ir pigią moteriškutę nuvytusiomis 
krūtimis ir numalšino kuriam laikui savo vyrišką jaudulį. Tada mėgino 
įveikti Amarantą apsimestine panieka. Eidamas galerija, kame ji siūda- 
vo rankine mašina su įstabiu vikrumu, žodžio jai nepratardavo. Ama- 
rantai tarsi našta nuo pečių būtų nukritusi, ir ji nejučiom vėl ėmė gal- 
voti apie pulkininką Cherineldą Markesą, ilgėtis anų popiečių, kai juo- 
du žaisdavo šaškėmis, ir galų gale geiste užsigeidė jį pamatyti savo mie- 
gamajame. Aurelianas Chosė nė negalėjo įsivaizduoti, ką praradęs per 
savo klaidingą taktiką. Vieną naktį, nebeįstengdamas dėtis abejingu, vėl 

sugrįžo į Amarantos kamba/į. Ji tvirtai, ryžtingai jį atstūmė ir visam lai- 
kui užsisklendė miegamojo duris. 

Praėjo keli mėnesiai po Aureliano Chosės sugrįžimo, ir namuose pa- 
sirodė putni, jazminais pakvipusi moteris su penkerių metų berniuku. 
Ji pareiškė, kad tai esąs pulkininko Aureliano Buendijos sūnus ir kad 
ji berniuką atvedusi Ursulai pakrikštyti. Jokiam žmogui nekilo abejo- 
nių, kas šio bevardžio berniuko tėvas - tai tikras anų dienų pulkininkas, 
kai jį vedė ledo pažiūrėti. Moteriškė papasakojo, kad kūdikis gimęs at- 
viromis akimis, iš aukšto Žvelgiančiomis į žmones, ir kad ją gąsdinąs 
berniuko įprotis įdėmiai stebeilyti į daiktus. "Grynas tėvas, - tarė Ursu- 
la. - Betrūksta tik vieno, kad nuo jo žvilgsnio kėdės imtų savaime judė- 
ti". Berniuką pakrikštijo Aurelianu, o pavardę davė motinos, nes pagal 
įstatymą jis neturėjo teisės į tėvo pavardę tol, kol tas jo nepripažino. 
Krikštatėviu buvo generolas Monkada. Amaranta reikalavo palikti jai 
berniuką, bet motina nesutiko. 

Tada Ursula dar nežinojo to papročio leisti merginas į karių miega- 
muosius nelyginant vištas pas grynaveislius gaidžius, bet per tuos me- 
tus pati savo kailiu jį patyrė: dar devyni pulkininko Aureliano Buendi- 
jos sūnūs buvo atvesti į Buendijų namus pakrikštyti. Pačiam vyriausiam, 
keistam žalių akių juodbruvam berniukui, kuris nė kiek nebuvo panašus 
į tėvo gimines, jau buvo per dešimtį metų. Vedė vaikus visokio amžiaus, 
visokių spalvų, bet visus berniukus, visus paženklintus vienatvės žyme, 
tad nebuvo abejonių dėl jų kilmės. Tik du skyrėsi iš visų. Vienas, išau- 
gęs ne pagal metus, į šipulius sukūlė gėlių vazas ir keletą lėkščių, rodės, 
jo rankos buvo sutvertos į šukes versti viską, ką tik jis paliečia. Antras 
buvo šviesiaplaukis, kaip ir motina, pilkai mėlynų akių, ilgais garbano- 
tais plaukais lyg mergaitė. Jis be niekur nieko įžengė į Buendijų namus, 
tarsi juose būtų užaugęs, tiesiai patraukė prie skrynios Ursulos miega- 
majame ir pareikalavo:" Noriu prisukamos balerinos". Ursula išsigan- 
do. Ji atidarė skrynią, pasirausė palaikiuose, dulkinuose Melkiado lai- 
kų daiktuose, rado į puskojinę įvyniotą, scnų seniausiai užmirštą šokan- 
čią baleriną, kurią kažkada Pjetras Krespis buvo atnešęs. Neprabėgo 
nė dvylika metų, ir visi sūnūs, kuriuos pulkininkas Aurelianas Buendi- 
ja paliko ir šen, ir ten per savo karo žygius, gavo Aureliano vardą ir mo- 
tinų pavardę: jų buvo septyniolika. Iš pradžių Ursula prikimšdavo pi- 

nigų jiems į kišenes, o Amaranta mėgindavo juos pasilikti sau. Bet vė- 
liau jiedvi pakišdavo nebent kokią dovanėlę ir pasitarnaudavo kaip 
krikštamotės. "Mūsų pareiga juos apkrikštyti, - sakė Ursula, specialia- 
me sąsiuvinyje žymėdamasi vaiko vardą ir pavardę, motinos adresą, kū- 
dikio gimimo datą ir vietą, - Aureliano buhalteriją reikia vesti tvarkin- 
gai, nes grįžęs juk turės pats spręsti jų likimą". Kartą, per pietus su ge- 
nerolų Monkada aptardama tą nerimą keliantį vislumą, Ursula išreiškė 
norą, kad pulkininkas Aurelianas Bucndija bent kartą sugrįžtų ir surin- 
ktų visus savo sūnus šiuose namuose. 

- Nesirūpinkit, kūma, - mįslingai atsakė generolas Monkada. - Jis 
priš daug anksčiau, negu jūs manote. 

Generolas Monkada žinojo vieną paslaptį, bet nenorėjo per pietus 
jos atskleisti: pulkininkas Aurelianas Buendija jau žygiavo į tėvynę, pa- 
sirengęs sukelti kaip niekad ilgą, ryžtingą ir kruviną maištą. 

Padėtis vėl pasidarė tokia įtempta, kaip anais mėnesiais prieš pirmą- 
jį karą. Paties alkaldo globojamos gaidžių peštynės buvo uždraustos. 
Įgulos vadas kapitonas Akilas Rikardas praktiškai visą municipalinę 
valdžią paėmė į savo rankas. Liberalai apšaukė jį provokatoriumi. "Tu- 
ri įvykti kažkas kraupaus, - sakė Ursula Aurelianui Chosei. - Po šešių 
vakaro neik į gatvę". Tai buvo bergždžias prašymas. Aurelianas Chosė, 
kaip ir Arkadijas anais metais, jau seniai jai nebepriklausė. Rodėsi, kad 
namų būtis, gyvenimas be vargų ir rūpesčių pažadino jame dėdės Cho- 
sės Arkadijo gašlumą ir, tinginystę. Jo aistra Amarantai užgeso, širdy 
nepalikdama randų. Aurelianas Chosė plaukė pasroviui: žaidė baliar- 
dą, guodėsi savo vienatve atsitiktinių moterų glėbyje, graibstė pinigus, 
Ursulos nukištus į slaptą vietelę. Galiausiai pareidavo namo nebent 
persirengti. "Visi jie vieno galo, - skundėsi Ursula. - Iš pradžių labai ge- 
ručiai, paklusnūs, rimti, rodos, į antį dėk, o prasikala barzda, visiškai 
pasileidžia". Jei Arkadijas niekad nesužinojo tikros savo kilmės, tai Au- 
relianas Chosė suuodė, kad yra Pilaros Terneros vaikas, ji net hamaką 
jam pakabino savo namuose pogulio numigti. Juodu buvo ne vien mo- 
tina ir sūnus, o vienatvės draugai. Pilaros Terneros širdyje jau blėso pa- 
skutinės vilties kibirkštėlės. Jos juokas gaudė it vargonai, nuo atsitikti- 
nių glamonių subliuško krūtys, o pilvas ir šlaunys neišvengė skaudaus 
visų palaidų moterų likimo, tačiau širdy nebuvo kartėlio. Storulė, ple- 

pi, pasipūtusi kaip nemalonėn patekusi numylėtinė nebebūrė kortomis, 
kurios tik žadino tuščias viltis, ir surado paguodos užutekį svetimoje 
meilėje. Troboje, kame Aurelianas Chosė miegodavo pogulio, kaimy- 
nų mergos priiminėdavo savo laikinus mylimuosius. "Pilara, duok man 
kambarį', - įėjusios vidun, be niekur nieko prašydavo jos. "Maloniai pra- 
šom", - atsakydavo Pilara. O jei kas būdavo šalimais, paaiškindavo: 

- Kai matau, kad žmonėms lovoje gera, man ir pačiai pasidaro gera. 

Ji niekad neėmė mokesčio. Niekada neišvarydavo, kaip neišvarė ne- 
suskaitomos daugybės vyrų, kurie jos ieškojo iki pačių moterystės sute- 
mų, neduodami nei pinigų, nei meilės, nebent retkarčiais šiek tiek ma- 
lonumo. Penkios Pilaros Terneros dukros, paveldėjusios karštą moti- 
nos kraują, dar paauglėmis išklydo krcivais gyvenimo keliais. Iš dviejų 
sūnų, išaugusių jos namuose, vienas žuvo, kovodamas pulkininko Au- 
reliano Buendijos pulkuose, o kitas, keturiolikos sulaukęs, buvo sužei- 
stas ir pagautas kažkokiame lygumos miestelyje, kai bandė pavogti kre- 
pšį su vištomis. Teisybę pasakius, kaip tik Aurelianas Chosė buvo tas 
aukštas, įdegęs vyriškis, kurį pusę amžiaus Pilarai Ternerai siūlė Čirvų 
karalius, bet, kaip ir visi kortų išburtieji, įžengė į jos širdį jau mirties 
ženklu pažymėtas. Tą žinią jai pasakė kortos, 

- Neišeik šį vakarą, - tarė jam. - Miegok čia, Karmelita Montiela gy- 
va malda maldauja, kad ją įleisčiau į tavo kambarį. 

Aurelianas Chosė nenugirdo gailaus nerimo motinos žodžiuose. 

- Pasakyk, tegu laukia vidurnaktį, - atsakė jis. 

Ir išėjo į teatrą, kame ispaniška trupė rodė "Apgaviko durklą" - So- 
riljos* veikalą, kurio pavadinimas buvo pakeistas kapitono Akilo Ri- 
kardoįsakymu, nes "gotais" liberalai vadino konservatorius. Tik tarpdu- 
ry Aurelianas Chosė, rodydamas bilictą, pastebėjo, kad kapitonas Aki- 
las Rikardas su dviem šautuvais ginkluotais kareiviais krato kickvieną 
įeinantį. "Atsargiau, kapitone, - perspėjo jį Aurelianas Chosė. - Dar ne- 
gimė žmogus, kuris prieš mane ranką pakeltų". Kapitonas mėgino jėga 
jį apieškoti, bet Aurelianas Chosė, kaip paprastai be ginklo, leidosi bėg- 
ti. Kareiviai nepakluso įsakymui šauti. "Tai Buendija", - paaiškino vie- 
nas jų. Tada įniršęs kapitonas nutvėrė šautuvą, prasibrovė į vidurį gat- 
vės ir nusitaikė. 

* Minima ispanų poeto ir dramaturgo Chosės Soriljos (1817-1893) tragedija "Go- 
to durklas". 


127 


- Bailiai! - sušuko kapitonas. - Tegu čia būna kadir pulkininkas Au- 
relianas Buendija! 

Karmelita Montiela, dvidešimtmetė skaistuolė buvo ką tik nusiprau- 
susi apelsinų žiedų vandeniu ir barstė Pilaros Terneros lovą rozmarino 
žiedlapiais, kai driokstelėjo šūvis. Jei tikėtume kortomis, tai Aurelianui 
Chosei buvo lemta su ja patirti tą laimę, kurios Amaranta jam pašyk- 
štėjo, sugyventi septynis vaikus ir, sulaukus senatvės, numirti ant jos 
rankų, bet šautuvo kulka, kuri įėjo per nugarą ir pramušė krūtinę, ma- 
tyt, kliudė, nukreipta klaidingai perprasto kortų pranašavimo. Kapito- 
nas Akilas Rikardas, kuriam, teisybę sakant, tą naktį irgi buvo lemta žū- 
ti, iš tiesų mirė, ir keturiom valandom anksčiau už Aurelianą Chosę. 
Vos tik driokstelėjo šūvis, kapitoną nukirto iš karto dvi kulkos - kas jas 
paleido, nežinia, - ir minios šauksmas sugriaudėjo nakties tamsoje: 

- Tegyvuoja liberalų partija! Tegyvuoja pulkininkas Aurelianas 
Buendija! 

Apie dvyliktą valandą, kai Aureliano Chosės žaizda jau paliovė 
kraujavus, o Karmelitos Montielos likimo kortos buvo sumaišytos, dau- 
giau kaip keturi šimtai vyrų pražygiavo pro teatrą, pildami iš revolverių 
į tųįsantį kapitono Akilo Rikardo lavoną. Reikėjo būrio kareivių įkelti į 
vežimėlį švino prikimštą kūną, kuris trupėjo tarsi išmirkusi duona. 

Pasipiktinęs reguliariosios kariuomenės akiplėšiškumu, generolas 
Chosė Rakelis Monkada, panaudojęs visą savo politinę įtaką, vėl užsi- 
vilko uniformą ir į savo rankas paėmė Makondo civilinę ir karinę val- 
džią. Žinoma, jis nebesitikėjo, kad jo taikinga veikla galės sutrukdyti 
tai, kas neišvengiama. Rugsėjo naujienos buvo prieštaringos. Nors vy- 
riausybė skelbė kontroliuojanti visą šalį, liberalai gaudavo slaptų pra- 
nešimų apie ginkluotus sukilimus krašto viduje. Valdžia pripažino ka- 
ro stovį tik tada, kada buvo išgarsintas lauko teismo sprendimas, jog 
pulkininkas Aurelianas Buendija už akių nuteistas mirti. Nuosprendį 
turėjo įvykdyti pirma jį sučiupusi įgula. "Vadinasi, jis sugrįžo", - pasid- 
žiaugė Ursula generolui Monkadai. Tačiau šis dar neturėjo jokių Žinių. 

Iš teisybės pulkininkas Aurelianas Bucndija buvo šalyje jau daugiau 
kaip mėnesį. Sklido prieštaringi gandai, anot kurių pulkininkas Aure- 
lianas Buendija tuo pačiu metu būdavęs skirtinguose šalies kampeliuo- 
se, jog net generolas Monkada netikėjo, kad jis grįžęs, kol oficialiai ne- 

buvo pranešta, kad pulkininkas Aurelianas Bucndija užėmė dvi pakran- 
tės provincijas. "Sveikinu, kūma, - tarė Ursulai generolas Monkada, ro- 
dydamas telegramą. - Greit jį pamatysite". Tada Ursula pirmą kartą 
rimtai susirūpino: "O jūs, kūmai, ką darysite?" - paklausė ji. Generolas 
Monkada ir pats ne kartą save to klausinėjo. 

- Tą patį, ką ir jis, kūma, - atsakė šis, - atliksiu savo parcigą. 

Spalio pirmą, apyaušriu, pulkininkas Aurelianas Buendija su tūk- 
stančiu gerai ginkluotų vyrų atakavo Makondą, kariuomenės įgula ga- 
vo įsakymą gintis iki paskutinio šūvio. Vidurdienį, kai generolas Mon- 
kada su Ursula pietavo, maištininkų artilerijos salvė, nuaidėjusi per vi- 
są miestą, pavertė į dulkes municipaliteto iždinės fasadą. "Jie ginkluo- 
ti ne blogiau už mus, - atsiduso generolas Monkada, - be to, ir kaunasi 
su didesniu užsidegimu". Antrą valandą po pietų, abiejų pusių patran- 
koms drebinant žemę, jis atsisveikino su Ursula, galutinai įsitikinęs, kad 
mūšis pralaimėtas. 

- Meldžiu Dievą, kad Aurelianas šį vakarą dar nepasirodytų šiuose 
namuose, - tarė jis. - O jei pasirodys, apkabinkite jį nuo manęs, nes aš 
nesitikiu daugiau jo pamatyti. 

Tą naktį generolas Monkada pakliuvo į nelaisvę, kai, parašęs išsa- 
mų laišką pulkininkui Aurelianui Buendijai, bandė pabėgti iš Makon- 
do; laiške jis priminė jų bendras idėjas padaryti karą kiek galima labiau 
humanišką ir palinkėjo jam galutinės pergalės prieš kariškių korupciją 
bei abiejų partijų politikų ambicijas. Rytojaus dieną pulkininkas Aure- 
lianas Buendija pietavo su generolu Monkada Ursulos namuose, kame 
generolas buvo įkalintas, kol revoliucinis karo lauko teismas išspręs jo 
likimą. Tai buvo gražus šeimyniškas susitikimas. Tačiau, kai priešinin- 
kai, pamiršę karą, pasinėrė į praeities prisiminimus, Ursula negalėjo 
atsikratyti slogaus jausmo, kad jos sūnus yra kažkoks įsibrovėlis. Tas 
jausmas ją apėmė tą akimirką, kai sūnus žengė per slenkstį apsuptas 
triukšmingo būrio kariškių, kurie apvertė aukštyn kojom visus kamba- 
rius, kol galiausiai įsitikino, jog negresia joks pavojus. Pulkininas Au- 
relianas Buendija ne tik tam pritarė, bet ir pats komandavo kategori- 
šku balsu, drausdamas žmonėms, dargi pačiai Ursulai, prieiti arčiau 
kaip tris metrus, kol apie trobą nebuvo išstatinėtos sargybos. Pulkinin- 
kas Aurelianas Buendija dėvėjo grubios medvilninės medžiagos žygio 


5--1377 129 


uniformą be jokių skiriamųjų ženklų ir aulinius batus su pentinais, ap- 
skretusius purvu ir krauju. Ant diržo kabojo mauzeris su atsegtu dėklu, 
o pulkininko Aureliano Buendijos pirštai, apgniaužę mauzerio ranke- 
ną, buvo kupini budrumo ir įtampos, kaip ir jo žvilgsnis. Galva su gilio- 
mis akiduobėmis atrodė lyg išdžiovinta ant lengvos ugnies. Veidas, Ka- 
ribų jūros druskų išgraužtas, buvo šiurkštus it metalas. Nuo neišvengia- 
mos senatvės jį saugojo gyvybinė įėga, turinti daug bendro su vidiniu jo 
šaltumu. Pulkininkas Aurelianas Buendija rodėsi dar aukštesnis, labiau 
išblyškęs ir kaulėtas, negu anksčiau, ir pirmą kartą galėjai įžiūrėti, jog 
jis ramdo savy gimtinės ilgesį. "Dieve mano, - pati viena tarė sunerimu- 
si Ursula, - Jis, sakytum, viskam pasiryžęs". Ir ji neklydo. Actekiška ske- 
peta, kurią jis Amarantai atvežė, prisiminimai per pusryčius ir Žaismin- 
gi anekdotai tiek tepriminė buvusį Aurelianą, kiek blėstančios žarijos 
kad primena ugnį. Dar nespėta palaidoti žuvusių bendrame kape, o pul- 
kininkas Rokė Mėsininkas jau gavo įsakymą kuo skubiau daryti karo 
lauko teismus, ir pats pulkininkas Aurelianas aršiai griebėsi alinančio 
darbo - įvesti radikalias reformas, kurios iš konservatorių svyruojančio 
rūmo nepaliktų akmens ant akmens. "Mes turime užbėgti už akių par- 
tijos politikams, - sakė jis savo padėjėjams. - Kai jie galų gale apsižval- 
gys, viskas jau bus padaryta". Kaip tik tuo metu, nusprendęs patikrinti 
žemės nuosavybės dokumentus iki šimto metų senumo, jis atskleidė sa- 
vo brolio Chosės Arkadijo plėšikavimą, įstatymo įteisintą. Vienu plun- 
ksnos brūkštelėjimu anuliavo tą įrašą. Kad Rebeka nesijaustų užgauta, 
valandai atidėjo reikalus į šalį ir nuėjo pranešti jai savo nutarimą. 
Svetainės prieblandoje vieniša našlė - buvusi slaptos jo meilės pati- 
kėtinė, kuri per savo užsispyrimą išgelbėjo jam gyvybę, - atrodė lyg pra- 
cities šmėkla. Toji moteris, visa apsigobusi juodu rūbu, su širdim, jau 
kadai virtusia pelenais, vargu ar žinojo, kad vyksta karas. Galėtum pa- 
manyti, jog Rebekos kaulai šviečia fosforu kiaurai odą, o ji pati klaid- 
žioja tarp žaltvykslių; oras buvo dusnus ir dar atsidavė parako išdago- 
mis. Pulkininkas Aurelianas Buendija visų pirma patarė nesilaikyti to- 
kio griežto gedulo, išvėdinti trobą, atleisti žmonėms už Chosės Arkadi- 
jo mirtį. Tačiau Rebekai jau neberūpėjo tušti žemiški džiaugsmai. Vel- 
tui jų ieškojo, valgydama žemę, veltui jų ieškojo iškvėpintuose Pjetro 
Krespio laiškuose, pasiutiškai karšto vyro lovoje, kol pagaliau surado 

palaimą šituose namuose, kame praeities paveikslai, nenumaldomos 
vaizduotės prikelti, klaidžiojo nelyginant žmogiškos būtybės sakytum 
užmūrytuose kambariuose. Sėdėjo atsilošusi pintame supamajame krė- 
sle, žvelgė į pulkininką Aurelianą Buendiją, lyg į šmėklą, atklydusią iš 
pracities, ir nėmaž nesusijaudino, sužinojusi, kad žemės, užgrobtos 
Chosės Arkadijo, bus grąžintos teisėtiems šeimininkams. 

- Daryk, kaip išmanai, Aurelianai, - atsiduso ji. - Aš visad maniau, 
kad nemėgsti giminių, ir dabar matau, jog neapsirikau. 

Žemės nuosavybės dokumentai buvo peržiūrėti tuo metu, kai baigė- 
si karo lauko teismai, pulkininko Cherineldo Markeso pirmininkauja- 
mi, ir visi reguliariosios kariuomenės karininkai, pakliuvę revoliucio- 
nieriams į nelaisvė, buvo sušaudyti. Paskutinis buvo teisiamas genero- 
las Chosė Rakelis Monkada. Jį stojo ginti Ursula. "Generolas geriau- 
sias iš visų Makonde buvusių viršininkų, - tarė ji pulkininkui Aurelia- 
nui Buendijai. - Nekalbėsiu tau nei apie jo gerą širdį, nei apie jo meilę 
mūsų šeimai, nes tu geriau už visus jį pažįsti". Pulkininkas Aurelianas 
Buendija įsmeigė į ją priekaištingą žvilgsnį ir atkirto: 

- Aš negaliu įsakinėti teisingumui. Jeigu jūs norite ką pasakyti, saky- 
kite karo teismui. 

Ursula atėjo į teismą ne viena - drauge atsivedė visas makondiškių 
sukilėlių karininkų motinas. Viena po kitos seniausios miesto gyvento- 
jos - kai kurios jų andai žygiavo be baimės per kalnus - aukštino gene- 
rolo Monkados dorybes. Ursula buvo paskutinė toje eisenoje. Jos liūd- 
na didybė, garsus vardas ir tvirti, ryžtingi žodžiai akimirkai buvo suju- 
dinę teisingumo svarstykles. "Jūs labai rimtai žiūrite į šitą kraupų žaidi- 
mą ir gerai darote, nes vykdote savo pareigą, - kreipėsi jinai į teismą. - 
Bet nepamirškite: kol Dievo valia gyvename šiame pasaulyje, mes esa- 
me jūsų motinos ir turime teisę numnauti jums kelnes ir nuplakti, jei mū- 
sų neklausysit, kad ir didžiausi būtumėt revoliucionieriai". Kai teismas 
išėjo pasitarti, mokykloj, paverstoj kareivinėmis, dar aidėjo šie žodžiai. 
Vidurnaktį generolas Chosė Rakelis Monkada buvo nuteistas mirti. 
Pulkininkas Aurelianas Buendija, nepaisydamas aršių Ursulos priekai- 
štų, atsisakė sušvelninti bausmę. Apyaušriu jis aplankė pasmerktąjį kla- 
sėje, kame buvo įrengtas kalėjimas. 

- Žinok, kūmai, - tarė jam, - ne aš tave sušaudau. Tave sušaudo re- 
voliucija. 

Generolas Monkada nė nesiteikė pasikelti nuo sudedamos lovelės, 
kai jis įėjo. 

- Eik tu, kūmai, po velnių, - teatsakė. 

Nuo pat įžengimo į Makondąiki pat tos valandėlės pulkininkas Au- 
relianas Buendija draudė sau užjausti generolą Monkadą. Bet nustebo, 
išvydęs pasenusį generolo veidą, jo drebančias rankas, kažkokį kasdie- 
nišką nuolankumą, kuriuo persiėmęs pasmerktasis laukė mirties, ir pa- 
juto sau gilią panieką, bet palaikė j.; nuoširdžia pagaila. 

- Geriau už mane žinai, - tarė pulkininkas Aurelianas Buendija, - 
kad visi karo lauko teismai yra tik farsas, kad iš teisybės atperki kitų nu- 
sikaltimus, nes šį kartą mes pasiryžę laimėti žūtbūtinai. Argi tu, manim 
dėtas, ne taip būtum pasielgęs? 

Generolas Monkada atsistojo, marškinių skvernu nusivalė storus 
akinius vėžliniais rėmais. "Galimas daiktas, - atsakė jis. - Man nėra skau- 
du, kad mane sušaudysit, nes, šiaip ar taip, tokiems žmonėms, kaip mes, 
tai yra natūrali mirtis. - Jis pasidėjo akinius ant lovos, nusisegė nuo gran- 
dinėlės laikrodį ir pridūrė: - Man skaudu dėl ko kita: tu taip neapken- 
tei kariškių,tiek prieš juos kariavai, tiek juos keikei ir galų gale esi toks, 
kaip ir jie. Ir nėra gyvenime idealo, kuris galėtų pateisinti tokią niekšy- 
bg". Jis nusimovė vestuvinį žiedą, nusiėmė Panos Marijos Ligonių Pa- 
guodos medalikėlį ir padėjo prie akinių ir laikrodžio. 

- Jeigu taip bus toliau, - užbaigė generolas, - tu tapsi ne tik despoti- 
škiausiu ir kraugeriškiausiu tironu mūsų šalies istorijoje, bet sušaudysi 
ir mano kūmą Ursulą, kad negraužtų sąžinė. 

Pulkininko Aureliano Buendijos nesujaudino generolo žodžiai. Ta- 
da generolas Monkada padavė jam akinius, medalikėlį, laikrodį bei žie- 
dą ir tarė kitu tonu: 

- Pakviečiau tave ne koneveikti. Norėjau paprašyti vienos malonės: 
ar negalėtum nusiųsti šitų daiktų mano Žmonai? 

Pulkininkas Aurelianas Buendija susikrovė viską į kišenes. 

- Ji tebegyvena Manaure? 

- Manaure, - patvirtino generolas Monkada, - ten pat, už bažnyčios, 
anąsyk jau siuntei mano laišką. 

- Mielu noru tau pasitarnausiu, Chose Rakeli,-tarė pulkininkas Au- 
relianas Buendija. 

Jis išėjo į gatvę, melsvų sutemų nugultą, veidas sudrėko kaip aną to- 
limą rytą, ir tik tada jis suprato, kodėl liepė bausmę vykdyti čia, kieme, 
o ne prie kapinių mūro. Kareivių būrys, išrikiuotas priešais duris, jam 
atidavė pagarbą, kaip vyriausiajam vadui kad dera. 

- Galite išvesti, - įsakė jis. 


Pulkininkas Cherineldas Markesas pirmas perprato, koks tuščias 
daiktas yra karas. Kaip civilinis ir karinis Makondo viršininkas, jis du 
kartus per savaitę telegrafu susisiekdavo sw nulkininku Aurelianu 
Buendija. Iš pradžių juodu aptardavo tikrai vykstančio karo eigą, iš aki- 
vaizdžių jo poslinkių sužinodavo, kas kuriame bare darosi, ir numaty- 
davo, kaip pakryps reikalai ateity.Nors pulkininkas Aurelianas Buen- 
dija niekad nebūdavo atviras, netgi savo artimiausiems draugams, bet 
tuo metu iš karto atpažindavai adresantą iš laisvo, bičiuliško tono. Daž- 
nai jis be jokio reikalo užtęsdavo pokalbį, ir tada jie net aptardavo, kas 
dedasi namie. Bet karui einant vis aršyn ir vis platyn, pulkininko Aure- 
liano Buendijos paveikslas pamažu blanko, traukėsi migla. Taškų ir 
brūkšnių garsai kiekvieną kartą atrodė vis tolimesni, blausesni, dažnai 
jungėsi, mezgėsi į beprasmius žodžius. Pulkininkas Cherineldas Mar- 
kesas tik klausydavo, slegiamas jausmo, kad telegrafu kalbasi su kažko- 
kiu nepažįstamu žmogumi iš kito pasaulio. 

- Supratau, Aurelianai, - baigdamas išbelsdavo telegrafo raktu. - Te- 
gyvuoja liberalų partija! 

Galų gale pulkininkas Cherineldas Markesas visiškai atitrūko nuo 
karo. Anksčiau karas buvo jo darbas, nepasotinama jaunystės aistra, O 
nūnai išvirto tolima žinia, tiesiog tuštuma. Vienintelis jo prieglobstis bu- 
vo Amarantos darbo kambarys. Lankydavosi pas ją kiekvieną vakarą. 
Jam buvo malonu žiūrėti, kaip jos rankos raukia baltutėlę olandišką 
drobę, o Remedija Gražiojisuka rankinę siuvamąją mašiną. Juodu ten- 
kinosi vienas kito draugija ir valandų valandas nepratardavo nė žodžio: 
Amaranta viena sau džiūgavo, kad neblėsta jo atsidavimo ugnis, o pul- 
kininkas Cherineldas Markesas nėmaž neišmanė, kokie ketinimai slap- 
tabręsta jos neįžvelgiamoje širdyje. Sužinojusi, kad pulkininkas Cheri- 


134 


neldas Markesas grįžta į Makondą, Amaranta vos neapalpo susijaudi- 
nusi. Ir vis dėlto, kai jis įžengė vidun su parišta kaire ranka, įsimaišęs į 
triukšmingą pulkininko Aureliano Buendijos palydą, Amaranta aiškiai 
pamatė, kaip aplamdė jį rūstus gyvenimas tremty, kaip susendino me- 
taiir užmirštis, koks jis purvinas, dulkėmis ir prakaitu aptekęs, arklidė- 
mis įsmirdęs ir negražus, ir būtų įmaniusi skradžiai žemę prasmegti iš 
nusivylimo. "Dieve mano, - tarė ji sau viena. - Juk ne jo aš laukiau". Ry- 
tojaus dieną tačiau jis vėl atėjo, bet jau nusiskutęs, švarutėlis, levendros 
odekolonu iškvėpintais ūsais, be kruvino raiščio. Jis atnešė Amarantai 
maldyną perlamutriniais aptaisais. 

- Kokie jūs, vyrai, keisti, - tarė Amaranta, nes nesumojo, ką kita pa- 
sakyti. - Visą gyvenimą kovojatc prieš kunigus, o dovanojate maldak- 
nyges. 

Nuo tada, dargi pačiomis kritiškiausiomis karo dienomis, jis lanky- 
davosi pas ją kiekvieną vakarą. Dažnai, neradęs Remedijos Gražiosios, 
sukdavo siuvamąją. Amaranta net drovėjosi to vyro, kuris, turėdamas 
tokią valdžią, yra toks ištikimas, pastovus, nuolankus, visada palieka 
svetainėje savo kardą bei pistoletą ir įeina į jos kambarį beginklis. Bet 
ištisus ketverius metus, tolydžio klausydama pulkininko Cherineldo 
Markeso meilės žodžių, Amaranta šiaip arba taip jį atstumdavo, tiesa, 
stengdamasi neužgauti, nes jeigu jai nepavyko pulkininko pamilti, tai 
bejo gyventi ji jau nebegalėjo. Remedija Gražioji, pažiūrėti viskam abe- 
jinga ir, anot kalbų, protiškai atsilikusi, susigraudino, matydama tokį 
pulkininko Cherineldo Markeso prisirišimą, ir netikėtai stojo jo pusėn. 
Ir tada Amaranta pastebėjo, kad jos augintinė, dar tik skleidžianti pir- 
muosius jaunystės žiedus, išvirto gražuole, neregėta Makonde. Ji paju- 
to širdy pagiežą, kaip andai Rebekai, puolė maldauti Dievą, kad, to jau- 
smo vedama, ji nepradėtų geisti Remedijos Gražiosios mirties, ir nebe- 
leido auklėtinės į savo kambarį. Kaip tik tuo metu pulkininkas Cheri- 
neldas Markesas ėmė bodėtis karu. Jis pasitelkė visą gražbvlystę, bega- 
linę, ilgai tramdomą meilę, Amarantai ryžosi paaukoti net savo garbę, 
kuriai buvo atidavęs gražiausius gyvenimo metus. Bet perkalbėti neį- 
stengė. Vieną rugpjūčio vakarą, kai pačios užsispyrimas lyg nepakelia- 
ma našta užgulė pečius, Amaranta užsidarė miegamajame, pasirengu- 

si iki pat mirties apraudoti vienatvę, nes ką tik buvo galutinai atsakiusi 
savo atkakliam pretendentui. 

- Užimirškime vienas kitą visam laikui, - tarė ji, - įau esame per seni 
tokiems dalykams. 

Tą vakarą pulkininką Cherineldą Markesą iškvietė pulkininkas Au- 
xelianas Buendija telegrafu. Tai buvo įprastas pokalbis, aklame kare 
nesimatė jokios prošvaistės. Kai viskas jau buvo aptarta, pulkininkas 
Cherineldas Markesas nužvelgė tuščias gatves, aprasojusius migdol- 
medžius ir pajuto baisią vienatvę. 

- Aurelianai, - liūdnai subeldė telegrafo raktu, - Makonde lyja. 

Linija gana ilgai tylėjo. Staiga aparatas pradėjo tarškėti rūsčius pul- 
kininko Aureliano Buendijos signalus. 

- Neplepėk kvailysčių, Cherineldai, - bylojo taškai ir brūkšneliai. - 
Tam ir rugpjūtis, kad lytų. 

Jie tiek laiko nebuvo matęsi, ir pulkininkas Cherineldas Markesas 
suglumo, išgirdęs tokį atšiaurų atsaką. O po dviejų mėnesių, kai pulki- 
ninkas Aurelianas Buendija sugrįžo į Makondą, jis ne tik suglumo, bet 
stačiai nustėro. Net Ursula buvo sukrėsta, kad sūnus taip pasikeitęs. Jis 
atvyko per patį karštį, bet susisupęs į apsiaustą, tyliai, ramiai, be jokios 
apsaugos, tik su trimis meilužėmis, kurias įkurdino visas drauge vieno- 
ie troboje, ir dažniausiai tįsojo hamake. Kartkarčiais ištaikydavo laiką 
perskaityti telegrafo pranešimus apie kasdieninius karo veiksmus. Kar- 
tą pulkininkas Cherineldas Markesas paprašė nurodymų dėl vieno pa- 
sienio miestelio evakuacijos - neišvedus sukilėlių kariuomenės, grėsė 
tarptautinis konfliktas. 

- Netrukdyk manęs dėl niekų, - įsakė pulkininkas Aurelianas Buen- 
dija. - Pasitark verčiau su Dievo apvaizda. 

Tai buvo bene pats kritiškiausias karo tarpas. Liberaliai nusiteikę 
dvarininkai, iš pradžios rėmę revoliuciją, sudarė slaptų sandėrių su kon- 
servatoriais dvarininkais, norėdami sutrukdyti žemės nuosavybės do- 
kumentų revizavimą. Politikai liberalai, kurie tremty lobo iš to karo, vie- 
šai pasmerkė pulkininko Aureliano Buendijos drastiškus žygius, bet ir 
tas, rodos, nepažadino pulkininko iš apatiško snaudulio. Jis nebeskai- 
tė savo eilėraščių, kurie sudarė daugiau kaip penkis tomus ir dabar už- 
miršti mėtėsi skrynelės dugne. Naktį arba per siestą pasišaukdavo į ha- 

maką vieną savo moterų, apturėdavo su ja primityvų malonumą ir mže- 
godavo kaip akmuo, nėmaž niekuo nesirūpindamas. Tik jis vienas Žino- 
j0, kad jo pašėlusią širdį amžinai draskys abejonės. Iš pradžių, šlovin- 
gai sugrįžęs į Makondą ir laimėjęs neįtikėtinų pergalių, svaigo didybės 
aukštybėse. Jis mėgavosi, stovėdamas iš dešinės didžiajam karo meno 
mokytojui hercogui Malborui*, kurio puošnus jaguarų kailių apdaras 
žadino suaugusiųjų pagarbą ir vaikų nuostabą. Kaip tik tada jis ryžosi 
neprisileisti jokio Žmogaus, netgi Ursulos, arčiau kaip per tris metrus. 
Postovy adjutantai kreida nubrėždavo ratą, ir jis, įsistojęs į tą ratą - tik 
vienas turėjo teisę įjį įžengti, - trumpais kategoriškais įsakymais spren- 
dė pasaulio likimą. Sušaudęs generolą Monkadą, nuskubėjo išpildyti 
savo aukos paskutinę valią, kai tik atsidūrė Manaure, našlė paėmė aki- 
nius, medalikėlį, laikrodį ir vestuvinį žiedą, tačiau slenksčio peržengti 
jam neleido. 

- Neikite, pulkininke, - tarė ji. - Jūs komanduojate kare, o savo na- 
muose komanduoju aš. 

Pulkininkas Aurelianas Buendija pažiūrėti nėmažnesupyko, dvasios 
ramybę atgavo tik tada, kai jo apsaugos būrys apiplėšė ir paleido dū- 
mais našlės trobą. "Saugok savoširdį, Aurelianai, - pasakė tada jam pul- 
kininkas Cherineldas Markesas. - Tu gyvas pūvi". Maždaug tuo metu 
jis sušaukė antrą vyriausiųjų sukilimo vadų pasitarimą. Ten prisirinko 
visokių: idealistų, garbėtroškų, avantiūristų, visuomenės atmatų ir dar- 
gi nusikaltėlių. Buvo net konservatorių valdininkas, pas maištininkus 
bėgęs nuo bausmės už valdiškų pinigų išeikvojimą. Daugelis nė nežino- 
jo, už ką jie kovoja. Toje itin margoje minioje, kurios skirtingi požiūriai 
vos neišprovokavo vidinio skilimo, kreipė į save akį niūri ir valdinga fi- 
gūra: generolas Teofilas Vargas. Tai buvo grynakraujis indėnas, lauki- 
nis, neraštingas, apdovanotas nebyliu klastingumu ir pranašo gražbyly- 
ste, kuri žadino žmonėse beprotišką fanatizmą. Pulkininkas Aurelianas 
Buendija šiame susirinkime tikėjosi suburti visas maištininkų jėgas 
prieš politikierių intrigas. Generolas Teofilas Vargas užbėgo už akių jo 
užmačioms: per kelias valandas išardė sumaniausių vadų koalicijąir pa- 
sigrobė vyriausiąją valdžią. "To pasalūno reikia saugotis, - pasakė pul- 
kininkas Aurelianas Buendija savo karininkams. - Mums toks žmogus 


* Hercogas Džonas Malboras (1650 - 1722) - anglų karvedys ir politinis veikėjas. 

pavojingesnis už karo ministrą". Tada vienas jaunutis kapitonas, papra- 
stai labai drovus, neryžtingai iškėlė pirštą. 

- Tai labai paprasta, pulkininke, - tarė jis. - Reikia jį nužudyti. 

Pulkininką Aurelianą Buendiją privertė suklusti ne pasiūlymo kie- 
taširdiškumas, o pats pasakymas, kuris sekundės dešimtadaliu aplenkė 
jo paties mintis, 

- Nelaukite iš manęs tokio įsakymo, - atsakė jis. 

Ir iš tiesų įsakymo nedavė. Tačiau po dviejų savaičių generolas Teo- 
filas Vargas įkliuvo į pasalą ir buvo mačetėmis į gabalus sukapotas, o 
pulkininkas Aurelianas Buendija pasidarė vyriausiasis vadas. Tą pačią 
naktį, kai jo valdžią pripažino visi sukilėlių vadai, jis pašoko iš miego, 
garsiai reikalaudamas šiltos antklodės. Kažkoks vidinis šaltis, kuris dar- 
gi atokaitoje laužė kaulus, stačiai krėste jį krėtė, kelis mėnesius jam ne- 
leido kaip reikiant išsimiegoti, kol tai galų gale virto įpročiu. Jis čia 
svaigdavo nuo galybės, čia būdavo nepatenkintas savimi. Gydydamasis 
nuo šalčio, liepė sušaudyti jaunąjį karininką, kuris siūlė nužudyti gene- 
rolą Teofilą Vargą. Nespėdavo jis deramai suformuluoti ir paskelbti 
įsakymų, o jie būdavo jau vykdomi ir bemaž visada peržengdavo tas ri- 
bas, kurių jis pats nebūtų išdrįsęs pažeisti. Neribotos valdžios pasmer- 
ktas skaudžiai vienatvei, jis visiškai išklydo iš gyvenimo vėžių. Jį erzino 
džiugūs minios šauksmai užkariautuose miestuose, nes jam rodės, kad 
tie patys Žmonės lygiai taip pat čia gerbė jo priešus. Visur jis sutikdavo 
vaikinus, kurie į jį žiūrėjo jo akimis, kalbėjo jo balsu, taip pat nepati- 
kliai, kaip ir jis, su juo sveikinosi ir sakėsi esą jo sūnūs. Jam rodės, kad 
jis padaugintas, pakartotas keliolika kartų ir kaip niekada vienišas. Bu- 
vo tikras, kad jam meluoja jo karininkai. Susikovė su hercogu Malbo- 
ru. "Geriausias draugas, - tais laikais mėgo kartoti pulkininkas, - miręs 
draugas". Jis pavargo nuo abejonių, nuo to amžino karo užburto rato, 
kuriuo jis ėjo ir ėjo, bet iš teisybės stovėjo vietoje, tik vis labiau seno, vis 
labiau ilso, vis mažiau suprato: kodėl, kaip ir iki kol. Ten, anapus aprėŽ- 
to rato, amžinai kažkas stovėdavo. Kažkas, kuriam stigo pinigų, kuriam 
kokliušu sirgo vaikas, kuris norėjo užmigti amžinu miegu, nes nebega- 
lėjo pakęsti to šūdino karo, ir vis dėlto iš paskutiniųjų išsitempęs rapor- 
tuodavo: "Visur ramu, ponas pulkininke". Tačiau ramybė kur kas labiau 
gąsdino, negu tas begalinis karas: vadinasi, ničnieko nevyksta. Vienišas, 
nebetekęs aiškiaregystės, bėgdamas nuo šalčio, kuris jį lydės iki grabo 

lentos, pulkininkas Aurelianas Buendija mėgino atrasti Makonde pa- 
skutinį prieglobstį, pasišildyti senų seniausių prisiminimų atokaitoje.Jis 
buvo toks abejingas, jog, sužinojęs, kad atvykę liberalų partijos delega- 
tai aptarti karo reikalų, tik apsivertė hamake ant kito šono, nė nesiteik- 
damas atsimerkti. 

- Nuveskit juos pas kekšes, - sumurmėjo. 

Delegacija - šeši advokatai su surdutais ir cilindrais - tikrai stoikiškai 
kentė kaitrią lapkričio saulę. Ursula juos priglaudė savo namuose. Di- 
desnę dienos dalį jie sėdėdavo užsirakinę miegamajame, slapta tarda- 
miesi, o apyvakariu paprašydavo apsaugos bei akordeonistų ansamblio 
ir savo Žinion perimdavo Katarino smuklę. "Nekvaršinkit jiems galvos, 
- liepdavo pulkininkas Aurelianas Buendija. - Juk aš žinau, ko jie nori". 
Gruodžio pirmomis dienomis įvyko ilgai lauktas susitikimas, kuris tru- 
ko mažiau nei valandą, nors dauguma manė, kad jis išvirs nepabaigia- 
momis diskusijomis. 

Tą kartą Aurelianas Buendija neįžengė į kreidos ratą, kurį jo adju- 
tantai buvo nubrėžę tvankioje svetainėje šalia šmėkliškos pianolos, ap- 
dengtos balta drobule. Atsisėdo ant kėdės tarp savo politinių patarėjų 
tr, įsisupęs į vilnonį apsiaustą, tylomis išklausė trumpus pasiuntinių pa- 
siūlymus. Visų pirma jie prašė netikrinti žemės nuosavybės dokumen- 
tų, nes šitaip būsianti atgauta liberalų dvarininkų parama. Antra - liau- 
tis kovojus prieš klerikalų įtaką ir užsitikrinti katalikiškos visuomenės 
užnugarį. Ir galų gale - nereikalauti lygių teisių teisčtiems ir neteisč- 
tiems vaikams, kad būtų apsaugota šeimos židinio neliečiamybė. 

- Vadinasi, - nusišypsojo pulkininkas Aurelianas Buendija, - kovojo- 
me tik dėl valdžios. 

- Šitos pataisos daromos taktiniais sumetimais, - paprieštaravo vie- 
nas delegatų. - Dabar svarbiausia - sutvirtinti visaliaudinio karo pama- 
tus. Paskui pažiūrėsim. 

Vienas iš pulkininko Aureliano Buendijos politinių patarėjų pasi- 
skubino įsikišti. 

- Nesąmonė, - tarė jis. - Jeigu jūsų pataisos priimtinos, vadinasi, 
priimtinas ir konservatorių režimas. Jeigu jos, jūsų žodžiais tariant, sut- 
virtins visaliaudinio karo pamatus, vadinasi, vyriausybė turi didelį liau- 
dies pritarimą. Vadinasi, bemaž dvidešimt metų mes kariavome prieš 
tautos valią. 

Jis dar būtų kalbėjęs, bet pulkininkas Aurelianas Buendija jį nutrau- 
kė. "Negaiškite laiko, daktare, - tarė jis. - Svarbiausia, nuo šios akimir- 
kos mes kovojame tik dėl valdžios". Šypsodamas jis paėmė delegatų 
įteiktus popierius ir buvo besirašąs. 

- Jeigu taip, - užbaigė pulkininkas, - mes neprieštaraujame. 

Jo karininkai susižvalgė suglumę. 

- Atleiskite, pulkininke, - tyliai prabilo pulkininkas Cherineldas Mar- 
kesas, - betgi tai išdavystė, 

Pulkininkas Aurelianas Buūendija iškėlė pasidažęs plunksną ir su- 
griaudėjo visa savo valdžios galybe. 

- Atiduokit man ginklus, - įsakė. 

Pulkininkas Cherineldas Markesas atsistojo ir padėjo ginklus ant sta- 
lo. 

- Eikite į kareivines, - įsakė pulkininkas Aurelianas Bucndija. - Jūs 
esate revoliucinio tribunolo žinioje. 

Pasirašė deklaraciją ir atidavė pasiuntiniams, sakydamas: 

- Senjorai, štai jūsų popieriai. Sėkmės! 

Po dviejų dienų pulkininkas Cherincldas Markesas, apkaltintas val- 
stybine išdavyste, buvo nuteistas mirti. Pulkininkas Aurelianas Buendi- 
javartėsi hamake, kurčias malonės prašymams. Bausmės vykdymo išva- 
karėse Ursula, nepaisydama jo įsakymo netrukdyti, įėjo į sūnaus mie- 
gamąjį. Juodai apsirėdžiusi nuo galvos iki kojų, nepaprastai ori, stačia 
stovėjo tris minutes, kol truko pokalbis. "Žinau, kad Cherineldą sušau- 
dysi, - tarė ji ramių ramiausiai, - ir aš negaliu tau sutrukdyti. Bet aš ta- 
ve perspėju: kai pamatysiu jo lavoną, prisiekiu savo tėvo ir motinos kau- 
lais, prisiekiu Chosės Arkadijo Buendijos atminimu, prisiekiu pačiu 
Dievu, aš tave surasiu, kad ir kur tu įlįstum, ir savo pačios rankomis ta- 
ve nudėsiu". Ir eidama iš kambario užbaigė, nelaukdama atsako: 

- Taip būčiau pasielgusi, jei būtum gimęs su kiaulės uodega. 

Tą be galo ilgą naktį, kai pulkininkas Cherineldas Markesas minty- 
se gaivino amžinai žuvusius vakarus Amarantos kambary, pulkininkas 
Aurelianas Buendija valandų valandas stengėsi ištrūkti iš savo vienat- 
vės kiauto. Be ano tolimo vakaro, kada tėvas jį buvo nusivedęs pasižiū- 
rėti ledo, jo gyvenimo vienintelės laimingos akimirkos praėjo juvelyri- 
nėje dirbtuvėje, kame jis dienų dienas gludino auksines žuvytes. Jis su- 
kėlė trisdešimt du karus, pažeidė visas sutartis su mirtim, kaip kiaulė 

išsivoliojo šlovės mėšlyne ir štai dabar, pavėlavęs beveik keturiasdešimt 
metų, staiga perprato, ką gera duoda paprastas gyvenimas. 

Apyaušriu, kai iki egzekucijos beliko valanda, pulkininkas Aurelia- 
nas Buendija, nemigo nakties nukamuotas, įžengė į klasę, kame buvo 
kalinamas pasmerktasis. "Farsas pasibaigė, bičiuli, - tarė jis pulkininkui 
Cherineldui Markesui. - Eime iš čia, kol tavęs dar mūsų girtuokliai ne- 
sušaudė". Pulkininkas Cherineldas Markesas su panieka nužvelgė savo 
vadą. 

- Ne, Aurelianai, - atsakė jis. - Geriau būsiu negyvas, negu matysiu 
tave virtusį paprastu parsidavėliu. 

- O tu nematysi, - pasakė pulkininkas Aurelianas Buendija. - Aukis 
batus ir padėk man užbaigti šitą šūdiną karą. 

Taip sakydamas, jis dar nežinojo, kad daug lengviau karą pradėti, 
negu užbaigti. Reikėjo beveik ištisų metų kruvino košmaro, kad vyriau- 
sybė sutiktų pasiūlyti sukilėliams palankias taikos sąlygas, o dar kitų, 
kad jo šalininkai sutiktų jas priimti. Jis griebėsi pačių kraštutiniausių 
žiaurumo priemonių, slopindamas savo maištaujančius karininkus, ku- 
rie nenorėjo prekiauti pergale, ir tam netgi nepasidygėjo pasinaudoti 
priešo jėgomis. 

Tuo metu jis kariavo kaip niekad. Būdamas tikras, kad galų gale ko- 
voja dėl savo laisvės, o ne už abstrakčius idealus ir ne už lozungus, ku- 
riuos politikai gali rodyti ir šiaip, ir taip, nelygu aplinkybės, jis degte de- 
gė entuziazmu. Pulkininkas Cherineldas Markesas, kuris už pralaimė- 
jimą kovėsi taip ryžtingai ir ištikimai, kaip anksčiau už pergalę, jam pri- 
kaišiojo dėl beprasmiško drąsumo. "Būk ramus, - juokėsi pulkininkas 
Aurelianas Buendija. - Ne taip jau lengva numirti, kaip žmonės mano". 
Ir tai buvo tikra teisybė. Jis tikėjo, kad jo paskutinė diena jau nulemta, 
ir tas tikėjimas saugojo jį lyg slėpiningas šarvas, lyg laikinas nemirtin- 
gumas, sergėjo jį nuo karo pavojų ir galų gale jam davė progą pralai- 
mėti mūšį, ir tai buvo daug sunkiau, ir tai pareikalavo daugiau kraujo ir 
daugiau aukų, nei laimėti pergalę. 

Per tuos dvidešimt karo metų pulkininkas Aurelianas Buendija ne 
kartą buvo namie, bet, amžinai skubėdamas, visur lydimas kariškių svi- 
tos, gaubiamas legendinės aureolės, kuriai nebuvo abejinga dargi Ur- 
sula, galų gale pasidarė visiškai svetimas saviškiams. Paskutinį kartą, 

kai Makonde buvo nusamdęs trobą savo trim sugyventinėms, jis tik du 
ar tris kartus teikėsi papietauti ir pasimatyti su namiškiais. Remedija 
Gražioji ir dvyniai, gimę per patį karą, bemaž jo nepažinojo. Amaran- 
ta niekaip negalėjo sutapatinti savo brolio, ankstyvojoj jaunystėj gami- 
nusio auksines žuvytes, sušituo legendiniu kariu, kuris stovėjo atstu nuo 
žmonijos, per tris metrus. Tačiau, kai pasklido gandas apie paliaubas 
ir visi ėmė tikėti, kad jis vėl grįš namo ir vėl bus kaip buvęs, prieinamas 
artimųjų meilei, giminystės jausmai, ilgą laiką kietai micgoję, pabudo 
tvirti kaip niekad. 

- Pagaliau, - tarė Ursula, - vėl turėsim namie vyrą. 

Amaranta pirmoji ėmė įtarti, kad jie bus amžinai jį praradę. Savai- 
tę prieš paliaubas jis be apsaugos įėjo į namus, lydimas tik dviejų basa- 
kojų pasiuntinių, kurie koridoriuje sukrovė mulo balną, pakinktus ir ei- 
leraščių pundą - viską, kas liko iš imperatoriško pulkininko Aureliano 
Buendijos bagažo; Amaranta pasišaukė brolį, kai jis ėjo pro jos darbo 
kambarį. Pulkininkas Aurelianas Bucndija, rodės, tik vargais negalais 
ją pažino. 

- Aš Amaranta, - džiaugdamasi jo sugrįžimu, meiliai tarė ji ir paro- 
dė ranką su juodu raiščiu, - Matai? 

Pulkininkas Aurelianas Buendija jai nusišypsojo, kaip ir pirmąjį kar- 
tą, pamatęs ją su tuo raiščiu aną tolimą rytmetį, kai nuteistas mirti ėjo 
per Makondą. 

- Koks siaubas, - tarė jis. - Kaip lekia laikas! 

Vyriausybės kariuomenė turėjo prie namų pastatyti apsaugą. Pulki- 
ninkas Aurelianas Buendija grįžo susenęs, apspjaudytas, kaltinamas 
plėtęs karą, norėdamas brangiau jį parduoti. Jį krėtė karštis ir šaltis, 0 
pažastys vėl buvo vočių nukeltos. Prieš pusmetį, išgirdusi apie paliau- 
bas, Ursula atidarė jo vedybinį miegamąjį, iššlavė, visas kertes mira 
aprūkė, manydama, kad jis grįžta pamažu senti tarp sudūlėjusių Reme- 
dijos lėlių. Bet iš teisybės per paskutinius dvejus metus jis jau buvo išeik- 
vojęs visus gyvenimo likučius, netgi senatvę. Eidamas pro juvelyrinę dir- 
btuvę, kurią Ursula ypač kruopščiai buvo sutvarkiusi, nė nepastebėjo, 
jog raktas kyšo spynoje. Nepajuto tų mažyčių, aštrių randų, laiko palik- 
tų namuose, tų randų, kurie žmogui, ilgai nebuvusiam namuose ir išser- 
gėjusiam gyvus prisiminimus, būtų atrodę tikra neganda. Nesugėlė šir- 


142 


dies, kai pamatė apsilupusį sienų tinką, dulkinus voratinklius kampuo- 
se, skurdžias begonijas, termitų išgraužtas sijas, apsamanojusias durų 
staktas, - neįkliuvo nė į vieną pasalą, kurias jam buvo paspendęs gimti- 
nės ilgesys. Susisupęs į apsiaustą ir nenusiavęs batų, atsisėdo galerijo- 
je tarsi pakeleivis, kuris laukia, kada paliaus liję, ir visą popietę Žiūrė- 
jo, kaip teška lietus ant begonijų. Ursula suprato neilgai jį turėsianti na- 
mie. "Jei ne karas, - pagalvojo ji, - tai mirtis". Mintis buvo tokia ryški ir 
įtikinama, jog Ursula ją palaikė pranašingu ženklu. 

Tą vakarą per vakarienę Aurelianas Antrasis laikė duoną dešinėje 
rankoje, o šaukštą kairėje. Jo dvynas brolis Chosė Arkadijas Antrasis 
laikė duoną kairėje rankoje, o šaukštą - dešinėje. Judesiai buvo tokie 
darnūs, j0g, rodėsi, čia ne du broliai, sėdintys vienas prieš kitą, bet vei- 
drodžių kombinacija. Tas spektaklis, dvynių išgalvotas tada, kai juodu 
suprato, jog abu visai vienodi, buvo rodomas ką tik atvykusiojo garbei. 
Tačiau pulkininkas Aurelianas Buendija to nepastebėjo. Jis būvo taip 
nutolęs nuo visko, jog dargi nė nežvilgtelėjo į Remediją Gražiąją, kaita 
nuoga nuėjo į miegamąjį. Tik Ursula išdrįso sadrumsti jo gilų susimą- 
stymą. 

- Jei vėl rengies išvykt, - tarė ji vakarienei įpusėjus, - bent pasistenk 
prisiminti, kaip mes atrodome šį vakarą. 

Tada pulkininkas Aurelianas Buendija, nėmaž nesistebėdamas, su- 
vokė, jog Ursula vienintelė įžvelgė jo dvasinį skurdumą, ir pirmą kartą 
per daugelį metų išdrįso pažvelgti jai į akis. Veidas raukšlių išvagotas, 
dantys iškirmiję, plaukai išslinkę ir bespalviai, akys nustėrusios. Palygi- 
no ją su ana Ursula, kurią matė tą dieną, kai jam pasirodė pranašingas 
ženklas, jog verdančio buljono puodas ims ir nukris nuo stalo, ir tas iš 
tiesų susikūlė. Akimirką jis išvydo visas raukšlės, nuospaudas, sąvėles, 
surandėjusias žaizdas, kasdienos vargų ir rūpesčių paliktas per pusę 
amžiaus, ir pajuto, jog tos liūdnos žymės nėmaž nežadina jokios užuo- 
jautos. Tada paskutinį kartą mėgino atrasti savo širdyje kertelę, kame 
supūdė meilės jausmus, bet negalėjo jos užtikti. Anuo metu jisai kada 
ne kada bent kiek susigėsdavo, pajutęs, kad jo kūnas atsiduoda Ursu- 
los kvapu, ir ne kartą kreipė ją savo mintis. Bet viską sunaikino karas. 
Darg:i Remedija, jo Žmona, šiuo metu vaidenosi blanki it nepažįstamo- 
ji, bemaž kaip duktė. Galybė moterų, kurios susitiko jį meilės dykumo- 
je ir išbarstė jo sėklą visame pajūry, nepaliko jokių pėdsakų jo širdyje. 

Dauguma jų su tamsa įeidavo į jo kambarį ir išeidavo apyaušriu, 0 ry- 
tojaus dieną jas primindavo nebent persisotinęs kūnas. Vienintelis 
žmogus, kurio neįstengė išdildyti iš atminties nei laikas, nei karas, bu- 
vo bsolis Chosė Arkadijas, bet jie buvo vaikai ir juos siejo ne meilė, o 
bendrystė. 

- Atleiskite, - atsakė į Ursulos žodžius. - Tas karas viską sudarkė. 

Sekančias dienas jis įniko naikinti visas savo egzistencijos žymes. 
Iškraustė juvelyrinę dirbtuvę ir paliko tik tuos daiktus, kurie jo nepri- 
minė, savo drabužius padovanojo pasiuntiniams, o ginklus užkasė kie- 
me, atgailaudamas, kaip tėvas kad užkasė ietį, kuria nužudė Prudensi- 
ją Agilarą. Pasiliko tik revolverį ir vieną šovinį. Ursula nesikišo. Tik kar- 
tą stojo piestu - kai jis siekė nuimti svetainėje kabantį Remedijos por- 
tretą, amžinosios ugnies nušviestą. "Šis portretas jau seniai nebe tavo, 
- tarė jam Ursula. - Tai šeimos relikvija". Paliaubų išvakarėse, kai na- 
muose nebeliko nė vieno daiktelio, kuris jį primintų, nutempė į kepy- 
klą, kame Santa Sofija de la Piedad kūrė krosnį, savo skrynelę su eilė- 
raščiais. 

- Užkurk šitais, - tarė, kišdamas jai pundelį pageltusių popierių. - To- 
kie seni daiktai gerai dega. 

Tyli ir nuolanki Santa Sofija de la Piedad, kuri netgi vaikams žodžio 
prieš nesakė, pagalvojo, kad jai siūloma padaryti kažką draustina. 

- Tai svarbūs popieriai, - tarė ji. 

- Anaiptol, - atsakė pulkininkas. - Tokius dalykus rašinėji tik sau pa- 
čiam. 

- Tada, - pasiūlė ji, - jūs, pulkininke, pats juos sudeginkite. 

Jis ne tik sudegino eilėraščius, bet kirvuku sukapojo skrynelę ir nuo- 
laužas sugrūdo į ugnį. Prieš kelias valandas pas jį buvo užėjusi Pilara 
Ternera. Pamatęs ją po tiekos metų, pulkininkas Aurelianas Buendija 
nustebo, kad ji taip susenusi, sustorėjusi, kad juokas jau nebe toks skar- 
dus, bet ir stebėjosi jos būrimo meistriškumu. "Saugok burną", - perspė- 
jo jį andai Pilara Ternera, ir jis pamanė: "Argi tie žodžiai, kuriuos ji pa- 
sakė aną sykį - jo garbės viršūnėje, nenuspėjo pranašingai jo lemties?" 
Truputį vėliau, kai asmeninis gydytojas išvalė votis, pulkininkas Aure- 
lianas Buendija kuo abejingiausiai paprašė tiksliai parodyti, kurioje vie- 
toje yra širdis. Gydytojas jį apklausė ir jode pamirkyta vata nupiešė ant 
krūtinės ratą. 

Antradienį - paliaubų pasirašymo dieną - buvo šilta ir lietinga. Pul- 
kininkas Aurelianas Buendija pasirodė virtuvėje dar prieš penkias ir, 
kaip paprastai, išgėrė puodelį juodos kavos be cukraus. "Tokią pat die- 
ną, kaip ši, tu atėjai į pasaulį, - tarė jam Ursula. - Visus išgąsdino tavo 
atmerktos akys". Jis praleido negirdom jos žodžius, nes klausėsi žygiuo- 
jančių kareivių trepsėjimo, korneto signalų ir komandų, trikdančių 
apyaušrio tylą. Nors potiekos karo metų pulkininkas Aurelianas Buen- 
dija, rodos, turėjo susigyventi su šitais garsais, tačiau šį kartą kojos ėmė 
linkti per kelius, o kūnas pašiurpo kaip jaunystėje, pirmą kartą pama- 
čius nuogą moterį. Pagaliau, įkliuvęs į ilgesio spąstus, sielvartingai pa- 
galvojo: jei tada būtų vedęs tą moterį, būtų nepažinojęs nei karo, nei 
garbės, o būtų buvęs bevardis amatininkas - laimingas galvijas. Ta pa- 
vėluota ir visai nelaukta dvasios silpnybė apkartino jam pusryčius. Kai 
septintą ryto pas jį atėjo pulkininkas Cherineldas Markesas su grupe 
sukilėlių karininkų, pulkininkas Aurelianas Buendija atrodė kaip nie- 
kadatylus, susimąstęs ir vienišas. Ursula bandė apgobti jam pečiusnau- 
ju apsiaustu. "Ką pamanys vyriausybė, - įkalbinėjo motina. - Pagalvos, 
kad pasidavei, nes neišgalėjai nė apsiausto nusipirkti". Bet jis atsisakė. 
Tarpdury, išvydęs pliaupiantį lietų, pulkininkas Aurelianas Buendija 
sutiko užsidėti seną fetrinę Chosės Arkadijo Buendijos skrybėlę. 

- Aurelianai, - tada prabilo Ursula, - pažadėk, jei tau bus labai labai 
bloga, prisiminti savo motiną. 

Jis nusišypsojo jai kažkokia tolima šypsena, iškėlė ranką ištiestais 
pirštais ir, netaręs nė žodžio, žengė per slenkstį į grasinimų, priekaištų 
ir prakeikimų srautą, kuris lydės jį per visą miestelį. Ursula užšovė tro- 
bos duris, pasiryžusi daugiau jų nebeatidaryti iki pat grabo lentos. "Mes 
čia supūsime, - pagalvojo ji. - Mes sudūlėsim šitame moterų vienuoly- 
ne, bet tie niekingi žmogiūkščiai nesimėgaus mūsų ašaromis". Visą ryt- 
metį jinai ieškojo kokio daiktelio, kuris primintų sūnų, bėt nesurado 
netgi pačiose atkampiausiose trobos kertelėse. 

Ceremonija vyko už dvidešimties kilometrų nuo Makondo, po mil- 
žiniška seiba, apie kurią vėliau išaugs Neerlandijos miestas. Vyriausy- 
bės ir partijos delegatai bei sukilėlių atstovai, įgalioti sudėti ginklus, bu- 
vo aptarnaujami triukšmingo būrio baltai apsirengusių vienuoliukių, 
kurios priminė lietaus pabaidytų balandžių pulką. Pulkininkas Aurelia- 


145 


nas Buendija atjojo raštas ant purvino mulo. Jis buvo nesiskutęs ir 1a- 
biau kentėjo nuo vočių, nei nuo žiauraus jo svajonių žlugimo, nes jau 
buvo praradęs bet kokią viltį, palikęs toli praeity pačią garbę ir garbės 
ilgesį. Jo prašymu nebuvo nei muzikos, nei raketų, nci fanfarų, nei "va- 
lio", dargi kokių kitų linksmybių, kurios sudrumstų gedulingą paliaubų 
charakterį. Keliaujančiam fotografui, spėjusiam kartą nufotografuoti 
pulkininką Aurelianą Buendiją - būtų likusi palikuonims bent viena jo 
nuotrauka, - įsakė sudaužyti negatyvą, neleidęs net jo išryškinti. 

Paliaubų ceremonija užtruko lygiai tiek, kiek reikėjo laiko visiems 
pasirašyti. Delegatai sėdėjo apie paprastą kaimišką stalą vidury išdilu- 
sios cirko palapinės, aplink stovėjo karininkai, iki galo likę ištikimi pul- 
kininkui Aurelianui Buendijai. Prieš pasirašymą respublikos preziden- 
to asmeninis atstovas norėjo garsiai perskaityti kapituliacijos aktą, bet 
pulkininkas Aurelianas Buendija pasipriešino. "Negaiškime laiko for- 
malumams", - tarė jis ir neskaitęs jau buvo besirašąs. Tada vienas jo ka- 
rininkų nutraukė slogią tylą palapinėje. 

- Pulkininke, suteikite mums malonę, - tarė jis, - nepasirašykite pir- 
mas. 

Pulkininkas Aurelianas Buendija sutiko. Tyla buvo tokia gūdi, jog 
galėjai nuspėti, kokią raidę brėžia plunksna, ir, kai dokumentas apėjo 
visą stalą, pirmoji vieta dar bolavo tuščia. Pulkininkas Aurelianas Buen- 
dija rengėsi ją užpildyti. 

- Pulkininke, - tada prabilo kitas jo karininkų, - dar galite išvengti 
gėdos. 

Nepakitusia veido išraiška pulkininkas Aurelianas Buendija pasi- 
rašė pirmąjį egzempliorių. Jis dar rašėsi paskutinįjį, kai palapinės du- 
ryse pasirodė sukilėlių karininkas, už pavadžio vedinas mulu, apkrau- 
tu dviem skryniom. Karininkas atrodė jaunutis, bet kaip žmogus - kie- 
tas ir santūrus. Tai buvo Makondo apygardos sukilėlių iždininkas. 
Šešias dienas jis varėsi, vilkte vilkdamas išbadėjusį mulą, nuogąstauda- 
mas nespėsiąs į paliaubas. Be galo atsargiai jis nukėlė skrynias, atidarė 
ir sukrove ant stalo septyniasdešimt dvi aukso plytas. Tą lobį visi buvo 
užmiršę. Paskutiniais metais centrinė vadovybė subyrėjo, revoliucija 
virto kruvinomis vadų grumtynėmis, ir negalėjai pasakyti, kas už ką at- 
sako. Sulydytas į gabalus ir degintu moliu padengtas sukilėlių auksas li- 

ko be jokios kontrolės. Pulkininkas Aurelianas Buendija įsakė įrašyti į 
kapituliacijos aktą septyniasdešimt dvi aukso plytas ir be jokių kalbų 
patvirtino jį savo parašu. Nusivaręs jaunuolis stovėjo priešais pulkinin- 
ką, Žiūrėdamas jam tiesiai į veidą skaidriomis sirupo spalvos akimis. 

- Dar ko? - pakiausė pulkininkas Aurelianas Buendija. 

Jaunasis karininkas sukando dantis. 

- Pakvitavimą, - tarė. 

Pulkininkas Aurelianas Buendija savo paties ranka išdavė kvitą. Pa- 
skiau, vienuoliukių vaišinamas, išgėrė stiklą limonado, suvalgė gabalė- 
lį biskvito ir nuėjo į žygio palapinę, kuri buvo tam tyčia įrengta, jeigu jis 
užsimanytų pailsėti, Tenjisnusivilko marškinius, atsisėdo ant lovos kra- 
što ir trečią valandą penkiolika minučių dienos iš pistoleto šovė į vidu- 
rį rato, kurį jo gydytojas jodu buvo išbrėžęs ant krūtinės. Tą pačią va- 
landą Makonde Ursula nudengė užkaistą puodą pieno, stebėdamasi, 
kad jis taip ilgai neužverda, ir rado gausybę kirmėlių. 

- Aurelianas nužudytas! - suriko ji. 

Paskui, kaip paprastai vienatvės spiriama, užmetė akį į kiemą ir išvy- 
do Chosę Arkadiją Buendiją, liūdną, lietaus permerktą ir daug sene- 
snį, negu mirties valandą. "Jis išdavikiškai nužudytas,- rypavo Ursula, - 
ir niekas nesiteikė užspausti jam akių". Vakare pro ašaras pamatė oran- 
žine šviesa tviskančius diskus, kurie it krintančios žvaigždės perskrodė 
dangų, ir tarė sau, jog tai mirties ženklas. Ji dar raudojo po kaštonu, 
pripuolusi prie vyro kelių, kai atnešė pulkininką Aurelianą Buendiją 
įniršiu degančiomis akimis, susuptą į sudiržusį nuo kraujo apsiaustą. 

Mirtis jam negrėsė. Kulka buvo kiaurai pervėrusi krūtinę, ir gydyto- 
jas be jokio vargo išvalė žaizdą jode sumirkyta virvele. "Tai mano šede- 
vras, - tarė jis patenkintas. - Kaip tik čia kulka gali perskrosti kūną ir 
nekliudyti nė vieno gyvybinio centro". Pulkininkas Aurelianas Buendi- 
ja, pamatęs šalia savęs užuojauta persiėmusias vienuoles naujokes, ku- 
rios traukė beviltiškas psalmes už jo siclos ramybę, pasigailėjo neiššo- 
vęs sau į burną, kaip pirma buvo žadėjęs, norėdamas pasišaipyti iš Pi- 
laros Terneros pranašystės. 

- Jeigu aš dar turėčiau kokią galią, - tarė jis daktarui, - sušaudyčiau 
jus be jokio teismo. Ne todėl, kad išgelbėjot man gyvybę, o todėl, kad 
mane apjuokėte. 

Nepavykus: savižudybė per kelias valandas grąžino pulkininkui Au- 
relianui Buendijai prarastą garbę. Tie patys, kurie leido paskalas, esą 
jis pardavęs karą už auksinių plytų trobą, pulkininko Aureliano Buen- 
dijos pasikėsinimą prieš savo gyvybę palaikė kilniu žygiu ir pavadino jį 
kankiniu. Vėliau, kai šis atsisakė ordino "Už nuopelnus", kurį jam tei- 
kėsi paskirti pats respublikos prezidentas, dargi labiausiai užkietėję jo 
priešininkai atėjo pas jį, prašydami anuliuoti taikos sutartį ir paskelbti 
naują karą. Troba prisipildė dovanų, kuriomis norėta išpirkti buvusias 
kaltes. Sujaudintas buvusių ginklo draugų tvirtos paramos, kad ir pavė- 
luotos, pulkininkas Aurelianas Buendija neatsižadėjo patenkinti jų no- 
rus. Kartą netgi, rodės, taip persiėmė naujo karo idėja, jog pulkininkas 
Cherineldas Markesas pagalvojo: ko gero, jis tik laukia progos sukelti 
dar vieną sukilimą. Ir iš tiesų proga susirado, kai respublikos preziden- 
tas atsisakė skirti pensijas buvusiems kariškiams - tiek Kiberalams, tiek 
konservatoriams, kol kiekvieno jų byla nebus peržiūrėta specialios ko- 
misijos ir kol kongresas neįteisins asignavimų. "Tai savavaliavimas, - 
griaudėjo pulkininkas Aurelianas Buendija. - Jie susens ir pasimirs, 
pensijos nesulaukę". Jis pirmą kartą pakilo iš supamosios kėdės, kurią 
Ursula buvo jam nupirkus, ir, Žingsniuodamas po miegamąjį, padikta- 
vo respublikos prezidentui ryžtingą reikalavimą. Šioje telegramoje, ku- 
ri niekada nebuvo paskelbta, jis kaltino prezidentą pažeidus Neerlan- 
dijos taikos sutartį ir grasė pradėsiąs vėl mirtiną karą, jei pensijų klau- 
simas nebūsiąs išspręstas per dvi savaites. Jo reikalavimai buvo tokie 
teisingi, jog galėjai tikėtis dargi buvusių konservatorių karių paramos. 
Tačiau vyriausybė tik sustiprino sargybą prie namų, lyg saugodama pul- 
kininko Aureliano Buendijos gyvybę, ir uždraudė Žmonėms pas jį lan- 
kytis. Visoje šalyje buvo griebtasi panašių priemonių ir kitų vyriausybei 
pavojingų sukilimo vadų atžvilgiu. Tai buvo tokia savalaikė, ryžtinga ir 
sėkminga operacija, jog, praslinkus porai mėnesių nuo paliaubų pasi- 
rašymo, kai pulkininkas Aurelianas Buendija atsistojo ant kojų, ištiki- 
miausi jo pagalbininkai buvo arba nebegyvi, arba ištremti, arba tarna- 
vo vyriausybei. 

Pulkininkas Aurelianas Buendija paliko miegamąjį gruodžio mėne- 
sį ir iš pirmo žvilgsnio pamatė, kad apie naują karą neverta nė galvoti. 
Sukaupusi paskutines jėgas, rodos, jau išsekusias jos metuose, Ursula 

dar kartą atnaujino visus namus. "Dabar jie pamatys, kas aš, - tarė ji, 
sužinojusi, kad sūnus gyvens. - Puikesnių ir svetingesnių namų visame 
pasaulyje nebus už šią bepročių trobą". Liepė viską numazgoti ir per- 
dažyti, pakeitė baldus, sutvarkė sodą, prisėjo naujų gėlių, atidarinėjo 
duris bei langus, kad akinantis vasaros spindesys įsigautų iki pat mie- 
gamųjų. Daugiau paskelbė, kad gedulo metai pasibaigė, nusivilko se- 
nas juodas suknias ir persirengė jaunatviškais drabužiais. Linksma pia- 
nolos muzika vėl skambėjo visuose namuose. Išgirdusi ją, Amaranta 
prisiminė Pjetrą Krespį, gardeniją vakaro sutemose, levendros kvapą, 
ir jos suvytusios širdies gilumoje atgimė pagieža - skaisti, laiko išgrynin- 
ta. Vieną popietę Ursula, tvarkydama svetainę, pasikvietė į talką karci- 
vius, kurie saugojo namus. Jų vadas, jaunas karininkas, leido. Kasdien 
Ursula kareiviams užkraudavo vis daugiau darbų. Kvietėsi juos į stalą, 
dovanojo drabužių, apavo, mokino skaityti ir rašyti. Kai vyriausybė pa- 
naikino apsaugą, vienas jų liko gyventi namuose ir tarnavo Ursulai dau- 
gelį metų. Jaunasis karininkas, per Remedijos Gražiosios abejingumą 
iš meilės visai pametęs galvą, Naujųjų metų rytą buvo rastas negyvas po 
jos langu. 


Praslinks daugelis metų, ir Aurelianas Antrasis, gulėdamas mirties 
patale, prisimins tą lietingą birželio popietę, kai jis įėj04 miegamąjį pa- 
sižiūrėti savo pirmagimio. Nors sūnus buvo geibus verksnys, nėmaž ne- 
panašus į Buendijas, tėvas ilgai negalvojo, kokį vardą jam skirti. 

- Vadinsim Chose Arkadiju, - tarė jis. 

Fernanda del Karpio, graži moteris, kurią prieš metus jis buvo ve- 
dęs, pritarė vyrui. Ursula, atvirkščiai, negalėjo nuslopinti slegiančio pa- 
vojaus jausmo. Amžinas vardų kartojimasis per visą ilgą šeimos istori- 
ją Ursulai pakišo mintį padaryti gana teisingas išvadas. Aurelianai bu- 
vo užsidarę, bet įžvalgaus proto, Chosės Arkadijai - smarkaus ryžtingo 
charakterio ir pažymėti tragiškos lemties ženklu. Į šią schemą netilpo 
tik Chosė Arkadijas Antrasis ir Aurelianas Antrasis. Vaikystėje jie pa- 
nėšėjo kits į kitą ir buvo tokie nenuoramos, jog net pati Santa Sofija de 
la Piedad negalėdavo jų atskirti. Per krikštynas Amaranta kiekvienam 
užmovė po vardinę apyrankę ir aprengė skirtingų spalvų rūbeliais su jų 
inicialais. Bet, pradėję lankyti mokyklą, dvyniai įjunko keistis drabu- 
žiais, apyrankėmis ir netgi vardais. Mokytojas Melčoras Eskalona, įpra- 
tęs matyti Chosę Arkadiją Antrąjį žaliais marškiniais, visai prarado 
nuovoką, pastebėjęs, kad šis mūvi apyrankę su Aureliano Antrojo var- 
du, o antrasis brolis, baltais marškiniais ir apyranke su Chosės Arkadi- 
jo Antrojo vardu, tvirtino esąs Aurelianas Antrasis. Tada jau niekas ne- 
begalėjo būti tikras, katras yra katras. Dargi tada, kai jiedu išaugo ir 
nuėjo skirtingais gyvenimo keliais, Ursula dažnai save klausdavo, ar 
kartais jie patys per savonutrūktgalviškas persirenginėjimo išdaigas ne- 
bus apsirikę ir apsikeitę vardais visam laikui. Iki pat jaunystės jie buvo 
du sinchroniški mechanizmai. Keldavosi visada tuo pačiu metu, tą pa- 

čią valandėlę abiem kildavo noras praustis, sirgo tomis pačiomis I1go- 
mis ir dargi sapnuodavo vienodus sapnus. Namuose visi manė, kadber- 
niukai tyčia derinasi vienas prie kito, ir niekas nenuvokė tiesos tol, kol 
kartą Santa Sofija de la Piedad padavė vienam stiklą limonado, tasaitik 
paragavo, o antrasis tuoj pareiškė, kad limonadas nesaldintas. Santa 
Sofija de la Piedad išties buvo užmiršusi įdėti cukraus ir papasakojo 
Ursulai. "Jie visi tokie, - nė kiek nesistebėdama, atsakė toji. - Pamišė- 
liai iš prigimties". Laikas dar labiau viską sumaišė. Tas, kuris po persi- 
renginėjimo išdaigų sau pasiliko Aureliano Antrojo vardą, išaugo stam- 
bus, kaip jo senelis Chosė Arkadijas Buendija, otas, kuris buvo šaukia- 
mas Chose Arkadiju Antruoju, pasidarė prakaulus, kaip pulkininkas 
Aurelianas Buendija; išliko tik vienas vienintelis bruožas, bendras visai 
šeimai, - vienišumo išraiška veide. Turbūt kaip tik tas ūgis, vardų ir cha- 
rakterių neatitikimas Ursulai sukėlė įtarimą, kad dvyniai vaikystėje bus 
susimainę vardais. 

Pagrindiniai jų skirtumai išaiškėjo pačiame karo įkarštyje, kai Cho- 
sė Arkadijas Antrasis pasiprašė pulkininko Cherineido Markeso nuve- 
damas pažiūrėti sušaudymų. Prieš Ursulos valią jo noras buvo paten- 
kintas. Aurelianas Antrasis, priešingai, virpėdavo vien pagalvojęs apie 
mirties bausmę. Jis verčiau likdavo namie. Būdamas dvylikos metų, jis 
paklausė Ursulą, kas yra užrakintame kamabaryje. "Popieriai, - atsakė 
Ursula. - Melkiado knygos ir tie keisti užrašai, kuriuos jis kūrė pasku- 
tiniais savo gyvenimo metais". Šis paaiškinimas, užuot nuraminęs, dar 
labiau sudirgino jo vaizduotę. Aurelianas Antrasis taip prikibo, taip 
nuoširdžiai žadėjo nieko nesugadinti, jog Ursula davė raktus. Kai iš 
kambario buvo išneštas Melkiado kūnas ir užkabinta ant durų spyna, 
kurios surūdijusios dalys, rodos, suaugo viena su kita, joks žmogus čia 
nebuvo įkėlęs kojos. Aurelianas Antrasis atidarė langus, ir šviesa įspin- 
do taip įprastai, tarsi būtų čia spindėjusi kiekvieną dieną, kambary ne- 
buvo nė dulkelytės, nė voratinklio, visur buvo iššluota ir išvalyta, rodos, 
dar gražiau ir tvarkingiau, negu laidotuvių dieną; rašalinė pilna rašalo, 
blizgėjo rūdžių nepaliestas metalinių daiktų paviršius, žaizdre, kame 
Chosė Arkadijas Buendija garino gyvsidabrį, dar ruseno ugnelė. Len- 
tynose stovėjo knygos, aptaisytos drobe, per ilga susirūkšlojusia ir pa- 
geltusia lyg įdegusi žmogaus oda, ten pat buvo sveikut sveikutėliai ran- 

kraščiai. Nors kambarys buvo uždarytas jau daugelį metų, oras atrodė 
žymiai grynesnis, negu kur kitur troboje. Viskas čia buvo tvarkinga net 
po kelių savaičių, kai Ursula, vandens kibiru ir plaušine nešina, atėjo 
plauti gridų ir neturėjo Ko veikti. Aurelianas Antrasis įsigilinęs skaitė 
kažkokią knygą. Pavadinimo jis nežinojo, nes knyga buvo be viršelių, 
bet jį masinte masino įvairiausi pasakojimai: apie moterį, kuri sėdosi į 
stalą ir valgė vien ryžius, beje, imdama kiekvieną grūdelįskyrium dviem 
auksiniais smeigtukats, apie žveją, kuris iš kaimyno pasiskolino švininį 
gramzdą savo tinklui ir atsidėkodamas davė jam žuvį, o jos pilve buvo 
didžiulis deimantas, ir apielempą,pildančią bet kokį norą, ir apie skrai- 
dantį kilimą. Sukrėstas jis paklausė Ursulą, ar tai teisybė, ir ši atsakė, 
kad teisybė, kad prieš daugelį metų čigonai buvo atgabenę į Makondą 
stebuklingų lempų ir skraidančių demblių. 

- Tik va, - atsiduso Ursula, - pasaulis pamažu ritasi Žemyn, ir tokių 
dalykų dabar jau nebėra. 

Perskaitęs knygą - daugelis pasakojimų buvo be pabaigos, nes trū- 
ko lapų, - Aurelianas Antrasis užsimojo iššifruoti Melkiado rankra- 
ščius. Bet atsikando dantis. Raidės daugiau panėšėjo į skalbinius, išd- 
žiaustytus ant vielos, arbaį gaidas, negu į įprastą raštą. Kartą, karštą vi- 
durdienį, Aurelianas Antrasis, atidžiai studijuodamas rankraščius, pa- 
sijuto kambaryje esąs ne vienas. Priešais švytintį langą, susidėjęs ant ke- 
lių rankas, sėdėjo Melkiadas. Atrodė ne daugiau kaip keturiasdešim- 
ties metų. Buvo ta pačia nudryžusia liemene ir skrybėle, kurios platūs 
kraštai karojo it varno sparnai, per blyškius skruostus ritosi prakaitas, 
tarsi karščio išlydyti taukai, - čigonas atrodė lygiai toks, kokį jį matė Au- 
relianas ir Chosė Arkadijas vaikystėje. Aurelianas Antrasis tuoj jį atpa- 
žino, nes prisiminimai jų giminėje ėjo iš kartos į kartą, O šį jis gavo iš sa- 
vo senelio. 

- Sveiki, - tarė Aurelianas Antrasis. 

- Sveiks, vaiki, - tarė Melkiadas. 

Kelerius metus jie matėsi beveik kas popietę. Melkiadas pasakojo 
berniukui apie pasaulį, stengėsi įteigti jam savo seną išmintį, bet ran- 
kraščių aiškinti negeidavo. "Joks žmogus neturi sužinoti, kas čia surašy- 
ta, kol rankraščiams nesukaks šimtas metų", - paaiškino čigonas. Aure- 
lianas Antrasis visą gyvenimą sergėjo šių susitikimų paslaptį. Kartą jam 

pasirodė, jog tas jo nuosavas pasaulėlis tuoj sugrius, nes Ursula įėjo 
kaip tik tuo metu, kai Melkiadas buvo kambarvie. Bet ji čigono nerna- 
tė. 

- Su kuo čia kalbi? - paklausė ji. 

- Su niekuo, - atsakė Aurelianas Antrasis. 

- Toks buvo ir tavo prosenelis, - tarė Ursula. - Irgi kalbėdavosi pats 
su savim. 

O Chosės Arkadijo Antrojo svajonė išsipildė - jis pamatė žmogaus 
sušaudymą. Visą savo gyvenimą jis prisimins, kaip vienu metu melsva 
ugnimi blykstelėjo šeši šūviai ir kalnais nusirito aidas, kaip liūdnai šyp- 
sojo pasmerktasis ir Žiūrėjo sutrikęs, kaip dar stovėjo, nors kraujas sru- 
vo per jo marškinius, kaip nepaliovė šypsojęs nurištas nuo stulpo ir įme- 
stas į didelę dėžę kalkių. "Jis gyvas, - pagalvojo Chosė Arkadijas Antra- 
sis. - Jie palaidos jį gyvą". Tas vaizdas berniukui paliko tokį gilų įspūdį, 
jog nuo tol jis ėmė neapkęsti visa, kas siejasi su karu, nekęsti paties ka- 
ro-ne dėl egzekucijų, o dėl kraupaus įpročio sušaudytuosius laidoti gy- 
vus. Niekas nepastebėjo, kada Chosė Arkadijas Antrasis pradėjo skam- 
binti bažnyčios varpais, tarnauti mišioms padrei Antonijui Isabeliui, 
Dykaduonio įpėdiniui, ir prižiūrėti peštynių gaidžius klebonijos kieme. 
Tai patyręs, pulkininkas Cherineldas Markesas jį gerokai apibarė, nes 
tokie dalykai doram liberalui gali sukclti nebent pasibjaurėjimą. "Ma- 
tot, - atsakė Chosė Arkadijas Antrasis, - man regis, iš manęs išėjo kon- 
servatorius". Jis netgi tikėjo, kad taip jam likimo nulemta. Pasipiktinęs 
pulkininkas Cherineldas Markesas viską išklojo Ursulai. 

- Puiku, - pagyrė ji proanūkio elgesį. - O, kad jis eitų į kunigus, gal 
tada Dievo malonė pagaliau aplankytų mūsų namus. 

Greit ji sužinojo, kad padrė Antonijas Isabelis ruošia savo globoti- 
nį pirmajai komunijai. Skusdamas peštynių gaidžiams kaklus, kunigas 
jį mokė katekizmo; sodindamas perekšles ant kiaušinių, paprastais pa- 
vyzdžiais aiškino berniukui, kad Dievas antrą pasaulio sutvėrimo dieną 
nutarė viščiukus perinti. Dar tuo metu padrė Antonijas Isabelis jau pa- 
mažėl vaikėjo, o po kelerių metų galų gale parciškė, jog sumaištavęs 
velnias, ko gero, bus nugalėjęs Viešpatį Dicvą ir įsisėdęs į dangaus so- 
stą, bet niekam nerodąs savo tikrojo veido, trokšdamas neatsargiuosius 
įvilioti į savo pinkles. Tokio narsaus auklėtojo mokomas, Chosė Arka- 

dijas Antrasis per kelis mėnesius ne tik išmanė teologines gudrybes vel- 
niui klaidinti, bet ir gaidžių peštynių meną. Amarantajam pasiuvo dro- 
binc eilutę, baltinius su apykakle, kaklaraištį, nupirko baltus batus ir 
paauksuotomis raidėmis išrašė jo vardą žvakės kaspine. Kai iki pirmo- 
sios komunijos beliko dvi dienos, padrė Antonijas Isabelis užsidarė su 
savo auklėtiniu zakristijoje ir, pasitelkęs nuodėmių vadovą, išsiaiškino 
nuodėmes. Chosės Arkadijo Antrojo nuodėmių virtinė buvo tokia ilga, 
jog senutis klebonas, įpratęs šeštą eiti į lovą, užmigo krėsle, nebaigęs 
klausyti išpažinties. Nuodėmių vadovas berniukui buvo tikras atradi- 
mas. Jis nenustebo padrės paklaustas, ar nusidėjęs su moterimis, ir kil- 
niai atsakė, kad ne, bet visai sutriko paklaustas, ar to nedaręs su gyvu- 
liais. Degdamas smalsumu, gegužės pirmąjį penktadienį priėmė komu- 
niją. Ilgai nelaukęs, kibo kamantinėti Petroniją, ligotą zakristijoną, ku- 
ris gyveno varpinėje ir, anot kalbų, maitinosi šikšnosparniais. "Būna to- 
kių iškrypėlių krikščionių, kurie atlieka savo reikalus su asilėmis", - pat- 
virtino zakristijonas. Chosė Arkadijas Antrasis taip smalsavo, taip mal- 
davo paaiškinti, kad Petronijas galų gale išėjo iš kantrybės. 

- Aš eisiu šį antradienį, nakčia, - tarė jis. - Jei pažadi niekam nepa- 
sakosiąs, kitą antradienį tave nusivesiu. 

Kitą antradienį Petronijas išties išėjo iš varpinės, nešinas mediniu 
suoliuku, kurio paskirties iki šiol niekas nežinojo, ir nusivedė Chosę Ar- 
kadiją Antrąjį į artimiausią diendaržį. Vaikinas taip įjunko į tas nakti- 
nes išvykas, jog Katarino smuklėje pirmąsyk apsilankė tik po gana ilgo 
laiko. O gaidžius irgi pamėgo be galo. "Neškis savo paukščius, kur išma- 
nai, - paliepė Ursula, išvydusi pirmą kartą namuose jo grynakraujus pe- 
štynių gaidžius. - Tie gaidžiai jau nemaža bėdų užtraukė mūsų giminei, 
to betrūko, kad tu naujų pridarytum su savaisiais". Chosė Arkadijas An- 
trasis netarė nė pusės žodžio ir išsigabeno savo kirstukus, bet veisė juos 
Pilaros Terneros namuose - toji leido anūkui elgtis kaip tinkamam, kad 
tik pas ją dažniau lankytųsi. Neilgai trukus, pritaikęs visas gudrybes, ku- 
rių buvo išmokęs iš padrės Antonijo Isabelio, gaidžių peštynes pavertė 
tokiu pelningu verslu, jog turėjo ganėtinai pinigų ne tik naujiems gaid- 
žiams pirktis, bet ir šiaip vyriškiems reikalams. Tuo metu Ursula, lygin- 
dama abu brolius, niekaip negalėjo suprasti, kaip iš dviejų visiškai vie- 
nodų dvynių išaugo tokie skirtingi žmonės. Šitokios mintys neilgai ją 

kvaršino, nes gan greit ir Aurelianas Antrasis pasirodė besąs linkęs į 
tinginystę ir palaidumą. Kol jis sėdėjo užsisklendęs Melkiado kamba- 
ryje, atrodė toks pat mąslus, užsidaręs žmogus, kaip ir pulkininkas Au- 
relianas Buendija jaunystėje. Bet prieš pat Neerlandijos taikos sutartį 
iš netyčių paliko savo vienuolio celę ir susidūrė akis į akį su gyvenimo 
tikrove. Jauna moteris, pardavinėjanti loterijos bilietus - galėjai laamė- 
ti akordeoną, - labai intymiai pasisveikino su Aurelianu Antruoju. Jis 
nenustebo, mes žmonės dažnai juos su broliu maišydavo. Bet savo klai- 
dos mergina nesužinojo nei tada, kai mėgino ašaromis sugraudinti vai- 
kino širdį, nei tada, kai galų gale jį nusivedė į savo kambarį. Po pirmo 
susitikimo ji baisiausiai pric jo prisirišo ir net pakišo jam loterijos bilie- 
tą, kuris laimėjo akordeoną. Praslinko dvi savaitės, ir Aurelianas An- 
trasis suprato, kad mergina pakaitom guli čia su juo, čia su jo broliu, 
manydama, kad juodu vienas žmogus, bet jis, užuot paaiškinęs padėtį, 
stengėsi žūtbūt nuslėpti teisybę. Į Melkiado kambarį Aurelianas Antra- 
sis jau nebeparėjo. Dienų dienas jis sėdėjo kieme ir iš klausos mokėsi 
groti akordeonu, pro ausis leisdamas Ursulos priekaištus, mat tuo me- 
tu dėl gedulo ji buvo uždraudusi muziką savo namuose, o be to, ir šiaip 
ji niekino akordeoną, kaip valkataujančių muzikantų - Fransisko Žmo- 
gaus pasekėjų, - instrumentą. Ir visgi Aurelianas Antrasis tapo virtuo- 
zu akordeonistu ir meistriškai grojo dargi tada, kai vedė, susilaukė vai- 
kų ir pasidarė vienas labiausiai gerbiamų žmonių visame Makonde. 

Bemaž du mėnesius mylėjo moterį juodu su broliu. Aurelianas An- 
trasis sergėdavo brolį, ardydavo įo planus, o įsitikinęs, kad Chosė Ar- 
kadijas Antrasis šiąnakt neapsilankys pas bendrą mylimąją, eidavo pas 
ją miegoti. Vieną rytą jis pasijuto sergąs. Po dviejų dienų užtiko mau- 
dyklėje savo brolį, kuris, įsikniaubęs į sieną, visas šlapias nuo prakaito, 
raudojo kruvinomis ašaromis; tada Aurelianas Antrasis viską suprato. 
Brolis prisipažino, kad moteriškė jį išvijusi, nes jis apkretęs ją, jos žod- 
Žiais tariant, bjauria liga. Papasakojo, kaip Pilara Ternera jį gydžiusi. 
Aurelianas Antrasis slapčiomis ėmė darytis karštas kalio pėrmangana- 
to voneles, gerti visokių šlapimą varančių skysčių, ir, tris mėnesius pa- 
sikamavę, jiedu abu skyrium išsigydė. Chosė Arkadijas Antrasis dau- 
giau su ta moterim nebesimatė; Aurelianas Antrasis išmeldė jos atlei- 
dimą ir gyveno su ja iki grabo lentos. 


155 


Ji buvo vardu pavarde Petra Kotes. Atvažiavo į Makondą pačiame 
karo įkarštyje su vienu iš daugelio vyrų, kuris gyveno iš loterijos, ir, ka- 
da šis pasimirė, ji toliau vertėsi jo amatu. Tai buvo jauna, čiusli mulatė, 
gelsvų, it migdolai akių, dėl kūrių atrodė plėšri lyg pantera, bet turėjo 
kilnią širdį ir tikrąjį meilės pašaukimą. Kai Ursulą pasiekė gandai, kad 
Chosė Arkadijas Antrasis veista peštynių gaidžius, o Aurelianas Antra- 
sis groja akordeonu triukšmingose savo sagulovės puotose, iš gėdos vos 
iš proto neišsikraustė. Šie dvyniai buvo tarsi suėmę visas šeimos ydas, 
neįgaudami nė vienos Buendijų dorybės. Tada Ursula davė sau Žodį, 
kad ateity nė vienas iš jos giminės nebus pavadintas Aurelianu ar Cho- 
se Arkadiju. Ir visgi, kai Aurelianas Antrasis susilaukė pirmojo sūnaus, 
j1 neišdrįso prieštarauti tėvo valiai. 

- Sutinku, - tarė Ursula, - tačiau su viena sąlyga: aš pati jį auklėsiu. 

Nors Ursula jau turėjo visą šimtą metų, o giedravalkio aptrauktos 
jos akys maža ką bematė, ji buvo, kaip ix anksčiau, energinga, santūri ir 
blaivaus proto. Jos manymu, niekas geriau už ją nesugebėtų išugdyti 
doro žmogaus, kuris atstatytų pašlijusią šeimos garbę, nieko nežinotų 
apie karą, apie gaidžių peštynes, paleistuves ir beprotiškas užmačias - 
keturias blogybes, Ursulos galva, nulėmusias jų šeimos smukimą. "Jis 
bus kunigas, - iškilmingai pažadėjo ji. - Jei Dievas dar nepaims manęs 
į dangų, jis taps popiežium". Jos žodžiai prajuokino visus ne tik miega- 
majame, bet ir namuose, kame buvo susirinkę triukšmingi Aureliano 
Antrojo sugėrovai. Karas, jau seniai užmestas į blogų prisiminimų pa- 
lėpę, šaudant šampano kamščiams, akimirkai vėl save priminė. 

- Į popiežiaus sveikatą! - sušuko Aurclianas Anirasis. 

Svečiai choru pritarė tostui. Paskui namų šeimininkas grojo akor- 
deonu, pokšėjo raketos, o miniai buvo užsakyti šventiniai būgnai. Pary- 
čiais nuo šampano apduję svečiai papjovė šešias karves ir skerdieną 
išvilko į gatvę miniai vaišintis. Niekas iš namiškių tuo nesipiktino. Kai 
Aurelianas Antrasis perėmė namus į savo rankas, tokios linksmybės ta- 
po įprastiniu dalyku, dargi kai nebūdavo tokios svarbios priežasties, 
kaip popiežiaus gimimas. Per kelerius metus be jokių pastangų Aure- 
lianas Antrasis pasidarė vienas didžiausių lygumos turtuolių - mat jam 
šypsojo laimė, o gyvuliai bei naminiai paukščiai buvo pasakiškai vislūs. 
Kumelės jam vedė po tris kumeliukus, vištos dėjo dukart per dieną, o 

kiaulės taip greit nusipenėdavo, jog niekaip kitaip negalėtum paaiškin- 
ti tokios neįprastos laimės, kaip tik magija. "Taupyk pinigus, - kartojo 
Ursula savo lengvabūdiškam proanūkiui. - Tokia sėkmė nelydės tavęs 
visą gyvenimą". Tačiau Aurelianas Antrasis nepaisė jos žodžių. Kuo 
daugiau šampano butelių atkimšdavo savo draugams pagirdyti, tuo pa- 
siučiau veisėsi jo banda ir tuo labiau jis tikėjo, kad laiminga žvaigždė 
paiso ne jo elgesio, ojo sugulovės Petros Kotes, kurios meilė turėjo sa- 
vybę sužadinti gamtos gyvybingumą. Jis buvo tikras, kad jo turtų šalti- 
nis yra Petra Kotes, ir stengėsi ją visada laikyti ne per toliausia nuo sa- 
vo bandų; dargi vedęs ir vaikų susilaukęs, su Fernandos žinia lankyda- 
vosi pas savo meilužę. Tvirtas, galingas, kaip ir jo seneliai, tačiau dide- 
lis bonvivanas ir kerinčiai patrauklus, kaip niekas kitas, Aurelianas An- 
trasis bemaž neturėjo laiko rūpintis savo galvijais. Kartais nebent nusi- 
vesdavo į vištides Petrą Kotes, pasijodinėdavo drauge po ganyklas, ir 
kiekvienas gyvulys, paženklintas jos įdagu, tapdavo nepagydomos vislu- 
mo epidemijos auka. 

Kaip ir visi geri dalykai, pasitaikę Aurclianui Antrajam ir Petrai Ko- 
tes ilgo gyvenimo kelyje, šios beproLiškos gėrybės irgi užgriuvo juos iš 
netyčių. Iki pasibaigė karas, Petra Kotes gyveno iš savo loterijų, o Au- 
relianas Antrasis taipogi kartais surengdavo kokią loteriją, iškratyda- 
mas Ursulos taupyklę. Juodu buvo nerūpestinga porelė, kuri teturėjo 
vieną rūpestį - kasnakt smukti į patalą ir smagintis lovoje iki pat aušros, 
net ir tomis dienomis, kai bažnyčia drausdavo. "Galą gausi per tą mo- 
terį, - rėkdavo Ursula ant savo proanūkio, matydama, kad šis vos vel- 
kasi lyg nakviša. - Ji tau visai susuko galvą, ir vieną kartą tave diegliai 
taip surems, kad gausi rupūžes ant pilvo dėti". Chosė Arkadijas Antra- 
sis, gan negreit sužinojęs turįs pavaduotoją, niekaip negalėjo perprasti 
brolio aistros. Jo atminty Petra Kotes buvo paprastų paprasčiausia mo- 
teris, dargi gan tingi lovoje, nėmaž ncišmananti apie meilę. Nepaisyda- 
mas Ursulos priekaištų ir brolio pajuokų, Aurclianas Antrasis vien ie- 
škojo kokio užsiėmimo, kad įstengtų išlaikyti Petrą ir vieną aistringą 
naktį numirti drauge jos glėbyje. Kada pulkininkas Aurelianas Buendi- 
ja, pagaliau susiviliojęs ramiais senatvės malonumais, vėl atidarė savo 
dirbtuvę, Aurelianas Antrasis tarė sau, kad auksinių žuvyčių gamyba, 
ko gero, pelningas verslas. Valandų valandas jis sėdėdavo tvankiame 

kambarėlyje ir žiūrėdavo, kaip pulkininkas, pasitelkęs visas viltis palai- 
dojusio žmogaus kantrybę, pamažėl daro auksinius Žvynus iš kietų me- 
talinių plokštelių. Tas darbas Aurelianui Antrajam pasirodė toks sun- 
kus, o Petros Kotes paveikslas toks masinantis, jog po trijų savaičių jis 
dingo iš dirbtuvės. Kaip tik tuo metu jis parnešė savomylimajai triušių, 
kad ji paleistų juos į loteriją. Jie ėmė taip smarkiai veistis ir augti, jog 
moteriškė vos spėjo pardavinėti bilietus. Iš pradžių Aurelianas Antra- 
sis nepastebėjo grėsmingo gyvulėlių dauginimosi. Tačiau, kada mieste 
jau niekas nė klausyti nebenorėjo apie triušių loteriją, vienų naktį jį pa- 
žadino stiprūs smūgiai į sieną iš kiemo pusės. "Nebijok, - tarė Petra Ko- 
tes, - ten triušiai". Nesiliaujančio bruzdėjimo erzinami, jiedu kiaurą 
naktį nesumerkė akių. Rytą Aurelianas Antrasis atidarė duris ir išvydo, 
jog kiemas kimšte prikimštas triušių, kurie apyaušrio šviesoje atrodė 
mėlyni mėlyni. Petra Kotes, sprogdama juokais, neatsispyrė pagundai 
iš jo pasišaipyti. 

- Štai tie šiąnakt atsirado, - tarė ji. 

- Siaubas! - sušuko Aurelianas Antrasis. - O kodėl gi tau neįsigyve- 
nus karvės? 

Netrukus Petra Kotes, tvarkydama kiemą, išmainė triušius į karvę, 
o toji po dviejų mėnesių atsivedė tris veršius. Taip prasidėjo lobimas. 
Akies mirksniu Aurelianas Antrasis įsigijo ganyklų ir bandų, vos spė- 
damas statyti naujas arklidesir kūtes, kuriose jau nebetilpo kiaulės. Au- 
relianas Antrasis manė sapnuojąs, kartais stačiai netverdavo juoku, 
krėsdavo visokiausias paikystes, stengdamasis išlieti susikaupusį 
džiaugsmą. "Veiskitės, karvės, - gyvenimas trumpas", - laidė jis gerklę. 
Ursula kvaršino sau galvą, mintydama, gal kartais jos proanūkis varo 
kokį juodą darbą, gal kartais plėšikauja, o gal vagia galvijus, ir kiekvie- 
ną kartą, matydama, kaip jis atkemša šampano butelį, užsimanęs puto- 
mis pasišlakstyti pakaušį, aprėkdavo Aurelianą Antrąjį, kad jis nebež- 
moniškai išlaidus. Ursulos priekaištai jam taipįsiėdė, jog vieną rytą par- 
sirado smagiai nusiteikęs, paėmė skrynelę su pinigais, skardinę klijų, 
teptuką, ir, visu balsu traukdamas senas Fransisko Žmogaus dainuškas, 
nulipdė visą trobą - iš lauko ir iš vidaus, nuo viršaus iki apačios - peso 
vertės banknotais. Senoviškas trobesys, vis baltai dažomas nuo piano- 
los įsigijimo laikų, išrodė kažkoks įtartinas nelyginant mečetė. Kol Ur- 

sula su namiškiais kėlė triukšmą ir piktinosi, o minia, užplūdusi gatvę, 
džiūgavo, stebėdama tą pinigų švaistymo apogėjų, Aurelianas Antrasis 
aplipdė viską - nuo fasado iki virtuvės, neaplenkė prausyklos nei mie- 
gamųjų, o kitus banknotus išmetė į kiemą. 

- Dabar, - galiausiai tarė jis, - manau, šituose namuose niekas man 
nebekalbės apie pinigus. 

Ir teisybė. Ursulai paliepus, banknotai buvo nuplėšyti drauge satin- 
ko gabalais, o sienos vėl baltai nudažytos. "Viešpatie, - meldėsi Ursula, 
- padaryk mus tokius pat neturtingus, kokie buvom, kurdami šį miestą, 
kad nereikėtų aname pasaulyje atsakyti už veltkleidystę". Jos maldos 
buvo išklausytos, bet klaidingai. Vienas darbininkų, plėšdaias nuosie- 
nų banknotus, netyčia užkliudė didelę gipsinę švento Juozapo statulą, 
kažkieno atneštą į namus karui baigiantis, toji nuvirto ant žemės ir su- 
byrėjo į šukes. Vidus buvo pilnut pilnutėlis aukso monetų. Ilgai nami- 
škiai svarstė, kaip šis Žmogaus ūgio šventasis čia pateko. "Jį atvilko trys 
vyrai, - prisiminė Amaranta. - Paprašė, kad leistume čia palikti, kol pra- 
eis liūčių metas, ir aš jiems pasakiau: statykite į šitą kampą, niekam ji 
nekliudys; jie labai atsargiai ją ten pastatė, ir iki šiai dicnai ji kampe stir- 
ksojo, juk niekas jos nepasigedo". Paskutiniu metu Ursula prie šitos sta- 
tulos žibindavo žvakes ir klūpodavo, nėmaž neįtardama, kad meldžiasi 
ne šventajam, o veik dviem šimtams kilogramų aukso. Pernelyg vėlai su- 
žinojusi, jog iš netyčių buvo pagone pasidariusi, dar labiau sunerimo. 
Spjovė į tą įspūdingą monetų krūvą ir, sužėrusi į tris brezentinius ma- 
išus, užkasė slaptoje vietoje, manydama, kad anksčiau ar vėliau ateis jų 
anie trys nepažįstamieji. Po daugelio metų, sunkiomis karšaties dieno- 
mis, Ursula mėgo klausinėti pakeleivius, kurių daugybė užeidavo į jų 
namus, ar kartais per karą nebus čia kas palikęs gipsinio švento Juoza- 
po liūčių metu. 

Perteklius, taip drumstęs Ursulos ramybę, tuo metu buvo kasdieni- 
škas reiškinys. Makondas klestėjo kaip pasakoje. Vietoj plūktinių mie- 
sto įkūrėjų pirkių išaugo plytiniai trobesiai su medinėmis langinėmis, 
kurios saugojo nuo saulės, ir cementinėmis aslomis, kurios švelnino tro- 
škų vidurdienio karštį. Iš senojo Chosės Akadijo Buendijos laikų kai- 
mo beliko tik apdulkėję migdolų medžiai, kuriems buvo lemta ištverti 
pačius sunkiausius išbandymus, ir skaidriavandenė upė - jos akmenis, 

panašius į priešistorinius kiaušinius, buvo į miltus sumalę pašėlę Cho- 
sės Arkadijo Antrojo akmenskaldžiai, kai šiam šovė į galvą mintis išva- 
lyti upės vagą ir pradėti laivybą. Tai buvo beprotiškas užmojis, kurį ga- 
lėtum palyginti nebent su Chosės Arkadijo Buendijos fantazijomis, nes 
daugybė akmenų ir slenksčių buvo užtvėrę kelią nuo pat Makondo iki 
jūros. Tačiau Chosė Arkadijas Antrasis, netikėto kvaitulio pagautas, 
neatsisakė savo projekto. Iki tol jis neturėjo jokios vaizduotės. Dargi 
neidavo pas moteris, jei nekreipsime dėmesio į trumpalaikį nuotykį su 
Petra Kotes. Ursula šį savo proanūkį laikė labiausiai apgailėtina Buen- 
dijų šeimos atžala, nesugebančia pasižymėti dargi gaidžių peštynėse; 
tačiau kartą pulkininkas Aurelianas Buendija jam papasakojo apie 
ispanišką galeoną, įstrigusį per dvidešimt kilometrų nuo jūros, - jo pa- 
juodusius griaučius pulkininkas buvo regėjęs per karą savo akimis. Ši 
istorija, kurią senų seniausiai visi laikė paprasčiausiu prasimanymu, 
Chosei Arkadijui Antrajam buvo tikras atradimas. Jis pardavė iš var- 
žytinių savo gaidžius ir, nusamdęs Žmonių, pripirkęs instrumentų, ėmė- 
si neregėto negirdėto dalyko: pradėjo skaldyti akmenis, rausti kanalus, 
gilinti seklumas ir net slenksčius lyginti. "Visa šitai aš jau mintinai ži- 
nau, - šaukė Ursula. - Rodosi, kad laikas sukasi ratu, ir mes vėl viską 
pradedam iš naujo". Kai upė, Chosės Arkadijo Antrojo manymu, virto 
laivybine, jis nuodugniai išklojo visą planą savo broliui, ir šis davė pini- 
gų, reikalingų jo vykdymui. Po to Chosė Arkadijas Antrasis ilgam din- 
go. Makonde jau buvo imta šnekėti, kad laivo pirkimo projektas išmo- 
ninga gudrybė brolio pinigams išvilioti, o paskui su jais pabėgti, bet stai- 
ga pasklido žinia apie kažkokį keistą laivą, artėjantį prie miesto. Ma- 
kondiškiai, jau pamiršę Chosės Arkadijo Buendijos gigantiškus užmo- 
jus, skubėjo prie upės ir, netikėdami savo akimis, žiūrėjo, kaip plaukia 
prie Makondo kranto pirmas ir paskutinis laivas. "Tai buvo tik balzos 
rąstų plaustas, kurį, eidami krantu, storais lynais traukė dvidešimt vy- 
rų. Pirmagalyje stovėjo pats Chosė Arkadijas Antrasis laime spindin- 
čiomis akimis ir vadovavo šiam sudėtingam manevrui. Drauge su juo 
atplaukė visas būrys įstabių kekšių, kurios slapstėsi nuo kaitrių saulės 
spindulių po ryškiaspalviais skėčiais, apsidangsčiusios pečius šilkinė- 
mis skepetomis; jų veidai buvo paskaistinti, plaukai - padabinti gyvo- 
mis gėlėmis, ant rankų blizgėjo auksinės apyrankės, o burnoje - į dan- 

tis įstatyti briliantai. Rąstų plaustas buvo vienintelis daiktas, kurį Cho- 
sė Arkadijas Antrasis atplukdė prieš srovę iki pat Makondo, ir tai tik 
vieną vienintelį kartą; ir visgi jis niekada neprisipažino, kad jo užmojis 
sužlugo, anaiptol, savo žygį garsino kaip Žmogaus valios pergalę pricš 
gamtos stichiją. Jis iki paskutinio grašio atsiskaitė su savo broliu ir ne- 
trukus vėl stačia galva puolė rengti gaidžių peštynes. Po to nesėkmin- 
go sumanymo padvelkė nebent naujo gyvenimo vėjas, Prancūzijos le-- 
dergų atneštas į Makondą, nes jų nuostabus menas nustūmė į praeitį 
tradicinius meilės metodus, o siekimas visuotinės gerovės paakino su 
žeme sulyginti nusenusią Katarino smuklę ir atkampią gatvelę paversti 
tarsi šventiška muge su japoniškais žibintais ir ilgesinga vargonėlių mu- 
zika. Tai jos, prancūzaitės, sumanė tą kruvinąjį karnavalą, per kurį tris 
dienas makondiškiai šėlo kaip išprotėję, o Aurelianas Antrasis turėjo 
progą susipažinti su Fernanda del Karpio. 

Karnavalo karaliene buvo paskelbta Remedija Gražioji. Bet Ursu- 
la, negalėjusi ramiai žiūrėti įjaudinantį proanūkės grožį, neturėjo jokio 
balso. Iki tol leisdavo Remediją Gražiąją į gatvę tik su Amaranta mišių 
klausyti - ir dargi paliepusi, kad užsidengtų vcidą juoda mantilija. Vy- 
rai, toli gražu ne pamaldūs, iš tų, kuric, persirengę kunigais, būtų įma- 
nę laikyti šventvagiškas mišias Katarino smuklėje, eidavo į bažnyčią, vil- 
damiesi bent kartelį išvysti Remedijos Gražiosios veidą, kurio pasaki- 
šką žavesį liaupsino visa lyguma, ir gėrėdamasi, ir baisėdamasi. Daug 
laiko prabėgo, kol smalsuoliams pavyko žvilgtelėti į jos veidą, ir geriau 
nebūtų jie ištaikę tokios progos, nes dauguma jų nuo tos valandėlės ne- 
galėjo nakčia sumerkti akių. Tą laimę apturėjo vienas vyriškis, toksai 
atvykėlis, kuris amžiams neteko ramybės, suniekšėjo, įkliuvo į neišbren- 
damą skurdą, o po kelerių metų, užmigęs ant bėgių, naktinio traukinio 
buvo suraižytas į gabalus. Pačią pirmąją akimirką, kai jis apsireiškė baž- 
nyčioje su žalia velvetine eilute ir išsiuvinėta liemene, niekas neabejo- 
jo, kad jis bus atvažiavęs iš toli, galbūt net iš kokios svečios šalies, trau- 
kiamas magiškų Remedijos Gražiosios kerų. Jis buvo toks puikus, toks 
lieknas ir tokių gerų manierų, jog Pjetras Krespis būtų atrodęs stačiai 
nebrendila, ir daugelis moterų, pavydžiai šypsodamosi, šnibždėjosi, jog, 
girdi, kaip tik jį reikėtų mantilija pridengti! Makondc pažįstamų jis ne- 
turėjo. Sekmadieniais, apyaušriu, it pasakų karalaitis atjoclavo raitas - 

balnas sidabrinėmis kilpomis, žirgas aksomo gūnia apklotas, - o po 
mišių vėl dingdavo iš miesto. 

Bažnyčioje žmonės jį pastebėjo patį pirmąjį kartą, kai tik jis įėjo, ir 
visi kaipmat suvokė, jogtarpjoir Remedijos Gražiosios prasidėjo ne- 
byli ryžtinga dvikova, pasirašyta slapta sutartis, užsimezgė lemiamos 
varžybos, kurios gali baigtis ne vien meile, bet ir mirtimi. Šeštąjį sekma- 
dienį kabalieras atvyko, mešinas geltona rože. Kaip visada, stačias 
išklausė mišias, o kai j05 pasibaigė, pastojo kelią Remedijai Gražiajai 
ir padavė rožę. Mergaitė be niekur nieko paėmė gėlę, tarsi būtų lauku- 
si tokios dovanos, paskui kilstelėjo mantiliją, šypsniu padėkojo nepažį- 
stamajam, ir tiek. Tačiau jam - ir me tik jam, bet visiems vyrams, kurie 
savo nelaimei šalimais stovėjo, - ta akimirka amžinai įsiminė. 

Tada kabaljeras bernaž įsikūrė su orkestru po Remedijos Gražio- 
sios langu ir kartais grodavo iki pat aušros. Aurelianas Antrasis - vie- 
nintelis iš namiškių - jautė jam nuoširdžią užuojautą ir stengėsi palauž- 
ti jo užsispyrimą. "Negaišinkit veltui laiko, - kartą naktį jis tarė nepažį- 
stamajam. - Šių namų moterys labiau užsispyrę, nei asilės". Jis pasiūlė 
kabaljerui savo draugystę, kvietė pasimaudyti šampane, bandė paai- 
škinti, kad Buendijų giminės moterys iškaltos iš titnago, bet neįstengė 
jo perkalbėti. Pulkininkas Aurelianas Bucndija, įsiutęs dėl tų naktinių 
koncertų, grasino pistoletais išgydysiąs nepažįstamajam sielvartą. Bet 
įsimylėjėlis varė savo, iki įpuolė į skaudžią neviltį. Tada gražus elegan- 
tiškas kabaljeras išvirto bjauriu driskiu. Sklido gandai, kad jis atsisakęs 
valdžios ir turtų savo tolimoje gimtinėje, nors iš tiesų niekas nesužino- 
jo tikrosios jo kilmės. Jis pasidarė mušcika, girtuoklis, o ryto aušra jį 
užtikdavo Katarino smuklėje. Skaudžiausia, kad Remedija Gražioji nė- 
mažjo nepaisė net tada, kai jis apsireikšdavo bažnyčioje, išsipuošęs tar- 
si princas. Ji paėmė geltoną rožę be jokio koketavimo, vien tik pama- 
loninta šio neįprasto gesto, ir kilstelėjo mantiliją, norėdama geriau įsi- 
žiūrėti į jo veidą, o ne parodyti savąjį. 

Teisybę pasakius, Remedija Gražioji buvo ne šios žemės būtybė. Iki 
mergaitė subrendo, Santa Sofija de la Piedad ją prausė ir rengė, o ka- 
da ji pati pramoko apsiruošti, vis vien buvo reikalinga priežiūros, kad 
ant sienų nepripaišytų gyvulėlių, pasidažiusi pagaliuką į savo kakotę. 
Sulaukusi dvidešimt metų, dar nemokėjo nei skaityti, nei rašyti, nei val- 

gyti prie stalo ir bastėsi po namus nuogut nuogutėlė, nes jos prigimtis 
maištavo prieš bet kokius sąlyginumus. Kai jaunasis sargybos viršinin- 
kas apreiškė jai savo meilę, Remedija Gražioji jį atstūmė vien dėl to, 
kad buvo nustebinta jo nenuovokumo. "Tai kvailys, - tarė ji Amarantai. 
- Sakosi mirštąs dėl manęs, tai negi aš jam vidurius sujaukiau". Kai po 
jos langu karininkas ištiesų buvo rastas negyvas, Remedija Gražioji pat- 
virtino savo ankstyvesniąją nuomonę. 

- Štai matot, - tarė ji. - Visiškas kvailys. 

Rodėsi, kažkoks antgamtiškas įžvalgumas jai atskleidžia pačią daik- 
tų esmę, atmesdamas visa, kas paviršutiniška. Bent taip manė pulkinin- 
kas Aurelianas Buendija, kuris nepaisė viešosios nuomonės ir Reme- 
dijos Gražiosios nelaikė protiškai ncišsivysčiusia. "Žiūri į ją ir, rodosi, 
tų dvidešimties metų karo kaip nebūta", - mėgdavo kartoti pulkininkas. 
Ursula irgi dėkojo Dievui, kad šis apdovanojo Buendijų šeimą tokia re- 
to tyrumo būtybe, bet proanūkės grožis ją glumino - jai atrodė, jog tai 
ne dorybė, oyda, stačiai velnio žabangos, paspęstos pačioje nekaltybė- 
je. Dėl to Ursula stengėsi laikyti Remediją Gražiąją toliau nuo žmonių, 
sergėti nuo Žemiškų pagundų, nė nenutuokdama, kad Remedija Gra- 
žioji dar motinos įsčiose buvo apsaugota nuo bet kokio užkrato. Ursu- 
lai į galvą nebūtų atėję, kad jos proanūkę išrinks grožio karaliene toje 
raganų puotoje, karnavalu vadinamoje. Tačiau Aurelianas Antrasis, įsi- 
geidęs persirengti jaguaru, atsivedė į namus padrę Antoniją Isabelį, kad 
šis įtikintų Ursulą, jog karnavalas nc pagoniška šventė, kaip ji manan- 
ti, o katalikų bažnyčios palaikoma liaudies tradicija. Pagaliau, kunigo 
įtikinta, nors ir bambėdama, leido vainikuoti ją karaliene. 

Žinia, kad Remedija Buendija bus šventės karaliene, per kelias va- 
landas apskriejo visą lygumą, pasiekė pačius tolimiausius kampelius, 
kur dar nebuvo prasiskverbęs garsas apie ncpaprastą mergaitės grožį, 
ir sudrumstė ramybę tiems, kurie jos pavardę laikė maišto simboliu. Jų 
baiminimasis buvo be pagrindo. Jeigu tuo metu ką nors galėjai pava- 
dinti bejėgiu, tai tik susenusį ir viskuo nusivylusį pulkininką Aurelianą 
Buendiją, kuris po truputį nutraukė visus saitus su savo tautos gyveni- 
mu. Jis sėdėjo užsidaręs dirbtuvėje ir, tik pardavinėdamas auksines žū- 
vytes, bendravo su išoriniu pasauliu. Vienas tų kareivių, kurie saugojo 
namus pirmomis taikos dienomis, pardavinėdavo jas lygumų gyvenvie- 

tėse ir pareidavo, nešinas auksinėmis monetomis ir naujienomis. Jis pa- 
sakodavo, kad konservatorių vyriausybe, liberalų remiama, taip per- 
tvarkysianti kalendorių, jog kiekvienas prezidentas sėdėsiąs savo poste 
šimtą metų; kad galų gale pasirašytas konkordatas su šventuoju sostu 
ir kad iš Romos atvykęs kardinolas, kurio karūna vienų briliantų, o so- 
stas gryno aukso; kad ministrai Liberalai nusifotografavę tuo metu, kai 
atsiklaupę bučiavo kardinolo žiedą; ispanų trupės, gastroliavusios so- 
stinėje, primadona buvusi pagrobta rūbinėje kažkokių kaukėtų vyrų, o 
sekantį rytą, sekmadienį, nuoga šokusi respublikos prezidento vasaros 
rūmuose. "Nekalbėk man apie politiką, - sakydavo pulkininkas. - Mes 
pardavinėjam žuvytes, ir baigtas kriukis". Ursula, išgirdusi kalbas, jog 
pulkininkas ničnieko nenorįs žinoti apie krašto padėtį, nes pats krau- 
nąs turtus savo dirbtuvėje, ko nesprogo iš juoko. Kaip reta praktiškas 
jos protas negalėjo suvokti, kokią naudą turi pulkininkas iš tokios pre- 
kybos, ausines žuvytes mainydamas į auksines monetas, o paskui šias 
monetas paversdamas žuvytėmis, ir taip be galo, žodžiu, kuo daugiau 
parduoda, tuo daugiau turi dirbti, kad egzistuotų šitas užburtas ratas. 
Teisybę pasakius, pulkininkas Aurelianas Buendija domėjosi ne preky- 
ba, o darbu. Jis taip susikaupęs dėliodavo žvynelius, sodindavo mažy- 
čius rubinus į akis, šlifuodavo Žiaunas ir uodegas, jog neturėdavo laiko 
prisiminti karą ir sužlugusias svajones. Juvelyrinio meno tikslumas ir 
subtilumas reikalavo tokio dėmesio, kad gan greitai pulkininkas Aure- 
lianas Buendija paseno labiau, negu per visą karą, nuo begalinio sėdė- 
jimo iškrypo stuburas, kruopštus darbas sugadino akis, bet užtat jis at- 
gavo dvasios ramybę. Paskutinį kartą pulkininkas domėjosi karo reika- 
lais, kai abiejų partijų karo veteranų grupė prašė paspirties išreikalau- 
ti valstybės pažadėtų pensijų, vis žadamų ir vis neskiriamų. "Užmirški- 
te pensijas, - tarė jiems pulkininkas Aurelianas Buendija. - Matot, aš 
atsisakiau pensijos, kad nereikėtų ios laukti ir kankintis iki gyvenimo 
pabaigos". Iš pradžių vakarais jį aplankydavo pulkininkas Cherineldas 
Markesas, ir jie abu, susėdę šalia laukūjų durų, minėdavo praeitį. Ta- 
čiau Amarantai buvo sunkūs prisiminimai, žadinami šito pavargusio 
žmogaus, kuris kaskart vis labiau pliko, nesulaikomai riedėdamas į an- 
kstyvos senatvės bedugnę, ir ji taip kamavo pulkininką Cherineldą Mar- 

o paskui ir visai liovėsi - jį patiesė paralyžius. Užsidaręs, tylus, abejin- 
gas naujienų vėjams, kurie siautėjo po namus, pulkininkas Aurelianas 
Buendija pagaliau ėmė suvokti, kad ramios senatvės paslaptis - tai są- 
žininga sąjunga su vienatve. Jis kėlėsi penktą valandą ryto po negilaus, 
į užmirštį panašaus miego, virtuvėje išgėręs savo kasdieninį juodos ka- 
vos puoduką, visai dienai užsidarydavo dirbtuvėje, o ketvirtą valandą 
po pietų, vilkdamas žeme taburetę, pereidavo galeriją, nekreipdamas 
dėmesio nei į gaisruojančius rožių krūmus, nei į vakaro žarą, nei į atža- 
riąją Amarantą, kuri vakaro tyloje stengdavosi išlieLi savo liūdesį, kun- 
kuliuodama it verdantis vanduo, ir sėdėdavo pas duris, iki moskitai ne- 
nuvydavo į vidų. Kartą kažkoks pakeleivis išdrįso sudrumsti jo vienat- 
Vę: 

- Ką veikiate, pulkininke? 

- Nagi sėdžiu, » atsakė šis, - ir laukiu, kada pro šalį neš mano grabą. 

Žodžiu, nerimas, kilęs tam tikruose sluoksniuose, jog drauge su Re- 
medijos Gražiosios vainikavimu vėl išeis aikštėn pulkininko Aureliano 
Buendijos vardas, neturėjo jokio realaus pagrindo. Ir visgi daugelis bu- 
vo kitokios nuomonės. Nejausdami virš jų pakibusios tragedijos, ma- 
kondiškiaidžiūgaudamipulkais plaukė į miesto aikštę. Kai pašėlusi kar- 
navalo linksmybė jau buvo pačiame įkarštyje ir Aurelianas Antrasis, pa- 
galiau įgyvendinęs seną svajonę apsirėdyti jaguaru, slankiojo gausioje 
minioje, užkimęs nuo riaumojimo, staiga lygumos kelyje pasirodė bū- 
rys Žmonių, persirengusių karnavaliniais drabužiais; paauksuotuose ne- 
štuvuose jie nešė tokią moterį, kad žavesnės nebūtų sukūrusi nė lakiau- 
sia vaizduotė. Taikūs makondiškiai valandėlei nusiėmė kaukes, norė- 
dami geriau įsižiūrėti į tą ncapsakomą gražuolę, kuri su perlų karūna ir 
šermuonėlių mantija atrodė kaip tikrų tikriausia valdovė, o ne kokia 
tyčiomis padaryta karalienė, apkarstyta blizgučiais ir tampomu popie- 
rium. Netruko minioj ir įžvalgių Žmonių, įtarusių, jog tai provokacija. 
Tačiau Aurelianas Antrasis tuojau nutraukė bekylantį sąmyšį: atvykė- 
lius paskelbė garbės svečiais ir su saliamoniška išmintim susodino Re- 
mediją Gražiąją ir karalienę apsišaukėlę į vieną sostą. Beduinais apsi- 
taisę atvykėliai iki išnaktų šėlo drauge su visais ir dargi paįvairino ben- 
drą šventę puikia pirotechnika ir virtuoziška akrobatika, kuri priminė 
čigonų pasirodymus. Staiga pačiame įkarštyje kažkas sutrikdė tą ne itin 
nuoširdžią linksmybę. 

- Tegyvuoja liberalų partija! - pasigirdo šauksmas. -"Tegyvuoja pul- 
kininkas Aurelianas Buendija. 

Šūvių papliūpos užgesino fejerverko spindesį, išgąsčio klyksmas nu- 
stelbė muziką, linksmybės pasibaigė, prasidėjo panika, Praslinks dau- 
gelis metų, ir žmonės dar kalbės, kad karalienės apsišaukėlės palyda 
buvęs reguliariosios kariuomenės eskadronas, 0 po puošniais beduinų 
burnusais buvę pakišti kariški karabinai. Žaibo telegrama vyriausybė 
paneigė gandus ir pažadėjo kruopščiai ištirtišį kruviną įvykį. Tačiautei- 
sybė liko neišaiškinta, ir viršų pačmė versija, jog karalienės palyda nei 
iš šio, nei iš to, vadui davus ženklą, išsirikiavo kautynių rikiuote ir be 
pasigailėjimo sušaudė minią. Kai vėl grįžo tvarka, mieste nebebuvo nė 
vieno tariamo beduino, o miesto aikštėje liko gulėti užmuštieji ir sužei- 
stieji: devyni pajacai, keturios kolombinos, šešiolika kortų karalių, vie- 
nas velnias, trys muzikantai, du Prancūzijos perai ir trys japonų impe- 
ratorienės. Per sąmyšį ir paniką Chosė Arkadijas Antrasis saugiai išsi- 
vedė Remediją, o Aurelianas Antrasis ant rankų parsinešė namo kara- 
lienę apsišaukėlę suplėšyta suknele ir krauju sutepta šermuonėlių man- 
tija. Tai buvo Fernanda del Karpio. Buvo išrinkta kaip pati gražiausia 
iš penkių tūkstančių šalies gražuolių ir atvežta į Makondą - žadėta ją 
paskelbti Madagaskaro karaliene. Ursula ją globojo kaip tikrą dukte- 
rį. Makondiškiai, užuot apkaltinę merginą, giliai užjautė j0s naivumą. 
Praėjo šeši mėnesiai po anų skerdynių aikštėje, užgijo žaizdos, nuvyto 
paskutinės gėlės ant brolių kapų, ir Aurelianas Antrasis išvyko pas Fer- 
nandą del Karpio į tolimą miestą, kame ji su tėvu gyveno, ir, atsivežęs 
jąį Makondą, ištisas dvylika dienų šventė šaunias vestuves. 


Po dviejų mėnesių ši santuoka vos neiširo, nes Aurelianas Antrasis, 
norėdamas įsiteikti Petrai Kotes, paprašė ją nusifotografuoti Madaga- 
skaro karalienės rūbais. Fernanda sužinojusi susikrovė į skrynias savo 
kraitį ir neatsisveikinusi išvažiavo iš Makondo. Aurelianas Antrasis pa- 
sivijo ją lygumos kelyje. Galų gale po ilgų maldavimų ir pažadų susigrą- 
žino Žmoną į namus, o meilužę paliko. 

Petra Kotes, pasitikėdama savo jėgomis, nėmaž nesijaudino. Juk ji- 
nai pati padarė jį vyru. Aurelianas Antrasis buvo dar vaikas, neišmanė 
tikro gyvenimo, paistė visokiausias fantazijas, kai jinai ištraukė jį iš Mel- 
kiado kambario ir nurodė vietą šiame pasaulyje. Iš prigimties jis buvo 
užsidaręs, linkęs į vienatviškus apmąstymus, o jinai visiškai pakeitė jo 
būdą, padarė jį judrų, svetingą, atviraširdį, įkvėpė jam gyvenimo džiaug- 
smą, išmokė šauniai puotauti ir švaistyti pinigus, ir galų gale pavertė jį 
- širdimi ir kūnu - tokiu vyru, apie kurį pati svajojo nuo pat vaikystės. 
Jis vedė, bet anksčiau ar vėliau visi sūnūs veda. Jis ilgai nedrįso pasisa- 
kyti vedąs, Ir clgėsi kaip tikras vaikas: visaip stengėsi ją įskaudinti, be 
reikalo priekaištavo, užgauliojo nei iš šio, nei iš to, tikėdamasis, kad Pe- 
tra Kotes pati nuo jo nusisuks. Vieną dieną, kai Aurelianas Antrasis ne- 
teisingai kažką jai prikišo, jinai išvengė spąstų ir viską iškėlė aikštėn. 

- Visa bėda, - tarė Petra Kotes, - kad tu nori vesti tą karalienę. 

Sugėdintas Aurelianas Antrasis suvaidino įniršio sceną, apsiskelbė 
€sąs nesuprastas ir neteisingai įžeistas ir liovėsi lankęsis meilužės na- 
muose. Petra Kotes nėmaž neprarado savo nuostabios kantrybės, buvo 
rami kaip besiilsintis žvėris: klausėsi muzikos ir fanfarų garsų, šaunios 
vestuvių puotos šurmulio, tarsi tai būtų tik nauja Aureliano Antrojo 


167 


išdaiga. Tuos, kurie mėgino ją užjausti, nuramino ramių ramiausia šyp- 
sena. "Nesijaudinktt, - kalbėjo jiems. - Karalienės man atiduoda pagar- 
bą“. O kai viena kaimynė atnešė užkalbėtas žvakes deginti priešais pra- 
rastojo mylimojo paveikslą, tvirtai ir mįslingai pasakė: 

- Vienintelė žvakė, kuri jį sugrąžins, visada dega. 

Jos žodžiai išsipildė: vos prabėgo medaus mėnuo, Aurelianas An- 
trasis vėl apsireiškė meilužės namuose. Kartu atsivedė savo draugužius 
ir keliaujantį fotografą, o be to, atnešė suknią ir kruviną šermuonėlių 
mantiją, kuriomis Fernanda buvo išsipuošusi karnavalui. Tą pačią die- 
ną, per triukšmingas išgertuves, Aurelianas Antrasis aprėdė Petrą Ko- 
tes karaliene ir paskelbė ją absoliučia Madagaskaro valdove iki gyvos 
galvos, o jos nuotraukas išdalijo draugams. Petra Kotes ne tik iš karto 
sutiko dalyvauti šiame žaidime, bet širdies gilumoje pasigailėjo savo 
mylimojo, tarusi, kad jis, matyt, gerokai išsigando, jei sugalvojo tokį ek- 
stravagantišką būdą taikytis. Septintą valandą vakaro Petra Kotes, ne- 
nusirengusi karalienės pašvitų, priėmė Aurelianą Antrąjį į savo lovą. 
Jis buvo vedęs prieš du mėnesius, bet Petra Kotes tuoj suprato, kad ve- 
dybiniame guolyje reikalai ne kažin kokie, ir nejučiomis ėmė mėgautis 
savo kerštu, Vis dėlto, kai po dviejų dienų Aurelianas Antrasis, nedrį- 
sdamas pats pasirodyti, atsiuntė jai tarpininką susitarti dėl išsiskyrimo 
sąlygų, Petra Kotes sumetė, kad jai reikės daugiau kantrybės, negu ji 
buvo numačiusi, nes jos meilužis, regis, buvo ryžęsis aukotis padorumo 
dėlei. Petra Kotes tačiau nepametė galvos. Tas bežadis nuolankumas, 
taikstymasis su Aureliano Antrojo išdavystėmis tik dar labiau sutvirti- 
no visų nuomonę, kad ji vargšė, užuojautos verta moteris; savo meilu- 
Žio atminimui ji pasiliko tik vienintelį daiktą - lakuotus Aureliano An- 
trojo pusbačius, su kuriais, jo žodžiais tariant, jis norėtų atsigulti į gra- 
bą. Petra Kotes suvyniojo pusbačius į skudurus, nukišo į pat skrynios 
dugną ir pradėjo laukti, neprarasdama vilties. 

- Anksčiau ar vėliau jisai vis tiek ateis, - tarė sau, - kad ir šitų batų 
pasiimti, 

Laukė daug mažiau, negu buvo numačiusi. Iš teisybės Aurelianas 
Antrasis jau pirmąją vestuvių naktį suprato, kad grįš pas Petrą Kotes 
žymiai anksčiau, nei prireiks jam tų lakuotų pusbačių: Fernanda buvo 
ne šios žemės paukštis, gimusi ir išaugusi už tūkstančio kilometrų nuo 

jūros, niūriame mieste, kuriame naktimis vaiduokliai neretai išeina pa- 
sivaikščiotiir grįstomis gatvėmis darda pamėkliškos karietos, vežioda- 
mos vicekaralių šmėklas. Vakarais, septintą valandą, trisdešimt du var- 
pai skambina už mirusiųjų vėles. Saulės spindulys niekad ncužeinaį se- 
novinius senjorų rūmus, kurių sienos išklotos antkapių plytomis. Kapų 
ramybe dvelkia kiparisai vidiniame kieme, išblukę kilimai miegamuo- 
siuose ir drėgme alsuojančios tuberozų arkados sode. Iki pradėjo brę- 
sti, Fernanda turėjotik tokį išmanymą apie platųjį pasaulį, kad šalimais, 
gretimame name, kažkas metai iš metų, diena iš dienos skambina pia- 
ninu melancholiškus pratimus, savo noru atsisakydamas malonumo pa- 
miegoti per siestą. Būdavo, Fernanda sėdi prie sergančios motinos, ku- 
rios veidas nuo dulkinų vitražų šviesos atrodo geltonai žalias, klausosi 
metodiškų, įkyrių beviltiškų gamų ir mąsto, jog kažkur ten, pasaulyje, 
skamba ta muzika, o ji čia vargsta, pindama laidotuvių vainikus. Moti- 
na, eilinio karštligės priepuolio suriesta, plūsta prakaitu ir pasakoja 
dukteriai apie prašmatnią jų giminės pracitį. Kartą dar visai mažytė 
Fernanda mėnesienos naktį matė baltai apsirengusią, gražią moterį, ku- 
ri ėjo per sodą koplyčios link. Šis trumpas regėjimas mergytę labiausiai 
sujaudino, nes ji pasijuto esanti ana moteris, tik po dvidešimties metų. 
"Tai buvo prosenelė, karalienė, - paaiškino kosėdama motina. - Ji pjau- 
stė tuberozų šakas, apsinuodijo jų kvapu ir mirė'. Praslinks daugelis 
metų, ir Fernanda, vel pasijutusi esanti panaši į savo prosenelę, suabe- 
jos, ar išties vaikystėje buvo jai pasirodžiusi prosenelė, bet motina su- 
bars ją už nepatiklumą. 

- Mes esame be galo turtingi ir galingi, - tarė jai motina. - Vieną gra- 
žią dieną tu tapsi karaliene. 

Fernanda tikėjo, nors namuose ant ilgo stalo, užtiesto plona linine 
staltiese ir apstatyto sidabriniais indais, gaudavo nebent puoduką van- 
denyje virto šokolado ir saldžią bandelę. Iki pat vestuvių ji dar svajojo 
apie pasakišką karalystę, nors jos tėvas donas Fernandas turėjo užsta- 
tyti namus jos kraičiui nupirkti. Nercikia manyti, kad ji buvo naivi ar 
sirgo didybės manija, Tiesiog taip ji buvo išauklėta. Pamena visada tūp- 
davusi ant auksinio puodo su šeimos herbu. Kai mergaitei sukako dvy- 
lika metų ir pirmą kartą turėjo palikti tėvų namus ir vykti į vienuolyną, 
ją įsodino į karietą, nors važiuoti reikėjo tik porą kvartalų. Jos klasės 


169 


draugės stebėjosi, kad naujokė sėdi skyrium, kėdėje su labai aukšta at- 
kalte, ir neprieina price jų dargi per pertrauką. "Ji ne tokia, kaip jūs, - 
paaiškino vienuolės. - Ji bus karalienė". Ir draugės patikėjo, nes jau ta- 
da Fernanda buvo pati gražiausia, kilmingiausia ir pati kukliausia iš vi- 
sų regėtų mergaičių. Po aštuonerių metų, išmokusi lotyniškai rašyti ei- 
lėraščius, skambinti klavikordu, plepėti su kabaljerais apie sakalų med- 
žioklę, su vyskupais apie apologetiką, su užsienio valdovais aptarinėti 
valstybinius reikalus, O su popiežium - dieviškuosius dalykus, jinai su- 
grįžo į gimtąją pastogę vėl pinti laidotuvių vainikų. Namus rado ištuštė- 
jusius. Juose buvo belikę būtiniausi baldai, kandeliabrai ir sidabrinis 
servizas, nes kitus daiktus vieną po kito teko išparduoti - juk reikėjo 
mokėti už jos mokymą. Motina jau buvo mirusi nuo džiovos. Jos tėvas, 
donas Fernandas, visas įuodai pasirėdęs, su kietai krakmolyta apyka- 
kle ir auksine laikrodžio grandinėle skersai krūtinę, pirmadieniais jai 
duodavo sidabrinę monetą namų išlaidoms ir išnešdavo per savaitę nu- 
pintus vainikus. Didesnę dienos dalį jis sėdėdavo savo kabinete, o tais 
retais atvejais, kada išeidavo į miestą, visada sugrįždavo prieš šešias kar- 
tu su dukterim rožančiaus atkalbeti:. Niekada Fernanda su niekuo arti- 
mai nedraugavo. Niekada negirdėjo apie karus, kraujuje paskandinu- 
sius visą šalį. Niekada nepaliovė klausytis pianino pratimų trečią valan- 
dą po pietų. Ji jau buvo beprarandanti viltį tapti karaliene, bet kartą 
prie paradinių durų pasigirdo du nekantrūs plaktuko dūžiai, ir jinai įlei- 
do vidun orios išvaizdos, pabrėžtinai mandagų kariškį su randu skruo- 
ste ir auksiniu medaliu ant krūtinės. Jis užsidarė su tėvu kabinete. Po 
dviejų valandų donas Fernandas atėjo į jos darbo kambarį. "Susidėk 
daiktus, - tarė jai. - Važiuosi į tolimą kelionę". Taip Fernanda buvo at- 
gabenta į Makondą. Čia gyvenimas per vieną dieną be jokio gailesčio 
parodė įai savo nagus, kuriuos tėvai taip kruopščiai nuo dukters slėpė 
ištisus metus. Parvykusi namo, užsidarė savo kambaryje ir verkė, verkė, 
nepaisydama dono Fernando maldavimų ir aiškinimų, kuriais šis mėgi- 
no išgydyti negirdėtų neregėtų patyčių išdegintą žaizdą merginos širdy- 
je. Fernanda buvo nutarusi nekelti kojos iš savo miegamojo iki pat mir- 
ties, bet kaip tyčia atvyko Aurelianas Antrasis. Tai buvo nesuprantama 
likimo malonė, juk Fernanda, degdama gėda ir pasipiktinimu, sumela- 
vo Aurelianui Antrajam, kad jis niekada nesužinotų, kas ji tokia. Va- 

žiuodamas ieškoti nepažįstamosios, Aurelianas Antrasis turėjo tik dvi 
patikimas gaires - jos kalnietišką tartį ir laidotuvių vainikų pynėjos pro- 
fesiją. Ieškojo iš paskutiniųjų. Kaip beatodairiškos narsos vedamas 
Chosė Arkadijas Buendija kad žygiavo per kalnus įkurti Makondo, kaip 
aklos didybės apimtas pulkininkas Aurelianas Buendija kad vedė be- 
tikslius karus, kaip beprasmiško užsispyrimo pagautą Ursula kad ko- 
vojo už savo giminės išlaikymą, taip Aurelianas Antrasis ieškojo Fer- 
nandos, nė valandėlei neprarasdamas vilties. Jis klausinėjo, kas parduo- 
da laidotuvių vainikus, ir vaikščiojo, vedžiojamas iš trobos į trobą, lyg 
rinkdamasis puikiausius. Jis klausinėjo, kame gyvena gražiausia mote- 
ris pasaulyje, ir visos motinos vedė jį pas savo dukteris. Jis klaidžiojo 
nežinios tarpekliais, užmiršties draustiniais ir nusivylimų labirintais. Jis 
perėjo geltoną dykumą, kame aidas kartojo jo mintis, o begalinis ilge- 
sys kėlė iš nebūties pamėkliškas vizijas. Bergždžiai ieškojęs daugelį sa- 
vaičių, jis atklydo į nepažįstamą miestą, kame visi varpai skambino lyg 
už mirusiųjų vėles. Aurelianas Antrasis niekad nebuvo matęs Fernan- 
dos namų nei girdėjęs apie juos, bet iškart pažino tas sienas, druskų išė- 
stas, tuos palaikius sutrūnijusius medinius balkonus, kartono gabaliu- 
ką, prikaltą prie paradinių durų, ir jame lietaus bemaž nuplautą užrašą, 
patį liūdniausią pasaulyje: "Čia parduodami laidotuvių vainikai". Nuo 
tos akimirkos iki ano ledinio ryto, kai Fernanda, vienuolyno viršininkės 
globojama, paliko gimtuosius namus, prabėgo nedaug laiko, jog vienuo- 
lės vos spėjo pasiūti kraitį, sukrauti į skrynias kandeliabrus, sidabrinį 
servizą, auksinį naktinį puodą ir gausybę beverčių daiktų, išlikusių po 
šeimyninės katastrofos, kuri tęsėsi du šimtmečius. Donas Fernandas 
kviečiamas atsisakė lydėti jaunuosius. Jis žadėjo atvažiuoti į Makondą 
vėliau, kai baigs tvarkyti savo reikalus, palaimino dukterį ir tuoj pat vėl 
užsidarė savo kabinete, o paskui tik siuntinėjo Fernandai trumpus lai- 
škelius su gedulingomis vinjetėmis ir šeimos herbu - tie laiškai pirmą 
kartą gyvenime lyg susiejo dvasiškai tėvą ir dukterį. Išvykimo dieną Fer- 
nanda, rodos, gimė iš tikrųjų, o Aurelianui Antrajam prasidėjo ir pasi- 
baigė laimingas gyvenimas. 

„Fernanda atsivežė puikų kalendorių auksiniais apkaustais - jame jos 
nuodėmklausys violetiniu rašalu buvo sužymėjęs dienas, kada patarti- 
na susilaikyti nuo vedybinio gyvenimo. Neskaičiuojant didžiosios savai- 

tės, sskmadienių, kitų švenčių, pirmųjų mėnesio penktadienių, pasnin- 
kų, įžadų dienų ir periodiškų moteriškų negalavimų, jame beliko tik ke- 
turiasdešimt dvi tinkamos dienos, išmėtytos šen bei ten tarp tankaus 
violetinių kryžiukų miško. Aurelianas Antrasis, būdamas tikras, kadlai- 
kas išvers tą spygliuotą užtvarą, šventė vestuves kur kas ilgiau, negu bu- 
vo numatyta. Pavargusi benešiodama šiukšlių išvežiotojui daugybę tu- 
ščių brendžio ir šampano butelių, kad šie neužverstų visų kampų, ir tuo 
pačiu susidomėjusi, kad jaunavedžiai gulasi skyrium ir skirtingu laiku, 
o fanfaros ir muzika trenkia be paliovos ir be paliovos pjaunami galvi- 
jai, Ursula prisiminė savo patyrimą ir paklausė Fernandą, ar kartais ir 
ji nenešiojanti nekaltybės raiščio, kuris anksčiau ar vėliau sukels mie- 
ste patyčias ir nenuvėes į gera. Tačiau Fernanda prisipažino, kad ji tie- 
siog laukianti, kol prabėgs dvi savaitės, ir tada ji leisianti savo vyrui pir- 
mą kartą prie savęs prisiliesti. Kai atėjo laikas, ji iš tiesų atvėrė savo 
miegamojo duris, nuolankiai pasiruošusi pasiaukoti ir atpirkti žmonių 
nuodėmes, ir Aurelianas Antrasis išvydo pačią gražiausią pasaulyje mo- 
terį išgąsdinto žvėrelio akimis ir ilgais vario spalvos plaukais, išsidrai- 
kiusiais ant pagalvės. Užkerėtas to reginio, jis ne tuoj pastebėjo, kad 
Fernanda apsivilkusi baltais naktiniais marškiniais iki pat kulkšnių su 
ilgomis rankovėmis ir didele apvalia, dailiai apsiuvinėta iškirpte ties pil- 
vu. Aurelianas Antrasis neištvėrė nenusikvatojęs. 

- Kaip gyvas nemačiau tokios nešvankybės, - suriko jis, taip kvato- 
damas, kad buvo girdėti visuose namuose. - Aš vedžiau gailestingąją se- 
sutę. 

Po mėnesio, nenuvilkęs nuo žmonos tų marškinių, išmovė fotogra- 
fuoti Petros Kotes su karalienės rūbais. Vėliau, kai jis vargais negalais 
įkalbėjo Fernandą grįžti namo, ji, užsimaniusi susitaikyti, patenkino jo 
norus, bet nesugebėjo suteikti anos palaimos, apie kurią jis svajojo, pa- 
traukęs jos ieškoti į trisdešimt dviejų varpinių miestą. Aurelianas An- 
trasis, gyvendamas su ja, patyrė tik gilų nusivylimą. Vieną naktį, netru- 
kus prieš gimstant pirmajam sūnui, Fernanda suprato, kad jos vyras 
slapta vėl sugrįžo į Petros Kotes glėbį. 

- Teisybė, - prisipažino Aurelianas Antrasis. Ir su didžiausia rezi- 
gnacija paaiškino: - Norom nenorom nuėjau, kad gyvuliai gerai veistų- 
si. 

Žinoma, praėjo kuris laikas, kol jinai įtikėjo tokiu neįprastu pasiai- 
škinimu, tačiau, kai Aurelianas Antrasis pateikė lyg ir neginčytinus įro- 
dymus ir galų gale ją įtikino, Fernanda paprašė, kadjistik pažadėtų ne- 
siduoti mirčiai meilužės lovoje. Ir taip jie visi trys gyveno, kits kitam ne- 
maišydami. Aurelianas Antrasis buvo atidus ir švelnus moterims, Petra 
Kotes mėgavosi savo pergale, o Fernanda dėjosi nežinanti teisybės. 

Fernanda, sudariusi sąjungą su vyru, vis dėlto negalėjo rasti bendros 
kalbos su Buendijų šeima. Veltui Ursula primygus ją prašė išmesti juo- 
dąvilnonę skraistę, kuria Fernanda rytais apsigaubdavo po meilės nak- 
ties, net kaimynai pašnibždom ėmė šaipytis. Ursula, bc to, negalėjo įti- 
kinti Fernandos, kad toji vaikščiotų maudyklėn bei išvietėn ir parduo- 
tų pulkininkui Aurelianui Buendijai naktinį aukso puodą, iš kurio anas 
prigamintų žuvyčių. Amarantą taip erzino jos netaisyklinga tartis, įpro- 
tis visur kaišioti eufemizmus, jog pati imdavo kalbėti su Fernanda kaž- 
kokiu nesuprantamu žargonu. | 

- Jifa išfe tyfi,- sakydavo Amaranta, - kufiriefa sufakafi nofisįfa nuo- 
fa safavofi šafidofa. 

Vieną dieną, įsiutusi dėltokių patyčių, Fernanda paklausė, ką Ama- 
ranta jai nori pasakyti, ir toji be jokių ceremonijų išdrožė jai į akis: 

- Sakau, kad esi iš tų, kurie neskiria subinės nuo Didžiojo Penkta- 
dienio, 

Nuotos dienos jiedvi nepersitarė nė vienu žodžiu. Prireikus susikal- 
bėdavo laiškeliais arba per tarpininkus. Nepaisydama akivaizdaus vyro 
šeimos priešiškumo, Fernanda neatsisakė ketinimų įdiegti Buendijoms 
savo protėvių kilmingas tradicijas. Ji išgyvendino madą valgyti virtuvė- 
je, kada kuris įsigeidžia, ir visiems prisakė rinktis griežtai nustatytomis 
valandomis į valgomąjį, prie didžiojo stalo, uždengto balta linine stal- 
tiese, apstatyto kandeliabrais ir sidabriniais indais. Požiūris į valgymą, 
kuris, Ursulos nuomone, buvo paprastų paprasčiausias poreikis, kaip į 
iškilmingą ceremoniją, sudarė namuose tokią įtampą, jog nebeištvėrė 
net tylenis Chosė Arkadijas Antrasis. Ir visgi ši tvarka įsigalėjo, kaip įsi- 
galėjo ir dar viena naujovė - prieš vakarienę sukalbėti rožančių; tai at- 
kreipė kaimynų dėmesį, ir netruko pasklisti gandai, kad Buendijos sė- 
dasi už stalo ne kaip paprasti mirtingieji - jie valgymą paverčią iškilmin- 
gomis mišiomis. Dargi Ursulos prietaringumas, atsiradęs dėl akimirkos 

įspūdžių, o ne dėltradicijų, susikirto su griežtais, tarn tikram atvejui nų- 
matytais prietarais, kuriuos Fernanda buvo paveldėjusi iš savo protė- 
vių. Kol Ursula dar buvo jusli, vienas kitas paprotys namuose turėjo ga- 
lią, ir šeima gyveno jos ryžtingų sprendimų įtakoje, bet vėliau, kai ji apa- 
ko ir, metų naštos slegiama, pasitraukė į šalį, griežta apribojimų siena, 
kurią Fernanda ėmė statyti vos koją įkėlus į namus, aklinai užsidarė, ir 
jau niekas, be Fernandos, neturėjo teisės spręsti šeimos reikalų. Santa 
Sofija de la Piedad, tenkindama Ursulos valią, varė prekybą konditeri- 
niais gaminiais ir karameliniais gyvulčliais, bet Fernanda laikė ją žemi- 
nančiu verslu ir neilgai trukus likvidavo. Namų duris, anksčiau atlapas 
nuo aušros iki išnaktų, iš pradžių imta uždarinėti vien per siestą, girdi, 
saulė įkaitinanti miegamuosius, o paskui - visam laikui. Vietoj kadagio 
šakelės ir duonos riekės, kurios nuo pat Makondo įkūrimo laikų kabo- 
jo virš durų, atsirado niša su Jėzaus širdimi. Pulkininkas Aurelianas 
Buendija, galų gale pastebėjęs Las pcrmainas, suvokė, kokios bus pa- 
sekmės. "Mes daromės aristokratais, - bambėjo jis. - Ko gero, vėl im- 
sim kovoti prieš konservatorius, bet dabar jų vieton sodinsim karalių". 
Fernanda labai taktiškai stengėsi išvengti susidūrimų su pulkininku. Šir- 
dies gilumoje ji buvo nepatenkinta, kad tasai toks nepriklausomas ir ne- 
paiso jos naujų taisyklių. Ją erzino pulkininko įprotis gerti kavą penktą 
valandą ryto, netvarka jo dirbtuvėje, nudryžęs, skylėtas apsiaustas ir va- 
kariniai sėdėjimai prie lauko durų. Tačiau Fernanda gavo susitaikyti su 
ta išklibusia šeimos mechanizmo dalele, nes buvo tikra, kad pulkinin- 
kas - amžiaus ir nusivylimų sutramdytas laukinis žvėris, senatviško mai- 
štingumo pagautas, gali sugriauti iš pamatų visus namus. Kai jos vyras 
pareiškė norą pakrikštyti pirmagimį savo prosenelio vardu, ji neišdrįso 
prieštarauti, nes tada dar buvo išgyvenusi šeimoje tik viencrius metus. 
Bet, gimus pirmajai dukrai, Fernanda tiesiai pareiškė savo motinos gar- 
bei ją pavadinsianti Renata. Ursula norėjo kūdikį vadinti Remedija. Po 
įnirtingo ginčo, kuriame Aurelianas Antrasis atliko linksmo tarpininko 
vaidmenį, mergytę pakrikštijo Renata Remedija, bet Fernanda ją šau- 
kė tik Renata, o tėvo šeima ir makondiškiai Mėme - mažybiniu Reme- 
dijos vardu. 

Iš pradžių Fernanda nieko nešnekėjo apie savo šeimą, bet ilgainiui 
pradėjo idealizuoti savo tėvą. Dažnai prie stalo sakydavo, kad jis žmo- 

gus kaip reta, atsisakęs šio pasaulio tuštybės ir pamažu tampąs šven- 
tuoju. Aurelianas Antrasis, nustebintas itin nekukliu uošvio išaukštini- 
mu, negalėdavo atsispirti pagundai slapta nuo Žmonos pasišaipyti iš se- 
nioko. Kiti šeimos nariai irgi sekė jo pavyzdžiu. Dargi Ursula, taip pa- 
vydžiai sauganti šeimos ramybę ir slapta kenčianti dėl visų nesutarimų, 
kartą išdrįso pareikšti, kad jos mažasis proproanūkis tikrai gausiąs po- 
piežiaus sostą, nes jis esąs "šventojo anūkas ir karalienės bei galvijų va- 
gies sūnus". Aureliano Antrojo vaikai neėmė galvon linksmųjų sąmok- 
slininkų šaipymosi ir laikė senelį geruoju pasakų dėde, kuris jiems siun- 
tinėja laiškelius su dievobaimingais eilėraštukais, o Kalėdoms - dėžę 
dovanų, tokią didelę, jog įvilkti pro duris ją ne taip lengva. Teisybę pa- 
sakius, donas Fernandas siuntinėjo paskutinius kilmingos giminės tur- 
tų likučius. Iš tų dovanų vaikai savo miegamajame įrengė altorių su na- 
tūralaus dydžio šventaisiais, stiklinės jų akys atrodė lyg gyvos ir kėlėbai- 
mę, O tokių meniškai išsiuvinėtų gelumbinių rūbų nė vienas makondi- 
škis kaip gyvas nebuvo vilkėjęs. Po truputį visa gedulinga senoviškų niū- 
rių rūmų didybė atkeliavo į šviesią Buendijų trobą. "Mums jis atsiuntė 
visą giminės kapinyną, - tarė kartą Aurelianas Antrasis. - Trūksta ne- 
bent gluosnių svyruoklių ir antkapių". Nors senelio dėžėse niekad nesi- 
rasdavo žaidžiamų daiktų, vaikai tačiau ištisus metus nekantriai lauk- 
davo gruodžio, nes, šiaip ar taip, visada būdavo šiokia tokia pramoga 
gauti neregėtų senoviškų dalykėlių. Dešimtoms Kalėdoms, kai mažasis 
Chosė Arkadijas jau rengėsi išvykti į kunigų seminariją, truputį an- 
ksčiau nei paprastai atėjo dideliausia skrynia, gerai užkalta ir per siū- 
lesuždervuota, kad drėgmė neįsiskverbtų, o ant dangčio gotiškomis rai- 
dėmis, kaip visada, buvo užrašyta: "Didžiai gerbiamai senjorai donjai 
Fernandai del Karpio de Buendijai". Kol Fernanda miegamajame skai- 
tė laišką, vaikai puolė atidarinėti skrynią. Kaip paprastai, jiems talki- 
ninkavo Aurelianas Antrasis: nugramdė dervą, ištraukė vinis, nuėmė 
apsauginį pjuvenų sluoksnį ir rado viduje pailgą švininę skrynią, suver- 
žtą variniais sraigtais. Atsukęs visus aštuonis sraigtus, Aurelianas An- 
trasis riktelėjo ir nustūmė nekantraujančius vaikus į šalį - po švininiu 
dangčiu jis išvydo juodai aprengtą doną Fernandą su kryžium ant krū- 
tinės, berte išbertą dvokiančiais spuogais, kurie sproginėjo ir burbulia- 
vo perliniais purslais, tarsi ant lėtos ugnies verdąs buljonas. 

Tuoj po mergaitės gimimo vyriausybė netikėtai išleido potvarkį ei- 
linių Neerlandijos taikos metinių proga atšvęsti pulkininko Aureliano 
Buendijos jubiliejų. Toks sprendimas taip nesiderino su oficialiu poli- 
tikos kursu, jog pulkininkas be jokių svyravimų pasisakė prieš. "Aš pir- 
mą kartą girdžiu žodį "jubiliejus", - tarė jis. - Ką jis sako, man vis viena, 
bet tai aiškus pasityčiojimas". Ankšta juvelyrinė dirbtuvėlė prisikimšo 
visokiausių pasiuntinių. Vėl pasirodė juodai apsirengę advokatai, bet 
dar labiau pasenę ir dar labiau pasipūtę, tie patys, kurie kažkada tarsi 
krankliai suko apie pulkininką. Juos pamatęs, pulkininkas Aurelianas 
Buendija prisiminė tuos laikus, kada jie atvažiuodavo per karą kaišioti 
pagalių į ratus, ir nebegalėjoištverti jų panegirikų cinizmo. Jis liepė ad- 
vokatams nekvaršinti jam galvos, pareiškęs, kad esąs ne kovotojas už 
tautos laisvę, kaip jie teigią, o paprastas amatininkas be praeities, ir vie- 
nintelė jo svajonė - mirti nuovargio pakirstam tarp auksinių žuvyčių, 
mirti užmirštam ir nuskurdusiam. Labiausiai pasipiktino, sužinojęs, kad 
prezidentas žada pats atvykti į iškilmes Makonde ir savo rankomis įteik- 
ti pulkininkui Aurelianui Buendijai ordiną "Už nuopelnus". Pulkinin- 
kas liepė perduoti prezidentui žodis žodin, kad jis nekantriai lauksiąs 
tos pavėluotos, bet palankios progos paleisti jam kulką į kaktą - ne už 
piktnaudžiavimą valdžia ar įstatymais, bet už pagarbos stoką senam 
žmogui, kuris niekam blogo nedaro. Jis pagrasino taip įnirtingai, jog 
prezidentas paskutinę valandėlę persigalvojo ir išsiuntė pulkininkui or- 
diną per savo patikėtinį. Iš visų pusių spaudžiamas, pulkininkas Cheri- 
neldas Markesas nusileido prašymams bei reikalavimams ir paliko pa- 
ralitiko guolį, tikėdamasis perkalbėti savo seną ginklo draugą. Pulki- 
ninkas Aurelianas Buendija, pamatęs savo pergalių ir nesėkmių bičiu- 
lį, pagalvėmis apkamšytą supamojoje kėdėje, kurią nešė keturi vyrai, 
nėmaž nesudvejojo, kad šis stengiasi iš paskutiniųjų išreikšti savo pri- 
tarimą. Tačiau, sužinojęs, ko pulkininkas Cherineldas Markesas nori iš 
tikrųjų, liepė nešti jį lauk iš dirbtuvės. 

- Matau, bet per vėlai, - tarė jam, - kad būčiau padaręs gerą darbą, 
jei būčiau leidęs tave sušaudyti. 

Tad jubiliejuje nedalyvavo nė vienas iš Buendijų šeimos. Su karna- 
valo savaite jis sutapo visiškai atsitiktinai, bet pulkininkas Aurelianas 
Buendija atkakliai laikėsi nusigriebęs minties, jog vyriausybė iš anksto 

buvo viską numačiusi, norėdama žiauriai iš jo pasityčioti. Įlindęs į savo 
dirbtuvę, jis girdėjo, kaip griaudžia kariniai maršai, dunda artilerijos 
saliuto salvės, varpai gaudžia "Te Deum", o priešais trobą jo vardu krik- 
štijama gatvė ir sakomos prakalbos. Nuoskaudos ir bejėgio įniršio 
apimtas, pulkininkas Aurelianas Buendija pravirko ir pirmą kartą po 
galutinio pralaimėjimo pasigailėjo nebeturįs jaunystės veržiumo ir ne- 
begalįs paskelbti kruvino karo, kad nuo žemės būtų nušluotas konser- 
vatorių režimas. Dar skambėjo minėjimo atgarsiai, kai Ursula pasibel- 
dė į dirbtuvės duris. 

- Netrukdykite man, - tarė jis, - Aš dirbu. 

- Atidaryk, - kaip paprastai, spyrėsi Ursula. - Tai neturi nieko ben- 
dra su šita švente. 

Tada pulkininkas Aurelianas Buendija nustūmė velkę ir anapus du- 
rų išvydo septyniolika vyrų - jie skyrėsi išvaizda, tipu ir spalva, bet visi 
kaip vienas turėjo tą vienišumo žymę, kuri nurodytų jų kilmę bet kokia- 
me žemės kampelyje. Tai buvo jo sūnūs. Iš anksto nesusitarę, dargi kits 
kito nepažindami, jie susirinko iš tolimiausių pakrantės vietų, masina- 
mi jubiliejaus šurmulio. Visi jie didžiavosi Aurcliano vardu ir savo mo- 
tinos pavarde. Ursula džiaugėsi, Fernanda piktinosi, o jie, tris dienas 
viešėdami namuose, viską apvertė aukštyn kojom, tarsi būtų praėjęs ka- 
ras. Tarp senų popierių Amaranta susirado sąsiuvinį, kame Ursula bu- 
vo surašiusi jų gimimo bei krikštynų datas, ir prie kiekvienos pavardės 
pridūrė adresą. Tas sąrašas tarytum atkūrė visus dvidešimt karo metų. 
Iškėlė aikštėn visus pulkininko naktinius žygius nuo to ryto, kai jis, vy- 
damasis sukilimo chimerą, išėjo iš Makondo, vedinas dvidešimt vienu 
vyru, iki tos dienos, kada grįžo paskutinį kartą, parneštas nuo kraujo 
sustirusiame apsiauste. Aurelianas Antrasis nepraleido progos atšvęsti 
giminaičių viešnagę triukšminga puota su šampanu ir muzika - tai bu- 
vo tarsi pavėluotas atsakas į jubiliejaus sugadintą karnavalą. Svečiai į 
šukes sumalė pusę stalo indų, ištrypė rožių krūmus, vaikydamiesi jautį, 
kurį norėjo pasūpauti, iššaudė vištas, privertė Amarantą šokti liūdnus 
Pjetro Krespio valsus, o Remediją Gražiąją užsimauti kelnes ir ropštis 
į stulpą prizo, įleido į valgomąjį taukais išteptą paršą, kuris partrenkė 
žemėn Fernandą, bet niekas neaimanavo dėl tų negandų, nes tas Žemės 
drebėjimas, apvertęs namus aukštyn kojomis, išėjo į naudą. Pulkinin- 

kas Aurelianas Buendija iš pradžių į atvykėlius žiūrėjęs nepatikliai ir 
net abejojęs kai kurių kilme, nuo jų šėlimo taip pralinksmėjo, kad išly- 
dėdamas kiekvienam padovanojo po auksinę žuvytę. Netgi užsidarėlis 
Chosė Arkadijas Antrasis pakvietė giminaičius į gaidžių peštynes, ir ten 
vos neįvyko tragedija, nes dauguma Aurelianų gerai išmanė tą dalyką 
ir iš pirmo žvilgsnio pastebėjo padrės Antonijo Isabelio suktybes. Au- 
relianas Antrasis, matydamas, kokias masinančias išgertuvių perspek- 
tyvas gali sudaryti tokia pašėlusi giminė, pasiūlė jiems likti ir visiems 
drauge darbuotis. Jo minčiai pritarė tik vienas Aurelianas Liūdnasis, 
augus mulatas, iš senelio paveldėjęs energiją ir tyrinėtojo polinkį; ie- 
škodamas laimės, jis jau buvo apkeliavęs pusę pasaulio, todėl jam bu- 
vo vis tiek, kur gyventi. Kiti, nors dar nevedę, jau manė susiradę gyve- 
nimo tikslą. Visi jie buvo nagingi, namisėdos ir taikūs žmonės. Pelenų 
dieną, kai pulkininko Aureliano Buendijos vaikai rengėsi išsisklaidyti 
pakrantės platybėse, Amaranta liepė jiems apsivilkti išeiginius drabu- 
žius ir palydėti ją į bažnyčią. Daugiau dėl pramogos, o ne iš pamaldu- 
mo jie leidosi vedami prie Dievo stalo, ir padrė Antonijas Isabelis kiek- 
vienam ant kaktos pelenais nubrėžė kryželį. Kai jie parėjo namo, pats 
jauniausias sumanė nusivalyti kaktą, bet pamatė, kad ženklas nebei- 
šnyksta, tas pats nutiko ir visiems jo broliams. Bandė mazgoti vandeniu 
ir muilu, trinti žeme ir plaušine, pagaliau pemza ir šarmu, bet nieku gy- 
vu neįstengė nusivalyti peleninių kryželių. Amaranta ir kiti namiškiai, 
buvę bažnyčioje, atvirkščiai, nusivalė kaktas be jokio vargo. "Tuo ge- 
riau, - pasakė Ursula atsisveikindama. - Dabar jau niekas jūsų nesuma- 
išys". Lydimi orkestro, jie išvyko visi pulku, laidydami raketas, ir mieste 
paliko įspūdis, kad Buendijų giminė turi sėklos dar daugeliui šimtme- 
čių. Aurelianas Liūdnasis, irgi pažymėtas peleniniu kryžium, miesto 
apylinkėse pasistatydino ledo fabriką, apie kurį svaičiojo didysis išra- 
dėjas Chosė Arkadijas Buendija. 

Išgyvenęs mėnesį Makonde, jau visų pažintas ir vertinamas, Aure- 
lianas Liūdnasis ieškojo tinkamo namo savo motinai ir netekėjusiai se- 
seriai ( ji buvo ne pulkininko duktė) ir susidomėjo pažiūrėti negyvena- 
ma palaike troba aikštės kampe. Jis paklausinėjo, kas jos šeimininkas. 
Kažkas jam paaiškino, kad troba esanti niekieno, anksčiau joje gyvenu- 
si vieniša našlė, kuri valgiusi žemę ir sienų tinką, o paskutiniais metais 

prieš mirtį ji tik du kartus buvo pasirodžiusi gatvėje - dirbtinių gėlyčių 
skrybėlaite ir seno sidabro spalvos bateliais ėjusi skersai aikštę į paštą 
išsiųsti vyskupui laiškų. Jam dar papasakojo, kad vienintelė našlės drau- 
gė buvusi beširdė tarnaitė, kuri užmušinėdavusi šunis, kates ir kitokius 
į namus užklydusius gyvulėlius, o lavonus išmesdavusi į gatvę, smardin- 
dama visą miestą. Jau prieš daugelį metų saulė pavertė mumija pasku- 
tinį jos išmestą lavoną, tad visi tikėjo, kad namų šeimininkė ir jos tar- 
naitė bus mirusios dar gerokai prieš karo pabaigą, o troba, matyt, sto- 
vinti dėl to, kad jau kuris laikas nėra buvę lietingos Žiemos nei uraga- 
nų. Duris su rūdžių suėstoinis sąvaromis, rodėsi, telaikė tik tankus vo- 
ratinklių tinklas, langai buvo išbrinkę nuo drėgmės, cementinė galeri- 
jos asla sueižėjusi, o plyšiai priaugę piktžolių ir laukinių gėlių, tarp ku- 
rių šmirinėjo driežai ir visokiausi šliužai - viskas bylote bylojo, kad ma- 
žiausiai pusė šimtmečio joks žmogus nebuvo kojos įkėlęs. Nenuorama 
Aurelianas Liūdnasis būtų ir šiaip jau ryžęsis įeiti į šį namą. Stumtelė- 
j0petimi paradines duris, ir sutrešusi mediena tyliai subyrėjo po jo ko- 
jų, ištisas srautas puvenų ir žemių, kurių buvo prinešę termitai, krauda- 
mi sau lizdus. Aurelianas Liūdnasis sustojo tarp durų, lūkuriuodamas, 
kol išsisklaidys dulkių debesis, paskui žvilgtelėjo vidun ir vidury svetai- 
nės išvydo sudžiūvusią moterį praėjusio šimtmečio mados rūbais: ant 
plikos galvos stirksojo kelios pageltusios gijelės, o didelėse, dar gražio- 
se akyse jau buvo išblėsęg paskutinės vilties žvaigždelės, veidas suvytęs, 
gilios vienatvės išvagotas. Išsigandęs ano pasaulio šmėklos, Aurelianas 
Liūdnasis tik vargais negalais sumetė, kad moteriškė taiko į jį senovi- 
šku karišku pistoletu. 

- Atleiskite, - sumurmėjo jis. 

Ji stovėjo it įbesta vidury kambario, užversto visokiu šlamštu, ir atid- 
žiai stebėjo milžiną kvadratiniais pečiais ir peleniniu kryžium kaktoje, 
O pro dulkių miglą matė jį anų laikų migloje su dvivamzdžiu už pečių ir 
laukinių triušių virtine rankoje. 

- Dėl Dievo meilės, - suriko ji dusliu balsu. - Būtų per žiauru dabar 
jį man priminti. 

- Aš norėčiau išsinuomoti šitą trobą, - tarė Aurelianas Liūdnasis. 

Tada moteriškė vėl pakėlė pistoletą, tvirta ranka nusitaikė į jo pele- 
ninį kryžių ir ryžtingai atlaužė gaiduką. 

- Išeikite, - įsakė. 

Tą patį vakarą, per vakarienę, Aurelianas Liūdnasis papasakojo šei- 
mynai, kas nutikę, ir Ursula susigraudinusi apsiverkė. "Dieve mano! - 
sušuko ji, stverdamasi už galvos. - Ji dar gyva". Laikas, karai, gausybė 
kasdienos bėdų buvo išstūmę Rebeką iš atminties. Tik negailestingoji 
Amaranta, jau visai sukriošusi, tikėjo kaip tikėjusi, kad Rebeka gyva ir 
dūla tame lervų sugraužtame lauže. Kas rytą ji mąstė apie Rebeką, šir- 
dies šalčio pažadinta vieniša lovoje, mąstė, muilindama suvytusias krū- 
tis ir įkritusį pilvą, segdamasi klostytus sijonus ir korsažus, tik senučių 
siūdinamus iš olandiškos drobės, tverdamasi ranką juodu kraupaus 
išpirkimo raiščiu. Visada, kiekvieną valandą, dieną ir naktį, dvasios pa- 
kilimo ar nuopuolio akimirką, Amaranta galvojo apie Rebeką, nes vie- 
natvė buvo tvarkingai sudėsčiusi jos prisiminimus - sadeginusi krūvas 
liūdesį keliančių šiukšlių, per ilga susikaupusių širdy, išgryninusi, sutau- 
rinusi ir padariusi nemirtingus pačius karčiausius. Iš Amarantos Reme- 
dija Gražioji sužinojo apie Rebeką. Kaskart, kai jos eidavo pro tą su- 
kiužusį namą, Amaranta vis pasakodavo merginai kokį nemalonų ar gė- 
dingą įvykį, žeminantį Rebeką, geisdama, kad Remedija Gražioji bent 
kiek persigertų jos pagieža, kad toji pagieža išliktų gyva ir po Amaran- 
tos mirties, bet jos mėginimai buvo nesėkmingi - mergina nepaisė jokių 
aistrų, juo labiau svetimų. Ursula, priešingai, puoselėjo visai kitokius 
jausmus negu Amaranta: Rebekos paveikslas jai atrodė tyras tyrutėlis, 
susigraudinusi ji minė tą mergytę, kuri parsirado jų namuose, nešina 
maišelių su tėvų kaulais, išties užmiršusi gėdingą Rebekos poelgį, pa- 
dariusį ją nevertą Buendijų giminės vardo. Aurelianas Antrasis kartą 
ryžosi pasiimti Rebeką į namus ir ja rūpintis, bet jo geri norai nuėjo vė- 
jais per pačios Rebekos nepalaužiamą užsispyrimą: pernelyg, ilgai ji 
kentėjo, skurdo, kol išsikovojo vienatvės privilegiją, ir todėl nebenorė- 
jojos iškeisti į neramią senatvę, drumsčiamą apgaulingo labdarybės ža- 
VESIO, 

Vasario mėnesį, kai į Makondą vėl suvažiavo šešiolika pulkininko 
Aureliano Buendijos sūnų, dar pažymėtų peleniniais kryželiais, išger- 
tuvių įkaršty Aurelianas Liūdnasis jiems papasakojo apie Rebeką, ir jie 
per pusdienį suremontavo trobą iš lauko: pakeitė duris ir langus, lin- 
ksmomis spalvomis nudažė fasadą, paramsčiais sutvirtino sienas, nau- 

jai cementu išliejo galerijos aslą, bet negavo leidimo taip pat smagiai 
pasidarbuoti viduje. Rebeka netgi prie durų nebuvo priėjus:. Palaukė, 
kol broliai užbaigs savo šaunų darbą, paskui apskaičiavo jo vertę, pa- 
siuntė per Archenidę, dar tebegyvą senąją tarnaitė, saują monetų - tie 
pinigai jau buvo išėję iš apyvartos nuo paskutinio karo laikų, bet Rebe- 
kajuos tebelaikė tinkamais. Tik tada visi suprato, kokia gili praraja ski- 
ria Rebeką nuo pasaulio, ir suvokė, jog nėra jokios vilties išplėšti ją iš 
vienatvės gniaužtų, ko! dar plaka jos širdis. 

Antrą kartą aplankę pulkininką Aurelianą Buendiją, sūnūs paliko 
Makonde dar vieną Aurelianą - Ruginį - darbuotis su Aurelianu Liūd- 
nuoju. Jis vienas iš pirmųjų buvo atvežtas krikštyti į šiuos namus, ir Ur- 
sula, ir Amaranta jį gerai įsidėmėjo, nes per kelias valandas sukūlė vi- 
sus dužius daiktus, kurie jam po ranka pasimaišė. Laikas sutramdė jo 
pirmykštį veržiumą stiebtis aukštyn, bet tas vidutinio ūgio vyras raupų 
išėstu veidu kaip ir anksčiau, turėjo įstabų potraukį viską naikinti. Jis 
sukūlė tick lėkščių, kitų netgi nepalicetęs, kad Fernanda kuo greičiau 
nupirko jam alavinius indus, kol jis nesudaužė visų jos brangiųjų servi- 
zų, bet ir tvirtos metalinės lėkštės netrukus atrodė sulankstytos ir įlauž- 
tos. Šią neišgydomą ydą, stumiančią į neviltį patį Aurelianą Ruginį, išly- 
ginojonuoširdumas, bemat sukeliąs pasitikėjimą, ir nuostabus darbštu- 
mas. Per trumpą laiką jis taip išplėtė ledo gamybą, jog užvertė vietinę 
rinką, ir Aurelianas Liūdnasis ėmė sukti galvą, kaip išpardavus savo ga- 
minius kitose lygumos gyvenvietėse. Kaip tik tada jam gimė lemtinga 
mintis ne tik modernizuoti gamybą, bet ir užmegzti ryšius tarp Makon- 
do ir likusio pasaulio. 

- Reikia nutiesti geležinkelį, - tarė jis. 

Taip pirmą kartą Makonde pasigirdo žodis "geležinkelis". Pamačiu- 
si ant stalo Aureliano Liūdnojo brėžinį, primenantį Chosės Arkadijo 
Buendijos saulės karo projektą, Ursula dar tvirčiau įtikėjo savo spėji- 
mu, kad laikas sukasi ratu. Aurelianas Liūdnasis neprarado nei miego, 
nei apetito ir nieko nekamavo blogu ūpu, kaip senelis, anaiptol, suma- 
nęs pačius netikėčiausius projektus, buvo tikras, kad juos įgyvendins ar- 
timiausiu metu, - tiksliai numatydavo išlaidas, terminus, nėmaž nesi- 
grauždamas nei dvejodamas. Aurelianas Antrasis kažkuo priminė sa- 
vo prosenelį ir skyrėsi nuo pulkininko Aureliano Buendijos - jis abso- 

liučiai nepaisė karčių praeities pamokų žr lengva ranka įdėjo pinigus į 
geležinkelio statybą, kaip prieš kelerius metus buvo įdėjęs į absurdišką 
brolio laivybos verslovę. Aurelianas Liūdnasis pavartė kalendorių ir 
trečiadienį išvažiavo, pažadėjęs sugrįžti po liūčių sezono. Daugiau apie 
jį nebuvo jokios žinios. Aurelianas Ruginis, neišmanydamas, kur dėti 
savo produkcijos perteklių, pabandė gaminti ledą ne iš vandens, o iš 
vaisių sulčių, ir be niekur nieko padėjo pagrindus valgomųjų ledų ga- 
mybai, nors iš tiesų tik mėgino įvesti naujovių savo fabrike - mat liūtys 
seniai praėjo, ir vasara prabėgo, o brolis nė nosies nerodė. Ir vis dėlto 
žiemos pradžioje viena moteriškė, šilčiausiu dienos metu upėje velėju- 
si skalbinius, be galo susijaudinusi išlėkė į centrinę miesto gatvę, bai- 
siausiai šaukdama. 

- Ten kažkas važiuoja, - galų gale žmoniškai paaiškino, - tokia bai- 
dyklė, panaši į krosnį su tekiniais, o iš paskos dar tempiasi ištisą mie- 
stą. 

Tąakimirką visą Makondą sudrebino kažoks vaiduokliškai kraupus 
švilpimas ir negirdėtas kriogavimas. Prieš keletą savaičių Žmonės ma- 
tė, kaip darbininkų brigada klojo pabėgius ir bėgius, bet niekam jie ne- 
buvo galvoj, visi manė, jog bus kažką nauja prasimanę čigonai, kurie, 
kaip ir prieš šimtą metų, bet jau niekam neįstengdami įkvėpti pasitikė- 
jimo, birbynėmis ir tamburinais garbstė savo stebuklingą neregėtą ne- 
girdėtą mikstūrą, Jeruzalės genijų išrastą. Tačiau, kai švilpimo ir pūška- 
vimo sukeltas sąmyšis nuslūgo, visi makondiškiai išvirto į gatvę ir išvy- 
do Aurelianą Liūdnąjį, jiems mojantį iš lokomotyvo, išvydo gėlėmis pa- 
dabintą traukinį, kuris atvyko pirmą kartą, pavėlavęs aštuonis mėne- 
sius. Tą niekuo dėtą geltoną traukinį, kuriam buvo lemta atvežti į Ma- 
kondą tiek abejonių ir aiškių dalykų, tiek gero ir blogo, tiek visokių per- 
mainų, bėdų ir ilgesio. 


Makondiškiai, tokios daugybės nuostabių išradimų apakinti, stačiai 
neišmanė kuo besistebėti. Jie kiauras naktis nemiegojo, spoksodami į 
blankias elektros lemputes, kurias maitino mašina, Aureliano Liūdno- 
jo atvežta, antrąsyk parvykus traukiniu, - nemažai reikėjo laiko ir pa- 
stangų priprasti prie jos įkyraus "tum-tum". Jie piktinosi gyvaisiais pa- 
veikslais, kuriuos klestintis komersantas donas Brunas Krespis pradė- 
jo rodyti teatre su bilietų kasomis it liūto nasrai, mat žiūrovų gailiai 
apraudotas herojus, viename filme miręs ir palaidotas, kitame vėl pa- 
sirodydavo gyvas ir sveikas ir, be to, pasivertęs arabu. Publika mokėda- 
vo du sentavus, norėdama su herojais drauge pergyventi jų klaidų liki- 
mą, bet negalėjo pakęsti tokios negirdėtos niekšybės ir į šipulius suma- 
lė visas kėdes. Dono Bruno Krespio prašymu, alkaldas specialiame ra- 
šte išaiškino, kad kinas - tai tik mašina, kurianti iliuzinius vaizdus, to- 
dėl publikai neverta pernelyg audringai reikšti savo jausmų. Tada dau- 
guma makondiškių susiprotėjo tapę naujos čigonų išmonės aukomis ir 
nutarė nebevaikščioti į kiną, nes, jų manymu, jiems pakanka savų bėdų 
ir nesą jokio reikalo apraudoti išgalvotų asmenų pramanytas negandas. 
Panašus likimas ištiko gramofonus, kuriuos atsivežė švankiosios pran- 
cūzaitės, nebegeidaudamos klausytis pasenusių vargonėlių muzikos, - 
buvo gerokai sumažėję net vietinio orkestro pajamos. Iš pradžių smal- 
sumas dvigubai padidino uždraustos gatvės klientūrą, dargi ėjo kalbos, 
jog kai kurios gerbiamos damos persirengia vyrais, norėdamos iš arti 
pasižiūrėti į mįslingąją mašiną, bet jos taip ilgai ir taip prisikišusios ap- 
žiūrinėjo gramofoną, jog netrukus susiprotėjo: tai ne stebuklingas ma- 
lūnas, kaip visi manė ir kaip aiškino pačios heteros, O paprastų papra- 
sčiausias prisukamas žaisliukas, kurio muzika toli gražu negali lygintis 

su tokia jaudinančia, tokia žmogiška, gyvenimo tiesos kupina orkestro 
muzika. Nusivylimas buvo neapsakomas, ir vis dėlto gramofonai labai 
paplito, jų rasdavai kiekvienoje troboje, bet ne suaugusiųjų pramogai, 
o vaikams, mat jiems patiko narstyti jų vidurius. Tačiau ir patys didžiau- 
si skeptikai buvo išmušti iš vėžių, kai vienam makondiškių geležinkelio 
stotyje nusišypsojo laimė - jis sužinojo, kas per daiktas yra telefonas, 
kuris iš pradžių buvo laikomas primityviu gramofonu, nes irgi turėjo 
rankeną. Rodėsi, pats Viešpats Dievas nusprendė patikrinti, kaip ma- 
kondiškiai moka stebėtis, ir amžinai vertė juos čia žavėtis, čia nusivilti, 
čia abejoti, čia atverti akis, ko! pagaliau nebeliko nė vieno, kuris būtų 
galėjęs tvirtai nusakyti tikrovės ribas. Iliuzijos taip persipynė su kasdie- 
nybe, jog Chosės Arkadijo Buendijos vaiduoklis sutrikęs paliko kašto- 
ną ir dienos aky ėmė slankioti po namus. Kai geležinkelis buvo oficia- 
liai atidarytas, o trečiadieniais, vienuoliktą valandą, reguliariai susto- 
davo traukinys prie naujos stotelės - paprasčiausios medinės būdos su 
rašomuoju stalu, telefonu ir langeliu bilietams pardavinėti, Makondo 
gatvėse pasirodė vyrų ir moterų, kurie dėjosi esą žmonės kaip žmonės, 
užsiėmę kasdienine buitimi, bet jie labiau panėšėjo į cirko artistus. Ma- 
kondiškiai, ne kartą apvilti čigonų išmonių, vargu ar žadėjo sukrauti tur- 
tus tiems fokusininkams prekeiviams, kurie taip pat iškalbingai siūlė ir 
puodelį su švilpyne, ir taisykles, kaip išganyti sielą per septynias dienas, 
bet vis dėlto gerokai pasipelnė: vienus įveikė begalinėmis kalbomis, ki- 
tus apmulkino, nes žioplių yra visur. Vieną trečiadienį drauge su tais 
bastūnais Makonde, o kiek vėliau Buendijų namuose prie pietų stalo, 
apsireiškė amžinai besišypsantis misteris Herbertas, nedidukas žmoge- 
lis su bridžiais, getrais, kamštiniu šalmu ir plieniniais akiniais, pro kų- 
riuos it du topazai žvelgė gelsvos akys. 

Užstalėj niekas jo nepastebėjo, iki jis suvalgė pirmąją bananų kekę. 
Aurelianas Antrasis iš netyčių sutiko misterį Herbertą "Chakobo vie- 
šbutyje", kai tas laužyta ispanų kalba piktinosi, kodėl, girdi, nesą laisvų 
kambarių, ir parsivedė namo - parsivesti kokį atvykėlį jam buvo ne pir- 
miena. Misteris Herbertas turėjo kelis pririšamus oro balionus, su ku- 
riais buvo apvažiavęs pusę pasaulio ir visur gerokai pasipelnęs, bet jam 
nepavyko paskraidinti nė vieno makondiškio, nes jiems aerostatas bu- 
vo atžangos dalykas, mat jau buvo matę ir net išbandę skraidančius či- 

gonų demblius. Misteris Herbertas gavo išvykti sekančiu traukiniu - po 
savaitės. Kada patiekė į stalą rainuotą it jaguaras kekę bananų, kurių 
paprastai į valgomąjį būdavo atnešama tik per pietus, jis be jokio entu- 
ziazmo nutraukė pirmąjį vaisių. Paskui paėmė dar vieną ir dar vieną, 
be perstogės kalbėdamas, valgė bananus, uoliai kramtė ir gardžiavosi, 
bet ne kaip smaližius, o greičiau kaip išsiblaškęs mokslininkas. Sudoro- 
jęs vieną kekę, paprašė dar vienos. Paskui iš instrumentų dėžutės, ku- 
rią visada nešiodavosi, išsitraukė nedidelį futliarą su optiniais prietai- 
sais. Tarsi briliantų pirklys įtariai ir atidžiai ištyrė visą vaisių: specialiu 
lancetu supjaustė, pasvėrė vaistinės svarstyklėmis ir išmatavo ginklinin- 
ko kalibru. Tada išsiėmė iš dėžutės ištisą instrumentų komplektą, su ku- 
riais išmatavo oro temperatūrą ir drėgmę ir šviesos stiprumą. Ši cere- 
monija buvo tokia įdomi, jog niekas negalėjo ramiai valgyti: kiekvienas 
laukė, kada misteris Herbertas galiausiai pateiks savo tyrinėjimų išva- 
das ir visiems atvers akis, bet jis nė vienu žodžiu neatskleidė savo keti- 
nimų. 

Sekančiomis dienomis žmonės matė misterį Herbertą su graibštu ir 
krepšeliu Makondo apylinkėse gaudantį drugelius. Pirmą trečiadienį 
atvyko grupė inžinierių, agronomų, hidrologų, topografų ir matininkų, 
kurie kelias savaites tyrinėjo tas pačias vietas, kuriose misteris Herber- 
tas gaudė drugelius. Paskui atskirame vagone, prikabintame prie gel- 
tonojo traukinio, atvažiavo ponas Džekas Braunas - vagonas buvo pa- 
sidabruotas, su vyskupiškais minkštasuoliais, apmuštais aksomu, ir mė- 
lyno stiklo stogu. Taipogi atskirame vagone atvyko ir pradėjo suktis apie 
poną Brauną išdidūs frakuoti advokatai, kurie anais laikais visur sekio- 
j0 pulkininką Aurelianą Buendiją, ir todėl Žmonėms šovė į galvą min- 
tis, kad agronomai, hidrologai, topografai ir matininkai, be to, ir miste- 
ris Herbertas su savo aerostatais ir spalvingais drugeliais, ir ponas 
Braunas su savo judamu mauzoliejum ir piktais vokiškais aviganiais tu- 
ri kažką bendra su karu. Iš teisybės nebuvo kada galvoti, įtarūs makon- 
diškiai tik pradėjo kits kitą klausinėti, kas čia dedasi, o miestas jau bu- 
vo pavirtęs cinkuota skarda dengtų medinių trobelių stovykla, kame kū- 
rėsi visokiausio plauko atvykėliai, kurie plūdo ir plūdo traukiniais iš vi- 
sų pasaulio kampų - ne tik vagonuose ir platformose, bet ir ant vagonų 
stogų. Neilgai trukus gringos susivežė savo žmonas - svajingas muslinuo- 

tas damas didelėmis gazinėmis skrybėlėmis, ir kitapus geležinkelio li- 
nijos pasistatė dar vieną miestą: gatvės buvo palmėmis apsodintos, na- 
mai su vieliniais tinkleliais ant langų, verandose balti staliukai, plačia- 
sparniai ventiliatoriai palubėse, o šalimais - erdvios melsvai žalios ve- 
jos, po kurias vaikštinėjo povai ir putpelės. Visą kvartalą juosė aukšta 
geležinių pinučių tvora,tarsi milžinišką elektrifikuotą vištidę; vėsiais va- 
saros apyaušriais visos tvoros viršus juoduodavo nuo tupinčių kre- 
gždžių. Niekas iš makondiškių gerai nežinojo, ko jiems čia reikia, ar 
išties jie tik šiaip filantropai, o atvykėliai jau buvo viską apvertę aukštyn 
kojomis, sukėlę netvarką, baisesnę, nei čigonai, ir nežinia kodėl žadėjo 
užtrukti daug ilgiau. Pasitelkę jėgas, kurios anksčiau tik aukščiausios 
apvaizdos klausė, gringos pakeitė liūčių tarpą, sparčiau brandino javus, 
pašalino upę iš tos vietos, kur ji amžiais tekėjo, ir perkėlė jos baltutė- 
liaus akmenis ir ledinę srovę kitapus miesto, už kapinių. Kaip tik tuo me- 
tu ant išblukusių Chosės Arkadijo kapo plytų buvo suremta gelžbeto- 
ninė tvirtovė, kad upės vanduo nepersismelktų parako išdagomis, ku- 
rių smarvė sklido nuo jo kaulų. Dėlei tų svetimšalių, kurie neturėjo my- 
limųjų, meilingųjų prancūzaičių gatvė buvo paversta ištisu miestu, dar 
didesniu, nei anas už metalinės tvoros, o vieną gražų trečiadienį atvyko 
traukinys, kimšte prikimštas įvairiausio gymio kekšių ir Babilono palei- 
stuvių, išmokytų seniausio ir naujausio gundymo meno, aprūpintų viso- 
kiausiomis mostimis ir priemonėmis, kad susidirgintų net impotentai, 
susijaudrintų drovieji, pasisotintų godieji, užsidegtų nedrąsieji, gautų 
pamoką išpuikėliai ir persiauklėtų atsiskyrėliai. Turkų gatvėje pranyko 
senos arabų krautuvėlės ir sušvito užjūrio prekių parduotuvių ugnys, 
šeštadienio naktimis ten knibždėte knibždėdavo minios nuotykių ieško- 
tojų, kurie grūsdavosi prie azartinių lošimų stalų, prie tiro barjerų, sker- 
sgatvyje, kame žiniuonys pranašaudavo ateitį ir aiškindavo sapnus, prie 
staliukų su fritanga* ir gėrimais, o sekmadienio rytą išvartyti staliukai 
riogsodavo ant grindinio tarp tįsančių kūnų - vieno kito laimingo gir- 
tuoklio, bet daugiausia netikšų žioplių, per nakties peštynes nuknekcin- 
tų šūviu, kumštim, peiliu ar buteliu. Makondą taip netikėtai užplūdo 
šita daugybė Žmonių, jog iš pradžių negalėjai pereiti gatve: čia atsitren- 


* Pritanga - keptos mėsos patiekalas su daržovėmis. 

ki į baldus, skrynias, įvairiausias statybines medžiagas - mat gringos, ne- 
siklausdami leidimo, kur pakliuvo statėsi trobas, aptikę laisvą žemės 
sklypelį, - čia matai skandalingą reginį - kokia porelė, pasikabinusi ha- 
maką tarp migdolų medžių, krutinasi vidury dienos ir visiems po akių. 
Vienintelis tylus kampelis buvo taikių Antilų negrų rajonas - miesto pa- 
krašty jie pasistatė ištisą gatvę medinių trobelių ant polių ir vakarais, 
susėdę pas duris, traukė melancholiškas giesmes savo nesuprantama 
kalba. Per tokį trumpą laiką įvyko tiek daug permainų, jog, aštuoniems 
mėnesiams praslinkus po misterio Herberto apsilankymo, makondi- 
škiai negalėjo atpažinti savo miesto. 

- Na ir prisivirėm košės, - dažnai kartodavo pulkininkas Aurelianas 
Buendija, - ir vien dėl to, kad pavaišinom bananais kažokį gingo. 

Aurelianas Antrasis, atvirkščiai, tiesiog iš pasitenkinimo netvėrė sa- 
vo kailyje, matydamas svetimšalių antplūdį. Netrukus namai prisipildė 
nepažįstamų svečių, nenuoramų lėbautojų iš viso pasaulio, kieme rei- 
kėjo pristatyti naujų miegamųjų, išplėsti valgomąjį, senąjį stalą pakei- 
sti kitu - šešiolikai asmenų, įsigyti naujų indų, šaukštų ir šakučių, bet 
pietauta keliomis pamainomis. Fernanda, užgniaužusi pasibjaurėjimą, 
it karalienė vaišino svečius, kurie elgėsi gana nešvankiai: purvinais ba- 
tais trypė galeriją, šlapinosi sode, per siestą klojosi demblius kur pa- 
kliuvo ir pliurpė smagias istorijas, nekreipdami dėmesio nei į susigėdu- 
sias damas, nei į kreivas vyrų šypsenas. Amarantai taip įsiėdė šitas ple- 
bėjų antplūdis, kad ji vėl pradėjo valgyti virtuvėje, kaip senais laikais. 
Pulkininkas Aurelianas Buendija, įsitikinęs, kad dauguma atsilanko į 
dirbtuvę su juo pasisveikinti ne iš pagarbos ar simpatijos jo asmeniui, 
o tik norėdami žvilgtelėti į istorinę relikviją, muziejinę iškaseną, velke 
užšovė duris ir nebent retkarčiais išeidavo į gatvę pasėdėti pas trobos 
duris. Tik viena Ursula, netg; tada, kai jau vaikščiojo vilkdama kojas, 
apgraibomis, pasilaikydama sienų, netverdavo vaikišku džiaugsmu, su- 
žinojusi, kad ateina traukinys. "Ruoškite mėsą ir žuvį, - komandavo ji 
keturioms virėjoms, kurios svajojo kaip galima greičiau atgauti taikią 
Santos Sofijos de la Piedad valdžią. - Priruošit visokiausių valgių, neži- 
nia, ko užsinorės šitie svetimšaliai". Traukinys ateidavo pačiu karščiau- 
siu dienos metu. Per pietus troboj gauste gaudė it prekyvietėj, sūpra- 
kaitavę veltėdžiai, dargi iš matymo nepažindami savo dosnių šeiminin- 

kų, visu pulku grūdosi prie stalo, skubėdami užimti geriausias vietas, O 
virėjos grumdydamosi vilko didžiulius dubenis sriubos, katilus mėsos ir 
daržovių, padėklus su virtais ryžiais, virtuviniais samčiais pilstė į stikli- 
nes ištisas statines limonado. Buvo tokia baisi netvarka, jog Fernanda 
stačiai iš galvos kraustėsi, įtardama, jog daugelis valgo po du kartus, ir 
gan dažnai vos ištverdavo, neišliejusi apmaudo bjauriausiais žodžiais, 
kai koks įnamys, sumaišęs jos namus su smukle, paprašydavo sąskaitos. 
Po misterio Herberto apsilankymo praėjo metai, bet per tą laiką paai- 
škėjo tik viena: gringos ketina sodinti bananus toje užburtoje žemėje, 
kuria praėjo Chosė Arkadijas Buendija su savo vyrais, ieškodami kelio 
į didžiuosius atradimus. Makondan atvažiavo dar du pulkininko Aure- 
liano Buendijos sūnūs peleniniais kryželiais pažymėtomis kaktomis, pa- 
gauti to nežmoniško srauto, kuris plūdo į miestą it lava iš kraterio, ir, 
kaip visi atvykėliai, keliais žodžiais nusakė, kas juos paskatinęs. 

- Mes atvažiavom, - tarė jie, - nes visi Čia važiuoja. 

Remedija Gražioji vienintelė neužsikrėtė bananų karštlige. Mergi- 
na tarsi apsistojo savo Žžavingoje jaunystėje ir kas dieną tolo nuo bet ko- 
kių sąlyginumų, darėsi vis labiau abejinga gudrybėms ir įtarumui - ji bu- 
vo laiminga savo nesudėtingos tikrovės pasaulėlyje. Ji neišmanė, kodėl 
moterys vargina save visokiais korsažais ir pūstais sijonais, tad pasisiu- 
vo ilgus grubios drobės marškinius, kuriuos maudavosi per galvą, ir 
šitaip be jokio vargo išsprendė problemą: kaip vaikščioti apsirengusiai 
ir jaustis plikai, o jos supratimu, namuose patogiausia plikinėti. Jai taip 
įsiedč namiškių patarimai arba pasitrumpinti savo vešlius, blauzdas sie- 
kiančius plaukus, arba susipinti į kasas ir papuošti šukomis ar spalvin- 
gais kaspinais, jog galų gale nusikirpo plikai ir padarė perukus šventų- 
jų statuloms. Jos instinktyvus geismas paprastumo labiausiai stebino: 
juo daugiau Remedija Gražioji, ieškodama patogumų, kratėsi mados, 
juo ryžtingiau griovė sąlygotumo barjerus, elgdamasi kaip tinkama, tuo 
labiau jaudino jos neapsakomas grožis ir tuo stipriau veikė ji vyrus. Kai 
pulkininko Aureliano Buendijos sūnūs viešėjo Makonde pirmą kartą, 
Ursula prisiminė, kad jų gyslomis teka tas pats kraujas, kaip ir proanū- 
kės, ir suvirpėjo nuo primirštos baimės. "Nežiopsok, - perspėjo ji Re- 
mediją Gražiąją. - Su bet kuriuo iš jų sugyvensi kiauliauodegį". Mergi- 
nai buvo nė motais prosenelės žodžiai, ir netrukus ji apsirengė vyriškais 

drabužiais, išsivoliojo smėlyje, kad lengviau būtų įsHiuogti į stiebą su pri- 
zu, ir vos nesukėlė kraujo praliejimo - mat septyniolika brolių ko nei- 
šsikraustė iš galvos, išvydę tą nenusakomą reginį. Kaip tik dėl to Ursų- 
la nė vieno jų neapnakvino troboje, o tie keturi, kurie apsigyveno Ma- 
konde, jos nurodymu nuomojo kambarius mieste. Jei Remedija Gra- 
žioji būtų sužinojusi, kokių atsargumo priemonių griebėsi Ursula, ko 
gero, būtų sprogusi iš juoko. Iki pačio paskutinio atodūsio šioje žemė- 
je mergina nė nenutuokė, kad pragaištinga lemtis nuskyrė jai drumsti 
vyrams ramybę „būti lyg ir kasdienine gaivališka nelaime. Kiekvieną kar- 
tą, kai ji, nusižengdama Ursulos įsakymui, pasirodydavo valgomajame, 
svetimšalius apimdavo panika, artima nevilčiai. Mat būdavo aišku kaip 
dieną, kad Remedija Gražioji vilki grubius marškinius ant nuogo kūno, 
ir joks vyras negalėdavo suprasti, kad ji nenori mesti iššūkio savo trum- 
pai kirpta taisyklinga galva ir nėmaž nemano gundyti, begėdiškai auk- 
štai pasikeldama padurkus, kad atvėstų kojos, ir paprastų paprasčiau- 
siai mėgaujasi, laižydama pirštus po valgio, mat ji valgydavo tik ranko- 
mis. Nė vienas šeimos narių nepastebėjo, tačiau atvykėliai greit suuo- 
dė, kad Remedija Gražioji skleidžia nerimą ir ilgesį, kurie dar kelias 
valandas tvyro ore jai išėjus. Vyrai, patyrę meilės kančias ir išbandę jos 
pagundas visose pasaulio šalyse, tvirtindavo niekada nejutę tokio jau- 
dulio, kokį sužadindavo Remedijos Gražiosios įgimtas kvapas. Begoni- 
jų galerijoje, svetainėje, bet kuriame trobos kampelyje jie neklysdami 
galėjo parodyti vietą, kur sėdėjo Remedija Gražioji, ir pasakyti, kada ji 
išėjo. Ji palikdavo aiškią, savitą žymę, namiškių niekas jos nepastebė- 
davo, nes ji senų seniausiai buvo susimaišiusi su kasdieniškais namų 
kvapais, todėl tik svetimšaliams ji kaipmat krisdavo į akis. Todėl tik sve- 
timšaliai suprato, kodėl jaunasis sargybos viršininkas pasimirė iš mei- 
lės, o atvykęs iš svečios šalies kabaljeras pasidavė nevilčiai. Neperpra- 
sdama gyvenanti nerimastingoje aplinkoje ir nešanti vyrams nepaken- 
čiamą dvasinę negandą, Remedija Gražioji elgėsi su jais be jokio vy- 
liaus ir savo geraširdišku meilumu galutinai išvarydavo juos iš galvos. 
Kada Ursula jai griežtai įsakė valgyti su Amaranta virtuvėje, kad nesi- 
maišytų atvykėliams po akių, Remedija Gražioji dargi apsidžiaugė, nes 
ten ji galėjo elgtis kaip tinkama. Teisybė pasakius, jai buvo vis viena, 
kur valgys ir kada, - svarbu, kad užsimaniusi gaus pavalgyti. Kartais ji 


169 


keldavosi užkąsti trečią valandą nakties, o paskui miegodavo iki vaka- 
ro ir taip, sumaišiusi dieną su naktimi, galėdavo gyventi mėnesių mėneė- 
siais, kol iš netyčių vėl pritapdavo prie namų tvarkos. Tačiau netgi ta- 
da keldavosi vienuoliktą valandą, visiškai nuoga užsidarydavo maudy- 
klėje ir kokias dvi valandas, traiškydama skorpionus, pamažu busdavo 
iš kieto ir gilaus miego. Paskiau imdavo lietis vandeniu, pasisemdama 
iš vonios skaptuoto moliūgo dubenėliu. Tai tęsdavosi taip ilgai ir taip 
skrupulingai, ir su tokia daugybe ceremonijų, kad žmogus, menkai pa- 
žįstąs Remediją Gražiąją, iš tiesų būtų pagalvojęs, jog ji ten visai ne be 
reikalo grožisi savo kūnu. Ir visgi šitos slėpiningos apeigos Remedijai 
Gražiajai nesukeldavo jokio goslumo, - stačiai ji stumdavo laiką, ko! įsi- 
norės valgyti. Vieną dieną, kai ji buvo tik pradėjusi praustis, kažkoks 
svetimšalis iškėlė stogo Ččerpę ir neteko žado, išvydęs stulbinantį Reme- 
dijos Gražiosios nuogumą. Tarp čerpių pamačiusi sielvartingas akis, ji 
ne susigėdo, o išsigando. 

- Saugokitės, - suriko. - Nukrisite. 

- Aš tik noriu į jus pasižiūrėti, - pralemeno svetimšalis. 

- Štai kaip, - tarė ji. - Tačiau būkite atsargus, nes stogas visai supu- 
vęs. 

Svetimšalio veidas buvo kupinas nuostabos ir sielvarto, rodėsi, kad 
jis tylomis grumiasi su geismu, bijodamas išsklaidyti stebuklingą regė- 
jimą. Remedija Gražioji manė, kad jis kenčia, būgštaudamas, jog pra- 
smegs su visu stogu, ir pasistengė nusiprausti greičiau, negu paprastai, 
kad žmogus netįsotų ilgai pavojingoje padėtyje. Pildamasi vandeniu, 
mergina pasakė, kad toks stogas esąs gyva bėda, kad čerpės užverstos 
lapais, kurie pūva nuo drėgmės, iš ten, ko gero, skorpionai lendą į prau- 
syklą. Svetimšaliui dingtelėjo, kad tais plepalais ji tik dangsto savo pa- 
lankumą, ir, kai Remedija Gražioji pradėjo muilintis, jis neatsispyrė pa- 
gundai išmėginti laimę. 

- Leiskite man jus išmuilinti, - sušnibždėjo jis. 

- Dėkoju už gerus norus, - atsakė Remedija Gražioji, - bet aš dar tu- 
riu savo rankas. 

- Na, nors nugarą, - maldavo svetimšalis. 

- Kuriems galams! - atkirto mergina. - Kur tai matyta, kad žmonės 
muilintųsi nugaras? 

Kol ji šluostėsi, svetimšalis su ašaromis akyse maldavo Remediją 
Gražiąją už jotekėti. Jinai nuoširdžiai jam atsakė, kad niekada netekė- 
tų už tokio Žioplio, kuris sugaišo beveik ištisą valandą ir, ko gero, pra- 
žiopsojo pietus, spoksodamas į besimaudančią moterį. Pagaliau, kai 
Remedija Gražioji apsivilko marškinius ir svetimšalis, savo akimis įsi- 
tikinęs, jog mergina iš tiesų juos nešioja ant nuogo kūno - kaip visi ma- 
nė, - pajuto, kad ši paslaptis lyg įkaitinta geležim amžiams išdegino jo 
širdy žymę. Jis išėmė dar dvi čerpes, norėdamas nusileisti į prausyklą. 

- Čia labai aukšta, - perspėjo išsigandusi mergina. - Jūs užsimušite! 

Sutręšęs stogas baisiausiai bildėdamas smuko žemyn, o vyras, vos 
spėjęs kraupiai surikti, į cementinę aslą persiskėlė galvą ir kaipmat pa- 
simirė. Svetimšaliai, valzomajame išgirdę triukšmą ir atskubėję išnešti 
lavono, pajuto, kad jo oda skleidžia aštrų Remedijos Gražiosios kvapą. 
Šis kvapas buvo taip įsigėręs į mirusiojo kūną, kad iš pratrūkusios kau- 
kolės vietoj kraujo sunkėsi gintarinis aliejus, persmelktas to nepapra- 
sto aromato; tada visi suprato, kad Remedijos Gražiosios kvapas nesi- 
liauja kankinęs vyrus, dargi peržengusius mirties slenkstį, kol jų kaulai 
nepavirtę į dulkes. Tačiau niekas nesicejo to šiurpaus įvykio su anais 
dviem vyrais, žuvusiais dėl Remedijos Gražiosios. Prireikė dar vienos 
aukos, kol svetimšaliai ir daugelis senųjų makondiškių įtikėjo legenda, 
kad Remedija Buendija skleidžianti nc meilės, o pragaištingos mirties 
dvelksmą. Įvykis, sukėlęs tokias šnekas, atsitiko lygiai po mėnesio, kai 
vieną popietę; Remedija Gražioji su savo draugėmis nuėjo pasižiūrėti 
naujai užveistų bananų plantacijų. Makondiškiams patiko vaikščioti 
drėgnomis begalinėmis bananų alėjomis, kame tyla rodėsi lyg atnešta 
iš kito krašto, šviežia šviežutėlė, dar nevartota ir todėl dar nemokanti 
perteikti žmogaus balso. Kartais sunkoka būdavo suprasti, kas sakoma 
už pusės metro, tačiau iš kito plantacijos galo aiškiai girdėdavosi kiek- 
vienas žodelis. Šį keistą reiškinį Makondo merginos pavertė žaidimu, 
kuris kėlė juoką ir baimę, jos gąsdindavo viena kitą ir krėtė pokštus, o 
vakarais prisimindavo tas išvykas tarsi kokį nuostabų sapną. Toji bana- 
nų plantacijų tyla Makonde turėjo tokį garsą, jog Ursula negalėjo atim- 
ti iš Remedijos Gražiosios šio nekalto džiaugsmo ir vieną popietę išlei- 
do merginą, privertusi ją užsidėti skrybėlaitę ir deramai apsirengti. Vos 
draugių būrelis įžengė į plantacijų teritoriją, ore tuoj padvelkė mirtimi. 

Vyrai, tvarkę drėkinimo kanalus, pasijuto lyg apkerėti, sakytum jiems 
būtų grėsęs neregimas pavojus, ir daugelis nevaliojo sulaikyti ašarų. Re- 
medija Gražioji ir jos persigandusios draugės vos spėjo pasislėpti gre- 
timoje troboje nuo minios įniršusių patinų, kurie būtų įmanę jas užpul- 
ti. Netrukus jas išgelbėjo keturi Aurelianai, kurių peleniniai kryžiai tar- 
si aukštesnės kastos ženklas ar nenugalimųjų žymė įkvėpdavo žmonėms 
šventą pagarbą. Remedija Gražioji niekam nepasakojo, kad vienas tų 
vyrų, pasinaudodamas sąmyšiu, mėšlungiškai įsikibo pirštais į jos pilvą, 
nelyginant erelis savo nagais į bedugnės kraštą. Akimirką, tarsi apaku- 
si nuo ryškios šviesos, ji pažvelgė į užpuoliką ir išvydo sielvartingas akis, 
kurios smigo į pačią širdį ir ten įžiebė gailesčio ugnelę. Tą vakarą Tur- 
kų gatvėje vyras gyrėsi savo narsa ir laime, o po kelių minučių arklio ka- 
nopa sulaužė jam krūtinę, ir svetimšalių minia susibūrusi žiūrėjo, kaip 
jis miršta vidury gatvės, springdamas savo krauju. 

Įtarimas, kad Remedija Gražioji sėja mirtį, dabar buvo patvirtintas 
keturiais neginčytinais įrodymais. Nors kai kurie plepūs vyrai mėgau- 
damiesi sakėsi už vieną naktį su tokia gundančia moteriške galį paau- 
koti gyvenimą, tačiau, teisybę pasakius, nė vienas jų nebūtų drįsęs prie 
jos prieiti. O juk nugalėti Remediją Gražiąją ir apsisaugoti nuo jos pra- 
gaištingo poveikio būtų pakakę pačio primityviausio ir paprasčiausio 
jausmo - meilės, tačiau kaiptik tai niekam neatėjo į galvą. Ursula visai 
paliovė domėtis proanūke. Anksčiau, kai ji dar tikėjosi išgelbėti mergi- 
ną šiam pasauliui, mėgino ją sudominti namų apyvoka. "Vyrams reikia 
daug daugiau, negu tu galvoji, - mįslingai kalbėdavo ji proanūkei. - Be 
to, apie ką tu galvoji, reikia daug virti, daug šlavinėtis, daug kęsti viso- 
kių nuoskaudėlių". Širdies gilumoje Ursula žinojo, kad apgaudinėja sa- 
ve, rengdama merginą šeimyninei laimei, nes buvo tikra, jog nėra pa- 
saulyje vyro, kuris, patenkinęs savo geidulius, būtų galėjęs nors vieną 
dienelę iškęsti Remedijos Gražiosios nesuvokiamą aplaidumą. Kai gi- 
mė paskutinysis Chosė Arkadijas ir ji užsimojo žūtbūt išugdyti jį Ro- 
mos popiežiumi, Ursula nebesirūpino savo proanūke. Ji paliko mergi- 
ną likimo valiai, tikėdamasi, kad anksčiau ar vėliau įvyks stebuklas ir 
kad šiame pasaulyje, kuris visko pilnas, atsiras pakankamai šaltakrau- 
jis vyriškis ir užsikraus šią naštą sau ant pečių. Amaranta daug anksčiau 
už Ursulą liovėsi ją pratinusi prie darbo. Dar tada, seniai seniai, darbo 


192 


kambaryje, kai jos auklėtinė tik vargais negalais sutikdavo sukti siuva- 
mosios mašinos ratelį, Amaranta padarė išvadą, kad Remedija Gražio- 
ji kvailutė. "Teks tave paleisti iš loterijos", - sakydavo Amaranta, susi- 
rūpinusi, kad mergina neima galvon jos kalbų apie vyrus. Vėliau, kai 
Ursula paliepė Remedijai Gražiajai einant mišių prisidengti veidą man- 
tilija, Amaranta pagalvojo, kad toks slėpiningumas gali atrodyti gan pi 
kantiškas ir, ko gero, koks vyriškis taip ja susidomės, jog ims kantriai 
ieškoti silpniausios vietos gražuolės širdyje. Tačiau, pamačiusi, kad 
mergina nei iš šio, nei iš to atstūmė pretendentą, daugeliu atžvilgių la- 
biau vertesnį, negu tikras princas, Amaranta prarado paskutinę viltį. 
Ogi Fernanda nė nebandė perprasti Remedijos Gražiosios. Per kruvi- 
nąjį karnavalą pamačiusi ją karalienės rūbais, Fernanda tarė sau, kad 
tai esanti nepaprasta būtybė. Tačiau, išvydusi šią valgančią pirštais ir 
nesugebančią pasakyti nė vieno doro žodžio, ėmė apgailestauti, kad 
Buendijų šeimos puskvailiai taip ilgai gyvena. Ir, nors pulkininkas Au- 
relianas Buendija dar nepaliovė tikėti ir teigti niekad nematęs blaiviau 
galvojančių žmonių, kaip Remcdija Gražioji, ir kiekvieną akimirką tai 
įrodinėdavo, įstabiai šaipydamasis iš visų, namiškiai paliko merginą 
Dievo valiai. Remedija Gražioji klaidžiojo sau vienatvės dykumoje, be- 
je, nėmaž dėl to nesielvartaudama, ir pamažėlbrendo, sapnuodama sa- 
vo gražius sapnus, maudydamasi be galo, bc krašto, valgydama, kada 
šauna į galvą, valandų valandas tylėdama ir ničnieko neprisimindama, 
kol vieną gražią kovo dieną Fernanda, eidama į sodą nuimti nuo virvės 
ir dailiai sulankstyti išdžiaustytų paklodžių, pasišaukė į talką visas mo- 
teris. Vos tik jos ėmėsi darbo, Amaranta pastebėjo, kad Remedija Gra- 
Žioji staiga nepaprastai išblyško, pasidarė bemaž perregima. 

- Tau bloga? - paklausė ją. 

Remedija Gražioji, laikydama paklodę už kito galo, gailiai nusišyp- 
sOjo: 

- Anaiptol, - atsakė ji, - dar niekad taip gerai nesijaučiau. 

Vostik Remedija Gražioji ištarė šiuos žodžius, Fernanda pajuto, jog 
kažkoks švelnus spindulingas vėjelis išplėšė jai iš rankų paklodes ir 
išskleidė ore visu pločiu. O Amaranta pajuto, jog paslaptingai virpa jos 
sijonų mezginiai, ir tuo metu, kai Remedija Gražioji ėmė kilti nuo že- 
mės, iš visų jėgų įsikibo į paklodę, kad nepargriūtų. Tik bemaž akla Ur- 

sula išlaikė dvasios ramybę ir suvokė, iš kur dvelkia tas neįveikiamas vė- 
jelis, paliko paklodes jo spindulingos jėgos malonei ir žiūrėjo, kaip Re- 
medija Gražioji atsisveikindama jai moja ranka, gaubiama akinančiai 
balto kylančių paklodžių mirguliavimo, - jos drauge su mergina aplei- 
do tą oro sluoksnį, kuriame skraidė mėšlavabaliai ir žydėjo jurginai, 
drauge su ja praskriejo orą, kame baigėsi ketvirta valanda po pietų, ir 
amžinai išnyko toje oro aukštybėje, ten, kur jos nebegalėjo pavyti net- 
gi patys lakiausi atminties paukščiai. 

Svetimšaliai, be abejo, galvojo, kad Remedija Gražioji pagaliau pa- 
kluso savo negailestingai bičių motinėlės daliai, o šeima stengiasi išgel- 
bėti jos garbę, sekdama pasakas apie dangun žengimą. Pavydo graužia- 
ma Fernanda ilgainiui pripažino stebuklą ir dar labai ilgai maldavo Die- 
vą grąžinti jos paklodes. Dauguma senųjų makondiškių irgi įtikėjo ste- 
buklu, uždegė žvakes ir ėmė skaityti novenas. Ko gero, dar labai ilgai 
žmonės nebūtų turėję kitos kalbos, jei nuostabos nebūtų išstūmęs siau- 
bas, kai miestą pasiekė Žinia apic barbarišką Aurelianų išžudymą. Pul- 
kininkas Aurelianas Buendija lyg ir turėjo nuojautą, kad sūnų laukia 
tragiškas galas, nors nelaikė jos pranašingu ženklu. Kai Aurelianas Pjo- 
vėjas ir Aurelianas Arkaja, tie du, atvykę užplūdus svetimšaliams, užsi- 
manė apsigyventi Makonde, tėvas bandė juos atkalbėti. Jis negalėjo su- 
prasti, ką jie veiks tokiame mieste, kame vakarais pavojinga išeiti į gat- 
vę. Tačiau Aurelianas Ruginis ir Aurelianas Liūdnasis, Aureliano An- 
trojo remiami, įdarbino brolius savo įmonėse. Pulkininas Aurelianas 
Buendija turėjo motyvų - kol kas ne itin aiškių - nepritarti sūnų spren- 
dimui. Nuo tos akimirkos, kai jis išvydo poną Brauną pirmąsyk Makon- 
de pasirodžiusiame automobilyje - oranžinėje mašinoje su atlenkiamu 
viršum ir kažkokiu kornetu, kūris savo viauksėjimu varė siaubą miesto 
šunims, - buvęs karys be perstojo piktinosi, kad žmonės taip keliaklup- 
sčiauja prieš tą gringo; jis suprato: vyrų būdas nebe toks, kaip anomis 
dienomis, kada jie, užsimetę ant peties šautuvą ir palikę savo žmonas 
bei vaikus, traukė į karą. Po Neerlandijos taikos vietinę Makondo val- 
džią sudarė bukapročiai alkaldai ir teisėjai, išrinkti dėl akių iš taikių, 
pavargusių miesto konservatorių. “Tai skurdžių režimas, - sakydavo 
pulkininkas Aurelianas Buendija, pamatęs einant pro šalį basus polici- 
ninkus, ginkluotus medinėmis lazdomis. - Mes tiek kariavome ir vien 

dėl to, kad mėlynai nenudažytų mūsų trobų". Tačiau, kai atsikraustė ba- 
nanų kompanija, vietiniai valdininkai buvo pakeisti despotiškais sveti- 
mšaliais, kuriuos ponas Braunas apgyvendino elektrifikuotoje vištidė- 
je, kad jie, jo žodžiais tariant, mėgautųsi privilegijomis, atitinkančiomis 
jų pareigas, kad jų nekamuotų karštis, moskitai, daugybė nepatogumų 
ir nepriteklių, kuriuos kenčia makondiškiai. Vietoj buvusių policininkų 
buvo nusarndyti apmokami žmogžudžŽiai su mačetėmis. Užsidaręs savo 
dirbtuvėje, pulkininkas Aurelianas Buendija mąstė apie šias permainas 
ir pirmą kartą per ilgus savo bežadės vienatvės metus skausmo perver- 
ta širdimi suprato padaręs klaidą, jog nekariavo iki lemiamos pabaigos. 
Kaip tik tomis dienomis visų užmiršto pulkininko Magnifiko Visbalo 
brolis nusivedė septynmetį sūnų prie vežimėlio aikštėje išgerti limona- 
do, ir vaikas, netyčia užkliuvęs už policijos kapralo, aplaistė gėrimu uni- 
formą, ir tada tas barbaras sukapojo berniuką į gabalus ir vienu ypu nu- 
kirto galvą jo seneliui, bandžiusiam išgelbėti anūką. Visas miestas žiū- 
rėjo į begalvį senelio kūną, kai keletas vyrų nešė jį į namus, ir į jo galvą, 
kurią kažkokia moteris laikė paėmusi už plaukų, ir į kruviną maišą su 
berniuko palaikais. 

Šis įvykis padarė galą pulkininko Aureliano Buendijos nuodėmių at- 
pirkimui. Staiga jį vėl apėmė pasipiktinimas, kaip tada, jaunystėje, prie 
lavono moters, kurią buožėmis užmušė kareiviai, nes jai buvo įkandęs 
pasiutęs šuo. Jis nužvelgė besibūriuojančius gatvėje smalsuoliusir anuo 
grėsmingu balsu, kurį atgaivino begalinė panieka sau pačiam, sviedė 
jiems savo neapykantos naštą, nebetelpančią širdyje. 

- Vieną gražią dieną, - sušuko jis, - apginkluosiu savo berniukus, te- 
gu išnaikina šituos niekšus griagos/ 

Tą savaitę nežinomi banditai pakrantės platybėse sumedžiojo it 
triušius visus septyniolika pulkininko Aureliano Buendijos sūnų; jie tai- 
kėsi tiesiai į peleninio kryžiaus vidurį. Septintą valandą vakaro Aure- 
lianas Liūdnasis išėjo iš savo motinos namų, staiga tamsoje driokstelė- 
jo šūvis ir kulka pervėrė įam kaktą. Aurelianas Ruginis buvo rastas ha- 
make, fabrike, kur paprastai miegodavo, tarp antakių stirksojo smaigas 
ledui skaldyti, suvarytas iki pat rankenos. Aurelianas Pjovėjas, iš kino 
nulydėjęs namo savo sužadėtinę, ėjo ryškiai apšviesta Turkų gatve - Žu- 
dikas, dingęs minioje, šovė į jį iš revolverio, ir jis nuvirto tiesiai į ver- 

dančio sviesto katilą. Po kelių minučių kažkas pasibeldė į kambarį, ka- 
me Aurelianas Arkaja buvo su moterim užsirakinęs, ir šūktelėjo: "Sku- 
bėk, ten žudo tavo brolius'. Paskui moteris pasakojo, kad Aurelianas 
Arkaja iššokęs iš lovos, atidaręs duris, o lauke kažkas šūviu iš mauze- 
rio suskaldęs jam kiaušą. Tą mirties naktį, kai namuose buvo šarvoja- 
mi keturi lavonai, Fernanda, tarsi pamišusi, blaškėsi po miestą, ieško- 
dama savo vyro, kurį Petra Kotes buvo paslėpus: drabužių spintoje, ma- 
nydama, jog žudomi visi pulkininko Aureliano Buendijos bendravar- 
džiai. Petra Kotes išleido Aurelianą Antrąjį tik po keturių dienų, kai iš 
visų pakrantės kampų gautos telegramos patvirtino, kad nematomo 
priešo įniršis nukreiptas tik į peleniniais kryžiais paženklintus brolius. 
Amaranta susirado sąsiuvinį, kame buvo surašyti giminaičiai, ir, gavu- 
si telegramą, vis braukė po vardą, ko! galų gale liko tik vienas - paties 
vyriausiojo. Jį namiškiai buvo gerai įsidėmėję; mat j0 oda buvo tamsi, 
o akys didelės ir žalios. Jis buvo pakrikštytas Aurelianu Įsimylėjėliu, 
vertėsi dailidės amatu kažkokiame kaime, pasimetusiame kalnyno atša- 
kose. Dvi savaites laukęs telegramos apie jo mirtį, Aurelianas Antrasis 
nusiuntė žygūną perspėti Aurelianą Įsimylėjėlį, manydamas, kad tas 
nieko nežino, kas jam gresia. Žygūnas grįžo su žinia, kad Aurelianas 
Įsimylėjėlis esąs saugioje vietoje. Žudynių naktį į jo trobą atsibastę du 
vyrai, paleidę į jį kelis revolverių šūvius, tačiau nepataikę į peleninį kry- 
žių. Aurelianas Įsimylėjėlis peršokęs kiemo tvorą ir dingęs kalnuose, 
kuriuos jis žinąs kaip savo penkis pirštus, mat draugaująs su indėnais, 
kurie pardavinėja jam medieną. Daugiau apie jį nieko negirdėjęs. 

Tai buvo juodos dienos pulkininkui Aurelianui Buendijai. Respu- 
blikos prezidentas atsiuntė jam užuojautos telegramą, žadėdamas kuo 
kruopščiausiai viską ištirti ir garbstydamas velionis. Jo įsakymu alkal- 
das atnešė į šermenis keturis vainikus ir norėjo uždėti juos ant grabų, 
bet pulkininkas jį išvarė. Po laidotuvių pulkininkas Aurelianas Buendi- 
ja parašė ir pats nunešė į paštą rūsčią telegramą respublikos preziden- 
tui, bet telegrafistas atsisakė ją perduoti. Pulkininkas prikaišiojo į tele- 
gramos tekstą nedraugiškų išsireiškimų, įdėjo į voką ir išsiuntė paštu. 
Dabar, kaip po žmonos mirties, kaip po geriausių draugų mirties per 
karą, pulkininkas jautė ne sielvartą, o aklą nenusakomą pyktį ir alinan- 
tį bejėgiškumą. Jis dargi apkaltino padrę Antoniją Isabelį, jog tas esąs 

žudikų bendrininkas, nes pažymėjęs jo sūnus nenuplaunamais kryžiais, 
kad priešaijuos atpažintų. Iškaršęs dicvo tarnas, nebe labai susigaudąs 
savo mintyse ir per pamokslus iš sakyklos gąsdinąs tikinčiuosius nevy- 
kusiais Šventojo Rašto aiškinimais, vieną dieną pasirodė Buendijų na- 
muose, nešinas puodeliu, kuriame paprastai taisydavo pelenus Pelenų 
dienai, ir norėjo jais patepti visus šeimos narius, trokšdamas įrodyti, jog 
jie lengvai nusiplauna. Tačiau visi buvo taip įbauginti nesenų negandų, 
kad netgi Fernanda nesutiko daryti bandymo, ir niekas daugiau nebe- 
matė, kad Buendijų kuris priklauptų prie Dievo stalo Pelenų dieną. 

Ilgą laiką pulkininkas Aurelianas Buendija negalėjo atgauti prara- 
stos ramybės. Jis nebegamino auksinių žuvyčių, valgė tik vargais nega- 
lais ir slankiojo po namus lyg nakviša, vilkdamas grindimis apsiaustą ir 
patyliukais niršdamas. Po trijų mėnesių jo plaukai visai pražilo, riesti 
ūsai nukaro ant perbalusių lūpų, bet akys vėl žaižaravo ugnimi kaip an- 
dai, kada, vos užgimęs, išgąsdino visus savo žvilgsniu, kurio jėga išju- 
dindavo kėdes iš vietos. Siusdamas iš skausmo, pulkininkas Aurelianas 
Buendija bergždžiai mėgino išvysti pranašingus ženklus, kurie jauny- 
stėje vedė jį pavojingais takais į šlovės dykynę. Jis gaišo, pasiklydęs to- 
je svetimoje troboje, kame joks daiktas ir joks žmogus nežadino nė 
kruopelytės meilės. Kartą, ieškodamas prieškarinės praeities pėdsakų, 
jis įėjo į Melkiado kambarį ir išvydo tik šiukšles, purvą ir visokiausią 
šlamštą, susikaupusius per tiek aplaidžios metų. Seniai nebeskaitomų 
knygų aptaisai, nuo drėgmėsištižę pergamentai buvo vešliai apžėlę bly- 
škiais augalėliais, o kambarys, kažkada švariausias ir šviesiausias tro- 
boje, atsidavė bjauriu supuvusių prisiminimų tvaiku. Vieną rytą po ka- 
štonu jis užtiko Ursulą, kuri raudojo prigludusi prie mirusio vyro kelių. 
Pulkininkas Aurelianas Buendija, vienintelis šių namų gyventojas, ne- 
turėjo laimės išvysti to galingo senio, palinkusio nuo pusės amžiaus au- 
drų ir darganų. "Pasisveikink su tėvu", - tarė Ursula. Pulkininkas valan- 
dėlę stabtelėjo priešais kaštoną ir dar kartą įsitikino, kad šita tuščia vie- 
ta nežadina jam jokios meilės. 

- Ką jis sako? - paklausė pulkininkas Aurelianas Buendija. 

- Jis labai nusiminęs, - atsakė Ursula, - nes jam rodosi, kad tu greit 
mirsi. 

- Pasakyk jam, - nusišypsojo pulkininkas, - kad žmogus miršta ne ta- 
da, kada privalo, o kada gali. 

Mirusio tėvo pranašystė tik vos vos atgaivino gęstančią išdidumo 
ugnelę, kuri dar ruseno pulkininko Aureliano Buendijos širdyje, bet 
ūmai įsižiebusią liepsnelę jis palaikė naujų jėgų antplūdžiu. Tad ėmė 
kamantinėti Ursulą, kuriame kiemo kampe ji pakasusi aukso monetas, 
rastas gipsinėje švento Juozapo statuloje. "Tu niekad nesužinosi, - at- 
sakė įi su ta tvirtybe, kurią jai suteikė kartus praeities patyrimas. - Vie- 
ną gražią dieną ateis to turto savininkas ir juos išsikas". Niekas negalė- 
jo suprasti, kodėl žmogus, visą amžių buvęs toks nesavanaudiškas, stai- 
ga taip panūdo pinigų, ir ne kuklios sumos kasdienos išlaidoms, o išti- 
so lobio, kad netgi Aurelianas Antrasis, išgirdęs paminėtus skaičius, 
stačiai apstulbo kaip pritrenktas. Senieji partijos bendražygiai, kurių 
pulkininkas Aurelianas Buendija ėmė prašinėti pinigų, vengė su juo su- 
sitikti. Tai buvo tie laikai, kuriuos jis apibūdino šiais žodžiais: "Dabar 
liberalai ir konservatoriai skiriasi tik tuo, kad liberalai cina mišių klau- 
syti penktą valandą, o konservatoriai aštuntą". Ir visgi pulkininkas Au- 
relianas Buendija taip spyrėsi, taip karštai maldavo, taip mindė savo 
orumo principus, jog pamažėl, tylus ir atkaklus, negailestingai užsispy- 
ręs, per aštuonis mėnesius tai šen, tai ten surinko daugiau pinigų, negu 
Ursula buvo pakasusi. Tada jis aplankė sergantį pulkininką Cherinel- 
dą Markesą, prašydamas, kad šis padėtų jam sukelti naują visuotinį ka- 
rą. 

Kartą pulkininkas Cherineldas Markesas iš tiesų buvo vienintelis 
žmogus, kuris, kad ir paralyžiaus prikaustytas prie supamosios kėdės, 
galėjo išjudinti aprūdijusius sukilimo svertus. Po Neerlandijos taikos, 
kai pulkininkas Aurelianas Bucndija stengėsi viską užmiršti, gaminda- 
mas savo auksines žuvytes, pulkininkas Cherineldas Markesas palaikė 
ryšius su karininkais sukilėliais, kurie jam buvo ištikimi iki galo. Drau- 
ge su jais jis kariavo tą liūdną karą, kada kas dieną reikėjo kęsti paže- 
minimus, rašinčti prašymus ir pareiškimus, klausytis begalinių "ateiki- 
te rytoj", "jau netrukus", "prideramai atidžiai mes nagrinėjame jūsų rei- 
kalą"; tai buvo karas, vedantis į pralaimėjimą, karas prieš "jus gerbian- 
čius", "nuolankiuosius jūsų tarnus", kurie vis žadėjo, tačiau neišmokėjo 
pensijų karo veteranams. Anas dvidešimties metų kruvinas karas neat- 

nešė jiems tiek nuostolių, kick tas amžinų atidėliojimų alinantis karas. 
Pats pulkininkas Cherineldas Markesas, išvengęs trijų pasikėsinimų, Iš- 
kęs gyvas po penkių sužeidimų ir daugelio Žiaurių mūšių, neįstengė 
laukti, kraupios naštos slegiamas, ir susitaikė su paskutiniu skaudžiu 
pralaimėjimu - senatve; jis sėdėjo savo užstatytoje troboje ir, žiūrinė- 
damas saulės kvadratus ant grindų, mąstė apie Amarantą. Daugiau sa- 
vo bendražygių jis nebematė, nebent vieną kartą laikraštyje - stovėjo 
keletas jų pažeminti šalia kažkurio respublikos prezidento, apdovano- 
jusio juos ženkliukais sa savo atvaizdu, kad atlape jį nešiotų, ir grąžinu- 
sio kraujo bei dulkių prisigėrusią vėliavą, kad turėtų kuo užsidengti sa- 
vo grabus. Kiti - patys oriausi - veteranai tebelaukė pensijos, prisiglau- 
dę visuomeninės labdarybės užkaboriuose: dvėsė badu, misdami aršiu 
pykčiu, ir puvo susenę geriausiame šlovės mėšle. Todėl, kai pulkinin- 
kas Aurelianas Buendija pakvietė jį drauge pradėti mirtiną kovą, kuri 
nušluotų nuo Žemės šitą gėdingą supuvusį režimą, užsienio interventų 
palaikomą, pulkininkas Cherineldas Markesas nepajėgė nuslėpti savo 
užuojautos draugui. 

- Ak Aurelianai, - atsiduso jis, - aš žinojau, kad tu nuscnęs, bet tik 
dabar supratau, kad esi labiau nusenęs, negu atrodai. 


Paskutiniaisiais metais siautėjo tokia suirutė, jog Ursula tik priešo- 
kiais ruošė Chosę Arkadiją į popiežiaus sostą, todėl, kai reikėjo siųsti 
berniuką į kunigų seminariją, teko paskubomis užpildyti spragas. Jo se- 
sutė Mėmė, auklėjama čia griežtosios Fernandos, čia niūriosios Ama- 
rantos priežiūroje, bemaž tuo pačiu metu sulaukė amžiaus, tinkamo sto- 
ti vienuolyno koledžan, kame ji turėjo išmokti virtuoziškai groti klavi- 
kordu. Usrulą kankino sunkios dvejonės - jai atrodė nepakankamai 
veiksmingi tie metodai, kuriais ji stengiasi užgrūdinti dvasią nepaslan- 
kaus kandidato į šventuosius tėvus, bet kaltino ne savo išgverusią senat- 
vę, ne tamsius debesis, pro kuriuos vos įžvelgdavo daiktų kontūrus, o 
kažką kita, ko pati nesugebėjo gerai apibūdinti, tačiau miglotai nuvokė 
kaip tolydinį laiko gedimą. "Nūnai metai eina ne taip, kaip andai", - 
skundėsi ji, jausdama, jog kasdienos tikrovė pamažu sprūsta jai iš ran- 
kų. Andai, sakė sau viena Ursula, vaikai augo labai iš lėto. Tik pagal- 
vok, kiek laiko praėjo, kol Chosė Arkadijas , vyriausiasis sūnus, pabė- 
go su čigonais, ir kiek daug visko atsitiko, kol sugrįžo visas išpaišytas it 
gyvatė, šnekėdamas nesuprantama, sakytum astrologų kalba, ir kiek na- 
muose įvyko permainų, kol Amaranta ir Arkadijas pamiršo indėnų kal- 
bą ir išmoko ispaniškai. Tik pagalvok, kiek dienų ir kiek naktų sėdėjo 
vargšas Chosė Arkadijas Buendija po savo kaštonu, ir kaip ilgai buvo 
apverkiamas, kol namuose pasirodė leisgyvis pulkininkas Aurelianas 
Buendija, kuris - tiek kariavęs ir tiek kentėjęs - tada nė penkiasdešimt 
nebuvo surentęs. Anksčiau ji, būdavo, ištisą dieną gamina savo kara- 
melinius gyvulėlius ir vaikus sužiūri, ir iš akių pamato, kuriam reikia 
duoti ricinos aliejaus. O nūnai, kai ji ničnieko neveikia ir rytą vakarą tik 
rūpinasi Chose Arkadiju, nebesuspėja nieko dorai užbaigti, mat suge- 

dęs laikas. Iš teisybės Ursula jau seniai nebežinojo, kiek jai metų, bet 
nieku gyva nenorėjo pasiduoti senatvei: visur lindo, visur kišosi, įkyriai 
kvotė svetimšalius, ar ne jie bus palikę gipsinį šventą Juozapą, kad pa- 
stovėtų, kol liausis liūtys. Niekas tikrai nežinojo, kada Ursula pradėjo 
talo, visi manė, kad jąbus įveikusi senatvė, bet niekas nepastebėjo, kad 
ji akla. Pati Ursula pasijuto ankanti prieš pat Chosės Arkadijo gimimą. 
Iš pradžių pamanė sunegalavusi, slapčiomis gėrė čiulpų sultinį ir laši- 
noįakisbičių medų, bet neilgai trukus įsitikino nesulaikomai grimztan- 
ti tamson, tad negalėjo turėti šiokios tokios nuovokos apie elektrą, nes, 
bent miglotą švytėjimą. Ji niekam nesisakė ankanti, nes tada būtų vie- 
šai prisipažinusi esanti bevertė. Paslapčiom ėmė atkakliai dėtis į galvą 
atstumustarp daiktų iržmonių balsus, kad matytų atmintim, kai giedra- 
valkis paslėps nuo jos pasaulį. Vėliau netikėtą paspirtį suteikė kvapai, 
kurie tamsoje buvo ryškesni, negu kontūrai ar spalvos, ir ją galutinai 
išgelbėjo nuo gėdingo demaskavimo. Tamsiame kambaryje ji galėjo 
įverti siūlą į adatą, apkraštuoti kilpą ir žinojo, kada užvirs pienas.Ji taip 
gerai prasiminė, kur guli koks daiktas, jog kartais ir pati užmiršdavo 
esanti akla. Kartą Fernanda sukėlė ant kojų visas namus, girdi, dingęs 
jos sutuoktuvinis žiedas, ir Ursula jį surado ant lentynėlės vaikų kam- 
baryje. Ir nieko stebėtino: kal visi kiti vaikštinėjo po namus, Ursula vi- 
sais keturiais pojūčiais sekė kiekvieną jų judesį, kad kas jos neužklup- 
tų iš netyčių, ir neilgai trukus įsitikino, jog kiekvienas namiškis kas die- 
ną nejučiom vaikšto tuo pačiu keliu, kartoja tuos pačius veiksmus ir be- 
maž tomis pat valandomis išsako bemaž tas pačias mintis. Žodžiu, tik 
išklydę iš tos kasdieninės rutinos, Buendijos rizikavo ko nors nerasti. 
Taigi, išgirdusi Fernandos dejones, Ursula prisiminė, jog toji dieną dir- 
botik vieną neįprastą darbą - vėdino čiužinius iš vaikų lovelių, nes nak- 
tį Mėmė buvo užtikusi blakę. Ursula pagalvojo, kad Fernanda bus pa- 
dėjusi žiedą į vienintelę vaikams neprieinamą vietą - lentynėlę, nes 
aplink maišėsi vaikai. Fernanda betgi ieškojo žiedo tik ten, kur papra- 
stai vaikščiodavo, nežinodama, jog kaip tik kasdieniniai įpročiai truk- 
do ieškoti pamestų daiktų ir dėl to sunku juos surasti. 

Auklėdama Chosę Arkadiją, Ursula galėjo laiku pastebėti netgi pa- 
čius nežymiausius pasikeitimus namuose. Užgirdusi, kad Amaranta 
miegamajame pervelka šventuosius, ji dėdavosi mokanti berniuką skir- 
ti spalvas. 

- Na, - sakydavo Ursula, - pasakyk man, kokios spalvos rūbais apvil- 
ktas šventasis arkangelas Rapolas? 

Šitaip Chosė Arkadijas pranešdavo Ursulai tai, ko neberegėjo akys, 
o kai šis išvyko į kunigų seminariją, Ursula jau mokėjo apčiuopom pa- 
gal audinį nustatyti, kokios spalvos šventųjų rūbai. Vieną popietę Ur- 
sula užkliuvo už Amarantos, kuri siuvinėjo begonijų galerijoje. 

- Dėl Dievo meilės, - supyko Amaranta, - žiūrėk, kur eini. 

- Tai tu čia, - atsakė Ursula. - Ko sėdi ne savo vietoje? 

Ursula neabejojo, kad jos teisybė, tačiau tą dieną ji suvokė dar vie- 
ną dalyką, kuris niekam nebuvo atėjęs į galvą: nelygu metų laikai, sau- 
lė pamažu, nežymiai maino savo padėtį danguje, ir tie, kurie sėdinėja 
gelerijoje, po truputį nejučiom slenka į kitą vietą. Nuo tol Ursula, pri- 
siminusi datą, neklysdama pasakydavo, kurioje vietoje sėdi Amaranta. 
Nors Ursulos rankos kasdien vis labiau drebėjo, o kojos pasidarė tarsi 
švininės, tačiau jos smulkią figūrėlę vienu metu matydavai ir šen, ir ten. 
Ji buvo beveik tokia pat vikri, kaip anais laikais, kai ant savo pečių tu- 
rėjo visus namus. Ir visgi, įgludusi į tamsią karšinčiaus vienatvę, Ursu- 
la išmoko nepaprastai įžvalgiai nagrinėti netgi pačius nereikšmingiau- 
sius šeimos įvykius ir pirmą kartą aiškiai išvydo visą teisybę, kurią an- 
ksčiau užgoždavo amžini rūpesčiai. Tuo metu, kai Chose Arkadijas bu- 
vo ruošiamas į kunigų seminariją, Ursula atidžiai peržvelgė visą Buen- 
dijų šeimos gyvenimą nuo pat Makondo įkūrimo ir visiškai pakeitė an- 
kstesniąją nuomonę apie savo palikuonis. Ji galutinai įsitikino, kad pul- 
kininkas Aurelianas Buendija prarado meilę savo šeimai ne todėl, kad 
sužiaurėjo per karą, kaip anksčiau Ursula galvojo, ticsiog jis niekada 
nieko nemylėjo - nei savo žmonos Remedijos, nei daugybės sugulovių, 
kurios nakčiai įžengdavo į jo gyvenimą, nei tuo labiau savo sūnų. Ji nu- 
spėjo, kad jis sukėlė tiek karų ne iš idealizmo, kaip visi tikėjo, ne del 
nuovargio atsisakė neišvengiamos pergalės, kaip visi tikėjo, o laimėda- 
vo ir pralaimėdavo tik dėl vienintelės priežasties - dėl paties gryniausio 
ir nuodėmingiausio garbės troškimo. Galiausiai ji padarė išvadą, kad 

tas jos sūnus, už kurį įi būtų gyvastį padėjus, iš prigimties nesugebėjo 
mylėti. Vieną naktį, kai Ursulajį nešiojo dar savo įsčiose, išgirdo jo ver- 
ksmą. Jis taip aiškiai raudojo, kad pabudo šalimais miegojęs Chosė Ar- 
kadijas Buendija ir apsidžiaugė, jog vaikas tikriausiai būsiąs pilvakal- 
bys. Kitižmonės pranašavo, kadjis būsiąs aiškiaregys. Ursulą tačiaunu- 
kratė šiurpas: ji buvo įsitikinusi, jog šitas bliovimas motinos įsčiose pra- 
našauja baisiąją kiaulės uodegą, ir ėmė maldauti Dievą, kad jis numa- 
rintų mažylį dar negimusį. Tačiau senatviškas įžvalgumas pakišo jai 
mintį, ir vėliau ji ne kartą kalbėjo, kad vaiko verksmas motinos įsčiose 
duoda ne pilvakalbystės ar aiškiaregystės ženklą, o tikrą įrodymą, jog 
užgimęs Žmogus visiškai nesugebės mylėti. Tas naujas požiūris į sūnų 
staiga sužadino joje visą tą gailestų, kurio jam nebuvo perteikusi. Ama- 
ranta betgi, anksčiau bauginusi ją savo kietaširdiškumu, liūdinusi slap- 
tu karteėliu, pasirodė esanti švelniausia moteriškė pasaulyje, o kai užuo- 
jauta atvėrė Ursulai akis,ji suprato, kad Amaranta taip nepelnytai ka- 
mavo Pjetrą Krespį ne keršto sumetimais, kaip visi manė, ir ne piktas, 
apmaudus, nepagydomas sielvartas, kaip visi manė, ją pastūmėjo tol 
graužti pulkininką Cherineldą Markesą, kol jam gyvenimas pasidarė 
nebemielas, - iš teisybės joje žūtbūtinai grūmėsi bekraštė meilė su ne- 
nugalimu bailumu, ir galų gale viršų pačmė neprotinga baimė, nuolat 
aitrinusi iškankintą Amarantos širdį. Kaip tik tuo metu Ursula vis daž- 
niau ėmė minėti Rebeką, su ankstesne meile, pernelyg vėlyva atgaila ir 
netikėtu susižavėjimu gaivindama širdyje jos paveikslą, suprato, kad tik 
Rebeka, toji kuri mito ne jos pienu, o žeme - žeme ir sienų tinku, toji, 
kurios gyslomis tekėjo ne Buendijų kraujas, o nežinomas kraujas neži- 
nomų tėvų, kurių kaulai dargi kape nepaliovė klanksėti, neramios šir- 
dies ir nepasotinamų įsčių Rebeka - tik ji vienintelė buvo apdovanota 
nesutramdomu narsumu, kurio Ursula taip troško savo giminės atža- 
loms. 

- Rebeka, - sakė ji, grabinėdama sienas, - kaip neteisingai mes su ta- 
vim elgėmės! 

Namuose visi manė, kad Ursula paprastų paprasčiausiai truputį nu- 
šneka, ypač po to, kai ji užsigeidė vaikštinėti iškėlusi dešinę ranką lyg 
arkangelas Gabrielius. Tačiau Fernanda pastebėjo, kad šio kliedesio 
tamsą kartais nušviečia įžvalgumo saulė, - nes Ursula galėjo neužsikir- 

sdama pasakyti, kiek pinigų išleista namuose pereitais metais. Panaši 
mintis kilo ir Amarantai, kai vieną dieną motina, virtuvėje maišydama 
sriubą ir nežinodama, kad ją kas girdi, staiga tarė, jog kukurūzų malū- 
nėlis, pirktas iš pirmųjų čigonų ir dingęs dar anksčiau, negu Chosė Ar- 
kadijas šešiasdešimt penkis kartus apsuko aplink pasaulį, iki šiol esąs 
pas Pilarą Ternerą. Taip pat beveik šimtametė, bet judri ir tvirta, nors 
nežmoniško storumo, kuris dabar gąsdino vaikus, kaip seniau jos juo- 
kas karvelius, Pilara Ternera nesistebėjo Ursulos žodžiais, nes iš savo 
patirties žinojo, kad budrus seniokų protas kur kas įžvalgesnis, negu 
kortos. 

Ir visgi Ursula, supratusi, kad nespės laiku sutvirtinti Chosės Arka- 
dijo pašaukimo, baisiausiai nusiminė. Maustėsi be galo, mėgindama 
akimis įžiūrėti daiktus, kuriuos daug aiškiau regėdavo vien intuicija. 
Vieną rytą berniukui ant galvos išpylė rašalą, manydama, kad buteliu- 
ke gėlių vanduo. Atkakliai trokšdama kištis į visus reikalus, ji darė aibę 
klaidų, galiausiai vis dažniau būdavo be ūpo, tad stengėsi žūtbūt ištrūk- 
ti iš tamsos, kuri varžė ją it tramdomieji marškiniai. Kaip tik tada Ur- 
sulai šovė mintis, jog jinai klysta ne todėl, kad pradeda imti viršų senat- 
vė ir juodos sutemos, - stačiai sugedęs laikas, ir tiek. Seniau, mąstė Ur- 
sula, kol Dievas nepaikiojo su mėnesiais ir metais, kaip tas turkas, ma- 
tuodamas jardą kartūno, viskas buvo kitaip. Dabar ne tik vaikai grei- 
čiau užauga, bet ir žmonių jausmai nebe tokie. Vos Remedija Gražioji 
su siela ir kūnu įžengė dangun, begėdė Fernanda pradėjo purkštauti vi- 
suose kampuose, kad toji nusinešusi jos paklodes. Dar kaip reikiant 
neatšalo kapuose Aurelianų kūnai, o Aurelianas Antrasis vėl prisikvie- 
te pilnus namus girtuoklių, kurie žvigdo akordeoną ir laka šampaną, 
tarsi būtų numirę ne krikščionys, bet šunes, tarsi tie bepročių namai, į 
kuriuos Ursula sudėjo tiek sveikatos ir tiek karamelinių gyvulėlių, bū- 
tų skirti išvirsti velnio būstu. Kraudama į skrynią Chosės Arkadijo daik- 
tus, Ursula mąstė apie visa tai ir pati save klausinėjo, ar ne geriau būtų 
vieną kartą atsigulti į kapą, kad žemėmis užverstų, ir be jokios baimės 
klausinėjo Dievą, ar iš tiesų jis manąs, jog žmonės padaryti iš geležies 
ir gali iškęsti tiek sielvarto bei kančių; tačiau klausinėdama ir perklau- 
sinėdama ji tik dar labiau susipainiojo ir užsigeidė žūtbūt viską išsaky- 
ti, kaip išsako svetimšaliai, ir galų gale bent valandėlę pamaištauti, 

trumpą valandėlę, kaip ne kartą troško ir ne kartą ramdė save, mes pa- 
siaukojimas buvo jos gyvenimo pagrindas; geidė bentvieną kartą spjau- 
tiįviską, išlieti širdį virtinėm bjauriausių žodžių, kurie jąsmaugte smau- 
gė ištisą nuolankumo šimtmetį. 

- Gyvatė! - suriko Ursula. 

Amaranta, ėmusi dėlioti rūbus įskrynią, pamanė, kad motinaiįkan- 
do skorpionas. 

- Kur jis? - išsigandusi paklausė. 

- Kas? 

- Skorpionas, - paaiškino Amaranta. 

Ursula dūrė pirštu į širdį. 

- Čia, - tarė ji. 

Vieną ketvirtadienį, antrą valandą, Chosė Arkadijas išvyko į kunigų 
seminariją. Ursula visad prisimins jį tokį, kokį įsivaizdavo paskutinę 
dieną, - svajingą, rimtą, neišliejusį nė vienos ašaros, taip Ursula jį buvo 
primokiusi, dūstantį nuo karščio žalio aksomo eilute su varinėmis sa- 
gomis ir krakmolytu kaspinu pakaklėje. Išeidamas berniukas valgoma- 
jame paliko aštrų kvapą gėlių vandens, kuriuo Ursula sušlakstydavo jo 
galvą, kad būtų lengviau jį surasti namuose. Per atsisveikinimo pietus 
šeima dangstė savo jaudinimąsi linksmomis šnekomis ir perdėtai triuk- 
šmingu reagavimu į padrės Antonijo Isabelio pokštus. Tačiau, kada bu- 
vo išgabenta aksomu apmušta skrynia sidabriniais apkaustais, visi pa- 
sijuto taip, tarsi iš namų būtų išneštas grabas. Tik pulkininkas Aurelia- 
nas Buendija vienintelis atsisakė dalyvauti išlcistuvėse. 

- To dar betrūko, - saniurzgė jis. - Popiežius! 

Po trijų mėnesių Aurelianas Antrasis ir Fernanda išvežė Mėmę įko- 
ledžą, o grįždami parsivežė klavikordą, kuris užėmė pianolos vietą. 
Kaip tik tuo metu Amaranta pradėjo sau austi įkapes. Bananų karštli- 
gė jau buvo numalšusi. Tikrieji makondiškiai pasijuto ateivių nustumti, 
tačiau, vargais negalais išlaikę savo ankstesnes skurdžias pajamas, jie 
džiūgavo, tarsi išsigelbėję iš skęstančio laivo. Buendijų namuose toliau 
pietaudavo daugybė svečių, o buvusi ramybė sugrįžo tik po kelerių me- 
tų, kai nustojo gyvuoti bananų kompanija. Be abejo, tradicinis šių na- 
mų vaišingumas iš pagrindų pasikeitė, nes visą valdžią perėmė Fernan- 
da. Ursula buvo ištremta į sutemų šalį, o Amaranta siuvosi įkapes, to- 

dėl buvusi kandidatė į karalienės sostą turėjo visišką laisvę rinktis sve- 
čius pagal savo skonį ir jiems pizšti griežtas elgesio normas, dar tėvų 
įdiegtas. Jos kieta ranka Buendijų namus pavertė senoviškų papročių 
tvirtove suvulgarėjusiame mieste, kame svetimšaliai žarstė lengvai įsi- 
gytus turtus. Fernandos nuomone, dori žmonės nieko bendra neturėjo 
su bananų kompanija. Netgi jos svainis Chosė Arkadijas Antrasis tapo 
Fernandos įtaraus diskriminavimo auka, nes, kilus bananų karštligei, 
pirmąją dieną vėl išpardavė savo puikiuosius peštynių gaidžius ir įsidar- 
bino kaip prižiūrėtojas bananų kompanijoje. 

- Kol jis trinsis su svetimšaliais, kad čia nė kojos nekeltų, - pasakė 
Fernanda. 

Gyvenimas namuose pasidarė toks atšiaurus, jog Aurelianas Antra- 
sis pas Petrą Kotes jausdavosi kur kas jaukiau. Pirmiausia ten pradėjo 
kelti išgertuves, atseit, nenorįs apsunkinti savo Žmonos. Paskui ten per- 
kėlė tvartus ir arklides, atseit, gyvuliai nustoję vislumo. Galų gale į mei- 
lužės namus perkėlė kontorą, kurioje tvarkė savo reikalus, atseit, ten 
esą ne taip karšta. Kada Fernanda susigriebė palikusi gyvanašlė, buvo 
jauvėlu viską sugrąžinti į senas vėžes. Aurelianas Antrasis namuose be- 
veik nevalgydavo ir padorūmui atiduodavo tik vieną duoklę - grįždavo 
nakvoti pas žmoną, tačiau to nepakako žmonėms apgauti. Vieną naktį 
per žioplumą rytas jį užtiko Petros Kotes lovoje. Fernanda, priešingai 
jo lūkesčiams, neištarė nė mažiausio priekaišto, nė karto sunkiai neat- 
siduso, tik tą pačią dieną į meilužės namus nusiuntė dvi skrynias su Au- 
reliano Antrojo daiktais. Jas pasiuntė dienos aky ir įsakė nešti viduriu 
gatvės, kad visi matytų, galvodama, jog paklydęs jos vyras neištvers to- 
kios gėdos ir grįš namo nuleidęs galvą. Tačiau šis didvyriškas gestas dar 
kartą įrodė, kad Fernanda menkai žinojo savo vyro būdą ir Makondo 
papročius, kurie nieko bendra neturėjo su jos tėvų papročiais: kiekvie- 
nas, pamatęs tas skrynias, šnekėjo sau, jog galų gale viskas įvykę taip, 
kaip turėję būti, nes šios istorijos intymios smulkmenos nebuvo jokia 
paslaptis, o Aurelianas Antrasis padovanotą laisvę atšventė trijų dienų 
puota. Visa bėda, kad neišpasakytai pasipūtusi žmona su savo tamsiais, 
ilgais rūbais ir ssnamadiškais medalionais atrodė pirma laiko susenu- 
si, o natūralaus šilko apdarais pasidabinusi meilužė, iš džiaugsmo spin- 
duliuodama akimis, kad prarastos teisės algautos, žydėjo antrąja jau- 

nyste. Aurelianas Antrasis vėl jai atsidavė, kaip tomis jaunystės dieno- 
mis, kai Petra Kotes su juo gulėdavo, laikydama jį anuo dvyniu broliu, 
ir, tuo pat metu gyvendama su abiem dvyniais, galvojo, jog Dievas jai 
suteikė neregėtą laimę - vyrą, sugebantį mylėti už du.Vėl sugrįžusi ai- 
stra buvo mepasotinama: ne kartą, būdavo, sėda į stalą, staiga pažvelgia 
kits kitam į akis, be žodžių uždangsto dubenis ir eina į miegamąjį - mir- 
ti iš alkio ir meilės. Susižavėjęs daiktais, kurių buvo matęs pas smagią- 
sias prancūzaites per slaptus apsilankymus, Aurelianas Antrasis nupir- 
ko Petrai Kotes lovą su vyskupišku baldakimu, pakabino ant langų ak- 
somines užuolaidas, o miegamojo sienas ir lubas išklojo didžiuliais kal- 
nų krištolo veidrodžiais. Jis dar labiau lėbavo ir dūko, negu anksčiau. 
Kiekvieną rytą vienuoliktinis traukinys jam atveždavo dėžių dėžes šam- 
pano ir brendžio. Su šiuo kroviniu grįždamas iš stoties, Aurelianas An- 
trasis tempė su savim, tarsi improvizuotoje kumbiamboje*, kiekvieną 
sutiktą Žmogų - vietinį ar atvykėlį, pažistamą ar nepažįstamą, nežiūrė- 
damas, kas jis ir iš kur. Kartą netgi mostais parsivadino buklųjį poną 
Brauną, šnckantį vien savo nesuprantama kalba, ir tas kelis kartus ne- 
gyvai nusigėrė Petros Kotes namuose, o kartą šankino piktus vokiškus 
šunis, visur sekiojančius jį, pagal teksasiškas dainas, kurias pats šiaip 
taip mekeno, pritariant akordeonui. 

- Veiskitės, karvės, - linksmybės pagautas, šaukdavo Aurelianas An- 
trasis. - Veiskitės - gyvenimas trumpas! 

Niekada jis taip gerai neatrodė, niekada nebuvo taip mylimas, mie- 
kada jo gyvuliai taip nežabotai nesiveisė, kaip tuo metu. Begalinėms 
puotoms buvo papjauta tiek veršių, kiaulių ir vištų, jog kiemo žemė nuo 
kraujo pasidarė juoda ir lipni. Čia versdavo ir versdavo kaulus, žarnas, 
maisto atliekas, jog kas valandą reikėdavo jas deginti, kad maitvanagiai 
neiškabintų svečiams akių. Aurelianas Antrasis pastorėjo, veidas pasi- 
darė rausvai violetinis, apdribęs, nelyginant vėžlio snukis, ir vis per tą 
žvėrišką apetitą, kurio nepalygintum nė su Chosės Arkadijo apetitu, kai 
tas bastūnas grįžo iš plačiojo pasaulio. Šlovė apie neįtikėtiną Aurelia- 
no Antrojo rajumą, jo neregėtą negirdėtą išlaidumą ir begalinį vaišin- 
gumą pasklido už lygumos platybės ir sudomino pačius garsiausius vi- 


* Kumbiamba - Kolumbijos liaudies šokis. 


207 


sos pakrantės ėdrūnus. Iš visų pusių į Makondą plaukė legendiniai ap- 
sirijėliai dalyvauti beprotiškuose gastronominiuose turnyruose, kurie 
buvo organizuojami Petros Kotes namuose. Aurelianas Antrasis ėmė 
viršų iki to lemtingo šeštadienio, kada pasirodė Kamila Sagastume, mo- 
teris, savo formomis primenanti totemišką skulpūrą, visoje šalyje labai 
taikliai vadinama Drambline. Dvikova tęsėsi iki antradienio ryto. Per 
pirmas dvidešimt keturias valandas, sutaršęs telyčaitę su maniokos, 
jamso ir keptų bananų garnyru ir, be to, išgėręs pusantros dėžės šam- 
pano, Aurelianas Antrasis būvotikras savo pergale. Jis tarėsi turįs dau- 
giau įkvėpimo ir gyvybingumo, negu jo abejingoji priešininkė; tiesa, jos 
valgymo stilius buvo labai profesionalus, todėl įvairiaplaukė publika, 
užplūdusi namus, mažiau juo žavėjosi. Kai Aurelianas Antrasis, trok- 
šdamas pergalės, begėdiškai plėšė dantimis mėsą, Dramblinė, tarsi chi- 
rurgas, meniškai ją pjaustė ir valgė neskubėdama, kažkaip savaip mė- 
gaudamasi. Ji buvo stambi, drūta, tačiau moteriškai švelni: tokio gra- 
žaus veido, tokių dailių, išpuoselėtų rankų ir taip kerinčiai patraukli, 
jog Aurelianas Antrasis, pamatęs ją įeinant, pusbalsiu tarė, kad geriau 
būtų buvę su ja rungtyniauti ne už stalo, o lovoje. O pamatęs, kad ji, ne- 
pažeidusi nė vienos gero elgesio taisyklės, pritinkančios išauklėtam 
žmogui, sudorojo visą telyčaitės kumpį, rimtų rimčiausiai pareiškė, kad 
ši delikati, žavi ir nepasotinama straublinė yra savotiškai ideali mote- 
ris. Ir neklydo. Anksčiau pasklidęs gandas, kad Dramblinė rajus mait- 
vanagis, neturėjo pagrindo. Nebuvo ji nei jaučiams malti mašinėlė, nei 
barzdota moteris iš graikų cirko, kaip žmonės plepėjo, o dainavimo mo- 
kyklos direktorė. Valgyti išmoko, būdama garbinga šeimos motina, kai 
ieškojo veiksmingų vaikų mitybos būdų, kurie sužadintų apetitą ne dir- 
btinai, o persiėmus absoliučia dvasine ramybe. Jos praktiškai rodoma 
teorija rėmėsi principu, jog Žmogus su ramia sąžine gali be perstojo val- 
gyti tol, kol visiškai pavargs. Žodžiu, ji paliko savo mokyklą ir šeimos 
židinį ne sportinės garbės vaikydamasi, o moraliniais sumetimais - no- 
rėjo stoti į kovą su žmogum, kuris garsėjo visoje šalyje kaip ėdrūnas be 
principų. Vos Dramblinė išvydo Aurelianą Antrąjį, ji tuoj suprato, kad 
jo silpnoji vieta ne skrandis, o charakteris. Ir iš tiesų, į pirmos nakties 
pabaigą Dramblinė buvo rami ramutėlė, o Aurelianas Antrasis jautėsi 
išsekęs nuo savo begalinio plepėjimo ir juoko. Jie miegojo keturias va- 

landas. Atsikėlę kiekvienas išgėrė sulčių iš penkšasdešimties apelsinų, 
aštuonis litrus kavos ir trisdešimt žalių kiaušinių. Sekantį rytą, tiek va- 
landų nemiegojusi, sušveitusi dvi kiaules, bananų kekę ir ištuštinusi ke- 
turias dėžes šampano, Dramblinė pradėjo įtarti, kad Aurelianas Antra- 
sis bus mejučiom užtikęs jos metodą, tačiau visai iš netyčių. Žodžiu, pa- 
aiškėjo, kad jos konkurentas Žymiai pavojingesmiūs, negu ji manė. Ir vi- 
sgi, kada Petra Kotes patiekė į stalą du keptus kalakutus, Aurelianas 
Antrasis buvo per plauką nuo apopleksijos smūgio. 

- Jei jūs nebegalite, nebevalgykite, - pasiūlė jam Dramblinė. - Tegu 
bus lygiosios. | 

Ji pasiūlė nuoširdžiai, saprasdama, kad pati negalės nė gabaliuko 
praryti, nes kiekvienas kąsnelis konkurentą stumsiąs į mirtį. Tačiau Au- 
relianas Antrasis jos žodžius palaikė nauju iššūkiu ir, prisikirtęs kala- 
kutienos, perviršijo savo neįtikėtiną talpumą. Neteko sąmonės ir krito 
kniūbsčias į lėkštę su apgraužtais kaulais, o iš burnos ėmė virsti putos 
it pasiutusiam šuniui ir priešmirtinis gargaliavi mas. Staiga jį apsiautė 
tamsa, ir pasivaideno, tarsi kažkas jį būtų nustūmęs nuo aukščiausio 
bokšto viršūnės į bedugnę, o paskutinę sąmonės prašviesėjimo akimir- 
ką jis suprato, kad nukritusio jo laukia mirtis. 

- Nuneškite mane pas Fernandą, - dar spėjo ištarti. 

Draugai, nugabenęjį įnamūs, pamanė, kad Aurelianas Antrasis vyk- 
do žmonai duotą žodį - nenumirti meilužės lovoje. Petra Kotes nušvei- 
tė jo lakuotus pusbačius, su kuriais jis norėjo gulėti grabe, ir jau buvo 
besiunčianti per ką nors, bet staiga gavo žinią, kad Aurelianui Antra- 
jamnegresiąs joks pavojus. Ir ištiesų, po savaitės jis pasveiko, o podvie- 
jų atšventė savo prisikėlimą negirdėtai šaunia puota. Jis gyveno Petros 
Kotes namuose, tačiau kas dieną lankėsi pas Fernandą ir kartais pasi- 
likdavo pietų savo šeimoje, tarsi likimas būtų viską sukeitęs vietomis: 
padaręs jį meilužės vyru ir žmonos meilužiu. 

Fernanda pagaliau galėjo atsikvėpti. Anksčiau ji išblaškydavo pa- 
mestos žmonos nuobodulį nebent grodama klavikordu siestos metu ir 
skaitydama vaikų laiškus, Du kartus per mėnesį ji siųsdavo Chosei Ar- 
kadijui ir Mėmei ilgus laiškus, kuriuose nebuvo nė kruopelytės tiesos. 
Ji slėpė nuo vaikų savo negandas. Išmoningai dangstė nuo vaikų, koks 
liūdesys slegia gimtuosius namus, kurie kas dieną vis labiau panėšėjo į 


209 


niūrius jos tėvų rūmus, nors begonijos skendėjo saulėje alsiais visurdie- 
niais, O iš gatvės veržėsi dažnų švenčių triukšmas. Vieniša Fernanda 
Llaidžiojo tarp trijų gyvų šmėklų ir negyvos Chosės Arkadijo Buendi- 
jos šmėklos, kuri retkarčiais atsisėsdavo apytamsėje svetainėje ir atid- 
žiai klausydavosi, kaip ji groja klavikordu. Iš ankstesnio pulkininko Au- 
relano Buendijos buvo likęs tik šešėlis. Nuo tos dienos, kai jis buvo pa- 
likęs namus, tikėdamasis įkalbėti pulkininką Cherineldą Markesą su- 
kelti beviltišką karą, jis išeidavo iš savo dirbtuvės tik nusišlapinti po ka- 
štonu. Jis nieko daugiau nepriiminėjo, nebent kirpėją, kuris užeidavo 
kas trys savaitės. Maitinosi tuo, ką Ursula kartą per dieną jam atnešda- 
vo, ir nors, kaip ir anksčiau, stropiai gamino auksines žuvytes, tačiau 
daugiau jų nebepardavinėjo, sužinojęs, kad Žmonės jas perka ne kaip 
papuošalus, o kaip istorines relikvijas. Kartą kieme jis užkūrė laužą, su- 
krovęs Remedijos lėles, kurios puošė jo miegamąjį nuo pat pirmosios 
vestuvių dienos. Budrioji Ursula nutuokė, ką daro jos sūnus, bet nega- 
lėjo sutrukdyti. 

- Tavo širdis akmeninė, - tarė jam. 

- Kuo čia dėta širdis, - atsakė pulkininkas Aurelianas Buendija. - 
Kambarys pilnas kandžių. 

Amaranta dar audė savo įkapes. Fernanda niekaip negalėjo supra- 
sti, kodėl Amaranta kartais Mėmei parašo laišką ir dovanų siunčia, ta- 
čiau apie Chosę Arkadiją nė užsiminti neužsimena. "Jie ir numirs, neži- 
nodami kodėl", - atsakė Amaranta, kai Fernanda per Ursulą ją užklau- 
sė; Amarantos atsakymas buvo mįslė Fernandai, kuri niekad jos nejįmi- 
nė. Aukšta, tiesi, išdidi, visada apsisegusi daugybe baltų kaip puta mez- 
giniuotų sijonų, nežiūrint amžiaus ir skaudžių pergyvenimų, išlaikiusi 
orumą, Amaranta, rodos, nešiojo kaktoje savo peleninį kryžių - mergy- 
stės kryžių. Jinai iš tiesų jį nešiojo - ant rankos po juodu raiščiu, kurio 
nenusiimdavo dargi miegodama, kurį pati skalbdavo ir lygindavo. Visą 
gyvenimą ji siuvosi įkapes. Rodės, ji dieną siuvinėja, naktį išardo, ir taip 
elgiasi ne todėl, kad nori išblaškyti savo vienatvę, o priešingai, nori 
išsaugoti. 

Išsiskyrusi su vyru, Fernanda baisiausiai rūpinosi, kad Mėmė, par- 
važiavusi atostogų, neras namuose tėvo. Apopleksijos smūgis padarė 
galąjos baimei. Kai Mėmė sugrįžo, tėvai jau buvo viską aptarę, kad mer- 

gaitė ne tūk patikėtų, jog Aurelianas Antrasis yra nuolankus vyras, bet 
ir nepastebėtų namus pripildžiusio liūdesio. Kiekvienais metais ištisus 
du mėnesius Aurelianas Antrasis vaidindavo pavyzdingo vyro rolę ir 
ruošdavo šventes, kuriose svečius vaišindavo tik ledais ir pyragaičiais, 
o žiburiuojanti ir judri vienuolių auklėtinė linksmindavo susirinkusius 
klavikordo muzika. Jau tada buvo aišku, kad Mėmė ne kažin ką pavel- 
dėjusi iš savo motinos. Ji labiau panėšėjo į antrą Amarantos laidą, anos 
dvylikametės-keturiolikmetės Amarantos, kuri nežinojo liūdesio ir lin- 
ksmai lakstė po trobą, kol slaptas jausmas Pjetrui Krespiui amžiams 
išvedė jos Širdį iš kelio. Tačiau Mėmė skyrėsi nuo Amarantos ir nuo vi- 
sų Buendijų - dar neturėjo šeimai būdingo vienatvės jausmo ir atrodė 
esanti visiškai patenkinta ją supančiu pasauliu, netgi antrą valandą po 
pietų eidama į svetainę rimtai pagroti klavikordu. Buvo aišku, kad na- 
mie jai patinka, kad ji ištisas metus svajoja, kaip džiugiai sutiks ją gim- 
tojo miesto jaunimas, ir kad jos širdžiai artimas tėvo polinkis visokioms 
pramogoms ir begaliniam vaišingumui. Tas nelemias paveldėjimas pir- 
mąsyk pasireiškė per trečiąsias atostogas, kai Mėmė grįžo namo, lydi- 
ma keturių vienuolių ir šešiasdešimt aštuonių klasės draugių, kurias sa- 
vavališkai, bc namiškių žinios, užsikvietė pasisvečiuoti tėviškėje. 

- Kokia bėda! - dejavo Fernanda. - Šis sutvėrimas toks pat laukinis, 
kaip ir tėvas! 

Teko prašyti kaimynus lovų ir hamakų, valgyti devyniomis pamaino- 
mis, sudaryti grafiką į maudyklę ir pasiskolinti keturiasdešimt tabure- 
čių, kad mergaitės mėlynomis uniformomis ir vyriškais pusbačiais išti- 
są dieną neslankiotų po namus iš kampo į kampą. Viešnagė nenusise- 
kė: vos triukšmingos koledžo auklėtinės baigdavo pusryčiauti, jau rei- 
kėdavo pirmam ratui duoti pietus, o paskui vakarienę, ir per visą savai- 
tę mergaitės spėjo aplankyti nebent bananų plantaciją. Vakare vienuo- 
lės visai prisivarydavo, kol suvydavo savo auklėtines į vidų, ir vis dėlto 
kieme dar likdavo pulkelis nepavargstančių mergyčių, traukiančių vie- 
nodus mokyklinius himnus. Vieną dieną mergaitės vos nepartrenkė Ur- 
sulos, kuri visad siūlydavo savo paslaugas kaip tik ten, kur labiausiai 
trukdydavo. Kitą dieną vienuolės pakėlė baisų triukšmą, pamačiusios, 
kad pulkininkas Aurelianas Buendija, visai nekreipdamas dėmesio į 
mokinukes, šlapinasi po kaštonu. O per Amarantą vos nekilo didžiau- 

sia panika: kai ji sūdė sriubą, į virtuvę įėjo viena vienuolių ir, nieko dau- 
giau nesurodama, paklausė, kokius čia baltus miltus ji berianti į katilą. 

- Aršeniką, - atsakė Amaranta. 

Pirmą vakarą mokinukės visai nusiplūkė, kol prieš miegą pakliuvo į 
išvietę, - paskutinės įėjo tik apie pirmą valandą nakties. Tada Fernan- 
da nupirko septyniasdešimt du naktinius puodus, bet naktinė proble- 
ma virto rytine, ir tiek: vos praaušus, prie išvietės nusidriekdavo ilgiau- 
sia virtinė mergaičių su naktiniais puodais rankose - kiekviena laukda- 
vo eilės savo puodui išplauti. Kai kurios mergaitės peršalo, kitoms su- 
gėlę moskitai apkrėtė kraują, daugumos tačiau nepalaužė patys sun- 
kiausi išbandymai, ir jos dargi karštymečiu lakstė po sodą. Kai viešnios 
galų gale iškeliavo, gėlės liko ištryptos, baldai sulaužyti, visos sienos pri- 
paišytos ir išrašinčtos, bet Fernanda taip džiaugėsi jų išvykimu, kad 
atleido už padarytus nuostolius. Grąžino kaimynams paskolintas lovas 
ir taburetes, o septyniasdešimt du naktinius puodus sukrovė Melkiado 
kambary. Apleista patalpa, apie kurią kažkada sukosi visas dvasinis na- 
mų gyvenimas, nuo to laiko buvo vadinama naktinių puodų kambariu. 
Pulkininko Aureliano Buendijos nuomone, toks pavadinimas labai ti- 
ko Melkiado kambariui, mat, nors visa šeima be perstojo stebėjosi, jog 
kambarys nei pridulka, nei yra, jo manymu, jis buvo virtęs tiesiog šiu- 
kšlynu. Šiaip ar taip, pulkininkas, matyt, visai nesidomėjo, kieno teisy- 
bė, o šio kambario likimą sužinojo todėl, kad Fernanda ištisą pusdienį 
lakstė pro šalį su naktiniais puodais ir trukdė jam dirbti. 

Tuo metu namuose vėl apsireiškė Chosė Arkadijas Antrasis. Su nie- 
kuo nesisveikindamas, tiesiai drožė koridorium ir, užsidaręs dirbtuvė- 
je, varinėjo ilgas šnekas su pulkininku. Ursula jau nebegalėjo jo maty- 
ti, bet žinojo, kaip kaukši jo sunkūs prižiūrėtojo batai, ir stebėjosi, ko- 
kia gili praraja skiria jį nuo visos šeimos ir dargi nuo dvyno brolio, su 
kuriuo vaikystėje mėgo žaisti išmoningus žaidimus - persirenginėti, o 
dabar nebeturėjo nė vieno bendro bruožo. Buvo ištįsęs, posausis, orus, 
ojo rudeniškai pageltęs mąslus veidas atrodė kupinas niūraus liūdesio 
-it saracėno. Labiau priminė savo motiną Santą Sofiją de la Piedad, ne- 
gu Buendijas. Ursula kartais sau prikišdavo, kad, kalbėdama apie šei- 
mą, jį užmiršta. Kai ji pastebėjo, kad jis vėl lankosi namuose, o pulki- 
ninkas darbo metu jį priiminėja savo dirbtuvėje, perkratė pracities pri- 

siminimus ir dar kartą įsitikino, jog kažkada, vaikystėje, Chosė Arkadi- 
jas Antrasis tikrai bus pasimainęs su savo dvynu broliu vardais ir tūrė- 
tų vadintis Aurelianu. Niekas nežinojo, kaip jis gyvena. Kartąiškilo aik- 
štėn, kad jis neturi pastovios gyvenamosios vietos, kad augina peštynių 
gaidžius Pilaros Terneros namuose, kartais ten net nakvoja, 0 šiaip vi- 
sas naktis leidžia smagiųjų prancūzaičių miegamuosiuose. Jis plaukė 
pasroviui be meilės, be kokių siekių it pasiklydusi žvaigždė Ursulos pla- 
netinėje sistemoje. 

Teisybę pasakius, Chosė Arkadijas Antrasis nebepriklausė savajai 
šeimai ir nebepriklausys bet kokiai kitai nuo ano tolimo rytmečio, ka- 
da pulkininkas Cherineldas Markesas nusivedė jį į kareivines parodyti 
ne sušaudymą, o liūdną, truputį ironišką sušaudytojo šypseną, kad tas 
visam amžiui ją įsimintų. Šis prisiminimas buvo ne tik seniausias, bet ir 
vienintelis, išlikęs nuo vaikystės metų. Aišku, be ano prisiminimo - se- 
nis senobine liemene ir juoda skrybėle su nukarusiais it varno sparnai 
kraštais pasakoja visokius stebuklus priešais šviesų lango kvadratą, - ta- 
čiau Chosė Arkadijas nežinojo, kurių metų tas prisiminimas. Jis buvo 
miglotas, nei pamokomas, nei ilgesingas, visai ne toks, kaip anas, pir- 
masis, kuris, iš teisybės, galutinai nurodė jam gyvenimo kelią ir nūnai, 
senatvei artėjant, darėsivis aiškesnis, tarsi laiko tėkmė jį būtų nešusi ar- 
tyn. Ursula mėgino, pasitelkusi Chosę Arkadiją Antrąjį, ištraukti pul- 
kininką Aurelianą Buendiją iš jo kalėjimo. "Prikalbėk jį nucit į kūną, - 
prašydavo Ursula. - Filmas jam, aišku, nepatiks, bet jis nors pakvėpuos 
grynu oru". Tačiau neilgai trukus įsitikino, kad Chosė Arkadijas Antra- 
sis, kaip ir pulkininkas, abejingas jos maldavimams, kad juodu lindi to- 
kiame pat kiaute, kuris nepraleidžia jokio meilės jausmo. Ursula neži- 
nojo - niekas to nežinojo, - apie ką juodu šnekasi valandų valandas, už- 
sidarę dirbtuvėje, bet ji suprato, kad tai vieninteliai dvasiškai artimi 
žmonės Buendijų šeimoje. 

Teisybę pasakius, ir Chosė Arkadijas Antrasis nebūtų galėjęs 
ištraukti pulkininko iš jo kalėjimo. Mokinukių antplūdis galutinai išve- 
dė pulkininką Aurelianą Buendiją iš kantrybės. Prasimetęs, kad jo ve- 
dybinis miegamasis dar tebėra kandžių valdžioje, nors apetitiškos Re- 
medijos lėlės buvo sunaikintos, pasikabino dirbtuvėje hamaką ir teišei- 
davo į kiemą tik savo reikalu. Ursulai nepavyko užmegzti su juo dargi 

paties paprasčiausio pokalbio, Ji žinojo, kad jis nė nepažvelgs į atneštą 
maistą, tik nustums lėkštę į stalo kraštą ir toliau dailins savąją Žuvytę, 
nėmaž nesirūpindamas, kad sriubą aptrauks greimas, kad mėsa atšals. 
Jisai vis labiau niuro, kai pulkininkas Cherineldas Markesas atsisakė 
jam padėti sukelti tą senatvės karą. Užsidarė savy, stačiai užsirėmė, pa- 
sidarė šeimai lyg miręs. Niekas nepastebėjo kokio žmogiško jausmo iki 
tos spalio vienuoliktos dienos, kai jis išėjo į prieangį pasižiūrėti pro šalį 
keliaujančio cirko. Ta diena pulkininkui Aurelianui Buendijai buvo vi- 
siškai tokia pat, kaip ir visos kitos pastaraisiais metais. Penktą valandą 
ryto jį pažadino rupūžių ir žiogų choras kitapus sienos. Nuo pat šešta- 
dienio purškė lietus, ir, jei pulkininkas nebūtų girdėjęs jo įkyraus čežė- 
jimo sodo medžių lapuose, iš kaulų gėlimo būtų suvokęs, kad lyja. Kaip 
paprastai, jis vilkėjo vilnoniu apsiaustu ir ilgomis storo kartūno apati- 
nėmis kelnėmis, kurias mūvėjo patogumo dėlei, nors pats jas vadino 
"sotiškomis apatinukėmis", mat išrodė baisiai senoviškos. Jis apsimovė 
siauras kelnes, bet neužsisagste ir į marškinių apykaklę neįsismeigė 
įprastinio auksinio segtuko, nes ėjo maudytis. Tarsi kapišoną ant gal- 
vos užsigaubė apsiaustą ir, pirštais suglostęs nudribusius ūsus, išslinko 
į kiemą nusišlapinti. Saulė dar nebuvo patekėjusi, ir Chosė Arkadijas 
Buendija snūduriavostoginėje, dengtoje palmės lapais, supuvusiais nuo 
lietaus. Pulkininas, kaip paprastai, jo nematė, o kai tėvo šmėkla staiga 
pabudo nuo karštos šlapimo srovelės, tekančios į batus, ir pasakė sūnui 
kažką nesuprantama, šis jo neišgirdo. Jis tarė sau išsimaudysiąs vėliau 
- ne dėl šalčio ar drėgmės, tačiau dėl slogios spalio miglos. Grįždamas 
į dirbtuvę, pulkininkas užuodė dūmų kvapą - Santa Sofija de la Piedad 
kūrė krosnis - ir palaukė virtuvėje, kol užvirs kavinukas: pasiimsiąs įpra- 
stinį puodelį karčios kavos. Kaip ir kiekvieną rytą, Santa Sofija de la 
Piedad paklausė pulkininką, kuri šiandien diena, ir jis atsakė, kad an- 
tradienis, spalio vienuolikta. Žiūrėdamas į ramų, ugnies atšvaitų nuauk- 
sintą moters veidą, nors nei tada, nei apskritai ne itin tikėjo, kad jinai 
iš tiesų egzistuoja pasaulyje, staiga prisiminė, jog vieną kartą, pačiame 
karo įkarštyje, irgi spalio vienuoliktą, jis ūmai pabudo, tvirtai įsitikinęs, 
jog moteris, mieganti šalia, nebegyva. Ir neapsiriko, o datą įsiminė, nes 
toji moteris valandą prieš mirtį jį paklausė: "Kuri šiandien diena?" Ta- 
čiau dargi po to pulkininkui Aurelianui Buendijai nepaaiškėjo, kad jam 

nebesirodo pranašingi ženklai, ir, kol užvirė kavinukas, jis vien iš smal- 
sumo, visai nesibaimindamas ilgesio, mąstė apie aną moterį, kurios var- 
do niekada nežinojo ir gyvo veido niekada nematė, nes ji atėjoį jo ha- 
maką, klupinėdama tamsoje. Tuo pačiu keliu į jo gyvenimą buvo įžen- 
gę tiek daug moterų, jog jis gerai neprisiminė, ar tikrai ji apdujo, kai jis 
pirmą kartą surakino ją savo glėbyje, vos nepaskendo ašarose ir tak va- 
landą prieš mirtį prisiekė jį mylėsianti iki grabo lentos. Kai jis sugrįžo į 
savo dirbtuvę, nešinas garuojančiu puodeliu, jau nebegalvojo nei apie 
ją, nei apic kitą moterį, užsidegė šviesą, norėdamas suskaičiuoti auksi- 
nes žuvytes, kurias laikė skardūnėje. Jų buvo septyniolika. Nusprendęs 
daugiau jų nebepardavinėti, kas dieną padarydavo po dvi žuvytes, o pa- 
gaminęs dvidešimt penkias, sulydydavo žaizdre ir pradėdavo darbą iš 
naujo. Jis triūsė ištisą rytą, susikaupęs, apie nieką negalvodamas, ir net 
nepastebėjo, kad apie dešimtą valandą lietus pasmarkėjo ir kažkas 
praėjo pro dirbtuvę, šaukdamas, kad uždarytų duris, nes vanduo užlie- 
siąs visus namus, ir netgi užmiršo save patį, kol Ursula atnešė pietus ir 
užgesino šviesą. 

- Koks lietus! - tarė Ursula. 

- Spalis, - atsakė jis. 

Bet nepakėlė akių nuo pirmosios tą dieną žuvytės, nes dėjo jai rubi- 
no akutes. Tik baigęs darbąir paguldęs žuvytę šalia kitų į skardinę, pra- 
dėjo srėbti sriubą. Paskui iš lėto suvalgė gabaliuką mėsos, troškintos su 
svogūnais, ryžius ir pakepintus banano griežinėlius, sudėtus į tą pačią 
lėkštę. Jo apetitas visada būdavo vienodas - ir gerais, ir sunkiais laikais. 
Pavalgęs užsimanė pailsėti. Laikydamasis kažkokio moksliškai pagrįsto 
prietaro, jis niekada nei dirbo, nei skaitė, nei maudėsi, nei meile užsii- 
minėjo, kol nepracidavo virškinimui paskirtos dvi valandos, ir buvo taip 
į jas įtikėjęs, jog keletą kartų atidėliojo karines operacijas, kad jo ka- 
riuomenės neištiktų apopleksijos smūgis. Tad atsigulė į hamaką, pasi- 
krapštė ausis peiliuku ir kaipmat užmigo. Sapnavo einąs į kažkokią tu- 
ščią trobą baltomis sienomis, kupinas nerimo, kad jis pirmas peržengia 
šių namų slenkstį. Sapnuodamas prisiminė sapnavęs tą patį vakar nak- 
tį ir dar daugelį daugelį naktų pastaraisiais metais ir suprato, kad viskas 
tuoj išdils iš atminties, kai tik jis pabus, nes tas amžinas sapnas turėjo 
vieną savybę - iškyla aikštėn tik per tokį pat sapną. Po valandėlės, kai į 

dirbtuvės duris pasibeldė kirpėjas, pulkininkas Aurelianas Buendija at- 
vėrė akis ir dingojosi tik nejučiom šiek tiek nusnaudęs ir nespėjęs nie- 
ko susapnuoti. 

- Šiandien nereikia, - atsakė jis kirpėjui. - Pasimatysime penktadie- 
nį. 

Tris dienas neskuūsta barzda marguliavo žilais šeriais, tačiau jis ne- 
matė reikalo apsišvarinti - penktadienį vis vien reikėsią kirptis plaukus, 
tad būsią galima atlikti ir viena, ir kita. Po nesveiko dienos miego išpy- 
lė lipnus prakaitas, pažastyse ėmė gelti vočių rumbai. Lietus numalšo, 
bet saulė nesirodė. Pulkininkas Aurelianas Buendija garsiai atsiraugė- 
jo ir gomury pajuto rūgštoką sriubos prieskonį, tai buvo tarsi organiz- 
mo įsakymas apsigaubti pečius apsiaustu ir eiti išvietėn. Ten, ant tirštu 
tvaiku atsiduodančios medinės dėžės, tupėjo ilgiau, nei reikia, ko! įpro- 
tis nurodė, kad laikas vėl pradėti darbą. Išvietėje jis prisiminė kad šian- 
dien antradienis ir kad Chosė Arkadijas Antrasis neatsilankė jo dirbtu- 
vėje, nes tą dieną bananų kompanija išmoka atlyginimą darbininkams. 
Tas prisiminimas, kaip ir kiti pastarųjų metų prisiminimai, nejučiom 
pakišo jam mintį apie karą. Prisiminė, jog kartą pulkininkas Cherinel- 
das Markesas jam žadėjęs juodą žirgą su balta žvaigžde kaktoje ir dau- 
giau apie tai nebeužsiminęs. Paskum jis ėmė perkratinėti atskirus karo 
epizodus, tačiau praeitis nesužadino jam nei džiaugsmo, nei sielvarto, 
nes galvoti apie ką kita negalėjo, tad išmoko galvoti šaltai, nedirginda- 
mas jausmų. Grįždamas dirtūvėn, pamatė, kad oras darosi sausesnis, ir 
tarė sau, jog būtų visai ne pro šalį išsimaudyti, bet maudyklėje jau bu- 
vo Amaranta. Tada ėmėsi antros tą dieną žuvytės. Kai darė jai uodegy- 
tę, staiga virš horizonto taip smagiai iššoko saulė, jog viskas aplink, ro- 
dos, sugirgždėjo lyg žvejo barkasas. Po trijų dienų lietaus grynas oras 
knibždėte knibždėjo skraidančių skruzdžių. Tik tada pulkininkas paste- 
bėjo, kad seniai nori šlapintis, bet vis atidėlioja, kol užbaigs narstyti žu- 
vytę. Dešimt minučių penktos, eidamas į kiemą, pulkininkas išgirdo to- 
limus varinių dūdų garsus, didžiojo būgno dundesį ir džiaugsmingą vai- 
kų krykštavimą, ir pirmą kartą nuo pat jaunystės tyčia įžengė į ilgesio 
spąstus, ir vėl pergyveno aną stebuklingą čigonų dieną, kai tėvas jį bu- 
vo nusivedęs ledo pažiūrėti. Santa Sofija de la Piedad metė savo dar- 
bus virtuvėje ir išbėgo į gatvę. 

- Cirkas, - sušuko ji. 

Užuotsukęs prie kaštono, pulkininkas Aurelianas Buendija irgi išė- 
jo gatvėn ir susimaišė su smalsuolių minia, žiopsančia į eiseną. Išvydo 
moterį aukso rūbais ant dramblio nugaros. Išvydo liūdną vienakuprzį ku- 
pranugarį. Išvydo olande aprengtą mešką, kuri, plodama šaukštu per 
puodą, mušė taktą. Išvydo pajacus, kurie eisenos gale išdarinėjo viso- 
kius triukus ant ištempto lyno, o kada cirko eisena nužygiavo tolyn ir 
gatvėje liko vien saulės nužerta plynė, pulkai skraidančių skruzdžių ir 
keli žiopliai, įklimpę į neryžtingumo liūną, pulkininkas vėl išvydo savo 
apgailėtinos vienatvės veidą. Tada, galvodamas apie cirką, pasuko prie 
kaštono ir šlapindamasis dar mėgino galvoti apie cirką, bėt jau nieko 
nebegalėjo prisiminti. Tarsi viščiukas įgūžė galvą, kaktą įrėmė į medžio 
kamienąir sustingo. Šeima sužinojo, kas atsitiko, tik kitą dieną, vienuo- 
liktą valandą ryto, kai Santa Sofija de la Piedad nuėjo į užpakalinį kie- 
mą išpilti šiukšlių ir pastebėjo maitvanagius, skraidančius apie kaštoną. 


Paskutinės Mėmės atostogos sutapo su gedulu po pulkininko Aure- 
liano Buendijos mirties. Aklinai uždarinėtame name nebuvo vietos 
šventėms. Visi šnekėjo pašnibždomis, valgė tylėdami tris kartus per die- 
ną, kalbėjo rožančių ir dargi klavikordo pratimai siestos karštymečiu 
skambėjo tarsi laidotuvių maršas. Kad ir slapta nekęsdama pulkininko 
Aureliano Buendijos, Fernanda, sukrėsta tų iškilmių, kuriomis vyriau- 
sybė pagerbė mirusį savo priešą, pareikalavo tokio gilaus gedulo. Au- 
relianas Antrasis, kaip paprastai per dukters atostogas, nakvojo namie, 
ir Fernanda, matyt, nepraleido progos Žmonos teisėms atgauti, nes se- 
kančiais metais Mėmė rado ką tik gimusią sesutę, prieš motinos valią 
pakrikštytą Amarantos Ursulos vardais. 

Mėmė užbaigė savo mokslus. Diplomas, akredituojantis ją kaip ta- 
lentingą klavikordistę, buvo vienbalsiai ratifikuotas, kai ji virtuoziškai 
atliko septyniolikto amžiaus liaudies melodijas per šventę, surengtą jos 
mokslo užbaigimo ir gedulo nutraukimo proga. Labiau, nei jos menas, 
svečius žavėjo savotiškai dvilypė merginos prigimtis. Savo lengvabūdi- 
šku, truputį vaikišku charakteriu Mėmė, rodos, netiko jokiam rimtam 
užsiėmimui, tačiau, atsisėdusi prie klavikordo, ji visiškai pasikeisdavo - 
staiga sakytum subręsdavo, atrodydavo it suaugusi. Ir taip būdavo visa- 
da. Teisybę sakant, Mėmė neturėjo ypatingo pašaukimo muzikai, bet, 
nenorėdama motinai prieštarauti, prisivertė ir išmoko tobulai groti. 
Mygiama ji būtų gražiausiai įsisavinusi ir kitą kokį dalyką. Iš pat kūdi- 
kystės mergaitę baugino Fernandos griežtumas, jos įprotis spręsti kitų 
reikalus, todėl Mėmė buvo įmaniusi dar daugiau aukotis, kad tik ne- 
reiktų susidurti su motinos užsispyrimu. Per išleistuvių aktą jai susida- 
rė įspūdis, kad gotišku šriftu išrašytas pergamentas su išdailintomis did- 

žiosiomis raidėmis atleidžia ją nuo pareigos, kurią ji buvo užsikrovusi 
ne tiek iš paklusnumo, kick dėl šventos ramybės, ir Mėmė galvojo, kad 
nuo šios dienos dargi atkaklioji Fernanda nebeprisimins instrumento, 
kurį pačios vienuolės vadino muziejine iškasena. Pirmaisiais metais 
Mėmei pasirodė, kad jos apskaičiavimai buvo klaidingi, nes jau pusė 
miesto spėjo išsimiegoti, klausydamasi klavikordo muzikos šeimyni- 
niuose pršėmimuose, visuose labdaringuose koncertuose, mokyklos va- 
karuose ir patriotiniuose minėjimuose, o Fernanda dar tebesikvietė į 
svečius kiekvieną atvykėlį, jei tas, jos manymu, sugeba įvertinti dukters 
talentą. Tik po Amarantos mirties, kai šeima pradėjo naują gedulą, Mė- 
mė galų gale užrakino instrumentą ir nukišo raktą į kažkurią spintą, nė- 
maž nesibaimindama, kad Fernandaims aiškintis, kada dingo klavikor- 
do raktas ir kas kaltas. O ligi tol Mėme kentė viešą savo talento demon- 
stravimą taip pat stoiškai, kaip ir mokymąsi groti. Tuo ji mokėjo už sa- 
vo laisvę. Fernanda buvo tokia patenkinta dukters paklusnumu, tokia 
išdidi, kad dukters menas kelia susižavėjimą, jog leido Mėmei kviestis 
namo devynias galybes draugių, vaikščioti į bananų plantacijas, eiti į ki- 
ną su Aurelianu Antruoju arba su patikimomis senjoromis - žinoma, 
jeigu padzė Antonijas Isabelis iš sakyklos pagirdavo filmą. Pramogų 
metu išaiškėjo, kas labiausiai traukia Mėmę. Ji jautėsi laiminga ten, kur 
nėra tvarkos ir drausmės: mėgo triukšmingas šventes, mėgo ištisas va- 
landas sėdėti su draugėmis kur nors nuošaliame kamputyje, kame jos 
pratinosisūkyti, plepėjo apie vyrus, o kartą netgi išgėrė tris butelius cu- 
krašvendrių romo ir paskui išsirengusios ėmė lyginti ir matuoti įvairias 
kūno dalis. Mėmė niekada neužmirš to vakaro, kai ji parėjo namo, 
kramtydama saldymedžio šaknį, kad niekas nepastebėtų, kas įvyko, ir 
atsisėdo prie stalo šalia tylomis vakarieniaujančių Fernandos ir Ama- 
rantos. Prieš tai draugės miegamajame ji dvi siaubingas valandas kva- 
tojo iki ašarų ir verkė iš baimės, tačiau, kai krizė praėjo, taip įsidrąsi- 
no, jog - jei tai būtų atsitikę anksčiau - būtų pabėgusi iš vienuolyno mo- 
kyklos, O motinai pareiškusi šiais ar kitais žodžiais: tegu tą klavikordą 
ji įsikiša vietoj klizmos. Sėdėdama stalo gale ir valgydama vištienos sul- 
tinį, kuris sruveno įskrandį lyg gyvasis vanduo, Mėmė staiga išvydo Fer- 
nandąir Amarantą negailestingoje tikrovės šviesoje. Ji vargais negalais 
susitvardė neišdrožusi į akis, kad jos esančios davatkos, dvasios elgetos 

ir be reikalo svaičiojančios apie savo didybę. Dar per antras atostogas 
jisužinojo, kad jos tėvas gyvena namuose tik iš padorumo, išlaikydamas 
fasoną, o kadangi ji gerai Fernandą pažinojo, vėliau gi artimiau pažino 
ir Petrą Kotes, tad stojo tėvo pusėn. Jai būtų labiau patikę turėti moti- 
na meilužę. Apsvaigusi nuo alkoholio, Mėmė mėgaudamasi galvojo, 
koks kiltų triukšmas, įeigu štai dabar jinai imtų ir garsiai išsakytų savo 
mintis, ir tas slaptas jos džiūgavimas buvo toks didelis, jog Fernanda 
pastebėjo. 

- Kas tau? - paklausė. 

- Nieko, - atsakė Mėmė. - Tiesiog tik dabar supratau, kaip karštai 
jus abi myliu. 

Amarantą išgąsdino neapykanta, taip aiškiai nuskambėjusi šituose 
žodžiuose. Tačiau Fernanda taip susigraudino, jog naktį vos iš proto 
neišėjo, kai Mėmė pabudo nuo skausmo plyštančia galva ir pradėjo 
vemti tulžimi. Ji sugirdė dukrai visą flakonėlį ricinos aliejaus, uždėjo 
ant pilvo karštą kompresą, o ant galvos pūslę su ledais ir penkias die- 
nas neleido nė kojos iš namų iškelti, kad laikytųsi dietos, kaip buvo pa- 
liepęs naujasis gydytojas, keistokas prancūzas, kuris, dvi valandas ap- 
žiūrinėjęs ligonę, padarė miglotą išvadą, jog tai esąs paprasčiausias mo- 
teriškas negalavimas. Mėmė įsibaimino, nusiminė ir susitaikė su likimu. 
Jau visiškai apakusi, tačiau dar judri ir įžvalgi, Ursula vienintelė intui- 
tyviai nustatė tikrąją diagnozę. "Mano galva, - tarė ji sau, - kaip sykis 
taip gydomi girtuokliai". Tačiau tuoj nuvijo šalin tokią mintį ir prikišo 
sau lengvabūdiškumą. Aurelianas Antrasis, pamatęs prislėgtą Mėmė, 
pajuto sąžinės graužimą ir davė sau žodį ateity daugiau ja rūpintis. Taip 
gimė tarp tėvo ir dukters linksmoji draugystė, kuriam laikui išlaisvinu- 
si Aurelianą Antrąjį nuo karčios išgertuvių vienatvės, o Mėmę - nuo 
grasios Fernandos globos ir atitolinusi šeimyninį skandalą, kuris atro- 
dė neišvengiamas. Tomis dienomis Aurelianas Antrasis būtų atidėjęs į 
šalį bet kokį reikalą, kad tik ilgiau pabūtų su Mėme, nusivestų ją į kiną 
ar į cirką - jis skyrė jai didžiąją dalį savo laisvalaikio. Paskutiniu metu 
Aureliano Antrojo būdas pradėjo eiti blogyn: mat jis buvo nežmoniškai 
nutukęs ir jau nebevaliojo nei pusbačių susivarstyti, nei, kaip kad an- 
ksčiau, tenkinti visokeriopų savo geismų. Bendraudamas su dukterimi, 
Aurelianas Antrasis vėl pralinksmėjo, o mėgaudamasis jos artumu, pa- 

mažu ėmė bodėtis palaidu gyvenimu. Mėmė pražydo it vaismedis pa- 
vasarį. Ji nebuvo graži, kaip niekada graži nebuvo ir Amaranta, bet bu- 
vo simpatinga, paprasta ir turėjo vieną puikų bruožą - patikdavo iš pir- 
mo žvilgsnio. Jos moderniška dvasia žeidė Fernandos senamadišką sai- 
kingumą ir blogai slepiamą širdies kietumą, tačiau labai patiko Aure- 
lianui Antrajam, kuris visokeriopai ją skatino. Tik tėvas ištraukė Mėmę 
iš miegamojo, kame ji gyveno nuo pat kūdikystės ir kame baugios šven- 
tųjų akys davė peno jos vaikiškai baimei; naujame dukters miegamaja- 
me Aurelianas Antrasis pastatė lovą, panašią į sostą, didelį tualetinįsta- 
lą, pakabino aksomines užuolaidas, visai nepastebėdamas, kad kuria 
naują Petros Kotes būsto kopiją. Jis buvo toks dosnus, jog nė nežinojo, 
kiek jai išleidžia, nes ji pati pinigus imdavo tiesiai.1š tėvo kišenės, be to, 
jis dar aprūpindavo mergaitę visomis moteriškui grožiui skirtomis nau- 
jienėlėmis, kurių galėdavai gauti nebent bananų kompanijos parduotu- 
vėje. Mėmės miegamasis prisipildė nagų blizginimo pagalvėlių, replių 
plaukams garbanoti, eliksyrų, nuo kurių blizgėdavo dantys, akių lašų, 
padarančių žvilgsnį ilgesingą, ir daugybe kosmetikos naujienėlių, reika- 
lingų grožio priežiūrai, ir Fernanda, kickvieną kartą įėjusi į tą kamba- 
rį, piktindamasi galvodavo, kad dukters tualetinisstaliukas, ko gero, pa- 
našus į smagiųjų prancūzaičių tualetinius staliukus. Tuo metu Fernan- 
da rūpinosi aikštinga ir ligzota mažąja Amaranta Ursula ir, be to, susi- 
rašinėjo su nematomais gydytojais. Todėl, pastebėjusi tėvo ir dukters 
bičiulystę, pareikalavo, kad Aurelianas Antrasis duotų žodį niekad ne- 
sivesti Mėmės į Petros Kotes namus. Ir visai be reikalo, nes meilužė bu- 
vo baisiausiai suirzusi dėl tokios tėvo ir dukters draugystės ir nenorėjo 
Mėmės nė akyse regėti. Aureliano Antrojo meilužę kankino lig šiol ne- 
patirta baimė, tarsi instinktas jai būtų pasakęs, jog, mergaitei panorė- 
jus, ji gali laimėti pergalę, kurios negalėjo laimėti Fernanda: atimti iš 
Petros Kotes meilę, kuriai, jos manymu, jau nebegrėsė joks pavojus iki 
pat mirties. Pirmą kartą Aurelianas Antrasis išvydo piktus meilužės 
žvilgsnius ir išgirdo kandžias pajuokas, jis netgi nuogąstavo, kad joskry- 
nios klajūnės, ko gero, gaus lėkti atgal tuo pačiu keliu į žmonos namus. 
Tačiau nieko neatsitiko. Jokia moteris taip giliai nebuvo išstudijavusi 
nė vieno vyro, kaip Petra Kotes savo meilužį; ji žinojo - skrynios stovės 
kaip stovėjusios, Aurelianas Antrasis nicku gyvu nebūtų apsunkinęs sa- 

vo gyvenimo visokiausiais pertvarkymais ar permainomis. Tad skrynios 
stovėjo kaip stovėjusios, o Petra Kotes užsimojo atkariauti savo meilu- 
žį vieninteliu ginklu, kurio negalėjo panaudoti dukra, Bet ji tik veltui 
švaistė jėgas, nes Mėmė nė negalvojo kištis į tėvo reikalus, o įeigu ir bū- 
tų įsikišusi, tai tik meilužės naudai. Mėmė neturėjo laiko kam nors ken- 
kti. Kas dieną ji pati valė miegamąjį ir klojo lovą, kaip vienuolės buvo 
ją įipratinusios. Rytais galerijoje tvarkė savo drabužius - ką nors siuvi- 
nėjo arba siuvo senąja Amarantos rankine mašina. Kai kiti miegodavo 
pokaičio, ji dvi valandas skambindavo klavikordu, žinodama, kad ši ka- 
sdieninė auka nuramins Fernandą. Tais pačiais sumetimais ji grodavo 
per atlaidus ir mokyklinius vakarus, nors pakvietimų gaudavo vis rečiau. 
Vakare ji apsivilkdavo kokią kuklesnę suknaitę, apsiaudavo suvarsto- 
mus aukštakulnius batelius ir, jei tėvas niekur nesivesdavo, iki pat va- 
karienės išbūdavo pas drauges. Bet Aurelianas Antrasis retai kada 
neužsukdavo jos pasiimti į kiną. 

Iš Mėmės draugių trys buvo jaunos amerikietės, kurios, ištrūkusios 
iš elektrifikuotos vištidės, sasidraugavo su Makondo merginomis, Vie- 
na jų buvo Patrisija Braun. Atsidėkodamas už Aureliano Antrojo sve- 
tingumą, ponas Braunas atvėrė Mėmei savo namų duris ir pakvietė jąį 
šeštadienio šokius - tik tada g7žago bendraudavo su čiabuviais. Fernan- 
da, sužinojusi, kur vaikšto Mėmė, valandėlei pamiršo Amarantą Ursu- 
lą ir savo nematomus gydytojus ir suvaidino ištisą melodramą. "Tik įsi- 
vaizduok, - tarė ji Mėmei, - ką pagalvos pulkininkas savo kape". Fer- 
nanda netgi kreipėsi į Ursulą paramos. Tačiau akloji sene apvylė jos 1ū- 
kesčius ir pareiškė, kad nieko nėra smerktino, jei Mėmė nueis į šokius 
ir draugaus su savo amžiaus amerikietėmis, svarbu, kad tvirtai laikytų- 
si savo įsitikinimų ir nesiduotų atverčiama į protestantų tikėjimą. Mė- 
mė puikiausiai perprato proprosenelės mintį ir po šokių atsikeldavo an- 
ksčiau, kaip paprastai, ir eidavo išklausyti mišių. Fernanda priešinosi 
tol, kol Mėmė vieną dieną pareiškė, jog amerikiečiai norėtų pasiklau- 
syti, kaip ji skambinanti klavikordu. Dar kartą instrumentas buvo išvil- 
ktas iš namų ir nuvežtas pas poną Brauną, ir jaunoji muzikė išgirdo 
nuoširdžiausių aplodismentų ir karščiausių sveikinimų. Tada ją kvie- 
sdavosi ne tik į šokius, bet ir sskmadieniais maudytis baseine ir kartą 
per savaitę - pietų. Mėmė išmoko plaukioti it profesionalė, žaisti lauko 

tenisą ir valgyti virginišką kumpį su ananaso griežinėliais. Šokiuose, ba- 
seine, teniso kortuose ji greit išmoko anglų kalbos. Aurelianas Antra- 
sis taip džiaugėsi dukters sugebėjimais, jog iš prekijo nupirko jai šešių 
tomų anglišką enciklopediją su daugybe spalvotų įklijų,ir Mėmė laisva- 
laikiu ją skaitinėdavo. Enciklopedija saugojo merginą nuo paskalų apie 
meilę, nuo slėpiningų pokalbių su draugėmis, ir ne dėl to, kad Mėmė 
skaitymą būtų laikiusi pareiga, stačiai ji nesidomėjo paslaptimis, kurias 
žinojo visas miestas. Savo išgertuves prisimindavo kaip vaikišką išdai- 
gą, kuri jai atrodė tokia juokinga, j0g ją papasakojo Aurelianui Antra- 
jam, otas dar labiau juokėsi, negu dukra. "O, jeigu tavo motina žinotų", 
- kartojo jis springdamas juoku, - taip jis visad sakydavo, kai Mėmė jam 
atskleisdavo kokią savo paslaptį. Mėmė jam pasižadėjo taip pat atvirai 
papasakotisavo pirmąją meilę ir netrukus pasisakė, kad jai patinka vie- 
nas rudaplankis amerikietis, atvykęs pas tėvus praleisti atostogų Ma- 
konde. "O siaube! - kvatojosi Aurelianas Antrasis. - Jeigu tavo motina 
žinotų!" Bet vėliau Mėmė tėvui pranešė, kad vaikinas parvykęs į savo 
šalį ir nebeduodąs jokios žinios. Brandus Mėmės protas padėjo išlaiky- 
ti namuose ramybę, ir Aurelianas Antrasis vėl gulė ir kėlė pas Petrą Ko- 
tes. Išgertuvės jau nebedavė tiek peno jo kūnui ir širdžiai, bet jis, ištai- 
kęs progą, kėlė puotas ir traukė iš dėklo akordeoną, kurio keli klavišai 
jau buvo parišti batų raišteliais. Namuose Amaranta tebesiuvinėjo sa- 
vo įkapes, o Ursula leidosi karšaties traukiama į patį sutemų dugną, iš 
kur galėdavo įžiūrėti nebent Chosės Arkadijo Buendijos vaiduoklį po 
kaštonu. Fernandos valdžia vis tvirtėjo. Laiškuose, kuriuos kartą per 
mėnesį ji siųsdavo sūnui Chosei Arkadijui, nebebuvo nė eilutės melo, 
motina slėpė nuo Chosės Arkadijo tik savo susirašinėjimą su nemato- 
mais gydytojais, kurie jai nustatė gėrybinį auglį storojoje žarnoje ir ren- 
gė ją telepatijos seansui. 

Būtų galima sakyti, jog negandų nualintų Buendijų namuose ilgam 
laikui įsiviešpatavo taika ir ramybė, bet staigi Amarantos mirtis vėl su- 
kėlė sąmyšį. Toji mirtis buvo visai netikėta. Amaranta jau buvo sena ir 
nuo visko nutolusi, tačiau dar gan tvirta, tiesi, išlaikiusi savo geležinę 
sveikatą. Niekas nežinojo, ką ji galvoja, kai galutinai atsakė pulkininkui 
Cherineldui Markesui ir užsidarė savo miegamajame išsiverkti. Išėjusi 
iš miegamojo, ji jau nebeturėjo ašarų. Neverkė, kai Remedija Gražioji 

įžengė į dangų, neverkė, kai buvoiššaudyti visi Aurelianai, neverkė, kai 
mirė pulkininkas Aurelianas Buendija, vienintelis žmogus, kurį ji la- 
biausiai mylėjo šiame pasaulyje, nors perprato savo meilę, kai po ka- 
štonu buvo rastas jo lavonas. Ji padėjo pakelti kūną. Aprengė savo bro- 
lį kariška uniforma, nuskuto, sušukavo ir geriau užrietė ūsus, negu pats 
pulkininkas savo garbės laikais. Niekam neatėjo į galvą, kad ji gerbia 
kūnąiš meilės, nes visi žinojo: Amaranta puikiai išmano laidotuvių apei- 
gas. Fernanda piktinosi, kad Amaranta sieja katalikų tikėjimą ne su gy- 
venimu, o su mirtim, tarsi katalikų tikėjimas būtų ne religija, o laidoji- 
mo taisyklių rinkinys. Tačiau Amaranta, įpludusi į savo prisiminimų tan- 
kmę, negirdėjo Fernandos išmoningų kalbų, ginančių katalikų tikėjimą. 
Jiįžengė įsenatvę, išlaikiusi gyvą savo ilgesį ir godas. Klausydamasi Pje- 
tro Krespio valsų, ji, kaipir jaunystėje, tramdė ašaras, tarsi laikas ir kar- 
ti patirtis jos nieko nebūtų išmokę. Ji pati ištrenkė į šiukšlyną muzikos 
ritinėlius, prasimetusi, kad nuo drėgmės kartonas supuvęs, bet jos at- 
minty jie sukosi be perstojo ir dirgino plaktukus. Tikėjosi juos užmi- 
ršianti, persiimdama neleistina aistra giminaičiui Aurelianui Chosei, ti- 
kėjosi rasianti atilsį ramaus ir vyriško pulkininko Cherineldo Markeso 
globoje, bet neįstengė jų atsikratyti pačiu beviltiškiausiu savo senatvės 
žygiu: maudydama Chosę Arkadiją, kuris po trejų metų išvyko į semi- 
nariją, glostė jį ne kaip senelė savo anūką, o kaip moteris vyrą, kaip, 
anot Žmonių šnekų, glosto smagiosios prancūzaitės, kaip dvylikametė 
ir keturiolikametė Amaranta troško glostyti Pjetrą Krespį, pamačiusi jį 
su šokių kelnėmis ir stebuklingąja lazdele, kurią judino pagal metrono- 
mo ritmą. Kartais Amarantą kankindavo mintis, kad gyvenime ji pali- 
ko ištisą sielvarto srautą, o kartais toji mintis ją taip įsiutindavo, jog ji 
adata badydavo sau pirštus, bet labiausiai ją kankino, labiausiai ją siu- 
tino ir labiausiai liūdino kvapnus ir sukirmijęs meilės gėlynas, kuris tu- 
rėjo mirti drauge su ja. Kaip pulkininkas Aurelianas Buendija negalė- 
jo išvengti minčių apie karą, taip Amaranta negalėjo išvengti minčių 
apie Rebeką. Tačiau jos brolis gebėjo sušvelninti prisiminimus, o ji tik 
dar labiau juos įaitrindavo. Metų metus Amaranta prašė Viešpatį Die- 
vą, kad jos nenubaustų: nepasišauktų pirma Rebekos. Kiekvieną kartą, 
eidama pro šalį ir matydama vis labiau griūvančią jos trobą, Amaranta 
guosdavosi mintimi, kad Dievas išklausė jos maldas. Kartą, siūdama ga- 

lerijoje, staiga tarė sau viena, kad ji sėdės irgi toje pat vietoje, tokia pat 
poza, švies tokia pat šviesa, kai sužinos apie Rebekos mirtį. Tada Ama- 
ranta sėdėdavo ir laukdavo, kaip laukiama laiško, o kartą ji tikrai siu- 
vo, plėšė ar vėl siuvo sagas, kad iš dyko buvimo neprailgtų laikas. Na- 
muose niekamį galvą neatėjo, kad Amaranta audžia tas nuostabias įka- 
pes Rebekai. Vėliau, kai Aurelianas Liūdnasis papasakojo, jog Rebe- 
ka pavirtusišmėkla raukšlėtu veidu ir keliomis pageltusiomis gijelėmis 
ant kiaušo, Amaranta nė kiek nesistebėjo, nes nupieštas vaiduoklis bu- 
vo lygiai toks pat, kokį ji seniai matė vaizduotėje. Tarė sau pagražin- 
sianti Rebekos lavoną: parafinu užliesianti veido raukšlės ir padarysian- 
bais gulėsianti pliušu apkaltame, purpuru išklotame grabe ir, iškilmin- 
gos laidotuvių eisenos lydima, iškeliausianti kirminų karalystėn. Ji su- 
darinėjo tą planą, virdama baisia nepykanta, ir net krūptelėjo, pagalvo- 
jusi, jog būtų dariusi tą patį, mylėdama Rebeką, bet ji nesidavė išmuša- 
ma iš vėžių, kruopščiai tobulino kiekvieną detalę ir neilgai trukus tapo 
daugiau negu laidotuvių apeigų specialiste, stačiai virtuoze. Savo krau- 
piame plane ji išleido iš akių vieną dalyką, kad, nors ir maldaudama 
Dievą, pati gali numirti pirma Rebekos. Taip ir atsitiko. Bet paskutinę 
akimirką Amaranta jautėsi ne apvilta, o atvirkščiai - išlaisvinta nuo liū- 
desio, nes mirtis jai suteikė malongir prieš kelerius metus perspėjo atei- 
nanti. Amaranta išvydo ją vieną karštą popietę, netrukus po Mėmės 
išvykimo į koledžą: sėdėjo šalimais galerijoje ir siuvo. Amaranta tuoj 
pat atpažino giltinę, bet nėmažjos neišsigando - taibuvo ilgaplaukė mo- 
teriškė mėlyna suknia, truputį ssnamadiška ir kažkuo panaši į anų die- 
nų Pilarą Ternerą, kai ji padėdavo joms ruoštis virtuvėje. Kelis kartus 
galerijoje buvo Fernanda, bet giltinės nematė, nors toji buvo tokia rea- 
li, tokia panaši į Žmogų, jog kartą net paprašė Amarantą vienos paslau- 
gos - įverti siūlą į adatą. Giltinė jai nepasakė, kada ateis paskutinė va- 
landa, nepasakė kuri pirma numirs - ji ar Rebeka,tik liepė austi sau įka- 
pes nuo balandžio šeštos. Audinys galėjo būti sudėtingas, puošnus, bet 
dirbti Amaranta privalėjo nuoširdžiai, kaip siūdama įkapes Rebekai; 
be to, perspėjo giltinė, Amaranta mirsianti be skausmo, baimės ir liū- 
desio, tą dieną, kada užbaigs savo įkapes. Stengdamasi kaip galima il- 
giau nutęsti darbą, Amaranta užsisakė ploniausių lino verpalų ir ėmė- 

si pati austi drobę. Ji taip kruopščiai audė, jog sugaišo ketverius inetus. 
Paskui pradėjo siuvinėti. Kuo labiau artėjo neišvengiamas terminas, tuo 
aiškiau Amaranta suprato, jog tik stebuklas leistų nuvilkinti įkapių siu- 
vimą iki Rebekos mirties, bet, uoliai triūsdama, įgavo tą ramybę, be ku- 
rios nebūtų galėjusi susitaikyti su mintimi, jog žiugo paskutinė viltis. 
Kaip tik tuo metu Amaranta perprato pulkininko Aureliano Buendijos 
auksinių žuvyčių užburtą ratą. Išorinis pasaulis Amarantai buvo jos kū- 
no paviršius, o į vidinį neprasiskverbdavo joks liūdesys. Ji gailėjosi ne- 
padariusi to atradimo prieš daugelį metų, kada buvo dar įmanoma nu- 
skaidrinti prisiminimus ir sukurti kitokį pasaulį: be šiurpulio prisimin- 
ti levendros kvapą, Pjetro Krespio skleidžiamą vakaro sutemose, 
ištraukti Rebeką iš skurdo, pasitelkus ne tą neapykantą ar meilę, o sta- 
čiai atjaučiant jos sunkią vienatvę. Neapykanta, kurią vieną vakarą 
Amaranta nugirdo Mėmės žodžiuose, ją sukrėtė ne dėl to, kad buvo į 
ją nukreipta, o dėl to, jog Amaranta pasijuto įsikūnijusi svetimoje jau- 
nystėje, kuri rodėsi tokia pat tyra, kaip jos jaunystė, bet jau pagiežos 
subjaurota. Tačiau tuo metu Amaranta buvo visiškai susitaikiusi su sa- 
vo likimu ir nė kiek nesijaudino, kad jau per vėlu ką nors pataisyti. Ji 
turėjo tik vieną rūpestį - pasisiūti įkapes. Užuot vilkinusi darbą viso- 
kiausiomis bereikalingomis išmonėmis, kaip ji kad darė iš pradžių, 
Amaranta ėmė skubėti. Kai beliko viena savaitė, ji apskaičiavo, kad pa- 
skutinį dygsnelį padarys vasario ketvirtos vakarą, ir, nenurodydama 
priežasties, bandė įkalbėti Mėmę atkelti vasario penktą numatytą kon- 
certą, bet mergina nepaisė jos žodžių. Tada Amaranta ėmė sukti galvą, 
kaip nuvilkinus darbą keturiasdešimt aštuonias valandas, ir net pama- 
nė, kad giltinė jai palanki, nes vasario ketvirtos vakarą audra išvedė iš 
rikiuotės elektros stotį. Bet kitą dieną, aštuntą valandą ryto, Amaranta 
užbaigė siuvinėti pačias gražiausias įkapes, kokių dar nebuvo išsiuvinė- 
jusi nė viena moteris, ir ramių ramiausiai pareiškė, kad vakare mirs. Ji 
perspėjo ne tik savo šeimą, bet ir visą miestą, nes padarė išvadą galinti 
atpirkti savo niekingą gyvenimą, atlikusi gerą darbą, pavyzdžiui, nuga- 
benusi gyvųjų laiškus mirusiems. 

Žinia, kad Amaranta Buendija vakare pakelia inkarą ir išveža paštą 
į mirusiųjų karalystę, dar prieš pietus pasklido po visą Makondą, o tre- 
čią valandą svetainėje jau stovėjo pilna dėžė laiškų. Kas nenorėjo rašy- 

ti, žodžiu persakė Amarantai savo linkėjimus, o ji rašėsi knygutėje, žy- 
mėdama adresato vardą, pavardę ir mirimo datą. "Nesirūpinkite, - ra- 
mino ji siantėjus. - Kai tik būsiu ten, visų pirma jį susirasiu ir įteiksiu jū- 
sų laišką". Visa tai priminė farsą. Amaranta nei nerimastavo, nei grau- 
žėsi, anaiptol, jausdama atliekanti savo pareigą, atrodė dargi truputį 
pajaunėjusi. Buvo tiesi ir liekna, kaip paprastai. Jei ne įkritę skruostai 
ir išbyrėję dantys, būtų atrodžiusi daug jaunesnė. Jos parėdymu, laiškai 
buvo sukrauti į išdervuotą dėžė, be to, ji paaiškino, kaip ją padėti į ka- 
pą, kad neįsismelktų drėgmė. Rytą ji pasikvietė stalių ir, kol jisai svetai- 
nėje ėmė grabui matą, taip ramiai stovėjo, tarsi siūdindamasi suknelę. 
Per paskutines valandas ji buvo tokia energinga, jog Fernandai dingte- 
lėjo mintis, kad Amaranta bus iš visų pasijuokusi. Ursula, iš patirties Ži- 
nodama, įog Buendijos miršta ne ligos patale, tvirtai tikėjo, jog Ama- 
rantai mirtis bus davusi pranašingą ženklą, tačiau nuogąstavo, kad pak- 
vaišę siuntėjai nepalaidotų dukters gyvos, grumdydamiesi apie jąir skų- 
bėdami kuo greičiausiai išsiųsti laiškus savo velionims adresatams. To- 
dėl rėkdama ir ginčydamasi ėmė ginti lauk įsibrovėlius, ir ketvirtą va- 
landą namai buvo tušti. Tuo metu Amaranta jau buvo išdalijusi pavar- 
gėliams savo daiktus ir pasilikusi tik vieną pamainą baltinių ir velveti- 
nes kurpaites be užkulnių, kurias jai užaus, kai guldys į paprastą obliuo- 
tų lentų grabą. Jinai iš anksto apsirūpino apavu, prisiminusi, kad, mi- 
rus pulkininkui Aurelianui Buendijai, reikėjo pirkti naujus pusbačius, 
nes jis teturėjo vien šlepetes, kurias dėvėdavo dirbtuvėje. Truputelį 
prieš penkias Aurelianas Antrasis, atėjęs nulydėti Mėmę į koncertą, nu- 
sistebėjo, radęs namus laidotuvėms paruoštus. Pati gyviausia iš gyvųjų 
buvo ramutėlė Amaranta, kuri ištaikč laiką net nuospaudas nusipjau- 
styti. Aurelianas Antrasis ir Mėmė juokais su ja atsisveikino, pažadėję 
po savaitės surengti puotą jos prisikėlimo garbei. Išgirdęs kalbas, jog 
Amaranta Buendija priimanti laiškus mirusiesiems, penktą valandą ap- 
sireiškė padrė Antonijas Isabelis suteikti paskutinio patepimo ir bemaž 
pusvalandį laukė, kol mirštančioji išeis iš maudyklės. Pamatęs ją mada- 
polano marškiniais ir palaidais plaukais, iškaršęs klebonas pamanė, kad 
jį bus apgavę, ir išsiuntė atgal vaikį su sakramentais. O ta pačia proga 
nutarė išklausyti išpažinties, nes Amaranta bemaž jau dvidešimt metų 
šalinosi klausyklos. Amaranta tiesiai jam pasakė nepageidaujanti jokios 

dvasinės paramos, nesjos sąžinė esanti švari. Fernanda pasipiktino. Ne- 
sivaržydama, kad ją kas gali išgirsti, ji garsiai pati sau tarė, kokią baisią 
nuodėmę bus Amaranta padariusi, jog gėdisi prisipažinti ir bemeilija 
šventvagišką mirtį. Tada Amaranta atsigulė ir liepė Ursulai viešai pat- 
virtinti jos nekaltybę. 

- Tegu niekas neabejoja, - sušuko ji, kad Fernanda išgirstų, - Ama- 
ranta Buendija išeina iš šio pasaulio tokia pat, kokia atėjo. 

Daugiau ji jau nebeatsikėlė. Atsirėmusi į pagalves tarsi tikra ligonė, 
jisusipynė savo ilgąsias kasas ir susuko jas ant ausų - giltinė jai buvo pa- 
aiškinusi, kad taip reikia susišukuoti, gulant į grabą. Paskui paprašė Ur- 
sulą veidrodžio ir pirmą kartą daugiau kaip po keturiasdešimties metų 
išvydo savo veidą, amžiaus ir kentėjimų sudarkytą, ir nusistebėjo, kad 
jį visiškai tokį įsivaizdavo. Iš tylos miegamajame Ursula suprato, kad 
jau temsta. 

- Atsisveikink su Fernanda, - paprašė motina. - Susitaikymo valan- 
dėlė brangesnė už ištisą gyvenimą, santaikoj nugyvenią. 

- Jau nebeverta, - atsakė Amaranta. 

Mėmė negalėjo negalvoti apie Amarantą, kada improvizuotoje sce- 
noje užsidegė šviesos ir prasidėjo koncerto antroji dalis. Vidury kūri- 
nio kažkas jai pašnibždėjoįausį, kas atsitiko, ir koncertas buvo nutrauk- 
tas. Parėjęs namo, Aurelianas Antrasis turėjo brautis per minią, kad 
pamatytų pasenusios mergelės kūną - ji buvo negraži, išblyškusi, su juo- 
du raiščiu ant rankos, įvilkta į nuostabias įkapes. Grabas stovėjo svetai- 
nėje šalia dėžės su laiškais. 

Po devynias naktis užsitęsusių Amarantos budynių Ursula atgulė ir 
daugiau jau nebeatsikėlė. Ją slaugyti ėmėsi Santa Sofija de la Piedad. Į 
miegamąjį nešiojojai valgį, vandenį praustis ir pasakojo, kas dedasi Ma- 
konde. Aurelianas Antrasis dažnai lankė Ursulą, nešė jai dovanų įvai- 
riausių drabužių, o ji krovė juos šalia lovos pric visų daiktų, kurie ka- 
sdien būdavo reikalingi, ir netrukus sukūrė ištisą pasaulį, ranka pasie- 
kiamą. Ursula užkariavo širdį mažosios Amarantos Ursulos, kuri vi- 
skuo buvo į ją labai panaii, išmokė ją skaityti. Ursula buvo šviesaus pro- 
to, sugebėjo pati tvarkytis, ir visi manė, jog ją tiesiog prislėgė šimtame- 
tė amžiaus našta, ir, nors žinojo, kad senutės regėjimas gerokai sųsil- 
pnėjęs, net neįtarė ją esant aklą. Turėdama daug laisvo laiko ir vidinės 

tylos, ji budriai sekė namų gyvenimą ir pati pirmoji pastebėjo bežadį 
Mėmės sielvartą. 

- Pricik arčiau, - tarė jai Ursula. - O dabar, kad esame vienos, papa- 
sakok vargšei senutei, kas tau darosi. 

Mėmė, droviai šypsodama, vengė pokalbio. Ursula nesispyrė, bet, 
kai Mėmė liovėsi pas ją lankytis, jos įtarimas sutvirtėjo. Ursula žinojo, 
kad Mėmė keliasi anksčiau, kaip paprastai, ir nenustygsta vietoje, lauk- 
dama, kada galės ištrūkti iš namų, kad ištisas naktis vartosi gretimame 
miegamajame ir kad jai neduoda miegoti drugys. Kartą Ursula girdė- 
jo, kaip Mėmė sakėsi einanti pas tėvą, ir nusistebėjo, kad Fernanda to- 
kia nenuovoki ir nieko neįtarė, kada neilgai trukus atėjo Aurelianas An- 
trasis ir paklausė, kur duktė. Mėmė turėjo slaptų ir neatidėliotinų rei- 
kalų, mįslingų rūpesčių - tai buvo aišku dar gerokai prieš aną vakarą, 
kada Fernanda ant kojų sukėlė visus namus, užtikusi Mėmg kine bu- 
Čiuojantis su vyriškiu. 

Be savo pergyvenimų nieko daugiau nematydama, Mėmė apkaltino 
Ursulą, kad ši ją išdavusi. Iš teisybės ji pati išsidavė. Jau senokai ji vi- 
sur palikdavo galybę pėdsakų, kurie galėjo sukelti įtarimą dargi aklam, 
o jei Fernanda taip ilgai jų neužtiko, tai tik dėl to, kad buvo užsiėmusi 
savo slaptais ryšiais su nematomais gydytojais. Ir visgi galų gale motina 
pastebėjo, kad duktė čia tyli, čia nei iš šio, nei iš to išsišoka, būna nepa- 
stovaus ūpo, priešgina. Fernanda ėmė slapta atidžiai sekti dukrą. Lei- 
do vaikščioti su draugėmis, padėdavo apsirengti šeštadienio šventėms 
ir nė karto nepaklausė nieko nekuklaus, kad Mėmė nepradėtų nerima- 
stauti. Fernanda jau buvo surinkusi nemaža įrodymų, kad Mėmė sako 
viena, o daro kita, tačiau niekam ncpasakojo savo įtarimų, laukė lem- 
tingos progos. Vieną vakarą Mėmė pareiškė su tėvu einanti į kiną. Tru- 
putį vėliau Fernanda išgirdo Petros Kotes namų pusėje pykšint šventi- 
nes raketas ir Aureliano Antrojo akordeono garsus. Tada ji apsirengė, 
nuėjo į kiną ir prietemoje pirmosiose parterio eilėse pamatė Mėmę. 
Išvydusi, kad jos įtarimai pasitvirtino, Fernanda didžiai susijaudino ir 
nespėjo įsižiūrėti į vyrą, kuris bučiavo jos dukrą, tačiau, publikai kurti- 
nančiai švilpiant ir kvatojantis, nugirdo virpantį jo balsą. "Atleisk, ma- 
no meile", - išgirdo ji ir tuoj pat, netarusi nė žodžio, išsitempė Mėmę iš 

salės, gėdingai už rankos parsivedė žmonių užtvindyta Turkų gatve ir 
užrakino miegamajame. 

Rytojaus dieną, šeštą valandą, Fernandą aplankė vyriškis, ir ji atpa- 
žino jo balsą. Tai buvo jaunas, nusiminęs vaikinas tamsių melancholi- 
škų akių, kurios nebūtų Fernandos taip stebinę, jeigu ji būtų mačiusi Či- 
gonus, svajingo veido, kūrį regėdama kiekviena kita minkštesnės širdies 
moteris būtų pateisinusi Mėmąę. Jis dėvėjo gerokai apnešiotą drobinę 
eilutę ir nudremžtus batus, kuriuos beviltiškai buvo mėginta išgelbėti 
keliais sluoksniais baltų cinko dažų, rankoje laikė vasarišką skrybėlę, 
pirktą pereitą šeštadienį. Jis niekada gyvenime taip nebijojo ir turbūt 
nebijos, kaip tuo metu, tačiau laikėsi išdidžiai, tvardėsi ir dėl to nepa- 
tyrė pažeminimo. Visa jo povyza sakyte sakė, kad jam įgimtas kilmin- 
gumas, tačiau jį išdavė rankos - įjuodusios, nuo sunkaus darbo apsilų- 
pinėjusiais nagais. Fernanda, be abejo, tik užmetė akį ir iš karto supra- 
to, kad tai amatininkas. Jai buvo aišku, kad jis vilki vienintele sekma- 
dienio eilute, o po baltiniais jo kūnas persmelktas bananų kompanijos 
užkratu, Ji neleido jam nė žodžio ištarti. Dargi neleido įeiti pro duris, 
kurias po valandėlės gavouždaryti, nes visa troba priplūdo geltonų dru- 
gelių. 

- Eikit sau, - tarė ji. - Jums nėra ko veikti tarp padorių žmonių. 

Jis buvo vardu pavarde Maurisijas Babilonija. Gimęs ir užaugęs Ma- 
konde, dirbo mechaniko pameistriu bananų kompanijos dirbtuvėse. 
Mėmė su juo susipažino iš netyčių, kai su Patrisija Braun buvo nuėjusi 
automobilio važiuoti į plantacijas. Kadangi šoferis sirgo, mašiną vaira- 
vo Maurisijas Babilonija, ir Mėmė pagaliau patenkino savo norą - atsi- 
sėdo šalia šoferio ir iš arti apžiūrėjo visą vairavimo sistemą. Maurisijas 
nebuvo kaip tas etatinis šoferis ir viską jai išrodė. Mėmė dar tik buvo 
pradėjusi lankytis pono Brauno namuose, o tada buvo sakoma, jog da- 
mai automobilį vairuoti netinka. Tad ji pasitenkino teorinėmis žiniomis 
ir kelis mėnesius nematė Maurisijo Babilonijos. Vėliau ji prisiminė, 
kad, vaikščiodama po plantaciją, pastebėjo Maurisijo Babilonijos vyri- 
šką grožį - iai nepatiko tik jo sudiržusios rankos, - ir vėliau su Patrisija 
Braun aptarė tą nemalonų įspūdį, kurį paliko jo bemaž įžūlus pasitikė- 
jimas savimi. Vieną šeštadienį, su tėvu nuėjusi į kiną, Mėmė vėl pama- 
tė Maurisiją Babiloniją - buvo su savo drobine eilute ir sėdėjo netoli jų 

- ir pastebėjo, kad jis beveik nesidomi filmu ir vis atsigręžia į ją pasiŽiū- 
rėti, ne tiek norėdamas ją regėti, kiek stengdamasis atkreipti jos dėme- 
sį. Mėmę suerzino toks vulgarus elgesys. Po seanso Maurisijas Babilo- 
nija priėjo pasisveikinti su Aurelianu Antruoju, ir tik tada Mėmė suži- 
nojo, kad jiedu pažįstami ir jis kreipiasi į tėvą kašp nuolankus pavaldi- 
nys - mat vaikinas anksčiau dirbo primityvioje Aureliano Liūdnojo elek- 
trinėje. Tada Mėmė atsikratė priešiškumo, kurį jai kėlė jo pasipūtimas. 
Jie nė karto nebuvo susitikę vieni du, nebuvo nė dorai pasisveikinę, ir 
staiga vieną naktį ji susapnavo, kad jis ją gelbsti iš skęstančio laivo, bet 
jinai jaučia jam ne dėkingumą, o pyktį. Sakytum ji pati būtų jam sutei- 
kusi trokšiamą progą, o Mėmė geidė kita ko ne tik iš Maurisijo Babilo- 
nijos, bet ir iš kiekvieno vyro, kuris ja susižavės. Pabudusi ji baisiausiai 
pasipiktino, kad nenumaldomai geidžia pamatyti Maurisiją Babiloniją, 
užuot jo neapkentusi, visą savaitę jos nerimas augo, o šeštadienį pasi- 
darė nebepakenčiamas, ir, kai Maurisijas Babilonija su ja pasisveškino 
kine, iš paskutiniųjų stengėsi neišsiduoti, kad jos širdis netelpa krūtinė- 
je. Apsvaigusi iš džiaugsmo ir pykčio, ji pirmą kartą padavė jam ranką, 
ir tik tada Maurisijas Babilonija išdrįso ją paspausti. Kažkokią sekun- 
dės dalį Mėmė gailėjosi savo staigaus impulso, bet kaipmat pajuto Žiau- 
rų pasitenkinimą, nes jo ranka buvo irgi drėgna ir šalta kaip ledas. Tą 
naktį Mėmė suvokė, kad ji neturės ramybės, kol neįrodys Maurisijui Ba- 
bilonijai, kokios bergždžios jo viltys, ir visą savaitę neramiai vartėsi l0- 
voje. Ji veltui kūrė visokiausias priežastis, kad Patrisija Braun su ja ci- 
tų automobilio. Galų gale griebėsi radaplaukio amerikiečio, kuris tuo 
metu vėl atostogavo Makonde, ir nusitempė jį į garažą, lyg norėdama 
pažiūrėti naujų modelių automobilių. Vos tik ji pamatė Maurisiją Ba- 
biloniją, nustojo save apgaudinėti ir suprato - visa bėda, kad ji nežmo- 
niškai trokšta pasilikti viena su šiuo vaikinu, ir įsiuto, įsitikinusi, kad jis 
tai suprato, ją pamatęs. 

- Atėjau pasižiūrėti naujų modelių, - tarė Mėmė. 

- Na, ką gi, nebloga dingstis, - atsakė jis. 

Mėmeipasirodė, kad ją nudegino jo išdidumo liepsna, ir ji ėmė kar- 
štlipiškai ieškoti būdo jį pažeminti, Tačiau Maurisijas Babilonija jai už- 
kirto kelią. "Nebijokite, - tarė jis, nuleidęs balsą. - Ne pirmą kartą mo- 
teris dėl vyro pameta galvą". Ji pasijuto tokia bejėgė, jog išėjo iš gara- 

žo, nė nepažvelgusi į naujuosius modelius, ir ištisą naktį, raudodama iš 
nuoskaudos, vartėsi nuo šono ant šono. Rudaplaukis amerikietis, ku- 
riuo išties ji buvo pradėjusi domėtis, dabar atrodė tikras pienburnis. 
Kaip tik tuo metu Mėmė pastebėjo, kad prieš Maurisiją Babiloniją vi- 
sad skrenda būrys geltonų drugelių. Ji buvo juos mačiusi ir anksčiau, 
daugiausia garaže, bet manė, kad juos ten masina dažų kvapas. Kartą 
žiūrovų salės prieblandoje Mėmė išgirdo, kaip jie plevena apie galvą. 
Tačiau tik tada, kai Maurisijas Babilonija ją ėmė persekioti tarsi vai- 
duoklis, tik jai vienai regimas žmonių minioje, Mėmė suvokė, kad gel- 
tonieji drugeliai kažkuo su juo susiję. Maurisijas Babilonija visada bū- 
davo tarp Žmonių - koncertuose, kine, iškilmingose mišiose, bet ieško- 
ti jo akimis nebuvo reikalo, mat virš jo sukdavosi geltonieji drugeliai, 
Kartą Aurelianui Antrajam jie taip įkyrėjo, kad jis pradėjo keiksnoti, ir 
Mėmė staiga užsimanė atskleisti tėvui savo paslaptį - juk ji buvo paža- 
dėjusi, - tačiau instinktas ją perspėjo, kad šį kartą jis nenusijuoks, kaip 
paprastai: "Ką pasakytų tavo motina, jei žinotų!" Vieną rytą, kai Fer- 
nanda su Mėme karpė rožes, motina staiga suriko ir nutempė dukrą į 
šalį - iš tos vietos, kur stovėjo Mėmė, Remedija Gražioji pakilo į dan- 
gų. Fernandą išgąsdino netikėtas šnarėjimas, ir tą akimirką jai pasiro- 
dė, kad stebuklas ims ir pasikartos su jos dukterim. Tai buvo drugeliai. 
Mėmė juos išvydo netikėtai, tarsi jie būtų atsiradę iš saulės šviesos, ir 
jai apmirė širdis. Tą valandėlę į sodą įėjo Maurisijas Babilonija, neši- 
nas paketu - Patrisijos Braun dovana, jo žodžiais tariant, Mėmė vargais 
negalais nuvaikė nuo veido sumišimą ir, nutaisiusi bemaž natūralią šyp- 
seną, paprašė padėti ryšulėlį ant laiptų turėklų, kadangi jos rankos 
esančios žemėtos. Fernanda beveik nekreipė dėmesio į žmogų, kūrį po 
kelių mėnesių išvys iš savo namų, net neprisiminusi, kad vieną kartą jau 
yra jį mačiusi, tik pastebėjo liguistai gelsvą jo odos spalvą. 

- Labai keistas žmogus, - tarė Fernanda. - Iš veido matyti, kad ilgai 
negyvens. 

Mėmė pagalvojo, kad motinai šitokią mintį bus pakišę drugeliai. Ap- 
karpiusi rožes, ji nusimazgojo rankas, nusinešė ryšulėlį į miegamąjį ir 
atskleidė. Rado kinišką žaisliuką - penkios dėžutės, sudėtos viena į ki- 
tą, o paskutinėje gulėjo kortelė, kurioje kažkas, matyt, vos sugebąs rašy- 
ti, buvo kruopščiai išvedžiojęs: "Šeštadienį pasimatysim kine". Mėmė 

išsigando, juk dėžutė ilgą laiką gulėjo ant turėklų, ir Fernanda galėjo 
pasmalsauti, kas joje yra. Maurisijo Babilonijos drąsa ir išradingumas 
Mėmei patiko, bet ją užgavo naivus vaikino tikėjimas, kad ji ateis į pa- 
simatymą. Mėmė žinojo, kad šeštadienio vakarą Aurelianas Antrasis 
bus užsiėmęs. Ir visgi per savaitę ji taip nerimastavo, jog šeštadienį įkal- 
bėjo tėvą nuvesti ją į kiną, O po seanso ateiti jos pasiimti. Kol salėje de- 
gė šviesos, virš jos galvos be perstogės plazdeno naktinė peteliškė. Vi- 
skas įvyko vėliau. Vos užgeso lempos, šalia jos atsisėdo Maurisijas Ba- 
bilonija. Mėmei rodės, kad ji bejėgiškai klimpsta baisiame liūne, 0 ją 
išgelbėti gali (kaip ir aname sapne) tik šitas alyva pasmirdęs vyras, vos 
(žiūrimas salės prietemoje. 

- Jeigajūs būtumėte neatėjusi, - pasakė jis, - daugiau jūs manęs nie- 
kada ncbūtumėt regėjusi. 

Ant savo kelio Mėmė pajuto jo ranką ir suprato, kad dabar jie abu 
nėra begėgiški. 

- Žinai, kas man nepatinka, - nusišypsojo Mėmė, - kad visad šneki, 
ko nereikia, 

Dėljo jikraustėsiiš galvos. Nei valgė, nei miegojo ir taip veržėsi vie- 
natvėn, jog dargi tėvas jai trukdė. Klaidindama Fernandą, ji išgalvojo 
daugybę įvairiausių pakvietimų ir reikalų, nebesilankė pas drauges ir 
pamynė sąlygotumus, kad tik pasimatytų su Maurisiju Babilonija - bet 
kur ir bet kada. Iš pradžių ją žeidė jo grubumas. Kai pirmą kartą jie su- 
sitiko vieni du dykynėje už garažų, jis negailestingai ją nukamavo, sta- 
čiai pavertė gyvuliu. Vėliau Mėmė suprato, kad tokios būna vyro gla- 
monės, visiškai prarado ramybę ir ėmė gyventi tik dėl jo, kankinama 
geismovėl jausti jo mašininės alyvos ir šarmo kvapą, kuris varė ją iš pro- 
to. Netrukus prieš Amarantos mirtį Mėmė staiga trumpam atsitokėjo 
ir, išsigandusi rytojaus, suvirpėjo. Tada ji išgirdo apie vieną moteriškę, 
metančią kortas, ir slapta pas ją nuėjo. Tai buvo Pilara Ternera. Vos ją 
pamačiusi, Pilara Ternera iškart suprato, kas Mėmę atvedė. "Sėsk, - ta- 
rė. - Ir be kortų nusakysiu, kas laukia vienos iš Bucndijų". Mėmė tada 
nežinojo ir niekada nesužinojo, kad ši šimtametė pitija yra jos prosene- 
lė. Beje, jinė nebūtų patikėjusi, nes Pilara Ternera pernelyg atvirai išai- 
škino jai, kad skausmingą meilės ilgesį išgydo tik lova. Panašiai galvojo 
ir Maurisijas Babilonija, bet Mėmė visaip spyrėsi, širdies gilumoje ma- 

nydama; kad tokias mintis jam kiša pameistrio tamsumas. Jos manymu, 
vienos rūšies meilė žudo kitos rūšies meilę, nes žmogaus tokia prigim- 
tis - numalšinęs alkį, jis daugiau valgiu nebesidomi. Pilara Ternera ne 
tik išsklaidė Mėmės abejones, bet pasiūlė jos paslaugoms seną virvinę 
lovą, kurioje pati pradėjo Arkadiją, Mėmės senelį, o vėliau - Aurelia- 
ną Chosę. Be to, ji išmokė Mėnię išvengti nepageidautino nėštumo gar - 
styčių trauklapių garais ir davė jai receptus gėralų, kurie, jei atsitiks bė- 
da, padės atsikratyti visko - "dargi sąžinės graužimo". Šis susitikimas įk- 
vėpė Mėmei tokią pat drąsą, kaip anos išgertuvės. Ir visgi Amarantos 
mirtis privertė ją atidėti savo sumanymą. Per devynias šermenų naktis 
Mėmė nė valandėlei nesitraukė nuo Maurisijo Babilonijos, kuris slan- 
kiojo Buendijų namus užplūdusioje žmonių minioje. Paskui atėjo ilgas 
gedulas ir privalomas atsiskyrėliškas gyvenimas, tad įsimylėjėliai gavo 
kuriam laikui išsiskirti. Tai buvo dienos, kupinos tokio nenumaldomo 
ilgesio ir tramdomo geismo, j0g pirmąjį vakarą ištrūkusi Mėmė tiesiai 
nudrožė pas Pilarą Ternerą. Ji atsidavė Maurisijui Babilonijai nesi- 
priešindama, nesigėdydama ir nesivaržydama ir buvo tokia išradinga, 
tokia nuovoki, jog įtaresnis vyras būtų galėjęs pagalvoti, kad ji turi ge- 
rą patirtį. Daugiau kaip tris mėnesius jie mylėjosi du kartus per savai- 
tę, nejučiom ginami Aureliano Antrojo, kuris, nieko blogo negalvoda- 
mas, tvirtino duktės pramanytus alibi, norėdamas ją išvaduoti iš Fer- 
nandos jungo. 

Tą vakarą, kai Fernanda kine užklupo abu įsimylėjėlius, Aurelianas 
Antrasis ėmė graužtis ir aplankė miegamajame užrakintą.dukterį, tikė- 
damas, kad ji išlies tėvui savo paslaptis, kaip buvo pažadėjusi. Tačiau 
Mėmė viską neigė. Ji taip kliovėsi savimi, taip laikėsi įsitvėrusi savo vie- 
natvės, jog Aurelianui Antrajam dingtelėjo mintis, kad juodu nebeturi 
jokių ryšių, kad niekada nebuvo nei bičiuliai, nei bendrininkai - visa tai 
tik kažkokia praeities iliuzija. Buvo sumanęs pasikalbėti su Maurisiju 
Babilonija - gal buvusio šeimininko autoritetas privers jį atsisakyti nuo 
savo užmačių, bet Petra Kotes patarė jam nesikišti į moterų reikalus, ir 
jis nuplaukė abejonių pakraščiu, vos palaikomas vilties, kad įkalinimas 
išgydys dukters širdies žaizdas. 

Mėmė, rodės, nėmaž nesielvartauja, anaiptol, gretimame miegama- 
jame Ursula girdėjo, kad ji ramiai miega, kas dieną tyliai sau tvarkosi, 

reguliariai valgo ir gerai virškina. Beveik po dviejų mėnesių namų are- 
što Ursula susidomėjo, kodėl ji maudosi ne rytais, kaip visi, o septintą 
vakaro. Kartą Ursula mėgino ją perspėti, kad saugotųsi skorpionų, bet 
Mėmė, manydama, jog Ursula ją išdavusi, vengė kalbėtis su proprose- 
nele, ir toji nutarė nekvaršinti mergaitei galvos savo seniokiškais pamo- 
kymais. Temstant namus užplūsdavo geltonieji drugiai. Kiekvieną va- 
karą, grįždama iš maudyklės, Mėmė užtikdavo Fernandą, kuri nusimi- 
nusi purkšdavo juos nuodingais skysčiais. "Tai aplaidžia, - sakydavo 
Fernanda. - Visą amžių girdėjau, kad naktinės peteliškės atneša nelai- 
mę". Kartą, kai Mėmė maudėsi, Fernanda iš netyčių įėjo į dukros mie- 
gamąjį ir pamatė, kad nuo peteliškių tiesiog kvėpuoti nėra kuo. Norė- 
dama jas išvaikyti, griebė pirmą po ranka pakliuvusį skudurąir apmirė 
iš siaubo, mintyse susiejusi dukters vėlyvą maudymąsi su garstyčių trau- 
klapiais, pabirusiais ant grindų. Ji jau nebelaukė patogaus momento, 
kaip aną kartą. Rytojaus dieną pakvietė pictų naująjį alkaldą, kuris, kaip 
ir Fernanda, buvo kilęs iš kalnų, ir paprašė nakčiai pastatyti sargybinį 
užpakaliniame kieme: jos galva, kažkas vagiąs jų vištas. Tą patį vakarą 
sargybinis šovė į Maurisiją Babiloniją, kai tas kėlė čerpes, norėdamas 
nusileisti į maudyklę, kurioje tarp skorpionų ir peteliškių nuoga, virpė- 
dama iš meilės, Mėmė jo laukė, kaip laukdavo beveik kiekvieną vakarą 
per paskutinius mėnesius. Į stuburkaulį įsmigusi kulka visam amžiui pri- 
kaustė prie lovos Maurisiją Babiloniją. Jis mirė jau susenęs, visiškoje 
vienatvėje, nesipiktindamas, nesiskųsdamas, nė žodeliu neprasitaręs, 
nieko neišdavęs, mirė, kankinamas prisiminimų ir gelionųjų drugių, ku- 
rie nė valandėlei nedavė jam ramybės, mirė visų laikomas vištvagiu. 


Įvykiai, turėję suduoti Makondui mirtiną smūgį, jau šmėkščiojo ho- 
rizonte, kai namuose atsirado Mėmės Buendijos sūnus. Mieste buvo są- 
myšis, niekas nesidomėjo šeimyniniais skandalais, todėl Fernanda, pa- 
sinaudojusi palankiomis aplinkybėmis, nusprendė paslėpti berniuką ir 
dėtis, kad jo nėra. Ji turėjo paimti anūką, nes atsisakyti jo, kai jis buvo 
atgabentas, buvo neįmanoma. Norom nenorom Fernanda gavo kęsti šį 
vaiką visą savo gyvenimą, nes reikiamą valandą ji pritrūko drąsos šir- 
dies gilumoj priimtam sprendimui įvykdyti - paskandinti jį maudyklės 
baseine. Ji uždarė anūką buvusioje pulkininko Aureliano Buendijos 
dirbtuvėje, o Santą Sofiją de la Piedad įtikino sugavusi jį pintinėje, plau- 
kiantį upe. Ursula pasimirė, nesužinojusi jo kilmės. Mažoji Amaranta 
Ursula, kartą užsukusi į dirbtuvę, kai Fernanda maitino mažį, irgi pati- 
kėjo pasaka apie sugautą pintinę. Aurelianas Antrasis, pasipiktinęs ne- 
protingu žmonos elgesiu, sudarkiusiu Mėmei gyvenimą, ir visiškai ją pa- 
likęs, apie anūką sužinojo tik po trejų metų, kai per Fernandos neapsi- 
žiūrėjimą tas ištrūko iš savo kalėjimo ir akimirkai išlėkė į galeriją nuo- 
gas, susivėlęs, su ilga it kalakuto karulys varpele, sakytum ne žmogiška 
būtybė, o enciklopedijose piešiamas žmogėdra. 

Fernanda nesitikėjo, kad jos nepataisoma dalia jai gali iškrėsti tokį 
kvailą pokštą. Su kūdikiu į Buendijų namus tarsi sugrįžo gėda, kurią ji 
dingojosi amžiams išgujusi. Kai dar buvo nešamas iš trobos sužeistas 
Maurisijas Babilonija, Fernanda jau buvo smulkiai apgalvojusi, kaip nu- 
šluoti nešlovės pėdsakus. Nepasitarusi su vyru, rytojaus dieną susikro- 
vė daiktus, į mažą lagaminėlį įdėjo dukrai tris pamainas skalbinių ir, kai 
liko pusė valandos iki traukinio išėjimo, įžengė į Mėmės miegamąjį. 

- Eime, Renata, - tarė ji. 

Fernanda jai nieko neaiškino. Mėmė savo ruožtu nei laukė aiškini- 
mų, nei jų norėjo. Ji nežinojo, kur jos eina, jai būtų buvę vis viena, jei- 
gują būtų vedę į skerdyklą. Išgirdusi šūvį užpakaliniame kiemeir skau- 
smingą Maurisijo Babilonijos šauksmą, Mėmė neištarė nė žodžio ir ne- 
beištars aki grabo lentos. Kada motina liepė jai išciti iš miegamojo, ji 
nesusišukavo, nenusi prausė ir įsėdo į traukinį tarsi lunatikė, nekreip- 
dama dėmesio dargi į geltonuosius drugelius, kurie pleveno virš galvos. 
Fernanda niekada nesužinojo, be to, ji net nesistengė sužinoti, ar duk- 
tė tyli tyčia, ar prarado žadą po įvykusios tragedijos. Mėmė beveik ne- 
pastebėjo, kada jos pravažiavo senąją užburtą žemę, Nematė ji pavė- 
singų bananų plantacijų, kurios traukėsi abipus geležinkelio. Nematė 
boluojan čių gringos namų su karščio ir dulkių išdegintais sodais, mote- 
rų trumpomis kelnaitėmisir palaidinukėmis baltais ir mėlynais dryžiais, 
lošiančių kortomis verandose. Nematė jaučių, kurie dulkėtais keliais 
traukė bananų kekių prikrautus vežimus. Nematė merginų, kurios it žu- 
vys taškėsi skaidriose upėse, savo dailiomis krūtimis žadindamos kelei- 
vių neviltį, nematė purvinų ir varganų barakų, kuriuose gyveno darbi- 
ninkai, - aplink barakus suko pulkai geltonųjų Maurisijo Babilonijos 
drugių, o tarpduriuose ant naktinių puodukų sėdėjo lšesi, pažaliavę vai- 
kai, stoviniavo nėščios moterys, riksmais ir blevyzgomis lydėdamos 
traukinį. Šie šmėkščioją vaizdai andai, kai Mėmė grįždavo iš vienuoly- 
no mokyklos, buvo tikra šventė, o dabar slydo, neužgaudami širdies. Ji 
nepažvelgė pro langą net tada, kai pasibaigė karšta drėgme dvelkian- 
čios plantacijos ir traukinys, perkirtęs aguonų lauką, kame dar tebestir - 
ksojo apanglėjęs ispanų galeonas, išbėgo į tą palį vaiskų orą, prie tos 
pačios putotos drumzlinos jūros, kuri bemaž prieš šimtą metų sudaužė 
Chosės Arkadijo Buendijos iliuzijas. 

Penktą po pietų atvažiavo į paskutinę lygumos stotį, ir Fernandaišsi- 
vedė Mėmę iš vagono. Jos įsėdo į ekipažą, panašų į didžiulį šikšnospar- 
nį, traukiamą dusulingo arklio, ir pervažiavo per niūrųjį miestą, kurio 
nesibaigiančiomis, jūros druskų išėstomis gatvėmis aidėjo tas pats pia- 
nino pratimas, kurį jaunystėje Fernanda girdėdavo kiekvieną dieną sie- 
stos metu, Jos persėdo į upinį garlaivį, medinis ratas dunksėjo lyg gai- 
srinėssiuzblys, o rūdžių išėstos geležinės sienos alsavo karščiu tarsi kro- 
snies Žiotys. Mėmė užsidarė kajutėje. Du kartus per dieną Fernanda 

padėdavo pilną Iėkštę šalia Mėmės lovos ir du kartus per dieną išsine- 
šdavo nepaliestą maistą - Mėmė nenorėjo nusimarinti badu, tiesiog jai 
kėlė šleikštulį vien valgio kvapas, o skrandis varė lauk net gryną vande- 
nį. Tada ji dar neįtarė, kad jos vaisingumas pasijuokė iš garstyčių trau- 
klapio garų, o Fernanda apie tai sužinojo bemaž po metų, pamačiusi 
atvežtą kūdikį. Tvankioje kajutėje, iškankinta be perstojo virpančių ge- 
ležinių pertvarų ir neišpasakyto dvokimo, kurį skleidė laivo rato iškel- 
tas dumblas, Mėmė prarado laiko nuovoką. Jau kadai po jos akių ven- 
tiliatoriaus sparnai sutraiškė paskutinį geltoną drugelį, ir ji galų gale su- 
vokė: viskas baigta, Maurisijas Babilonija nebegyvas. Ir visgi ji negalė- 
jo susitaikyti su ta mintimi. Galvojo ir galvojo apie mylimąjį, kai jos rai- 
tos ant mulų jojo miražais mirgančia dykuma, kuria kadaise klaidžiojo 
Aurelianas Antrasis, ieškodamas pačios gražiausios pasaulyje moters, 
galvojo, kai indėnų pramintais takais kopė per kalnagūbrius, galvojo, 
kai įžengė į niūrų miestą kreivomis grįstomis gatvelėmis, virš kurių ai- 
dėjo graudulingas trisdešimt dviejų bažnyčių varpų gaudesys. Pirmą 
naktį jos praleido apleistuose senoviniuose rūmuose, ant lentų, kurias 
Fernanda suklojo viename kambaryje, kuriame knibždėte knibždėjo 
kandžių, apdcngusi jas užuolaidų skutais, kurie pajudėjus biro į dulkes. 
Mėmė suprato, kur jos atsidūrė, nes, nemigos kankinama, šiurpdama 
pamatė, kaip pro šalį eina kabaljeras juodais rūbais, tas pats, kuris aną 
tolimą kūčių vakarą buvo atneštas į jų namus švininėje skrynioje. Ryto- 
jaus dieną, po mišių, Fernanda ją nusivedė į niūrius namus. Mėmė tuoj 
pat juos atpažino - motina dažnai pasakodavo, jog tame vienuolyne ji 
buvo auklėjama karaliene, ir suprato, kad kelionė pasibaigė. Kol Fer- 
nanda šalimais kontoroje su kažkuo kalbėjosi, Mėmė laukė svetainėje, 
nukabinėtoje senoviškais ispanų vyskupų portretais, tapytais aliejiniais 
dažais, ir drebėjo nuo šalčio, nes vilkėjo tik plonos medžiagos suknelę 
juodomis gėlytėmis ir avėjo aukštas kurpaites, susiraičiusias dykynių Ic- 
duose. Mėmė stovėjo vidury priimamojo po geltonos šviesos srautu, 
plūstančiu pro vitražus, ir galvojo apic Maurisiją Babiloniją, paskui iš 
kontoros išėjo labai graži vienuolė naujokė, nešina jos lagaminėliu su 
trimis baltinių pamainomis. Eidama pro šalį, padavė Mėmei ranką ir 
tarė: 

- Eime, Renata. 

Mėmš paėmė tą ranką ir davėsi išvedama. Kai paskutinį kartą Fer- 
nanda matė dukrą, taėjo, derindamasi prie vienuolės naujokės, jau ana- 
pus ką tikužsivėrusių vienuolyno kiemo grotų. Mėmė tebegalvojo apie 
Maurisiją Babiloniją - apie jo skleidžiamą mašininės alyvos kvapą, apie 
jo geltonyjų drugelių palydą, ir galvos apie savo mylimąjį kiekvieną gy- 
venimo dieną iki to tolimojo rudens ryto, kada mirs nusenusi niūrioje 
Krokuvos ligoninėje, svetimu vardu ir svetima pavarde, neištarusi nė 
vieno žodžio. 

Fernanda sugrįžo į Makondą traukiniu, saugomu ginkluotų polici- 
ninkų, Kelionės metu jąstebino įtempti keleivių veidai, kariuomenė pa- 
kelės kaimų ir miestų gatvėse, pavojaus grėsmė, bet Fernanda neper- 
manė, kas dedasi, kol neatvyko į Makondą ir sužinojo, kad Chosė Ar- 
kadijas Antrasis kurstąs bananų kompanijos darbininkus streakuoti. 
"To dar betrūko, - tarė sau Fernanda. - Anarchistas mūsų šeimoje". 
Streikas prasidėjo po dviejų savaičių ir neturėjo tų dramatiškų pasek- 
mių, kurių visi bijojo. Darbininkai atsisakė sekmadieniais kirstį ir krau- 
ti bananų kekes, o jų reikalavimai atrodė visiškai teisingį, juos palaikė 
net padrė Antonijas Isabelis, sakydamas, kad jie atitinką Dievo įsaky- 
mą. Šio streiko bei kitų streikų, įvykusių sekančiais mėnesiais, pergalė 
iškėlė viešumon Chose Arkadiją Antrąjį, apie kurį sklido kalbos, kad 
Jis sugebėjęs nebent užtvindyti miestą pasileidusiomis pranzūzaitėmis. 
Staigaus, netikėto įkarščio pagautas, Chosė Arkadijas Antrasis, kaip ir 
aną kartą, kai, išpardavęs savo peštynių gaidžius, griebėsi organizuoti 
beviltišką laivininkystės verslovę, atsisakė prižiūrėtojo pareigų bananų 
kompanijoje ir perėjo į darbininkų pusę. Gana greit jis buvo apskelbtas 
tarptautinio sąmokslo prieš visuomeninę tvarką agentu. Vieną piktava- 
liškomis paskalomis sudrumstos savaitės naktų, eidamas iš slapto susi- 
rinkimo, jis per stebuklą išvengė keturių revolverio kulkų, kurias į jį pa- 
leido kažkoks nežinomasis. Paskutiniais mėnesiais atmosfera buvo to- 
kia grėsminga, net Ursula tai pastebėjo savo amžinos nakties pasaulė- 
lyje, ir jai pasirodė, tarsi vėl būtų gyvenusi tuos lemtingus laikus, kada 
jos sūnus Arkadijas vaikščiojo prisikimšęs kišenes homeopatiškų suki- 
limo piliulių. Ji norėjo pasikalbėti su Chose Arkadiju Antruoju ir pasi- 
dalyti su juo pracities patirtim, bet Aurelianas Antrasis jai pasakė, kad 
po pasikėsinimo niekas nežino, kur jis dingo. 

- Tikras Aurelianas, - sušuko Ursula. - Rodos, gyvenimas sukasi ra- 
tu. 

Fernandai buvo nė motais tos nerimastingos dienos. Po skandalin- 
go ginčo su vyru, kuris piktinosi, kad ji savališkai, be jo sutikimo nulė- 
mė Mėmės likimą, Fernanda nutraukė ryšius su išoriniu pasauliu. Au- 
relianas Antrasis buvo pasišovęs išlaisvinti savo dukrą, prireikus dargi 
pasitelkęs policiją, bet Fernanda parodė popierius, kad Mėmė įstojusi 
į vienuolyną laisva valia. Iš teisybės Mėmė pasirašė tuos popierius, bū- 
dama jau anapus peležinių grotų, ir taip pat abejingai, kaip abejingai 
leidosi išvežama. Širdies gilumoje Aurelianas Antrasis nepatikėjo žmo- 
nos įrodymais, kaip niekada nepatikėjo, jog Maurisijas Babilonija bu- 
vo įlindęs į jų kiemną vogti vištų, bet abu šie paaiškinimai jam nuramino 
sąžinę, ir jis ramiausiai grįžo po Petros Kotes sparncliu, vėl kėlė triuk- 
šmingas išgertuves ir apsirijėlių puotas. Svetima miestelio gyventojų ne- 
rimui, kurčia kraupioms Ursulos pranašystėms, Fernanda žengė pasku- 
tinį žingsnį: parašė išsamų laišką savo sūnui Chosei Arkadijui, kuris ne- 
trukus turėjo priimti Žemutinius šventinimus, ir pranešė, kad jo sesuo 
Renata susirgo geltonuoju drugiu ir dabar ilsis ramybėje. Paskui Ama- 
rantą Ursulą pavedė Santai Sofijai de la Piedad ir vėl pradėjo susiraši- 
nėti su nematomais gydytojais, nes ryšys buvo nutrūkęs per Mėmės bė- 
dą. Visų pirma nurodė galutinę datą vis atidėliojamai telepatinei ope- 
racijai. Tačiau nematomi gydytojai jai atsakė, kad dabar ncatsargu esą 
daryti operaciją, kada toks sujudimas Makondo mieste. Fernanda taip 
skubėjo ir taip prastai žinojo esamą padėtį, jog sekančiame laiške jiems 
paaiškino, kad nėra jokių neramumų, kad tai tik jos kvanktelėjusio svai- 
nioišdaigos, mat jis dabar įsitraukęs į profsąjunginius kvailiojimus, kaip 
anksčiau buvo pasinešęs į gaidžių peštynės bei laivininkystę. Jie dar ne- 
buvo galutinai susitarę, ir kaip tik tą tvankų trečiadienį į duris pasibel- 
dė sena vienuolė, nešina pintu krepšiu. Atidariusi Santa Sofija de la Pie- 
dad pagalvojo, kad tai kažkieno dovana, ir norėjopaimti krepšį, apden- 
gtą puošnia mezginių skepetaite. Tačiau vienuolė užprotestavo - jai esą 
įsakyta slaptų slapčiausiai įteikti krepšį pačiai donjai Fernandai del 
Karpio de Buendijai. Tai buvo Mėmės sūnus. Buvęs Fernandos nuo- 
dėmklausys laiške jai paaiškino, kad berniukas gimęs prieš du mėne- 
sius ir jie laikę savo pareiga jį pakrikštyti Aureliano vardu senelio gar- 

bei, nes motina nepravėrusi lūpų ir nepareiškusi savo valios. Fernanda 
tiesiog užvirė, pamačiusi tokį likimo pokštą, tačiau iš paskutiniųjų sv- 
sitvardė prieš vienuolę. 

- Sakysūme, kad radome jį krepšyje, kuris plaukė upe, - nusišypsojo 
ji. 

- Niekas nepatikės, - atsakė vienuolė. 

- Jei tikima Šventuoju Raštu, - atkirto Fernanda, - nesuprantu, ko- 
dėl gi niekas nepatikės manimi. 

Laukdama traukinio, vienuolė liko pietauti ir nė karto daugiau ne- 
prasižiojo apie kūdikį - taip vienuolyne jai buvo prisakę, - tačiau Fer- 
nanda vos kentė tą jos gėdos liudininkę ir gailėjosi, kad išėjęs iš mados 
viduramčių paprotys karti pasiuntinius, atnešusius blogą žinią. Kaip tik 
tada ji nusprendė nuskandinti vaiką baseine, kai tik išeis vienuolė, bet 
neišdrįso ir ryžosi kantriai laukti, kol begalinis Dievo gailestingumas 
išvaduos ją muo šitos naštos. 

Kai naujajam Aurelianui sukako vieneri metai, Makonde besikau- 
piąs įtempimas staiga prasiveržė. Chosė Arkadijas Antrasis ir kiti prof- 
sąjungos vadovai, iki šiol veikę pogrindyje, savaitės pabaigoje netikėtai 
pasirodė mieste ir suorganizavo demonstracijas bananų Zonos gyven- 
vietėse. Polšcija apsiribojo tik viešos tvarkos priežiūra. Tačiau pirma- 
dienio naktį profsąjungos vadovus išvilko iš lovų ir, sukaustę kojas pen- 
kiakilograminiais pančiais, nugabeno į provincijos sostinės kalėjimą. Be 
kitų, buvo sučiupti Chosė Arkadijas Antrasis ir Lorensas Gavilanas, 
pulkininkas, Meksikos revoliucijos dalyvis, gyvenęs Makonde kaip 
tremtinys, - jis tvirtino buvęs savo kūmo Artemijo Kruso* didvyriškų 
žygdarbių liudininkas. Bet nepraėjo nė trys mėnesiai, ir jie vėl buvo lai- 
svėje, nes vyriausybė ir bananų kompanija niekaip negalėjo susitarti, 
kas privalo juos kalėjime maitinti. Šį kartą darbininkų nepasitenkinimą 
sukėlė nesveiki būstai, medicininės priežiūros stoka ir katorginės dar- 
bo sąlygos. Be to, darbininkai skundėsi, kad jiems moką ne pinigais, 0 
bonais, už kuriuos bananų kompanijos krautuvėje galima nusipirkti ne- 
bent virginiško kumpio. Chosė Arkadijas Antrasis buvo pasodintas į 
kalėjimą, nes atskleidė bonų sistemos esmę; jis išaiškino, kad tai atpi- 


* Artemijas Krusas - meksikiečių rašytojo Karlo Fuenteso romano "Artemijo Kru- 
so mirtis" pagrindinis personažas. 

gina kompanijos laivų išlaikymą, nes laivai, grįždami atgal, atveža pre- 
kes į parduotuves, o jeigu nebūtų šio krovinio, jie turėtų tuščiomis 
plaukti nuo Naujojo Orleano iki uostų, kame juos pakrauna bananais. 
Kiti reikalavimai buvo dėl buitinių sąlygų ir medicininės priežiūros, 
Kompanijos gydytojai neapžiūrinėdavo ligonių, o tiesiog juos sustaty- 
davoįeilę prieš ambulatoriją, ir medicinos sesuo kiekvienam ant liežu- 
vio uždėdavo po tabletę vario sulfato spalvos, nesvarbu, kuo pacientas 
sirgdavo - maliarija, triperiu ar vidurių užkietėjimu. Tai buvo tokia vi- 
suotinė terapija, jog vaikai stodavo į eilę po kelis kartus ir, užuot riję, 
nešdavosi piliules namo, ir lošdavo jomis loto. Kompanijos darbininkai 
gyveno sugrūsti skurdžiuose barakuose. Inžinieriai, užuot statę išvietes, 
Kalėdoms privežė kilnojamųjų tualetų - vieną penkiasdešimčiai žmo- 
nių, - ir viešai demonstravo, kaip reikia naudotis tais patogumais, kad 
jieilgiau laikytųsi. Nukaršę advokatai juodais rūbais, kurie kažkada bu- 
vo apgulę pulkininką Aurelianą Buendiją, dabar gynė bananų kompa- 
nijos interesus ir kaip tikri magai mikliai neigė darbininkų reikalavimus. 
Kai darbininkai parašė bendrą, vienbalsiai paremtą peticiją, prabėgo 
nemaža laiko, ko! pavyko oficialiai ją įteikti bananų kompanijai. Ponas 
Braunas, vos išgirdęs apie šį prašymą, prikabino prie traukinio savopui- 
kųjį vagoną stikliniu stogu ir išnyko iš Makondo drauge su svarbiausiais 
firmos atstovais. Ir visgi darbininkai vieną jų nutvėrė bordelyje, kame 
šis auogas gulėjo su moterim, sutikusia jį įvilioti į spąstus, ir gavo pasi- 
rašyti peticijos kopiją. Gedulingieji advokatai teisme įrodė, jog tas Žmo- 
gus neturįs nieko bendra su bananų kompanija, ir, kad niekas neabejo- 
tųjų argumentais, privertė valdžią įkišti į kalėjimą kaip apsišaukėlį. Vė- 
liau darbininkai sučiupo patį poną Brauną, kuris inkognito važiavo tre- 
čios klasės vagone, ir privertė jį pasirašyti kitą peticijos nuorašą. Ryto- 
jaus dieną jis stojo prieš teismą juodai nudažytais plaukais ir kalbėjo 
gryna ispanų kalba. Advokatai irgi įrodė, kad tai esąs ne ponas Džekas 
Braunas, bananų kompanijos vyriausiasis direktorius, gimęs Alabamos 
valstijoje, Pratvilio mieste, oniekuo dėtas vaistažolių pardavėjas, gimęs 
Makonde ir ten pat apkrikštytas vardu pavarde Dagobertas Foneska. 
Neilgai trukus, kai darbininkai vėl bandė prisikasti prie pono Brauno, 
įstatymų saugotojai viešose vietose iškabinėjo kopijas jo mirties liudiji- 
mo, patvirtinto konsulų ir pasiuntinybės patarėjų, - jame buvo rašoma, 


242 


kad Džeką Brauną birželio devintą Čikagoje suvažinėjusi gaisrinė maši- 
na. Pavargę nuo šito kazuistinio košmaro, darbininkai numojo ranka į 
vietinę Makondo valdžią ir kreipėsi su savo skundais į aukščiausius tei- 
singumo organus. Bet ir ten teisės iliuzionistai įrodė, kad darbininkų 
reikalavimai esą nepagrįsti, nes bananų kompanija neturi, neturėjo ir 
niekada neturės jokių darbininkų - jinai juos tik retkarčiais samdydavo 
padieniams darbams. Taip buvo išsklaidytos melagingos išmonės apie 
virginišką kumpį, stebuklingas piliules ir kalėdines išvietes, o aukščiau- 
siojo teismo nuosprendyje įrodytair iškilmingai visur apskelbta, kad jo- 
kių darbininkų nė būti nebuvę. 

Prasidėjo didelis streikas. Darbai plantacijose nutrūko, vaisiai buvo 
nenuskinti, šimto dvidešimties vagonų traukiniai stovėjo aklinose gele- 
žinkelio atšakose. Bedarbiai užplūdo miestus ir kaimus. Turkų gatvėje 
prasidėjo me sibaigiantis šeštadienis, o "Chakobo viešbučio" biliardinėj 
ištisą parą stumdėsi žaidėjai, laukdami savo eilės. Tą dieną, kada buvo 
pranešta, jog kariuomenei įsakyta sugrąžinti viešąją tvarką, Chosė Ar- 
kadijas Antrasis kaiptik buvo biliardinėje. Nors jis nebuvo aiškiaregys, 
bet žinią sutiko kaip mirties nuosprendį, kurio laukė nuo ano tolimo 
rytmečio, kada pulkininkas Cherineldas Markesas jam leido pasižiūro- 
ti sušaudymo, Tačiau blogas nujautimas nepaveikė jo orumo. Jis pada- 
rė nuostabiaitikslų karambo]į. Truputį vėliau būgnų dundėjimas, lojan- 
tys trimito garsai, riksmai ir stumdymasis gatvėje jam pasakė, jog už- 
baigta ne tik biliardo partija, bet ir kita partija - to tylaus žaidimo, kurį 
žaidė pats su savimi nuo ano mirties bausmės ryto. Tada Chosė Arka- 
dijas Antrasis išėjo į gatvė ir pamatė juos. Trys pulkai ritlmingai Žin- 
gsniavo, aidint būgnui, drebindami žemę. Skaistų vidurdienį persmel- 
kė to daugiagalvio slibino šleikštus kvapas. Karciviai buvo žemaūgiai, 
kresni, grubūs. Nuo jų trenkė arklių prakaitu, saulėje įkaitusia raugin- 
ta oda, jie buvo kupini nebylios ir nepermanomos kalniečių narsos. 
Nors jie žygiavo pro šalį ištisą valandą, tačiau galėjai pagalvoti, kad jų 
tik keli būriai, kurie vis eina ir eina ratu, nes buvo be galo panašūs, tar- 
si vienos motinos vaikai, ir visi vienodais bukais veidais tempė kuprinių 
bei gertuvių naštą, ir šautuvų su užmautais durtuvais gėdą, ir aklo pa- 
klusnumo bubonus, ir garbės jausmą. Savo tamsybių guolyje, girdėda- 
ma jų žingsnius, Ursula iškėlė ranką, kryžmai sudėjusi pirštus. Santa 

Sofija de la Piedad akimirką sukluso, palinkusi ant lyginamos siuvinė- 
tos staltiesės, ir pagalvojo apie savo sūnų - Chosę Arkadiją Antrąjį, o 
tas "Chakobo viešbučio" tarpdury nė kiek nepasikeitusiu veidu Žiūrėjo 
į Žygiuojančius pro šalį kareivius. 

Pagal karo stovio įstatymą, kariuomenė turėjo tarpininkauti tarp 
abiejų šalių, tačiau nebuvo imtasi jokių priemonių ginčui išspręsti, Ka- 
reiviai, parodę Makondui savo galybę, padėjo į šalį šautuvus ir ėmė kir- 
sti bananų kekes ir krauti į traukinius, išvestus iš aklinų atšakų. Darbi- 
ninkai, iki tol ramiai lūkuriavę, apsiginklavo mačetėmis ir puolė strei- 
klaužius. Jie degino kompanijos sodybas ir krautuves, pjaustė telegra- 
fo ir telefono laidus, ardė geležinkelio liniją, kad nepracilų traukiniai, 
kurie dabar sau kelią skynėsi kulkosvaidžių ugnimi. Drėkinimo kanalų 
vanduo nusidažė krauju. Ponas Braunas, kuris gyvas ir sveikas tupėjo 
elektrifikuotoje vištidėje, kariuomenės saugomas, išvažiavo iš Makon- 
do kartu su šeima bei kitais savo tėvynainiais į nepavojingą vietą. Įvy- 
kiai jau grėsė peraugti į nelygų ir kruviną pilietinį karą, bet vyriausybė 
kreipėsi į darbininkus, kviesdama susirinkti Makonde. Kreipimesi bu- 
vo nurodyta, kad provincijos civilinės ir karinės valdžios galva atvyks į 
miestą sekantį penktadienį ir išspręs konfliktą. 

Chosė Arkadijas Antrasis buvo minioje, kuri penktadienį būriavosi 
stotyje jau iš pat ryto. Išvakarėse jis dalyvavo profsąjungos vadovų pa- 
sitarime - jam ir pulkininkui Gavilanui buvo pavesta įsimaišyti tarp žmo- 
nių ir, nelygu sąlygos, nukreipti jų veiksmus. Chosė Arkadijas Antrasis 
buvo kaip nesavas: sužinojęs, jog kariuomenė išdėstė apie stoties aik- 
štę kulkosvaidžių lizdus, o geležinėmis grotomis atitvertas bananų kom- 
panijos miestelis saugomas patrankų, jis visą laiką gerklėje juto kažko- 
kį saldžiai kartų skonį. Apie dvyliktą valandą, laukdami vėluojančio 
traukinio, daugiau kaip trys tūkstančiai žmonių - darbininkų, moterų, 
vaikų - užpildė tuščią aikštę priešais stotį ir grūdosi gretimose gatvėse, 
kurias kareiviai buvo uždarę kulkosvaidžių pozicijomis. Iš pirmo žvil- 
gsnio buvo panašu į liaudies šventę. Iš Turkų gatvės buvo suvilkta sta- 
lų su fritanga, būdelių su gėrimais, ir Žmonėms pernelyg meįkyrėjo lauk- 
ti ir kepti saulėje. Prieš tris pasklido gandas, jog traukinys su oficialiais 
asmenimis atvyks tik rytojaus dieną. Išvargusi minia nusivylusi atsidu- 
so. Kažkoks leitenantas užlipo ant stoties stogo, nuo kurio žvelgė į mi- 

nią keturi kulkosvaidžių vamzdžiai, ir paprašė tylos. Šalia Chosės Ar- 
kadijo Antrojo stovėjo basa storule su dviem vaikais, kokių ketverių ir 
septynerių metis. Ji pasiėmė ant rankų mažąjį ir paprašė Chosę Arka- 
diją Antrąjį, kurio visai nepažinojo, pakelti kitą vaiką, kad tas geriau 
girdėtų. Chosė Arkadijas Antrasis pasisodino vaiką apžargom ant 
sprando. Po daugelio metų šitas berniukas visiems pasakos - ir niekas 
juo netikės - matęs, kaip leitenantas per gramofono ruporą skaitė pro- 
vincijos civilinio ir karinio vado dekretą numeris keturi. Dekretą buvo 
pasirašės generolas Karlas Kortas Vargas ir sekretorius majoras Enri- 
kė Garsija Isasa; tas trijų paragrafų aštuoniasdešimties žodžių dekre- 
tas streikininkus skelbė esant nusikaltėlių gauja ir įgaliojo kariuomenę 
juos šaudyti, nesigailint kulkų. 

Dekretas sukėlė protesto audrą, bct vietoj leitenanto ant stoties sto- 
go pasirodė kapitonas ir, mosuodamas gramofono ruporu, davė ženklą 
norįs kalbėti. Minia vėl nuščiuvo. 

- Ponios ir ponai, - iš lėto tarė kapitonas tyliu, truputį pavargusiu 
balsu, - per penkias minutes prašom išsiskirstyti. 

Švilpimas, riksmai nustelbė trimito signalą, skelbiantį termino prad- 
žią. Niekas nepajudėjo iš vietos. 

- Jau praėjo penkios minutės, - tarė kapitonas tuo pačiu balsu. - Dar 
viena minutė - ir šaudysim. 

Chosė Arkadijas Antrasis, apsipylęs šaltu prakaitu, nukėlė nuo pe- 
čių vaiką ir atidavė motinai. "Šitie niekšai gali ir iššauti", - sumurmėjo 
moteriškė. Chosė Arkadijas Antrasis nespėjo atsakyti, nes tą pačią se- 
kundę išgirdo ki mų pulkininko Gavilano balsą, kuris tarsi aidas pakar - 
tojo moters žodžius. Apkvaitęs nuo įtampos ir nuo stebinančiai gilios 
tylos, be to, dar įsitikinęs, kad nėra jėgos, kuri galėtų išjudinti iš vietos 
šią minią, sukaustytą įdėmaus mirties žvilgsnio, Chosė Arkadijas An- 
trasis pasistiebė ant pirštų galų ir, pirmą kartą gyvenime pakėlęs balsą, 
suriko virš galvų: 

- Niekšai! Pasprinkite šia minute! 

Vos tik nuskambėjo šie žodžiai, atsitiko kažkas, kas sukėlė Chosei 
Arkadijui Antrajam ne siaubą, o kažkokias haliucinacijas. Kapitonas 
davė įsakymą paleisti ugnį, ir tuoj pat atsiliepė keturiolika kulkosvaid- 
žių, Tačiau visa tai buvo panašu į farsą. Rodėsi, kad šaudoma tuščiais 

šoviniais: kulkosvaidžiai springo, kurtinančiai tratėjo, spjaudė žėrinčią 
ugnį, bet iš glaudžiai susispaudusios minios neištrūko nė vieno šūksnio, 
dargi nė vieno atodūsio, tarsi visi ūmai būtų suakmenėję ir pasidarę ne- 
sužeidžiami. Staiga stoties pusėje mirtinai sužeisto žmogaus riksmas 
išsklaidė kerus: "Aaai, mama!" It galingas požeminis smūgis, ugnikal- 
nio išsiveržimas, riaumojantis potvynis sudrebino minios vidurį ir per 
sekundę išplito po visą aikštę. Chosė Arkadijas Antrasis vos spėjo ant 
rankų sugriebti berniuką, o motiną su kitu vaiku jau traukė paniškai bė- 
gančios minios išcentrinė jėga. 

Praslinks daug metų, ir berniukas dar tebepasakos, - nors kaimynai 
jį laikys suvaikėjusiu seniu, - kaip Chosė Arkadijas Antrasis pakėlė jį 
virš galvos ir, bemaž pakibęs ore, tarsi plaukdamas minios siaubu, lei- 
dosi velkamas į vieną šalutinių gatvelių. Iš savo aukštybių berniukas ma- 
tė, kaip minia, sugūžėjusi į gatvę, artinosi pric kampoir kaip kulkosvaid- 
žiai paleido ugnį. Keli balsai drauge suriko: 

- Gulkit! Gulkit! 

Tie, kurie buvo pirmose gretose, jau gulėjo kulkosvaidžių papliūpų 
patiesti. Gyvi likę, užuot griuvę ant grindinio, pasuko atgal į aikštę ir ta- 
da panika, tarsi drakonas, smogė savo uodega ir sudaužė vieną žmonių 
bangą su kita atsiritančia banga, kurią buvo sukėlęs kitas drakono uo- 
degos smūgis priešpriešinėje gatvelėje, kame irgi neužsikirsdami kale- 
no kulkosvaidžiai, Žmonės buvo užspiesti lyg aptvare, sukosi milžini- 
škame verpete, kuris pamažėl traukė į centrą, nes jo pakraščius - tarsi 
lupamą svogūną - ratilais godžiai ir planingai karpė kulkosvaidžių 
ugnies žirklės. Vaikas pamatė moterį, sukryžiuotomis rankomis klūpan- 
čią viduryje tuščio ploto, kuris per kažkokį stebuklą buvo kulkoms ne- 
pasiekiamas. Ten nuleido ant žemės berniuką Chosė Arkadijas Antra- 
sis, O pats griuvo kruvinų veidu keliomis sekundėmis anksčiau, negu 
siūbtelėjo milžiniškas žmonių srautas, nušlavęs ir tuščią plotą, ir klū- 
pančią moterį, ir aukšto, kepinančio dangaus švytėjimą, ir visą tą nie- 
kšišką pasaulį, kuriam Ursula Iguaran buvo tick pardavusi savo kara- 
melinių žvėrelių. 

Chosė Arkadijas Antrasis pabudo aukštielninkas, aplinkui buvo 
tamsu. Tarė sau važiuojąs kažkokiu be galo ilgu ir tyliai dundančiu trau- 
kiniu, galvą spaudė sukrešėjęs kraujas ir gėlė visus kaulus. Nežmoniškai 

marino miegas. Būtų miegojęs dar kelias valandas toje saugioje vieto- 
je, toli nuo žiaurumo ir siaubo, apsivertė ant to šono, kurį mažiau skau- 
dėjo, ir tik tada pastebėjo gulįs ant lavonų. Jų buvo prikimštas pilnas 
vagonas, tik vidury paliktas praėjimas. Po skerdynių lavonai, matyt, jau 
gulėjo kelias valandas, nes buvo šalti kaip gipsas rudenį ir tarsi gipsas 
priminė suakmenėjusias putas, ir tie, kurie juos čia suvilko, spėjo sudė- 
ti juos eilėmis, kaip paprastai kraunamos bananų kekės. Bandydamas 
gelbėtis iš to košmaro, Chosė Arkadijas Antrasis šliaužė iš vagono į va- 
goną link garvežio ir, kai sumirgėdavo šviesa pro lentinių sienų plyšius, 
sąstatui dundant per miegančius miestus, matė negyvus vyrus, negyvas 
moteris, negyvus vaikus, vežamus suversti į jūrą kaip sugedusius bana- 
nus. Jis atpažino tik du - moterį, kuri aikštėje prekiavo gaivinančiaisiais 
gėrimais, ir pulkininką Gavilaną; ant pulkininko rankos dar tebebuvo 
užvyniotas diržas su meksikietiška sidabro sagtimi, matyt, juo jis skynė- 
si kelią per siaubo apimtą minią. Pasiekęs pirmąjį vagoną, Chosė Ar- 
kadijas Antrasis iššoko į tamsą ir gulėjo griovyje, kol pravažiavo trau- 
kinys. Tokių ilgų sąstatų jis dar nebuvo matęs - bemaž du šimtai preki- 
nių vagonų su dviem garvežiais abiejuose galuose ir trečiu per vidurį. 
Traukinys neturėjo jokių šviesų, dargi raudonų ir žalių signalinių žibu- 
rėlių, jis tyliai ir sparčiai lėkė į naktį. Ant stogų, šalia kulkosvaidžių, dū- 
lavo tamsios kareivių figūros. 

Po pusiaunakčio prapliupo smarkus lietus. Chosė Arkadijas Antra- 
sis nežinojo, kurioje vietoje iššokęs, bet žinojo, kad, eidamas į priešin- 
gą pusę, pasieks Makondą. Bemaž po keturių valandų kelionės, kiau- 
rai peršlapęs, su nežmoniškai skaudama galva, apyaušrio prietamsyje 
jis išvydo pirmuosius miesto namus. Masinamas kavos kvapo, jis įėjo į 
virtuvę, kurioje stovėjo moteris su vaiku ant rankų, palinkusi virš viry- 
klos. 

- Labas, - tarė jis, vos vos laikydamasis ant kojų. - Aš esu Chosė Ar- 
kadijas Antrasis Buendija. 

Jis ištarė visą pavardę paraidžiui, norėdamas įsitikinti, kad dar gy- 
vas. Ir gerai padarė, nes moteris, pamačiusi tarpduryje išvargusią, niū- 
rią, kruviną, mirties paženklintą Žmogystę, laikė ją vaiduokliu. Jinai pa- 
žinojo Chosę Arkadiją Antrąjį. Atnešė antklodę susisupti, kol prie vi- 
ryklos išdžius drabužiai, sušildė vandens žaizdai numazgoti - jam buvo 

tik nudrėksta oda - ir padavė švarų vystyklą galvai apsirišti. Paskui pa- 
siūlė puoduką juodos kavos be cukraus, nes ji buvo girdėjusi, kad Buen- 
dijos tik tokią gerią, ir prie ugnies išdžiaustė jo rūbus. 

Gerdamas kavą, Chosė Arkadijas Antrasis nepratarė nė žodžio. 

- Ten, ko gero, buvo apie tris tūkstančius, - sumurmėjo jis. 

- Ko tokių? 

- Negyvėlių, - paaiškino Chosė Arkadijas Antrasis. - Turbūt visi žmo- 
nės, kurie buvo susirinkę stotyje. 

Moteriškė perleido jį sielvartingu žvilgsniu. "Čia nebuvo jokių numi- 
rėlių, - tarė ji. - Nuo tavo dėdės pulkininko Aureliano Buendijos laikų 
Makonde nieko neįvyko". Trijose virtuvėse, į kurias buvo užsukęs Cho- 
sė Arkadijas Antrasis, prieš patekdamas į namus, jam kartojo tą patį: 
"Nebuvo jokių numirėlių". Eidamas per stoties aikštę, jis matė vienus 
ant kitų sukrautus fritangų stalus ir nepastebėjo skerdynių žymių. Lie- 
taus plakamos gatvės buvo visiškai tuščios, o aklinai uždarinėti namai 
kaip išmirę. Vienintelė žymė, kad čia gyvena žmonės, buvo varpų gau- 
desys, šaukiąs į ankstyvąsias mišias. Chosė Arkadijas Antrasis pasibel- 
dė į pulkininko Gavilano namus. Nėščia moteris, kurią jis buvo matęs 
daugybę kartų, užtrenkė duris prieš pat nosį. "Jis išvykęs, - išgąstingai 
tarė ji. - Sugrįžo į savo tėvynę". Prie pagrindinio įėjimo į elektrifikuotą 
vištidę, kaip visada, stovėjo du vietiniai policininkai su neperšlampa- 
mais apsiaustais bei ceratiniais šalmais - sakytum akmeninės statulos 
lietuje. Nuošalioje gatvelėje Antilų negrai choru traukė šeštadienines 
psalmes. Chosė Arkadijas Antrasis peršoko kicmo tvorą ir įėjo į Buen- 
dijų virtuvę. Santa Sofija de la Piedad, nuleidusi balsą, jam tarė: "Sau- 
gokis, kad Fernanda nepamatytų. Ji jau atsikėlusi". Tarsi vykdydama 
kažkokį slaptą susitarimą, ji nuvedė savo sūnų į naktinių puodų kamba- 
rį ir paklojo jam sukiužusią Melkiado sudedamąjią lovelę, o antrą va- 
landą, kai Fernanda prigulė pokaičio, pro langą padavė lėkštę su val- 
giu. 

Aurelianas Antrasis tą naktį miegojo namuose, nes jį buvo užklupęs 
lietus, ir trečią valandą po pietų jis dar lūkuriavo, kol išsigiedrys. Slap- 
ta Santos Sofijos de la Piedad pašnekintas, jis nuėjo pas brolį į Melkia- 
do kambarį. Aurelianas Antrasis irgi nepatikėjo skerdynių istorija nei 
lavonais pakrautu košmarišku traukiniu, lekiančiu jūros link. Vakare 

Makonde viešai buvo perskaitytas nepaprastas vyriausybės pranešimas, 
kad darbininkai paklusę įsakymui palikti stotį ir taikiai grupėmis išsi- 
skirstę. Pranešime taip pat buvo sakoma, jog profsąjungos vadovai, ve- 
dami gilaus patriotizmo, savo reikalavimus sumažinę iki dviejų punktų: 
medicininio aptarnavimo reformavimo ir išeinamųjų pastatymo prie 
barakų. Vėliau Aurelianas Antrasis dar sužinojo, jog karinė valdžia, su- 
sidorojusi su darbininkais, tuoj pat pranešė ponui Braunui, ir šis ne tik 
sutiko patenkinti naujas darbininkų sąlygas, bet dargi pasiūlė bananų 
kompanijos sąskaita suruošti trijų dienų liaudies šventę konflikto už- 
baigimui atžymėti. Tačiau, kai karinė valdžia jį paklausė, kurią dieną 
bus pasirašoma sutartis, jis pažvelgė pro langą į žaibų nutviekstą dan- 
gų ir neaiškiai mostelėjo ranka. 

- Kai išsiblaivys, - tarė. - Per lietų mes ničnieko nedarome. 

Jau trys mėnesiai buvo sausra. Tačiau, vos ponas Braunas visoje ba- 
nanų plantacijų zonoje apgarsino savo nutarimą, pradėjo pilti kaip iš 
kibiro - prapliupo tas lietus, užklupęs Chosę Arkadiją Antrąjį kelyje į 
Makondą. Lijo ir po savaitės. Oficiali versija, vyriausybės tūkstantį kar- 
tų pakartota ir brukte brukama kraštui visokiausiomis informacijos 
priemonėmis, pagaliau buvo įkalta kiekvienam: nebuvo jokių mirusių. 
jų, patenkinti darbininkai grįžo su savo šeimomis, o bananų kompani- 
ja nutraukė darbus, kol praeis liūtys. Karo stovis nebuvo atšauktas tik 
ta dingstim, kad dėl lietaus galį kilti stichinių nelaimių ir reikėsią imtis 
nepaprastų priemonių, bet kariuomenė buvo apgyvendinta kareivinė- 
tusiomis srauniais upeliais, ir laidė su vaikais laivelius. Naktį, prasidė- 
jūs komendanto valandai, šautuvų buožėmis daužė namų duris, traukė 
iš lovų įtariamuosius ir varė ten, iš kur jau nebesugrįžtama. Be to, bu- 
vo ieškomi ir naikinami nusikaltėliai, žmogžudžiai, padegėjai ir dekre- 
to numeris keturi pažeidėjai, bet kariškiai neigė dargi prieš aukų gimi- 
nes, sugužėjusias į įgulos viršininko kabinetą gauti kokių Žinių apie are- 
štuotuosius. "Aš esu tikras, kad jums prisisapnavo, - spyrėsi karininkas. 
- Makonde nieko neįvyko, nieko dabar nevyksta ir ateityje nieko neį- 
vyks. Makondas laimingas miestas". Taip buvo išnaikinti visi profsąjun- 
gos vadovai. 

Liko gyvas tik Chosė Arkadijas Antrasis. Kartą, vasario mėnesio 
naktį, namų durys sudrebėjo nuo šautuvų buožių. Aurelianas Antrasis, 
kuris dar tebelaukė, kada numalš lietus ir jis galės išeiti, atidarė duris 
ir išvydo šešis kareivius ir karininką permirkusiais apsiaustais. Karinin- 
ko vadovaujami kareiviai be žodžių išnaršė visus namus - kambarį po 
kambario, spintą po spintos, pradėję svetainėmis, baigę kamara. Ursu- 
la pabudo, kai užsidegė šviesa jos kambary, ir, kol buvo daroma krata, 
gulėjo, sulaikiusi kvapą, bet, sudėjusi kryžium pirštus, vedžiojo juos pa- 
skui kareivius. Santa Sofija de la Piedad spėjo pažadinti Chosę Arka- 
diją Antrąjį, miegantį Melkiado kambaryje, bet jis tuoj sumetė, kad bėg- 
ti jau per vėlu. Tad, kai Santa Sofija de la Piedad vėl užrakino kamba- 
rio duris, jis apsivilko marškinius, apsiavė batus, atsisėdo ant lovelės ir 
ėmė laukti, kada tie pasirodys. Tuo metu kareiviai rausėsi juvelyrinėje 
dirbtuvėje. Karininkas įsakė atrakinti pakabinamą spyną ir, skubiai ap- 
vedęs žibintuvėliu visą patalpą, pamatė darbo stalą, stiklinę lentyną, nu- 
statinėtą rūgščių buteliukais, ir instrumentus, kurie gulėjo ten pat, kur 
juos buvo palikęs šeimininkas, ir, rodos, suprato, jog kambarys negyve- 
namas. Ir visgi klastingai paklausė Aurelianą Antrąjį, ar jis nesąs auk- 
sakalys, bet šis jam paaiškino, kad čia buvusi pulkininko Aureliano 
Buendijos dirbtuvė. "Ak taip!" - pasakė karininkas, liepė uždegti švie- 
są, įsakė kruopščiai viską iškratyti ir surado aštuoniolika auksinių Žuvy- 
čių, kurios nesulydytos gulėjo skardinėje, užkištoje už buteliukų. Kari- 
ninkas išbėrė žuvytes ant stalo, kiekvieną įdėmiai apžiūrėjo ir staiga pa- 
sidarė visai sukalbamas. "Jums leidus, norėčiau vieną pasiimti, - paprašė 
jis. - Savu laiku jos buvo sukilėlių skiriamuoju ženklu, o dabar - relikvi- 
ja". Jis buvo dar jaunas, bemaž paauglys, bet elgėsi labai griežtai, ir tik 
dabar paaiškėjo, kad jis turi kažkokį įgimtą patrauklumą. Aurelianas 
Antrasis jam padovanojo vieną žuvytę. Karininkui it vaikui sublizgo 
akys, ir jis įsikišo žuvytę į marškinių kišenaitę, o kitas sumetė į skardi- 
nę ir padėjo į vietą. 

- Tai neįkainojama dovana, - tare jis. - Pulkininkas Aurelianas Buen- 
dija buvo vienas didžiųjų mūsų vyrų. - 

Tačiau šis žmoniškumo priepuolis nepadarė įtakos jo profesiniam 
elgesiui. Prie Melkiado kambario durų, ant kurių kabėjo spyna, Santa 
Sofija de la Piedad griebėsi paskutinio vilties šapelio. "Bemaž jau šim- 

tas metų čia niekas negyvena", - tarė ji. Karininkas įsakė atidaryti ir ap- 
švietė kambarį žibintuvėliu, ir Aurelianas Antrasis, ir Santa Sofija de la 
Piedad pamatė Chosės Arkadijo Antrojo arabiškas akis tuo metu, ka- 
da šviesos pluoštelis nuslydo jo veidu, ir abu suprato, kad baigėsi vie- 
nas pavojus ir gresia kitas, iš kurio išvaduoti gali tik nuolankumas. Ta- 
čiau karininkas vedžiojo žibintuvėliu po kambarį, nėmaž nesusidomė- 
damas,kol užtiko septyniasdešimt du naktinius puodus, sukrautus rie- 
tuvėmis. Tada jis uždegė šviesą. Chosė Arkadijas Antrasis, pasirengęs 
išeiti, sėdėjo ant sudedamos lovelės krašto kaip niekad iškilmingas ir 
susimąstęs. Kambario gilumoje matėsi lentynos, priverstos knygų bei 
pergamentų ritinių, ir švarus, tvarkingas darbo stalas su dar šviežiu raša- 
lu rašalinėse. Kambarys, kaip ir anksčiau, buvo kupinas gryno, vaiskaus 
oro, toks pat atsparus dulkėms ir laikui, nors Aurelianas Antrasis dar 
iš vaikystės mena jį apleistą, to nesugebėjo matyti tik pulkininkas Au- 
relianas Buendija. Tačiau karininkas domėjosi vien naktiniais puodais. 

- Kiek žmonių gyvena šiuose namuose? - paklausė jis. 

- Penki. 

Matyt, karininkas nesusigaudė. Jo žvilgsnis nukrypo į erdvę, ten, kur 
Aurelianas Antrasis ir Santa Sofija de la Piedad dar matė Chosę Arka- 
diją Antrąjį, bet Chosė Arkadijas Antrasis taipogi pastebėjo, kad kari- 
ninkas žiūri į jį ir nemato. Paskui karininkas išjungė šviesą ir išeidamas 
privėrė duris. Iš karininko kalbos su kareiviais Aurelianas Antrasis su- 
prato, jog jaunasis karys matė Melkiado kambarį tokiomis pačiomis 
akimis, kokiomis jį regėjo pulkininkas Aurelianas Buendija. 

- Iš tiesų, į šitą kambarį niekas nebuvo įėjęs mažiausiai šimtą metų, 
- pasakė karininkas savo kareiviams. - Ten tikriausiai ir gyvačių yra. 

Kai durys užsidarė, Chosė Arkadijas Antrasis buvo tikras, kad jo ka- 
ras jau pasibaigęs. Seniau pulkininkas Aurelianas Buendija jam pasa- 
kojo apie karo kerus ir bandė savo tvirtinimus pagrįsti daugybe pavyzd- 
žių iš savo patirties. Chosė Arkadijas Antrasis juo tikėjo. Tačiau tą nak- 
tį, kai karininkas žiūrėjo į jį, jo nematydamas, jis apmąstė paskutinių 
mėnesių įtampą, kalėjimo bjaurumą, paniką stoty ir mirusiais pakrau- 
tą traukinį ir padarė išvadą, jog pulkininkas Aurelianas Buendija buvo 
pokštininkas arba mulkis. Jis nesuprato, kam reikia tiek daug aiškinti, 
ką jauti kare, kada pakanka vienintelio žodžio: baimė. Melkiado kam- 

bary, ginamas užburtos šviesos, lietaus teškenimo ir jausdamasis nema- 
tomas, Chosė Arkadijas Antrasis atgavo tą ramybę, kurios neturėjo vi- 
są gyvenimą, tik jis bijojo, kad jo nepalaidotų gyvo. Savo būgštavimus 
jis pasipasakojo Santai Sofijai de la Piedad, kuri kasdien jam nešiojo 
maistą, ir ta pažadėjo gyventi kaip galima ilgiau ir savo akimis įsitikin- 
ti, kad jis laidojamas negyvas. Galų gale, atsikratęs bet kokios baimės, 
Chosė Arkadijas Antrasis griebėsi studijuoti Melkiado pergamentų ir 
juo mažiau suprato, juo maloniau skaitė. Jis priprato prie lietaus, kuris 
per porą mėnesių virto nauja tylos forma, ir jo vienatvę drumsdavo tik 
Santa Sofija de la Piedad du kartus per dieną. Todėl jis paprašė moti- 
ną palikti valgį ant palangės, o ant durų pakabinti spyną. Kiti šeimos 
nariai užmiršo Chosę Arkadiją Antrąjį, dargi Fernanda, kuri leido svai- 
niui pasilikti, sužinojusi, jog kareiviai į jį žiūrėjo, bet nematė. Po šešių 
įkalinimo mėnesių, kada kariuomenė jau buvo palikusi Makondą, Au- 
relianas Antrasis, trokšdamas su kuo nors šnektelėti, kol numalš lietus, 
nuėmė spyną nuo Melkiado kambario. Kai tik jis įėjo, kvapą užėmė bai- 
si smarvė nuo naktinių puodų, išrikiuotų ant grindų ir ne kartą panau- 
dotų pagal paskirtį. Chosė Arkadijas Antrasis nuplikęs, abejingas šleik- 
ščiam dvokui, skaitė ir skaitė nesuprantamus pergamentus. Jis visas 
spindėjo kažkokiu angelišku švytėjimu. Išgirdęs darant duris, tik kilste- 
lėjo akis, bet broliui ir to žvilgsnio pakako išvysti Chosės Arkadijo An- 
trojo akyse nepermaldaujamą savo prosenelio likimą. 

- Jų buvo daugiau kaip trys tūkstančiai, - tiek tepasakė Chosė Arka- 
dijas Antrasis. - Dabar aš esu tikras, kad ten gulėjo visi, kurie buvo su- 
sirinkę stoty. 


Lijo keturis metus vienuolika mėnesių ir dvi dienas. Kartais vos vos 
krapnodavo, ir visi makondiškiai, tikėdamiesi greitos darganų pabai- 
gos, apsirengdavo šventadieniniais rūbais, o jų veiduose pasirodydavo 
nedrąsi sveikstančio ligonio šypsenėlė, bet neilgai trukus suprato, jog 
tie pragiedruliai pranašauja dar stipresnį lietų. Danguje dundėjo per- 
kūnai, iš šiaurės ant Makondo lėkė uraganai, plėšė stogus, vertė sienas 
ir su šaknimis rovė paskutinius medžius bananų plantacijose. Tačiau, 
kaip ir per nemigos marą, kurį Ursula dažnai minėdavo, pati neganda 
nurodė, kaip gelbėtis nuo nuobodulio. Aurelianas Antrasis buvo vienas 
narsiausių kovotojų prieš dykinėjimą. Pono Brauno prisišauktoji audra 
jį užklupo namuose tą vakarą, kai jis buvo kažko parėjęs ir nepaėmė 
Fernandos siūlomo aplaužyto skėčio, kurį ji surado sieninėje spintoje. 
"Nereikia, - tarė jis. - Palauksiu čia, kol išsiblaivys". Žinoma, taip tarda- 
mas, jis nepriesaikavo, tačiau ryžosi tesėti žodį. Visi jo drabužiai buvo 
likę Petros Kotes namuose, tad jis kas trys dienos nusirengdavo ir su 
vienomis glaudėmis laukdavo, kol jam išskalbs rūbus. Iš dyko buvimo 
jis ėmė tvarkyti trobą. Taisė durų sąvaras, tepė spynas, kalė velkes ir 
tiesino špingaletus. Mėnesių mėnesius jis klaidžiojo po namus su instrų- 
mentų dėže, kurią, ko gero, buvo užmiršę čigonai dar prie Chosės Ar- 
kadijo Buendijos gyvos galvos, ir niekas negalėjo suprasti, kodėl - ar 
nuo tos mankštos, ar iš velniško nuobodulio, ar nuo priverstinės absti- 
nencijos - bliūkšta jo pilvas, kaip tuštėjantis vynmaišis, praranda rau- 
donumą veidas, panašus į palaimingą milžiniško vėžlio snukį, nykte nyk- 
sta dvigubas pagurklis. Galiausiai Chosė Arkadijas Antrasis tiek sulie- 
sėjo, jog vėl pats susivarstydavo batų raištelius. Matydama, kaip kruop- 
ščiai Aurelianas Antrasis tinkina velkes, kaip narsto sieninius laikrod- 

žius, Fernanda pagalvojo, ar jos vyras irgi nebus įkliuvęs į tą užburtą ra- 
tą, kaip pulkininkas Aurelianas Buendija su savo auksinėmis žuvytėmis, 
Amaranta su sagomis ir įkapėmis, Chosė Arkadijas Antrasis su perga- 
mentais, o Ursula su savo amžinais praeities prisiminimais. Bet ji kly- 
do. Stačiai lietus gadino viską: dargi patys nevaisingiausi mechanizmai, 
pastovėję netepti tris dienas, krumpliaračiuose daigino gėles, brokati- 
nių išsiuvinėjimų gijos traukėsi rūdimis, o sudrėkusiuose drabužiuose 
veisėsi šafraniniai dumbliai. Oras buvo toks drėgnas, jog žuvys galėjo 
įsmukti pro duris, perplaukti kambarius ir išnerti pro langus. Vieną ry- 
tą Ursula pabudo be galo nusilpusi, pamanė, kad jau atėjo paskutinio- 
ji, ir jau buvo beprašanti nunešama pas kunigą Antoniją Isabelį, bet 
Santa Sofija de la Piedad pastebėjo, jog senutės visa nugara sėte nusė- 
ta dėlėmis. Pridegindama nuodėguliu, ji plėšė vieną po kitos išpampu- 
sias bjaurybes, kol šios neiščiulpė viso Ursulos kraujo. Teko kasti grio- 
vius, leisti iš namų vandenį, valyti kambarius nuo rupūžių ir sraigių, - 
tik tada buvo įmanoma iššluostyti grindis, išimti plytas, pakištas po l0- 
vų kojomis, ir vėl vaikščioti apsiavus bateliais. Apsivertęs darbais, ku- 
rie reikalavo jo dėmesio, Aurelianas Antrasis nepastebėjo, kad artina- 
si senatvė, bet vieną vakarą jis sėdėjo supamojoje kėdėje, stebėdamas 
ankstyvąsias sutemas, ramiai mąstė apie Petrą Kotes ir staiga pasijuto 
senstąs. Rodės, kas kliudo jam iš naujo mylėtis - kad ir. ne itin smagiai 
- su Fernanda, kurios grožis metams bėgant stačiai žydėte pražydo, bet 
lietus buvo nuplovęs visus geismus ir pripildęs jį abejingos persisotinu- 
sio Žmogaus ramybės. Aurelianas Antrasis nusišypsojo, pagalvojęs, kad 
anksčiau jis būtų bala žino ko prikrėtęs per tokią liūtį, pliaupiančią išti- 
sus metus. Jis pirmas atsivežė į Makondą cinkuotos skardos lakštų, - 
kur kas vėliau bananų kompanija įvedė skardinių stogų madą, - norė- 
damas apdengti Petros Kotes miegamąjį ir mėgautis jaukumu, nes ta- 
da lietaus barbenimas jam buvo malonus. Tačiau ir tos jaunystės išdai- 
gos ir paikystės nesujaudino Aureliano Antrojo, tarsi per paskutines 
išgertuves jis būtų išeikvojęs visus jausmus ir gavęs nuostabią dovaną - 
prisiminti praeitį be kartėlio ir apgailos. Galėjai pagalvoti, kad ši dar- 
gana pagaliau jam davė progą ramiai pasėdėti ir pamąstyti, o dėžė su 
plokščiomis replėmis ir alyvos tepalinėmis pažadino jo širdy vėlyvą il- 
gesį tų naudingų darbų, kuriuos jis būtų galėjęs nuveikti per savo gyve- 

nimą ir nenuveikė, bet šitaip galvoti būtų klaidinga, mes Aurelianas An- 
trasis ilgėjosi sėslaus ir jaukaus gyvenimo namie ne prisiminimų ar kar- 
čios patirties pamokytas. Tą ilgesį sužadino lietus, iššaukė iš praeities, 
iš tolimos vaikystės, kada Melkiado kambary jis skaitė stebuklingas pa- 
sakas apie skraidančius kilimus ir banginius, kurie ryja laivus su visa 
įgula. Kaip tik tomis dienomis per Fernandos neapsižiūrėjimą galeri- 
jon įsigavo mažasis Aurelianas, ir Aurelianas Antrasis iškart susiprotė- 
jo tapęs seneliu. Jis nukirpo berniukui plaukus, aprengė, išmokė nesi- 
bijoti žmonių, ir netrukus pasidarė aišku, kad berniukas - tikras Aure- 
lianas Buendija: žandikauliai buvo atsikišę, žvilgsnis nustebęs, o veide 
- vienišumo išraiška. Fernanda lengviau atsikvėpė. Jau seniai bandė pa- 
žaboti savo didybę, tačiau nežinojo kaip, nes kuo ilgiau ji galvojo, tuo 
kvailiau viskas atrodė. Jeigu ji būtų Žinojusi, kad Aurelianas Antrasis 
sutiks netikėtąjį anūką džiaugsmingai kaip atlaidus senelis, ji nebūtų 
išsisukinėjusi ir dar pereitais metais būtų nustojusi marinti savo kūną. 
Amaranta Ursula, jau išmetusi pieninius dantukus, džiaugėsi giminai- 
čiu it gyvu žaisliuku, užmiršusi nuobodžiauti per lietų. Tada Aurelianas 
Antrasis prisiminė anglišką enciklopediją, kuri visą užmiršta mėtėsi 
Mėmės miegamajame. Jis pradėjo vaikams rodinėti paveiksliukus: iš 
pradžių gyvulius, paskui žemėlapius, tolimų šalių vaizdus ir įžymiųjų 
žmonių portretus. Jis nemokėjo angliškai ir žinojo anaiptol ne visusdid- 
žiausius miestus ir žymiausius žmones, tad pats kūrė vardus ir legen- 
das, tenkindamas nepasotinamą vaikų smalsumą. 

Fernanda buvo įsitikinusi, kad jos vyras tik laukia giedros, kad vėl 
galėtų sugrįžti pas savo meilužę. Pirmaisiais lietaus mėnesiais ji nuogą: 
stavo, kad jis, ko gero, neįsmuktų į jos miegamąjį, nes ji gautų gėdingai 
aiškintis, jog, gimus Amarantai Ursulai, pasidariusi nebetinkama vedy- 
biniam gyvenimui, Kaip tik dėl to jinai nerimastingai susirašinėjo su ne- 
matomais gydytojais, nors dažnai paštas pridarydavo jai bėdos. Per pir- 
muosius liūčių mėnesius įvyko kelios geležinkelio katastrofos, ir Fer- 
nanda iš vieno savo nematomų gydytojų laiško suprato, kad jos laiškai 
pražuvę. Vėliau, kai ryšys su nematomais gydytojais visiška: nutrūko, fi 
rimtai galvojo užsidėti jaguaro kaukę, kurią dėvėjo jos vyras per krūvi- 
nąjį karnavalą, ir, prisidengus svetima pavarde, nueiti pas bananų kom- 
panijos gydytojus. Tačiau viena moteriškių, dažnai užbėgančių pas 


Buendijas pranešti, kokių negandų dar pridariusios liūtys, jai papasa- 
kojo, kad kompanija išsivežusi savo ambulatorijas ten, kur dangus visa- 
da giedras. Fernanda prarado viltį. Ji nusilenkė likimui ir laukė, iki ap- 
stos liūtys, iki vėl pradės veikti paštas, o kol kas savo slaptus negalavi- 
mus marino naminiais vaistais, nes verčiau būtų mirusi, negu pasitikė- 
jusi vieninteliu Makondo gydytoju, ekstravagantišku prancūzu, kuris 
maitinosi žolėmis nelyginant asilas. Ji prisigretino prie Ursulos, ketin- 
dama išgauti kokį nors veiksmingą receptą. Tačiau per savo įmantrų 
įprotį nevadinti daiktų jų tikraisiais vardais sukeitė priežastį su pasek- 
me, vidinius reiškinius su išoriniais, kraujavimą paskelbė karščiu, kad, 
jos manymu, liga atrodytų ne tokia gėdinga, o tad Ursula visai teisingai 
padarė išvadą, jog Fernanda serga ne moteriška liga, o viduriais, ir pa- 
tarė išgerti kalomelio. Jei ne tie negalavimai, kurių kita moteriškė, ne 
tokia liguistai gėdinga, nemaž nebūtų gėdijusis, jei ne tie dingę jos lai- 
škai, Fernanda į galvą nebūtų ėmusi lietaus, nes ji ir šiaip jau gyveno 
tarsi per liūčių periodą. Nepakeitė savo dienotvarkės, neatsisakė jokio 
įpročio. Ir tada, kai po stalo kojomis buvo kišamos plytos, o kėdės sta- 
tomos ant storų lentų, kad valgantieji nesušlaptų kojų, Fernanda, kaip 
ir anksčiau, dengdavo stalą lininėmis staltiesėmis ir dėliodavo kinišką 
servizą, o vakarienei uždegdavo kandeliabrų žvakes, nes, jos manymu, 
dėl stichinės nelaimės nesą reikalo atsisakyti įprastų tradicijų. Niekas 
iš namiškių nekišdavo laukan nosies. Fernanda būtų įmaniusi amžiams 
uždaryti visas duris dar prieš liūtis, nes, jos galva, durys yra rakinamos, 
o žiopsoti pro duris, kas dedasi gatvėje, gali tik prostitutės. Ir visgi ji 
pirmoji įsibedė į langą, išgirdusi, kad pro šalį nešamas grabas su pulki- 
ninko Cherincldo Markeso palaikais, bet, išvydus eiseną pro pravertą 
langą, taip nuliūdo, jog dar ilgai graužėsi pasidavusi silpnybei. 
Liūdnesnės laidotuvių eisenos negalėtum nė įsivaizduoti. Grabas 
stovėjo jaučių traukiamose vežėčiose, virš jo kabojo bananų lapų sto- 
gas, bet lietus pylė kaip iš kibiro, gatvės buvo pabliurę, ratai iki ašių 
klimpo į purvą, tad lapų stogas vos laikėsi. Vandens srautai žliaugė ant 
karsto, užkloto vėliava, ta pačia parako dūmų ir kraujo prisigėrusia vė- 
liava, kurios neapkentė veteranai, nepraradę orumo. Ant grabo gulėjo 
kardas su varinių bei šilkinių siūlų kutais, tas pats kardas, kurį pulkinin- 
kas Cherineldas Markesas kabindavo ant vagio svetainėje ir beginklis 

eidavo į Amarantos darbo kambarį. Paskui vežėčias brido per purvą 
paskutiniai veteranai, likę gyvi po Neerlandijos kapituliacijos, brido ba- 
si, pasiraitoję kelnes iki kelių, vienoje rankoje nešdamiesi švendring laz- 
delę, antroje - popierinių gėlių vainiką, nublukusį lietuje. Lyg vaiduo- 
klių eisena slinko jie gatve, kuri dar buvo vadinama pulkininko Aure- 
liano Buendijos vardu, eidami pro šalį, visi kartu atsigręžė ir pažvelgė 
į pulkininko trobą, aplenkė ir išėjo į aikštę, o ten turėjo šauktis pagal- 
bos, nes vežėčios įstrigo purve. Ursula paprašė Santos Sofijos de la Pie- 
dad nunešama prie durų. Niekas neabejojo, kad senutė mato - ji taip 
įdėmiai žiūrėjo į eiseną, o ranka, ištiesta it pranašo arkangelo, lingavo 
sulig vežėčiomis, kurios ritosi per duobes. 

- Sudiev, Cherineldai, sūneli mano! - sušuko Ursula. - Pasveikink 
manuosius ir jiems pasakyk, kad pasimatysime, kai nusigiedrys. 

Aurelianas Antrasis paguldė ją į lovą ir, kaip paprastai, be niekur 
nieko paklausė, ką ji norėjusi pasakyti. 

- Gryną teisybę, - atsakė ji. - Aš laukiu, kada nusigiedrys, ir iada inir- 
siu. 

Patvinusios gatvės Aurelianui Antrajam kėlė nerimą. Per vėlai susi- 
rūpinęs savo bandomis, jis apsigaubė pečius brezentu ir išėjo pas Petrą 
Kotes. Ji stovėjo kieme, iki pusiaujo įsibridusi į vandenį, ir mėgino nu- 
tempti į šalį negyvą arklį. Aurelianas Antrasis, griebęs mietą, pagelbė- 
jo Petrai Kotes, ir didžiulė išpurtusi dvėseliena pasiūbavo lyg varpas, o 
paskui nuplaukė, skysto purvo srovės nešama. Prasidėjus liūtims, Petra 
Kotes nieko daugiau neveikė, tik valė kiemą nuo kritusių gyvulių. Pir- 
mas savaites ji siuntinėjo raštelius Aurelianui Antrajam, prašydama 
skubiai imtis kokių nors priemonių, bet tas atsakinėjo, kad neverta esą 
skubėti, padėtis ne tokia jau baisi ir jis ką nors sugalvosiąs, kada paliau- 
siąs lietus. Petra Kotes nusiuntė žmogų pasakyti, jog ganyklos užtvin- 
dytos, o bandos lekia į kalnus, ten nėra žolės ir juos pjauna jaguarai ir 
gyvulių maras. "Ką padarysi, - atsakė tam Aurelianas Antrasis. - Vaišsi- 
blaivys, ir vėl privis galvijų". Petros Kotes akysc gyvuliai krito dešimti- 
mis, ir ji vos spėdavo į dalis kapoti tuos, kurie prigerdavo purve. Ji be- 
viltiškai žiūrėjo, kaip tvanas negailestingai naikina turtą, kuris buvo lai- 
komas pačiu didžiausiu ir patikimiausiu visame Makonde, o dabar tik 
skleidžia smarvę. Kai Aurelianas Antrasis pagaliau ryžosi nueiti pasi- 

žiūrėti, kas ten nutiko, arklidės griuvėsiuose terado leisgyvį mulą ir ar- 
klio dvėselieną. Petra Kotes, išvydusi savo sugyventinį, nei nustebo, nei 
apsidžiaugė, nei supyko, tik ironiškai nusišypsojo. 

- Sveiki atvykę! - tarė ji. 

Petra Kotes buvo pasenusi, vien oda ir kaulai, o jos migdolinės akys, 
plėšrūno akys, įpratusios matyti lietų, buvo kupinos liūdesio ir nuolan- 
kumo. Aurelianas Antrasis jos namuose užtruko daugiau kaip tris mė- 
nesius, bet ne dėl to, kad čia jam būtų buvę geriau, negu savo šeimoje. 
Stačiai per trumpesnį laiką jis negalėjo apsispręsti ir vėl pečius apsi- 
gaubti brezentu. "Nėra ko skubėti, - sakė jis, kaip kad sakė Buendijų 
namuose. - Palauksim, gal netrukus išsigiedrys". Jau pirmą savaitę jis 
priprato prie Petros Kotes, laiko ir lietaus gerokai sudarkytos, bet pa- 
mažu ėmė į ją žiūrėti ankstesnėmis akimis, prisiminė linksmas anų die- 
nų paikystes, pašėlusį vislumą, kurį galvijams sužadindavo juodviejų 
meilė, ir antrą savaitę, naktį, iš dalies meilės, iš dalies naudos vedamas, 
pažadino Petrą Kotes reikliomis glamonėmis. Bet ji neatsiliepė į jo ai- 
strą. "Miegok, - samurmėjo. - Dabar ne laikas paikioti". Aurelianas An- 
trasis pamatė save lubų veidrodžiuose, pamatė Petros Kotes stuburą - 
virtinę ričių, apvyniotų glebniais nervais, ir suprato, kad jos teisybė, bet 
ne laikas kaltas, o jie patys, ir jau nebegali paikioti. 

Aurelianas sugrįžo pas Fernandą su visomis skryniomis, sugrįžo, įsi- 
tikinęs, kad ne viena Ursula, bet ir visi Makondo gyventojai laukia, ka- 
da nusigiedrys ir jie galės numirti. Eidamas gatve, matė namuose Žmo- 
nes, kurie sėdėjo, įsmeigę akis į vieną tašką ir sunėrę rankas, visa esy- 
bc jausdami, kaip lekia ištisinis netvarkomas laikas, nes jau nebebuvo 
prasmės karpyti jį į mėnesius ir metus, į dienas ir valandas, kadangi ga- 
lėjai tik žiūrėti pro langą į lietų. Vaikai džiūgaudami sutiko Aurelianą 
Antrąjį, ir tas pradėjo juos linksminti dusulinguoju akordeonu. Tačiau 
vaikai ne itin domėjosi šitais koncertais, nes juos labiau viliojo spalvoti 
enciklopedijos paveiksliukai, tad jie vėl ėmė rinktis Mėmės miegama- 
jame, ir laki Aureliano Antrojo vaizduotė dirižablį vertė skraidančiu 
drambliu, ieškančiu debesyse patogios vietelės nakvynei. Viename pu- 
slapyje jis užtiko raitelį, ir tas, kad ir egzotiškai apsirėdęs, atrodė kaž- 
kur matytas, tad Aurelianas Antrasis, gerokai įsižiūrėjęs į piešinį, pa- 
darė išvadą, jog tai csąs pulkininkas Aurelianas Bucndija. Jis parodė 


256 


paveikslėlį Fernandai, ir ta irgi pripažino, kad raitelis panašus ne vien 
į pulkininką, bet ir į visus Buendijų šeimos narius, nors iš teisybės ten 
buvo totorių karys. Taip Aurelianas Antrasis stūmė laiką nuo Rodoso 
koloso iki gyvačių kerėtojų, kol jo žmona kartą pareiškė, jog kamaroje 
belikę šeši kilogramai sūdytos mėsos ir maišas ryžių. 

- Tai ko iš manęs nori? - paklausė jis. 

- Nežinau, - atsakė Fernanda. - Čia jau vyrams žinoti. 

- Gerai, - tarė Aurelianas Antrasis, - kai nusigiedrys, ką nors sugal- 
vosiu. 

Ir vis dėlto labiau domėjosi enciklopedija, negu namų byla, nors pie- 
tų gaudavo tik kąsnelį mėsos ir saujelę ryžių. "Negi dabar imsies kokio 
darbo, - kalbėjo Aurelianas Antrasis. - Juk negali lyti visą gyvenimą". 
Kuo tolyn jis nesirūpino sandėliuku, tuo labyn piktinosi Fernanda, kol 

"pagaliau jos kasdieniniai skundai, ne itin dažnai pertraukiami atodūsių, 
susiliejo į vientisą, nesulaikomą žodžių srautą, kuris rytais priminė vie- 
nodą bosinių gitaros stygų dundenimą, o vakarop siekė vis aukštesnių 
tonų, įgaudamas vis įvairesnių ir ryškesnių atspalvių. Aurelianas Antra- 
„sis nepaisė to kačių koncerto, bet vieną rytą, po pusryčių, jį tiesiog ap- 
kurtino zyzimas, kur kas įkyresnis ir garsesnis už lietaus šniokštimą, - 
tai Fernanda slankiojo po visus namus, skųsdamasi, kad ji, išauklėta 
kaip karalienė, pavirtusi tarnaite šiuose bepročių namuose, o jos vyras, 
dykūnas, bedievis ir bobišius, tik žino voliotis lovoje ir išsižiojęs laukti, 
kada į nasrus pasipils dangaus mana, kol jinai, nusivariusi nuo kojų, ant 
savo pečių laiko visus namus, kurie tik stovi, ir tiek, o jinai viską valo, 
tvarko, taiso nuo ryto aušros iki vėlyvos nakties, kad atsigulus taip per- 
Šti akis, tarsi kas būtų stiklo dulkių pribėręs, bet niekas jai nepasakys: 
labas rytas, Fernanda, kaip miegojai, Fernanda, niekas nepaklaus, dar- 
gi iš mandagumo, kodėl ji taip išblyškus, kodėl keliasi užįuodusiomis 
akimis, nors, tiesą pasakius, ji ir nelaukia užuojautos iš tokios šeimos, 
kuri, šiaip ar taip, žiūri į ją lyg į kokį lieką, kliūvantį daiktą, lyg į mazgo- 
tę, kuria nukaičiami nuo ugnies puodai, lyg į kokią išsigimėlę, nuteplio- 
tą sienoje, toji šeima amžinai šnibždėjosi apie ją pakampiais, vadino da- 
vatka, veidmaine, sukčiuviene, dargi Amaranta - duok, Dieve, jai am- 
žiną atilsį - visiems garsiai pareiškė, kad ji, Fernanda, esanti iš tų, ku- 
riems vis viena, ar subinė, ar Didysis Penktadienis, - Viešpatie, kokie 


259 


žodžiai, - ir jinai, atsidavusi Aukščiausiojo valiai, nuolankiai kentėjo, 
bet dabar jau nebėra jėgų kęsti, juk kartą tas niekšas Chosė Arkadijas 
Antrasis pasakė, įog šeima žuvo, įsileidusi į namus sijonuotą kačaką, tik 
pamanykit, sijonuotą kačaką, kuri nori valdžios, atleisk man, Viešpatie, 
išgamą kačaką, vienos veislės kaip ir anie, kuriuos vyriausybė siuntė dar- 
bininkų žudyti, ir, tik pamanykit, jis turėjo galvoje ją, Fernandą, herco- 
go Albos krikšto dukrą, tokios aukštos kilmės damą, jog prezidentų 
žmonos net žaliuodavo iš pavydo, grynakrauję bajorę, kuri turi teisę pa- 
sirašinėti vienuolika ispaniškų vardų ir vienintelė visame šiame benkar- 
tų mieste be niekur nieko sėstų prie stalo, kame vienam žmogui padė- 
ta šešiolika įrankių, ir tai sanguliautojas jos vyras, mirdamas iš juoko, 
dar pasakė, jog tiek šaukštų ir šakučių, tiek peilių ir šaukštelių reikia ne 
padoriam krikščioniui, o nebent šimtakojui, ir juk ji viena užsimerkusi 
gali pasakyti, kada tinka paduoti baltąjį vyną, ir iš kokios pusės, ir į ko- 
kią taurę įpilti, kada tinka paduoti raudonąjį vyną, ir iš kokios pusės, ir 
į kokią taurę įpilti, ne taip, kaip kaimo merga Amaranta - duok, Dieve, 
jai amžiną atilsį, - kuri manė, kad baltasis vynas geriamas dieną, 0 rau- 
donasis - vakare, ji, Fernanda, vienintelė visoje pakrantėje, gali pasigir- 
ti, kad savo reikalus atlieka tik į auksinį puodą, o šitam užkietėjusiam 
frankmasonui pulkininkui Aurelianui Buendijai - duok, Dieve, jam dan- 
gaus karalystę - užteko įžūlumo paklausti, kodėl, girdi, tik ji šią privile- 
giją užsitarnavausi, gal kakojanti chrizantemomis, tik pamanykit, taip pa- 
sakė, o Renata, jos tikra duktė, įžūliai nusižiūrėjo, kaip ji daro didelį 
reikalą miegamajame, ir paskui visiems pasakojo, kad naktinis puodas 
tikrai esąs auksinis su herbais, bet jo viduje buvęs šūdas, ir tiek, tik bjau- 
resnis už paprastą, nes buvęs kačako šūdas, tik pamanykit, tikra duktė, 
kas teisybė, tai teisybė, ji nedėjo jokių vilčių į kitus šeimos narius, bet- 
gi turėjo teisę susilaukti iš savo vyro nors kruopelę pagarbos, nes, šiaip 
ar taip, jis jos vyras prieš Dievą ir žmones, jos ponas, jos užtarėjas, sa- 
vo ir Dievo valia užsikrovęs didžią atsakomybę ir paėmęs ją iš tėvų gūž- 
tos, kame ji gyveno, nežinodama jokių nepriteklių ir vargų, kame ji tik 
iš dyko buvimo pynė laidotuvių vainikus, juk ir krikštatėvis buvo atsiun- 
tęs jai laišką, patvirtintą savo parašu ir žiedo antspaudu lake, ir sakęs, 
kad jos rankos ne žemiškiems darbams sutvertos, o skambinti klavikor- 
du, ir visgi jos begalvis vyras ištraukė ją iš tėvų namų ir, gerais patari- 

mais bei perspėjimais palydėtas, atvežė čia, į šitą pragarą, kuriame tie- 
siog nėra kizo kvėpuoti, ir, kai tik ji pradėjo pildyti pasninko dienomis 
skirtus susilaikymus, jis čiupo savo skrynias skrajūnes, savobjaurų akor - 
deoną ir nurūko sanguliauti pas mergą, pas tą pasileidėlę, užtenka tik 
pažiūrėt įj0s pasturgalį - na ir tegu, kas pasakyta, pasakyta, - užtenka 
tik pažiūrėti, kaip ji suka savo pasturgalį, stambų kaip jaunos kumelės, 
iš karto darosi aišku, kas ji per viena, visai iš kito molio, nei Fernanda, 
kurivisada liks dama ir rūmuose, ir kiaulininkc, ir už stalo, ir lovoje, ap- 
sigimusi dama - dievobaiminga, gerbianti įstatymus, nuolanki likimui, 
žinoma, ji nieku gyvu nesutiktų išdarinėti tokių šlykščių pokštų, kaip 
anoji, kuri visiems prieinama, kaip ir smagiosios prancūzaitės, ir, teisy- 
bę pasakius, daug už jas blogesnė, nes prancūzaitės elgiasi garbingai ir 
prie durų pasikabina raudoną žibintą, to dar bctrūko, kad jis išdarinė- 
tų tokias kiaulystes su ja, su vienturte numylėtine donjos Renatos Ar- 
gote ir dono Fernando del Karpio dukterimi, o ypač pastarojo, to šven- 
to žmogaus, tikro krikščionio, Šventojo grabo ordino kavalieriaus, be 
to, juodu per nepaprastą Dievo malonę kapc nepūsta, jų oda švelni ir 
lygi kaip nuotakos suknelės atlasas, o akys gyvos ir skaidrios kaip sma- 
ragdai. 

- Vargu bau, - pertraukė ją Aurelianas Antrasis, - atvežtas jis jau ge- 
rokai dvokė. 

Jis kantriai klausė ištisą dieną, kol sučiupo Fernandą klystant. Fer- 
nanda nieko jam neatsakė, tik nuleido balsą. Tą vakarą, per vakarienę, 
jos įkyrus zirzimas nustelbė lietaus ūžesį. Aurelianas Antrasis sėdėjo 
prie stalo, nuleidęs galvą, valgė labai mažai ir anksti nuėjo į savo mie- 
gamąjį. Rytojaus dieną, per pusryčius, Fernanda visa drebėjo, buvo ma- 
tyti, kad blogai miegojo, bet jau nebcaitrino sau širdies, prisimindama 
buvusias nuoskaudas. Ir visgi, kai Aurelianas Antrasis paklausė, ar jis 
negalėtų gauti virtą kiaušinį, jinai ne taip sau paprastai pasakė, kad kia- 
ušiniai pasibaigę jau pereitą savaitę, bet išdrožė tulžingą kaltinamąją 
kalbą prieš vyrus, kurie tik bamba skambina ir drįsta reikalauti, kad 
jiems į stalą būtų paduota vyturėlio kepenų. Aurelianas Antrasis, kaip 
paprastai, nusivedė vaikus enciklopedijos žiūrinėti, bet Fernanda dėjo- 
si tvarkanti Mėmės miegamąjį, nors iš tikrųjų norėjo, kad jis girdėtų ją 
burbant, jog, girdi, tik bjauriausias begėdis gali nekaltiems vaikučiams 

pasakoti, jog enciklopedijoje nupaišytas pulkininkas Aurelianas Buen- 
dija. Po pietų, kai vaikai atsigulė pokaičio, Aurelianas Antrasis atsisė- 
do galerijoje, bet Fernanda ir ten jį surado, erzino jį, visaip tyčiojosi, 
sukosi aplink, įkyriau birbdama už patį bimbalą, girdi, žinoma, ko! na- 
muose nieko daugiau nebeliksią ir teksią graužti akmenis, tol jos vyre- 
lis sėdėsiąs išsipleikęs kaip persų sultonas ir spoksosiąs į lietų, nes jis 
esąs tinginys, veltėdis, menkysta, mazgotė, moterų išlaikytinis, manąsis 
vedęs Jonos žmoną, kurią galima nuraminti pasaka apie banginį. Aure- 
lianas Antrasis dvi valandas abejingai klausėsi: Fernandos, tarsi kurčias. 
Jis nepertraukė žmonos iki vėlyvo vakaro, kol jau nebegalėjo ištverti, 
nes nuo jos žodžių, tarsi nuo būgno dundėjimo, plyšo galva. 

- Liaukis, susimildama, - maldavo jis. 

Bet Fernanda dar labiau įsismagino. "Tylėsiu mai, - atrėžė. - Jei kam 
nepatinka mano žodžiai, gali sau nešdintis sveikas". Tada Aurelianas 
Antrasis nebesusivaldė. Jis palengva atsistojo, tarsi norėdamas pasirą- 
žyti, ir, pagautas baisaus įniršio, šaltai, metodiškai ėmė nuo pastovų vie- 
ną po kito begonijų, paparčių, raudonėlių vazonus ir vieną po kito ta- 
škė į grindis. Fernanda išsigando, nes iš tiesų neturėjo supratimo, kad 
įkyrus bambėjimas gali būti toks veiksmingas, bet jau buvo per vėlu tai- 
kytis. Apsvaigęs nuo staigaus nežabotos laisvės pojūčio, Aurelianas An- 
trasis sudaužė stiklinę etažerę, iš lėto traukė scrvizų indus ir svaidė ant 
grindų, daužydamas į šukeles. Ramiai, kruopščiai, susikaupęs, kaip an- 
dai kad klijavo banknotais trobą, daužė įsienas Bohemijos krištolą, ran- 
ka dekoruotas gėlių vazas, paveikslus, vaizduojančius merginas rožių 
prikrautuose laiveliuose, veidrodžius paauksuotais rėmais, - viską, kas 
tik buvo dužaus, pradėjęs svetaine, baigęs kamara, galiausiai jam pasi- 
maišė didelis virtuvinis molio puodas, kuris ištiško viduryje kiemo it 
sprogusi bomba. Paskui nusimazgojo rankas, apsigaubė pečius brezen- 
tu ir dar prieš vidurnaktį grįžo nešinas keletu gyslotos sūdytos mėsos 
brizų, keliais maišeliais ryžių, kukurūzų su ilgasnapiais ir keliomis ap- 
triušusiomis bananų kekėmis. Daugiau namuose nepritrūkdavo valgio. 

Amaranta Ursula ir mažasis Aurelianas prisimins liūtis kaip patį lai- 
mingiausią savo gyvenimo laikotarpį. Nepaisydami Fernandos draudi- 
mo, jie taškėsi kiemo balutėse, gaudė driežus ir juos ketvirčiavo, tyčiom 
nuodijo sriubą - slapta nuo Santos Sofijos de la Piedad berdavo į puo- 

dą dulkes nuo drugių sparnelių. Pats įdomiausias žaislas jiems buvo se- 
noji Ursula. Ją vaikai laikė iškaršusia didcle lėle, tampė pakampėmis, 
rengė margaspalviais skudurais, tepė jos veidą suodžiais ir skaistylais, 
o kartą vos akių neišdūrė sodininko žirklėmis, mat taip rupūžėms ba- 
dydavo akis. Smagiausia būdavo, kai scnutė imdavo klejoti. Trečiaisias 
liūčių metais ištikrųjų kažkas atsitiko jos smegenims, nes Ursula potru- 
putį prarado realybės nuovoką, ėmė painioti dabartį su praeitimi, tris 
dienas nepaguodžiamai raudojo dėl savo prosenelės Petronilos Igua- 
ran, palaidotos daugiau kaip prieš šimtą metų. Jos galvoje viskas susi- 
maišė: mažąjį Aurelianą ji laikė savo sūnum, anų dienų pulkininku, ka- 
da tėvas jį vedėsi ledo pažiūrėti, o klicriką Chosę Arkadiją painiojo su 
savo pirmagimiu, pabėgusiu su čigonais. Ursula tiek daug pasakodavo 
apie savo šeimą, jog vaikai ėmė vedžioti jai į svečius giminaičius, ne tik 
labai seniai mirusius, bet ir gyvenusius skirtingu metu. Pelenais pasi- 
barsčiusi plaukus ir raudona skarcle užsirišusi akis, Ursula sėdėdavo 
laiminga lovoje tarp savo nesamų giminaičių, kuriuos vaikai smulkiau- 
siai piešdavo, tarsi patys iš tiesų būtų juos pažinoję. Ursula kalbėdavo 
su savo proseneliais apie įvykius, nutikusius dar jai negimus, gyvai do- 
mėdavosi naujienomis, kurias jie pasakodavo, ir drauge raudodavomi- 
rusių artimųjų, išėjusių iš šio pasaulio jau po jos įsivaizduojamų pašne- 
kovų mirties. Vaikai netrukus pastebėjo, kad Ursula atkakliai stengia- 
si sužinoti, kas buvo anas žmogus, kartą per karą atvilkęsįjų namus gip- 
sinį šventą Juozapą ir paprašęs jį pasaugoti, kol praeis lietus. Tada Au- 
relianas Antrasis prisiminė turtus, pakastus tik vienai Ursulai žinomo- 
je vietoje, bet, kad ir kaip jis gudravo, kad ir kaip klausinėjo, viskas bu- 
vo veltui - savo klejonių labirintuose Ursula turėjo dar kiek proto šitai 
paslapčiai išlaikyti, ji buvo pasiryžusi ją atskleisti tik tam asmeniui, ku- 
ris įrodys esąs paslėpto aukso tikrasis savininkas. Ji buvo gudri ir nepa- 
lenkiama, nes, kai Aurelianas Antrasis pamėgino vieną savo išgertuvių 
draugų pristatyti šio lobio savininku, ji smulkiausiai iškvotė, paspęsda- 
ma daugybę nepastebimų pinklių, ir greit demaskavo apsišaukėlį. 
Įsitikinęs, kad Ursula į kapus nusineš savo paslaptį, Aurelianas An- 
trasis, neva ketindamas priekiniame ir užpakaliniame kiemuose iškasti 
nusausinimo griovius, pasamdė grioviakasių artelę ir pats savo ranko- 
mis geležiniais smaigais išbadė visą žemę, išnaršė visokiausiais metalų 

ieškojimo prietaisais, bet per tris sunkaus darbo mėnesius nerado nie- 
ko, kas būtų panašu į auksą. Tada taręs, jog kortos geriau mato, negu 
grioviakasiai, kreipėsi į Pilarą Ternerą, tačiau ta jam paaiškino - kortos 
tik tada pasakysiančios visą teisybę, jeigu jas perkclsianti Ursula savo 
ranka. Ir visgi ji patvirtino, jog lobis tikrai yra, ir dar patikslino, kad jį 
sudaro septyni tūkstančiai du šimtai keturiolika auksinių monetų, su- 
piltų į tris brezentinius maišelius, užrištus varine viela ir pakastus šim- 
to dvidešimt dviejų metrų spinduliu, skaičiuojant nuo Ursulos lovos, 
bet perspėjo, kad auksinės monetos nebus surastos, kol nepasibaigs lie- 
tus, o sekančių trijų birželio mėnesių saulė nepavers dabartinių balų 
dulkančia žeme. Tokia daugybė miglotų, skrupulingų nurodymų Aure- 
lianui Antrajam priminė pasakas apie vaiduoklius, ir jis tuoj pat vėl ėmė 
ieškoti toliau, nors dabar buvo rugpjūtis ir reikėjo laukti mažų mažiau- 
siai trejus metus, kol bus palankios sąlygos. Pirmiausia jį nustebino ir 
tuo pačiu truputį suglumino ta aplinkybė, kad nuo Ursulos lovos iki už- 
pakalinio kiemo tvoros buvo lygiai šimtas dvidešimt du metrai. Fernan- 
da, pamačiusi, kaip Aurelianas Antrasis nuo Ursulos lovos matuoja į 
visas puses, ir išgirdusi, jog jis liepė grioviakasiams pagilinti išraustus 
kanalus dar visu metru, nejuokais išsigando, kad jos vyras taip pat bus 
kvanktelėjęs, kaip ir jo dvynas brolis. Ieškojimų karštligės apimtas - pa- 
našiai, kaip jo prosenelis, kada ieškojo kelio į didžiuosius pasaulio atra- 
dimus, - Aurelianas Antrasis išeikvojo paskutines savo jau ne itin gau- 
sias riebalų atsargas ir vėl pasidarė panašus į brolį, ir ne tik liesa kam- 
puota figūra, bet ir nuo pasaulio nutolusio, savyje užsisklendusio žmo- 
gaus veidu. Vaikais jis nebesirūpino. Visada išsipurvinęs nuo kojų iki 
galvos, valgė, kada pakliuvo, kur nors virtuvės kampe, puse burnos at- 
sakinėdamas į atsitiktinius Santos Sofijos de la Piedad klausimus. Ma- 
tydama vyrą triūsiantį su tokiu įkarščiu, kurio kaip gyva ncbuvo paste- 
bėjusi, Fernanda Aureliano Antrojo azartą palaikė darbštumu, gobšu- 
mą - pasiaukojimu, o užsispyrimą - tvirlybe ir ėmė graužtis, kad tokiais 
nuodingais žodžiais prikaišiojo jam apsileidimą. Bet Aurelianui Antra- 
jam nė motais buvo žmonos atgaila ir noras taikytis. Stovėdamas iki ka- 
klo sausų šakų ir supuvusių gėlių klampynėje, jis skersai išilgai rausė so- 
do žemę, užbaigęs kasinėti priekinį ir užpakalinį kiemus, ir taip giliai 
pasikasė po rytinės galerijos siena, jog kartą visus pažadino kraupus že- 

mės virpėjimas ir baisus traškesys, sklindąs kažkur iš apačios; namiškiai 
pamanė, jog dreba žemė, tačiau pasirodė, kad nusmuko trys kambariai, 
o galerijos asloje žiojėjo šiurpus plyšys, einąs iki pat Fernandos miega- 
mojo. Bet Aurelianas Antrasis neatsisakė savo ieškojimų. Nors pasku- 
tinė viltis užgeso ir beliko tikėti kortomis, jis visgi sutvirtino iškrypusius 
pamatus, kalkių skiediniu užliejo plyšį ir varė toliau savo kasinėjimus, 
tik jau vakarinėje pusėje. Ten jį užtiko sekančių metų antroji birželio 
savaitė, kada lietus jau buvo pradėjęs malšti, debesys sklaidėsi ir dan- 
gus žadėjo giedrą. Ir išties nusigiedrijo. Penktadienį, antrą valandą po 
pietų, pasaulį apšvietė kažkokia apykvailė, gera saulė, raudona ir aitri, 
tarsi plytų dulkės, ir bemaž tokia pat šviežia kaip vanduo; nuo tos die- 
nos ištisus dešimt metų nebelijo. 

Makondas buvo griuvėsiais pavirtęs. Gatvių klanuose stirksojo bal- 
dų nuolaužos, įvairiaspalviais irisais apžėlę gyvulių kriauklai - paskuti- 
nis atminimas apie svetimšalių ordas, kurios išbėgo iš Makondo taip 
skubotai, kaip anksčiau kad buvo atbėgusios. Bananų karštligės metu 
greitosiomis suręstos trobos buvo tuščios. Bananų kompanija išsivežu- 
si savo mantą ir įrengimus. Vietoj miestelio anapus gelcžinių grotų kūp- 
sojo tik krūvos šiukšlių. Mediniai namcliai su vėsiomis terasomis, kame 
vakarais buvo nerūpestingai lošiama kortomis, buvo išnykę it vėjo nu- 
šluoti, to vėjo, kuris po kelerių metų atnešė uraganą, nušlavusį Makon- 
dą nuo žemės. Toji nepasotinama vėtra buvo palikusi tik vieną ženklą, 
kad čia kažkada Žmonių gyventa, - Patrisijos Braun pirštinaitę, užmir- 
štą automobilyje, tarp vešliai lapojančių našlaičių. Vietoj užburtosios 
žemės, Chosės Arkadijo Buendijos ištyrinėtos kuriant miestą, ten, kur 
vėliau tarpo bananų plantacijos, liūliavo pelkė, kur ne kur kyšojo su- 
trešę kelmai, o toli toli nusikėlusiame akiratyje dar daugelį metų tyliai 
putojo pilka jūra. Aurelianas Antrasis stačiai apstulbo, pirmą sekma- 
dienį sausais drabužiais išėjęs pasižvalgyti po miestą. Išlikę gyvi po ka- 
tastrofos - žmonės, apsigyvenę Makonde dar prieš atūžiant bananų 
kompanijos viesului, - sėdėjo vidury gatvės, mėgaudamiesi pirmaisiais 
saulės spinduliais. Jų oda tebebuvo gelsvai žalsvo atspalvio, būdingo 
dumbliams, per liūtis prisigėrusi uždaros patalpos kvapo, bet veidai 
švietė džiaugsmu, kad gimtasis miestas vėl priklauso jiems. Turkų gat- 
vė vėl tapo tokia, kaip anais laikais, kada arabai su lengvais bateliais be 

užkulnių, su storais metalo žiedais ausyse atklydo į Makondą, bemai- 
nydami blizgučius į papūgas, ir surado jamc patikimą prieglaudą ir ra- 
mybę po savo tūkstanimečių kelionių. Per liūtis bazarų prekės suiro, 
tarpduriuose išdėlioti daiktai supelijo, prekystalius sugraužė termitai, 
o sienos sutrūnijo nuo drėgmės, bet trečiosios kartos arabai sėdėjo to- 
se pat vietose ir tokia pat poza, kaip ir jų tėvai bei seneliai, nekalbūs, 
abejingi, nepasiduodą nei laikui, nei stichinėms nelaimėms, tokie pat 
gyvi, o gal tokie pat negyvi, kokie buvo po nemigos maro arba po tri- 
sdešimt dviejų pulkininko Aureliano Buendijos karų. Dvasios ramybė, 
kurią arabai išsergėjo tarp žaidimo stalų ir fritangos staliukų nuolaužų, 
tiro pašiūrių griuvėsių ir aptriušusio skersgatvio, kuriame būdavo aiški- 
nami sapnai ir spėjama ateitis, kėlė tokią nuostabą, jog Aurelianas An- 
trasis, kaip paprastai, be jokių ceremonijų paklausė, kokias slėpiningas 
jėgas jie buvo prisišaukę, kad jų ncnunešė audra, ir kaip, velniai grieb- 
tų, jie nenuskendo, ir kartojo tuos pačius klausimus, eidamas nuo durų 
pric durų, ir visur matė tą pačią suktą šypseną, tas pačias svajingas akis, 
ir arabai, tarsi susitarę, įam atsakinėjo: 

- Mes plaukiojom. 

Petra Kotes, vienintelė iš visų makondiškių, turėjo arabišką širdį. Jos 
akyse vėtra griovė paskutinius tvartus ir paskutines arklides, bet ji nar- 
siai tvarkėsi namuose. Paskutiniais metais ji įkyriai siuntinėjo Aurelia- 
nui Antrajam laiškelius, kviesdama jį ateiti, bet jis atsakinėdavo neži- 
nąs, kada sugrįšiąs į jos namus, o kai atcisiąs, atsinešiąs skrynią auksi- 
nių monetų ir išklosiąs jomis miegamojo grindis. Ir tada Petra Kotes 
ėmė raustis savo širdies slapčiausiosc kertelėse, ieškodama jėgų, kurios 
padėtų iškentėti karčią dalią, ir surado ten pyktį - šaltą ir teisingą įni- 
ršį, kurį pasitelkusi ji sau prisiekė atgauti meilužio iššvaistytą ir liūčių 
sunaikintą jos turtą. Jos ryžtas buvo toks tvirtas, jog, kai prabėgo aštuo- 
ni mėnesiai nuo jos paskutinio laiškelio ir Aurelianas Antrasis vėl pas 
jąsugrįžo, Petra Kotes, pažaliavusi, susivėlusi, įkritusiomis akimis, nie- 
žų išėsta oda, popieriaus skiautėse rašė numerius, darydama loterijos 
bilietus. Aurelianas Antrasis buvo tiesiog apstulbintas ir stovėjo prieš 
ją toks sulysęs ir toks išdidus, jog Petra Kotes netgi pagalvojo, kad ta- 
sai vyras yra ne jos mylimasis, su kuriuo praleido visą gyvenimą, o jo 
dvynas brolis. 

- Pakvaišai, - tarė jis. - Ar tik negalvoji paleisti iš loterijos savo kau- 
lus? 

Tada Petra Kotesjam liepė žvilgtelėti į miegamąjį, ir Aurelianas An- 
trasis pamatė mulą. Jis buvo vien oda ir kaulai, kaip ir jo šeimininkė, 
bet toks pat gyvybingas ir pilnas ryžto, kaip ir ji. Petra Kotes jį šėrė sa- 
vo pykčiu ir, kada jau nebeliko nei žolės, nei kukurūzų, nei šaknų, įsi- 
tempė gyvulį į savo miegamąjįir maitino kartūninėmis paklodėmis, per- 
siškais kilimais, pliušinėmis lovatiesėmis, aksominėmis užuolaidomis ir 
vyskupiškos lovos baldakimu, išsiuvinėtu auksiniais siūlais ir padabin- 
tu šilkiniais kutais. 


Ursula stengėsi iš paskutiniųjų išpildyti savo pasižadėjimą mirti lie- 
tui praėjus. Netikėti sąmonės pragiedruliai, tokie reti liūčių metu, pa- 
dažnėjo rugpjūčio mėnesį, kai papūtė karštas vėjas, kuris nutroškino 
rožių krūmus, balas sudžiovino į akmenį ir kaitriomis dulkėmis apnešė 
surūdijusius cinkuotos skardos stogus ir šimtamečius migdolų medžius. 
Ursula iš sielvarto graudžiai apsiverkė, patyrusi, jog daugiau kaip tre- 
jus metus buvo vaikų žaislas. Ji nusiprausė išterliotą veidą, nusimetė 
margaspalvius skudurus, džiovintus driežus ir rupūžes, rožančius ir se- 
noviškus arabų karolius, kuriais vaikai buvo ją visą apkarstę, ir pirmą 
kartą po Amarantos mirties pati viena išlipo iš lovos, pasiryžusi vel įsi- 
terpti į šeimos gyvenimą. Jos nesutramdoma širdis rodė kelią tamsoje. 
Tie, kurie matė Ursulos nedrąsius judesius arba netyčia užsibesdavo 
ant jos rankos, arkangeliškai ištiestos sulig galva, manė, kad jai sunku 
suvaldyti senatvišką kūną, bet nė iš tolo nenutuokė, jog Ursula akla. Bet 
ji ir šiaip pastebėjo, kad gėlių lysvės, puoselėtos nuo pat pirmojo namų 
perstatymo, lietaus išplautos ir Aureliano Antrojo išraustos, sienos ir 
aslos suskeldėjusios, baldai suklypę ir išblukę, durys išvirtusios, o šei- 
ma kaip niekad persigėrusi kažkokio nuolankumo ir ilgesio. Apgraibo- 
mis slankiodama po ištuštėjusius miegamuosius, Ursula girdėjo, kaip 
brazda termitai, grauždami medieną, kaip spurda kandys drabužių 
spintose, kaip viską niokoja didelės rudosios skruzdėlės, kurios įsivei- 
sė per liūtis ir rausėsi po namo pamatais. Kartą ji atidarė skrynią su 
šventųjų drabužiais ir turėjo šauktis pagalbon Santą Sofiją de la Piedad, 
nes iš vidaus ėmė šliaužti pulkai tarakonų, sukapojusių į miltus visus rū- 
bus. "Taip gyventi negalima, - tarė Ursula. - Jei nesirūpinsim, šitie bjau- 
rybės ir mus suės". Nuo tos dienos Ursula triūsė be atokvėpio. Atsikė- 


265 


lusi su aušra, ji telkėsi į pagalbą ką galėdama, netgi vaikus. Nešė vėdin- 
ti saulėje paskutinius drabužius, kuriuos dar galima buvo dėvėti, viso- 
kiausiais nuodais vaikė tarakonus, duryse ir langų rėmuose skaptavo 
termitų išgraužtus vingrius tuneliukus ir negesintomis kalkėmis naiki- 
no skruzdėles pačiuose skruzdėlynuose. Apimta tvarkymo karšiligės, 
prisikasė iki labiausiai užmirštų kambarių. Privertė išvalyti šiukšles, nu- 
traukyti voratinklius ir tame kambaryje, kuriame Chosė Arkadijas 
Buendija, ieškodamas filosofinio akmens, išdžiovino savo smegeninę, 
sutvarkė juvelyrinę dirbtuvę, kurioje kareiviai viską buvo aukštyn ko- 
jom apvertę,ir pagaliau paprašė raktų nuo Melkiado kambario, norė- 
dama pamatyti, kas jame dedasi. Kadangi Chosė Arkadijas Antrasis 
buvo uždraudęs bet kam lankytis jo kambaryje tol, kol nepaaiškės, kad 
jis jau nebegyvas, Santa Sofija de la Piedad visaip išsisukinėdama ir gu- 
draudama bandė atkalbėti Ursulą. Bet senutė buvo tikrai tvirtai pasi- 
ryžusi nepalikti nė vieno parazito netgi atkampiausiose namų vietelėse, 
jog nugalėjo visas kliūtis ir po trijų dienų paėmė viršų - Melkiado kam- 
barys buvo atidarytas. Iš vidaus trenkė tokia smarvė, jog Ursula ko nei- 
švirto ir įsitvėrė durų staktos, bet po kelių sekundžių prisiminė, kad ta- 
me kambaryje buvo sudėta septyniasdešimt du mokinukių naktiniai 
puodai, o vieną pirmųjų liūties naktų kareiviai iškratė visus namus, ie- 
škodami Chosės Arkadijo Antrojo, ir nieko nesurado. 

- Dieve mano! - sušuko Ursula, tarsi viską pamačiusi. - Kiek aš var- 
gau, mokydama tave žmoniško elgesio, o tu gyveni kaip kiaulė. 

Chosė Arkadijas Antrasis skaitinėjo pergamentus. Pro susivėlusių 
plaukų sruogas matėsi vien žalsvomis apnašomis išmarginti dantys ir 
nejudančios akys. Pažinęs prosenelės balsą, jis atsigręžė į duris, bandė 
nusišypsoti ir nejučiom pakartojo kažkada labai seniai Ursulos pasaky- 
tus žodžius. 

- Nieko nepadarysi, - sumurmėjo. - Juk laikas bėga. 

- Žinoma, - sutiko Ursula, - bet vis dėlto. 

Tada ji prisiminė, jog tą patį sakė pulkininkas Aurelianas Buendija 
mirtininkų kameroje, ir vėl ją sukrėtė mintis, jog laikas ne pirmyn eina, 
kaip jinai jau buvo pradėjusi manyti, bet sukasi ratu. Tačiau Ursula ne- 
nusileido. Lyg vaiką išbarė Chosę Arkadiją Antrąjį, paskui liepė nusi- 


269 


prausti, apsiskusti ir padėti tvarkyti namus. Siaubas pagavo Chosę Ar- 
-kadiją Antrąjį, pagalvojus, jog turės apleisti kambarį, kuriame jis sura- 
do ramybę. Jis užriko, kad niekas jo iš čia neišvarysiąs, nes jis nenorįs 
matyti dviejų šimtų vagonų, numirėliais pakrautų, to traukinio, kiekvie- 
ną vakarą išvykstančio iš Makondo jūros link. "Ten visi, kurie buvo sto- 
ty! - šaukė jis. - Trys tūkstančiai keturi šimtai aštuoni!" Tik tada Ursu- 
la suprato, kad jis gyvena dar labiau neįžvelgiamos tamsybės pasauly- 
je, negu ji pati, uždarame ir atsiskyrėliškame pasaulyje, kaip ir jo pro- 
senelis. Chosę Arkadiją Antrąjį Ursula paliko ramybėje, bet liepė 
nuimti nuo durų pakabinamą spyną, kas dieną valyti kambarį, palikti 
vieną naktinį puodą, o kitus išmesti į šiukšlyną ir užlaikyti Chosę Arka- 
diją Antrąjį taip pat švariai ir tvarkingai, kaip buvo užlaikomas jo pro- 
senelis ilgametėje nelaisvėje po kiemo kaštonu. Iš pradžių Fernanda 
Ursulos nepaprastą veiklumą palaikė senatvišku pamišimu ir vos galė- 
jo suvaldyti savo pasipiktinimą. Bet tuo laiku atėjo iš Romos laiškas - 
Chosė Arkadijas pranešė, kad jis, prieš priimdamas paskutinius įšven- 
tinimus, norįs apsilankyti Makonde, ir ta gera žinia ją taip įkvėpė, jog 
pati nuo ryto iki vakaro tvarkė namus, keturis kartus per dieną laistė 
gėles, kad jos sūnui gimtasis lizdas nepadarytų blogo įspūdžio. Ji vėl 
pradėjo susirašinėti su nematomais gydytojais ir galerijoje vėl pristatė 
paparčių, raudonėlių ir begonijų vazonų, kol Ursula dar nebuvo suži- 
nojusi, kad persiutęs Aurelianas Antrasis juos buvo sudaužęs. Vėliau 
Fernanda pardavė sidabrinį servizą ir prisipirko molinių lėkščių, alavi- 
nių vazų sriubai, samčių, šakučių, peilių, šaukštų, ir valgomojo indau- 
jos, kuriose paprastai stovėdavo abiejų Indijų kompanijos fajansinės 
lėkštės ir pusdubeniai bei Bohemijos krištolas, atrodė labai skurdžiai. 
Ursulai vis buvo negana. "Atidarykite duris ir langus, - šaukė ji. - Kep- 
kite mėsą ir žuvį, pirkite pačius didžiausius vėžlius, tegu renkasi sveti- 
mšaliai ir klojasi demblius visuose kampuose, tegu šlapinasi ant rožių 
krūmų, tegu sėdasi už stalų ir kerta, kick tik lenda, tegu riaugėja ir ple- 
pa, kas jiems ant seilės užeina, tegu su savo purvinais batais trypia vi- 
sus namus, tegu daro su mumis, ką tik nori, nes tik šilaip galima nuvyti 
vargus ir nepriteklius". Bet tai buvo tuščia svajonė. Ursula jau buvo per 
sena, per ilgai užsibuvusi šiame pasaulyje, kad dar galėtų pakartoti aną 

stebuklą su karameliniais gyvulėlias, ir nė vienas jos palikuonių nebuvo 
paveldėjęs Ursulos tvirtybės. Fernandos patvarkymu, namai stovėjo 
aklinai uždaryti. 

Aurelianas Antrasis, vėl persitempęs savo skrynias į Petros Kotes 
namus, uždirbdavo tik tiek, kad šeima nemirtų badu. Iš mulo loterijos 
pajamų Petra Kotes ir Aurelianas Antrasis prisipirko gyvulių ir įkūrė 
primityvią loterijos verslovę. Aurelianas Antrasis ėjo iš trobos į trobą, 
siūlydamas loterijos bilietus, kuriuos savo paties ranka išgražindavo 
spalvotu rašalu, kad šie atrodytų patraukliau ir įtikimiau, bet, ko gero, 
nematė, kad daugumas pirko bilietus tik iš dėkingumo, o dar kiti - iš 
gailesčio. Ir vis dėlto net patys geraširdiškiausi pirkėjai kartu su bilietu 
gaudavo viltį už dvidešimt sentavų išlošti kiaulę arba už trisdešimt du 
telyčią ir taip įsiaistrindavo, jog antradienio vakarais sugūžėdavo į Pe- 
tros Kotes kiemą laukti tos minutės, kada burtais išrinktas berniukas 
ištrauks iš maišo laimingą numerį. Šitie susibūrimai netrukus virto sa- 
vaitinėmis mugėmis: vakarop kieme būdavo pristatyta stalų su fritanga 
1r būdelių su gėrimais, o dauguma laimingųjų čia pat bendram labui 
skersdavo išloštą gyvulį, išsiderėję, kad kiti pakviestų muzikantų ir nu- 
pirktų degtinės; taip Aurelianas Antrasis nejučiom vėl paėmė akordeo- 
nąir vėl dalyvavo kukliose apsirijėlių varžybose. Tai buvo varganos pra- 
eitics puotų parodijos, ir pats Aurelianas Antrasis pastebėjo, kad jo anų 
dienų energija išsekusi, kaip išsekęs ir išgertuvių dirigento išradingu- 
mas. Tai buvo jau visai kitas žmogus. Turėjo jau nebe šimtą dvidešimt 
kilogramų, kaip andai, kviesdamas dvikovon Dramblinę, o septynia- 
sdešimt aštuonis, atviras ir nuo gėrimo išpurtęs jo veidas, panašus į vėž- 
lio snukį, labiau panėšėjo į iguanos snukį ir amžinai būdavo nuliūdęs ir 
išvargęs. Ir visgi Petra Kotes kaip niekada mylėjo Aurelianą Antrąjį, 
galbūt dėl to, kad meile laikė užuojautą, kurią jai kėlė tas persimainęs 
vyras, o be to, juos artimai rišo nepriteklių pagimdytas solidarumo jau- 
smas. Jų išklibusi lova iš beprotiškos meilės guolio virto konfidencialių 
pokalbių vieta. Išpardavę veidrodžius, kurie daugybe atspindžių kario- 
davo kiekvieną jų judesį, prisipirko loterijai gyvulių, praradę geismus 
žadinantį damastą ir pliušą, kuriuos sužiaumojo mulas, abu meilužiai, 
kaip nemigos kankinami nekalti senutėliai, šnekėdavosi iki išnaktų, ir 
per tą laiką, kurį anksčiau leisdavo audringai cikvodami jėgas, suvedi- 

nėjo sąskaitas ir skaičiavo sentavus. Kartais iki pat pirmųjų gaidžių dė- 
liodavo pinigų krūveles: nuima kelias monetas nuo vienos krūvelės, pri- 
deda pric kitos, kad tos krūvelės užtektų Fernandai, o tos - Amarantos 
Ursulos bateliams, o tos - Santai Sofijai de la Piedad, kuri neįsigijo jo- 
kio drabužėlio nuo suirutės laikų, o tos - Ursulos grabui, jeigu ji mirtų, 
o tos - kavai, kurios kaina kas trys mėnesiai pakildavo vienu sentavu už 
svarą, o tos - cukrui, kuris kas dieną darosi vis mažiau saldus, o tos - 
malkoms, kurios po liūčių dar niekaip negali išdžiūti, o tos - popieriui 
ir spalvotam rašalui loterijos bilietams, o tos, papildomos, - skolai grą- 
žinti už balandžio loterijos bilietus: kai bemaž visi bilietai buvo išpar- 
duoti, telyčaitė apsirgo juodlige, ir tik per stebuklą pavyko išgelbėti jos 
odą. Tokios tyros būdavo šios skurdo mišios, jog Aurelianas Antrasis 
ir Petra Kotes visada Fernandai skirdavo didžiąją dalį, bet šilaip jie el- 
gėsi ne sąžinės nuraminimo ar gailestingumo dėlei, mat Fernandos ge- 
rovė jiems buvo svarbesnė už savąją. Teisybę pasakius, apie Fernandą 
jie nejučiom galvojo kaip apie savo dukterį, kurios taip troško susilauk- 
ti, bet nesusilaukė. Kartais juodu ištisas tris dienas misdavo vien kuku- 
rūzų koše, kad ši galėtų nusipirkti olandiškos drobės staltiesę. Tačiau, 
kad ir kaip jie plušo, kad ir kiek uždirbdavo pinigų, kad ir kokių gudry- 
bių prasimanydavo, - vis tiek jų angelai sargai užsnūsdavo, nesulaukę, 
kol jie baigs dėlioti pinigus iš vienos krūvelės į kitą, kad ištektų bent 
pragyvenimui. Pinigų amžinai trūkdavo, ir jie, ncmigos kamuojami, 
klausinėdavo patys save, kas atsitiko šitame pasaulyje, kad gyvuliai taip 
spėriai nebesiveisia, kad pinigų vertė smukte smunka, kad žmonės, dar 
visai neseniai lengva ranka deginę banknotų gniužulus šokdami kum- 
biambą*, dabar šaukia, jog jie apiplešinėjami per akis, kai už dvylika 
sentavų parduodi loterijos bilietą, duodamas progą išlošti šešias vištas. 
Aurelianas Antrasis sau vienas galvojo, nors nickada to garsiai nesakė, 
kad blogis įsiveisė ne pasaulyje, o kažkur labai atkampioje paslaptingo- 
sios Petros Kotes širdies kertelėje, kame kažkas atsimainė per didžią- 
jąliūtį, ir todėl gyvuliai pasidarė nebevaisingį, o pinigai slyste slysta. Su- 
sidomėjęs šia paslaptim, jis giliai įsiskverbė į jos širdį, bet, ieškodamas 
naudos, surado meilę, o norėdamas sužadinti meilę sau, pats įsimylėjo 


* Kumbiambą šokdami vyrai laiko rankose uždegtas žvakes. 

Petrą Kotes. Petra Kotes savo ruožtu jį vis labiau mylėjo, nes jautė au- 
gant Aureliano Antrojo švelnumą, - taip savo gyvenimo rudenį ji vel 
emė tikėti vaikiškai naiviu priežodžiu: "Kur neturtas, ten laimė". Su ap- 
maudu jie minėdavo pasiutiškus pokylius, didelius turtus, anų metų ne- 
žabotą aistrą ir dejuodavo pernelyg brangia kaina nusipirkę vienatvės 
dviese rojų. Tiek metų išgyvenę nevaisingai, karštai mylėdami kits kitą, 
jie paregėjo tarsi stebuklą, patyrę, jog prie pietų stalo galima mylėtis nė 
kiek ne mažiau, negu lovoje, ir buvo tokie laimingi, kad, būdami seni ir 
išsekę, kvailiojo it triušiukai ir riejosi lyg šunyčiai. 

Pajamos iš loterijos nedidėjo. Iš pradžių Aurelianas Antrasis tris 
dienas per savaitę sėdėdavo savo senojoje gyvulių pirklio kontoroje ir 
dailindavobilietus vieną po kito, gan panašiai nupaišydamas čia raudo- 
ną karvytę, čia žalią paršiuką, čia pulkelį mėlynų vištyčių - nelygu kokie 
lošimai, - ir spausdintomis raidėmis stropiai veędžiodavo pavadinimą, 
mat Petrai Kotes šovė į galvą pakrikštyti savo verslovę "Dievo apvaiz- 
dos loterija". Bet ilgainiui jis taip išvargdavo, kol nupiešdavo apie du 
tūkstančius bilietų per savaitę, jog užsisakė loterijos pavadinimo, pa- 
veiksliukų ir numerių kaučiukinius antspaudus - reikėdavo tik juos pa- 
dažyti į spalvotu rašalu sudrėkintas pagalvėles. Paskutiniais savo gyve- 
nimo metais Aurelianas Antrasis buvo sugalvojęs bilietų numerius pa- 
keisti mįslėmis ir laimikį dalyti tiems, kurie įmins mįslę, bet ši sistema 
pasirodė esanti pernelyg sudėtinga, be to, kėlė visokiausių įtarimų, to- 
dėl po antrojo bandymo mįslių teko atsisakyti. 

Aurelianas Antrasis rytą vakarą kėlė savo loterijos prestižą, tad vos 
ištaikydavo laiko pasimatyti su vaikais. Fernanda buvo atidavusi Ama- 
rantą Ursulą į privačią mokyklą, į kurią kasmet priimdavo tik po šešias 
mergaites, bet Aureliano neleido į miesto mokyklą. Ji manė, kad ir šiaip 
jau davusi jam per daug valios, nedrausdama lakstyti po visus namus. 
Be to, į anų metų mokyklas būdavo priimami tik teisėti, katalikiškoje 
santuokoje gyvenančių tėvų vaikai, o Aureliano gimimo metrikuose, 
drauge su čiulptuku pririštuose price krepšio, kuriame berniukas atvy- 
ko į šiuos namus, buvo įrašyta, kad jis pamestinukas. Tad Aurelianas ir 
toliau gyveno tarp keturių sienų, globojamas geraširdės Santos Sofijos 
dela Piedad ir Ursulos, kai tai nušvisdavo protas, ir, klausydamasis se- 
nelių pasakojimų, mokėsi pažinti ankštą Bucndijų namų pasaulį. Ber- 

niukas buvo švelnaus būdo, savimyla, kupinas nepasotinamo smalsumo, 
kuris kartais išvesdavo suaugusius iš kantrybės, bet neturėjo skvarbaus 
žvilgsnio nei matė pranašingus ženklus, kaip pulkininkas jo amžiuje, 
anaiptol, žiūrėdavo išsiblaškęs, nuolat mirksėdavo. Kol Amaranta Ur- 
sula būdavo mokykloje, jis gaudydavo kirmėles ir kankindavo vabzd- 
žius sode. Bet kartą Fernanda jį užtiko berenkantį dėžutėn skorpionus, 
kuriuos norėjo įleisti į Ursulos patalą, uždarė buvusiame Mėmės mie- 
gamajame, kame berniukas iš dyko buvimo žiūrinėjo enciklopedijos pa- 
veikslėlius. Ten Ursula jį užėjo, kai vieną pavakarę, vaikščiodama po 
namus, dilgės šakele šlakstė visus kampus rasos vandeniu, ir, nors ne 
kartą su juo buvo susidūrusi, paklausė, kas jis toks. 

- Aurelianas Buendija, - atsakė berniukas. 

- Teisybė, - atsakė Ursula. - Jau laikas tau mokytis juvelyro amato. 

Ji vėl Aurelianą palaikė savo sūnum, nes karštasis vėjas, kuris išbla- 
škė debesis ir praskaidrino aptemusį Ursulos protą, liovėsi pūtęs, ir jos 
galvoje vėl viskas susimaišė. Kiekvieną kartą, užėjusi į miegamąjį, ten 
atrasdavo Petronilą Iguaran puošniu krinolinu ir stikliniais karoliukais 
išsiuvinėtu krepšeliu, kuriais ji puošdavosi tik cidama į žmones, atra- 
sdavo paralyžiuotą senutę Trankiliną Mariją Miniatą Alakokę Buendi- 
ją, sėdinčią supamojoje kėdėje ir besivėduojančią povo plunksna, ir sa- 
vo prosenelį Aurelianą Arkadiją Buendiją su vicekaraliaus gvardiečio 
kiteliu, ir savo tėvą Aurelianą Iguaran, sukūrusį maldelę, nuo kurios 
išdvėsdavo gylių lervos ir nukrisdavo nuo karvių, ir savo dievobaimin- 
gą motiną, ir pusbrolį, kuris buvo gimęs su kiaulės uodega, ir Chosę Ar- 
kadiją Buendiją, ir savo mirusius vaikus - visi sėdėdavo pasieniais ant 
kėdžių, tarsi atėję ne į svečius, o į šermenis. Ji užmegzdavo su jais gy- 
vus pašnekesius, aptardama įvykius, kuric nebūdavo susiję nei laiku, nei 
vieta, ir kada Amaranta Ursula parcidavo iš mokyklos, o Aurelianui nu- 
sibosdavo enciklopedija, ir juodu užeidavo į miegamąjį, ji sėdėdavo ant 
lovos ir garsiai su savim kalbėdavo, pasiklydusi mirusiųjų labirintuosę. 
"Degam!" - kartą suriko Ursula persimainiusiu balsu ir. akimirką sukė- 
lė paniką visuose namuose, bet paskui paaiškėjo, kad ji prisiminė arkli- 
dės gaisrą, kurį matė būdama ketverių metų. Ji taip painiojo praeitį su 
dabartim, jog per tas dvi ar tris proto prašviesėjimo akimirkas prieš mir- 
tį niekas galutinai nesuprato, ar ji kalba ką nors jausdama, ar ką prisi- 

mindama. Ursula pamažėl lyso, džiūvo, dar gyva virsdama mumija, ir 
galų gale taip suvyto, kad paskutiniais savo gyvenimo mėnesiais panešė- 
j0 į džiovintą juodąją slyvą, pasimetusią naktiniuose marškiniuose, 0 
amžinai ištiesta ranka priminė beždžionės leteną. Kartais ištisas dienas 
ji sėdėdavo lyg apmirusi, ir Santa Sofija de la Piedad imdavo ją purty- 
ti, norėdama įsitikinti, ar 1 dar gyva, paskui sodindavo ant kelių ir ar- 
batiniu šaukšteliu girdydavo saldytu vandeniu. Ursula atrodė nelygi- 
nant ką tik užmigusi senutė. Amaranta Ursula ir Aurelianas imdavo ją 
ant rankų ir nešiodavo po miegamąjį, guldydavo ant altoriaus, norėda- 
mi įsitikinti, jog ji tik trupučiuką didesnė už Dievo kūdikį, o kartą va- 
kare paslėpė ją kamaros spintoje, kame ją galėjo sugraužti žiurkės. Ver- 
bų Sekmadienį, kai Fernanda buvo klausyti mišių, jie įėjo į miegamąjį 
ir paėmė Ursulą už galvos ir už kojų. 

- Vargšė proprosenelė, - tarė Amaranta Ursula, - ji mirė persenusi. 

Ursula krūptelėjo. 

- Aš gyva! - pasipriešino. 

- Matai, - vos sulaikydama juoką, tarė Amaranta Ursula, - jaunebek- 
vėpuoja. 

- Aš kalbu! - suriko Ursula. 

- Jau nebekalba! - tarė Aurelianas. - Numirė kaip žiogelis. 

Tada Ursula pasidavė. "Dieve mano! - tyliai suvaitojo jinai. - Tai šito- 
kia mirtis". Ir užtraukė nuoširdžiausią ir ilgiausią, tačiau padriką mal- 
dą, kuri truko daugiau kaip dvi dienas, o antradienį išvirto kažkokiu po- 
terių ir praktiškų patarimų kratiniu: naikinkit rudąsias skruzdėles, kad 
namai nesugriūtų, tegu niekad neužgęsta amžinoji ugnis prieš Remedi- 
jos dagerotipą, tegu nė vienas Buendijų neveda giminaitės, nes gimsią 
vaikai su kiaulės uodega. Aurelianas Antrasis, naudodamasis jos klie- 
dėjimu, bandė išgauti, kame paslėptas auksas, bet ir šį kartą jam nepa- 
sisekė. "Kai sugrįš pinigų savininkas, - tarė Ursula, - Dicvas apšvies jo 
protą, ir jis suras savo lobį". Santa Sofija de la Piedad buvo įsitikinusi, 
kad Ursula gali užgesti kiekvieną akimirką, nes tomis dienomis gamto- 
je jai rodėsi kažkokie nesuprantami reiškiniai: rožės kvepėjo pelynais, 
iš moliūginio dubenėlio, išsprūdusio iš Santos Sofijos de la Piedad ran- 
kų, pabirusios pupelės susidėstė ant grindų goemetriškai taisyklinga jū- 
rų žvaigždės figūra, o vieną naktį dangum praskriejo oranžinių žiban- 
čių diskų virtinė. 

Ursula mirė Didįjį Ketvirtadienį, auštant. Kai paskutinį kartą - dar 
bananų kompanijos laikais - Ursula, giminaičių padedama, mėgino su- 
žinoti, kiek jai metų, buvo suskaičiavusi ne mažiau kaip šimtą penkioli- 
kair ne daugiau kaip šimtą dvidešimt dvejus. Ją palaidojo mažame gra- 
belyje, vos didesniame už tą krepšį, kuriame buvo atneštas Aurelianas; 
laidotuvėse dalyvavo labai nedaug žmonių - iš dalies dėlto, kad nedau- 
gelis ją prisiminė, iš dalies dėl to, kad buvo nežmoniškai karštas vidur- 
dienis, net paukščiai apkvaitę atsimušdavo it šratai į namų sienas arba, 
pradaužę metalinius langų tinklelius, gaišo miegamuosiuose. 

Iš pradžių buvo manoma, kad jie dvesia nuo maro. Namų šeiminin- 
kės plėšėsi, šluodamos lauk negyvus paukščius, - ypač daug jų gaišo per 
siestą, - O vyrai vežimėliais vertė juos į upę. Velykų rytą šimtametis pa- 
drė Antonijas Isabelis iš sakyklos apreiškė, kad marą ant paukščių už- 
leidęs Amžinasis Žydas, kurį jis pereitą naktį regėjęs savo akimis. Pa- 
drė jį nupiešė kaip ožio ir eretikės išperą, kaip pragaro žvėrį, kuris al- 
suodamas įkaitina orą, o pasirodydamas gemalus jaunamarčių įsčiosc 
paverčia išsigimėliais. Maža kas paisė to apokalipsinio aprciškimo, nes 
visas miestas seniai buvo įsitikinęs, kad parapijos ganytojas nuo senat- 
vės kuoktelėjęs. Tačiau ankstyvą trečiadienio rytmetį viena moteris vi- 
sus sukėlė ant kojų - ji užtikusi kažkokius nežinomo dvikojo skeltana- 
gio pėdsakus. Pėdos buvo tokios žymios ir akivaizdžios, jog visi, kas tik 
jas matė, jau nė kiek neabejojo, kad jas paliko kažkoks bastūnas, pa- 
našus į parapijos klebono nupieštą baidyklę, ir, lyg susitarę, savo kie- 
muose pristatė spąstų. Ir paslaptingas atsibastėlis įkliuvo. Praėjus 
dviem savaitėms po Ursulos mirties, naktį Petrą Kotes ir Aurelianą An- 
trąjį pažadino kažkoks negirdėtas, gailus veršclio mykimas, sklindąs iš 
kaimynų kiemo. Kol jie atsikėlę nuėjo, būrelis vyrų jau traukė baidyklę 
nuo aštrių mietų, kurie buvo sukalti duobėje, uždengtoje sausais lapais, 
ir ji jau nebebliovė. Padaras svėrė kaip geras jautis, nors ūgiu neprašo- 
ko paauglio berniuko, o iš jo žaizdų plūste plūdo žalias tirštas kraujas. 
Kūnas buvo apaugęs šiurkščiomis, erkių prisibedusiomis vilnomis, vi- 
sas šašuotas, bet labiau panėšėjo ne į padrės matytą išsigimėlį, o į žmo- 
gų, teisybę pasakius, jo žmogiškosios kūno dalys daugiau priminė ne 
žmogų, 0 nupiepusį angelą: vaiskios ir liaunos rankos, didelės sielvar- 
tingos akys, o ant menčių - dvi nuospaudų pritrintos ir randuotos bigės 

- likučiai galingų sparnų, kurie, matyt, buvo nukapoti medkirčio kirviu. 
Negyvėlį už kojų pakabino po migdolo medžiu aikštėje, kad visi galėtų 
pasižiūrėti, o kada jis pradėjo gesti, sudegino ant laužo, nes niekaip ne- 
galėjo nuspręsti, ar šitas nežinomos kilmės tvarinys yra gyvulys, kurį rei- 
kėtų išmesti į upę, ar krikščionis, kurį reikėtų palaidoti. Taip pat nebu- 
vo pagrindo manyti, kad per jį dvėsę paukščiai, bet nė viena jaunamar- 
čių nepradėjo padrės pranašauto išsigimėlio, o karštis irgi nenukrito. 

Į metų pabaigą mirė Rebeka. Jos ištikimoji tarnaitė Archenidė krei- 
pėsi į valdžią, prašydama išlaužti duris į miegamąjį, kame jau tris die- 
nas tūnojo užsidariusi jos šeimininkė. Rebeka nuo dedervinių nupliku- 
sia galva gulėjo susirietusi it krevetė savo vienatvės lovoje, burnon įsi- 
kišusi nykštį. Aurelianas Antrasis pasirūpino laidotuvėmis ir pamėgino 
suremontuoti trobą, tikėdamasis ją parduoti, bet griuvimo dvasia buvo 
per giliai įsigėrusi: sienos nudažytos kaipmat apsilupdavo, storiausias 
kalkių skiedinio sluoksnis nesulaikydavo piktžolių, dygstančių asloje, o 
paramsčiai dūlėjo kaip dūlėję gebenių glėbyje. 

Taip gyveno Makondas po liūčių. Tingūs ir vangūs Žmonės nepajė- 
gė atsispirti prieš besotę užmirštį, negailestingai ryjančią visus prisimi- 
nimus, ir kai per Neerlandijos kapituliacijos metines į Makondą atvy- 
ko respublikos prezidento pasiuntiniai, kuriems buvo įsakyta žūtbūt 
įteikti ordiną, nuo kurio kelis kartus buvo atsisakęs pulkininkas Aure- 
lianas Buendija, jie visą popietę klaidžiojo, ieškodami žmogaus, galin- 
čio nurodyti, kame gyvena kuris iš pulkininko palikuonių. Aurelianas 
Antrasis buvo besusigundąs priimti ordiną, manydamas, kad tas nulie- 
dintas iš gryno aukso, bet Petra Kotes jį atkalbėjo nuo to žeminančio 
poelgio, kai prezidento įgaliotiniai jau buvo pasamdę orkestrą iškilmin- 
gai ceremonijai ir paruošę kalbas. Kaip tik tuo metu į Makondą sugrį- 
žo čigonai, paskutiniai Melkiado išminties sergėtojai, ir rado miestą to- 
kį sumenkusį, o jo gyventojus tokius atsiskyrusius nuo išorinio pasau- 
lio, jog vėl ėmė landžioti po tvoras su įmagnetintu geležies strypu, gar- 
sindami jį kaip paskutinį Babilonijos išminčių atradimą, vėl milžiniška 
lupa rinko saulės spindulius į vieną tašką, ir netrūko smalsuolių, kurie 
išsižioję spoksojo, kaip šokinėja nuo grindų dubenys, paskui magnetą 
rieda puodai, ir žioplių, pasiryžusių mokėti penkiasdešimt sentavų, kad 
galėtų kiek tinkami stebėtis čigone, čia išsiimančia, čia vėl susidedan- 

čia dirbtinius dantis. Iškleręs geltonasis traukinys, kuris nieko neatvež- 
davo ir nieko neišveždavo, tik stabtelėdavo tuščioje stotelėje, - tiek bu- 
vo likę iš ano judėjimo, iš keleiviais pcrkrauto traukinio, prie kurio po- 
nas Braunas kabindavo savo vagoną su stikliniu stogu ir vyskupiškais 
krėslais, iš anų šimto dvidešimties vagonų traukinių, kurie stoviniuoda- 
vo ištisas popietes, pakrauti vaisiais. Bažnyčios įgaliotiniai, atvykę vie- 
toje patikrinti padrės Antonijo Isabelio pranešimo apie keistą paukščių 
marą ir Amžinojo Žydo paaukojimą ir užtikę garbųjį kleboną einantį 
su vaikais gūžynių, palaikė jo pranešimą senatviškų haliucinacijų išda- 
vair išsiuntė senuką į silpnapročių prieglaudą. Netrukus į Makondąbu- 
vo atsiųstas ką tik iškeptas padrė Augustas Anchelas; nepakantrus, drą- 
sus, truputį įžūlokas, jis pats kelis kartus per dieną skambindavo var- 
pais, kad tikinčiųjų sielos neužsnūstų, ir eidavo per trobas, žadindamas 
miegalius mišių, bet, nė metams neprabėgus, ir jį įveikė ore tvyrąs tin- 
gumas, kaitrios dulkės, kurios įkyriai lindo visur ir viską sendino, sun- 
kus miegas, kurį varė mėsos kukuliai ir nepakenčiamai troškios siestos 
valandos. 

Po Ursulos mirties namai vėl nusmuko, ir jų jau nebegalėjo pakelti 
dargi tokia ryžtinga ir valinga moteriškė, kaip Amaranta Ursula, kuri 
po daugelio metų, jau išaugusi į prietarų ncpaisančią, linksmą, moder- 
nią moterį, tvirtai stovinčią abicm kojomis, atlapos duris ir langus, no- 
rėdama atgrasyti griovimo dvasią, vėl įveis sodą, išnaikins rudąsias 
skruzdėles, kurios jau dienos aky drąsiai rėplines koridoriuje, ir veltui 
mėgins pažadinti užmigusių Buendijų vaišingumą. Fernandos troški- 
mas gyventi tarp keturių sienų laikėsi it neišgriaunama užtvanka audrin- 
go Ursulos šimtmečio kelyje. Kai nurimo karštasis vėjas, ji ne tik atsi- 
sakė duris atverti, bet dargi liepė lentų kryžiais užkalti langus, norėda- 
ma palaidoti save gyvą, kaip buvo įteigę tėvai. Brangiai kainuojantis su- 
sirašinėjimas su nematomais gydytojais nuėjo šuniui ant uodegos. Po 11- 
gų atidėliojimų sutartą dicną ir valandą Fernanda užsirakino miega- 
majame ir atsigulė Iovon galva į šiaurę, užsiklojusi tik balta paklode; 
pirmą valandą nakties ji pajuto ant veido skepetaitę, suvilgytą kažko- 
kiame lediniame skystyje. Kada pabudo, į langą jau spigino saulė, o ant 
pilvo raudonavo grubus lanko pavidalo randas - nuo kirkšnio iki krū- 
tinkaulio. Bet nepraėjo nė nustatytas poopcracinis poilsio laikas, ir Fer- 

nanda gavo gluminantį nematomų gydytojų laišką: jame buvo rašoma, 
kad ją labai atidžiai šešias valandas tyrinėję ir neužtikę jokių organiz- 
mo pakitimų, kurie būtų galėję sukelti tuos simptomus, jos tiek daug 
kartų ir taip smulkiai aprašytus. Teisybę pasakius, Fernandos pragai- 
štingas įprotis nevadinti daiktų jų tikraisiais vardais vėl iškrėtė jai pok- 
štą, nes chirurgai-telepatai tesurado gimdos pasmukimą, kurį galima 
buvoištaisyti ir be operacijos - apsirišus bandažu. Nusivylusi Fernanda 
bandė gauti smulkesnių paaiškinimų, bet nematomieji korespondentai 
liovėsi atsakinėję į jos laiškus. Slegiama nesuprantamo žodžio "banda- 
žas", Fernanda ryžosi nepaisyti gėdos ir pasiklausti prancūzą gydytoją, 
ką jis reiškia, ir tik tada sužinojo, kad tas pricš tris mėnesius pasikoręs 
ant sijos ir prieš miesto valią pulkininko Aurcliano Buendijos bendra- 
žygio buvo palaidotas kapinėse. Tada Fernanda patikėjo savo paslaptį 
sūnui Chosei Arkadijui, ir tas iš Romos jai atsiuntė bandažų drauge su 
instrukcija, kaip jais naudotis. Fernanda mintinai ją išmoko ir įmetė 
knygutę į išvietę, kad niekas nesužinotų jos negalavimų. Bet toks atsar- 
gumas buvo bereikalingas, nes paskutinieji namiškiai į ją nekreipė j0- 
kio dėmesio. Santa Sofija de la Piedad vieniša stūmė senatvės dienas: 
virė šeimynai kuklius pietus, o šiaip rūpinosi Chose Arkadiju Antruo- 
ju. Amaranta Ursula, iš dalies paveldėjusi Remedijos Gražiosios žavu- 
mą, dabar skirdavo mokslui tas valandas, kurias anksčiau sugaišdavo, 
kankindama Ursulą; ji buvo gilaus proto, stropi, ir Aurelianas Antrasis 
atgavo tas viltis, kurias anksčiau dėjo į Mėmę. Jis pažadėjo dukrai sių- 
siąs ją toliau mokytis į Briuselį, kaip buvo įprasta bananų kompanijos 
metais, ir, tos svajonės įkvėptas, Aurelianas Antrasis mėgino vėl dirbti 
potvynio nusiaubtas žemes. Pareidavo Aurelianas Antrasis retai, tik dėl 
Amarantos Ursulos, nes ilgainiui Fernanda žiūrėjo į jį kaip į svetimą, o 
mažasis Aurelianas, tolydžio bręsdamas, darėsi vis tylesnis ir labiau už- 
sidaręs. Aurelianas Antrasis vylėsi, kad senatvč suminkštins Fernandos 
širdį, ir ji leis berniukui įsiterpti į miesto gyvenimą, o makondiškiai ne- 
susimanys raustis jo įtartinoje kilmėje. Bet pats Aurelianas, matyt, pa- 
mėgo tokį uždarą gyvenimą ir vienatvę ir nėmaž negeidavo pažinti pa- 
saulį anapus laukujų durų. Kai Ursula liepė atrakinti Melkiado kamba- 
rį, Aurelianas ėmė sukiotis apie duris ir žvilgčioti pro plyšį vidun, ir nie- 
kas nepastebėjo, kada jis susidraugavo su Chose Arkadiju Antruoju. 

Aurelianas Antrasis pamatė juos draugaujant tik po kelių savaičių, tą 
dieną, kai berniukas prabilo apie kruvinas skerdynes stoty. Tą dieną 
kažkas prie stalo ėmė skųstis, girdi, kai bananų kompanija apleido Ma- 
kondą, miestas iš pirmos dienos ėmė smukti, ir Aurelianas įsikišo į gin- 
čą visai kaip subrendęs vyras, sugebantis išreikšti savo mintis. Jo nuo- 
monė buvo priešinga viešajai, jis pareiškė, jog Makondas buvęs klestin- 
tis miestas ir turėjęs didelę ateitį, kol jo neišvedė iš kelio, neištvirkino 
ir visiškai neapiplėšė bananų kompanija, o jos inžinieriai iššaukę pot- 
vynį, nenorėdami daryti nuolaidų savo darbininkams. Berniukas taip 
išmintingai kalbėjo, kad Fernandai jis atrodė lyg šventvagiškai nukopi- 
juotas Jėzus tarp mokytų vyrų; jis tiksliai ir įtikinamai nupasakojo, kaip 
kariuomenė iš kulkosvaidžių sušaudžiusi darbininkus, daugiau kaip tris 
tūkstančius žmonių, susirinkusių geležinkelio stotyje, kaip jų lavonus 
pakrovusi į dviejų šimtų vagonų traukinį ir suvertusi į jūrą. Kaip ir dau- 
guma žmonių, Fernanda, įtikėjusi oficialia versija, kad stoties aikštėje 
nieko neįvyko, baisiausiai pasipiktino, manydama, jog berniukas pavel- 
dėjo pulkininko Aureliano Buendijos anarchistinius polinkius, ir liepė 
jam nutilti. Aurelianas Antrasis tačiau berniuko žodžiuose atpažino sa- 
vo dvyno brolio mintis. Iš tikrųjų Chosė Arkadijas Antrasis, kad ir lai- 
komas bepročiu, tuo metu buvo pats protingiausias Žmogus namuose. 
Jis išmokė mažąjį Aurelianą skaityti ir rašyti, drauge su juo studijavo 
pergamentus ir įteigė jam savo grynai asmenišką požiūrį į bananų kom- 
panijos viešpatavimo Makonde pasekmes; Chosės Arkadijo Antrojo 
nuomonė taip skyrėsi nuo melagingos versijos, istorikų priimtos ir mo- 
kykliniuose vadovėliuose išdėstytos, jog po daugelio metų Aurelianas, 
išėjęs į gyvenimą, nepaliaus galvojęs, kad senelio brolis jam bus pase- 
kęs kažkokią pasaką. Nuošaliame kambarėlyje, į kurį neprasismelkda- 
vo nei kaitrus vėjas, nei dulkės, nei karštis, jie abu minėdavo kažkada, 
labai seniai, gyvenusią šmėklą - senį, kuris dėvėjo skrybėlę su nukaru- 
siais it varno sparnai kraštais ir gerokai prieš jų gimimą pasakojo apie 
pasaulį, nusisukęs nuo lango. Abu drauge jie pastebėjo, kad kambarė- 
lyje visada būna kovo mėnuo ir visada pirmadienis, ir suprato, jog Cho- 
sė Arkadijas Buendija nebuvo toks kvailas, kaip manė šeima, anaiptol, 
jis vienintelis visuose namuose turėjo pakankamai šviesų protą, kadan- 
gi suvokė tą tiesą, jog laikas judėdamas irgi susiduria su įvairiomis kliū- 

timis ir patiria katastrofas, todėl laiko gabalėlis gali atskilti ir amžinai 
strygsoti kokiame nors kambaryje. Be to, Chosė Arkadijas Antrasis su- 
gebėjo suklasifikuoti kriptografinius pergamentų ženklus ir sudaryti jų 
lentelę. Jis įsitikino, kad jie atitinka keturiasdešimt septynių ar penkia- 
sdešimt trijų raidžių abėcėlę, o raidės, kaligrafiškai Melkiado parašy- 
tos, primena mažus vorelius bei erkes, o sujungtos į eilutes - skalbinius, 
padžiautus ant vielos. Aurelianas atsiminė matęs kažką panašaus angli- 
škoje enciklopedijoje ir ją atsinešė į Melkiado kambarį, norėdamas su- 
lyginti abi lenteles. Jos iš tiesų atitiko vicna kitą. 

Dar tuo metu, kai jis bandė sudaryti mįslių loteriją, Aurelianas An- 
trasis atsibusdavo, jausdamas gerklėje kažkokį kamuolį, tarsi ją būtų 
gniaužusios ašaros. Petra Kotes tarė tada, jog tai esąs paprasčiausias 
negalavimas, atsiradęs dėl sunkaus gyvenimo, ir daugiau kaip metus kas 
rytą šepetėliu tepdavo jam gomurį bičių medumi, sumaišytu su ridikų 
sultimis. Kai auglys gerklėje išaugo ir pasidarė sunku kvėpuoti, Aure- 
lianas Antrasis apsilankė pas Pilarą Ternerą ir paklausė, ar ši kartais 
nežinanti kokios nors gydomosios žolelės. Tačiau jo šaunioji senelė, ku- 
ri, vadovaudama nelegaliam bordeliui, jau buvo peržengusi per šimtą 
metų, mediciną tebelaikė prietarais ir kreipėsi patarimo į kortas. Iškri- 
to čirvų karalius, pikų valeto špagos persmeigta gerkle, ir kortų metė- 
ja padarė išvadą, kad Fernanda stengiasi susigrąžinti vyrą labai nuse- 
nusiu būdu - smaigstydama segtukais jo portretą, bet, mažai išmanyda- 
trasis teturėjo tik vestuvines nuotraukas, kurios sveikut sveikutėlės gu- 
lėjo šeimos aibume, todėl jis slapta nuo savo žmonos išgriozdė visus 
kampus ir pagaliau užtiko komodoje užkištą pusę tuzino bandažų, su- 
dėtų į neregėtas dėžutes. Manydamas, kad šitie raudoni guminiai daik- 
čiukai turi kažką bendra su burtais, įsikišo vieną į kišenę ir nunešė pa- 
rodyti Pilarai Ternerai. Ši negalėjo nusakyti jo paskirties, bet kažką įta- 
rė, todel liepė atnešti kitus ir, dėl viso pikto kieme sukrovusi laužą, juos 
sudegino. Kad atstotų tariamai Fernandos užleistas blogis, ji patarė Au- 
relianui Antrajam paimti perekšlę vištą, apšlapinti ir gyvą užkasti po 
kaštonų; ir jis padarė, kaip buvo sakyta, giliai tikėdamas Pilaros Terne- 
ros žodžiais, o kai sausais lapais uždangstė suraustą žemę, pasidingo- 
jo, kad pasidarė lengviau kvėpuoti. Bandažų dingimas Fernandai pa- 

kišo mintį, jog tai būsiąs nematomų gydytojų kerštas, todėl marškiniuo- 
se įsisiuvo vidinę kišenę ir ten laikė naujus bandažus, kuriuos atsiuntė 
sūnus. 

Praėjo pusė metų po vištos užkasimo, ir Aurelianas Antrasis vieną 
vidurnaktį pabudo kosulio draskomas ir pajuto, kad jo krūtinę plėšo ge- 
ležinės didžiulio vėžio žnyplės. Kaip tik tada jam pasidarė aišku, kad jis 
gali deginti magiškus raiščius kiek tinkamas ir kiek tinkamas šlapintis 
ant užkalbėtų vištų, vis viena jam lemta mirti, ir tai yra vienintele skau- 
di tiesa. Jis niekam neatsikleidė savo minčių. Kankinamas baimės, jog 
numirs, nespėjęs išsiųsti Amarantos Ursulos į Briuselį, jis plušo kaip 
niekada - per savaitę surengdavo jau nc vieną, o tris loterijas. Iš labo 
ryto lėkdavo į miestą, išlandžiodavo tolimiausius ir skurdžiausius rajo- 
nus, tik mirtininkui būdingu užsidegimu pardavinėdamas savo bilietus. 
"Štai dieviškoji apvaizda - šaukdavo jis. - Nepralciskite progos, nes ji 
pasitaiko tik vieną kartą per šimtą metų". Jis stengėsi atrodyti linksmas, 
simpatiškas, iškalbingas, bet, pažvelgus į prakaituotą išblyškusį jo vei- 
dą, buvo aišku, kad jis tik svečias šioje žemėje. Kartais įsisprausdavo į 
kokią nuošalią vietelę, toliau nuo Žmonių akių, ir sėsdavo valandžiukę 
atsipūsti nuo tų geležies žnyplių, kurios draskė jo krūtinę. O vidurnak- 
tį vėl leisdavosi klaidžioti po blogos šlovės kvartalą, gundydamas stam- 
biais išlošimais vienišas moteris, dūsaujančias pric viktrolų. "Šitas nu- 
meris nesirodė jau keturi mėnesiai, - sakydavo jis, rodydamas savo bi- 
lietukus. - Nepraleiskite progos, nes gyvenimas daug trumpesnis, negu 
jūs galvojate". Galų gale žmonės liovėsi jį gerbę, ėmė iš jo Lyčiotis, o pa- 
anksčiau, bet nesivaržydami į akis jam sakydavo - donas Dicvo apvaiz- 
da. Jo balsas silpo, duslėjo, pagaliau pasidarė kimus it šuns, bet Aure- 
lianas Antrasis dar įstengdavo sudominti žmones lošimais Petros Ko- 
tes kieme. Ir visgi, praradęs balsą ir supratęs, kad skausmas tolydžio di- 
dėja ir netrukus bus nebepakenčiamas, Aurelianas Antrasis aiškiai pa- 
matė, jog kiaulių ir ožkų loterija nepadės jo dukrai išvykt į Briuselį, ir 
tada jam dingtelėjo mintis surengti pasakišką loteriją: lošti iš potvynio 
nuniokotų žemių, juk žmonės su kapitalu galėtų puikiausiai jas atgai- 
vinti. Ši idėja visus baisiausiai sugundė, ir pats alkaldas pasišovė ypa- 

tingu potvarkiu išgarsinti žemės loteriją; bilietai buvo pardavinėjami po 
šimtą pesų, juos pirko susidėję, organizuodami kompanijas, ir, neprač- 
jus savaitei, neliko nė vieno bilieto. Vakare po lošimo tie, kuriems nu- 
sišypsojo laimė, surengė prašmatnią šventę, kuri bemaž prilygo bana- 
nų kompanijos klestėjimo gerųjų laikų pokyliams, ir Aurelianas Antra- 
sis paskutinį kartą akordeonu sugrojo užmirštas Fransisko Žmogaus 
dainas, bet jų padainuoti jau nebegalėjo. 

Po dviejų mėnesių Amaranta Ursula iškeliavo į Briuselį. Aurelianas 
Antrasis jai atidavė ir nepaprastos loterijos pinigus, ir viską, ką buvo 
sutaupęs per paskutinius mėnesius, bc to, dar nedidelę sumelę, kurią 
gavo už parduotą pianolą, klavikordą bei senoviškus baldus, patekusius 
įnemalonę. Joapskaičiavimu, šitų pinigų turėjo pakakti mokslui, tik bu- 
vo neaišku, ar jų užteks parvažiuoti namo. Fernanda piktinosi, kad Briu- 
selis taip arti nuodėmingojo Paryžiaus, ir visaip priešinosi dukters ke- 
lionei, bet ją nuramino padrės Anchclo rekomendacinis laiškas, adre- 
suotas vienuolių laikomam jaunųjų katalikių pensionui, kuriame Ama- 
ranta Ursula pasižadėjo gyventi iki pat studijų pabaigos. Be to, klebo- 
nas surado grupę pranciškonių vienuolių, kurios vyko į Toledą, ir tos 
sutiko mielai vežtis su savimi merginą, o Tolede suieškoti padorių pa- 
keleivių iki pat Belgijos. Kol šiuo klausimu buvo skubotai susirašinėja- 
ma, Aurelianas Antrasis, padedamas Petros Kotes, ruošė Amarantos 
Ursulos bagažą. Tą vakarą, kai jos daiktai jau buvo sukrauti į vieną Fer- 
nandos kraitinių skrynių, viskas buvo taip gerai apgalvota, jog būsimo- 
ji studentė atmintinai žinojo, kokiais drabužiais ir kokiomis velvetinė- 
mis kurpaitėmis dėvės, plaukdama per Atlantą, kame guli mėlynas ge- 
lumbinis paltas su varinėmis sagomis ir tymo batukai, kuriuos privalės 
apsiauti, eidama į krantą. Ji taip pat žinojo, kaip reikia lipti į laivą, kad 
nenukristum nuo tiltelio, žinojo, kad privalo nesitraukti nuo vienuolių, 
o iš kajutės išeiti nebent valgyti, ir, gink Dieve, neatsakinėti į abiejų ly- 
čių nepažįstamų žmonių klausimus atviroje jūroje. Ji vežėsi buteliuką 
lašų nuo jūros ligos ir padrės Anchelo padovanotą sąsiuvinį su šešiomis 
maldelėmis, atitolinančiomis audras. Fernanda jai pasiuvo drobinę juo- 
stą pinigams laikyti ir parodė, kaip ja susijuosti, kad netgi naktį nereik- 
tų jos nusisegti. Ji žadėjo netgi padovanoti dukrai savo auksinį puodą, 
su šarmu iššveistą ir spiritu išdezinfekuotą, bet toji atsisakė, tardama, 

jog būsimosios mokslo draugės ją trauksiančios per dantis. Po kelių mė- 
nesių, savo mirties valandą, Aurelianas Antrasis prisimins savo dukrą 
tokią, kokią matė paskutinį kartą, kai Amaranta Ursula bergždžiai mė- 
gino atidaryti uždulkėjusį antros klasės vagono langą, norėdama iišklau- 
syti paskutinius Fernandos prisakymus. Ji vilkėjo rausvo šilko suknelę 
su dirbtinių našlaitėlių puokšte ant dešiniojo peties, avėjo žemakulnius 
tymo batelius ir šilkines kojines su keliaraiščiais. Ji buvo neaukšto ūgio, 
ilgais palaidais plaukais, gyvų akių, kaip Ursula jos metuose, o jos ma- 
niera atsisveikinti be ašarų, bet ir be šypsenos, liudijo dvasios stiprybę, 
paveldėtą iš proprosenelės. Traukinys pajudėjo, ir Aurelianas Antra- 
sis, spartindamas žingsnį ir vesdamas už parankės Fernandą, kad ši ne- 
sukluptų, vos spėjo pamojuoti ranka, kai duktė jam pasiuntė bučinį pir- 
štų galiukais. Juodu ilgai stovėjo kaitrioje saulėje ir žiūrėjo, kaip trau- 
kinys akiraty virsta juodu tašku, - pirmą kartą nuo vestuvių dienos jie 
stovėjo susiėmę už rankų. 

Rugpjūčio devintą, dar gerokai prieš pirmą laišką iš Briuselio, Cho- 
sė Arkadijas Antrasis šnekučiavosi su Aurclianu Melkiado kambaryje 
ir nei iš šio, nei iš to tarė: 

- Visada atsimink: jų buvo daugiau kaip trys tūkstančiai, ir visus juos 
suvertė į jūrą. 

Paskui sukniubo ant pergamentų ir numirė, išplėtęs akis. Tą pačią 
akimirką Fernandos lovoje jo dvynas brolis užbaigė ilgai trukusią, než- 
moniškai sunkią kovą su geležinėmis vėžių žnyplėmis, kurios draskė jam 
gerklę. Aurelianas Antrasis prieš savaitę parėjo namo be balso, be kva- 
po, vien oda ir kaulai, parėjo nešinas skryniomis skrajūnėmis ir iškleru- 
siu akordeonu, parėjo išpildyti savo įžado - mirti šalia žmonos. Petra 
Kotes padėjo jam susirinkti drabužius ir atsisveikino, nepraliejusi nė 
vienos ašarėlės, bet pamiršo įduoti Aurelianui Antrajam lakuotus pu- 
sbačius kuriais jis norėjo mūvėti grabe. Todėl, sužinojusi apie jo mirtį, 
Petra Kotes apsivilko juodą suknią, susivyniojo į laikraštį pusbačius ir 
prašė-Fernandą leisti pamatyti lavoną. Fernanda neleido nė slenksčio 
peržengti. 

- Supraskite mane, - maldavo Petra Kotes. - Pagalvokite, kaip aš jį 
mylėjau, jei esu pasiryžusi iškęsti net tokį pažeminimą. 

- Nėra tokio pažeminimo, kurio nebūtų nusipelniusi neteisėta sugy- 
ventinė, - atkirto Fernanda. - Geriau palauk, kol pasimirs dar kuris ta- 
vo sugulovų, ir tada apauk jį tais pusbačiais. 

Vykdydama savo pažadą, Santa Sofija de la Piedad virtuviniu peiliu 
nupjovė Chosės Arkadijo Antrojo galvą, norėdama būti tikra, kad jis 
laidojamas negyvas. Brolių kūnai buvo paguldyti į vienodus grabus, ir 
tada visi pamatė, kad mirties glėbyje jie vėl pasidarė panašūs, kaip an- 
kstyvoje jaunystėje. Senieji Aureliano Antrojo išgertuvių draugai ant 
grabo uždėjo vainiką su tamsiai violetiniu kaspinu, kuriame buvo už- 
rašyta: "Veiskitės, karvės, - gyvenimas trumpas!" Fernanda pasipiktino 
tokia nepagarba velioniui ir liepė išmesti vainiką į mėšlyną. Paskutinę 
akimirką nuliūdę girtuoklėliai, nešdami iš trobos grabus, juos sumaišė 
ir Aurelianą Antrąjį palaidojo Chosei Arkadijui Antrajam skirtoje duo- 
bėje, o į šio kapą nuleido brolio karstą. 


Dar daug daug metų Aurelianas praleido McIkiado kambaryje. Jis 
mintinai išmoko fantastines legendas iš apdraskytosios knygos, Herma- 
no Paralyžiuotojo* mokymo pagrindus, pastabas apie demonologijos 
mokslą, filosofinio akmens ieškojimų vadovą, Nostradamuso "Šimtme- 
čius" bei jo maro epidemijų tyrinėjimus ir šitaip peršoko paauglystės 
metus, neturėdamas jokio supratimo apie savo epochą, bet gerai išma- 
nydamas viduramžių išmintį. Santa Sofija de la Piedad, užėjusi į kam- 
barį, visada rasdavo Aurelianą įsigilinusį į skaitymą. Anksti rytą ji atne- 
šdavo puodelį juodos kavos be cukraus, vidurdienį - lėkštę virtų ryžių 
su keliais keptų bananų griežinėliais, nes tik toks maistas buvo valgo- 
mas Buendijų namuose po Aureliano Antrojo mirties. Ji nukirpdavo 
Aurelianui plaukus, iššukuodavo parazitus, persiūdavo senus drabu- 
žius, kuriuos traukdavo iš užmirštų skrynių, o kai jam prasikalė ūsai, at- 
nešė pulkininko Aureliano Buendijos skustuvą ir stiklinaitę putoms. Nė 
vienas pulkininko vaikų, dargi Aurelianas Chosė, nebuvo taip į jį pa- 
našus, kaip šitas Aurelianas, ypač išsišovusiais skruostikauliais ir tiesia, 
išdidžia lūpų linija. Anais laikais, kai Melkiado kambary sėdėjo Aure- 
lianas Antrasis, Ursulai rodėsi, kad jis kalba pals su savim, tad ir San- 
ta Sofija de la Piedad tą patį galvojo apie Aurelianą. O iš tikrųjų Aure- 
lianas kalbėdavo su Melkiadu. Vieną karštą vidurdienį, netrukus po 
dvynių mirties, šviesiame lango kvadrate jis išvydo liūdną senuką su 
skrybėle, kurios kraštai karojo it varno sparnai; tai buvo gyvas paveik- 
slas ano prisiminimo, įsmigusio į Aureliano sąmonę dar gerokai prieš 
jam užgimstant. Tuo metu Aurelianas jau buvo baigęs pergamentų abė- 


* Hermanas iš Raichenau (1013 - 1054) - vokiečių metraštininkas. matematikas, 
astronomas. 

cėlės klasifikavimą. Todėl, kai Melkiadas paklausė, ar jis žinąs, kokia 
kalba parašyti šie raštai, vaikinukas ryžtingai atsakė: 

- Sanskrito. 

Melkiadas pranešė, kad jam jau nebedaug likę laiko lankytis savo 
kambaryje. Bet jis ramiai keliausiąs į amžinosios mirties lankas, žino- 
damas, kad Aurelianas suspės išmokti sanskrito kalbą per tuos likusius 
metus, iki pergamentams sukaks vienas šimtmetis ir bus galima juos išši- 
fruoti. Melkiadas Aurelianui nurodė, jog į upę vedančiame skersgatvy- 
je, kuriame bananų kompanijos laikais būdavo pranašaujama ateitis ir 
aiškinami sapnai, vienas mokytas katalonietis turįs knygų krautuvėlę, o 
joje esąs Sanskrit Primer*, ir jis privaląs kuo greičiau nusipirkti tą kny- 
gą, nes per šešerius metus kandys ją sukaposiančios. Pirmą kartą per 
visą savo ilgą gyvenimą Santa Sofija de la Piedad išdrįso parodyti kaž- 
kokį jausmą - be galo nustebo, kai Aurelianas paprašė parnešti jam kny- 
gą, stovinčią tarp "Išlaisvintosios Jeruzalės" ir Miltono poemų, knygų 
lentynų antrosios eilės dešiniajame kampe. Ji nemokėjo skaityti, tad 
mintinai iškalė tas Žinias ir gavo pinigų, pardavusi vieną iš septynioli- 
kos auksinių žuvyčių, kurios buvo paslėptos juvelyrinėje dirbtuvėje, ir 
tik ji su Aurclianu žinojo, kur jos buvo užkištos aną naktį, kai kareiviai 
kratė namus. 

Aurelianas sparčiai mokėsi sanskrito, o Melkiadas rodėsi vis rečiau 
ir vis labiau tolo, pamažėl skysdamas vidurdienio akinančioje šviesoje. 
Paskutinį kartą Aurelianas jo nebematė, tik juto, kad senukas čia pat, 
ir vos girdėjo šnabždesį: "Aš miriau nuo drugio Singapūro pelkėse". 
Nuo tos dienos į kambarį ėmė skverbtis dulkės, karštis, termitai, rado- 
sios skruzdėlės ir kandys, kurios turėjo paversti trūnėsiais visas knygas 
ir pergamentus drauge su jų išmintimi, 

Namuose nestokojo maisto produktų. Rytojaus dieną po Aureliano 
Antrojo mirties vienas jo draugų, atnešusių vainiką su nepagarbiu už- 
rašu, pasisiūlė Fernandai sumokėti pinigus, kuriuos buvęs skolingas jos 
velioniui vyrui. Paskui kiekvieną trečiadienį pasirodydavo pasiuntinys, 
nešinas pintine, prikrauta višokių valgymų, kurių namiškiams būdavo 
per akis visai savaitei. Niekas nesužinojo, kad tuos produktus siųsdavo 


* "Sanskrit Primer" - sanskrito pradžiamokslis. 

Petra Kotes, manydama, jog kasdieninė išmalda - geriausias būdas pa- 
žeminti tą, kuri ją buvo taip pažeminusi. Ir visgi Petros Kotes pyktis at- 
slūgo kur kas greičiau, negu ji tikėjosi, bet ji nesiliovė Fernandos šelpu- 
si: iš pradžių - išdidumo, o paskui - gailesčio vedama. Vėliau, kai Petra 
Kotes jau nebevaliojo pardavinėti loterijos bilietų, o žmonės ėmė loši- 
mais bodėtis, ji pati badaudavo, maitindama Fcrnandą, ir visą laiką 5ą- 
žiningai vykdė įsipareigojimus, kol savo akimis neišvydo varžovės lai- 
dotuvių. 

Sumažėjus namiškiams, Santa Sofija de la Piedad, rodės, turėjo pail- 
sėti, nes daugiau kaip pusę amžiaus vilko namų jungą. Niekas nėra gir- 
dėjęs jokio skundo iš šios tylios, neįžvelgiamos moteriškės, kuri pado- 
vanojo Buendijų šeimai angeliškai gerą Remediją Gražiąją ir paslap- 
tingą, išdidų Chosę Arkadiją Antrąjį - ir visą savo vienišą ir bežadį gy- 
venimą pašventė vaikams, o tie nė neprisiinindavo, kad yra jos vaikai ar 
vaikaičiai; lyg savo sūnumi rūpinosi Aurelianu, net nenutuokdama, kad 
atsieina jam prosenelė. Tiktai tokiuose namuose, kaip Buendijų, buvo 
savaime suprantamas dalykas, kad ji miega kamaroje, ant grindų pasi- 
tiesusi demb)lį, ištisą naktį klausydamasi žiurkių brazdesio, o kartą nak- 
tį - ji niekam nepasakojo - pakirdo išsigandusi, jog kažkas iš tamsos įją 
spokso, - tai buvo nuodinga gyvatė, šliaužianti jai per pilvą. Ji žinojo, 
kad Ursula iškart ją paguldytų į savo lovą, jeigu ji nusiskųstų, bet tais 
laikais niekas nieko nematė, ir, norėdamas atkreipti į save kieno dėme- 
sį, turėjai iš visos gerklės šaukti galerijoje, nes alsus darbas kepykloje, 
karo negandos, vaikų priežiūra nepalikdavo laiko pagalvoti apie savo 
artimą. Tik Petra Kotes, kurios Santa Sofija de la Piedad niekada ne- 
buvo mačiusi, vienintelė ją prisimindavo. Petra Kotes visada, dargi to- 
mis dienomis, kada su Aurelianu Antruoju naktimis darydavo stebu- 
klus iš negausių loterijos pajamų, rūpinosi, kad Santa Sofija de la Pie- 
dad turėtų išeiginių batelių ir padorią suknutę. Fernanda, atėjusi į na- 
mus, turėjo pagrindo laikyti Santą Sofiją de la Piedad nuolatine šeimos 
tarnaite, ir, nors daugybę kartų jai buvo sakyta, kad Santa Sofija de la 
Piedad yra jos vyro motina, jaunajai moteriškei būdavo taip neįtikėti- 
na, kad ji kaipmat vėl pamiršdavo. Santa Sofija de la Piedad, matyt, vi- 
sai nesikrimto, būdama namų darbininke. Atvirkščiai, rodės, jai patin- 
ka tylomis, be perstojo eiti iš kambario į kambarį, apžiūrinėti kiekvie- 

ną kertę, tvarkytis ir švarintis dideliuose namuose, kuriuose ji gyveno 
nuo pat jaunystės, nors jie, ypač bananų kompanijos metais, labiau pa- 
nėšėjo į kareivines, negu įšeimos židinį. Tačiau po Ursulos mirties San- 
ta Sofija de la Piedad jau buvo nebe tokia nežmoniškai darbšti ir ištver- 
minga. Mat ne tik ji paseno ar išvargo, bet ir namai kasdien dūlėjo. Ant 
sienų vešėjo švelnutės samanos, kiemas apaugo žole, cementinė galeri- 
jos asla suskeldėjo it stiklas, piktžolių graužiama, plyšiai prižėlė tokių 
pat geltonų gėlyčių, kokių bemaž prieš šimtą metų Ursula rado stikli- 
nėje su Melkiado dirbtiniais dantimis. Nebeturėdama nei laiko, nei 
sveikatos pastoti kelią gaivališkai gamtos jėgai, Santa Sofija de la Pie- 
dad ištisas dienas vaikščiodavo po miegamuosius, baidydama driežiu- 
kus, kurie naktimis grįždavo atgal. Vieną rytą ji pamatė, jog rudosios 
skruzdėlės paliko išvarpytus trobos pamatus, per sodą nusigavo turč- 
klais į galeriją, kame stovėjo sausos kaip žemė begonijos, ir suėjo į vi- 
dų. Santa Sofija de la Piedad iš pradžių bandė jas traiškyti šluota, pa- 
skui griebėsi nuodingų skysčių ir galiausiai negesintų kalkių, bet viskas 
veltui - rytojaus dieną rudosios skruzdėlės vėl ropojo tais pačiais take- 
liais, įžūlios ir nenugalimos. Fernanda, rašinėdama savo vaikams, nesu- 
vokė baisios, sparčios naikinimo galios, ir Santa Sofija de la Piedad tvar- 
kėsi viena; kovojo su piktžolėmis, kad šios neįsiveržtų į virtuvę, šlavė 
nuo sienų voratinklių barzdas, kurios po kelių valandų vėl apeidavo vi- 
sus kampus, skaptavo termitų landas. Bet, išvydusi, jog voratinkliais ir 
dulkėmis apteko net Melkiado kambarys, kurį ji šlavė ir tvarkė tris kar- 
tus per dieną, išvydusi, jog nepadeda net jos pasiutiškas švarinimasis ir 
kambarys pamažėl darosi bjaurus ir apgailėtinas, lygiai toks, kokį jį pra- 
našiškai regėjo tik du žmonės - pulkininkas Aurelianas Buendija ir jau- 
nasis karininkas, Santa Sofija de la Piedad suprato esanti nugalėta. Ta- 
da ji apsivilko panešiotus išeiginius drabužius, apsiavė senas Ursulos 
kurpaites bei Amarantos Ursulos padovanotas medvilninės kojines ir 
susirišo į mazgelį dvi ar tris baltinių pamainas. 

- Aš daugiau nebegaliu, - pasakė ji Aurelianui. - Šitie namai per daug 
dideli mano seniems kaulams, 

Aurelianas paklausė, kur ji išeinanti, ir Santa Sofija de la Piedad ne- 
aiškiai mostelėjo ranka, tarsi neturėdama jokio supratimo apie savo 
ateitį. Ir visgi tuoj pat pasakė norinti Rioačoje pas savo pusseserę pra- 

leisti paskutinius gyvenimo metus. Jos žodžiai skambėjo neįtikimai. Mi- 
rus tėvams, Santa Sofija de la Piedad su jokiais miesto žmonėmis nepa- 
sižinojo, negaudavo nei laiškų, nei siuntinių ir nė neužsimindavo apie 
kokius nors giminaičius. Aurelianas jai atidavė keturiolika auksinių žu- 
vyčių, nes ji baudėsi pasiimti kelionėn tik savo santaupas: vieną pesą ir 
dvidešimt penkis sentavus. Pro langą Aurelianas matė, kaip ji, nešina 
mazgeliu, palinkusi nuo metų naštos, vilkdama kojas, iš leto perėjo kie- 
mą, matė, kaip pro vartelius įkišo ranką, užstumdama šovynę. Daugiau 
jis niekada jos neberegėjo ir nieko apie ją nebegirdėjo. 

Fernanda, sužinojusi, kad Santa Sofija de la Piedad išėjo, burbėjo 
ištisą dieną, rausdamasi po skrynias, komodas ir spintas, žiūrinėdama 
kiekvieną daiktelį, kol galiausiai įsitikino, jog anyta išėjo bemaž tuščio- 
mis rankomis. Ji nusidegino pirštus, pirmą kartą gyvenime kurdama 
krosnį, ir gavo prašyti Aurelianą parodyti, kaip reikia virti kavą. Vėliau 
vaikinas pats taisydavo valgį. Atsikėlusi Fernanda rasdavo pusryčius ant 
stalo, pavalgiusi vėl užsidarydavo miegamajame ir išeidavo tik pietų, 
kuriuos Aurelianas uždangstęs šiltai padėdavo, o ji nusinešdavo į val- 
gomąjį ir pati viena valgydavo, atsisčdusi tarp kandeliabrų gale stalo, 
padengto linine staltiese ir apstatyto penkiolika tuščių kėdžių. Dargi 
palikę vieni du, Aurelianas ir Fernanda gyveno skyrium, užsisklendę sa- 
vo vienatvėje, tvarkė tik savo miegamuosius, o voratinkliai pančiojo ro- 
žių krūmus, pynėsi apie sijas ir storu sluoksniu gulė ant sienų. Kaip tik 
tuo metu Fernandai pasirodė, kad namuose įsiveisė kaukai. Daiktai, 
ypač tie, be kurių negalima apsieiti nė dienos, rodos, savo kojomis ke- 
liavo iš vietos į vietą. Fernanda valandų valandas ieškodavo žirklių, tvir- 
tai įsitikinusi, kad jas vakar buvo padėjusi ant lovos, ir pagaliau, apver- 
tusi aukštyn kojom visus namus, rasdavo jas ant lentynėlės virtuvėje, 
nors virtuvėn, jos galva, keturias dienas nebuvo nė kojos įkėlusi. Arba 
staiga, būdavo, stalo dėžutėje trūksta šakučių, o rytojaus dieną, žiūrėk, 
šešios šakutės mėtosi ant altoriaus, o trys guli praustuvėje. Daiktai, ro- 
dos, žaidė slapstynių, ir tos išdaigos ypač siutindavo Fernandą, kai ji sė- 
sdavo rašyti. Rašalinė, ką tik pasistatyta po dešinei, ūmai atsidurdavo 
po kairei, o prespapjė visiškai dingdavo nuo stalo ir tik po dviejų dienų 
atsirasdavo miegamajame po pagalve, laiškai Chosci Arkadijui pakliū- 
davo į voką su Amarantos Ursulos adresu, ir Fernanda amžinai būg- 

štaudavo, jog sumaišys vokus, o tas dažnokai atsitikdavo. Kartą jai din- 
go plunksnakotis su plunksna. Po dviejų savaičių juos atnešė laiškinin- 
kas, kuris, aptikęs svetimą plunksną kišenėje, ilgai vaikščiojo iš trobos 
į trobą, kol surado savininką. Iš pradžių Fernanda manė, kad visi daik- 
tai - kaip ir bandažai - dingsta per nematomus gydytojus, ir buvo netgi 
pradėjusi rašyti jiems laišką, kad paliktų ją ramybėje, bet kažko turėjo 
išeiti, o kai sugrįžo - pradėtojo laiško neberado, be to, ir ncbeprisimi- 
nė, ką žadėjusi daryti. Kartą ji pradėjo įtarinėti Aurclianą. Fernanda 
ėmė jį sekti, kaišiojo jam po ranka įvairiausius daiktus, tikėdamasi pa- 
gauti vaikiną nusikaltimo vietoje, bet labai greit įsitikino, jog Aurelia- 
nas išeina iš Melkiado kambario tik į virtuvę ar išvietę ir išdaigos jam 
nerūpi. Tad Fernanda padarė išvadą, kad daiktus nudangina kaukai, ir 
ryžosi kiekvieną daiktą pritvirtinti ten, kur jis naudojamas. Ilga virvute 
pririšo žirkles lovos galvūgalyje, plunksninę ir prcspapjė - prie stalo ko- 
jos, o rašalinę priklijavo po dešinci, kamc paprastai dėdavo popierių. 
Bet nieko nelaimėjo, nes tik pradeda ką nors siūti, žiūrėk, jau po valan- 
dėlės žirklėmis nebepasiekia nukirpti, tarsi kaukai būtų sutrumpinę vir- 
vutę. Tas pats nutikdavo ir plunksnakočio virvutei, ir netgi jos rankai, 
nes tik truputį parašo, ir jau nebepasickia rašalinės. Nei Amaranta Ur- 
sula Briuselyje, nei Chosė Arkadijas Romoje nicko nežinojo apie tas 
ne itin reikšmingas bėdas. Fernanda rašydavo savo vaikams esanti lai- 
minga ir iš tiesų buvo laiminga, nes jau nebeturėjo nei rūpesčių, nei pa- 
reigų, tarsi vėl būtų sugrįžusi į gimtąją pastogę, kame nereikdavo grum- 
tis su kasdieniškomis smulkmenomis, nes visos jos jau buvo seniai 
išspręstos vaizduotėje. Berašinėdama laiškus, Fernanda prarado laiko 
nuovoką, ypač kai išėjo Santa Sofija de la Piedad. Ji įprato skaičiuoti 
dienas, mėnesius ir metus, išeities tašku laikydama datas, kada turės su- 
grįžti vaikai. Bet tos datos buvo nukeltos kartą, kitą, ir Fernandai susi- 
maišė laikas ir terminai, dienos pradėjo nebesiskirti viena nuo kitos, 
netgi negalėjai pasakyti, ar jos išvis cina. Užuot nerimastavusi, Fernan- 
dajautėsilabai patenkinta. Ji nenusiminė, kai Chosė Arkadijas pranešė, 
jog tikisi užbaigti aukštuosius teologijos mokslus ir studijuoti diploma- 
tiją, nors jau prieš daugelį metų buvo motinai rašęs esąs šventinimų išva- 
karėse: Fernanda žinojo, kokie aukšti ir sunkūs lipti yra sraigtiniai laip- 
tai į šventojo Petro sostą. Ji džiūgaudavo, gavusi naujienų, kurios kito 

nebūtų nėmaž stebinę, pavyzdžiui, kai sūnus pranešė savo akimis ma- 
tęs popiežių. Lygiai taip pat džiūgavo, kai Amaranta Ursula atrašė, jog 
jos mokslai Briuselyje dar užsitęsią, nes ji esanti gabi ir dėlto gavusi kai 
kurių privilegijų, kurių tėvas nenumatęs, apskaičiuodamas studijų truk- 
mę. 

Daugiau nei treji metai prabėgo, kai Santa Sofija de la Piedad at- 
nešė sanskrito gramatiką, ir Aurelianas galų gale išvertė pirmąjį perga- 
mentų lapą. Jis padarė milžinišką darbą, bet žengė dar tik pirmą žin- 
gsnį tuo begaliniu keliu, kurio galo nesimatė, nes ispaniškas vertimas 
neturėjo jokios prasmės - tai buvo šifruotos eilės. Aurelianui trūko ele- 
mentariausių Žinių parinkti raktą šiam šifrui, bet, prisiminęs Melkiado 
žodžius, jog mokyto kataloniečio krautuvėlėjc esą knygų, kurios padė- 
siančios įsismelkti į pačias pergamentų išminties gilumas, ryžosi pasi- 
kalbėti su Fernanda ir paprašyti, kad jį išleistų jų pasiieškoti. Kamba- 
ryje, užverstame šiukšlių krūvomis, kurios augte augdamos buvo užpil- 
džiusios bemaž visą laisvą plotą, Aurelianas svarstė, kaip tinkamiausiai 
kreiptis į Fernandą, derino aplinkybes, bet, virtuvėje sutikęs Fernandą, 
iš krosnies traukiančią pietus, - kitos progos ją pamatyti jis neturėjo, - 
prarasdavo žadą, o kruopščiai apgalvoti žodžiai įstrigdavo gerklėje. Jis 
pirmą kartą pradėjo sekti Fernandą. Klausėsi, kaip ji vaikšto miegama- 
jame, kaip eina prie durų paimti iš laiškininko vaikų laiškų ir įteikti sa- 
vų, kaip kieta plunksna iki giliausių išnaktų pasiutiškai skrebina popie - 
riaus lapus, kaip trakšteli elektros jungiklis ir tamsoje Fernanda šnab- 
žda poterius. Tik tada Aurelianas eidavo gulti, Vildamasis rytojaus die- 
ną ištaikyti patogų momentą. Jis buvo taip įtikėjęs mintimi, kad jam ne- 
bus atsakyta, jog vieną rytą apsikirpo plaukus, krintančius ant pečių, 
nusiskuto susivėlusią barzdą, apsimovė siauras kelnes, užsivilko balti- 
nius su prisegama apykakle, nežinia iš kicno paveldėtus, ir, nuėjęs į vir- 
tuvę, laukė, kol Fernanda ateis pusryčių. Tačiau pasirodė ne ta mote- 
ris, kuri kasdien įeidavo tvirtu žingsniu ir išdidžiai iškelta galva, o neže- 
miškai graži senutė, apsisiautusi pageltusia šermuonėlių mantija, su pa- 
auksuota kartono karūna ant galvos, ir išrodė ji tokia ilgesinga, tarsi 
slapčia būtų ilgai verkusi. Teisybę pasakius, Fernanda, Aureliano An- 
trojo skrynioje suradusi kandžių sukapotus karalienės apdarus, dažnai 
jais pasidabindavo. Pamatęs, kaip ji staiposi prieš veidrodį ir žavisi sa- 

vo karalienės povyza, be abejonės, būtum palaikęs ją pamišėle. Bet ji 
nebuvo pamišėlė. Karališki pašvitai jai tiesiog praskaidrindavo atmin- 
tį. Kai pirmą kartą juos apsivilko, ūmai užėme žadą, o akys pasruvo aša- 
romis, nes vėl pakvipo batų tepalu nuo kariškio, kuris atėjo padaryti ją 
karaliene, ir širdį sugildė prarastos godos. Ji pasijuto tokia susenusi, to- 
kia nusibaigusi, tokia tolima nuo geriausių savo gyvenimo valandėlių, 
jog ėmė ilgėtis dargi tų dienų, kurios anksčiau atrodė pačios juodžiau- 
sios, ir tik tada suvokė, jog trūksta raudonėlių kvapo, vėjelio nešiojamo 
po galeriją, sutemų ūko, kylančio virš rožių krūmų, ir netgi tų gyvuliškai 
grubių svetimšalių. Jos širdis - susigulėjusių pelenų saujelė - atlaikė pa- 
čius skaudžiausius kasdienos smūgius, bet sugniužo nuo pirmo praei- 
ties ilgesio dvelktelėjimo. Ilgus metus liūdesy ieškodama paguodos, 
Fernanda išsiugdė ydą. Vienatvė vėl padarė ją žmogumi. Bet tą rytą, 
kai ji įėjo į virtuvę ir pamatė blyškų, kaulėtą vaikiną keistai žėrinčiomis 
akimis, kuris jai padavė puodelį kavos, Fernanda pati iš savęs nusišai- 
pė. Ji neleido jam išeiti ir netgi pradėjo nešiotis namų raktus vidinėje 
kišenaitėje, kurioje slėpė bandažus. Tai buvo bercikalingas atsargumas, 
nes norėdamas Aurelianas būtų galėjęs nepastebėtas išsmukti iš namų 
ir vėl sugrįžti. Tačiau amžinas gyvenimas tarp keturių sienų, nepasiti- 
kėjimas supančiu pasauliu ir įgimtas paklusnumas buvo išdžiovinę vai- 
kino širdyje maišto sėklą. Jis grįžo įsavo celę ir vėl studijavo pergamen- 
tus, klausydamasis graudžių atodūsių, sklindančių iki vidurnakčio iš 
Fernandos miegamojo. Vieną rytą, kaip paprastai, jis nuėjo į virtuvę 
ugnies užkurti ir atvėsusiuose pelenuose rado vakarykščius Fernandos 
pietus. Tada užsuko į miegamąjį ir pamatė senutę, galinčią lovoje su 
šermuonėlių mantija, kaip niekad gražią; jos veido oda buvo lyg dram- 
blio kaulas. Kai po keturių mėnesių į Makondą sugrįžo Chosė Arkadi- 
jas, ji buvo nėmaž nepasikeitusi. 

Neįmanoma buvo įsivaizduoti sūnų, labiau panašų į savo motiną. Jis 
vilkėjo juodą taftinę eilutę, marškinius apvalia kieta apykakle, o vietoj 
kaklaraiščio buvo rožyte pasirišęs siaurą šilkinį kaspiną. Tai buvo bly- 
škus, svajingas žmogus nustebusiomis akimis ir nevalingomis lūpomis. 
Juodi, blizgantys lygūs plaukai, viršugalvyje perskirti tiesiu balsvu skla- 
stymu, išrodė lyg šventųjų perukas. Melsvas švariai nuskustos barzdos 
šešėlis parafino spalvos veide, rodos, bylojo apie sąžinės priekaištus. Jo 

rankos buvo putlios ir baltos su žalsvomis venomis, dykūno rankos, o 
ant kairio rodomojo puikavosi storas aukso žiedas su apvaliu opalu. Ati- 
daręs duris, Aurelianas iškart suprato, kas jis toks ir kad atvyksta iš la- 
bai toli. Eidamas jis skleidė gėlių vandens kvapą, to vandens, kuriuo 
Ursula šlakstė mažam galvą, kad galėtų jį surasti savo aklumo tamsybė-- 
se. Nežinia kodėl, tiek metų praleidęs svečioje šalyje, Chosė Arkadijas 
tebebuvo toks pat susenęs vaikas, liūdnas ir vienišas. Jis pasuko tiesiai 
į motinos miegamąjį, kuriame Aurelianas, norėdamas apsaugoti velio- 
nės kūną nuo gedimo, pagal Melkiado receptą keturis mėnesius savo 
senelio prosenelio žaizdre garino gyvsidabrį. Chosė Arkadijas jį nieko 
neklausė, tik pabučiavo motinos kaktą ir iš sijono vidinės kišenės ištrau- 
kė tris nesunaudotus bandažus ir drabužių spintos raktą. Chosės Arka- 
dijo staigūs ryžtingi judesiai visai nesiderino su svajinga išvaizda. Jis 
ištraukė iš spintos sandalo medžiu kvepiančią inkrustuotą dėžutę su šei- 
mos herbu ir išėmė ilgą Fernandos laišką, kuriame ji išliejo visą savo 
širdį ir pasakojo, ką, gyva būdama, slėpė nuo sūnaus. Chosė Arkadijas 
skaitė stačias, aiškiai susidomėjęs, tačiau nėmaž nesijaudindamas; skai- 
tydamas trečią puslapį, kilstelėjo akis ir atidžiai nužvelgė Aurelianą, 
tarsi iš naujo vėl su juo susipažindamas. 

- Vadinasi, - tarė aštriu kaip skustuvas balsu, - tu esi tas benkartas? 

- Aš Aurelianas Buendija. 

- Eik į savo kambarį, - tarė Chosė Arkadijas. 

Aurelianas pasitraukė ir netgi neišėjo pasižiūrėti našlaitiškų Fer- 
nandos laidotuvių. Kartais pro atviras virtuvės duris matydavo Chosę 
Arkadiją, kuris šnopuodamas slankiojo po namus, o gerokai po vidur- 
nakčio sunykusiuose miegamuosiuose girdėdavo jo žingsnius. Ištisus 
mėnesius jis negirdėjo Chosės Arkadijo balso, nes nei tas nesiteikė jam 
žodžio pratarti, nei jis pats neturėjo noro su juo šnekėti, 0 juo labiau 
laiko mąstyti apic ką kita, bc savo pergamentų. Po Fcrnandos mirties 
jis išsitraukė iš slėptuvės priešpaskutinę aukso žuvytę ir nuėjo į moky+ 
to kataloniečio knygynėlį ieškoti reikalingų knygų. Tai, ką beeidamas 
išvydo, nėmaž jo nedomino, galbūt Aurelianas neturėjo jokių prisimi- 
nimų ir negalėjo palyginti praeities su dabartim: ištuštėjusios gatvės ir 
apleisti namai atrodė lygiai tokie pat, kokius jis vaizdavosi anais laikais, 
kai būtų savo sielą užstatęs, kad gautų į juos bent pasižiūrėti. Jis pats 

sau leido išeiti, nors Fernanda draudė, leido sau išeiti iš namų tik vie- 
ną kartą, su vienut vieninteliu reikalu ir labai trumpam, todėl nesusto- 
damas pralėkė vienuolika kvartalų iki ano skersgatvio, kuriame seniau 
būdavo aiškinami sapnai, ir uždusęs įnėrė į užgriozdintą, tamsią patal- 
pą, kame vos buvo galima apsisukti. Rodės, čia nc knygynas, o sąvarta: 
senos, sušiurusios knygos, bet kaip sumestos krūvomis, gulėjo termitų 
išvarpytose lentynose, stirksojo voratinkliais aptrauktose kecrtėse ir rie- 
tuvėmis kūpsojo dargi tarp lentynų. Už ilgo stalo, irgi linkstančio nuo 
sunkių foliantų, knygyno savininkas rašė ir rašė kažką be galo, be kra- 
što violetiniu rašalu, kreivai šleivai rašč į popieriaus lakštus, išplėštus iš 
mokyklinio sąsiuvinio. Jo gražūs sidabruoti plaukai karojo ant kaktos 
tarsi kakadu kuodelis, o žvitrios siauros mėlynos akys švietė geraširdi- 
šku atlaidumu žmogaus, perskaičiusio visas pasaulio knygas. Sėdėjo tik 
vienomis apatinukėmis, visas pasruvęs prakaitu, ir netgi nepakėlė gal- 
vos pažiūrėti, kas atėjo. Aurelianas be jokio vargo iškasė iš tos pasaki- 
škos maišalienės reikalingas penkias knygas, nes jos visos gulėjo ten, 
kur buvo nurodęs Melkiadas. Netaręs nė žodžio, jis atkišo mokytam ka- 
taloniečiui pasirinktas knygas drauge su auksine žuvyte, tas pasklaidė, 
pasklaidė, ir jo akys užsivėrė tarsi dvi kriauklelės. "Matyt, esi kuoktelė- 
įęs", - tarė jis savo gimtąja kalba ir, patraukęs pečiais, grąžino Aurelia- 
nui visas penkias knygas ir žuvytę. 

- Neškis jas sveikas, - pasakė ispaniškai. - Paskutinis jas skaitė tur- 
būt Izaokas Aklasis, tad gerai pagalvok, ką darai. 

Chosė Arkadijas suremontavo Mėmės miegamąjį, įsakė išvalyti ir 
sulopyti pliušines užuolaidas bei damasto baldakimą virš vicekarališkos 
lovos ir vėl sutvarkė apleistą maudyklę, kurios cementinis baseinas bu- 
vo pajuodęs nuo kažkokių šiurkščių apnašų. Jis pasitenkino miegamuo- 
ju ir maudykle, prigrūsdamas savo valdas visokio šlamšto: apsitrynusių 
egzotiškų niekelių, pigių kvepalų ir menkaverčių blizgučių. Kituose 
kambariuose jis nusižiūrėjo tik šventųjų statulas prie namų altoriaus, 
vieną gražų vakarą išvilko jas į kiemą ir, užkūręs laužą, sudegino. Mie- 
godavo paprastai iki vienuoliktos ryto. Atsikčlęs apsisiausdavo auksi- 
niais slibinais išsiuvinėtu palaikiu chalatu ir, įsispyręs į šlepetes su pa- 
auksuotais kutais, eidavo į maudyklę, o ten pradėdavo tas apeigas, ku- 
rios savo iškilmingumu ir trukme labai panėšėjo į Remedijos Gražio- 

sios ritualą. Prieš lipdamas į baseiną, jis berdavo vandenin druskų iš tri- 
jų baltų buteliukų. Jis nesiplaudavo, apsiliedamas vandeniu iš moliūgi- 
nio dubenėlio, bet pasinerdavo į aromatingą vandenį ir porą valandų 
aukštielninkas plūduriuodavo, liūliuojamas gaivios vėsos ir prisiminda- 
mas Amarantą. Taip pagyvenęs kelias dienas, jis pakabino į spintą sa- 
vo taftinę eilutę, per daug šiltą vietos klimatui, be to, vienintelį savo išei- 
ginį drabužį, ir apsimovė siauras kelnes, labai panašias į tas, kurias mū- 
vėdavo Pjetras Krespis per šokių pamokas, ir apsivilko natūralaus šil- 
ko marškinius su monograma ant krūtinės. Du kartus per savaitę basei- 
ne skalbdavo tuos savo rūbus, o kol jie džiūdavo, vaikščiodavo su cha- 
latu, nes kitokių drabužių neturėjo. Namie niekad nepietaudavo. Išei- 
davo į gatvę, kai tik apmalšdavo pusiaudienio karštis, ir pareidavo vė- 
lai naktį. Tada vėl, šnopuodamas it katinas, liūdnai slankiodavo iš kam- 
po į kampą, mąstydamas apie Amarantą. Amaranta ir kraupūs šventų- 
jų žvilgsniai, mirksint naktinei lemputei, - tuos du prisiminimus buvo 
išsergėjusi jo atmintis apie gimtuosius namus. Ne kartą Romoje svaigią 
rugpjūčio naktį, snausdamas atviromis akimis, regėdavo Amarantą; ji 
kildavo iš marmurinio baseino su savo mezginiuotais sijonais ir aprišta 
ranka, pagražinta tremtinio ilgesio. Aurelianas Chosė Amarantos pa- 
veikslą skandino kruviname karo liūne, Chosė Arkadijas, priešingai, 
stengėsi išsaugoti ją gyvą savo geismų gelmėse, mulkindamas motiną 
šnekomis apie ganytojišką pašaukimą. Nei jam, nei Fernandai niekada 
nebuvo kilusi mintis, kad jų susirašinėjimas - tai tik keitimasis prama- 
nais. Atvykęs į Romą, Chosė Arkadijas metė seminariją ir toliau sekė 
pasakas apie teologijos bei bažnytinių kanonų teisės studijas, nenorė- 
damas prarasti pasakiško palikimo, apie kurį nuolat svaičiojo motina 
savo laiškuose; tas palikimas turėjo jį išvaduoti iš skurdo, ištraukti iš 
purvinos Trasteverio palėpės, kame jis buvo prisiglaudęs kartu su 
dviem draugais. Gavęs paskutinį Fernandos laišką, neišvengiamos mir- 
ties nujautimo padiktuotą, jis sumetė į lagaminą paskutines savo apgau- 
lingos prabangos išdėvas ir perplaukė vandenyną laivo triume, kame, 
emigrantai, susigrūdę it galvijai skerdyklos garde, rijo atšalusius maka- 
ronus ir sukirmijusį sūrį. Dar neperskaitęs Fernandos testamento, ku- 
riame buvo smulkiai aprašytos visos bėdos, jis jau iš sutrūnijusių baldų 
ir galeriją užgožusių piktžolių suprato įkliuvęs į spąstus, iš kurių jau nie- 

kad nebeištrūks, suprato, kad niekad nebeišvys deimantinio dangaus 
skliauto ir amžinojo Romos pavasario. Dusulio smaugiamas, jis kiauras 
naktis matavo savo nelaimės gelmes, klajodamas po niūrius namus, ka- 
me senatviškos Ursulos išmonės jam buvo įkvėpusios pasaulio baimę. 
Nuogąstaudama, jog savo tamsoje nerasianti Chosės Arkadijo, Ursula 
buvo jį pripratinusi tūnoti miegamojo kertėje, jos žodžiais tariant, vie- 
nintelėje saugioje vietoje, kurios nelanko numirėliai, sutemus klaidžio- 
ją po namus. "Jei iškrėsi kokią eibę, - sakydavo Ursula, - šventieji man 
pasakys". Šioje kertėje jis tūnodavo kraupiais vaikystės vakarais, pra- 
kaituodamas iš baimės, sėdėdavo susigūžęs ant taburetės, varstomas 
negailestingų ledinių šventųjų seklių žvilgsnių. Ta kankynė buvo berei- 
kalinga, nes jau tada Chosė Arkadijas bijojo savo aplinkos ir buvo pa- 
sirengęs baugintis visko, kas pasitaikys jo gyvenimo kelyje: gatvės mo- 
terų, kurios gadina kraują, namų moterų, gimdančių vaikus su kiaulės 
uodegomis, peštynių gaidžių, vieniems nešančių mirtį, antriems - amži- 
nus sąžinės priekaištus, šaunamų ginklų, kurie paliesti pasmerkia žmo- 
gų dvidešimties metų karui, neapgalvotų sumanymų, vedančių tik į nu- 
sivylimą ir beprotybę, galų gale - visko, ką Dievas sutvėrė per savo be- 
galinį gerumą, o velnias iškraipė. Rytais jis pabusdavo, košmarų iškan- 
kintas, tačiau šviesūs langai ir Amarantos rankų glamonės, kai maudy- 
davo jį ar šilkine pagalvėle pudruodavo kirkšniukus, išvaikydavo nak- 
ties baisybes. Saulės nutviekstame sode dargi Ursula būdavo visiškai ki- 
tokia: ji nebegąsdindavo Chosės Arkadijo visokiais baisiais dalykais, o 
šveisdavo jam dantis sutrintomis anglimis, kad jo šypsena žibėte Žžibėtų 
kaip tikro popiežiaus, karpydavo ir blizgindavo nagus, kad maldininkai, 
iš visų žemės kampelių suplūdę į Romą, stebėtųsi šventojo tėvo laimi- 
nančių rankų baltumu, ir šukuodavo kaip popiežių, ir šlakstydavo gėlių 
vandeniu, kad jo kūnas ir drabužėliai kvepėtų kaip šventojo tėvo. Ka- 
stelgandolfo rūmų kieme jis matė popiežių, kuris, stovėdamas balkone, 
septyniomis kalbomis sakė prakalbą maldininkų miniai, ir Chosė Arka- 
dijas pastebėjo tik neapsakomai baltas jo rankas, tarsi šarmu nušvei- 
stas, akinantį jo vasariškų apdarų spindesį ir švelnų prašmatnių kvepa- 
lų aromatą. 

Prabėgo bemaž vieneri metai, o Chosė Arkadijas jau buvo praval- 
gęs sidabrinius kandeliabrus ir herbu papuoštą naktinį puodą, - teisy- 

bę pasakius, gryno aukso tebuvo herbo inkrustacijos, - ir turėjo tik vie- 
ną pramogą: sukviesdavo miesto berniūkščius žaisti namuose. Per sie- 
stą leisdavo jiems šokinėti per virvutę sode, dainuoti galerijoje, vartytis 
kūliais ant minkštų svetainės baldų, o pats eidavo nuo vieno pulkelio 
prie kito, mokydamas vaikus gero elgesio. Tuo metu jis jau nebemūvė- 
jo siaurų kelnių ir šilkinių marškinių, o dėvėjo paprastą eilutę, pirktą 
arabų krautuvėlėse, bet buvo išsergėjęs svajingą didybę ir popiežiškas 
manieras. Vaikai greit užvaldė visus namus, kaip andai Mėmės drau- 
gės. Iki vėlyvo vakaro girdėdavai, kaip jie čiauška, dainuoja, šoka tran- 
kius šokius, žodžiu, namai panėšėjo į nedrausmingą mokinių internatą. 
Aurelianas nesirūpino tuo antplūdžiu, kol vaikai nedrumstė jo ramy- 
bės. Bet vieną rytą du berniūkščiai pravėrė jo kambario duris ir išsigan- 
do, išvydę apskretusį, skudurais apsikarsčiusį vyrą, palinkusį ant perga- 
mentais apkrauto stalo. Jie nedrįso peržengti slenksčio, bet pradėjo 
trintis apie tą kambarį: žiūrėdavo pro plyšius, kuždėdavosi už durų, pro 
orlaidę mėtydavo į kambarį visokius gyvius, o kartą iš lauko pusės už- 
kalė duris ir langą, ir Aurelianas sugaišo visą pusdienį, ko! išsikrapštė 
laukan. Paakinti to, kad niekas jų nebaudžia už išdaigas, vieną rytą, kai 
Aurelianas buvo virtuvėje, keturi vaikėzai sugužėjo į Melkiado kamba- 
rį, užsimetę suplėšyti pergamentus. Bet vos tik jie pasičiupo kelis pa- 
geltusius ritinius, kažkokia angeliška jėga kilstelėjo juos nuo žemės ir 
laikė ore iškėlusi tol, kol parėjo Aurelianas ir atėmė pergamentus. Dau- 
giau jie nebekvaršino jam galvos. 

Ketvertas vyresnių berniukų, kurie dar tebenešiojo trumpas kelnai- 
tes, nors jau buvo ištįsę į gerus pusbernius, rūpinosi Chosės Arkadijo 
išore. Rytais, atėję anksčiau už kitus, skusdavo Chosę Arkadiją, pašil- 
dytu rankšluosčiu masažuodavo jam kūną, karpė ir blizgino rankų bei 
kojų nagus, šlakstė gėlių vandeniu. Retkarčiais sulįsdavo į baseiną ir 
išmuilindavo jį nuo galvos iki kojų, kol jis aukštielninkas plūduriuoda- 
vo, galvodamas apie Amarantą. Paskum jį sausai nušluostydavo, išpu- 
druodavo ir aprengdavo. Vienas tų berniukų, rusvaplaukis garbanotas 
paauglys raudonomis it triušio stiklinėmis akimis, paprastai nakvodavo 
šiuose namuose. Jis buvo taip prisirišęs prie Chosės Arkadijo, jog ne- 
sitraukdavo nuo jo, dusulio kamuojamo, ir tylomis drauge klaidžioda- 
vo po tamsius kambarius. Vieną naktį Ursulos miegamajame pro ce- 


298 


mentinės aslos plyšius jie pamatė kažkokį gelsvą spindesį, tarsi kokia 
požeminė saulė būtų pavertusi aslą švytinčiu vitražu. Jie uždegė žiburį, 
kilstelėjo suplaišiojusios aslos gabalą toje kertėje, kurioje visada stovė- 
jo Ursulos lova ir švytėjimas buvo pats ryškiausias, ir aptiko tą slapta- 
vietę, kurios karštligiškai ieškojo Aurelianas Antrasis, varydamas grio- 
vius per visą kiemą. Ten gulėjo trys brezentiniai maišai, užsukti varine 
viela, o juose buvo septyni tūkstančiai du šimtai keturiolika dublonų, 
kurie švietė tamsoje lyg žarijos. 

Lobio atradimas buvo tarsi ryškus tvykstelėjimas tamsią naktį. 
Užuot pildęs skurdo dienų svajonę ir grįžęs į Romą su šitais netikėtai 
nukritusiais turtais, Chosė Arkadijas pavertė namus dekadentišku ro- 
jum. Jis nusipirko naujas pliušines užuolaidas ir lovos baldakimą, mau- 
dyklės grindis išklojo plytelėmis, o sienas - kokliais. Valgomojo indau- 
ja vėl prisipildė cukruotų vaisių, kumpių, marinatų, o ligi šiol nereika- 
lingas maisto sandėliukas priglobė vynus ir likerius; gėrimai buvo pri- 
statomi dėžėse, pažymėtose jo pavarde, ir Chosė Arkadijas pats važiuo- 
davo į geležinkelio stotį jų pasiimti. Kartą naktį jis su keturiais paau- 
gliais surengė pokylį ir puotavoiki pat aušros. Šeštąryto jie nuogut nuo- 
gutėliai išėjo iš miegamojo ir, išleidę iš baseino vandenį, pripylė jį pil- 
ną šampano. Visi drauge sušoko į baseiną: berniukai nardė po šampa- 
ną, tarsi paukščiai auksiniame danguje, kuris kibirkščiavo kvapiais bur- 
buliukais, o Chosė Arkadijas, dvasia ir kūnu nutolęs nuo visos linksmy- 
bės, atviromis akimis plūduriavo aukštielninkas, mąstydamas apie 
Amarantą. Kol jis plūduriavo, tylomis mėgaudamasis savo abejotinos 
palaimos kartybe, pavargę berniūkščiai visu pulku sugužėjo į miegamą- 
jį, nutraukiojo pliušines užuolaidas, nusišluostė į jas, paskui grumdyda- 
miesi sukūlė brangų veidrodį ir, sagriuvę į lovą, nuvertė baldakimą. Kai 
Chosė Arkadijas parėjo iš maudyklės, jie gulėjo pliki, susiraitę ir mie- 
gojo lyg tarp sudužusio laivo nuolaužų. Persiutęs ne tiek dėl vaikigalių 
eibių, kiek iš pasišlykštėjimo ir gailesčio sau pačiam, nusmukusiam iki 
ydingų orgijų, Chosė Arkadijas apsiginklavo rykštėmis, kurios gulėjo 
lagamino dugne kartu su ašutine bei kitais įnagiais, skirtais atgailai ir 
kūno marinimui, ir išvijo vaikėzus iš namų, staugdamas it pamišėlis ir 
pliekdamas savo buvusius bičiulius taip beširdiškai, kad anksčiau var- 
gu ar būtų galėjęs taip pulti ant kojotų rujos. Jis liko vienas, išvargęs, 

kamuojamas sunkaus dusulio priepuolio, kuris tęsėsi keletą dienų. Tre- 
čią kančių naktį, nusibaigęs it merdintis ligonis, nebetverdamas Chosė 
Arkadijas nuėjo į Aureliano kambarį ir paprašė, kad tas iš artimiausios 
vaistinės parneštų kvėpavimą lengvinančių miltelių. Taip Aurelianas 
antrą kartą išėjo į gatvę. Jis perbėgo porą kvartalų ir pamatė siaurutę 
vaistinėlę su dulkinomis vitrinomis, apstatytomis fajansiniais indeliais 
su lotyniškais užrašais, ir mergina, apdovanota slėpiningu Nilo gyvatės 
grožiu, padavė jam vaistus, Chosės Arkadijo užrašytus popieriaus 
skiautelėje. Ir šį kartą ištuštėjusios miesto gatvės, blausiai apšviestos 
gelsvų elektros lempučių, nesudomino Aureliano. Chosė Arkadijas jau 
buvo bepradedąs manyti, kad Aurelianas bus pabėgęs, bet tas pasiro- 
dė, vos atgaudamas kvapą ir sunkiai vilkdamas kojas, kurios nuo ilgo 
sėdėjimo kambaryje buvo silpnos ir nepaslankios. Aurelianas buvo toks 
abejingas visam pasauliui, jog Chosė Arkadijas sulaužė motinai duotą 
žodį ir leido jam eiti į gatvę, kada tik širdis geidžia. 

- Neturiu gatvėje ko veikti, - atsakė Aurelianas. 

Jis gyveno tarp keturių sienų, įnikęs į savo pergamentus, kuriuos rai- 
dė po raidės jau baigė šifruoti, nors jų turinys dar buvo nesuprantamas, 
Chosė Arkadijas atnešdavo atsiskyrėliui į kambarį kumpio griežinėlių, 
cukruotų žiedų, burnoje paliekančių pavasario skonį, o porą kartų net- 
gi pavaišino taure gero vyno. Chosė Arkadijas nesidomėjo pergamen- 
tais, laikydamas jų studijas grynai individualaus pobūdžio pramoga, bet 
jo dėmesį traukė šio niūraus giminaičio išsimokslinimas ir neišpasaky- 
tas pasaulio pažinimas. Pasirodė, kad Aurelianas supranta angliškus 
tekstus ir priešokiais, atsitraukdamas nuo pergamentų, nuo pirmo iki 
paskutinio puslapio perskaitė enciklopedijos tomus tarsi patrauklų ro- 
maną. Iš pradžių Chosė Arkadijas manė, kad Aurelianas iš enciklope- 
dijos bus pasisėmęs žinių apie Romą, nes kalbėjo, tarsi būtų ten gyve- 
nęs metų metus, bet netrukus išaiškėjo, jog šis žino kur kas daugiau, ne- 
gu enciklopedijoje parašyta, pavyzdžiui, prekių kainas. "Viską galima 
sužinoti", - tik tiek pavyko išpešti iš Aureliano, kai Chosė Arkadijas pa- 
siteiravo apie tų Žinių šaltinį. Savo ruožtu Aurelianas irgi nustebo, pa- 
matęs, kad iš arti Chosė Arkadijas buvo visai ne toks, koks atrodė iš to- 
lo, slankiodamas po namus. Jis galėjo juoktis, retkarčiais paliūdėti dėl 
pražuvusios šių namų didybės ir padūsauti dėl sunykusio Melkiado 

kambario. Tie du vieno kraujo atsiskyrėliai buvo dar labai toli iki drau- 
gystės, bet artumas padėjo jiems ištverti neapsakomą vienatvę, kuri tuo 
pačiu metu juos ir skyrė, ir siejo. Chosė Arkadijas galėjo kreiptis į Au- 
relianą ir drauge spręsti būtinas namų problemas, kurios jį patį stūmė 
įneviltį. Aurelianui buvo leidžiama galerijoje sėdėtiir skaityti, gauti Ur- 
sulos Amarantos laiškus, kurie dabar, kaip ir anksčiau, ateidavo labai 
punktualiai, praustis maudyklėje, kurion Chosė Arkadijas anksčiau 
drausdavo jam koją įkelti. 

Vieną karštą rytmetį juos abu išbudino beldimasis į duris. Beldėsi 
kažkoks senis, kurio didelės žalsvos akys švietė niūrų veidą vaiduokii- 
šku švytėjimu, o kaktoje matėsi peleninis kryžius. Iš sudriskusių drabu- 
žių, numintų batų ir seno maišo, kurį atvykėlis buvo persimetęs per pe- 
tį, jis panėšėjo į elgetą, bet išdidi povyza skyrėsi nuo jo išvaizdos kaip 
dangus nuo žemės. Dargi apytamsėje svetainėje iš pirmo žvilgsnio ma- 
tėsi, jog ta slėpiningoji jėga, palaikanti šio senio gyvybę, yra ne savisau- 
gos instinktas, o pripratimas prie baimės. Tai buvo Aurelianas Įsimylė - 
jėlis - vienintelis likęs gyvas išseptyniolikos pulkininko Aureliano Bucn- 
dijos sūnų; jis troško poilsio po ilgo, kupino netikėtumų ir nepriteklių 
pabėgėlio gyvenimo. Pasisakė, kas esąs, ir ėmė maldauti kampo šiuose 
namuose, kurie nemigos naktimis jam išrodė vienintele saugia priebė- 
ga. Tačiau nei Chosė Arkadijas, nei Aurelianas jo jau nebeprisiminė. 
Palaikę jį paprastu valkata, jie išgrūdo senį lauk, Ir tada, stovėdami tar- 
pduryje, abuišvydo, kaip pasibaigė drama, prasidėjusi kur kas anksčiau, 
negu Chosė Arkadijas išvydo pasaulį. Kitapus gatvės, po migdolų med- 
žiais, išdygo du policijos agentai, kurie metų metus persekiojo Aurelia- 
ną Įsimylėjėlį tarsi pėdsekiai šunys, lėkdami pridurmui, išnaršė pusę 
pasaulio; pasigirdo du mauzerio šūviai, ir kulkos susmigo tiesiai į pele- 
ninį kryžių Aureliano Įsimylėjėlio kaktoje. 

Išvijęs berniūkščius iš savo namų, Chosė Arkadijas laukė Žinios apie 
transokeaninį lainerį, kuriuo dar prieš Kalėdas turėjo išplaukti į Nea- 
polį. Jis atskleidė Aurelianui savo planus ir dargi galvojo atidaryti ko- 
kią nors krautuvę, kad šis turėtų iš ko gyventi, nes, mirus Fernandai, jau 
nieks nebeatnešdavo pintinėlės sa maisto produktais. Bet ir tai jo pa- 
skutinei svajonei nebuvo lemta išsipildyti. Vieną rugsėjo rytmetį, kai 
Chosė Arkadijas, virtuvėje su Aurelianu išgėręs kavą, maudėsi, pro sto- 

go skyles į vidų įšoko visi keturi vaikėzai, kuriuos jis buvo išvijęs. Neda- 
vę jam nė atsipeikėti, jie sugriuvo apsirengę į baseiną, nutvėrė už plau- 
kų Chosę Arkadiją ir laikė po vandeniu jo galvą, kol į paviršių liovėsi 
kilę oro burbuliukai, o bežadis, blyškus popiežiaus sosto paveldėtojo 
kūnas nugrimzdo į kvapnų vandenį. Jie išsinešė visus tris aukso maišus, 
nes slaptavietę žinojo tik jie ir jų auka. Visa ši operacija buvo kariškai 
atlikta - staigiai, organizuotai ir žiauriai. Aurelianas, sėdėdamas savo 
kambaryje, nieko neįtarė. Tik vakare, atėjęs į virtuvę, jis pasigedo Cho- 
sės Arkadijo, ėmė jo ieškoti po visus namus ir atrado didžiulį, išpam- 
pusį, plūduriuojantį skaidriame, kvapniame baseino vandenyje ir tebe- 
mąstantį apie Amarantą. Tik tada Aurelianas suprato, kad buvo pra- 
dėjęs jį mylėti. 


Gruodžio pirmomis dienomis, pučiant palankiam vėjui, sugrįžo 
Amaranta Ursula, vesdamasi už pririšto ant kaklo šilkinio pasaitėlio sa- 
vo vyrą. Ji pasirodė staiga, be jokio įspėjimo, pasipuošusi dramblio kau- 
lo spalvos suknia, su perlų vėriniu, bemaž siekiančiu kelius, ant rankų 
blykčiojo žiedai su smaragdų ir topazų akimis, o lygūs, apvaliai nukir- 
pti plaukai it kregždės sparnai plazdėjo ant skruostų. Vyras, su kuriuo 
ji susituokė prieš pusę metų, buvo subrendęs, lieknas flamandas, savo 
išvaizda panašus į jūrininką. Amaranta Ursula tik pravėre svetainės du- 
ris ir iš karto įsitikino per ilgai viešėjusi svetur, nes namai buvo labiau 
nusmukę, negu ji manė. 

- Dieve mano! - sušuko, greičiau pralinksmėjusi, negu išsigandusi. - 
Tuoj matosi, kad šiuose namuose nėra moters! 

Jos bagažas netilpo galerijoje. Be senos Fernandos skrynios, su ku- 
ria Amaranta Ursula iškeliavo į Briuselį, ji atsivežė dvi drabužių spin- 
tas, keturis didelius lagaminus, maišelį skėčių, aštuonias dėžutes skry- 
bėlaičių, milžinišką narvą su pusšimčiu kanarėlių ir vyro dviratį, išardy- 
tą ir sukrautą į specialų dėklą, todėl nešiojamą kaip violončelė. Po il- 
gos kelionės Amaranta Ursula neilsėjo nė dienos. Apsivilko panešiotą 
drobinį vyro kombinezoną, kurį šis atsivežė drauge su kitais dviračio 
reikmenimis, ir puolė švarinti gimtąją gūžtą. Išvaikė rudąsias skruzdė- 
les, jau įsikūrusias galerijoje, atgaivino rožių krūmus, su šaknimis išra- 
vėjo piktžoles ir vėl ant turėklų sustatytuose vazonuose prisėjo papar- 
čių, raudonėlių ir begonijų. Ji vadovavo grupei dailidžių, šaltkalvių bei 
akmenskaldžių, kurie užglaistė suplaišiojusią aslą, sudėjo duris ir lan- 
gus, pataisė baldus, iš vidaus ir iš lauko baltai nudažė sienas, - tad po 
trijų mėnesių namuose vėl įsiviešpatavo jaunystės ir linksmumo atmo- 

sfera, kaip ir pianolos laikais. Tarp šių sienų dar nebuvo tokio žmogaus, 
kaip Amaranta Ursula, kuri bet kuriuo laiku ir bet kuriomis sąlygomis 
neprarasdavo geros nuotaikos ir visada įmanydavo dainuoti, šokti ir 
versti į šiukšlyną pasenusius daiktus bei papročius. Vienu užmoju ji 
iššlavė visas laidotuvių relikvijas ir krūvas niekam nereikalingo šlamšto, 
kurio buvo prisikaupę visi kampai; iš pagarbos Ursulai paliko tik vie- 
nut vienintelį daiktą - Remedijos dagerotipą svetainėje. "Žiūrėk, kas jos 
gražumas! - šaukė Amaranta Ursula, mirdama iš juoko. - Keturiolik- 
metė proprosenelė!" Kai vienas dailidžių įai užsiminė, jog šiuose na- 
muose įsikūrę vaiduokliai ir vienintelis būdas jiems išvaikyti - ieškoti jų 
užkasto lobio, Amaranta Ursula kvatodama atkirto, kad netikinti j0- 
kiais žmogiškais prietarais. Ji buvo tokia spontaniška, tokia savaranki- 
ška, tokios nepriklausomos ir moderniškos dvasios, jog, ją pamatęs, Au- 
relianas nežinojo, kur dėti rankas ir kojas. "Ak tu, laukini! - džiugiai 
sušuko Amaranta Ursula ir jį apkabino. - Tik pažiūrėkit, kaip išaugo 
mano mielasis žmogėdra!" Dar jis nesurezgė nė vieno žodžio, o ji jau 
uždėjo plokštelę ant portatyvaus gramofono, kurį buvo atsivežusi, ir 
griebėsi mokyti Aurelianą madingų šokių. Ji pareikalavo, kad jis nusi- 
mautų sustirusias kelnes, paveldėtas iš pulkininko Aureliano Buendi- 
jos, ir, padovanojusi jam margų marškinių bei dvispalvius batus, išgrū- 
do jį į gatvę - per ilgai jis būnąs Melkiado kambary. 

Veikli, nedidutė ir nenuramdoma, kaip Ursula, grožiu ir patrauklu- 
mu ji bemaž nenusileido Remedijai Gražiajai, be to, turėjo retų gabu- 
mų - nuspėti madas. Gavusi iš pašto pačius naujausius madų žurnalus, 
ji tik įsitikindavo, kad neapsiriko, sukūrusi modelį ir pasisiuvusi sukne- 
lę senutėle Amarantos rankine mašina. Ji išsirašinėjo visus madų Žur- 
nalus, visus Europoje leidžiamus populiarius leidinius apie menąir mu- 
ziką, bet tik užmesdavo akį ir jau žinodavo, kad viskas pasaulyje vyksta 
taip, kaip ji buvo numačiusi. Buvo visiškai nesuprantama, kodėl tokia 
išsilavinusi ir talentinga moteris sugrįžo į šį negyvą miestelį, slegiamą 
dulkių ir nepakenčiamos kaitros, o be to, atsivežė vyrą, kuris turėjo į va- 
lias pinigų, galėjo puikiausiai gyventi bet kur ir taip ją mylėjo, jog lei- 
dosi vedžiojamas už šilkinio pasaitėlio. Tačiau dienos bėgo, ir vis labiau 
aiškėjo, kad Amaranta Ursula yra pasiryžusi įsikurti Makonde visam 
laikui - jos planai žvelgė į tolimą ateitį, o veikla buvo pasiryžusi sukur- 

ti sau patogų gyvenimą ir užsitikrinti ramią senatvę. Narvas su kanarė- 
lėmis bylojo, kad ji jau seniai brandino savo planus. Prisiminusi, jog vie - 
name laiške motina buvo rašiusi apie paukščių žuvimą, Ursula Ama- 
ranta kelis mėnesius Europoje laukė garlaivio į Kanarų salas ir nuplau- 
kusi nusipirko dvidešimt penkias poras geriausių veislinių kanarėlių, 
užsimojusi jomis apgyvendinti ištuštėjusią Makondo padangę. Iš galy- 
bės jos sužiugusių planų šis buvo labiausiai nevykęs. Kai pora išvesda- 
vo jauniklius, Ursula Amaranta tuoj ją išleisdavo, bet paukščiai, pasi- 
jutę laisvi, bemat dingdavo išmiesto. Veltui ji bandė juos suvilioti pauk- 
štide, Ursulos įrengta dar pirmąkart perstatant trobą. Veltui sukošš pa- 
kulų jiems lizdus migdolo medžių šakose, kanarėlių Iesalu barstė sto- 
gus ir visaip akstino čiulbėti paukštelius, nelaisvėje tupinčius, kad jų 
balsai grąžintų bėglius namo, - išleistos kanarėlės vis vien šaudavo auk- 
štyn ir apsukdavo danguje ratą pažiūrėti, kurioje pasaulio šalyje yra Ka- 
narų salos. 

Prabėgo vieneri metai, ir Amaranta Ursula nei susidraugavo su ma- 
kondiškiais, nei iškėlė kokį pokylį, bet neprarado vilties įkvėpti gyvybę 
negandų persekiojamai žmonių visuomenei. Gastonas, jos vyras, sten- 
gėsi nesipriešinti savo Žmonai, bet dar aną pasiutiškai karštą vidurdie- 
nį, kai jie išlipo iš traukinio Makondo stotyje, jis suprato, kad ji ryžosi 
grįžti, be galo išsiilgusi gimtinės. Būdamas tikras, kad gyvenimas išsklai - 
dysjos ilgesį, jis dargi nepradėjo narstyti savo dviračio ir per dienas rau- 
sėsi voratinkliuose, kuriuos akmenskaldžiai buvo nutraukę nuo sienų, 
ieškodamas gražiausių vorų kiaušinių, pradrėksdavo juos nagais ir va- 
landų valandas įdėmiai stebėdavo pro lupą išsiritusius mažutėlius vo- 
riukus. Paskui jam toptelėjo mintis, kad Amaranta Ursula tvarko na- 
mus, nenorčdama leistis už juostos kišama, ir jis susinarstė dviratį, ku- 
rio priešakinis ratas buvo daug didesnis už paskutinį, įjunko gaudyti ir 
džiovinti vabzdžius Makondo apylinkėse ir uogienių stiklainiuose juos 
siuntinėjo savo buvusiam gamtos mokslų profesoriui į Lježo universi- 
tetą, kame kažkada gana rimtai studijavo entomologiją, nors jo tikrasis 
pašaukimas buvo aviacija. Važinėdamas dviračiu, Gastonas dėvėdavo 
siauras triko kelnes, margas kojines iki kelių ir detektyvo kepę, bet, ei- 
damas pasivaikščioti, apsivilkdavo švarutėlę drobinę eilutę, apsiauda- 
vo baltus pusbačius, pasirišdavo šilkinį kaklaraištį, užsidėdavo panamą 

ir pasiimdavo naują lazdelę. Jis buvo blyškių akių, tuo dar labiau pa- 
nėšėdamas į jūreivį, ir želdino rusvus kaip voveraitės kailis ūsiukus. Už 
savo Žmoną įis buvo vyresnis mažų mažiausiai penkiolika metų, tačiau 
70 jaunatviški įpročiai, amžinas paslaugumas ir šaunios vyriškos dory- 
bės atsverdavo amžiaus skirtumą. Tie, kurie matydavo šį santūrų ketu- 
riasdešimtmetį vyrą su šilkiniu pavadėliu ant kaklo ir cirko dviračiu, nė 
neįsivaizdavo, kad jis su savo jauna žmona sudaręs netramdomos mei- 
lės sutartį ir juodu atsiduoda abipusiam potraukiui pačiose netinka- 
miausiose vietose, ten, kur juos pagauna geismas, - taip jie pasielgė pir- 
mąją pažinties dieną, apimti tos aistros, kurią laikas ir neįprastos sąly- 
gos tolydžio gilino ir turtino. Gastonas buvo ne tik aršus meilužis, turįs 
neišsenkančią vaizduotę ir išmanąs meilės meną, bet ir pirmasis orei- 
vis, kuris išdrįso nutupdyti lėktuvą našlaičių pievoje, vos nepražudyda- 
mas savęs ir savo sužieduotinės, ir tik todėl, kad Amaranta Ursula įsi- 
geidė pasimylėti gėlėtoje lankoje. 

Prieš vestuves jie draugavo trejus metus, o susipažino tą dieną, kai 
Gastonas, sportiniu biplanu išdarinėdamas piruetus virš Amarantos 
Ursulos koledžo ir norėdamas išsilenkti vėliavos stiebo, staigiai pasu- 
ko į šalį ir primityvus brezento ir aliuminio aparatas pakibo ore, uode- 
ga užkliuvęs už elektros laidų. Vėliau Gastonas, nesirūpindamas sugip- 
suota koja, kas šeštadienį užsukdavo Amarantos Ursulos į vienuolių 
pensioną, kame režimas nebuvo toks griežtas, kokio būtų norėjusi Fer- 
nanda, ir ją išsiveždavo į sporto klubą. Jie pamilo kits kitą penkių šim- 
tų metrų aukštyje, vieną sekmadienį, virš lankų, ir kuo inažyn ėjo žemi- 
ški daiktai, tuo labyn augo jų jausmai. Amaranta Ursula jam pasakojo 
apie Makondą, gražiausią ir ramiausią miestą pasaulyje, apie raudonė- 
liais pakvipusį didelį namą, kuriame ji norėtų gyventi iki pat senatvės 
su savo ištikimu vyru ir dviem išdykčliais sūnumis, kurie vadintųsi Ro- 
drigu ir Gonsalu, bet jokiu būdu ne Aurcelianu ar Chose Arkadiju, ir 
dukrele Virginija, tik ne Remedija. Ji taip karštai ir atkakliai žadino sa- 
vo vaizduotėje ilgesio išgražintą gimtąjį miestą, jog Gastonui tapo ai- 
šku - ji nesutiks būti jo žmona, jeigu jis nevažiuos gyventi į Makondą. 
Jis nusileido Amarantai Ursulai, kaip vėliau nuolankiai sutiko dėvėti 
šilkinį pavadėlį, nes buvo tikras, kad tai laikinas užgaidas, kuriam ge- 
riau kol kas nesipriešinti. Tačiau, pagyvenusi Makonde porą metų, 

Amaranta Ursula buvo tokia pat laiminga, kaip ir pirmąją dieną, ir Ga- 
stonas pradėjo nerimastauti. Jis jau buvo sudžiovinęs visus įmanomus 
sudžiovinti Makondo vabzdžius, išmokęs kalbėti ispaniškai kaip ma- 
kondiškis ir išsprendęs visus kryžiažodžius žurnaluose, kuriuos gauda- 
vo paštu. Jis negalėjo prasimesti vietiniu klimaiu, nes iš prigimties tu- 
rėjo kepenis, pritaikytas kolonijų gyvenimui, - jų nėmaž neveikė nei vi- 
durdienio šutra, nei pašvinkęs vanduo. Vietiniai patiekalai jam taipogi 
tiko, kartą jis netgi sušveitė kiaušinienę iš aštuoniasdešimt dviejų igua- 
nos kiaušinių. O Amaranta Ursula, atvirkščiai, parsisiųsdindavo trau- 
kiniu šviežios žuvies dėžėse su ledais, austrių, skardines konservuotos 
mėsos ir vaisių, nes kitokio maisto negalėjo valgyti, rengėsi taip pat eu- 
ropietiškai, išsirašydavo madų žurnalus, nors neturėjo nei kur išeiti, nei 
ko lankyti, o Gastonas šiose platumose buvo ne to ūpo, kad sugebėtų 
kaip reikiant įvertinti jos trumpus sijonus, ant šalies pakreiptas fetrines 
skrybėlaites ar septynių eilių karolius. Amaranta Ursula, matyt, gebė- 
jovisad rasti sau užsiėmimą, pati kūrė ir sprendė įvairiausias namų pro- 
blemas, pati darė ir rytojaus dieną taisė klaidas, ir amžinai su tuo ydin- 
gu stropumu, kuris Fernandai būtų tikriausiai pakišęs mintį, jog duktė 
paveldėjusi ydą pilstyti iš tuščio į kiaurą. Amarantos Ursulos galva bu- 
vo stačiai pramušta pramogoms, ir kiekvieną kartą, gavusi naujų plok- 
štelių, ji pasikviesdavo vyrą svetainėn ir su juo iki vėlumos mokydavosi 
šokti naujų šokių, kurių iliustruotus aprašymus atsiųsdavo buvusios ko- 
ledžo draugės, o šios pamokos paprastai baigdavosi meilės glamonė- 
mis vieniškoje supamojoje kėdėje ar ant plikos aslos. Ji būtų visiškai lai- 
minga, jei susilauktų vaikų, bet laikėsi sutarties, sudarytos su vyru, ne- 
gimdyti, kol nepraeis penkeri vedybinio gyvenimo metai. 
Mėgindamas užpildyti tuščiai bėgantį laiką, Gastonas paprastai 
užeidavo rytais į Melkiado kambarį pasišnekėti su atsiskyrėliu Aurelia- 
nu. Jis mėgo prisiminti širdžiai mielas vietas savo tėviškėje, kurią Au- 
relianas Žinojo, tarsi ten būtų gyvenęs daugelį metų. Pasiteiravęs, iš kur 
Aurelianas sėmėsi tų žinių, kurių nėra dargi enciklopedijose, Gastonas 
gavo tą patį atsakymą, kaip ir Chosė Arkadijas: "Viską galima sužino- 
ti". Be sanskrito, Aurelianas buvo išmokęs angliškai ir prancūziškai ir 
truputį išmanė lotynų bei graikų kalbas. Aurelianas kas vakarą išeida- 
vo iš namų, tad Amaranta Ursula kas savaitę jam duodavo pinigų smul- 

kioms išlaidoms, ir Melkiado kambarys tapo panašus į mokyto katalo- 
niečio knygyno filialą. Jis godžiai skaitydavo iki giliausių išnaktų, tačiau, 
klausydamas jo pasakojimų apie skaitytus dalykus, Gastonas pagalvo- 
jo, kad Aurelianas griebiasi knygų ne tiek norėdamas pasisemti žinių, 
kiek patikrinti jau žinomas, ir vis dėlto labiausiai domisi Melkiado per- 
gamentais, kuriems buvo pašvęstos pačios darbingiausios ryto valan- 
dos. Tiek Gastonui, tiek jo žmonai magėjo įtraukti Aurelianą į savo šei- 
mos ratelį, bet šis laikėsi skyrium, gaubiamas sakytum paslapties debc- 
sų, kurie ilgainiui tirštėjo. Jis buvo toks neprieinamas, kad Gastonas 
prarado viltį nors šiek tiek su juo suartėti ir galų gale turėjo ieškoti ki- 
to užsiėmimo laikui nustumti. Kaip tik tada jam atėjo į galvą mintis or- 
ganizuoti oro pašto tarnybą. 

Idėja nebuvo nauja, Iš teisybės Gastonas ją puoselėjo gerokai prieš 
susipažindamas su Amaranta Ursula, bet tada jis planavo nutiesti oro 
pašto liniją ne į Makondą, 04 Belgų Kongą, kame jo šeima buvo įdėju- 
si kapitalą į palmių aliejaus gamybą. Jis vedė, gerindamasis jaunajai 
žmonai, ryžosi praleisti su ja kelis mėnesius Makonde, tad atidėjo savo 
sumanymą. Bet, pamatęs, jog Amaranta Ursula steigia miesto tvarky- 
mo draugiją ir tik šaiposi iš jo kalbų apie grįžimą į Europą, suprato gau- 
siąs ilgam Makonde įsikurti ir vėl ėmė susirašinėti su apmirštais kom- 
panionais Briuselyje - argi ne vis viena, kur būsi pionierius, Karibų jū- 
roje ar Afrikos žemyne. Kol vyko derybos, Gastonas išvalė nutūpimo 
aikštelę buvusioje užburtoje žemėje, kuri tada išrodė it dykynė, nužer- 
ta skalda, išstudijavo vyraujančių vėjų kryptį, geografines sąlygas ir nu- 
matė tinkamiausias skrydžiams linijas, nė neįtardamas, kad jo tyrinėji- 
mai, labai panašūs į misterio Herberto veiklą, makondiškių širdyse su- 
kėlė pavojingą įtarimą, jog Gastonas tik šneka apie oro paštą, o iš tikrų- 
jų nori sodinti bananus. Įkvėptas savo sumanymo, kuris, be kita ko, ga- 
lės pateisinti jo gyvenimą Makonde, Gastonas kelis kartus lankėsi pro- 
vincijos sostinėje, susitiko su vietine valdžia, gavo licenzijas ir pasirašė 
sutartis, teikiančias lengvatų. Taipogi susirašinėjo su savo Briuselio 
kompanionais, kaip Fernanda kad susirašinėjo su nematomais gydyto- 
jais, galų gale juos įtikino, kad laivu perplukdytų pirmąjį lėktuvą drau- 
ge su patyrusiu mechaniku, kuris artimiausiame uoste sumontuos maši- 
ną ir atskris į Makondą. Praslinko metai nuo pirmųjų meteorologinių 

tyrimų it prognozių, ir Gastonas, tikėdamas savo kompanionų žodžiu 
ir laukdamas ne kartą žadėto lėktuvo, įprato vaikščioti Makondo gat- 
vėmis, žvilgčioti į dangų ir klausytis švelnaus vėjelio ūžimo. 

Parvykusi Amaranta Ursula nejučiom iš pagrindų pakeitė Aurelia- 
no gyvenimą. Po Chosės Arkadijo mirties jis pasidarė kataloniečio kny- 
gyno nuolatinis lankytojas. Be to, gavęs valią ir turėdamas marias lai- 
svo laiko, labiau susidomėjo gimtuoju miestu ir ėmė jį studijuoti, nie- 
kuo nesistebėdamas. Jis klaidžiojo tuščiomis dulkėtomis gatvėmis ir, 
daugiau moksliško žingeidumo negu žmogiško smalsumo vedamas, žiū- 
rinėjo namų griuvėsius, metalinius langų tinklus, rūdžių suėstus ir gai- 
štančių paukščių sudraskytus, makondiškius, prisiminimų sugniuždy- 
tus. Bandė įsivaizduoti, kaip išrodė bananų kompanijos miestelis kle- 
stėjimo laikais, dabar gi išdžiūvęs plaukymo baseinas buvo iki kraštų 
priverstas sudūlėjusių vyriškų pusbačių ir moteriškų batelių, o tarp su- 
griuvusių, piktžolėmis prižėlusių namų užtiko vokiško aviganio griau- 
čius - šuo buvo pririštas prie kilpos plienine grandine - ir telefoną, ku- 
ris skambėjo, skambėjo ir skambėjo, kol vaikinas nenukėlė ragelio, o 
išgirdęs tolimą, nerimastingą moters balsą, angliškus klausimus, atsa- 
kė, kad taip, kad streikas pasibaigęs, kad trys tūkstančiai lavonų išme- 
sta į jūrą, kad bananų kompanija baigusi savo dienas ir kad Makondas 
po daugelio metų pagaliau vėl atgavęs prarastąją ramybę. Šitos klajo- 
nės atvedė Aurelianą į didelį blogos šlovės kvartalą, kame anais laikais 
buvo deginami banknotų gniužulai kumbiambai pagyvinti, o dabar ply- 
tėjo kreivos gatvelės, pačios liūdniausios ir skurdžiausios mieste, daik- 
tais dar tebespinksojo raudoni žibintai, bet šokių salonai, išdabinti gir- 
liandų skutais, buvo tušti, o liesos ir storos našlės, niekad netekėjusios, 
prancūzės prosenelės ir Babilono matronos, dar tebelaukė klientų prie 
viktrolų. Aurelianas nesutiko nė vieno žmogaus, kuris būtų prisiminęs 
jų šeimą ar bent pulkininką Aurelianą Buendiją, vienintelė išimtis bu- 
vo seniausias Antilų negras baltutėliais lyg medvilnė plaukais, sakytum 
fotografijos negatyvas, - jis sėdėjo prie savo trobelės durų ir giedojo 
graudžias sutemų psalmes. Aurelianas kalbėjosi su senioku klaikiu žar- 
gonu, kurį išmoko per kelias savaites, kartais drauge su juo srėbė gaid- 
žių galvų sriubą, išvirtą negro proanūkės, aukštos, tvirtai sudėtos negrės 
kumeliškais klubais ir stambiomis it moliūgai krūtimis, ir apvalia, taisy- 

klingos formos galva, ant kurios, tarytum viduramžių kareivio šalmas, 
pūpsojo kupeta tankių ir kietų lyg viela plaukų. Prosenelis vadino ją 
Burtininke. Tuo metu Aurelianas vertėsi, pardavinėdamas indus, šauk- 
štus, žvakides bei kitus smulkius namų apyvokos daiktus. Neturėdamas 
pinigų, o pinigų jis retai kada prasimanydavo, turguje iš prekiautojų 
išprašydavo gaidžių galvų, kurias paprastai šie mesdavo į šiukšlyną, nu- 
nešdavo jas Burtininkei, ir ji virdavo iš galvų ir portulakos sriubą, pa- 
gardintą mėtomis. Kai pasimirė Burtininkės prosenelis, Aurelianas ne- 
besilankė jų namuose, bet vakarais susitikinėdavo su negre po tamsiais 
migdolų medžiais miesto akštėje, - ten ji, tyliai švilpaudama, viliodavo 
retus naktibaldas. Dažnokai Aurelianas vaikščiodavo su ja, plepėdamas 
negrų Žargonu apie gaidžių galvų sriubą bei kilus prašmatnius vargetų 
patiekalus, ir vėliau nebūtų nuo jos atstojęs, jei Burtininkė nebūtų jam 
užsiminusi, kad jis atbaido klientus. Aurelianas su ja nesimylėjo, nors 
kartais jausdavo pagundą, be to, ir Burtininkei būtų atrodę visiškai na- 
tūralu, jeigu šitaip baigtųsi jų ilgesingi pasivaikščiojimai. Tad Aurelia- 
nas buvo dar skaistus ir nustojo amo, kai Amaranta Ursula, parvažia- 
vusi namo, pakštelėjo jam į skruostą, kaip giminei pridera. Kiekvieną 
kartą, sutikęs Amarantą Ursulą, o ypač kai ji mokydavo jį modernių 
šokių, Aurelianas pasijusdavo toks bejėgis, kaulai, rodos, pasidaryda- 
vo minkšti it kempinė, kaip ir jo proproseneliui, kai Pilara Ternera įsi- 
viliojo jį į sandėliuką, žadėdama paburti. Slopindamas savo kančias, 
Aurelianas įniko studijuoti pergamentus ir ėmė vengti nekaltų tetos gla- 
monių, kurios kamuodavo jį naktimis, bet kuo labiau vengė Amarantos 
Ursulos, tuo karščiau troško išgirsti jos skardų juoką, jos goslų laimin- 
gos katės inkštimą, dėkingumo giesmes ir alpėjo iš meilės kiekviename 
namų kampelyje, dargi labiausiai tam netinkančiame. Kartą naktį juve- 
lyrinėje dirbtuvėje, per dešimt žingsnių nuo jo lovos, nepasisotinanti 
pora besimylėdama sukūlė stiklinę lentyną ir mėgavosi mcile druskos 
rūgšties balutėje. Kiaurą naktį Aurelianas nesudėjo bluosto, o rytojaus 
dieną karščiavo, smaugiamas įniršio ašarų. Toji diena, rodės, niekad 
nesibaigs, bet galų gale, kai nusileido trokštamos sutemos, jis stovėjo 
"migdolo medžių šešėlyje ir laukė Burtininkės, varstontos ledinių baimės 
adatėlių, ir gniaužė suprakaitavusiame delnc pusantro peso, kuriuos 
išprašė iš Amarantos Ursulos, ne tiek stokodamas pinigų, kiek norėda- 

mas padaryti ją savo nuopuolio bendrininke, pažeminti, sutepti ištvir- 
kimo purvu. Burtininkė atsivedė jį į savo kamaraitę, apšviestą užkalbė- 
tomis žvakėmis, prie sudedamos lovos, išterliotos ydingos meilės pėd- 
sakais, prie savo narsios, nejautrios ir beširdės kalės kūno ir buvo jau 
benusikratanti juo, tarsi baikščiu kūdikiu, bet neilgai trukus pasijuto 
esanti su tikru vyru, kai jo pasiutiška įėga nusiaubė jos pilvą it žemės 
drebėjimas. 

Jie tapo meilužiais. Rytais Aurelianas šifruodavo pergamentus, o 
per siestą traukdavo į svaigų Burtininkės miegamąjį, kame negrė jį mo- 
kydavo meilės meno: iš pradžių kaip mylisi kirminai, paskui - kaip srai- 
gės, galų gale - kaip krabai, kol ateidavo laikas keliauti į atsitiktinės mei- 
lės medžioklę. Kartą, praėjus kelioms savaitėms, Aurelianas pastebė- 
jo, kad jo meilužė ant liemens nešioja lanką, padarytą lyg iš violončelės 
stygos, bet kietą kaip plienas ir be galų, nes Burtininkė su juo gimė ir 
užaugo. Beveik visada pasimėgavę meile, juodu susėsdavo nuogi ant lo- 
vos ir alsiame karštyje valgydavo, o virš galvų lyg dienos žvaigždės švie- 
tė išrūdijusios skylės cinkuotos skardos stoge. Burtininkė pirmą kartą 
turėjo nuolatinį vyrą, savo nuosavą sugulovą, kaip ji sakydavo, mirda- 
ma juoku, ir netgi buvo bepuoselėjanti širdy tam tikras viltis, bet Aure- 
lianas atskleidė meilužei savo tramdomą aistrą Amarantai Ursulai, tą 
pasiutišką aistrą, kuri nesidavė pagydoma kitos moters glėbyje, anaip- 
tol, dar labiau jį kankino, kuo erdviau patyrimas plėtė jo meilės akira- 
tį. Po tos išpažinties Burtininkė, kaip ir anksčiau, karštai mylėjo Aure- 
lianą, bet primygtinai reikalaudavo apmokėti jos paslaugas, o kai jis ne- 
turėdavo pinigų, negrė didindavo jo sąskaitą, žymimą ant sienos už du- 
rų - ne skaičiais, o brūkšneliais, brėžiamais nykščio nagu. Vakare, kai 
Burtininkė iškeliaudavo pasivaikščioti po tamsią aikštę, Aurelianas ei- 
davo namo, galerijoje lyg svetimas prabėgomis pasisveikindavo su 
Amaranta Ursula ir Gastonu, kurie, kaip taisyklė, tuo metu vakarie- 
niaudavo, ir vėl užsidarydavo savo kambaryje, nevaliodamas nei skaity- 
ti, nei rašyti, nei mąstyti, draskyte draskomas geismo, kurį žadino kike- 
nimas, šnabždesys, brazdėjimas ir palaimingos agonijos protrūkis, nak- 
timis girdimas kambariuose. Taip jis gyveno dvejus metus, iki Gastonas 
pradėjo laukti lėktuvo, taip jis gyveno iki to vakaro, kai, įėjęs į mokyto 
kataloniečio knygyną, užtiko keturis plepius bernus, karščiausiai besi- 

ginčijančius dėl tarakonų naikinimo būdų viduramžiais. Senasis knygi- 
ninkas, žinodamas Aureliano aistrą toms archyvinėms senienoms, ku- 
rias skaitė nebent Beda Garbingasis*, su tikro tėvo vylingumu paakino 
vaikiną įsikišti teisėju į šį mokslišką ginčą, ir Aurelianas kaipmat išai- 
škino, jog tarakonai, seniausi žemėje sparnuoti vabzdžiai, jau Senaja- 
me Testamente siūlomi traiškyti sandalais, bet prieš šį tiesiasparnių 
vabzdžių būrį esančios neveiksmingos visos naikinimo priemonės, pra- 
dedant boraksu pabarstytais pomidorų griežinėliais ir baigiant miltais, 
sumaišytais su cukrum, tūkstantis šeši šimtai trys mokslui žinomos ta- 
rakonų rūšys persekiojamos nuo senų senovės atkakliai ir negailestin- 
gai, per visą Žmonijos istoriją taip nebuvęs persekiojamas joks gyvas pa- 
daras, netgi iš žmonių giminės, ir, teisybę pasakius, tarakonų žudymo 
aistra priskirtina prie tokių žmonijai būdingų instinktų, kaip daugini- 
masis, nors tarakonžudystė turinti labiau apčiuopiamas ir gilesnes šak- 
nis, ir tie vabzdžiai dar nepasidarė žmonių žiaurumo aukomis tik todėl, 
kad slapstęsi tamsiose vietose, tad esą nepasiekiami, nes žmogus iš pri- 
gimties bijąs tamsos, o ryškioje vidurdienio šviesoje, priešingai, tarako- 
nai lengvai sunaikinami, vadinasi, vienintelis veiksmingas tarakonų nai- 
kinimo būdas ir viduramžiais, ir nūnai, ir per amžių amžius - jų naiki- 
nimas saulės spinduliais. 

Šis enciklopedinis fatalizmas padarė pradžią didelei draugystei, Au- 
relianas kas vakarą susitikinėjo su keturiais ginčininkais - Alvaru, Cher- 
manu, Alfonsu ir Gabrieliu - pirmaisiais ir paskutiniais draugais savo 
gyvenime. Tokiam žmogui, kaip jis, gyvenančiam rašmenų pasaulyje, tie 
triukšmingi susibūrimai, kurie prasidėdavo šeštą vakaro knygyne ir pa- 
sibaigdavo apyaušriu viešnamyje, buvo tikras atradimas. Iki tol jam į 
galvą nebuvo atėję, kad knygos - pati geriausia pramoga, sukurta žmo- 
gui apjuokti, bet vieną išgertuvių naktį Alvaras jam įteigė tą mintį. Tik 
po kurio laiko Aurelianas suprato, kad Alvaras šitą griežtą pažiūrą bu- 
vo perėmęs iš mokyto kataloniečio, kuriam žinojimas neturėjo jokios 
vertės, jeigu jį pasitelkus negalima sugalvoti naujo būdo pataisyti pupe- 
les. 


*Beda Garbingasis (674-735 m.) - anglų vienuolis, Šventojo Rašto aiškintojas, isto- 
rikas, matematikas, kalbininkas, poctas, parašęs 145 veikalus. 

Tą vakarą, kai Aurelianas padarė mokslinį pranešimą apie tarako- 
nus, diskusija baigėsi pas mergužėles, kurios iš bado prekiavo savo kū- 
nu vaiduokliškame Makondo priemiesčio bordelyje. Jį laikė tokia šyp- 
santi davatka, turinti maniją atidarinėti ir uždarinėti duris. Ji, rodos, 
šaipėsi iš savo patiklių klientų, kurie vaizduotės padarus priimdavo už 
gryną pinigą, mat tuose namuose viskas, dargi apčiuopiamiausi daiktai, 
buvo nerealūs: baldai sabyrėdavo, kai tik atsisėsdavai, išnarstytoje vik- 
troloje perėjo višta, sode puikavosi popierinės gėlės, ant sienų kabojo 
kalendoriai, išleisti dar prieš bananų kompanijos laikus, ir įrėmintos li- 
tografijos, iškirptos iš niekada nėjusių žurnalų. Netgi droviosios kekšiu- 
kės, subėgančios iš gretimų trobų, kai šeimininkė pranešdavo, jog atė- 
ję klientai, buvo grynas prasimanymas. Jos apsireikšdavo nesisveikin- 
damos, su suknutėmis, kurios prieš penkerius metus dar buvo gėlėtos, 
nusivilkdavo jas taip nekaltai, kaip ir apsivilkdavo, o meilės ekstazėje 
stebėdamosi šaukdavo: "Tai bent! Žiūrėkit, kaip linksta lubos!" ir, ga- 
vusios savo pusantro peso, čia pat išleisdavo sumuštiniams su sūriu, ku- 
riuos pardavinėdavo viešnamio šeimininkė, šypsanti visa burna, - juk ji 
viena žinojo, kad tie sumuštiniai tokie pat tikri, kaip ir visa kita. Aure- 
lianui, kurio tuometinis pasaulis apsiribojo Melkiado pergamentais ir 
Burtininkės lova, tas pamėkliškas viešnamis kaip ranka nuėmė drovu- 
mą. Iš pradžių jis niekaip negalėdavo padaryti, kas reikia, iki galo, nes 
šeimininkė turėjo įprotį įeiti į kambarį per patį meilės smagumą ir reik- 
šti visokiausias pastabas apie pagrindinių veikėjų intymiąsias savybes. 
Tačiau ilgainiui jis taip priprato prie šio pasaulio bėdų, jog vieną did- 
žiausio siutimo naktį svetainėje nuogai nusirengė ir, pasistatęs butelį 
alaus ant savo neapsakomai galingo įnagio, aplėkė visus kambarius. 
Taip jis padarė pradžią visokioms ekstravagantiškoms išdaigoms, ku- 
rias šeimininkė laimino savo amžina šypsena, nei protestuodama, nei 
jomis tikėdama, šypsojo net tada, kai Chermanas bande padegti trobą, 
norėdamas įrodyti, kad jos nėra, kai Alfonsas jos akyse nusuko papū- 
gai galvą ir užkaitė paukštienos srėbalą. 

Nors Aurelianas jautėsi vienodai susijęs-su savo keturiais bičiuliais 
ir dažnai apie juos galvodavo kaip apie vieną žmogų, bet Gabrielis jam 
buvo artimesnis. Šis artumas atsirado tą vakarą, kai Aurelianas iš nety- 
čių užsiminė apie pulkininką Aurelianą Buendiją, ir tik Gabrielis pati- 

kėjo, kad draugas iš jų nesišaipo. Dargi bordclio šeimininkė, kuri na- 
prastai nesikišdavo į jų šnekas, su liežuvautojos aršumu užginčijo, kad 
pulkininkas Aurelianas Bucndija - išties ji girdėjusi apie jį - vyriausybės 
pramanytas kaip dingstis liberalams žudyti. Gabrielis, priešingai, nė 
kiek neabejojo, kad gyvenęs toks pulkininkas Aurelianas Buendija, ;0 
prosenelio pulkininko Cherineldo Markeso bendražygis ir bičiulis. Ma- 
kondiškių atmintis ypač būdavo trumpa, kai kalba išeidavo apie darbi- 
ninkų sušaudymą. Kiekvieną kartą, kai Aurelianas prabildavo ta tema, 
ne tik šeimininkė, bet ir vyresni žmonės neigdavo, kaip nebūtą dalyką, 
istoriją apie darbininkus, stoties aikštėje karcivių apsuptus, apie dvie- 
jų šimtų vagonų traukinį, pakrautą lavonais, ir netgi primygtinai ginda- 
vo tą teisės žinovų išvadą, kuri įėjo į pradžios mokyklos vadovėlius: ba- 
nanų kompanijos suvis nėra buvę. Tad Aurelianą ir Gabriclį saistė sa- 
votiška bendrystė, pagrįsta tikėjimu realiais faktais, kuriuos visi neigė; 
šie faktai turėjo didelės įtakos abiem draugams, jie tarsi grįžtančioji 
mūšos banga nunešė juos abu į seniai išnykusį pasaulį, iš kurio buvo li- 
kusi tik širdies gėla. Gabrielis miegodavo ten, kur jį suimdavo snaudu- 
lys. Ne kartą Aurelianas jį buvo paguldęs juvelyrinėje dirbtuvėje, bet 
Gabrielis per naktį negalėdavo akių sudėti - įį trikdydavo numirėliai, 
klaidžiojantys po kambarius iki pat aušros. Vėliau Aurelianas patikėjo 
draugą Burtininkei, kuri laisvalaikiu vesdavosi Gabrielį į visiems priei- 
namą kamaraitę ir vertikaliais brūkšneliais žymėdavo jo sąskaitą kita- 
pus durų, tame nedideliame sienos lopelyje, kuris dar buvo likęs šalia 
Aureliano skolų. 

Kad ir palaidai gyvendami, keturi draugai, mokyto kataloniečio aki- 
nami, bandė padaryti kokį tvarų darbą. Tik jis, turėdamas klasikinės li- 
teratūros dėstytojo patirtį ir retų knygų atsargą, išugdė sugebėjimą sė- 
dėti ištisą naktį ir ieškoti trisdešimt septintos dramatinės situacijos, ir 
dar tokiame mieste, kuriame jau niekas nebeturėjo nei noro, nei gali- 
mybės siekti toliau už pradžios mokyklą. Sužavėtas draugystės, užbur- 
tas pasaulio kerų, per Fernandos beširdiškumą nuo jo stropiai slepia- 
mų, Aurelianas nustojo studijuoti pergamentus kaip tik tada, kai jau 
ėmė aiškėti eilėmis užšifruotos pranašystės. Bet vėliau, pamatęs, kad 
laiko pakaksią visa kam, netgi nereikėsią atsisakyti viešnamio, Aurelia- 
nas vėl sugrįžo į Melkiado kambarį, tvirtai pasiryžęs nesitraukti nuo 

pergamentų, kol nesuras paskutinių šifro raktų. Tada Gastonas laukė 
Iektuvo, ir Amaranta Ursula, pasijutusi be galo vieniša, vieną rytą pa- 
sirodė Aureliano kambaryje. 

- Sveikas, žmogėdra, - tarė jam. - Vėl įsirangei į savo urvą? 

Amaranta Ursula buvo gyva pagunda su savo įmantria suknia ir 1l- 
gu žuvies slankstelių vėriniu, kurį pati buvo pasidariusi, Įtikėjusi savo 
vyro ištikimybe, Amaranta Ursula paleido jį nuo pavadėlio r, regis, pir- 
mą kartą Makonde turėjo laisvą valandėlę. Aurelianui nebuvo reikalo 
jos matyti - jis ir šiaip žinojo, kad ji atėjo. Ji alkūnėmis atsirėmė į dar- 
bo stalą - tokia artima ir bejėgė, ir Aurclianas pajuto kažkur giliai giliai 
braškant kaulus ir įniko į savo pergamentus. Maldydamas jaudulį, jis 
karštligiškai griebėsi savo balso, kuris mėgino kažkur išnykti, gyvybės, 
jau apleidžiančios jį, atminties, staiga pavirtusios suakmenėjusiu poli- 
pu, ir ėmė aiškinti Amarantai Ursulai ypatingą sanskrito paskirtį, mok- 
slines galimybes numatyti ateitį, šviečiančią pro amžių klodus, kaip rai- 
dės kitapus lapo, laikomo pricš šviesą, būtinumą iššifruoti pranašystes, 
kad jos pačios savęs nepražudytų, pasakoti apie Nostradamuso "Šim- 
tmečius" ir Kantabrijos žuvimą, šventojo Miljano išpranašautą. Ūmai, 
nenutraukdamas paskaitos ir vedamas instinkto, kuris glūdėjo jame nuo 
pat gimimo, Aurelianas užklojo savo delnu Amarantos Ursulos ranką, 
manydamas, kad šis ryžtingas judesys padarys galą jo sumišimui. Ta- 
čiau Amaranta Ursula nekaltai ir meiliai įsitvėrė į jo rodomąjį pirštą, 
kaip įsitverdavo vaikystėje, ir šitaip stovėjo, kol Aurelianas atsakinėjo į 
klausimus. Kurį laiką juodu jungė tas šaltas it ledas rodomasis pirštas, 
kuris nepraleido jokio jausmo nei į vieną, nei į kitą pusę, galiausiai Ama- 
ranta Ursula staiga atitoko ir pliaukštelėjo sau pcr kaktą. "Skuzdėlės!" 
- sušuko ji. Ir, kaipmat užmiršusi pergamentus, lengvais šokėjos žin- 
gsneliais pasuko prie durų ir nuo ten pirštų galiukais pasiuntė Aurelia- 
nui bučkį, visai tokį pat, kaip atsisveikindama su tėvu, kai tas ją lydėjo 
į Briuselį. 

- Tu man vėliau paaiškinsi, - tarė ji. - Visai užmiršau, kad šiandien 
reikia kalkėmis apipilti skruzdėlyną. 

Ji kartais užbėgdavo pas Aurelianą, turėdama reikalų toje namų pu- 
sėje, ir užtrukdavo kambaryje tik kelias minutes, o Gastonas dar atid- 
Žiai tebestebėjo dangaus mėlynę. Tos permainos suklaidintas, Aurelia- 

nas vėl pareidavo namo pietų, kurių vengė nuo pat pirmų Amarantos 
Ursulos sugrįžimo mėnesių. Gastonui patiko jo draugija. Kartais jieišti- 
są valandą sėdėdavo prie stalo, ir jis skųsdavosi Aurelianui, kad kom- 
panionai, ko gero, jį vedžioją už nosies: seniai pranešę, kad laivu išsiun- 
tę lėktuvą, ojo vis nematyt, ir jūrų agentūra teigianti, jog šitas laivas nie- 
kad neatplauks, nes nėra įregistruotas jokiame Karibų jūros uostų re- 
gistre, bet kompanionai tvirtiną savo, girdi, viskas buvę padaryta kaip 
reikiant, ir dargi daro užuominas, kad Gastonas juos apgaudinėjąs. 
Abipusis nepasitikėjimas išaugo iki to, jog Gastonas ryžosi nutraukti 
susirašinėjimą ir pradėjo galvoti, ar nevertėtų trumpam nuvykti į Briu- 
selį, viską išsiaiškinti vietoje ir sugrįžti su lėktuvu. Tačiau tas projektas 
nuėjo vėjais, kai tik Amaranta Ursula dar kartą pasakė pasiryžusi nie- 
ku gyvu nevažiuoti iš Makondo, nors reikėtų netgi su vyru išsiskirti. Iš 
pradžių Aurelianas laikėsi makondiškių nuomonės, kad Gastonas - 
kvailys ant dviračio, ir lyg ir gailėjosi jo. Vėliau, viešnamiuose geriau 
perpratęs vyriškąją prigimtį, ėmė galvoti, kad nuolankumą Gastonui 
bus įkvėpusi jo beprotiška aistra. Tačiau, labiau pažinęs Amarantos Ur- 
sulos vyrą, Aurelianas pastebėjo prieštaravimus tarp jo tikro charakte- 
rio ir rodomo romumo ir pradėjo įtarti, jog belgas vaidina komediją, 
šitaip elgdamasis ir netgi laukdamas lėktuvo. Tada jis pamanė, kad Ga- 
stonas ne toks kvailas, kaip atrodo, atvirkščiai, jis pastovaus būdo, ap- 
sukrus, turįs begalinę kantrybę, pasiryžęs žūtbūt įveikti žmoną amžinu 
nuolaidžiavimu, nesugebėjimu nė karto ištarti "ne", tariamu nuolanku- 
mu, jis tik laukia, kol ji įsipainios savo numegztame tinkle, nebegalės 
pakęsti to nuobodulio, kurį ims kelti lengvai įgyvendinamos svajonės, 
ir pati susikraus lagaminus, pasišovusi grįžti Europon. Ir tada pagaila 
Aureliano širdyje peraugo į aršią neapykantą. Gastono metodas jam 
pasirodė toks bjaurus ir tuo pačiu toks veiksmingas, jog jis išdrįso per- 
spėti Amarantą Ursulą. Tačiau jinai tik pasijuokė iš Aureliano įtaru- 
mo, neišsiduodama, kad jos širdį slegia sunki meilės, abejonių ir pavy- 
do našta. Kad Aurelianas ją myli ne kaip tetą, ji nė neįtarė iki tos die- 
nos, kai, atidarydama konservuotų persikų skardinę, persipjovė pirštą, 
ir jis griebė taip godžiai ir su tokiu atsidavimu čiulpti kraują, jog ją net 
šiurpas nukrėtė. 

- Aurelianai! - nusijuokė ji sunerimusi. - Tu per daug piktas, kad bū- 
tum padorus vampyras. 

Tada Aurelianas nebeištvėrė. Bejėgiškai bučiuodamas sužeistos 
rankos delną, jis atskleidė pačias slapčiausias širdies kerteles - ištrau- 
kė iš savęs be galo ilgą išbrinkusią šerdį, baisų parazituojantį gyvį, kurį 
išmaitino jo kančia. Papasakojo Amarantai Ursulai, kaip jis keldavosi 
vidurnaktį išverkti savo nevilties ir siuto, įsikniaubęs į jos tualeto inty- 
mius rūbus, padžiautus vonioje. Papasakojo, su kokia širdgėla meldęs 
Burtininkę inkšti kaip katę, verkšlenti jam į ausį ir Ilementi: "Gastonai, 
Gastonai, Gastonai", kaip apsukriai vogęs Amarantos Ursulos kvepalų 
buteliukus, geisdamas užuosti jos aromatą ant kaklo mergužėlėms, ku- 
rios mylėjosi iš bado. Išgąsdinta jo aistros protrūkio, Amaranta Ursu- 
la pamažu lenkė pirštus, kol jos delnas užsivėrė tarsi austrės geldutė, 
kol sužeista ranka, išsivadavusi nuo skausmo ir gailestingumo likučių, 
pavirto smaragdų, topazų ir kietų tarsi akmuo bejausmių kaulų gniauž- 
tu. 

- Galvijas! - tarsi spjaute išspjovė Amaranta Ursula. - Pirmuoju lai- 
vu išplaukiu į Belgiją! 

Vieną tų vakarų Alvaras įėjo į mokyto kataloniečio knygynėlį, visu 
balsu garbindamas savo paskutinį radinį: zoologinį bordelį. Vadinosi 
jis"Auksinis berniukas" ir priminė didelį saloną po atviru dangumi, ten 
vaikščiojo ne mažiau kaip du šimtai baublių, savo kerinčiu riksmu šau- 
kiančių laiką. Apie šokių aikštelę tarp didžiulių Amažonės kamelijų, 
vielos tinklais aptvertuose garduose gyveno įvairiaspalvės gervės, it 
kiaulės nusipenėję kaimanai, barškuolės gyvatės su dvylika barškučių ir 
vėžlys paauksuotais šarvais, nardąs po mažytį dirbtinį vandenyną. Bu- 
vo ten baltas šunčkas, jaukus pederastas, už čdalą darąs savo tėviškas 
paslaugas. Oras ten buvo pirmapradžio tankumo, tarsi ką tik sutvertas, 
o gražuolės mulatės, beviltiškai lūkuriuojančios tarp kruvinai raudonų 
žiedų ir iš mados išėjusių plokštelių, žinojo visas meilės gudrybes, ku- 
rias vyras buvo užmiršęs žemiškajame rojuje. Pirmąją naktį draugai ap- 
silankė šiame iliuzijų šiltadaržyje, ir didinga nekalbi senė, sėdinti prie 
durų iš lianų nupintame krėsle, įėjusių vaikinų penketuke išvydusi pra- 
kaulų liūdnos išvaizdos vyrą totoriškais skruostikauliais, nuo pat pasau- 

lio sutvėrimo amžių amžiams pažymėtą vienatvės raupais, pajuto, kad 
laikas dar kartą apsisuko aplink savo ašį. 

- Ak! - atsiduso ji. - Aurelianas! 

Ji vėl išvydo pulkininką Aurelianą Buendiją, tokį, kokį matė lempai 
šviečiant gerokai dar prieš visus karus, prieš jo dvasią nuskurdinusią 
šlovę ir nusivylimo ištremtį - tą tolimą tolimą rytmetį, kai jis įėjo į jos 
miegamąjį duoti pirmojo savo gyvenime įsakymo: įsakymo jį mylėti. Tai 
buvo Pilara Ternera, Sulaukusi šimto keturiasdešimt penkerių, ji atsi- 
sakė pragaištingo įpročio skaičiuoti metus ir gyveno statiškame laike, 
prisiminimų apribotame, tvirtai žinodama ateitį, išburtą ir amžiams nu- 
sakytą, stengdamasi kaip galima toliau laikytis nuo to abejotino ryto- 
jaus, kuris rėmėsi nepatikimomis kartų spėlionėmis ir prielaidomis. 

Nuotos nakties Aurelianą globojo lig tol nežinomos prosenelės švel- 
numas ir užuojauta. Linguodama pintoje supamojoje kėdėje, Pilara 
Ternera pati viena minėjo praeitį - buvusią Buendijų šeimos didybę ir 
žlugimą, ir su žeme sulygintą Makondo puikybę, ko! Alvaras savo griau- 
smingu kvatojimu gąsdino kaimanus, Alfonsas rezgė kraugerišką isto- 
riją apie baublius, kurie pereitą savaitę iškapojo akis kcturiems klien- 
tams už nedorą elgesį, o Gabrielis tūnojo mąslios mulatės kambaryje - 
už meilę ji ėmė mokestį ne pinigais, o laiškais savo sužadėtiniui kontra- 
bandininkui, sėdinčiam kalėjime kitapus Orinoko, nes pasienio sargy- 
biniai, davę jam išgerti vidurių paleidžiamųjų vaistų, patupdė ant nak- 
tinio puodo ir surado išmatose briliantų. Tas tikras, realus viešnamis su 
jo motiniškai rūpestinga šeimininke buvo kaip tik tas pasaulis, apie ku- 
rį Aurelianas svajojo, užsidaręs tarp keturių sienų. Ten jis taip gerai 
jautėsi, buvo toks savas, jog nė negalvojo apie kitą kokį prieglobstį tą 
vakarą, kai Amaranta Ursula sudaužė jo svajones. Jis troško žodžiais 
išlieti širdį, norėjo, kad kas nors atrištų tuos mazgus, kurie veržė jam 
krūtinę, tačiau tik prapliupo gausiomis, karštomis ir sveikatingomis aša- 
romis, įsikniaubęs į Pilaros Terneros skreitą. Pirštų galais sklaidydama 
jo plaukus, Pilara Ternera laukė, kol jis apsiramins, ir, nors Aurelianas 
neprisipažino verkiąs dėl meilės, ji tuoj perprato šią seniausią žmoni- 
jos istorijoje vyrų raudą. 

- Pakaks, vaikeli, - ramino jį Pilara Ternera. - O dabar pasakyk, kas 
ji. 

Kai Aurelianas pasakė, Pilara Ternera nusikvatojo krūtininiu juo- 
kū, tuo andai džiugiu juoku, kuris ilgainiui pasidarė panašus į kimų ba- 
landžių burkavimą. Buendijų širdyse nebuvo nė vienos paslapties, ku- 
rios ji nebūtų Žinojusi, nes kortos ir gyvenimo patirtis jai įrodė, jog šitos 
šeimos istoriją sudaro neišvengiamų pasikartojimų grandinė, besisu- 
kantis ratas, kuris būtų sukęsis iki begalybės, jeigu ne kasdien dylanti ir 
silpnėjanti jo ašis. 

- Nesijaudink, - nusišypsojo Pilara Terncra. - Kad ir kur ji dabar bū- 
tų, ji tavęs laukia. 

Amaranta Ursula išėjo iš vonios pusę penkių. Aurelianas matė, kaip 
ji ėjo pro jo kambarį, įsisiautusi į lengvomis klostėmis krintantų chala- 
tą, apsivyniojusi galvą rankšluosčiu it turbanu. Aurelianas paslapčiom 
nuslinko paskui ją, svyruodamas kaip girtas, ir įėjo į sutuoktinių miega- 
mąjį tuo metu, kai Amaranta Ursula praskleidė chalatą ir persigandu- 
si vėl susisiautė. Tylomis ji linktelėjo į gretimą kambarį - Aurelianas ži- 
nojo, kad anapus pravirų durų Gastonas rašo laišką. 

- Išeik, - vien lūpomis tarė Amaranta Ursula. 

Aurelianas nusišypsojo, abiem rankom paėmė ją už liemens ir, pa- 
kėlęs tarsi begonijų puodą, nusviedė aukštielninką į lovą. Ji nespėjo ati- 
tokti, o jis grubiai nuplėšė nuo jos chalatą, ir pasinėrė į svaigią nuogo, 
ką tik numazgoto kūno bedugnę, to kūno, kuriame nebuvo nė vieno 
odos atspalvio, nė vieno plaukelio, nė vieno slapto apgamėlio, kurio ne- 
būtų Aurelianas įsivaizdavęs anų kambarių tamsoje. Amaranta Ursula 
nuoširdžiai gynėsi laukinės patelės miklumu: rangėsi visu savo kvapniu, 
lygiu ir lanksčiu it žebenkšties kūnu, taikėsi keliais į pilvą, akėjo nagais 
veidą, bet nei jis, nei jinai nedūsavo, lyg Žmogus, pro atvirą langą ste- 
bintis ramias balandžio sutemas. Tai buvo žiauri, mirtina kova, bet iš 
Šalies ji atrodė visai kitaip, nes buvo puolama iš lėto, atsargiai, iškilmin- 
gai, kaip ir ginamasi, ir per tą laiką, kol būdavo aimušama viena ataka 
ir pradedama kita, būtų pražydusi petunija, o Gastonas gretimame 
kambaryje užmiršęs savo oreivio svajones, galėtum pamanyti, jog du su- 
sikivirčiję meilužiai bando taikytis skaidraus tvenkinio dugne. Atka- 
klaus ir ceremoningo mūšio įkarštyje Amaranta Ursula susiprotėjo, kad 
jų tylėjimas yra nenatūralus ir gali sukelti gretimai esančio vyro įtarimą 
dar labiau negu brazdesys, kurio jie stengėsi išvengti. Tada ji ėmė juok- 

tis, sučiaupusi lūpas, tebesigatynėjo, bet gynėsi, tariamai kandžiodama- 
si, ir vis mažiau sukiojo savo kūną, kol pagaliau abu pajuto, kad jie ir 
priešai, ir bendrininkai, kad jų grumtynės virto įprastu dūkimu, o agre- 
syvumas glamonėmis. Paskui Amaranta Ursula akimirką nustojo gin- 
tis, sakytum tyčia, pasinešusi iškrėsti naują išdaigą, o kai buvo vėl besi- 
priešinanti, išsigandusi to, ką leido padaryti, buvo jau per vėlu. Kažkoks 
nežmoniškas verpetas įtraukė ją į vidurį, ištaršė, ir jos norą priešintis 
užgniaužė nenugalimas geismas sužinoti, kas yra tas gelsvasis šnarėji- 
mas ir tie nematomi rutuliai, kurie tyko anapus mirties. Ji tik spėjo ištie- 
sti ranką, apčiuopom susigriebti rankšluostį ir sukąsti dantis, kad nei- 
štrūktų tas katės inkštimas, draskantis jai vidurius. 


Pilara Ternera mirė prieš pat šventę, nakčia, iš lianų nupintoje su- 
pamojoje kėdėje, saugodama įėjimą į savo rojų. Pildydami paskutinę 
velionės valią, makondiškiai ją palaidojo ne grabe, o supamojoje kėdė- 
je, kurią aštuoni vyrai virvėmis nuleido į gilią duobę, iškastą vidury šokių 
aikštelės. Nuo ašarų išblyškusios mulatės juodais rūbais atliko savo ra- 
ganiškas apeigas, nusiėmė auskarus, seges ir žiedus, sumetė į duobę, 
ant kapo paguldė akmeninę plokštę be vardo ir be datos, o ant viršaus 
sukrovė ištisą kalną Amazonės kamelijų. Paskui jos išnuodijo visus gy- 
vius, plytomis užmūrijo duris bei langus ir išsiskirstė po visą pasaulį su 
savo mediniais lagaminais, iš vidaus išklijuotais šventųjų atvaizdais, 
spalvotais žurnalų paveikslėliais, nuotraukomis savo efemeriškų, neįti- 
kimų ir fantastinių sužadėtinių, kurie lengvinosi deimantais, rijo kits ki- 
tą lyg žmogėdros arba buvo karūnuoti kortų karaliai ir bastėsi jūrų pla- 
tybėse. 

Tai buvo galas. Pilaros Terneros kape, tarp kekšių stiklinių karolių, 
puvo praeities likučiai - tas truputėlis Makondo praeities, kuris dar bu- 
vo likęs po to, kai mokytas katalonietis iš varžytinių pardavė knygynėlį 
ir sugrįžo į savo gimtąjį kaimą Viduržemio jūros pakrantėje, be galo 
išsiilgęs tikro, ilgo pavasario. Niekas nenumanė, kad jis galėtų išvažiuo- 
ti, Gelbėdamasis nuo vieno iš gausybės karų, jis pasirodė Makonde ba- 
nanų kompanijos klestėjimo laikais ir nesugalvojo nieko praktiškesnio, 
kaip pardavinėti inkunabulus bei retus leidinius įvairiomis kalbomis, 
kuriuos atsitiktiniai lankytojai sklaidydavo, įtardami, kad jie surinkti 
- pas sapnų aiškintoją. Pusę savo gyvenimo katalonietis praleido kny- 
gyne, tvankiame galiniame kambarėlyje, violetiniu rašalu raitydamas 
raides mokyklinių sąsiuvinių lakštuose, bet niekas iš tikrųjų nežinojo, 

ką jis rašo. Kai Aurelianas su juo susipažino, katalonietis buvo jau dvi 
skrynias prikrovęs tų popierių, kurie kažkuo priminė Melkiado perga- 
mentus, Oo prieš išvažiuodamas, buvo užpildęs ir trečią, todėl reikėjo 
manyti, kad senis, gyvendamas Makonde, nieko daugiau neveikė. Jis 
palaikė ryšį tik su keturiais draugais - mokydamiesi pradžios mokyklo- 
je, jie ėmė iš jo knygas, palikdami užstatu sukučius ir aitvarus, ir pamė- 
go skaityti Sencką ir Ovidijų. Su klasikais jis elgėsi be jokių ceremoni- 
jų, tarsi kažkada būtų su jais gyvenęs viename kambaryje, ir žinojo apie 
juos daugybę tokių dalykų, kurie, rodos, turėjo būti visiems paslaptis, 
pavyzdžiui, kad šventasis Augustinas po abitu vilkėjo vilnonį beranko- 
vį, kurio nebuvo nusivilkęs keturiolika metų, kad magas Ornoldas Vi- 
lanoviškis vaikystėje pasidarė impotentas, įkandus skorpionui. Mokyto 
kataloniečio karštą meilę spausdintam žodžiui sudarė gili pagarba ir fa- 
miliarus atsainumas. Šio dvejopo požiūrio neišvengė net jo rankraščiai. 
Alfonsas, pasiryžęs išversti senio rankraščius į ispanų kalbą ir tam išmo- 
kęs kataloniškai, kartą susikišo gniužulą šitų mokyklinio sąsiuvinio la- 
pų į kišenes, amžinai prigrūstas laikraščių iškarpų ir rečiausių profesi- 
jų vadovų, ir pametė pas mergužėles, kurios mylėjosi iš bado. Kai sena- 
sis mokslinčius sužinojo, užuot pakėlęs triukšmą, kurio Alfonsas prisi- 
bijojo, springdamas juoku, pareiškė, kad tai esąs visiškai natūralus lite- 
ratūros likimas. Ir visgi nieku gyvu negalėjai jo įtikinti, kad nesivežtų į 
savo gimtąjį kaimą tų trijų skrynių su rankraščiais, o traukinio kontro- 
lierius, kurie reikalavo atiduoti jas į bagažą, plūdo dar Kartaginos lai- 
kų keiksmažodžiais, kol tie leido vežtis rankraščius keleiviniame vago- 
ne. "Pasaulio pabaiga ateis tą dieną, - tada pasakė mokytas katalonie- 
tis, - kada žmonės patys važinės pirma klase, o knygas vežios prekiniuo- 
se vagonuose". Taip taręs, daugiau nepasakė nė žodžio. Galutinai pa- 
siruošė kelionėn per vieną savaitę, ir ta savaitė buvo juodžiausia jo gy- 
venime, nes kuo artyn ėjo išvykimo valanda, tuo labyn gedo jo nuotai- 
ka, šlubavo atmintis, o daiktai, kuriuos jis padėdavo vienur, atsidurda- 
vo kitur, perkelti tų pačių kaukų, kurie kažkada kankino Fernandą. 

- Collons*, - plūdosi seniokas. - Teprasmenga Londono sinodo dvi- 
dešimt septintasis kanonas. 


* Collons - kataloniškas keiksmažodis. 

Chermanas ir Aurelianas paėmė jį savo globon. Rūpinosi juo tarsi 
vaiku; sudėliojo į kišenes kelionės bilietus, migracijos dokumentus, o 
kišenes užsagstė segtukais, sudarė smulkiausią sąrašą, ką jis privalo da- 
ryti, išvykęs iš Makondo, iki atvyks į Barseloną, ir vis dėlto katalonietis 
nežinia kaip išmetė į šiukšlyną kelnes su puse visų savo pinigų. Kelio- 
nės išvakarėse, kai skrynios jau buvo užkaltos, o drabužiai sukrauti į tą 
patį lagaminą, su kuriuo jis pasirodė Makonde, senasis mokslinčius sų- 
vėrė vokus it kriaukles, iškėlė rankas, tarsi šventvagiškai laimindamas 
krūvas knygų, kurios padėjo jam pakelti tremtinio dalią, ir tarė savo 
draugams: 

- Tą šūdą palieku jums! 

Po trijų mėnesių jis atsiuntė didelį voką, kuriame buvo dvidešimt de- 
vyni laiškai ir daugiau kaip penkiasdešimt nuotraukų, susikaupusių per 
visą laisvalaikį atviroje jūroje. Katalonietis nerašė datų, bet buvo aišku, 
kada buvo rašomi tie laiškai. Pirmuosiuose, būdamas dar blogos nuo- 
taikos, aprašinėjo kelionės negandas: baisiausiai norįs ištėkšti už borto 
superkargą, kuris neleido į kajutę sukrauti skrynių, sutikęs neišpasaky- 
tai kvailą senjorą, siaubingai bijančią skaičiaus "trylika" ne iš prietarin- 
gumo, 0 dėl to, kad, jos manymu, jis esąs neišbaigtas, per pirmą vaka- 
rienę, laimėjęs lažybas, nusakęs, kad laivo vanduo turįs specifinį Leri- 
dos šaltinių prieskonį. Tačiau, kuo daugiau bėgo dienų, tuo mažiau jį 
domino laivo gyvenimas, o kiekvienas Makondo prisiminimas, dargi 
pats vėlyviausias ir nereikšmingiausias, kėlė jam ilgesį, ir juotoliau plau- 
kė laivas, juo liūdnesnės darėsi jo mintys. Šis gilėjančios nostalgijos pro- 
cesas buvo pastebimas ir nuotraukose. Pirmose jis atrodė laimingas su 
savo baltais marškiniais ir blyškiai sidabriniu plaukų kuokštu Karibų jū- 
ros fone, kaip paprastai spalyje, ribuliuojančios smulkiomis bangelė- 
mis. Paskutinėse - įsisupęs į juodą apsiaustą, su šilkine šerpe, išblyškęs, 
svetimas ir užsidaręs - stovėjo denyje kažkokio košmariško laivo, klaid- 
žiojančio po rudenėjančius vandenynus. Chermanas ir Aurelianas at- 
sakinėjo į senojo kataloniečio laiškus. Pirmaisiais mėnesiais jis taip daž- 
nai rašė, jog draugams atrodė, kad jų mokytojas yra čia pat, dar arčiau, 
negu tada, kai gyveno Makonde,ir skausminga gėla, kurią sukėlė joišvy- 
kimas, numalšo. Iš pradžių jis pasakojo, kad viskas eina po senovei, kad 
jo gimtuosiuose namuose tebčra rausvoji jūrų kriauklė, kad rūkyta sil- 

kė, uždėta ant duonos minkštimo, turi tą patį skonį, o kaimo šaltiniai 
temstant tebekvepia. Draugai vėl matė violetinėmis kriputėmis išmar- 
gintus mokyklinių sąsiuvinių lapus, kiekvienam jų būdavo skiriamas at- 
skiras lakštas. Ir visgi, nors pats katalonietis to nepastebėjo, šie sveik- 
stančiojo džiugesiu persigėrę laiškai pamažėl! išvirto nusivylimo pasto- 
ralėmis. Žiemos vakarais, kol židinyje kaisdavo sriubos katilėlis, senio- 
kas ilgėdavosi savo karšto galinio kambarėlio knygyne, saulės siaudimo 
dulkinoje migdolų medžių lajoje, garvežio švilpimo, drumsčiančio mie- 
guistą siestą, - kaip Makonde ilgėdavosi žiemos židinyje kaistančios 
sriubos, kavos pupelių pardavėjo šauksmų gatvėje ir pavasarį pralc- 
kiančių vieversių. Draskomas šių dviejų nostalgijų, kurios atspindėda- 
vo viena kitą kaip du priešais sustatyti veidrodžiai, galiausiai jis patarė 
savo draugams apleisti Makondą, užmiršti, ką juos buvo mokinęs apie 
pasaulį ir žmogaus širdį, spjauti į Horacijų ir, kad ir kur jic būtų, visa- 
da prisiminti, jog praeitis - melas, jog atminčiai nėra kelio atgal, jog 
kiekvienas prabėgęs pavasaris nesugrįžta ir jog pati beprotiškiausia ir 
tvirčiausia meilė tveria tik akimirką. 

Alvaras pirmas paklausė patarimo išvykti iš Makondo. Jis viską 
išpardavė, netgi jaguarą, kuris pririštas tupėjo prie jo trobos, kieme, gą- 
sdindamas praeivius, ir įsigijo nuolatinį bilietą į traukinį, kuris visą lai- 
kąlėkė pirmyn. Atvirlaiškiuose, siunčiamuose iš tarpinių stočių, su dau- 
gybe šauktukų aprašinėjo pro traukinio langą šmėžuojančius trumpa- 
laikius vaizdus - sakytum draskė gabalais ir užmirštin barstė ilgą aki- 
mirkų poemą; vaiduokliški negrai Luizianos medvilnės plantacijose, 
sparnuoti arkliai mėlynoje Kentukio žolėje, įsimylėję graikai pragari- 
škose Arizonos sutemose, mergina raudonu megztuku, piešianti akva- 
reles prie Mičigano ežero ir Alvarui pamojusi teptukais, - tas mostas 
reiškė ne atsisveikinimą, o viltį, juk ji negalėjo Žinoti reginti traukinį, 
kuris nesugrįžta. Paskui išvyko Alfonsas ir Chermanas, išvyko vieną 
šeštadienį, nusprendę pirmadienį vėl sugrįžti, bet nicko daugiau apie 
juos nebuvo begirdėti. Praėjo metai nuo mokyto kataloniečio išvažiavi- 
mo, ir Makonde liko tik Gabrielis; dar nesiryždamas, ko griebtis, jis te- 
besinaudojo pavojinga Burtininkės labdarybe ir atsakinėjo į vieno pran- 
cūzų žurnalo konkursinius klausimus, tikėdamasis laimėti pirmą vietą 
ir iškeliauti į Paryžių. Aurelianas, užsisakęs tą žurnalą, padėdavo Ga- 

brieliui pildyti anketas, kartais namic, bet dažniausiai tarp fajansinių 
buteliukų, valerijonu kvepiančioje vienintelėje Makondo vaistinėje, ka- 
me gyveno Mersedes, slapta Gabrielio sužieduotinė. Tik ta vaistinė bu- 
vo išlikusi iš ano Makondo, kuris nyko, bet dar'nebuvo visai sunykęs, 
nors praeitis nyko be galo, rydama pati save, įmanydama kiekvieną aki- 
mirką visiškai baigtis, bet ėjo į pabaigą, niekada nepasibaigdama. Mie- 
stas buvo toks apmiręs, jog Gabrielis, laimėjęs konkursą ir susiruošęs 
keliauti į Paryžių su dviem baltinių pamainomis, pora batų ir pilnu Ra- 
ble raštų rinkiniu, turėjo pamojuoti mašinistui, kad šis sustabdytų trau- 
kinį Makondo stotyje ir jį paimtų. Senoji Turkų gatvė buvo pavirtusi už- 
kampiu, ten paskutiniai arabai ramiai laukė mirties, kaip ir prieš tūk- 
stantį metų sėdėdami prie savo krautuvėlių durų, nors paskutinį diago- 
nalės jardą buvo pardavę jau prieš daugelį metų, ovitrinose stovėjo vien 
begalviai manekenai. Bananų kompanijos miestelis, apie kurį vakarais 
Patrisija Braun galbūt mėgino papasakoti savo anūkams Alabamoje, 
rasinės diskriminacijos ir raugintų agurkų krašte, Pratvilio mieste, bu- 
vo tik piktžolėmis apaugusi lyguma. Vietoj padrės Anchelo atkeltas se- 
nas kunigas, kurio vardo niekas nė nesistengė sužinoti, laukė Dievo ma- 
lonės, tįsodamas hamake, kankinamas podagros ir abejonių sukeltos 
nemigos, o driežai ir žiurkės pešėsi dėl teisių į bažnyčią. Šitame netgi 
paukščių apleistame Makonde, kame dėl amžinų dulkių ir šutros sun- 
ku buvo kvėpuoti, Aurelianas ir Amaranta Ursula, vienatvės ir meilės 
ir vienatvės meilės įkalinti namuose, kuriuose termitų grikšėjimas be- 
maž neleido akių sudėti, buvo vienintelės laimingos ir pačios laimin- 
giausios būtybės visame pasaulyje. 

Gastonas buvo išvykęs į Briuselį. Pabodus laukti lėktuvo, vieną gra- 
žią dieną jis susidėjo į lagaminą pačius būtiniausius daiktus bei savo su- 
sirašinėjimo archyvą ir išvažiavo iš Makondo, pasiryžęs sugrįžti oru an- 
ksčiau, negu jo licenzijos bus perduotos vokiečių aviatorių grupei, pri- 
stačiusiai provincijos vyriausybei daug prašmatnesnį projektą. Po pir- 
mojo meilės vakaro Aurelianas ir Amaranta Ursula susitikinėjo retai, 
tik išėjus Gastonui, bet aistringas glamones ramdydavo pavojaus bai- 
mė, ir bemaž visada nutraukdavo netikėtas vyro sugrįžimas. Likę vieni 
namuose, jie davė valią ilgai tramdytiems jausmams. Tai buvo nepro- 
tinga, pragaištinga aistra, kuri darė jų geismus nepasotinamus ir vertė 

iš siaubo drebėti kape Fernandos kaulus. Amarantos Ursulos inkštimą, 
jos agonijos giesmes galėjai girdėti ir antrą valandą dienos už pietų sta- 
lo, ir antrą valandą nakties kamaroje. "Labiausiai gaila, - įuokdavos: ji, 
- kad mes tiek laiko praleidom veltui". Ji matė, kaip skruzdėlės nioko- 
ja sodą, malšina savo priešistorinį alkį trobos mediena, matė, kaip jų 
gyvoji lavina vėl plūsta galerija, bet, apsvaigusi nuo aistros, ėmė jas nai- 
kinti tik tada, kai jos pasirodė miegamajame. Aurelianas ncbcsidomė- 
jo pergamentais, nekėlė kojos iš namų ir bet keip atsakinėjo į mokyto 
kataloniečio laiškus. Meilužiai nebcsuvokė nei tikrovės, nei laiko, ne- 
bepaisė kasdieninių įpročių rutinos. Jic uždarinėjo duris bei langus, kad 
nereikėtų gaišti laiko nusirengimui, ir vaikščiojo po namus taip, kaip 
svajojo vaikščioti Remedija Gražioji, nuogi voliojosi balutėse kieme, o 
kartą besimylėdami vos neprigėrė bascinc. Pcr trumpą laiką jie prida- 
rė namams daugiau žalos, negu termitai: sulaužė svetainės baldus, kvai- 
liodami sudraskė hamaką, išlaikiusį per karą nelinksmus pulkininko 
Aureliano Buendijos meilės nuotykius, suraižė čiužinius ir iškratė ant 
grindų, dusdam: vatos pūgoje. Nors Aurelianas buvo toks pat aršus mei- 
lužis, kaip ir jo varžovas, bet šiame negandų rojuje komandavo Ama- 
ranta Ursula, gabi kvailiausioms išmonėms ir nepasotinama, - rodės, 
kad ji paskyrė meilei savo neišsenkamą energiją, kurią jos proprosene- 
lė cikvojo gamindama karamelinius gyvuliukus. Tuo metu, kai Amaran- 
ta Ursula dainuodavo iš malonumo ir kvatodavo iš savo išdaigų, Aure- 
lianas darėsi vis labiau susimąstęs ir tylus, nes jo meilė buvo užsisklen- 
dusi savyje ir degino it liepsna. Vis dėlto juodu buvo tokie virtuozai mei- 
lės mene, jog, geismų protrūkio išsekinti, nuovargyje surasdavo palai- 
mos džiaugsmų. Supratę, kad persisotinimas yra kur kas sudėtingesnis 
dalykas, negu aistra, jie pradėjo stabmeldiškai prižiūrėti savo kūnus. 
Kai jis kiaušinio baltymais masažuodavo Amarantos Ursulos standžias 
krūtis arba kokoso palmių aliejum švelniai trindavo jos tamprias šiau- 
nis arba stangrų pilvą, ji žaisdavo su milžinišku Aureliano kūnu: lūpų 
pieštuku išdažydavo akis tarsi pajacui, antakių tušu išpiešdavo turki- 
škus ūsus, rišdavo plevėsuojančius kaklaraiščius, o ant galvos uždėda- 
vo popierinę skrybėlaitę. Kartą naktį juodu išsitepė nuo galvos iki kojų 
persikų uogiene ir laižė kits kitą it šunys, ir mylėjosi kaip bepročiai ga- 

lerijos asloje, bet atitoko, išvydę laviną plėšriųjų skruzdėlių, kurios bū- 
tų ju0s gyvus sugraužusios. 

Atsikvošėjusi Amaranta Ursula atsakinėdavo į Gastono laiškus. Jis 
atrodė toks tolimas ir svetimas, stačiai galvoj netilpo, kad jis gali par- 
važiuoti. Viename pirmųjų savo laiškų Gastonas rašė, kad jo kompa- 
nionai tikrai pasiuntę lėktuvą, bet Briuselio jūrų prekybos agentūra per 
apsirikimą pakrovusi į laivą, kuris plaukė į Tanganiką, o ten jį atidavę 
makondo genčiai. Ši klaida pridariusi tiek painiavos, jog vien lėktuvui 
atgauti reikėsią sugaišti mažų mažiausiai dvejus metus. Tad Amaranta 
Ursula nustojo abejoti, kad vyras gali parvykti netinkamu metu. Aure- 
lianą savo ruožtu su išoriniu pasauliu saistė tik mokyto kataloniečio lai- 
škai ir Gabrielio pranešimai, kuriuos jis gaudavo per tyliąją vaistinės 
savininkę Mersedes. Iš pradžių tai buvo realūs ryšiai. Gabrielis, norč- 
damas pasilikti Paryžiuje, vietoj atgalinio bilieto paėmė pinigus ir da- 
bar pardavinėjo senus laikraščius bei tuščius butelius, kuriuos išmesda- 
vo kambarinės iš vieno niūraus viešbučio Dofino gatvėje. Aurelianas 
dar lengvai galėjo įsivaizduoti savo draugą; jis dėvi megztinį stačia apy- 
kakle ir nusivelka jį tik pavasarį, kai Monparnaso terasas užplūsta įsi- 
mylėjėlių porelės, o norėdamas apgauti alkį, dienomis miega, o nakti- 
mis rašo žiedinių kopūstų šutu pasmirdusioje kamaraitėje, kurioje pa- 
simirė Rokamaduras*. Gabrielio žinutės tačiau pamažiukais darėsi vis 
labiau miglotos, o mokyto kataloniečio laiškai tokie nereguliarūs ir me- 
lancholiški, jog Aurelianas įprato galvoti apie savo draugus taip, kaip 
Amaranta Ursula apie savo vyrą, ir abu įsimylėjėliai atsidūrė ištuštėju- 
siame pasaulyje, kuriame buvo tik viena kasdieniška ir amžina realybė 
- meilė. 

Staiga šioje nerūpestingos laimės karalijoje lyg šūvis sugriaudėjo Ži- 
nia, jog grįžta Gastonas. Aurelianas ir Amaranta Ursula atsimerkė, me- 
tė žvilgsnį į savo širdis, padėję ranką ant širdies, pažvelgė kits kitam į 
akis ir suprato: juodu abu - viena esybė, geriau mirti, negu skirtis. Ta- 
da Amaranta Ursula parašė savo vyrui prieštaringą laišką, tikino jį my- 
linti ir norinti vėl pamatyti, bet csanti nuolanki likimu:, kuris ją amžiams 
surišęs su Aurelianu. To jie nesitikėjo, bet Gastonas atsakė ramutėliu, 


* Rokamaduras - dabartinio argentiniečių rašytojo Chulijaus Korlasaro romano 
"Žaidimas klasėmis" herojus. 


327 


bemaž tėvišku laiškų, kuriame du lapus skyrė įsimylėjėliams perspėti 
dėl aistros nepastovumo, o gale visai nedviprasmiškai linkėjo būti to- 
kiems pat laimingiems, koks buvo jis pats per savo trumpą vedybinį gy- 
venimą. Jo poelgis buvo toks nelauktas, jog Amaranta Ursula jautėsi 
pažeminta, manydama, kad ji bus suteikusi savo vyrui geidžiamą pre- 
tekstą palikti ją likimo valiai. Po pusės metų jos apmaudas dar labiau 
pašoko, kai Gastonas atrašė laišką iš Leopoldvilio, kame pagaliau at- 
gavo savąjį lėktuvą, prašydamas atsiųsti dviratį, kurį branginąs labiau 
už visa, ką palikęs Makonde. Aurelianas kantriai guodė suirzusią Ama- 
rantą Ursulą, įrodinėdamas galįs būti geras vyras ne tik laimėje, bet ir 
bėdoje; kasdieniniai rūpesčiai, kurie užgriuvo išsibaigus Gastono pini- 
gams, juos susaistė, be kita ko, bičiulystės saitais, tiesa, bičiulystė nebu- 
vo tokia akinanti ir ugninga, kaip aistra, bet teikė galimybę mylėti vie- 
nas antrą ir mėgautis laime taip, kaip anais audringų geismų laikais. Kai 
pasimirė Pilara Ternera, jie jau laukė kūdikio. 

Nėštumo metu Amaranta Ursula bandė gaminti vėrinius iš žuvų 
slankstelių. Tačiau viena Mersedes jų nusipirko dešimtį, o šiaip niekas 
daugiau jais nesusigundė. Pirmą kartą gyvenime Aurelianas suvokė, 
kadjo kalbiniai gabumai, enciklopedinė išmintis ir reta dovana atsimin- 
ti tolimus įvykius ir vietoves, kurių savo akimis nebuvo matęs, neduoda 
jokios naudos, kaip dėžutė su šeimyninėmis žmonos brangenybėmis, 
kurių vertė tuo metu, ko gero, prilygo visoms paskutiniųjų makondiškių 
santaupoms. Juodu gyveno tik per stebuklą. Nors Amaranta Ursula ne- 
prarado nei geros nuotaikos, nei talento meilės išmonėms, bet įprato 
po pietų sėdėti galerijoje, lyg ir ilsėdamasi per siestą, mąsli ir susikau- 
pusi. Aurelianas sėdėdavo drauge. Kartais jie tylėdami išbūdavo vienas 
prieš kitą iki pat sutemų, žvelgdami kits kitam į akis ir ilsėdamiesi, ir jų 
meilė buvo tokia pat karšta, kaip anksčiau per grumtynes. Nebūdami 
tikri ateitimi, jic žvelgė širdim į praeitį. Jie prisimindavo, kaip gyvenę 
liūčių rojuje, kaip jie taškęsi kiemo balutėsc, užmušinėję driežus ir ka- 
binę juos ant Ursulos, kaip žaidę, tarsi ją gyvą laidotų, ir šie prisimini- 
mai atvėrė jiems tiesą - visada, būdami drauge, juodu jautėsi laimingi. 
Vis giliau smelkdamasi į praeitį, Amaranta Ursula prisiminė tą popie- 
tę, kada ji įsmuko į juvelyrinę dirbtuvę ir motina jai papasakojo, jog ma- 
žasis Aurelianas - niekieno vaikas, rastas pintinėje, kuri plaukė upe. 

Norstas paaiškinimas jiems atrodė neįtikėtinas, bet jie teisybės nežino- 
jo. Išnagrinėję visokiausias galimybes, jie tvirtai Žinojo viena: Fernan- 
da nebuvo Aureliano motina. Amaranta Ursula buvo linkusi manyti, 
kadjis Petros Kotes sūnus, bet apie tėvo sugyventinę ji prisiminė tik be- 
gediškas paskalas, tad šitokia prielaida jų širdyse sukėlė maudulį. 

Kankinamas dvejonių, kad jis atsieina brolis savo žmonai, Aurelia- 
nas padarė žygį į kunigo namus sudrėkusiuose ir kandžių išvarpytuose 
archyvuose paieškoti kokio nors savo kilmės įrodymo. Jo aptiktas se- 
niausias krikšto metrikų įrašas minėjo Amarantą Buendiją, kurią, jau 
pusmergę, krikštijo padrė Nikanoras Reina dar tais metais, kada mė- 
gino įrodyti Dievo buvimą fokusais su šokoladu. Aurelianui švystelėjo 
mintis, kad jis, ko gero, yra vienas iš septyniolikos Aurelianų, kurių krik- 
što įrašus rado keturiuose tomuose, bet jų gimimo datos buvo per daug 
ankstyvos jo amžiui. Matydamas, kaip karštligiškai Aurelianas klaidžio- 
ja kraujo labirintuose, senasis podagrikas, stebėdamas jį iš hamako, už- 
jaučiamai paklausė jo pavardės. 

- Aurelianas Buendija, - atsakė šis. 

- Tada neieškok ir nevark be reikalo, - tvirtai sušuko kunigas. - Prieš 
daugelį metų šitame mieste buvo taip vadinama viena gatvė, o tais lai- 
kais žmonės turėjo įprotį savo vaikams duoti gatvių vardus. 

Aurelianas iš įniršio net suvirpėjo. 

- A, - tarė jis. - Vadinasi, jūs irgi netikite. 

- Kuo? 

- Kad pulkininkas Aurelianas Buendija sukėlė trisdešimt du pilieti- 
nius karus ir visus pralaimėjo, - atsakė Aurelianas. - Kad kariuomenė 
apsupo ir kulkosvaidžiais sušaudė tris tūkstančius darbininkų, o jų la- 
vonus dviejų šimtų vagonų traukiniu nuvežė suversti į jūrą. 

Klebonas jį nužvelgė gailesčio kupinomis akimis. 

- Ak, mano sūnau, - atsiduso. - Aš džiaugiuosi, tikėdamas, jog mu- 
du egzistuojame šiuo metu. 

Tad Aurelianas ir Amaranta Ursula priėmė atrastos pintinės versi- 
ją ne todėl, kad būtų ja tikėję, o del to, kad ji saugojo juos nuo baimės. 
Sulig kiekvienu nėštumo mėnesiu jie vis labiau artėjo, virsdami viena 
esybe ir suaugdami su vienatve tuose namuose, kuriuos būtų sugriovęs 
vėjelio dvelktelėjimas. Jiems pakako būtiniausio ploto: Fernandos mie- 

gamojo, kerinčio sėdimos meilės palaima, ir galerijos galo, kame Ama- 
ranta Ursula sėdėdama nerdavo šleputes ir kepurytes savo vaikučiui, o 
Aurelianas rašydavo atsakymus į retus mokyto katalonicčio laiškus. Ki- 
ta trobos dalis pasidavė atkakliai griuvimo jėgai. Juvelyrinė dirbtuvė, 
Melkiado kambarys, primityvi ir tyli Santos Sofijos dc la Piedad kara- 
lystė - viskas buvo palaidota namų gilumoje tarsi neįžengiamoje selvo- 
je, į kurią prasiskverbti nedrįstų joks žmogus. Rajos gamtos apsupti, 
Aurelianas ir Amaranta Ursula augino kaip auginę raudonėlį ir bego- 
nijas, O savo pasaulį saugojo demarkacinėmis negesintų kalkių linijo- 
mis, rausdami amžinojo žmogaus ir skruzdėlių karo paskutinius apka- 
sus. Ilgi užaugę ir neprižiūrimi plaukai, dėmės veide, pabrinkusios ko- 
jos, kadaise švelnus ir lankstus it žebenkšties kūnas, nėštumo deformuo- 
tas, - štai kaip atrodė praradusi tą jaunatvišką išvaizdą, kuria puikavo 
parvykusi Makondan su belaisviu vyru ir kanarėlėmis, sužlugdžiusiomis 
jos viltis, ir vis dėlto ji tebebuvo tokia pat žvali. "Velniai griebtų, - juok- 
davosi Amaranta Ursula. - Kas galėjo pagalvoti, kad mes galų gale išties 
gyvensime kaip žmogėdros!" Paskutinė gija, siejanti juos su išoriniu pa- 
sauliu, nutrūko šeštą nėštumo mėnesį, kai jie gavo laišką, bet ne iš mo- 
kyto kataloniečio. Laiškas buvo išsiųstas iš Barselonos, bct adrcsas ant 
voko užrašytas tuo mėlynu rašalu ir aiškiu braižu, kuriuos gali matyti 
vien ant oficialių pranešimų. Aurelianas ištraukė jį Amarantai Ursulai 
iš rankų, kai ji buvo beplėšianti voką. 

- Nereikia, - tarė jis. - Nenoriu žinoti, kas ten parašyta. 

Nuojauta jo neapgavo - katalonietis daugiau neberašė. Šis svetimas 
laiškas, niekieno neskaitytas, visą laiką gulėjo toje lentynėlėje, kurioje 
Fernanda kartą buvo užmiršusi sutuoktuvinį žiedą, gulėjo, atiduotas 
kandžių malonei, ir iš lėto plėnijo, deginamas vidinės blogos žinios, o 
vieniši įsimylėjėliai plaukė prieš laiko tėkmę, to laiko, kuris pražūtingas 
ir nepermaldaujamas nešė artyn gyvenimo pabaigą ir veltui eikvojo sa- 
vo jėgas, stengdamasis juos nublokšti į nusivylimo ir užmiršties dyku- 
mą. Žinodami šią grėsmę, Aurelianas ir Amaranta Ursula paskutinius 
mėnesius gyveno susiėmę už rankų, ištikima meile sergėdami vaiką, 
pradėtą pasiutiškos aistros. Naktį, gulėdami apsikabinę lovoje, jie ne- 
bijojo nei termitų grikšėjimo mėnesienoje, nei kandžių šnaresio, nei ai- 
škaus nenutrūkstamo tyržolių šlamesio gretimuose kambariuose. Ne 

kartą juos išbudindavo numirėlių bruzdesys. Jie girdėjo, kaip Ursula 
galynėjasi su tvėrimo įstatymais, sergėdama savo giminę, kaip Chosė 
Arkadijas Buendija ieško didžiųjų atradimų bergždžios esmės, kaip 
meldžiasi Fernanda, kaip pulkininkas Aurelianas Buendija nuo karo 
nusivylimų ir aukso žuvyčių virsta galviju, kaip Aurelianas Antrasis lin- 
ksmų išgertuvių pačiame įkarštyje miršta iš vienatvės, ir tada jie supra- 
to, kad brandinamos mintys nugali mirtį, ir vėl pasijuto laimingį, įsitiki- 
nę, kad jie mylės kits kitą netgi virtę šmėklomis, dar mylės kits kitą, kai 
praeis daugelis metų ir kitos būsimųjų gyvių rūšys atsiims iš vabzdžių tą 
varganą rojų, kurį vabzdžiai atsiima iš žmonių. 

Vieną sekmadienį, šeštą valandą vakaro, Amarantą Ursulą surėmė 
skausmai. Šypsanti pribuvėja, kuri prekiavo mergužėlėmis, besimylin- 
čiomis iš bado, paguldė Amarantą Ursulą valgomajame ant stalo, pati 
sėdo apžargom jai ant pilvo ir šokčiodama, tarsi būtų lėkusi raita, šuo- 
liais tol ją kankino, kol gimdyvės riksmą nutildė vyriškas stambaus nau- 
Įagimio verksmas. Amaranta Ursula pro ašaras pamatė, kad tai tikras 
Buendija - iš tų aukštų, galingų ir narsių Buendijų, kurie vadinosi Cho- 
sės Arkadijo vardu, iš tų plačiaakių aiškiaregių Buendijų, kurie vadino- 
si Aurelianais, suprato, kad jam lemta iš naujo pradėti Bucndijų gimi- 
nę, apvalyti ją nuo pražūtingų ydų ir vicnatvės pašaukimo, nes per išti- 
są šimtmetį jis - vienintelis iš šios giminės - buvo pradėtas meilėje. 

- Tikras žmogėdra, - tarė Amaranta Ursula. - Tegu bus Rodrigas. 

- Ne, - pasipriešino jai vyras. - Jis vadinsis Aurelianu ir laimės tri- 
sdešimt du karus. 

Nupjovusi naujagimiui bambutę, pribuvėja skuduru pradėjo trinti 
nuo jo melsvas apnašas, dengiančias visą kūnelį, o Aurelianas lempa jai 
švietė. Apvertę berniuką kniūbsčią, jie pastebėjo, kad jis turi kažką dau- 
giau, nei paprasti žmonės, ir pasilenkė pasižiūrėti. Tai buvo kiaulės uo- 
dega. 

Jie neišsigando. Aurelianas ir Amaranta Ursula nežinojo tokio at- 
sitikimo Buendijų giminėje, neprisiminė baisių Ursulos perspėjimų, o 
pribuvėja visiškai juos nuramino, pareiškusi, jog tikriausiai galima bū- 
sią nupjauti nereikalingą uodegą, kai berniukui iškrisią pieniniai dan- 
tys. Paskui jie neturėjo laiko galvoti, nes Amarantai Ursulai prasidėjo 
smarkus kraujoplūdis. Jie bandė sulaikyti kraują, dėdami voratinklius 

ir pelenų kompresus, bet negi rankomis užspausi fontano srovę. Iš prad- 
žių Amaranta Ursula stengėsi išlaikyti gerą nuotaiką. Ėmė už rankos 
persigandusį Aurelianą ir maldavo nesijaudinti, nes tokie, kaip ji, nesą 
sutverti numirti prieš savo valią, kvatojosi, žiūrėdama į pribuvėjos pa- 
stangas. Bet Aureliano vilčiai blėstant, Amaranta Ursula geso, tarsi iš 
Jos kas būtų šviesą gėręs, ir pagaliau nugrimzdo į slogų miegą. 

Pirmadienį, iš pat ankstaus ryto, atėjo moteris ir prie lovos pradėjo 
kalbėti kraują sustabdančias maldas - jos visada pagelbėdavo tiek žmo- 
nėms, tiek gyvuliams, bet karštas Amarantos Ursulos kraujas atsiliep- 
davo tik į meilę. Vakare, po dvidešimt keturių nevilties valandų, jie pa- 
matė, kad Amaranta Ursula jau nebegyva: kraujo upelis išseko savai- 
me, profilis paaštrėjo, kančios išraišką veide nustūmė alebastrinis švy- 
tėjimas, lūpos ėmė vėl šypsoti. 

Tik tada Aurelianas suprato, kaip karštai mylėjo savo draugus, kaip 
jie jam reikalingi tą akimirką, ir kiek daug būtų atidavęs, kad galėtų bū- 
ti su jais. Jis paguldė naujagimį į pintinę, motinos paruoštą, antklode 
pridengė mirusiosios veidą ir išėjo klaidžioti po tuščią miestą ir ieško- 
ti takelio į praeitį. Pasibeldė į vaistinės duris, kurioje paskutiniu metu 
buvo paliovęs lankytis, ir rado stalių dirbtuvę. Atidariusi duris, senutė 
su lempa rankoje apgailėjo jo klaidą ir atkakliai tvirtino, kad ne, kad čia 
niekada nėra buvę vaistinės, kaip gyva ji niekad nepažinojusi moters 
gražiu kaklu ir mieguistomis akimis, vardų Mersedes. Jis verkė, kakta 
prigludęs prie mokyto kataloniečio knygynėlio durų, jausdamas, kad 
atiduoda pavėluotą sielvarto duoklę tai mirčiai, kurios nenorėjo laiku 
apraudoti, bijodamas išsklaidyti meilės kerus. Jis atidaužė kumščius į 
"Auksinio berniuko" sienas, šaukdamas Pilarą Ternerą, nekreipdamas 
jokio dėmesio į padangėse šviečiančius oranžinius diskus, kuriuos tiek 
kartų smalsiai kaip vaikas stebėjo iš šio baublių kiemo švenčių naktimis. 
Paskutiniame ištuštėjusio bordelių kvartalo salone akordeonistų an- 
samblis grojo Rafaelio Eskalonos, vyskupo giminaičio ir Fransisko 
Žmogaus paslapčių paveldėtojo, dainas. Užeigos savininkas, kurio vie- 
na ranka buvo nudžiūvusi, lyg suanglėjusi, kad jis išdrįso pakelti ją prieš 
motiną, pasiūlė Aurelianui drauge išgerti butclį degtinės, paskui Aure- 
lianas jį pakvietė išgerti antrą butclį. Šeimininkas pasipasakojo jam ne- 
laimę, ištikusią jo ranką, Aurelianas - nelaimę, užgriuvusią jo širdį, ku- 

ri išdžiūvo ir tarsi suanglėjo, kad jis išdrįso pamilti savo seserį. Galų ga- 
le abu paplūdo ašaromis, ir Aurelianas valandėlę nebejautė skausmo. 
Tačiau, pasilikęs vienas, nutviekstas paskutinės aušros Makondo isto- 
rijoje, jis aikštės vidury išskėtė rankas ir, geisdamas pažadinti iš miego 
visą pasaulį, iš širdies suriko: 

- Visi draugai šunsnukiai! 
 Baurtininkė pakėlė jį iš vėmalų ir ašarų klano. Nusivedusi į savo kain- 
barį, apšluostė, davė išgerti puodelį sultinio. Norėdama paguosti, an- 
glimi užbraukė sąskaitą už ncsuskaitomas mcilės dienas, už kurias jis 
dar nebuvo sumokėjęs, ir tyčia bandė savyje atgaivinti pačius juodžiau- 
sius sielvartus, kad Aurelianas neraudotų vienas. Auštant, po sunkaus 
ir trumpo miego, Aurelianas atsipeikėjo ir pajuto baisų galvos skausmą. 
Atsimerkė ir prisiminė vaiką. 

Pintinėje jo nebuvo. Iš pradžių Aureliano širdy žybtelėjo džiaugsmo 
kibirkštis, - jis pamanė, kad Amaranta Ursula bus pakirdusi iš mirties 
vaiko pažiūrėti. Tačiau po antklode gulėjo jos lavonas, kietas kaip ak- 
menų krūsnis. Prisiminė radęs miegamojo duris atviras, perėjo galeri- 
ją, pakvipusią raudonėlio rytmečio aromatu, ir užmetė akį į valgomąjį, 
kame tebesi matė gimdymo pėdsakai: didelis katilas, kruvina paklodė, 
molinės šukės su pelenais ir susisukusi kūdikio bambikė, gulinti vysty- 
kle, ant stalo, šalia žirklių ir raiščio. Pagalvojęs, kad naktį pribuvėja, ko 
gero, bus sugrįžusi kūdikio pasiimti, lengviau atsikvėpė ir susikaupė. 
Nugriuvo į supamąją kėdę, tą pačią, kurioje kažkada sėdėdavo Rebe- 
ka per siuvinėjimo pamokas, kurioje Amaranta žaidė šaškėmis su pul- 
kininku Cherineldu Markesu, o Amaranta Ursula siuvo vaikui drabu- 
žėlius, tą akimirką jam staiga atsivėrė akys - jo širdis neištvers tokios 
sunkios praeities naštos. Sužeistas savo ir svetimo sielvarto mirtinų strė- 
lių, jis stebėdamasis žiūrėjo į įžūlų voratinklį, apipynusį nudžiūvusius 
rožių krūmus, į atkakliai dygstančias piktžoles, į spinduliuojančios va- 
sario aušros ramybę. Ir tada pamatė vaiką - išmaigytą suskrebusią odą, 
kurią skruzdės, rodos, susirinkusios iš viso pasaulio, darbščiai vilko į sa- 
vo guolius akmenimis išgrįstu sodo takeliu. Aurelianas apmirė. Ne iš 
siaubo, o todėl, kad tą antgamtišką akimirką jis perprato paskutinį Mel- 
kiado šifro raktą ir išvydo pergamentų epigrafą, puikiausiai atitinkantį 

žmonių pasaulio laiką ir erdvę: pirmasis iš giminės bus pric medžio pri- 
rištas, paskutinįjį skruzdėlės sugrauš. 

Niekada Aureliano protas dar nebuvo toks aiškus, kaip tada, kai jis, 
pamiršęs savo mirusiuosius ir mirusiųjų gedėjimą, vėl Fernandos me- 
diniais kryžiais užkalė duris ir langus, kad netrukdytų nė viena gyveni- 
mo pagunda, - jis žinojo, kad Melkiado pergamentuose aprašytas ir jo 
likimas. Rado pergamentus sveikus tarp priešistorinės augmenijos, ga- 
ruojančių klanų ir žibukų, kurie šiame kambaryje sunaikino visus žmo- 
gaus gyvenimo žemėje pėdsakus; jis neturėjo kantrybės ir, užuot nešęs 
juos į šviesą, ten pat stačiomis ėmė garsiai šifruoti - be jokio vargo, tar- 
si būtų skaitęs ispanų kalba, šviečiant vidurdienio saulei. Tai buvo 
Buendijų šeimos istorija, Melkiado smulkiai išpranašauta visam atei- 
ties šimtmečiui. Čigonas surašė ją sanskritu, gimtąja kalba, porines ei- 
les užšifravęs asmenišku imperatoriaus Augusto šifru, o neporines - la- 
kedemoniečių karišku šifru. Paskutinis Melkiado perspėjimas, kurį Au- 
relianas jau buvo bepradedąs įminti tada, kai meile Amarantai Ursulai 
sudrumstė savo dvasios ramybę, buvo išdėstytas nc taip, kaip Žmonių 
priimta, - ištisą virtinę kasdieniškų šimtmečio įvykių senis sutelkė į daik- 
tą, todėl atrodė, jog jie visi atsitiko vienu metu. Šio atradimo pakerėtas, 
Aurelianas garsiai peskaitė visas dainingąsias enciklikas, kurias pats 
Melkiadas skaitė Arkadijui, - iš tikrųjų ten buvo išpranašautas jo sušau- 
dymas; toliau Aurelianas užtiko pranašystę apie gražiausią pasaulyje 
moterį, kuri įžengs į dangų su kūnu ir siela, ir apie dvynukus, kurie ateis 
į pasaulį jau po tėvo mirties ir nesugebės pergamentų iššifruoti nc dėl 
proto ar kantrybės stokos, o dėl to, kad jų bandymai bus per ankstyvi. 
Tada, degdamas noru sužinoti savo kilmę, Aurelianas praleido kelias 
pastraipas. Tą akimirką pūstelėjo vėjelis, silpnas, dar tik kylantis, kupi- 
nas pracities balsų - senųjų gandražolių šnabždesio ir nusivylusiųjų ato- 
dūsių, didžio sielvarto pirmtakų. Aurelianas nieko nepastebėjo, nes 
kaip tik tada užtiko pirmąsias savo esybės žymes gašliame senelyje, ku- 
ris, lengvapėdiškai klaidžiodamas po miražų dykumas, ieškojo gražuo- 
lės moters, bet nesuteikė jai laimės. Aurclianas, atpažinęs senelį, puo- 
lė pirmyn savo kilmės slaptais takeliais ir aptiko tą akimirką, kada mau- 
dyklės prietemoje buvo pradėtas tarp skorpionų ir geltonų peteliškių, 
kažkokiam pameistriui tenkinant geidulius su moterim, kuri jam atsi- 

davė maištingumo pastūmėta. Aurelianas taip buvo susidomėjęs, jog 
nepastebėjo antrojo vėjo gūsio - galingo tarsi uraganas, jis nuplėšė nuo 
vyrių duris ir langus, nunešė rytinės galerijos stogą ir išvertė pamatus; 
kaip tik tada Aurelianas sužinojo, kad Amaranta Ursula jam atsiėjo ne 
sesuo, o teta, ir kad Frensis Dreikas apgulė Rioačą, kad jie galėtų kiis 
kito ieškoti klaidžiausiuose kraujo labirintuose, kol pagimdys mitologi - 
nę pabaisą, kuri užbaigs Buendijųgiminę. Makondas jau buvo virtęs ga- 
lingu dulkių ir nuolaužų sūkuriu, sukamu pašėlusiai įniršusio biblinio 
viesulo, kai Aurelianas, nenorėdamas veltui gaišti laiko jam gerai žino- 
miems dalykams, peršoko vienuolika puslapių ir pradėjo šifruoti eilė- 
raščius, skirtus paskutinėms valandoms, kartu nusakydamas sau pa- 
čiam likimą, lyg būtų žiūrėjęs į kalbantį veidrodį. Tada jis vėl pervertė 
kelis lapus, norėdamas užbėgti už akių ir sužinoti savo mirties datą bei 
aplinkybes. Tačiau, dar neperskaitęs paskutinių eilučių, jis suprato, kad 
niekad nebeišeis iš šio kambario, nes buvo išpranašauta, kad spindin- 
tis: (arba atsispindintis) miestas bus uragano nušluotas nuo Žemės ir 
išdils iš Žmonių atminties tą pačią akimirką, kai Aurelianas Buendija 
iššitruos pergamentus, ir kad visa, kas juose surašyta nuo amžių ir am- 
Žiais nebepasikartos, nes žmonių giminės, pasmerktos šimtui metų vie- 
natvės, antrą kartą neapsireiškia šioje žemėje. 

